
Lauri  Luoto 


Ikuiset  Uhritulet 


AMERIKAN  SUOM.  SOS.  KUSTANNUSLIIKKEIDEN  LIITON 
KUSTANTAMA 


SOTA!  MISSÄ  SIVISTYS?! 


Taistelu ! 

Erämaa  raikui  .  .  . 

Yksinäisyyden  suljettu  syli  kummasti  kohisi. 

Outous  osan  riisti  rauhaa  .  .  .  vihaako  ?  Kaunaa  . . . 

Komeroista  korpimaille  .  .  .  kalliovuorilta  kankahille, 
ka  joi  meteli,  eteni  melske  .  .  . 

Hiilloksena  hohti  rinta  .  .  .  henki  hehkui  .  .  .  syttyi 
sydän.  Rinnallasi  käsikädessä  kävi  kuolema,  kävi  elämä.' 

.  .  .  Oli  sota! .  .  . 

Oli  ilmi  ihmislahtaus  ja  murha! 

Verikevään  kumisi  kello  Tuhat  järvien  maassa  .  .  .  Ku- 
misi kolkosti  kamala  kaiku  .  .  .  Koskien  kuohuisten  parta- 
hilla kapsahti  kuolemanratsun  kavio.  Satulassa  sankarina 
Tuoni  musta,  tiellä  murhe  .  .  .  Kauhunkannukset  kylkiin 
iski,  upposi  säikeinä  sieluun  että  ytimiin  ihmisajovim- 
ma  .  .  .  Pelko  että  pakko  ajoi  joka  miestä  mukaan  .  .  . 
Yksilöahneudessa  himo  saaliin  käski  saitaa.  Osatointa 
orpous  kutsui.  Este  elämän  eteen  asettui  rauhanastun- 
nalle. 

Vuossatain  vääryys  versoi  .  .  .  Katkeruuden  kyyt  kyp- 
syivät. Syttyivät  salamat  ja  sinkosivat  sisällissodan  syn- 
kässä ukkospilvessä  .  .  . 

Päivä  ja  yö...  rikas  ja  köyhä...  ihmisyys  ja  peto- 
maisuus... viisaus  ja  hulluus...  yksinoikeus  ja  osatto- 
muus, veljeskansassa  versoi  perintönä.  Isäin  perintönä  .  .  . 

Ihminen  ihmistä  metsästeli.  Suku  suvun  seassa  kava- 
lana käyskenteli  .  .  .  valkoiset  himosivat  verta.  Verta  kai- 
pasi  kovaosaisenkin  kalpa.    Aseilla  sekä  käsikähmässä 

karkasivat  kimppuun  .  .  .  miesten  mielissä  mitteli  hulluus. 
Harmaana,  lyijynraskaana  virtasi  verissä  viha  .  .  .  Eläin 
ja  peto  astuivat  ihmiseen.  Saavutetut  uhrit  otuksina  sil- 
vottiin. Luomakunnan  korkein  kohlittiin  kuin  kuollut 
kappale. 

Viha  katseessa,  viha  aikeessa.  Voittajalla  kuolana 
valui  suusta  vaahto.  Sinkosi  vasamina  isäin  sisu.  Perin- 
tönä juutasteli  härkä  ja  perkele  .  .  .  Sonnien  oli  se  inu, 
sekä  munuaisten  pöyree  mulko.  Veresti  katse,  veresti  tan- 
hun ja  taivaanranta  .  .  . 

Mutta  toki  toiset  osasivat  olla  pinnaltapiten  tyveniä, 
kyllin  ovelia  auttamaan  osattoman  läkähdystä.  Telottajat 
saivat  hienoja  huomautuksia.  Osviittaus,  silmäniskentä, 
"viatoin"  vihjaus  vain  saattoi  hengenoton  olla  merkkinä. 
Hymyt  hirtehisten  jäähtyi,  jäykistyi  .  .  .  Toisinaan  mur- 
haajan sysimustaan  poveen  painui  ikuinen  kauhun  haa- 
mu. Verityö  saattoi  hampaitaan  kiristellä.  Kammo  kulkea 
kaikkialla  yksinäisimmänkin  pimeyden  peitossa.  Moni 
lahtari  jahtautui  omaan  hirsipuuhun,  omin  käsin  kuristi 
kirotun  hengen.  Kalpea  saatana  istui  tahi  teuhasi  mant- 
taali jehujen  kenttätuomiotuvissa.  Vaikerrus,  valitus,  itku 
ja  kyyneleet  olivat  ainoa  nardusöljy  ja  ihmeellinen  voide 
emälahtarin  sydämelle.  Ja  murhahekumaa  ei  suinkaan 
heinäsirkansylkynä  tirkattu  tämän  maasammakon  silmään. 

Mistä  syy? 
Mistä  seuraamus? 

Mistä  hirmuiset  rikokset?...  Mistä  tuomio  tämän 
karvainen  esiin  astui  ?  . .  .  Oliko  yleensä  ihanteilla,  sivis- 
tyksen ja  raakalaisuuden  olemassaolevaisuudella  ollenkaan 
rajaa?  Mitään  merkitystä  oliko  menneisyydellä,  histo- 
rialla? Mitä  olivat  tuoneet  kirjallisuus,  runous,  polemi- 
kot?  . . .  Mitä  sivistystä  olivat  saattaneet  filosofit,  sano- 
malehdistö?... Mitä  kansantaloustieteilijät,  arvostelijat? 
.  .  .  Mitä  koulumestarit,  tiedemiehet?  .  .  .  Mitä  maanrai- 
vaus, viljelys?  . .  .  Keksijät  ja  politiikot?  .  .  .  Mitä  kaiken 
maailman  uskonnot  ?  .  .  . 

Mitä  kaikkea,  sanalla  sanoen,  olivat  nämä  vaikutta- 

neet  Suomen  kansaan  ?  .  .  .  Sotainnostustako  ne  liehtoneet 
olivat  ?  Into-isänmaallisuusko  tässä  ylinnä  riekkui !  Ja 
mistä  kaikesta  tämä  haltioituminen  .  .  .  ?  "Rakkauden  laeilla 
suojattu  yhteiskunta"  kultaisena  sorsana  ajan  ulapoilla 
uiskenteliko?  Tahi  tuomittuko  hukkumaan,  kuten  aaltojen 
alle  vajonnut  heinäsaari? 

Kaikki  tämä,  ja  paljon  muuta  pyyhkäistiin  pois.  Ei- 
hän tomuhiukkasen  vertaa  menneisyys  painanut  nykyisen 
"valistuksen"  vaakakupissa  .  .  .  Sanakokoelmana  vain 
helähtivät  koko  kulttuurikorut,  ihmisyys,  arvot,  kunnia  ja 
maine.  Kaikella  oli  käyty  turulla  kauppaa  isänmaan  ja 
uskonnon  puolesta.  Armopalukoilla  kärrytty  kansalainen 
sai  ottaa  vastaan  iskut,  häväistykset,  maata  verissään  val- 
koisten pakanain  kalmantanssissa.  "Paremmat  ihmiset" 
hekumoitsivat  hulluudessa.  Ilmoille  kajahti  kokonaan  uusi 
ilmiö : 

"Isänmaanpetturit  hirteen  !"  .  .  .  "Kuoppaan  ryssän 
kätyrit !"  "Koirahaudoille  kansankavaltajat !"  "Kartano- 
varkaille  kuulaa!"  "Mäkeen  maineettomat !"  "Punikki- 
päällystölle  kuolema!"  "Pistimestä  punaisille!" 

Hurmon  hihkutanssit  jauhoivat.  Ulvonta  etsi  oman 
korvansa.  Mökämanttaalijekunat  tohottivat.  Kouhahtaneet 
mehentäjät  eivät  tarvinneet  kahta  käskyä.  Punaniskaisille 
köyhien  kyni  joille  vihjaus  oman  itsensä  mustassa  mie- 
lessä kuiski  "viimeistelyä"  .  .  .  Saatikka  sitten  julkinen 
"suomalaisen  sana  ja  miehuuden  lupaus",  kiersi  änkyröi- 
den ylvään  mielen  isänmaalle  ylenpalttiseen  uhrautuvai- 
suuden irveen.  Eipä  ihme,  jos  havuhattuiset  voittajat 
näin  runoilivat,  että  lauloivat: 

"Raitti  se  oikeen  rytkähteli 
ja  raitti  se  oikeen  rytkähteli ! 


"Roiskuu  rapa  hyrrystä  hei ! 
Rumiskuormia  kirkoolle  tuaraan. 

"Niskasta  kiinni  ja  puukolla  selekään 
ellei  se  sinuhun  suostu  .  .  . 

"Sormia,  korvia,  kappalehia 
rumasilppua  poijat  lyärään ! 

"JumaFaut  tämä  maahan  on  turvaton 
tän'  ymmärsi  Hiiskoo  kyllä ! 

Isänmaalliset  laulut  olivat  muuttuneet  "taistelulau- 
luiksi",  joiden  säveleet  peräisin  kolmikymmenvuotisen 
sodan  ajoilta,  vaikka  sanat  olivatkin  teon,  sekä  nykyajan 
tapojen  mukaiset. 

^_  >|c  ijc  ijc 

Gotlantilaiset  merirosvot  ammoin  Itämeren  aalloista 
nousivat  kohden  kainoina  rannoillemme.  Heillä  oli  ihmi- 
syyttä, pesät  ja  pennut  emorosvojen  kanssa  kotoisella 
saarellansa.  Niille  isät  ase  kourassa  etsivät  saalistansa. 
Osa  heistä  perusteli  tännekin  tukikohtia  ja  linnakkeita. 
Raastoivat  ja  ryöstivät  kansaamme.  Tappoivat  ja  teuras- 
tivat talonpoikia  kuin  karjaa  ja  jokaisen  ken  heille  kaik- 
keansa ei  antanut.  Väkevämmän  oikeudella  ja  aseen 
avulla  asumaan  jäivät.  Linnaherroiksi  heittäysivät.  Ve- 
roilla alueet  orjuuttivat.  Rotunsa  kumminkaan  ei  kyennyt 
summilta  sikiytymään.  Vuosisatain  varrella  rautapaidan 
ratkoi  ruuti.  Tiedoissa  sekä  taidoissa  alakynteen  joutuneet 
olivat.  Kuningas  sekä  kansa  lähentyivät.  Pohjalaiset 
"seivässodassa"  tyrehtyivät  linnaherrojen  ja  huovien  tap- 
paroihin. Nyt  aateliston  entisten  apajissa  taasen  isän- 
maanuskossa  ponnistelivat .  .  .  Metsäherroiksi  tiivistyneitä 
parooneja  puolustamaan  kävivät,  turpoutuneita  tehdas- 
turilaita,  jotka  naisten  ja  lasten  hikeä  imeneet  olivat. 

Pankkiirien,  koronkiskureiden  itaria  asioitsi  joita,  laki- 
miehiä,  kansan  kupista  omin  luvin  litki j öitä  tukivat,  le- 
veitä ja  leuhkia  manttaalimötköjä,  suulaita  suurtilojen 
omistajia,  kilj linkeittä jiä,  jonkalaiseksi  roikaksi  entiset 
linnaherrat  ja  rosvoritarit  meidän  maassamme  muodos- 
tuneet olivat.  Kas  tämä  roikka  se  asestautui  "isänmaan 
puolesta",  uskotteli  mukaansa  pohjalaisen  talonpojankin 
tukemaan  aseen  avulla  ryöstö  valtaa,  jota  ryssän  valtikan 
varjolla  viimeisen  vuosisadan  harjottivat.  "Vapaussotaa" 
ulvoivat  ja  sen  nimissä  ennen  kauheudessa  kuulumatto- 
mat Suomen  kansan  veritalkoot  toimeenpanivat.  Karsi- 
mattomia, helapäisiä  Hansin-Jukkia  alkoikin  laputtaa 
herrain  husuttamina.  Kaikenlaiset  kipuraudat  ja  lintta- 
pyssyt  kainalossa  työkansan  niskaan.  Vahvasti  uskoteltu 
näet  oli,  että  bolshevikit  vievät  muka  omistusoikeuden 
maahan  ja  mantuun,  ja  että  emännästä  etanaan  asti  ote- 
taan talot  tavaroineen  ja  puille  paljaille  ryöstetään,  että 
isännän  selästä  nyljetään  monta  nahkaa  ja  loppu  ruoto 
myydään  ryssille,  suin  päin  Siperiaan,  kaivoksiin  ja  kor- 
piin kuolemaan  .  .  .  Tästäpä  ei  ihme,  että  isänmaan  pyhät 
öökärit  kauhtuivat .  .  .  Seurasi  Suomen  historian  ennen 
näkemätön  aika.  Poislähtemättömästi  peittyy  katkeruus, 
kosto  ja  huokaukset  tähän  sisällissotaan.  Syyttömästi 
murhattujen  huuto  ja  tyrehdy sten  epätoivoinen  ääni  asuu 
koirahautain  läheisyydessä.  Alta  väkivalloin  luodun  mul- 
lan astuvat  muistot  mittaamattomat.  Voitetut,  osattomain 
edun  puoltajat  taistelivat  sankareina,  sankareina  kaatui- 
vat. Kiinni  metsästetty,  tulen  uuden  tuoja,  mökkiläis- 
vanhus,  isä  ja  äiti  koston  kohteeksi  joutui  .  .  .  Tapahtui 
rikos!  .  .  .  Synti  saatanallinen  sikisi!  .  .  .  Verityö  tahraisin 
tahdottiin  peittää  kivikkoisen  mäkitöyryn  kamaraan  .  .  . 
Läkähtyi  uljain,  uskalijain  elämä!  Oikeuden  etsijä  kaa- 
tui .  .  . 

Suomen  porvari. 

Mikä  on  Suomen  porvari?  ...  Se  on  paatunut  ja  ka- 
tumatoin. Vailla  rehellisyyttä  on  tämä  rotu!...  Että 
peräytyisi,  korjata  käpälänsä  sivuun  veriseltä  tieltä  .  .  . 

Ei ! . . .  Sitä  hän  ei  halua.  Pikemmin  peittää,  pikemmin 
kavaluus  uudessa  muodossa  keksiä.  Jopa  käsiänsä  pestä 
tahtoo  tekopyhänä  ja  uskonnollisena  esiintyy.  Hirmu- 
töille homehtuneet  lakipykälät  eivät  riitä.  "Laillisuutta" 
etsii !  Ei  edes  vaijeta  ymmärrä. 

Voitaisi  siitä  rodusta  kentiesi  uskoa  jotakin  hituista 
hyvyyttä.  Ehkä  jossain  löytyisi  siemen,  joka  lapsen  lailla 
uskoisi  "suomalaiseen  rehellisyyteen"  —  kentiesi.  Ken- 
tiesi —  huokaustenkin  alta  joku  löytäisi  kohoutumassa 
vastaisuuden  valoa  ennustavan  häivän. 

Villitys  jälkimäinen  onkin  ensimäistä  pahempi. 

Paatunut  porvaristo  rypee  saastassa  ja  "omantunnon 
puhtauteen"  tulematta  jatkaa  astuntaansa  aljetulla  tiellä. 
Tietoisesti  se  yhä  kasvattaa  ympäristöänsä  "isänmaallises- 
sa" ilmakehässä.  Haudankaivajan  henkimaailmaa  hengit- 
tää heidän  hallitsemansa  kansa.  "Kulttuurin  esitaistelijat" 
ovat  lyhytkatseisia  siinä  suvussa.  Kansamme  kohtaloa  oh- 
jaavat herrat  sokeaan  vastaisuuteen.  Tie  edessänsä  ojen- 
tuu uudelle  tulivuoren  kraaterille.  Sotaorpoja  koetetaan 
saada  oppimaan  inhoamaan  isäinsä  hautoja.  Ja  entäs 
vainajien  muisto  sitten? 

Sehän  pitäisi  olla  kuin  laskeva  illan  rusko,  joka  ker- 
too millainen  päivä  on  ollut.  Sitä  näkymätön  kangastus 
ihmismielessä  kaihoilee.  Kuollut  kuittaa  kaiken  elämän 
eronsa  hetkellä.  Mainettansa  muistelee  hengenheimolai- 
sensa. Ja  vihaisinkin  vainolainen  vaikenee.  Ystävät  kautta 
matkan  ja  tehdyn  taipaleen  heittävät  katseen  onko  se 
ollut  myrskyä  vaiko  myllerrystä,  tavallista  tuultako,  rank- 
kasateita ja  tyveniä  kuuropäitä,  vaiko  kauttaaltaan  kau- 
nista kuultavaa  kulkua.  Moni  on  puurtanut  pysyvän,  moni 
pysymättömän  muiston,  toinen  iloisen,  toinen  suruisan 
sävyn.  Historiasta  häipyneet  kansat  kykenivät  itsestänsä 
merkkejä  jättämään  vain  ne,  jotka  kulttuurinsa  korkealle 
olivat  luoneet.  Mutta  aniharvoja  on  ollut  uurtamassa 
vuosituhantisia  poislähtemättömiä  merkkejä  jälkimaail- 
malle. 

Kenellä  heistä  on  pyramiideja,  kenellä  multakumpuja, 
kenellä    koottuja    ihmisluista    poltettuja  tuhkakunnaita 

jälellä  ammoin  unohtuneista  eläjistä  ja  sukupuuttoon 
kuolleista  roduista.  Tuhatvuotisilta  taipaleilta  saattaa  olla 
jälellä  vain  raunioita,  tomua  ja  tuhkaa.  Kentiesi  tyhjä  aro 
ja  sileä  seutu  siinä,  missä  kukoistavat  kaupungit  satoine 
tuhansine  ihmisineen  iloisina  sykkäilivät.  Egyptiläisistä 
kivikasoista,  kurkanilaisista  polttokunnaista,  meksikolai- 
sista simpukankuorivuorista,  ranskalaisista  luolista,  Kale- 
valan aikaisista  uhripyhätöistä  ja  kivikodista,  lukematto- 
mista muista  löydetään  todistuksia  tuhansista  miljoonista 
ihmisolennoista,  jotka  tuonelaan  ovat  taivaltaneet.  Mon- 
golian kivipaadet,  kreikkalaiset  rauniot  ja  taide,  rooma- 
lainen maailmankausi  meille  kouraantuntuvasti  johdatta- 
vat tien  unhoitusten  yöhön.  Keskiaika  jo  meille  paljonkin 
yksityiskohtaisemmin  monistuneet  muistomerkit  tarjoo 
ja  tulkitsee.  Tapaamme  kokonaisia  säilyneitä  kalmistoja 
ja  yksityisiä  hautoja  mitä  moninaisimmissa  määrin.  Ih- 
misluonne on  kaikkina  aikoina  pyrkinyt  luomaan  kalmis- 
tonsa tuonelan  tuntuun,  sekä  taiteen,  että  elävän  silmän 
ja  hengen  palvelusta  varten. 

Meidänkin  päivinämme  vainajien  lähimmät  ystävät, 
puoliso,  omainen  ja  toveri  on  vainajan  haudalle  raken- 
tanut rauhallisen  kappelin,  tunteiden  tyyssijan  —  ehkä 
yksinkertaisen  tarhan  erottanut  lehvesistutuksineen,  kuk- 
kaisineen,  kapuaitoineen,  portteineen  ja  pienine  penkkei- 
neen. Täällä  moni  hellä  käsi  on  huolien  hoidellut  kukkais- 
pengermät.  Ajatusmaailmassa,  vaiteliaisuudessa  viettää 
yksin  jäänyt  hitaasti  loittonevaa  muistoa.  Monikin  levo- 
ton ja  lohduton  henki  löytää  rauhan  täällä,  paikassa 
missä  uskoo  asuvan  mielikuvain  luoman  yhtymäkohdan. 
" Ihminen  haluaa  keskustella  vainajien  kanssa"  ja  siirtyy 
ajatuksissaan  muistojen  maille.  Uudelleen  käy  läpi  pois 
painuneita  päiviä.  Vuodet  ja  tapahtumat  vilisevät  sielun 
silmäin  editse.  Kauneimmat,  merkillisimmät  niistä  pysäh- 
tyvät kauemmaksi  aikaa  aatoksiin.  Herkät  ja  ihanteelliset 
tunteet  tuppautuvat  esille  illan  hämärissä,  milloin  päivä 
sammuu  ja  elämäkin  muistuttaa  tuonelata.  Jalavien  leh- 
vekset  liikkuvat,  yötuuli  yksin  uskaltaa  henkäistä  hau- 
tausmaan yli  .  .  .  Ja  lepattava  lehti  kertoo  vainajien  muis- 

tollo.  Yksinäinen  huokaus  kohoaa  sieltä  ja  täältä.  Milloin 
kyynelin,  milloin  kirkastunein  katsein  ja  toivein  kalpean 
kuun  puoleen  aatoksilla  siitä,  että  lepo  meitä  lähestyy  ja 
rauhan  paikkaan  saa  kertakin  laskeutua  raihnas  rinta  .  .  . 

Kertoo  historia  miten  Viikingit  purjelaivoillansa  sei- 
lasivat Itämeren  halki  Suomenlahden  poukamaiseen  pe- 
rukkaan, samosivat  Nevajoen  nietoksien  ja  uomien  kautta 
Laatokalle  ja  nousivat  veneillänsä  permalaisten  kuuluisille 
kalmistoille  saakka  rikkautta  riidalla  hakemaan.  Tällä 
matkallansa  ryöväsivät  haudat  ja  kulettivat  kaiken  kalleu- 
den pois.  Ja  sittemmin  kaikkialla  sen  jälkeen  ja  sitäkin 
aikaa  ennen  on  tunkeutunut  hautoihin  ajan  hammas.  Lu- 
vaton käsi  koskettanut  ja  vainajain  mukaan  annetut 
esineet  ja  arvot  pois  korjannut.  Nykypäiväisiin  aikoihin 
asti  ja  sotien  yhteydessä  on  ruumiidenryöstö  vauhdik- 
kaasti edistynyt. 

Mutta  onko  koskaan  kuultu,  että  vainajien  muistoa 
eivät  jälkeenjääneet  saa  kunnioittaa?!...  Onko  koskaan 
nähty,  että  manalle  menneiden  haudoille  pystytetyt  mer- 
kit, kukkalaitteet  ja  seppeleet  kiskotaan  pois  ja  törkeästi 
häväistään?  Että  ihminen  on  kuin  itsensä  täyteen  syönyt 
härkä  sontineen  ja  sorkkineen,  joka  jalkoihinsa  tallaa  ja 
tunnottomasti  rypee  ruusupenkerettä  ?  .  .  .  Ja  onko  mil- 
loinkaan ennen  nähty  niin  tökerötä  vihan  törmäystä,  joka 
haudan  taakse  ylettyy  ja  käy  kalmistojen  kostantaan? 
Mitä  kaikkea  tämä  tarkottaa?  Ja  mikä  "kulttuuri"  tämä 
onkaan  ? 

Se  on  valkoisen  Suomen  manttaalimötköjen  yninää. 
Se  on  ylöskammatun  ja  saksetun  pystytukkaisen  sarkata- 
kin  tohloa  pökötystä.  Se  on  metsäherrojen  hounaa  kal- 
man kihoilemista,  joka  holtittomasti  haltioituneena  möy- 
rästää  sarvet  syvällä  oman  sukunsa  sontatunkiolla. 

Kas  tämän  sivistyksen  sotilaat  eivät  kunnioita  hau- 
dalle polvistuneen  äidin  kyyneleitä.  Valkoinen  mies  "ot- 
taa niskasta  kiinni  ja  puukolla  selekään,  ellei  se  sinuhun 
suostu !"  Mistä  joukosta  kuului  taistelulaulu :  "Roiskuu 
rapa  hyrryistä  hei!  Rumiskuormia  kirkoolle  tuoraan?" 

Tehtaan  työläinen,  vaatimaton,  köyhä  ja  yksinkertai- 
nen, kunnioittaa  ja  pyhittää  aatteensa  edestä  taistelleiden 
sankareiden  muistoa.  Ja  kuten  alhainen  ja  suora,  veistele- 
mätön  hengeltä  ja  mieleltänsä,  niin  myös  vaatimatoin  ja 
karkea  on  köyhän  hautakivi.  Vasta  sellaiseen  on  osanoton 
uhrannut  ja  palkkapenningit  likoon  laittanut.  Matkaan- 
saattanut  yhteisen  muiston  punasankareiden  kummulle, 
mikä  vaatimatoin  ja  mykkä  .  .  .  Kivi .  .  .  Suuton,  sana- 
ton. Kas  .  .  . 

Kas  sitäpä  ihaillen  yhtä  sanattomasti,  katsellen  ja 
myhäillen  kulki  kalmiston  ohi  työkansa.  Mutta  kuinkas 
kävi  yökautena  eräänä?  Saapui  valkoinen  mies  ja  pyhän 
paaden  muruiksi  moukaroitsi ! 

Häväistys  oli  tapahtunut!  Kas  siitäpä  sana  saapui 
kautta  tehtaiden  ja  työpajain,  jopa  pelloillekin  ehti.  Ja 
kansa  vaelsi  seuraavana  sunnuntaina  kalmistolle ...  Ja 
mitä  tästä  sanoi  tyyni  työmies?  Suunsa  sanattomana 
sulki  .  .  .  Katsoi  .  .  .  Katsoi  kiven  kirpaleita  hetken.  Tovin 
seisoskeli,  lakin  lujaan  puhumatta  painoi  ja  takaisin  koti- 
korsuun  ääneti  astui.  Mitä  mietti?  Mitä  tehdä  aikoi?  Sitä 
maailma  tuskin  tiennee. 

Onko  valkoinen  mies  arvellut  mitä  tauontansa  tar- 
kottaa  ? 

Mikä  mykkyys  mielessänsä?  Ja  mikä  katse  pojassa 
polven  korkuisessa,  jonka  tapetun  isän  haudalla  on  tällä- 
tavoin  teuhattu  .  .  . 

Taikka  mikä  valkoisella  oli  ajatus  vangita  avuttomia 
ihmisiä  kymmenin  tuhansin  ja  unohtaa  heidät  nälkä- 
kuolemaan? Veretön  murha  verisen  seuralaisena.  Vaiko 
valkoisen  oman  heimon  ja  hengen  murha? 

Astelipa  vastaani  kalpea  mies,  Tammisaaren  yhdeksän 
vuoden  asukas. 

—  Minkätähden  istuit  vankilassa  näin  kauan? 

—  Olin  punakaartin  rivimies,  jossa  toimessa  en  am- 
punut yhtään  laukausta. 

—  Mutta  ettehän  ollut  punikki? 

—  En  ollut  silloin  vielä,  mutta  nyt  sitä  olen.  Hengi- 
tän ilmaa  elääkseni  taistelua  varten. 

Silmiensä  outo  leimu  kätki  polttavaa  kuumetta. 

Mietinpä  kaikkea,  kunnes  muistan  erään  talvisen  tam- 
mikuun illan  pimeässä  Siperiassa.  Silloin  istuin  karkoite- 
tun  Kalle  Forssin  kämpässä.  Juttujansa  kuunneltuani 
tulin  johtopäätökseen,  että  viisikymmenvuotinen  vankeus 
oli  ennen  kuulumattomalla  tavalla  miehen  sisua  kärmis- 
tänyt.  Puheensa  loppulauseen  vieläkin  muistan: 

—  Ja  kun  lepoonmenemiseni  hetki  minulle  koittaa, 
on  testamenttini  maailmalle  kolkko  kirous.  Suomen  vir- 
kavalta riisui  minulta  sukuni  ja  kansani  silmissä  kunnian 
ja  ihmisyyden. 

Pelkäänpä  että  Kalle  Forssin  testamentin  olemassaolo 
ei  koskaan  kulu  umpeen,  eikä  vanhene,  vaan  tulee  kuul- 
luksi kotimaassa  ja  että  siitä  perillisille  tavalla  tahi  toi- 
sella tieto  kulkeutuu. 

Punaisen  työkansan  tappio  tässä  maassa  merkitsi 
vuosisatojen  aikana  ryöstetyn  rikkauden  rosvoille  edelleen 
jäämistä.  Valko-varjagilais-huliganismi  yhä  elää  ja  hal- 
litsee. Suomalaiselle  maaperälle  vielä  kerran  lujitettiin 
puoliveristen  vierasheimoisten  veroherrojen  valta,  voima 
ja  kunnia.  Merirosvojen  äpärille  annettiin  uudelleen  tilai*- 
suus  iskeä  leijonankyntensä  kansan  säkeen  ja  satulaan. 
Nämä  kansallisten  aatteiden  ja  ihanteiden  ryövärit,  pal- 
leamahaiset  porvarit,  suomalaisen  työläissuvun  raiskaajat, 
ovat  ottaneet  itselleen  koko  lauteet  ja  karsinan  kalevai- 
sessa  pirtissä.  Isäntinä  ylvästelevät,  metsäpohattoina  pa- 
kanat puhisevat.  Pankkiirina  ja  tehdasparoonina  kiskovat 
kansalta  varoja  ja  työvoimaa .  .  .  Samat  suutarit  ovat 
kansallisia,  —  isänmaallisia  herra  paratkoon ! 

Sanovat  rakastavansa  isänmaata,  vaikka  eivät  vaiva- 
seen  launaan  ikänä  kuokaniskua  sen  kamaraan  ole  iske- 
neet, vielä  vähemmin  sitä  suojelleet.  Mutta  vieraan  vallan 
tukijoina  kyllä  tämän  maan  talonpoikaa  ja  rahvasta  nyl- 
keneet. Milloin  on  tarvittu  miestä  sotatantereille,  veroja 
ja  nahkoja  linnanherralle  ja  kuninkaalle,  keisarille  ja  ruh- 

tinaalle,  kyllä  porvari  apua  on  antanut  kansan  kurista- 
misessa, mutta  itse  aina  lämpimällä  liedellä  istunut  ja 
kodin  kissana  pankolla  pysynyt. 

Kuka  voisi  sanoa  toisin  tästä  roturoikasta  ? 

Kenen  syy  muiden,  ettei  Suomi  ole  nyt  suuri  ja  va- 
paa?! 

Kuka  tässä  on  isänmaata  myöskennellyt  ja  kansaa 
kavaltanut  ? 

Kuka  poikkiteloin  edistyksen  tielle  astunut  ja  yksityis- 
edut  alhaiset  syliinsä  ahminut?  Kenellä  tässä  kansan  koh- 
talo kalliimpana  kumottaa,  ruokottomalla  ahkiollako, 
vaiko  poloisella  työläisellä?...  Kenen  taskussa  ne  sadat 
tuhannet  pullottavat,  ja  manttaalimäärät  metsiä  kasvaa 
jytistää?  Kenellä  kartat  ja  rajapyykkilinjat  ainoana  vai- 
vannäkönä? Kenellä  valtavat  kosket  ja  tehtaat  kehrää? 
Mutta  kuka  asustaa  mäkimökkiläisenä  kartanon  tallin 
takana  kallion  kupeella?  Tahi  kenellä  perunamuru  tupak- 
kipelto?  Verotaakka  ja  orjan  työ? 

Joka  näistä  oloista  Suomessa  ei  tiedä,  hän  ei  käsitä 
luokkasodan  syitä  1918,  joihin  vaiheisiin  myöhemmin 
palaamme. 

Se  oli  verikyynelten  kevät,  josta  koskaan  ei  vaimene 
äänet  multihin  maan  .  .  . 


2. 

PIRKKALAN  PAHOLAISET. 

Pirkkalan  pitäjä,  ja  "Kivikirkko",  olivat  jo  ammoin 
1300  luvulla  tunnetut  hämäläisenä  keskuspaikkana.  Tämä 
oli  alunpitäen  ainoa  kuulu  kohta  koko  heimon  pohjoisilla 
Tapion  tanhuilla  ja  hallitsi  se  Suomen  saloja  hamaan 
pohjolaan  saakka.  Kristinopin  saatua  jalansijaa  tämän 
"pakanallisen"  kansan  keskuudessa  kävivät  kymmenet 
penikulmat  kirkkomatkoilla  kerran  vuodessa  kevään 
kerstänneillä  ja  hankien  kantoaikana  Hämeen  pakanat. 
Suurena  miehen  mullikkana  hiihti  kolmikymmenvuotias 

"poika"  kivikirkolle  herran  pyhälle  kasteelle.  Isät  poiki- 
neen yöpyilivät,  jopa  viikotkin  viipyivät  ja  samalla  sak- 
ramentin, pyhän  ehtoollisen  nautitsivat.  Tekivät  kauppaa 
tuomillaan  nahkakimpuilla.  Pitivät  markkinoita  porolau- 
moilleen etelän  asujanten  kanssa.  Sekä  henkinen  että 
maallinen  meno  oli  kanssakäymisessä  keskenänsä.  Paitsi 
että  liikettä  tehtiin  kirkon  ja  vaihtokaupan  muodossa, 
asui  Pirkkalassa  kuuluisia  noitia  ja  tietäjiä,  joista  yksin- 
omaan kansa  tiesi  ja  avun  moninaisille  taudeillensa  sai. 
Korjasi  pahan  pureman  asian,  "jopa  lennätti  kiron  sinne, 
mistä  se  oli  tullutkin",  vaikka  se  useimmiten  menikin 
syyttömän  henkilön  nilkkaan,  teki  luoman  lapaan. 

Ikimuistoisista  ajoista  aikain  asuivat  hämäläiset  Pyhä- 
järven ja  Näsijärven  ympärillä  ja  yhtymäkohdassa.  Syn- 
kät salot  olivat  saalista  täynnä.  Järvissä  lukemattomissa 
kalaa  ja  vesieläintä.  Maanviljelyksen  alkuajoista  asti  kie- 
putti pahanpäiväinen  vesiratas  jalkamyllyjä  Tammerkos- 
ken kuohuisten  kivien  kaltailla.  Mutta  vasta  sangen  myö- 
hään, kuningas  Kustaa  III  aikanansa  käytyään  Pirkka- 
lassa päätti  perustaa  tänne  muutamia  tehtaita.  Pian  sitten 
tämä  Pirkkalan  kirkonkylän  taaja  markkina-asutus  siir- 
tyikin vähin  erin  lähemmäksi  kosken  vaiheita  ja  muodos- 
tui jo  sitä  aikaa  ennen  kaupungiksi.  Hämeen  ja  Satakun- 
nan pellava-,  hamppu-  ja  villatuotanto  kehittyi  ja  antoi 
raaka-aineita,  kumminkin  vähäisessä  määrin.  Vasta  kun 
Ruotsin  yliherruus  Suomessa  oli  muuttunut  Venäjän  val- 
tikan alle  antoi  keisari  Aleksanteri  I  Tampereella  käyn- 
tinsä muistoksi  kaupungille  vapaakaupan  oikeudet.  Tä- 
män määräyksen  mukaan  saatiin  Tampereelle  tuoda  ulko- 
mailta tullivapaasti  kaikkia  koneita  ja  raaka-aineita. 

Varsin  myöhäisiin  aikoihin  asti,  vielä  pari  miespolvea 
sitten,  oli  kansan  puhekielessä  vanhat  tavat  ja  nimitykset. 
Maanteitse  kun  matkaa  tehtiin  oli  hollituvissa  laajalti 
puhuttu  "Kivikirkko."  Kivikirkolta  alkoivat  virstat  ja 
penikulmat.  Ja  Kivikirkolle  ne  päättyivät.  Mutta  myös- 
kin Pirkkalan  "punaiset  pirut"  kiersivät  huudossa  ja 
maineessa.  Suusta  suuhun  kulki  kertomuksia  ja  legen- 
doja, mitkä  olivat  yhteydessä  Kivikirkon  vallan  ja  paho- 

laisen  kanssakäymisessä.  "Pirkkalan  piruja"  saattoi  olla 
pitkilläkin  matkoilla  ja  voivat  ne  ilmestyä  yllätyksenä 
siellä  missä  niitä  ei  voitu  aavistaakaan.  Jos  Pirkkalan 
piispa  ajoi  korskuvilla  hevosillansa,  oli  kannaksilla  taval- 
lisesti Pirkkalan  piru.  Näkymättömässä  muodossa  tieten- 
kin. Mutta  tietäjät  ja  noidat,  joiden  valtaa  eikä  silmää 
voinut  vääräksi  kääntää,  he  yksin  kertoivat  kuinka  piru 
astuu  häntä  solmussa  jokaisen  "mustatakin"  kannaksilla. 
"Piru  ja  pappi  ajaa  samalla  kyydillä",  on  vanha  pirkka- 
lainen sananlasku. 

Paitsi  että  papisto  kulki  ehtoolliskaluineen  maakun- 
nissa sairaiden  luona,  lukukinkereillä,  raamatunselityksillä, 
kirkkoonottamis-  ja  vihkimysmatkoilla,  tahi  palkkojen 
kokoomisissa  ja  verojen  kiskonnassa.  Ei  se  tyytynyt 
omien  tehtäviensä  täyttämiseen. 

Papistolla  oli  vastassa  siihen  aikaan  "paha  saatana", 
joka  kujeili  ja  koukkuili,  heitteli  verkkojansa  apajalle 
keskellä  pyhintä  seurakuntaa  ja  veti  sieluja  uistinkau- 
palla. 

Kuten  hengellisessä  työssä  yleensä,  oli  maallisena 
edustajana  taivaan  asioilla  lihallistuneessa  muodossa 
papisto.  Pahan  asioilla  taasen  touhusi  tavallinen  rahvaan 
mies,  tahi  nainen,  se  joka  oli  oppinut  tietämisen  ja  tai- 
kojen salaperäisen  käsitteen  siitä,  mikä  järjen  kannalta 
oli  hyvä,  mikä  paha.  Tietäjät  olivat  vaikutusvaltaisia  hen- 
kilöitä. Hänen  sanansa  saattoi  painaa  enemmän  kuin  koko 
papiston  ja  virkavallan  yhteensä.  Sentähden  ei  ollutkaan 
ihme,  että  mahtavat  kirkonpylväät  varsin  myöhäisinä 
aikoina  vielä  saattoivat  löytää  edestänsä  hämmästyttävän 
kovakouraista  ja  niskottelevaa  vastarintaa,  varsinkin  jos 
se  koski  maallisia  ja  taloudellisia  etuja. 

"Poukkalan  noita"  oli  Hämeen  takamaiden  pohjoisilla 
perukoilla.  Tavallisesti  tie  Kivikirkolle  kulki  Poukkalan 
kautta.  Kun  näet  hengelliset  asiat  oli  ajettu,  myöty  nah- 
kat, ostettu  leivisköissä  suolaa  ja  takorautaa,  tarvitsi  tulo- 
matkalla tietäjän  puheille  poiketa.  Kuka  etsi  tehostamista 
metsästystamincillensa,  kuka  kalaonnea  kysyi.  Kenen  kar- 
jaan karhu  tuiki  taajaan  tungeksi.  Olipa  kareensilmä  ka- 

tastanut  katiskat,  tahi  porsaan  purtilon  pilannut.  "Liika" 
oli  tarttunut  jotakuta  jalkaan,  sitä  porotti  ja  poltti  paka- 
nasti.  Sattuipa  Hiisi  hyväkäs  hyyryläiseksi  metsille  ja 
maille,  sotkien  talon  tavat.  Emäntienkin  asioille  puuttui. 
Turhaan  silloin  kuka  voita  meinasi.  Kalskuttaa  kyllä  kir- 
nua aamusta  iltaan  turhan  vuoksi  sai,  mutta  voita  siihen 
ei  tullut.  Eipä  hyväkään  viili  happameen  käynyt.  Ja  entäs 
sitten  "pahasta  päästö."  Ihmisen  viat  ja  vaivat  kukapa  ne 
parahiten  pintehistä  pelasti  ellei  Poukan  muori.  Kenen 
viikate  "kärmeesti  kihahti"  ja  kateettoman  heinän  kat- 
kaisi ellei  Poukan  sepän.  Kukas  varsaonnea  varoi  ja  tal- 
lin tietäjän  neuvonnalla  napoi,  oli  sillä  hepo  hyvä. 

Kussa  kulki  tietomies  ja  sukunsa  suuri,  siellä  siunaus 
samosi  ladulla.  Tämän  tiesi  koko  kansa.  Koko  heimo 
miehissä  multiin  mennehissä  uskoi  taionnasta  apua  .  .  . 
Uskoi  apua  ja  tyydytyksen  elämälle  etsi  .  .  .  Mutta  mikä 
menneheksi  oli  luotu,  sepä  mennä  annettiinkin. 

Koska  kirkkokansaa  ei  ollut  Poukan  suku,  vain  ni- 
meksi kansa  kulki,  kun  siihen  oli  pakko.  Muutoin  täytti 
tarkoin  tehtävät,  lain  mukaisesti  verot  maksoi.  Jopa  jou- 
lukynttelitkin  lahjaks  ruunuun  seitsenhaaraiseen  antanut 
miesmuistiin  oli. 

Kumminkaan  kateenkorvan  kuulematta  ei  mennyt 
iankaiken  tietäjän  työ.  Kivikirkollepa  saapui  meren  takaa 
uusi  herra.  Tämä  ruhtinas  paavin  oli  kätyri  kärkkä.  Pa- 
kanuus ja  noituus  tuli  perinjuurin  kiskoa  kansasta,  koska 
juuri  Hämeessä  pienenä  pysyi  seurakunta.  Paatuneisuus 
paavin  korviin  asti  kulki.  Pirkkalan  noidista  juoru  juon- 
tui ja  pakanuuden  musta  maakunta  oli  uhkana  entiselle 
työlle. 

Uusi  komento  ja  kopea  tapa  astui  esiin.  Noituus  tar- 
koin tutkittiin  ja  paljon  noitia  otettiin  kiinni.  Noitaneu- 
voja  myöskin  kuormittain  kuletettiin  Kivikirkon  kuuluun 
pappilaan,  jonka  pihalla  ne  kansan  nähden  poltettiin. 
Enimmin  syylliseksi  selvisi  Poukkalan  isä  ja  poika.  Kor- 
kean kirkkoraadin  edessä  Poukka  joutui  häpeällisesti 
paljastetuksi.  Hautausmaasta  hän  oli  hankkinut  kaiken- 
laisia välineitä,  kuten  kirstun  lautoja,  Kiesus  madonnan 

kuvia,  ristejä,  pääkalloja,  sääriluita,  ruumiinkouria  ja 
kuolleiden  hikiliinoja.  Tuotiin  esiin  kirnuja,  joissa  oli 
kaksi  pohjaa,  joiden  väliin  tehdessä  oli  asetettu  elävä 
käärme.  Pieksämällä  muutamia  Poukan  parantamia  ihmi- 
siä saatiin  tietää  saunotuksesta,  missä  sairaan  oli  loikoil- 
tava lauteella  yhteen  raasiin  yhdeksän  yötä,  jonka  jälkeen 
leini  ja  luusärky  oli  heittänyt  uhrinsa.  Jouluaamuna  pi- 
meässä olivat  paholaiset  huudelleet  Poukan  riihikoivuissa 
kirkkoon  menijöille:  "Pirkkalan  pirut  Poukan  saunassa!" 

Poukka  itse  ei  ollut  tunnustanut  mitään. 

Ei  tämä  mies  pyytänyt  armoa,  eikä  syyllisyyttänsä 
valeeksi  ajanut. 

Ankara  Kivikirkon  herra  päät  katkoi  noidilta  muilta, 
paitsi  Poukan  itsensä  Turkuun  laittoi.  Kirjotti  kamalan 
kirjeen  tuomiokunnan  kapituliin:  "Tässä  mukana  seuraa 
kahlehdittuna  emä-perkele,  joka  asuinsijansa  oli  ottanut 
tänne  pimeään  Härkämaahan.  Visusti  on  häntä  vartioi- 
tava. Kahleista  kyllä  ei  irti  pääse,  jotka  täällä  olen  anta- 
nut kinttuihinsa  takoa  vahvoilla  rautasepän  käsivarsilla 
ja  herran  jumalan  voimalla,  jolta  kaikkinainen  ylenpalt- 
tinen hyvyys  tulee.  Tämä  mies  on  lähetettävä  Tukhol- 
maan ja  sieltä  itsellensä  pyhälle  isälle  tutkittavaksi  Vati- 
kaaniin, jotta  meidän  kunniamme  nousisi  hänen  silmis- 
sänsä. Ja  että  pyhä  isä  saisi  nähdä  itsensä  perkeleen  siinä 
haahmossa  kuin  se  päällensä  pukenut  on  .  .  .  Kaikkinai- 
sella nöyryydellä  ja  alistuvaisuudella  .  .  ." 

"Mutta  muistakaa  sentään  yksi  seikka.  Älkää  jättäkö 
linnan  vankilassa  avaimenreikää  tukkimatta,  mihin  tämän 
tuomittavan  suljette,  sillä  hän  voi  hyvinkin  luikerralla 
käärmeenä  matkoihinsa.  Tämä  on  justiinsa  se  Vanha 
Mato,  mistä  edelläkävijät  kirjoittaneet  ovat." 

Koskaan  ei  Poukka  perille  Turkuun  tullut. 

Eikä  pyhä  isä  Roomassa  saanut  nähdä  hämäläistä 
Pirkkalan  noitaa.  Turhaan  lipoi  kieltään  uhrihimoinen 
Turun  musta  veljeskunta.  Turhaan  kuvitteli  korskea  kirk- 
koruhtinas  Pirkkalassa  maineensa  kohoamista  ja  kuului- 

suutta.  Turhaan  tämä  kiukkusäkki  puhkui  ja  puhisi  py- 
hää vihaa  .  .  . 

Kun  sekä  kyytimiehet  että  kyydittävä  oli  taivaan  tuu- 
liin huvennut  ja  tietoja  ei  alkanut  onnitteluista  tulla,  al- 
koivat perillä  Pirkkalassa  jäytää  epäluulojen  kiusalliset 
kyyt.  Kevätholseen  aikoina,  jolloin  vedet  aukenivat  ja 
kalastaja  syti  poreeseen  tilaa  pyydyksille,  tuli  toki  jotakin 
selvää  merkkiä  salaperäisyydestä.  Pappilan  isäntärenki 
saapui  Näsiselältä,  Siilinkikarin  kärjestä  kalastamasta. 
Olallansa  kantoi  vempelettä,  mikä  muka  kivenkovaan 
koko  väen  kera  kinatessa  kuului  olleen  pappilan  valjaista 
ja  juuri  silloin  matkaan  asetettu  kun  noitaa  Turkuun 
aijottiin.  Asiaa  papilta  itseltään  tiedusteltaessa  kauhistui 
tämä  sanattomaksi,  eikä  voinut  selittää  sitä  seikkaa,  miksi 
todella  Turusta  kenkään  ei  takaisin  tule,  ei  viestiä  tuo,  ei 
luun  surua  matkueesta  tämän  mokomampaa  kuulu.  Oli- 
han hän,  herran  mies,  sekä  sanoilla  että  töillä  täysin  kou- 
rin ruvennut  raivaamaan  herran  viinitarhaa  hämäläiseen 
korpeen.  Oli  ottanut  ensi  töikseen  kiinni  yhdeksän  noitaa, 
joista  päätäsuoraa  seitsemän  "tuliseen  järveen"  toimitti 
mestauskirveen  ja  pölkyn  kautta.  Yhden  noidista,  kava- 
limman,  pääpahaksi  uskoi.  Poukan  kodin  kimppuun  kar- 
kasi. Poltti  poroksi  "pirujen  pesän."  Savunkin  pakoon 
ajaa  aikoi,  mutta  sen  juuret  liian  suuriksi  ja  syviksi  osot- 
tausivat.  Olisi  pitänyt  puolet  Pirkkalasta  pois  ajaa  jos 
mieli  tarkoin  noidan  suvun  seasta  tämän  kansan  perata. 
Saarnoissansa  kävi  kiinni  lakiin  kuin  leijona.  Pahalla 
paikalla  ja  tulikiven  käryllä  uhkasi  kaikkia  niitä,  jotka  pal- 
velevat epäjumalia,  puita  ja  lähteitä.  Kutka  Tapiolan  tai- 
koja teettävät,  Vellamon  palvovat  pyydyksiä  hänelle  hor- 
na ja  kuolema  valmiina  oleman  pitää. 

Kumminkaan  ei  ylpeän  papin  ja  pyövelin  seurakunta 
kohonnut,  ei  laajentunut.  Päinvastoin  pakanuus  ja  entiset 
palvonnat  likentyivät  ja  tulivat  läheisemmiksi  kansalle. 
Ihan  kuin  kimmalla  mykistyivät  nekin,  jotka  kirkkoa  oli- 
vat liki.  Maallisen  vallan  palvelijat  joutuivat  riitoihin  ja 
ilmi  tappeluihin.  Tottelemattomuus  vierasta  orienteeraus- 
ta  vastaan  kasvoi  joka  päivä.  Salaperäisyys  paistoi  my- 

kistyneen  kansan  kasvoista  ja  katseista.  Vallan  selvään 
näki  siellä  syvällä  liikkuvan  jotakin  vastaista,  jopa  pelot- 
tavaa. Jumalattomuus  ja  uuden  opin  välinpitämättömyys 
ilmeni  arkielämässä.  Noituutta  harjotti  joka  mies  ja  joka 
talossa.  Pyhille  puille  ja  paikoille  lähetti  kansa  syvimmät 
huokauksensa.  Papiston  ponnistukset  kilpistyivät  teräs- 
paitojen  uhmaan,  joita  hengenvalta  avukseen  kutsui  ja 
kaipasi.  Yäkivoima  kumminkin  sai  aikaan  toiselta  puolen 
suuttumusta.  Pakolla  käydä  kirkossa  kuulemassa  papis- 
ton haukuntaa,  pakolla  käydä  pyhällä  ehtoollisella  ja  pa- 
kolla luovuttaa  kymmenykset  kaiken  verojen  keralla  tun- 
tui paksunahkaisesta  pakanastakin  jo  sentään  liialta. 

Kiihkeätä  kirkollista  edesottamista  seurasi  pahan  vas- 
tapaino. 

Pappilaan  tuotiin  pöyristyttäviä  tietoja,  kuinka  pirut 
ovat  riihineet  kaikki  pappilan  aumat  takamailla  ruiskas- 
kilta.  Nauriskuopat  ovat  tyhjennetyt  tuiki  tarkkaan.  Ja 
jäljistä  päättäen  ensi  lumilla  vallan  selvästi  saattoi  nähdä, 
olivat  kavio  ja  kenkä  rikirinnan  kaikkialla.  Ja  kun  rovasti 
itse  sattui  liikkumaan  sairaiden  sielujen  viimeistä  hetkeä 
keventämässä,  lentelivät  pimeällä  metsätiellä  ''noidannuo- 
let" yltympärinsä.  Ja  kehno  oli  huudellut  Kangasalan 
Haralan  harjulta  nuottamiehille  :  "Kerinkömä  ?  !  .  .  .  Ke- 
rinkömä?!"  Kaiken  iltaa  oli  huuto  uudistunut.  Ja  vaikka 
pappilan  nuotturit  vallan  hyvin  tiesivät,  että  paha  se  siellä 
itse  huutelee,  niin  renki  ei  malttanut  olla  huutamatta 
että:  "Keri  nyt  — kele!"  Ja  kun  nuottavalkeilla  siinä 
saaren  kalliolla  kuunneltiin  mitä  siihen  vastaukseksi  kuu- 
lui, niin  lakkasikin  huutelemasta  kokonaan.  Mutta  kuin- 
kas olla  aamulla,  kun  venheet  selventyivät  sumusta  ja  piti 
taasen  mennä  kalastusta  jatkamaan,  olivatkin  molemmat 
nuotat  neljällä  kerällä.  Työ  oli  tehty  niin  moitteettomasti, 
että  jokainen  solmu  oli  avattuna  ja  kiertyi  nyt  silkosten 
sileäksi  keräksi. 

Keskellä  kiireintä  heinäaikaa  tuli  isäntärenki  ilmotta- 
maan  rovastille  kuinka  sama  renki  oli  illalla  kironnut 
huikeasti  pappilan  ruokia  huonoksi.  Oli  heittänyt  viikat- 
teensa  pehkoon  ja  huutanut :  "Hiokoot  nyt  tuhannet  pik- 

kuäijät  kaikkia  pappilan  viikatteita."  Iltahämärissä  olikin 
heinäväkeä  vastaan  tullut  tien  täydeltä  ukkoja  kovasimet 
käsissä,  viimeisellä  jo  tahkon  puolikaskin  kainalossa. 
Rohkeni  jo  isäntärenki  tältä  ontuvalta  äijältä  kysyä: 
"Mihin  sitä  niinkuin  on  matkan  määrä?"  Ontui  tämä 
sivu  ja  sanoi :  "Kans'  hivvoon !"  Kans'  hivvoon !"  Aamul- 
la olivatkin  kaikki  pappilan  yhdeksäntoista  kallittua  viika- 
tetta hijoittuina  hamaan  pinniin  saakka  .  . . 

Nyt  ei  kiivas  pappi  enää  jaksanut  pysyä  nahkoissaan. 
Antoi  kruununmiesten  vangita  tämän  kavalan  rengin  ja 
alkoi  hautoa  hänelle  kauheata  kuolemata.  Hänet  suljet- 
tiin samaan  kellariin  missä  oli  Poukkalan  vanhin  poika, 
se  viimeinen  niistä  yhdeksästä,  jotka  talvella  tieltä  oli  toi- 
mitettu. 

Mutta  tämä  ei  ollut  kylliksi. 

Noituus  ja  pimeyden  ruhtinas  itse  oli  uuden  kerran 
irti.  Nyt  se  alkoi  riehua  pappilassa.  Öillä  oli  riihissä  ja 
saunoissa  merkkejä  siitä,  että  rienaaja  mellasti  täällä  val- 
lan julki.  Väki  voi  todistaa  omin  silmin  ja  korvin  kuule- 
mansa. Ja  vaikka  "vihkivedellä"  siveltiin  kaikki  pihtipie- 
let, huiskittiin  pyhääsavua  pirtin  peräkarsinaan  ja  kaik- 
kien sieramiin.  Vielä  kulkivat  juhlapukuiset  papit  joka 
huoneen  ja  potsottelivat  heprean  ja  latinan  kielisiä  värs- 
syjä, ei  mistään  ollut  apua.  Nurinkätisyyttä  huomattiin 
pienistä  asioista  aikain. 

Poukkalan  vanha  äijä  kummitteli  kaikkialla.  Toisi- 
naan se  ilmestyi  lammaskarsinasta,  tahi  lehmäläävästä. 
Asettui  tiepuoliin  pitkillä  taipaleilla  ja  pysäytti  pappilan 
hevoset.  Muuttihe  itsensä  kerta  säkiksi  ja  kieriskeli  he- 
vosten jaloissa.  Lenteli  luutipuulla  ja  laulatti  kaiket  yöt 
pappilan  kukkoa. 

Visuista  vartioimisista  huolimatta  päästi  Poukkalan 
vanha  äijä  eräänä  yönä  kellarista  poikansa  ja  rengin  pin- 
tehistä.  Irrotti  koko  talon  karjan  jouluviikolla  kytkyi- 
mistä  ja  kiilitti  yön  selkään  lumisen  laitumen  perälle. 
Noitui  karhuja  navettaan  ja  susia  porraspieliin  vahti- 
koiriksi. 

Poltetun  Poukkalan  isä  ja  poika  saattoivat  jumalan- 

miesten  aseman  Pirkkalassa  niin  tukalaksi  kuin  mahdol- 
lista. Tätä  ensiaikaista  kristinopin  juurruttamista  tähän 
kansaan  ja  maahan  alettiinkin  katsoa  melkein  mahdotto- 
maksi. Verinen  viha  virkamiehiä  ja  uskonnon  apostoleja 
vastaan  yltyi  ilmiliekkiin.  Noitien  mestaus  ja  polttaminen 
ei  raakalaiskansassa  laisinkaan  tehonnut.  Aseellista  tur- 
vaa tarvitsi  papisto  ja  virkavalta.  Niinpä  käytiin  monia 
verisiä  taisteluita  erämaan  yksinäisyydessä.  Poukkalan 
vanha  noita  oli  päättänyt  kostaa  poltetun  kotinsa  ja  vuo- 
taneen veren  ja  taistella  vapautensa  puolesta.  Kivikirkon 
tienoille  kokosi  hän  hämäläisen  metsämies  joukkonsa. 
Kastetuita  kiusattiin  ja  käskettiin  luopumaan  uudesta  us- 
kosta, tahi  yhtymään  vapaiden  jousimiesten  mukaan. 
Äkkinäisellä  yllätyksellä  valtasivatkin  pakanat  Pirkkalan 
kirkonkylän.  Papiston  kätyrit  viime  tingassa  vaarasta  va- 
rottivat ja  pääsivät  pakenemaan.  Mutta  voiton  jälkeen 
Poukkala  kokosi  miehensä  Kivikirkon  suojiin  ja  nousi 
alttarille,  jossa  piti  tämäntapaisen  lyhyen  saarnan: 

—  Te  Pirkkalan  pähkähullut  pässit !  .  .  .  Kuinka  kauan 
teillä  kärsivällisyyttä  riitti  ?  Kiesus-Maarian  loippatakit 
tänne  ovat  tulleet  noituuttansa  harj ottamaan.  Väinön  va- 
paille kankahille  kirkkojansa  rakentelemaan.  Kynivät 
aseen  avulla  oravia  meiltä  summat.  Ilman  nyhtävät  nää- 
dän nahat,  pilkkahinnalla  saukot  ja  majavat !  Korpikon- 
tion  peijaiden  pidot  kyyrin  kieltävät.  Salojen  sinisilmälle 
uhrata  eivät  anna.  Vetehisille  kieltävät  loitsuja  lukemasta, 
Tapion  karjapaimenia  lahjomasta  .  .  .  Ilmarisen  tuliterälle 
taikoa  tekemästä .  .  .  Maahiselle  maineestamme  nimeä- 
mästä .  .  .  Pohjantähteä  ja  Otavata  ounastamasta,  pahan 
kiroista  päästämästä.  Kieltää  vielä  vapahana  kulkemasta 
—  tietäjätä  ijän  ikuista  kumartamasta. 

Ottaapa  otuksina  meijän  tietoniekat,  ottaa  kiinni  kuin 
kurjan  karitsan.  Minutkin  otti.  Olisinpa  nyt  etelän  mailla, 
Rooman  mailla  olisin  ilman  teitä,  veljet.  Olisin  pyynä  paa- 
vin pivossa.  Olisin  Pirkkalan  paistettuna  piruna.  Mutta 
nyt  vallan  ja  vapauden  uuesti  itselle  otamme.  Pois  ajam- 
me herjat  hosarit  näiltä  mailta.  Jälleen  heimon  uros  ol- 
koon ohjaksissa.  Partaniekka  viisahin  ja  vanhin  peräsintä 

pitäköön.  Pysyköön  vapisematta  valta  itsellämme,  kuten 
on  pysynyt  esi-isien  ikipäivistä  asti.  Aseilla  vierasta  hosu- 
kaamme. Väkivalta  väkivaltaan  vaipukoon.  Tällä  tanhual- 
la  ja  tantereella  mitellään  miesten  voimat.  Ylhäisen  ukon 
avulla  käsivarsin  vahvoin  seistään.  Kalevan  urohot  kal- 
pojansa kalskeessa  kirkastaa.  Eikö  paasinen  maja  tässä 
tämä,  käsin  omin  ole  tehty?  Se  oivallinen  olkoon  meille 
paikka.  Huippukatto  ja  risti  ales  riisukaamme.  Tehkääm- 
me tämä  pirtiksi  pyhäksi  tietomiesten.  Mutta  pappipakana 
ja  Kiesus  kaukana  pysyköön.  Hämeen  härkämiesten 
maine,  voimasta  ja  pelosta  viholliselle  polkemaan  panee 
maata .  .  .  Mikäs  meillä  ollaksemme,  oman  koin,  oman 
kurkihirren  alla  .  .  . 

Kuuta  kaksi  Pirkkalassa  seisoi  Väinämön  vanhan 
valta. 

Vanhat  tavat  ja  taijat  vapahasti  esiin  astuivat.  Ei 
kenkään  entiselle  elolle  estettä  asettanut.  Mutta  perästä 
tuli  toista.  Tuima  tieto  ja  käsky  asemiesten  kera  Turkuun 
tuli :  "  'Pirkkalan  pirut'  on  kiireimmiten  kukistettava !" 
Eikä  kestänyt  kauan  kuin  tuta  saivat  jousimiehet  rauta- 
paitani tapparata.  Verisesti  viikingit  hakkasivat  metsäih- 
miset  maahan.  Viaton  luonnonlapsi  paremman  puolesta 
vastaan  pani.  Hartiavoimin  ja  käsivarsin  kiviin  rysynä 
kiinni  karkas.  Paiskoi  vastaan  juurakoita.  Kanget  kor- 
kealla kävi  kahakkaan.  Meteli  ja  myrä  Kivikirkon  ympä- 
rillä päivän  kesti,  kesti  yönkin  aamuun  asti.  Tantereella 
makas  miestä  molemmin  puolin,  makas  pakanoita  kasalla, 
taljat  hajalla  häiskin.  Mutta  makasi  siinä  myöskin  monta 
rautapaitaa,  ritaria  kuulua,  ulkoista  urosta.  Poukka  poi- 
kineen väkensä  kanssa  vastaan  oli  pannut  tulisen  tui- 
masti. Vihdoin  taidossa  ja  tässä  työssä  etevimmän  oli 
voitto  ja  hajalle  lyödyn  joukon  kanssa  hädin  tuskin  pa- 
koon korpien  kätköön  pääsi  Poukka. 

Vavisten  vihasta  vaimeni  hämäläisten  viime  vastaan- 
pano  väkivallan  ja  voiman  edessä.  Isketty  korven  kontio 
verisenä  makasi  maassa.  Pakolla  täytyi  katsoa  vääryyttä 

ja  sallia  vapaan  elinohjeen  vieraalle  raakalaiselle.  Pakolla 
ottivat  mitä  ikinä  irti  saivat.  Orjikseen  ja  alamaisikseen 
asettivat.  Maan  ja  metsät,  järvet  ja  joet  omistivat.  "Ar- 
mosta" elinkeinonsa  etsiä  veroa  vastaan  luvan  sai  synnyn- 
näinen kansa.  Jopa  joukkueissa  mokomata  pakoon  pyrki 
niskurimmat.  Siirtyivät  synkille  saloille  pois  pohjolaan. 
Samosivat  itää  kohden  kymmenissä  peninkulmissa  tiettö- 
mässä taipaleessa.  Aina  Vienan  ja  Karjalan  maille  monet 
menivät.  Mutta  Poukkalan  vanhan  äijän  neuvoa  noutivat 
toiset,  koska  tämä  jäämään  paikoilleen  pyysi.  Ja  päivän 
uuden  ennusteli  ukko,  joka  kerta  koittaa  ja  kamasaksat 
karkottaa.  Sotasovun  edessä  on  aina  aseettoman  alistut- 
tava. On  varrottava  aikaa  parempaa  oikeuden  hankin- 
nalle. 

Kristinuskon  maallinen  valta  voimistui  nyt  entistä 
ripeämmin. 

Vaikutus  ja  seurakunta  laajeni  pohjoiseen.  Kangas- 
alle rakennettiin  miespolvea  myöhemmin  myöskin  kivi- 
kirkko. Samoin  herran  temppeleitä  rakennettiin  puusta 
maakuntiin  jo  monioita.  Asutus  vaurastui  maanviljelyk- 
sen ohella.  Mutta  kauan  kitui  rahvas  henkisen  orjuuden 
kahleissa.  Maallisetkin  vastoinkäymiset  kirouksena  kiersi- 
vät sotien  ja  levottomuuksien  yhteydessä.  Hallat  haaska- 
sivat pelloilta  sadon.  Metsäpalot  kaskimailta  karkasivat 
ja  kulottivat  peninkulmittani  kartanoherrain  metsiä.  Maa 
koko  kihlakunnassa  jaettiin  suurtilallisten  kesken  niin 
että  "vapaakin"  talonpoika  oli  tavalla  tahi  toisella  riippu- 
vainen veroherrasta.  Riistaa,  siivinlentävää  tuskin  tapasi 
muualla  kuin  sisämaassa,  "jonne  sen  Tapion  tietäjät  kus- 
kasivat." Järvissä  kävi  kalakato  yleinen.  Nuottaa  monissa 
taloissa  vuosiin  ei  kastettu  ja  mätänivät  ne  talaineen  ran- 
noille. Nelijalkaiset,  viirusuuta  myöten  koipelsivat  mui- 
den muassa  pois  koko  tanhuilta.  Kaakkoisella  ilmansuun- 
nalla soittusivat  sodat  yhteen  menoon  monia  vuosia.  Pa- 
pisto ja  kartanoherrat  hallituksen  kanssa  yhdessä  keres- 
tivät  miestä  taisteluun.  Sotaverojen  varjolla  nyljettiin 
koko  maakunta  putisen  puhtaaksi.  Vieraskieliset  kama- 
saksat, asiamiehet,  verovoudit  ja  huovit  ottivat  kukin 

osansa  vuorolleen.  Kansa  köyhtyi  köyhtymistään.  Nälkä 
ja  taudit  raivosivat.  Talonpojan  hapuileva  aatos  ja  katse 
kurkki  pelastuksen  hienoa  häivää.  Oljenkorteen  ja  petä- 
jän kuoreen  lukemattomat  kerrat  eineen  etsinnässä  oli 
turvauduttava.  Kivikirkolta  kuolinkellojen  kumina  ei  la- 
kannut kuulumasta . . . 

Näennäisesti  hämäläisen  kamarankansan  itsepäisyys 
tällä  tieneen  näytti  nujerretulta.  Itsepäisenä  ja  sanatto- 
mana kulki  pinnalta  pitäen,  kuin  kylmä  kappale  oli  tämä 
ihminen.  Kuin  mikään  ei  olisi  häneen  tehonnut,  ei  vaikut- 
tanut. Vaati  vuosisatoja  aikaa  tässä  hitaimmassa  mie- 
hessä ennenkuin  se  jaksoi  koota  voimia,  ennenkuin  sen 
sisu  uudelleen  paisui  härjän  sisuksi. 

Mutta  meillä  tämän  päivän  elänehillä  on  tilaisuus  tar- 
kastaa vuosisatain  takaa  kuinka  sentäänkin  seisoo  juuril- 
laan tämä  raataja.  Kuinka  kivisen  maansa  on  perannut 
viljaviksi  vainioiksi.  Mutta  myöskin  meillä  on  ikävä  ko- 
kemus siitä,  että  samaiset  kartanoherrat  ovat  virkavallan 
keralla  sikiytyneet  harvinaisen  voimakkaiksi.  Ja  kyllään- 
nys  raatajarahvaassa  pulpahtaa  esiin  meidän  päivinämme. 
Sisäinen  sota  ja  taistelun  temmellys  käydään  samoilla 
Pirkkalan  tanhuilla.  Taasenkin  vuotaa  veroherran  herjan, 
jos  talonpojankin  veri.  Kivikirkon  ympärillä  taistelevat 
taaskin  kamaran  sankarit  viime  taistelunsa.  Asianansa 
ovat  samat,  suunnitelmat  samat,  samat  ovat  päämäärät 
kuin  vuosisatoja  sitten.  Vapauteen !  .  . .  Vapauteen  pyrkii 
tämä  kansa,  vaikka  se  kulkisi  vuosisatain  vastaisuuden  ja 
tulen  ja  tuhkan  kautta. 


3. 


27 


TAMPERE. 

On  koittanut  uusi  päivä  .  . . 
Kahdeksan  vuosisataa  vierähtänyt .  .  . 
Missä  ovat  Pirkkala  ja  pirkkalaiset  ?  .  .  . 
Missä  Kalevan  kansa  ja  Hämeen  heimo?  .  .  . 
Missä  sijaitsevat  savupirtit,  pitkät  prikonat  ja  piha- 
maat ?  . .  . 

Missä  uhkeat  umpiset  aarniometsät  ?  .  .  .  Missä  kylät 
ja  kaivonvintit  ? 

Kussa  porot  ja  koiralaumat?  Markkinamäki  missä? 
.  .  .  Missä  huoneentarpeen  myllyt?  Matalat  majat  ja  maa- 
kunnan tiet.  Ja  turkkitamineissa  kansa  kussa  ?  .  .  .  Heimon 
miehet  ja  naiset,  mihin  onkaan  uponnut  ammoin  ollut  us- 
ko ja  tapa  tämän  kansan  .  .  .  Kussa  Poukkalan  tietomie- 
het,  taikaintekijät  ja  takojat?  Missä  Kivikirkko,  paavin 
käskynantaja,  röyhkeä  pappi .  .  .  herranhuone,  joka  nousi 
kuin  kumma  korkeana  ro  jona  yli  turvetupien  ja  kyläryh- 
män, kalmiston  ja  koivumetsän  .  . .  kussa  ? 

Kainona  ja  häpeissänsä  hieman  viittoo  uusi  aika: 
Kas  tuolla  . . .  Tuolla  Messukylän  puolla  .  . .  notkelmassa 
nojallansa  ...  Ja  kun  katsot  sinne  niin  tosiaankin  siellä 
seisoo  maatuneena,  matalana,  pikkuikkunaisena  vanhuk- 
sena lääpällänsä  kivikirkko.  Ahah !  .  .  .  Vai  siinä  sun  nyt 
näen !  .  . .  Vai  siinä  sinä  nyt  nuokut  ?  Olitkin  ennen  uute- 
na aikoinasi  röyhkeä !  Röyhkeä  olit !  .  .  .  Polvillensa  vaadit 
eteesi  pakanat.  Pihallasi  tuossa  verta  vaadit !  Pyövelisi 
poltti  ja  murhasi.  Uhrit,  ihmisuhrit  sun  alttarillesi  Moo- 
lokki,  kannettiin !  Kuolleet,  sekä  elävät,  rahat  että  tavarat 
hamusit.  Siinä  lepäät  luukasasi  keskellä  kuin  koira.  Vie- 
raan väkivallan  edustajana  tähän  maahan  tulit.  Et  autuu- 
den, vaan  mammonan  ja  saaliin  himoissa.  Viikingin  ja 
linnaherran  keppihevosena  kuljit .  .  .  Min'  siunauksen 
mukanasi  tänne  tuonut  olet  ?  .  .  .  Et  siunausta,  et  sopua, 
mutta  kirousta  ja  eripuraisuutta  kyllä.  Yksityisomistuk- 
sen alkujuurena  itusi  siemen  on  kamalan  sadon  kanta- 

nut.  Et  mestarin  sanaa,  suoraa  ja  korutointa  köyhille  kan- 
tanut, vaan  paavin  ja  paholaisen,  aatelin  ja  ylimyksen, 
verovoudin  ja  virkaherran  vierellä  sun  papistosi  kulki. 

Syytit  siitä  muita  mistä  itse  olit  vikapää  .  .  .  Saatanan 
töiksi  sanoit  ikitaikojen  teki  jätä.  Revit  raa'asti  alas  ihan- 
teet ja  kauniin  uskon.  Itämaista  tekopyhyyttä  ja  luostari- 
muurien  tomua  nielemään  tyrkytit.  Ansiosi  kuulla  ken- 
tiesi  on  raskas,  mutta  miespolville  raskaampi  kantaa  on 
se  kylvö,  jonka  veren  ja  kyynelten  kautta  tulla  on  tarvin- 
nut. Kykenetkö  kaiken  sen  rikollisuuden  kantamaan,  josta 
seuraukset  vastaisuudessa  yhä  suurenevat?  .  .  . 

Pysyy  mykkänä  menneisyys.  Mutta  historialliset  joh- 
topäätelmät  meillä  aina  ovat  näkyvissä. 

Kohoovat  kivimuurit  Tammerkosken  partahilla. 

Ihmisneron  tulokset  ovat  sanomattomat .  .  .  Kehrää- 
möt  ja  valimot,  tehtaat  ja  kutomot,  paperimyllyt  ja  kirja- 
painot. Rakennustaide  ja  kulttuurin  kiireinen  kulku  rie- 
huu nykypäiväisessä  Tampereessa.  Kadut  ja  kaupunki 
laajenee  ja  leviää  Pirkkalan  pitäjän  joka  suuntaan.  Väes- 
tö lasketaan  puolessa  sadassa  tuhannessa  .  .  .  Rikkauden 
ja  varallisuuden  pitäisi  kohota  ja  olosuhteitten  kehittyä 
kaikille  siedettäviksi. 

Mutta  eipä  ollut  sisältä  sitä  kuin  mitä  se  päältä  näytti. 
•  Ammoin  irti  laskettu  ahneus  ja  yksityisomistus  maa- 
han ja  tuotantolaitoksiin  oli  täällä  koonnut  kuumia  hiiliä 
köyhälistön  j aikain  alle.  Ja  kun  Suomen  kansan  verikevät 
koitti,  astuivat  historialliset  Pirkkalan  haamut  ylös  Tam- 
merkosken kuohuista  .  .  .  Nokinen  tehtaantyömies  ja  -nai- 
nen kävi  vallankumoukseen.  Tiilikirkkojen  kylvö  oli  liian 
komean  verilaihon  kasvattanut.  Tilanherrat  olivat  liian 
paljon  kopeutuneet.  Tehdasparoonit  ölvästyivät  änkeiksi. 
Pankkiherrat  ja  rahanvaihtajat  uinuivat  prosenteilla  koot- 
tujen kultakasojensa  äärillä.  Virkavalta  vallesmannia 
myöden  pöyhisteli  ja  röyhisteli  valkoryssäin  kesyttäminä 
riikinkukkoina  .  .  . 

Ja  kun  sisällissodan  lieskat  pohjoisella  rajalla  tammi- 

kuun  päivinä  1918  leimahtivat,  sinne  riensivät  kuulun 
Pirkkalan  ja  Tampereen  miehet. 

Tehtaiden  savupiiput  eivät  tupruttaneet. 

Kaupunki  kuhisi  kansaa  täynnä.  Työmiehet  pitivät 
taasenkin  valtikkaa,  kuten  kerta  kauan  sitten  .  .  .  Nytkin 
oli  kuskattu  virkavalta  ja  kopea  porvari  pellolle  .  .  . 

Äänettöminä  ja  leppoisina  laskeusivat  suuret  lumihiu- 
taleet talvipäivinä  kaduille  .  .  .  Poliisia  ei  näkynyt.  Jär- 
jestystä valvoi  punakaartilainen  punaisine  nauhoilleen  .  .  . 
Silloin  tällöin  marssi  reippaasti  pääkaduilla  patrulli.  Toi- 
sinaan konttiselkäiset  joukko-osastot  lapikasjalkaisina  ja 
sarkapukuisina,  porilaislakit  päässä,  kiväärit  olalla,  aste- 
livat rivakasti  rautatieasemalle  päin  .  .  .  Elintarveviran- 
omaiset  hoitivat  sota-aikaista  tehtäväänsä  tarmokkaasti 
.  .  .  Punakaartin  ravintolat  kaikille  oli  sijoitettu  sillankor- 
vaan T  :n  teatterin  taloon.  Työläisnaiset  valppaina  ja  ah- 
kerasti jakoivat  annoksia  aamusta  aikaisesta  iltaan  myö- 
hään. Jopa  yölläkin  antoivat  rintamalta  palaaville  jou- 
koille "kuumaa  suuhun."  Mutta  kauppatorilla  päivisin 
käytiin  markkinoita  maalaisten  tuotteiden  kanssa. 

Muutamilla  välinäytöksillä  oli  kulunut  kohta  kahdek- 
san viikkoa  sodan  alkamisesta. 

Kansa  alkoi  siihen  tottua  .  .  . 

Valkenipa  verikevään  maaliskuussa  20  päivän  aamu. 

Tampereen  kaikilla  kaduilla  ahtui  ihmistungos.  Valta- 
kadun varrella  seisoi  kansaa  taajana  ja  tasapäisenä  ja 
katseli  tulvailevaan  ihmispaljouteen  kuin  virran  ranta- 
malla, jonka  sivu  kevään  jäätikkö  voimakkaana  hyökkää. 
Tammelan  puolelta  Kyttälän  sillan  kautta  Hämeenkadulle 
ruhka  solui.  Valtaisassa  uomassa  siellä  täällä  roikkui 
ilmassa  mustapäärteinen  punalippu.  Huudahduksia  eikä 
ääniä  ei  kuulunut.  Syvä  sanattomuus  kätki  kaiken. 

Tämä  ennen  kuulumaton  kansanliike  oli  surusaatto. 

Olkapäillä  kantausi  hitaasti  ja  varoen  kantopaarcja. 
Vallankumoussankareita  siinä  hautaan  vietiin.  Punaisten 
ja  mustain  arkkujen  loppumatoin  jono  kulki  halki  kau- 

pungin.  Soittokunnat  puhalsivat  suruvoittoisia  säveleitä, 
mitkä  selventyivät  sieltä  ja  täältä  hiljemmin  tahi  mahta- 
vammin. Tunnelma  tuli  syvältä  tuonen  tuvilta. 

Tämä  päivä  oli  murheen  musta  juhla. 

Vilppulan  rintaman  perääntyminen  ja  kaatuneiden, 
ennemmin  tuotujen  hautaus  sattui  yhteen  .  .  .  Kohtalon 
vastoinkäymisen  ilkamoivat  korpit  konkottivat  ja  lensivät 
laumoissa  tästä  kautta  ilman  halki. 

Rautatieaseman  korkeilta  kiviaskelmilta  saattoi  nähdä 
mustan  kansan  peittävänä  ojentuvan  Hämeenkadun  sillan 
ja  torin  poikki,  aina  Pyynikin  törmälle  asti .  .  .  Tämä  vai- 
kutelma on  punaisen  Tampereen  mieliinpainuvin  päivä. 
Liikehtihän  nyt  koko  kaupunki  .  .  .  Saapuihan  kansa  kat- 
somaan kuultuja  punaisia  hautajaisia  .  .  .  Tämän  unhoit- 
tumattoman  taulun  historiallisena  taustana  tuolla  vihersi- 
vät kaupungin  takana  havuiset  harjut .  .  .  Mutta  kun  jak- 
soi katsoa  syvemmälle  entisyyden  synkille  rajoille,  paistoi 
siellä  loppumatoin  jono  teräskypäriä,  rautapaitoja  ja  kei- 
häitä, Ruotsin  ja  Tanskan  lippuja,  aatelis-  ja  ritarivaa- 
kunoita,  piispan  hiippoja  ja  kalottipäisten  pappien  säih- 
kyviä kultaristikasukoita,  huiskuvia  suitsutuspatoja,  py- 
häinkuvia, sipratauluja,  kuin  myöskin  kokonaisia  virsi- 
kirjavuoria,  kahlerautaröykkiöitä  ja  rautaristikkoikku- 
noita  .  .  .  Kokonainen  sekamelska  siinä  pimeydessä  kuvas- 
tui kulttuuri-  ja  sivistysvälineitä  .  .  .  Mikä  rihkama  oli- 
kaan tämä,  joka  kahlehti  entisajan  eläjän  sekä  sielua  että 
ruumista.  Kas  näiden  välikappalten  kautta  monet  vuosi- 
sadat oltiin  ulkoisin  ja  kotimaisin  porvarivoimin  uinutettu 
kansaa  orjuuden  yössä.  Ja  vielä  vihdoinkin,  kun  se  kai- 
ken tämän  törkeyden  halusi  harteiltansa  heittää,  vielä 
kerta  mustien  korppien  voiton  viestit  taistelutantereilta 
vierivät  surun  synkeyttä  lisäämään  näihin  punaisten  pirk- 
kalaisten hautajaisiin  .  .  . 

Mutta  sinne  ylös,  verkkaan  kulki  surun  synkkä 
saattue. 

Pyynikille  oli  punaisten  pyhättö  avattu.  Avoimet  vel- 
jeshaudat  luotu  kuohkeaan  ruskeaan  multaan.  Orpojen  ja 
leskien  sanattomiksi  sielun  aarteiksi  se  oli  suunniteltu. 

Kuolemattoman  aatteen  palvonnalle,  kunniassa,  kruunu- 
päisnä  kulki  nyt  kansa.  Sammuneen  sankarin  elämän  iki- 
muistoksi astui.  Kulki  hitaasti  ja  hiljaa  kuin  tauonnan 
tulten  nuotioilla,  kuolemanvirran  pikimustilla  partahilla. 

Puoliso  puolisoa,  veli  veljeä,  sisko  siskoa  ja  sulho 
morsiantansa  saattamaan  oli  tullut.  Ne  paareilla  tuolla 
kuoleman  kukkina  taintuneet  ja  lakastuneina  lepäsivät. 
Vartijoita,  jotka  maakunnan  rajalla  valkoiseen  vihan  vii- 
maan kaatuivat. 

Seisoivat  oikealla  äänettömyyden  ankarassa  tauonnas- 
sa  tehtaat.  Seisoivat  tornit  tiiliset  tupruamatta.  Kivitalot 
katsoivat  kummissansa.  Mitä  merkitsi  meno  tää?... 
Mitä  kalpea,  laihtunut  kansa  kokonaan  aikoi?  Mitä  ilmeni 
katseissansa,  mitä  kasvoilla  kulki?  Mikä  ajatus  ja  ankeus 
mielessänsä  ?  .  .  .  Kun  valkoinen  vaha,  kuin  kuva  kiveen 
tehty,  niin  vakaa  joka  mies  ja  nainen  ...  Ja  mitä  olikaan 
tapahtunut !  ?  Asuihan  epätoivo  takana  ja  eessä.  Ilkeä 
juoru  kuiski  korvaan  ja  kytti.  Sanomaton  synkeys,  hyi- 
nen kyy  povella  puisti .  .  .  Korvesta  kaupunkiin  —  kor- 
vasta korvaan  kuihu  kurja  kuului : 

—  Valkoiset  tulevat .  .  . 

—  Vilppula  on  antautunut  .  .  . 

—  Lahtaria  lisää  Saksasta  saapunut  summa  .  .  . 

—  Tukholmasta  tulossa  merirosvojen  prikaati.  .  . 

—  Mannerheimin  palkka  joukot  paisuvat  ja  painavat 
päältä. 

—  Vaasan  valta  vyöryy  etelään  .  .  .  pian  yli  maan. 
Uuden  Pirkkalan  uusi  porvaristo  huokasi  helpotuk- 
sesta. 

Valko-isänmaallinen  sydän  riemusta  rehahti  .  .  .  Jopa 
jäntereihinkin  tulta  tuli.  Piilopaikka  ja  komero,  vaate- 
kaappi, kammio  ja  kivijalka  jo  alkoi  olla  liian  ahdas. 
Syttyneen  toivon  tuli  kintereissä  kinnasteli.  Kiiskotutti 
koko  lihavan  lötköä  ruumista.  Toiminnan  puutteen  takia 
kahden  kuun  lepo  olikin  jo  lihakset  että  luuston  lekotte- 
lemaan saattanut.  Mutta  nyt  se  virkistyi.  Kuin  vieterille 
lempo  laittoi.  Iski  ihan  kuin  iiliäisen  kevään  ketustamaan 
hiehoon.  Piti  oikein  pimeässä  kammiossa  tepata  ja  tehdä 

temppuja  kiväärin  kanssa.  Intoa  tuli  taltuttaa  paikallansa 
polkemisella.  He  olivat  todellisia  "isänmaan  leijonia" 
rautahäkissä,  joiden  temmellystä  taisto  vaanii  portin 
avaamista.  Ja  nyt  se  portti  kuului  jo  pohjoisessa  rytisevän. 
Hämeen  portti  pahasti  parkui  puisilla  saranoillansa.  Ja 
valkoisten  petojen  lauma  pian  saa  ikeniinsä  otukset,  joita 
tässä  myräkässä  metsästämään  on  alettu. 

Jopa  uuden  tuoksahduksen  innoittamina  uskalsi  usea 
astua  oikein  ulos.  Isomahaiset  änkyrät  väännättivät  ja 
rykäsivät  rohkeina .  .  .  Sanoja  ja  aatoksia  tuli  vaihtaa 
aateveljen  kera  kahdenkesken.  Asiata  naapuriin  tuli  tuh- 
katiheään. Tämä  liikehtiminen  riivatusti  reenas  terveyttä. 
Pohatoilla  loistivat  kasvot  ja  läikähtelivät.  Valkaisijan 
ennen  kuulumaton  sädekehä  häikäisi.  Tekipä  mieli  nau- 
raa, laulaa  ja  tanssia,  rallittaa  oikein  ääneen  siinä  oman 
putiikin  parvekkeella.  Pönäköiden  perheiden  ikkunoihin 
ilmestyi  iloisia  naisten  kasvoja.  Hyvätuulisia  tyhjäntoi- 
mittajia kurkisteli  katujen  kulmauksissa,  tahi  kurkkoili 
vinttikerrosten  ikkunoissa. 

Mikä  peloittava  vastakohta ! 

Kadulla  kansa  kylvi  toivottomuuden  kuumia  kyyne- 
leitä. Liikkui  hitaasti,  päät  riipuksissa,  sysimustan  surun 
ja  katkeruuden  koskettama  joukko.  Pelko,  kammo  ja  kau- 
histuttava vastaisuuden  aave  kintereillä  kulki  ihmiselämä. 
Tappion  huhut  tullessansa  toivat  taisteluista  viestivimmai- 
sia,  mikä  tunti  tunnilta  turposi  ja  toistui. 

Mutta  porvareilla  oli  syttymässä  riemu  ja  ratki  ratto, 
tunne,  jolle  tulkintaa  ei  ole  edes  runoudessa.  "Rakkaissa 
isänmaan  ystävissä"  virisi  tunteeton  tajuntavaisto.  Perin- 
töveri  veti  taasenkin  etuisuuksien  tasajaolle  ...  Ne  nousi- 
vat ensin  hitaina,  kaipaavina,  sitten  janoavina,  vihdoin 
himokkaina  hynkijöinä. 

Kuta  edemmä  iltapäivän  tunnit  tulivat,  sitä  todenpe- 
räisemmäksi  ja  alastomammaksi  tilanne  riisuutui.  Yöllä 
saapui  kaupunkiin  lisää  taisteluista  poistuneita .  .  .  Heillä 
ei  ollut  mukana  raskaita  aseita.  Sen  jälkeen  saattoi  tulla 
sakki  sakilta,  jopa  juna  junalta.  Ja  vaikka  mitään  eivät 

ilmaisseet,  synnytti  tämä  hätää  ja  tuskan  tunnetta  työ- 
läisissä. 

Nestori  Norolan  ja  Ollin  joukot  olivat  saapuneet 
onnellisesti  kaupunkiin.  Lopen  uupuneita  ja  väsyneitä  he 
olivat.  Paljon  marssineet  punakaartilaiset  laahustivat 
kipeillä  jaloillansa.  Hitaasti  se  eteenpäin  meno  tapahtui. 
Kohmeisin,  hiestyksen  moninkertainen  väsymys  ja  vaiva 
painoi  olemusta.  Mutta  enemmän  mielissä  alakuloisuus  ja 
sisäinen  kärsimys,  tukalampana  kaikista. 

Tampereen  työläiset  avosylin  ottivat  vastaan  taiste- 
lijat. 

Apuansa  kiireimmiten  taritsivat .  .  .  Nyt  ei  ollut  kyse- 
lyihin aikaa,  eikä  haluakaan.  Pikemmin  äänettä  annettiin 
asiat  olla.  Uteleminen  ja  kummastelu  enemmän  vain  olisi 
uuvuttanut.  Joukkoja  majoitettiin  venäläisille  kasarmeille 
Tammelan  puolella.  Lämmin  ruoka  ja  lepo  rauhoitti  kai- 
ken uupumuksen  umpi  uneen.  Virkeämmille  puhelivat 
työläistoverit : 

—  Olkaa  huoletta  ...  Ei  hätää  meillä  mitään.  Yhdes- 
sä vihollisen  vastaan  otamme  .  .  .  Antaapas  kalman  sa- 
moilijain  saapua  Pirkkalan  pitkille  pihoille. 

Lohduttava  kohtelu,  lämmin  ruoka  ja  lepo  palauttivat 
rauhan.  Tasautti  mielet.  Järkytyksen  jyrkät  laineikot  las- 
keusivat  miesten  mielissä.  Jopa  tasainen  keskustelu  ja 
halu  tarttui  virkeänä  puheluun : 

—  Niin !  .  .  .  tästä  emme  etelämmäksi  astu.  Kävi 
kuinka  kävi  .  .  .  Jos  kerta  sakki  päättää,  yhtenä  seisom- 
me, yhtenä  kaadumme. 

Ja  oikein  tuntui  turvallisemmalta.  Maalais  joukoista 
täällä  kaupungissa  oli  ehkä  toista  kuin  korvessa.  Oli  sei- 
nien suojassa  taistelukin  kodikkaampaa,  tappelu  turvalli- 
sempaa. Tottakai  muiden  ihmisten  joukossa  ja  yksissä 
jotakin  aikaansaadaan.  Rohkenee  toki  luonto,  rohkenee 
vaikka  kilpasille,  jos  kerta  se  silleen  sattuu  .  .  .  Olkikupo- 
jen päällä  kuvittelivat  nuorukaiset  kuinka  vastaisessa 
taistelussa  sitä  koetetaan  kuka  se  on  orasa  .  .  .  Koetetaan 

ketjussa  kuka  sitä  päältä  painaa. 
2 

Aamusella  nousivat  toiset  ketterästi,  mutta  toiset  vit- 
kaan sujuttelivat  ja  hieroskelivat  kangistuneita  jäseniänsä 
taipuisiksi.  Ja  kun  joukot  astuivat  sitten  reippaina  ka- 
duille ja  marssivat  keskikaupungille,  kohtasivat  heitä 
hautaus  joukot,  jälessä  tulleet  päättömät  huhut  ja  vasta 
saapuneet  pakolaisten  lukemattomat  laumat.  Ja  kuta  pi- 
temmälle päivä  kului,  sitä  sakeammaksi  paisui  saapuvien 
pakolaislaumain  virta,  jotka  naisten  ja  lasten  kanssa  las- 
kettiin sadaksi  viideksikymmeneksi  tuhanneksi. 

Tässä  ihmiskihelmässä  etsivät  Norola  ja  Olli  turhaan 
aseman  seutuvilta  Arvidia  ja  Aapoa  .  .  .  Kukaan  ei  kuul- 
lut kyselyitä.  Kukaan  ei  joutanut  niihin  vastaamaan. 
Jokainen  kiinnitti  huomiota  punaisiin  rakuunoihin,  jotka 
huusivat  jotakin  ja  raivasivat  kansan  läpi  tietä  itsellensä. 

Joku  sentään  tiesi  sen  verran,  että  he  jälkijoukoissa 
jossain  taistelivat  ja  vihollista  hidastuttavat  etenemisessä. 
Toiset  kertoivat  pienistä  ryhmistä,  jotka  ovat  hajonneet 
pääjoukoista  sinne  tänne.  Asemalla  he  näkivät  miten  tä- 
män kähyn  keskellä  saapui  kaikilta  radoilta  tulevia  tava- 
rajunia. Avo-  ja  umpivaunuissa  oli  evakuoitua  tavaraa 
tykistön  kanssa  sekaisin.  Samassa  junassa  saattoi  olla  sai- 
raita, haavoittuneita,  siviilipakolaisia,  punasotilaita  nauhat 
käsivarsissa  ja  hatuissa.  Tuolla  on  tavaravaunun  ovi 
avoinna,  mistä  ulkona  pistäikse  ihmisjalat.  Ja  kun  katsot 
tarkemmin,  on  siinä  ulkopuolelle  kiinnitetty  kuuset,  merk- 
kinä kuoleman  viittatielle.  Mutta  siviilipakolaisten  summa 
yhä  paisuu.  Siksi  eivät  kadut  nielemään  kerkiä. 

Ratojen  puoleisella  odotussalin  seinällä  avoimet  laajat 
pariovet  ahmivat  menevää  ja  tulevaa  kansaa.  Paksu  ase- 
mapoliisi,  joka  muutamien  tovereidensa  kanssa  sodan 
alussa  virkavormunsa  vapaaehtoisesti  vaihto  punakaartin 
pukuun  ja  merkkeihin,  oli  siitä  pitäen  ollut  mukana.  Nyt 
hän  seisoi  tuossa  ovella  ja  avuliaana  ohjaili  kansaa  ja 
kuunteli  kyselyjä.  Toimessa  häntä  avustivat  reippaat 
punikit.  Kaikesta  huolimatta  junia  läksi  lastattuina  Poriin 
ja  etelään. 

Tampere  ilmeisesti  vaikutti  kaiken  toiveensa  menet- 

täneihin  pakolaisiin.  Olihan  tämä  keskus  ikäänkuin  koti 
ja  turva,  joka  tervehti  ja  vastaanotti  hädässään  olevia 
työläistaisteli joita  vielä  lyötyinä  ja  verissäänkin.  Tässä 
paikassahan  kieltämättä  tultiin  lopulta  ratkaisemaan  hä- 
peälläkö, vaiko  miehuudella  punaisen  Suomen  puolesta 
seistään.  Tässä  tullaan  koettamaan  sortuuko  tämä  rahvas 
vaiko  kestää?  Antautuuko  se  ja  nöyrtyy,  vaiko  kuten 
ennen  kertaa  monta,  kaatuu,  kätkee  ja  taittuu  juurillansa. 
Sankarina  taistelee  vapautensa  puolesta,  joka  siltä  tyyten 
pois  on  otettu.  Tässä  katsotaan  mainintaa  vastaisuuden, 
siunaavatko  nousevat  proletariaatin  sukupolvet  taistelua 
tätä,  vaiko  kiroavat  muistoa  häpeällistä  .  .  . 

Tiesiväthän  valkoiset  voimat  Tampereen. 

Tiesivät  paikaksi,  mikä  puolustettuna  on  raskaiden 
uhrien  ja  lunnaiden  takana  ostettavissa.  Tämän  takia 
heillä  olikin  sanomattoman  kiire.  Tuli  työntää  sivustoita 
sekä  oikealta  että  vasemmalta. 

Kuinka  ripeästi  valkoiset  etenivät? 

Huomataan  pian  siitä  että  Oriveden  valtauspäivänä 
heti  huomenissa,  21  maaliskuuta,  etenivät  Kuhmoisista. 
Ja  jo  24  päivä  valtasivat  Kyröskosken.  Oikealla  Viljak- 
kalan, Kangasalan  ja  Lempäälän,  jolloin  katkesi  Porin 
rautatie. 

Korpion  joukot  Siurosta  etenivät  Vetserin  johdolla 
kaupunkia  vastaan  ja  olivat  jo  taisteluvalmiina  23  päivän 
iltana  maaliskuuta.  Pommitukset  alkoivat  heti,  jopa 
hyökkäyksiäkin  yön  aikoina  vastaan  otettiin.  Tästä  pikai- 
sesta vihollisen  toimenpiteestä  johtuikin,  että  punaiset 
luopuivat  alunpitäen  suurisuuntaisesta  puolustusvyöhyk- 
keestä.  Juoksuhautatyöt  kaupungin  ulkopuolella  keskey- 
tyivät. Ja  mikä  kiusallinen  seikka  oli  se,  että  hyökkääjille 
heti  jäi  jalansijaa  eteläisillä  kasanneilla. 

Tämä  vihollisen  odottamaton  saavutus  masensi  aluksi 
mieliä. 

Mutta  toisaalta  varmistui  punaisissa  joukoissa  itse- 
luottamus. Tämä  ikäänkuin  ravisti  puolustajia  hereille. 
Pelon  ja  paon  synnyttämän  tunteen  tilalle  tuli  yllätyk- 

sistä  huolimatta  syttyvä  viha  ja  pikainen  taisteluhalu. 
Samalla  punaisille  vihamieliset  ainekset  levittivät  kaupun- 
gissa huhua  siitä,  että  saksalaiset  ovat  Hangossa  herroi- 
na, lujittavat  jalansijaa  Suomen  kamaralle,  ja  että  avun- 
tuloa  suinkaan  etelästä  käsin  ei  ole  odotettavissa.  Täytyi- 
hän punaisten  suojella  ennenkaikkea  selkärankaansa:  Hä- 
meenlinna— Viipuri. 

Asiain  tällä  kannalla  ollessa  oli  kaikesta  päättäin 
Tampereen  itsensä  kyettävä  selviytymään  vastustajista. 
Joka  tapauksessa  se  oli  nyt  jäänyt  oman  onnensa  nojaan. 
Sen  oli  tultava  toimeen  omin  apuinensa.  Jos  kyettiin  vi- 
hollista torjumaan  ja  missä  määrin.  Saatavissa  olevat  voi- 
mat tuli  jännittää  vastarintaan  viimeistä  miestä  myöten. 
Mutta  tätä  periaatetta  ei  toimeenpantu  kyllin  ripeästi. 
Porvaristoa  ei  mobilisoitu  ollenkaan.  Naisia  ei  aseistettu, 
eikä  alunpitäen  ymmärretty  heidän  taisteluhaluaan  eikä 
kykyänsä.  Päinvastoin  viivytys  vei  aikaa  hukkaan.  Osa 
miesväestä,  "puolueettomista",  piiloittautui,  tahi  heittäy- 
tyi välinpitämättömäksi  kantaa  edesvastuuta  tällä  tär- 
keällä hetkellä.  Valkoisen  ylipäällikön  kopea  ja  arvioima- 
ton  vaatimus  oli  kaupungin  valloittaminen  väkirynnäköllä 
yöllä  kahtakymmenettä  viidettä  päivää  vastaan.  Uhkaroh- 
keata määräystä  seurasikin  uskomaton  rynnäkkö.  Tämä 
oli  jo  punaisten  mielestä  liikaa  ja  kokonaan  odottama- 
tonta. Saksasta  saapuneet  jääkärit  tahtoivat  kunnostau- 
tua. Maine  ja  arvo  vaati  kouraantuntuvia  "isänmaallisia 
urotöitä."  Maailmansodan  malliin  ja  tapaan  käytiin  am- 
mattimiehinä  hanakasti  "töihin."  Taistelu  alkoi  tuima. 
Mutta  punaiset  joukotpa  Pirkkalassa  ottivatkin  tuholaisen 
vastaan  armahtamatta.  Vihollinen  syöstiin  verissäpäin 
takaisin  suuria  tappioita  kärsien. 

Tämän  selkäsaunan  jälkeen  eivät  sinä  yönä  enää  kyn- 
net syyhyneet. 

Valkoinen  peto  nuoli  haavojansa.  Vetääntyivät  Mes- 
sukylän vainioille  ja  Kivikirkon  tienoville.  Estääkseen 
punaisten  perään  hyökkäystä  alkoivat  kolmituumaisilla 
tykeillä  ruiskutella  kaupunkia. 

Tässä  tilanteessa  olisi  ollut  tehoisaa  kaupungin  puo- 

lustajien  tehdä  uloshyökkäyksiä,  mutta  vaikka  sotilaat 
sitä  innoissaan  vaativat,  ei  ollut  johdossa  kykyä  järjestää, 
sillä  yleinen  anarkia  tahtoi  olla  vallitsevana.  Uusia  vasta 
saapuneita  maalaisia  ei  oltu  keritty  edes  lukumäärältä 
selville  saada.  Keskusjohdon  kontrolli  tapaili  kyllä  ohjak- 
sia, mutta  joukko-osastot,  jotka  kotipaikoiltansa  asti  oli- 
vat yksissä  olleet,  tekivät  summanpäältä  siten  kuten  par- 
haaksi näkivät.  Siten  joutui  puolustuslinjalla  hämminkiä. 
Monasti  vietiin  voimia  sinne  missä  niitä  vähimmin  kai- 
vattiin, mutta  taasen  heikommalla  rintaman  osilla  ketjut 
olivat  harvat,  taisteluiden  vaimentamat  ja  laukaukset  har- 
vat. Miesten  vaihdosta  ei  huolehdittu.  Toiset  saivat  nään- 
nyksiin  asti  taistella,  ampua  vuorokausikaupalla,  vaikka 
ei  silmä  eteen  eroittanut.  Käsi  ja  ruumis  herpousi  ja 
vaati  lepoa,  mutta  näille  vain  ei  apua  annettu.  Sen  sijaan 
kasarmeissa  ja  kaupungilla  viettivät  aikaa  suulaat  ja  ku- 
rittomat jätkät.  Puhuivat  sodasta  suuria,  mutta  osanotto 
siihen  oli  toisten  tehtävänä. 

Kivikirkon  puolelta  kaupunki  sanan  todellisessa  mer- 
kityksessä ei  ollut  linnoitettu.  Olihan  Tampere  Hämeen 
sydämessä  ja  niinmuodoin  maailmansodalle  melkein  mer- 
kityksetöin  paikka,  jota  kumminkin  venäläiset  vähäpätöi- 
sesi olivat  linnoittaneet,  kaivaneet  juoksuhautoja,  sekä 
rakentaneet  lintaaseja.  Nämäkin  varustukset  olivat  suu- 
relta osalta  käyttökunnottomia,  varsinkin  nyt  lumen  ja 
jään  peitossa.  Juoksuhautain  puhdistamisessa  olisi  pitänyt 
olla  aikaa.  Eihän  niitä  toimenpiteitä  oltu  huomattu.  Eivät 
punaiset  Tamperetta  olleet  varustaneet  puolustuskuntoon. 
Olivathan  siihen  omat  syynsä.  Valmistumattomuus  ja 
johdon  kokemattomuus.  Eihän  vallankumousjoukkoja 
sidottu  muka  tarpeettomiin  ja  aiheettomiin  linnatöihin. 
Tarkoitushan  oli  edetä  yhtämittaa  Pohjanmaalle.  Voittaa 
ilman  muuta  vihollinen  ja  perustaa  pikaisesti  punainen 
valtakunta.  Ei  käytetty  siviiliväkeä  ja  yleensä  työläisiä, 
vangittuja  ja  pidätettyjä  porvareita  tähän  tarkotukseen. 

Vastaiskun  opettamina  käsittivät  valkoiset  vastassansa 
olevan  sittenkin  huomiota  ansaitsevia  voimia,  joita  suin- 
kaan ei   pidä  ala-arvioida.   Jle   huomasivat,   että  yksin 

röyhkeydellä  ja  ajattelemattomuudella  ei  tule  toimeen. 
Suomalainen  härkäpäisyys  vei  vikaan.  Valkoinen  pääkort- 
teerikin  tajusi,  ettei  niin  vain  "marssimalla  mennä"  pu- 
nikkipesään.  Niinpä  heti  saksalainen  eversti  Ansfeld 
saapui  paikalle  ja  ryhtyi  ylempänä  mainitun  jääkärikomp- 
panian  kanssa  neuvottelemaan  kaikista  niistä  uudenaikai- 
sen sodankäynnin  teknillisistä  väli-  ja  apukeinoista,  joi- 
den avulla  Tampere  tullaan  ottamaan  haltuun.  Päätöksen 
ensi  tuloksena  alettiin  perusteellinen  Tammelan  työläis- 
kaupungin  pommitus.  Sitä  varten  tarvittiin  suunnatto- 
masti tulipommeja  ja  kranaatteja,  jotta  puusta  rakennettu 
kaupunginosa  pikimmiten  palaisi  poroksi.  "Tule  raivata 
silme  ala",  olivat  Saksan  ja  Ruotsin  "ekspertit"  arvel- 
leet. "Tule  punalehme  aja  silla  taa." 

Sitten  se  "punalehme"  ajaminen  alkoikin. 

Valjuna  kevättalven  maaliskuulla  24,  25  ja  26  päivinä 
ja  öinä  ampui  kamasaksa,  viikinki  ja  lahtari  yhteisvoimin 
Pirkkalan  punaisten  pesää.  Muinoin  nämä  ryövärit  olivat 
Hämettä  ahdistaneet  aina  etelästä  käsin,  nyt  ne  tunkivat 
päälle  pohjoisesta.  Avukseen  oli  "valkoinen  veli"  tuonut 
veriheimolaisensa.  Siinä  se  seisoi  Messukylän  pellolla 
apureineen  kiikaroimassa  kaupunkia.  Pönäkkänä  ja  va- 
hingoniloisena osviittaili  merirosvolle  suuntaa,  mihin  ty- 
kinsuu  vintrata  ja  mihin  laukaista.  Kun  leikillä  siinä  sii- 
kunoivat  komeata  suomalaista  kaupunkia.  Kuin  leikillä 
lähettivät  sinne  ladattuja  helvetinkoneita.  Ja  kun  kivi- 
muurit sortuivat,  talot  paloivat  ja  kaatuilivat  savuavaksi 
soraläjäksi,  kasvoi  "isänmaanpelastajien"  hurtanhalu. 
Kosken  ja  rautatieaseman  pohjoinen  puolihan  oli  työ- 
läisten kaupunkia.  Tiesiväthän  piirittäjät  sen.  Siksi  sitä 
leikattiin  huone  huoneelta,  kortteli  korttelilta.  Olihan  tar- 
kotus  kostaa  tämän  luokan  naisille  ja  lapsille,  jotka  pala- 
vissa taloissa  asuivat.  Räjähtelevät  tulikranaatit  putoilivat 
lakkaamatta.  Sekamelska  ja  pauke  oli  saatanallinen.  Öin 
leimusivat  liekit.  Tulipalot  järkyttivät  jäykimpiäkin  mieliä. 
Kerta  kaikkiaan  vihollinen  tahtoi  näyttää  punaisille,  että 
kaikki  taistelu  ja  vastaanpano  on  turhaa. 

Kumminkaan  eivät  piiritetyt  menettäneet  malttiansa. 
Pikemmin  ottivat  nämä  kaiken  vastaan  tyynesti.  Käytti- 
vätpä  vielä  hyväkseen  oivallista  tykistöänsä.  Aij emmin 
olivat  sij otukset  tehneet  jotenkuten  onnistuneesti.  Olihan 
punaisella  Pirkkalalla  kolmekymmentäkuusi  tykkiä,  joista 
yksi  yksitoistatuumainenkin.  Tämäkin  itse  "härkä-punikki" 
oli  saatu  mylvähtelemään.  Toiset  pienemmät  "vasikka- 
nutiket"  ynseilivät  avuksi.  Merirosvojen  rakkikoirille 
tässä  piti  näyttää  huutia.  Suomalainen  työmies  alkoi  läm- 
metä. Tässä  justeerattiin  juurakon  irroittamista.  Kaa- 
paistiin kuvetta  ja  niskaa.  Hanattiin  kiinni  sakilla.  Jopa 
loikkaritkin  asiaan  innostuivat.  Tässä  päätettiin  panna 
kova  kovaa  vastaan  ja  nostaa  jopa  joukkotappelu  ja  jy- 
tinä, jos  kerran  ei  muusta  apua  ole.  "Katsotaanpas  rapi- 
ammasti,  kuka  tässä  kettuilee  ja  isänmaata  pettää." 

Ja  kyllä  se  toimitus  arvokasta  oli  mitä  tämä  hetken 
innostus  aikaan  sai.  Iskut  vastattiin  iskuilla  osavasti.  Ja 
kun  valkoinen  hädissään  jo  aliisi,  huusi  väliajoin  Varjaa- 
geille:  "Pus  kiinni!"  Ja  kun  vainolainen  oli  iskenyt, 
lo jahti  silloin  rankaiseva  ruoska  ja  vertahimoovat  hyök- 
kääjät perääntyivät  pahasti  vikisten. 

Koska  ammuksien  lisäämiseen  ei  kuulunut  apua,  ja 
entisiä  varastoja  yhä  käytettiin  lakkaamatta,  merkitsi  se 
sitä,  että  jokainen  lähetetty  pommi  vähensi  puolustajien 
varastoja.  Jopa  jossain  patterilla  paloi  kokonainen  kel- 
lari .  .  .  Tästä  oli  seurauksena,  että  ammuksien  käyttöä 
säännösteltiin.  Jopa  monioita  vähemmin  tehoisia  kohtia 
sammutettiin  kokonaan.  Ja  ammuntalupa  annettiin  kor- 
keintaan sinne,  mistä  kautta  arveltiin  tuholaiselle  enem- 
män vaurioita  tuotettavan.  Tarkoituksena  oli  pitentää 
puolustusaikaa  mahdollisimman  monilla  päivillä  avun  ete- 
lästä antamisen  varalle  .  .  . 

Joka  tapauksessa  ei  sekään  keino  tepsinyt  pitkälle. 
Mitä  enemmän  kuulia  säästi,  sitä  likemmäksi  vihollinen 
tuli,  sitä  enemmän  kaupunkia  poltti  ja  hävyttömämmäksi 
kävi. 

Tykkipattereilla  purtiin  hammasta. 

Miksi  annettiin  otuksien  uiskennella  ilman  että  niitä 
hätisteltiin.  Mutta  milloin  tilaisuus  viekotteli,  pistettiin 
"kipu  kirnuun"  ja  annettiin  valkoisten  malliin  "paa- 
kahtaa." 

Mutta  vihollinen  oli  tästä  vajavaisuudesta  vakoojiensa 
avulla  saanut  vihiä.  Urkinnan,  vaiko  kokeilun  kautta  taisi 
tietää  kaikki.  Toisinaan  saksalainen  alkoi  pommittaa  eri 
aikoina  päivässä.  Toisinaan  taasen  piti  väliaikaa.  Mutta 
hämärän  tullen  antoi  tulipommeja  niin  että  liekit  leisku- 
sivat  lakkaamatta.  Jyry  oli  aika-ajottain  niin  ankara,  että 
yksinäisiä  räjähdyksiä  tuskin  tykeiltä  kuului.  Jokaista 
ryöppyä  seurasivat  hyökkäilyt  .  .  .  Tämä  kahakoiminen 
kesti  yhtämittaa  neljä  vuorokautta.  Vainolainen  ei  het- 
keksikään hellittänyt  antaakseen  rauhaa  kaupungin  puo- 
lustajille. Etukaupungin  osat  paloivat  järjestelmällisesti. 
Siellä  missä  ennen  olivat  vasta  raketut  korttelit,  olivat  nyt 
rauniot  ja  savupiiput  pystyssä. 

Tämän  kaltaiseen  julkeuteen  ei  uskottu  valkoisten 
ryhtyvän. 

Isänmaan  pelastajat  olivat  etsineet  avukseen  verisen 
Europan  ammattilahtarit,  raunio-dinosaurukset  ja  muu- 
rien murtajat.  Maailmansodan  saksalaiselta  idän  rinta- 
malta tuodut  grottemyllyt  ja  pääkallomyllärit.  Eipä  ase- 
veljeä  tässä  tarvinnut  enää  suuresti  usuttaakaan.  Kesyt 
pedot  puhkesivat  alkuvaistojensa  huumaan.  Kaikkea  elä- 
mää ja  ihmiskätten  valmistamaa  särjettiin  surkeilematta. 

Saapuipa  jo  Tampereen  työläisten  murhatalkoihin 
merirosvojen  mustaprikaatikin.  Ja  valkoryssän  kenraalit 
potsottivat  osviittoja  antibolshevismista.  Tässä  touhussa 
tuoksuivat  sekaisin  tervan  ja  tärpätin,  kalarasvan  ja  kaa- 
lin, sillin  ja  sipulin  sekainen  haisu.  Valkoinen  veli  ko- 
hautti housuja,  kiristi  tuppivyötä,  silmäsi  palavaa  kau- 
punkia, irvisti.  Toisinaan  pääsi  röhäkkä  röhönauru,  sillä 
"masinan  työ"  oli  toista  kuin  käsikeinot  ja  kamsut.  Oliko 
hänellä  ylenpalttinen  riemu,  vaiko  pahan  omantunnon 
tahallinen  tyyneys?  Katseliko  saksalaista  ja  ruotsalaista 
raakimusta  vierellänsä  häveten,  vaiko  naivilla  kainoudella. 
Huomasiko  hikisen  kiireensä  keskellä,  että  vieras  perkele 

lohkoo  suomalaista  kaupunkia!  Huomasiko  valkea  veli, 
että  Suomen  kansaa  ja  työn  sankareita  ammutaan  hajalle. 
Että  kauaksi  kuultu  ja  ammoin  ihailtu  ''Tammerkosken 
helmi"  nyt  häväistään.  Ja  että  vieraat  vornat  ovat  tulleet 
teuhaamaan  Pirkkalan  pitkille  pihoille.  Että  suomalaista 
kansaa  taasenkin  murhauttaa  kaukaisen  maan  kapitalisti. 
Heidän  renkinsä  prenikoita  rintoihinsa  tienailee,  ansaitsee 
arvonnousuja,  nauhoja  ja  "kunniaa." 

Houna  ihminen  ei  ajattele  mitään. 

Mutta  hurtta  häärii  tuhmasti,  tahtoo  telata  toista, 
jossa  syyn  on  uskonut  olevan  .  .  .  Muussa  tapauksessa 
olisi  asettunut  vastaan.  Olisi  kääntynyt  kahdennellatoista 
hetkellä  katumukseen  ja  alkanut  ajaa  haalimiansa  rosvoja 
pois  tästä  maasta.  Olisi  kentiesi  hyljännyt  kihisevän  hi- 
monsa ja  yhdessä  työmiesten  kanssa  kyörännyt  asiatto- 
man ulos.  Ehkä  vieläkin  olisi  voitu  pestä  historiasta  lah- 
tarin  verinen  nimi  .  .  . 

Mutta  ei  .  .  . 

Valkoiset  ajoivat  tehdaskapitalistien,  metsäparoonien 
ja  pankkiirien  asiaa.  Tukkiyhtiön  tuhmat  pösöt  "isän- 
maan asioilla"  heiluivat.  Kotimainen  saalistaja  liittolaisi- 
neen poltti  poroksi  orjuuteen  taipumattomien,  vapaiden 
miesten  talot.  Ampui  nuuskaksi  omaisuuden  ja  ihmiset, 
rienasti  kansallista  rikkautta. 

Tämä  väkivaltaan,  taitoon,  arvoon  ja  aseisiin  sonnus- 
tanut  sakki  elosteli  ja  oli  jo  ammoin  viskautunut  raataja- 
kansan  rekiin  ja  leipiin.  Virkamiesinto  ja  ruumiillisen 
työn  kammo  houkutteli  maaturpeesta  manttaalimököjen 
sukujuurta  keljunkonstiin.  Vieraissa  kannuksissa  ja  vou- 
hojen  vormuissa  pokkaamaan  ja  matkimaan  hoviloikka- 
rien  kumarruksia  ja  siroja  ruumiin  käivertelyjä.  Sivis- 
tyksen syvällisyys  esiintyi  kirosanoissa,  vertatihkuvissa 
puheissa,  pussihousuissa,  silkkisukissa,  kiiltokauluksissa, 
sikaareissa  ja  hajuvesissä.  Keppi  ja  silmälasit  piti  kuulua 
tervejalkaiselle  ja  tervcsilmäiselle  miehelle.  Totta  kyllä, 
olisihan  voitu  harmaat  "maapässin  silmät"  havaita  tol- 
kuttoman   älyttömiksi    jänörenkaiksi  .  .  .  Pcrhekirjastot 

(tosin  käyttämättömät),  nahkanidekansineen  puhuivat 
puolestaan  henkisestä  isänmaan  omaisuudesta. 

Retkujen  aristokratia-aate  oli  Suomessa  päässyt  maail- 
mansodan aikana  pelottavaan  vauhtiin.  Pahe  oli  tarttunut 
syvälle  erääseen  ainekseen  talonpoikaisluokassa.  Varsi- 
naiset porvarit  saivat  mieleistään  kannattajakarjaa,  jota 
edessä  kiehtoilivat,  mutta  takana  pilkkasivat  ja  josta  teki- 
vät purevaa  ivaa.  Tarkoitus  oli  painaa  köyhälistö  paa- 
riaisorj uuteen,  jotta  se  ymmärtäisi  oman  arvonsa  "pa- 
rempien ihmisten"  rinnalla  ja  jotta  vastaan  panematta 
taipuisi  edelleenkin  ryöstettäväksi,  piiskattavaksi  juh- 
daksi. 

Sentähden  tässä  apumiesten  ja  palkkajoukkojen  kera 
porvaristo  päälle  kävi.  Sentähden  ase  asiat  ratkoi,  että 
tässä  taisteli  kaksi  luokkaa,  joilla  kummallakin  elinehto  ja 
asema  oli  puollettavana.  Vaikkapa  vuosiakin  saisi  ratsas- 
taa vielä  kansan  harteilla  entisillä  loistovaunuilla  .  .  . 

Mutta  porvareiden  voittovyöryä  pantiin  Pirkkalassa 
vastaan!  Työmiehet  asettuivat  iskentään.  Kun  on  yritetty 
niin  ei  ole  kaduttu  .  .  .  Joko  painui  voittoon,  taikka  paloi 
paikalleen.  Kansan  ja  maan  vapautuksen  puolesta  tässä 
nyt  taistellaan ! 

Kunnia  tamperelaisille,  sillä  he  taistelivat ! 

4. 

TAISTELU  TAMPEREESTA. 

Kahdeksaa  päivää  myöhemmin  kaupungissa  tapahtui 
kaatuneiden  hautaus.  Tällöin  normaalielämästä  oli  nähtä- 
vänä yhtä  ja  toista.  Taloista  asujamet  olivat  asettuneet 
kivijalkoihin  ja  kellareihin.  Puutaloista  järjestään  tunkeu- 
sivat  ihmiset  kivisuojiin.  Oikeastaan  maanpäällinen  elämä 
olikin  käynyt  sietämättömäksi.  Yhtämittainen  pommitus 
kiihtyi  ulkoa  päivä  päivältä.  Maa  järisi  putoilevista  ja 
laukeavista  pommeista.  Tärinä  yhtämittaisena  saattoi 
muutamat  totuttaa  vallan  pelkäämättömiksi.  Sentähden 

monet  elivät  ja  liikuskelivat  kuin  tavallisessa  ukonilmas- 
sa tai  sitten  hiiviskellen  siellä  ja  täällä. 

Valkoiset  voimat  saivat  lisää  tykistöä. 

Sitä  tuotiin  kiireimmiten  paikalle  pohjoisesta  ja  si- 
joitettiin Messukylän,  Lempäälän  ja  Tammelan  suun- 
nalle .  .  .  Rata  pohjoiseen  jäi  punaisilta  epposten  ehyeksi. 
Yhtään  siltaa  ei  räjäytetty.  Sentähden  Vaasan  hallituksen 
tuhoaikeet  joukkojen  siirroissa  joutuivat.  He  siirtelivät 
ja  ryhmittelivät  voimiansa  aivan  avoimesti.  Lahtareiden 
liikettä  seurasivat  kaupungin  puolustajat  kiihkein  ja  hie- 
man levottomin  mielin.  Kumminkin  kaikesta  "häiritse- 
misestä" oli  nyt  kielletty.  Ainoastaan  säästäväisyyssyistä 
silloin  tällöin  pamahtelivat  punaisten  tykit. 

Toki  jokaisella  oli  selvillä  se,  että  päällekarkaajat 
valmistautuivat  johonkin  ennen  näkemättömään  ja  kuule- 
mattomaan otteeseen  .  .  .  Mitä  se  mahtoi  olla,  sitä  ei  tar- 
kalleen voitu  aavistaa.  Että  raskaan  aseistuksen  kuntoon- 
pano oli  kyseessä  oli  selvää.  Illan  tullen  kumminkin 
näytti  yö  tulevan  rauhallinen.  Mutta  tässä  ei  erehdytty. 
Myrskyn  tullen  tiedettiin  olevan  ilman  tyventä.  Punainen 
päällystö  puolestaan  ei  antanut  aihetta  lepoon.  Tykistölle 
menivät  määräykset  aikanansa.  Vielä  kerta  katsottiin 
mahdolliset  sijoitukset.  Ja  tykkipattereiden  ihastukseksi 
jaettiin  panoksia  tällä  erää  runsaasti.  Että  annokset  olivat 
viimeiset,  sitä  miehistö  ei  tiennyt.  Vielä  annettiin  punai- 
sille pattereille  selvyys  toiminnasta  siinäkin  tapauksessa, 
jos  taistelussa  joudutaan  eristetyiksi  .  .  . 

Kului  keväinen  ilta. 

Kuluivat  tunnit,  jopa  yökin  alkoi  ehtiä.  Jännitys  ko- 
hosi joka  hetki.  Punasotilaan  olemus  vavahteli.  Ei  pelosta, 
mutta  toiminnan  halusta.  Tämä  kiusallinen  ratkaisu  oli 
edessä,  joka  saattoi  tuoda  sen,  mitä  ei  kukaan  sanoa  ha- 
lunnut. Tieto  se  siellä  vaimeena  oman  sydämen  alla  kulla- 
kin viihtyi.  Työssä  ja  iskennässä  se  tuokioksi  tuonnem- 
maksi poistunut  oisi.  Ja  kentiesi,  kentiesi  toiseksi  vielä 
kaikki  kääntyy.  Onhan  tämä  vallankumousta,  rajattomani 
voimain  ja  innon  joukkoponnistelua. 

Kello  yhdentoista  aikaan  yhtäkkiä  alkoivat  piirittäjät 

kamalan  pommituksen.  Hetki  hetkeltä  se  kiihtyi.  Uusi 
valkoinen  tykistö  toi  tuhoa  aivan  odottamattomalta  suun- 
nalta. Tuli  kaikesta  päättäen  kysymys  kaupungin  omista- 
misesta. Nyt  ei  punaistenkaan  tarvinnut  säästellä  ammuk- 
sia, mitkä  aijemmin  luultiin  olevan  tyyten  lopussa,  koska 
vastaisuus  oli  kaupungin  puolustukseen  silloin  laskettu 
viikoissa  eteenpäin.  Puolustajat  voivatkin  vielä  käyttää 
kaikkia  kanuunoitansa.  Ja  mikä  hämmästys  olikaan  tuho- 
laiselle siinä,  että  "tulta  ja  rautaa"  syöksyi  kaupungista 
vastaan  miltei  samalla  mitalla  kuin  sinne  lähetettiinkin. 
Mylvähtelihän  pääkapellimestarina  iso  "härkäpunikki." 
Sanan  todellisessa  merkityksessä  ruiskivat  savea  ja  rapaa, 
kiviä  ja  multaa  laajalle  ympäristöön.  Ja  mihin  ikinä  pa- 
nokset putoilivatkin,  tukkeutui  siellä  "isänmaanystävien" 
kaikki  yhdeksän  läpeä  tarkkaan,  niin  että  tarvitsi  aikaa 
niiden  auki  rassaukselle.  Tässä  nikotuksessa  valkoiset  vii- 
pyivät toipuakseen  toista  vuorokautta.  Eipä  syytä  jos 
punikit  alkoivat  uskoa  "tien  aukenevan  Inaria  myöten."*) 
Mutta  kumminkaan  nytkään  ei  ollut  viimemainituissa 
älyä  pikaiseen  uloshyökkäykseen,  jota  piirittä  jät  kauheasti 
pelkäsivät. 

Tämä  yöllinen  viime  tervehdys  sai  yhä  vähenemään 
punaisten  ammusvarastot.  Taistelu  oli  tuottanut  niihin 
nähden  tuhoisan  tappion.  Tosin  oli  vaurioita  viholliselle 
saatettu  summa,  sekä  ankara  pommitus  ja  hyökkäysaije 
torjuttu  takaisin,  mutta  kaikesta  tästä  huolimatta  jäi 
useita  tärkeitä  kohtia  pattereilla  vallan  kylmille.  Siellä 
miehet  siirtyivät  kivääreihin  ja  ruiskuihin.  Vihollinen 
huomasikin  heti  yhden  kolmanneksen  työläisten  tykistöstä 


*)  Parhaan  käsityksen  taistelun  vaikutuksesta  ulospäin  antaa  porvarien 
oma  lehdistö.  M.  m.  "Otava"  kertoo:  "Hirvittävä  tulisade,  joka  tuli  punais- 
ten puolelta,  vei  meidän  joukkomme  vallan  hajalle  .  .  .  Miehet  valtasi  kam- 
mo ja  hirveä  pelko,  sekä  taisteluun  haluttomuus,  että  pakokauhu.  Ruoska  ja 
ase  kädessä  saatiin  miehiä  uudelleen  taisteluun  paikoilleen." 

Samoin  "Suomen  sotilaassa"  kuvaa  eräs  nais-sanitaari  Messukylästä, 
miten  siellä  epätoivoon  ja  menehdykseen  asti  tuotiin  haavoittuneita,  että 
usko  alkoi  horjua  .  .  .  Monet  muutkin  valkoiset  lehdet  valittavat  ja  vaike- 
roivat "syviä  haavoja",  joita  kärsien  "piti  pelastaa  isänmaata."  Leikkeleitä 
voisi  myöskin  esittää  ulkomaisista  silminnäkijöiden  kertomuksista,  mitkä 
ovat  olleet  seuraamassa  mieskohtaisesti  Tampereen  proletariaatin  sankarillista 
taistelua. 

vaijenneen  ja  seuraavana  vuorokautena  punaisten  mielen- 
karvaudeksi  toimi  niistä  enää  vain  puolet. 

Mutta  siitäkin  huolimatta  taistelu  jatkui. 

Tällä  ajalla*  ajoivat  viholliset  lakkaamatta  laumoja 
Tamperetta  kohden.  Rynnäköissä  kaatuneiden  rivien 
tilalle  nousi  sakeana  uusia.  Vasta  niitetyn  vastuksen  jäl- 
keen huomasivat  punaiset  eteensä  kasvaneen  uuden.  Val- 
koiset reservitkin  tuotiin  tuleen.  Perinpohjainen,  mekani- 
nen  masinoiminen  murha-aseittensa  ympärillä  kävi  rosvo- 
leirissä  spesialisoiduilla  käsillä.  Insinöörejä,  mekanikkoja, 
punnnitsijoita,  tähtääjiä  ja  tähystäjiä  ei  puuttunut. 

Jääkärit  häärivät  uusissa  Saksan  univormuissa.  Pus- 
sihousuiset  tekivät  työtä  ja  ärhensivät  toljaileville  maa- 
jusseille. Ja  kun  he  olivat  vihdoin  saaneet  kuusituumai- 
sensa hilailtua  paikalle,  laitettiin  niille  ensi  töiksi  lavetit. 
Seurasi  vatraukset  ja  tarkistukset. 

Uusi  taistelu  alkoi. 

Yöllä  huhtikuun  kolmatta  päivää  vastaan  kello  kaksi 
olivat  valkoiset  valmiina.  Tulipommeilla  päättivät  he  polt- 
taa Kyttälän  puurakenteista  kaupunkia.  Mutta  punaiset- 
kin selvisivät  pian  seuraavan  hyökkäyksen  valmistelusta. 
Huhuttiin  ruotsalaisen  mustan  prikaatin  teppaavan  tel- 
teillään.  Merirosvot  kuuluivat  juuri  saapuneiksi  ja  '"hala- 
sivat kuumeisesti  taisteluun."  Skandinavialainen  sinikel- 
tainen sankari  liehui  siinä  sotalippuineen  tsuhnalan  kama- 
ralla. Oikein  hykertelivät  ""Lotta  Svärdit"  tätä  hoikkaa 
vartaloa  katsellessa.  No  mikseivät  sitten  ylpistyneet  muut- 
kin tästä  historiallisesta  sotajoukosta.  Olivathan  kolmi- 
kymmenvuotisen sotaretken  muistot  tässä  ikäänkuin  "Vel- 
jeskansoilla" verestymässä.  Olihan  Kustaa  II  Adolf  tuos- 
sa sotajoukon  edessä  ratsuineen  hengessä  ja  totuudessa 
saapunut  "Hakkapeliittojen"  maata  perkaamaan  kaalivel- 
lin  katkusta.  Seisoivathan  siinä  hoikat  ja  uljaat  "kaarlo- 
laiset"  uurtamassa  uudelleen  auki  ammoin  jo  umpeen 
mennyttä  verisarkaa.  Oltiinhan  sitä  käyty  Saksat,  Puolat, 
Tanskat  ja  Itämeren  maat,  jopa  Novgorodin  ruhtinailla- 
kin karkua  ajettu.  No  miksei  sitten  nytkin  tässä  kuului- 

sassa  Suomen  sisällissodassa?  Miksei  voida  mainetta 
ikuista  niittää  suomalaisen  työmiehen  häpäisemisessä  ja 
vapauden  veriin  tallaamisessa,  lihaksi  piiluamisella?  ...  Ja 
tämä  sankarillinen  sotajoukko  teppas  ja  oli  telteillään.  He 
tiesivät,  että  "kaikkien  silmät  vartioitsivat  heitä."  Että 
jotakin  suurta  nyt  tulee  tapahtumaan.  Olihan  tässä  histo- 
riallisesti taattu  joukko.  Sentähden  he  "paloivat  taistella." 
Ja  kun  hyökkäys  Tampereen  proletariaatin  rintamaa  vas- 
taan vihdoin  heille  luvattiin,  väikkyi  Kaarlo  Kahdennen- 
toista henki  ja  haamu  heille  tietä  näyttämässä  tuleen  ja 
iankaikkisuuteen* ) . 

Tässä  taistelussa  tulikin  tuho  tuolle  ruotsalaiselle 
mahtavuudenaikain  prikaatille  .  . . 


*)  Persoonakohtaisessa  haastattelussa  muutamia  vuosia  jälkeenpäin  ker- 
toi se  rohkea  punapäällikkö  V.  L.,  joka  oli  työläisarmeijaa  johtamassa 
ruotsalaista  "sankarikaartia"  vastaan  seuraavanlaisen  lyhyen  kuvauksen  ta- 
pahtumasta: 

—  Me  olimme  jollain  tavalla  saaneet  mustista  merirosvoista  vihiä. 
Kuulimme  heidän  saapuneen  tänne  todella  sankarimainetta  leikkaamaan  ja 
laakereita  Tukholmaan  tuomaan.  Sentähden  päätimme  heitä  tervehtää  ja 
kestitä  lämpimästi  näitä  lahtareiden  aatekavereita. 

Olimme  asettuneet  aluksi  sille  lakealle  lumihautalinjalle  kaupungin 
pohjoispuolella,  mikä  on  Pinnin  sillan  ja  Hatanpään  hovin  vasemmalla. 
Kumminkin  paikkaa  en  tarkoin  osaa  pimeyden  takia  enää  määritellä,  koska 
vuosi?,  on  jo  kulunut  ja  taistelua  valmistellessa  muutimme  suunnitelmaa. 
Vihollinen  kun  tarkoin  tiesi  asemamme,  pudotteli  vaarallisia  pommeja  ym- 
päristöön. Hyökkäystä  odotellessa  minua  kaiken  aikaa  vaivasi  paha  oma- 
tunto siitä,  että  meidän  asemat  vihollinen  tietää  ja  me  voimme  kärsiä  kaha- 
kassa. Ja  vaikka  aika  oli  täpärällä,  niin  pimeän  keskellä  tein  rohkean  pää- 
töksen. Se  suunnitelma  oli  tosin  omapäinen  ja  jos  se  epäonnistui,  tiesi  se 
pääni  menoa.  Mutta  ei  auttanut,  piti  uskaltaa  panna  kaikki  alttiiksi.  Oi- 
kealla osa  kuusiaitaa  sahattiin  metsästä  ja  taaempana  hankittiin  kiireessä 
kuusen  näreitä  lisää.  Nyt  se  siirrettiin  viisikymmentä  syltää  suoraa  sille 
suunnalle,  rautatien  ja  sairaalan  puolelle,  mistä  epäilimme  hyökkääjien 
päälle  painavan.  Liike  onnistui  erinomaisesti  ja  tuskin  kaikki  oli  kunnossa 
kun  röyhkeät,  korkearintaiset  rosvot  ryntäsivät  esiin.  He  marssivat  kuin 
paraatissa,  taajoissa  kolonioissa,  tahdikkaasti  kuin  yksi  mies  .  .  .  Laajaa 
peltoa  he  astelivat  kuusiaitaukselle  aukeaman  vastaiselle,  minkä  suojissa  poi- 
kain ruiskut  olivat.  Varotin  olemaan  hiljaa  kunnes  koko  parvi  porhaltaa 
esiin  .  .  .  Se  se  oli  koira  vieköön  jännittävää  se.  Mutta  ei  ihme!  Kylläpä 
siinä  oli  apajaakin.  Siinä  kykittiin  kuin  sorsanammunnassa  pikkupoikana. 
Ja  kun  käskin  sitten  poikain  "niistää",  oli  siinä  edessämme  ei  vähempää 
kun  tuhannen  miestä,  voi  olla  puolitoistakin.  Tulos  tässä  kahakassa  oli  se, 
että  Suomen  köyhälistö  antoi  auttavan  koston  merentakaiselle  mustalle  kei- 
karille. Olivatkin  harmaantuneet  palvelusinnossaan  valkoisten  hyväksi.  Apun- 
sa valkoiselle  veljelle  koitui  ruotsalaisen  kuolemaksi. 

Tämä  Tukholmalle  valitettava  tapaus  tuli  piankin  kuuluksi  kotikau- 
pungissansa ja  laakeriseppeleiden  asemasta  alkoi  sinne  uida  mustia  surun- 
seppeleitä.  Isänmaan  hurmoissa  riekkujille  saatettiin  kalman  sanoma,  että 
prikaati  "svenskahärinkiä"  makaa  kylmänä  punaisen  Tampereen  edustalla 
Pirkkalan  pitäjässä. 

Muutamien  tuntien  aikana  muuttui  asema  yhä  kriitil- 
lisemmäksi. 

Seurasivat  uudet  ja  uudet  hyökkäykset,  mitkä  tehtiin 
haupitsien  suojassa,  johon  punainen  tykistö  —  suurelta 
osaltaan  jo  vaijennut  —  ei  voinut  ottaa  vastatakseen. 
Jalkaväen  taajat  hyökkäilyt  otettiin  vastaan  kuularuisku- 
ja  kivääritulella.  "Isänmaalliset"  taistelivat  kohoutuvassa 
moraalissa.  Hurraa  huudot  alinomaa  uudistuivat.  Valkoi- 
nen Suomi  kokonaan  riippui  tästä  taistelusta.  Tämä  tie- 
toisuus kiihotti.  Olihan  heillä  sitäpaitsi  ylivoima  ja  aseis- 
tus. Lakkaamatta  saapui  apuvoimia,  syöneitä  ja  levähtä- 
neitä, taisteluhaluisia  miehiä.  Heitä  vastaan  paljon  val- 
voneet, huonosti  ravitut  punaiset  joukot  saivat  levähtä- 
mättä seista.  Ahdinko  tilanteesta  täytti  muutoinkin  tus- 
kaisena mielet.  Asian  tyyni  harkintakyky  säilyi  muuta- 
milla tallella.  Valkoiset  lentolehdet  "tarjosivat  rauhaa." 
Valloittajan  vahva  propaganda  ja  kaikenlainen  valkoinen 
agitatsio  täytti  ilman.  Taisteluteho  oli  huomattavasti  las- 
kemassa. "Piispalan  lähetystö"  juonitteli  joukot  horju- 
maan siihen  määrään,  että  paikalliset  taistelijat  jättivät 
rivit  ja  heittivät  aseet  luotaan,  juoksivat  koteihinsa,  tahi 
kätkeytyivät  mikä  minnekin  kykkimään  kiväärinkuulilta 
suojaan. 

Nekin  pohjoisesta  peräytyneet  ja  taisteluissa  nyt  mu- 
kana olleet,  tulivat  hämmästyksellä  lyödyiksi.  Esimerkki 
aseiden  hylkäämisestä  ehkä  tarttui,  tahi  sitten  koski  se 
heihin  kipeästi.  Muutamat  osastot  kumminkin  pitivät 
kutinsa.  Aavistivat  mitä  tarkotti  valkoisten  veljeily  heille. 
Eivät  luottaneet  valheellisiin  lupauksiin,  joissa  kurjina 
ehtoina :  "Henki  sotilaille  säästetään,  jos  päälliköt  luovu- 
tetaan." Selvänäköiset  ja  rehelliset  työmiehet  suuttuivat- 
kin  tästä  törkeästä  juudas-ehdosta.  Aatteen  ja  ihmisyy- 
den loukkauksen  nimessä  eivät  katsoneet  voivansa  ostaa 
itselleen  armoja  tovereiden  verellä.  Mikä  hävyttömyyden 
huippu  ja  aito  lahtarin  tapainen  houkutus. 

Tapahtuneen  viimeisimmän  ja  raskaimman  hyökkäyk- 
sen seurauksena  syntyi  pako  mainitulla  tavalla  tiedotto- 
missa taistelijoissa.  Mutta  ne  joukot,  jotka  päättävästi 

jatkoivat  kamppailua,  niitten  tuli  vetäytyä  kokonaan  kos- 
ken siltain  taakse  mikä  puolestaan  merkitsi  Kyttälän  kau- 
pungin kokonaan  luovuttamista.  Toiselta  puolen  piti  pe- 
rääntyä radan  varteen  ja  lujittua  uusiin  asemiin. 

Tampere  oli  täydellisessä  eristetyssä  tilassa  melkeinpä 
saarron  alusta  aikain.  Etelästä  ei  tullut  minkäänlaista 
vuorovaikutusta  eikä  tietoa.  Minkäänlaista  ajatelmaa,  ei 
päätelmää  voitu  tilanteesta  lausua,  mikä  joten  kuten  olisi 
joukkoja  rauhottanut.  Kiihkeihin  alinomaisiin  kysymyk- 
siin ei  kenkään  kyennyt  vastaamaan.  Mutta  kumminkin 
oltiin  herkkiä  mielikuvituksille.  Tähyiltiin  apua  ja  sano- 
maa ilman  kautta  joka  päivä  ja  yö  .  .  .  Mutta  mitään  ei 
kuulunut.  Sanotaan  lentokoneen  heitelleen  ilmoituksia, 
joissa  huomautettiin  jonkunlaista  vihjausta  taistelun  vält- 
tämättömyydestä, koskapa  apua  ollaan  touhussa  lähettää. 
Toiselta  puolen  arveltiin  maihin  nousseiden  saksalaisten 
saattaneen  hidastusta  aikaan.  Toijalan  kautta,  sekä  Lem- 
päälän puolelta  kuulutettiin  komennetun  apuvoimia  Tam- 
pereen hätään,  mutta  etenemisen  alkuun  päästyä  koitui 
sille  vaikeita,  jopa  ylitsepääsemättömiä  esteitä.  Niiden 
tieltä  raivaaminen  kysyi  aikaa  muutamia  päiviä.  Tuli 
hankkia  erinäisiä  välineitä,  tuli  keskittää  miehiä.  Lento- 
kone lähetettiin  Siuroon,  minne  vasta  viisituhatta  pori- 
laista punakaartilaista  oli  saapunut  .  .  .  Mikä  kumminkin 
avunannon  viivästymiselle  oli  syynä,  ei  saatu  selvää,  kos- 
ka lentokone  ei  palannut.  Ei  myöskään  joukkoja  piiritet- 
tyjen avuksi  kuulunut.  Varmaankin  apua  toivottavilla 
itsellä  oli  kädet  täysi  touhua.  Laa  jenihän  vaara  uhkaa- 
vasti joka  puolella,  koska  vieraiden  sotajoukkojen  maihin 
lasku  yleisesti  oli  tiedossa  .  .  .  Katsoiko  punainen  päämaja 
Tampereen  jo  silloin  olevan  toisarvoisen  kohdan  hallussa- 
pitämiselle?  Ehkä  tämä  työläiskaupunki  oli  jo  kulon  kes- 
kelle palamaan  tuomittu  rovio. 

Piiritysajan  kolme  ensimäistä  päivää  saivat  kaupungin 
puolustajat  sisällä  asuvilta  vihollisilta  olla  rauhassa.  Jo- 
kapäiväinen vakuuttelu  porvariston  taholta  kävi  yhä 
omituisemmaksi.  "Olemme  täysin  puolueettomat  viimei- 
seen hetkeen"  kuului  heidän  lausuntonsa.  Olipa  sellainen- 

kin  ihme  tapahtunut,  että  muutamat  heistä  täydestä  to- 
desta tarjosivat  palveluksiansa.  Myötätuntoisina  lähen- 
nellen  otti  oppineistostakin  henkilöitä  kaupungin  puolus- 
tusosuuden.  Olipa  ylioppilaita  osa  etsinyt  tiensä  suoraa 
punaiseen  kaartiin  ja  kivääri  kädessä  seisoi  työläisen  rin- 
nalla. Oli  heittänyt  pois  valkoisen  lakin  ja  tittelit,  touhusi 
kuin  periaatteen  mies  konsaan,  työpuserossa  ja  tamineis- 
sa.  Aluksi  epäiltiin  näiltä  palveluksia  ottaa  vastaan.  Miksi 
isänmaallisuutensa  hyljänneet  olivat,  tahi  olivatko  omista- 
neetkaan sitä  koskaan?  Vai  ihmisyyskö  esiin  astui?  Oi- 
keudentuntoko voitti  viime  tingassa  ?  .  .  .  Ehkä  toiselta 
puolen  kannusti  pelko  vastaisesta.  Vai  oliko  äärettömän 
pitkälle  kehitetty  valkoinen  urkinta?  Kujeiliko  rikollisuus 
työläisiä  kohtaan  tämän  tien  kautta?  Tahtoivatko  isän- 
maansa aatteiden  innoittamina  valita  alhaisimmat  petturin 
keinot  rehellistä  Suomen  työmiestä  kohtaan?...  Paljon 
mahdollista.  Joukossa  saattoi  olla  niitäkin.  Mutta  loppu- 
tulos kaikesta  oli  kumminkin  se,  että  Tampereen  porva- 
reita työväen  punainen  hallitus  aikansaolon  säilytti  kuin 
silmäterää.  Ja  ne  pettivät  lopulta  puolustajat.  Monista 
vakuutteluista  huolimatta  ilmestyivät  sala-ampujat  pu- 
naisten selän  taakse.  Kaupungissa  pesiytyneet  suojelija- 
lahtarit  olivat  onnistuneet  ase-etsinnässä  säilyttämään 
kätketyt  varastonsa.  Olivat  luovuttamatta  pitäneet  hädän 
viimeisen  varalle  .  .  .  Nyt  he  alkoivat  puolestaan  maksaa 
hyväntekijöillensä  "mitäkuuluu." 

Liikkuminen  kaupungilla  tuli  erittäin  vaaralliseksi. 

Vallan  tuntemattomasta  paikasta  saattoi  lentää  mur- 
haava, hyvin  tähdätty  kuula  ja  tappaa  punasotilaan  tahi 
pikalähetin,  joka  sattui  tärkeissä  asioissa  liikkumaan  sin- 
ne tahi  tänne.  Sala-ampujia  vastaan  järjestettiin  metsäs- 
täjäjoukkueita  siitä  huolimatta  että  nämä  patrullit  olisi 
tarvittu  tiukasti  ulkoiseen  taisteluun.  Varsinkin  nyt,  jol- 
loin läheni  katutaisteluiden  aika  ja  sen  alkaminen  oli  tun- 
tien kysymys.  Näihin  asti  oli  saanut  rautatien  asema  vie- 
läkin olla  punaisten  hallussa,  ja  olisikin  se  pitkäaikaisesti 
tehnyt  kiusaa  valkoisten  tulon  viivyttämiseen  Kyttälän 

kaupungista.  Mutta  Hämeenkadulla  aseman  puoleista 
osaa  alkoi  kummaltakin  taholta  rakennusten  ullakoilta, 
ovista  ja  ikkunoista  paukkua.  Kellarikerroksistakin  lensi 
kuulia. 

Vihollinen  hääri  edessä  ja  takana.  Tarkoitettu  "val- 
koinen nousu"  oli  alkanut.  Hämminki  ja  epäjärjestys  oli 
punaisissa  ilmeinen.  Vieläpä  juudasmaiset  veljeskavaltajat 
valkoisten  joukoissa  ilmestyivät  punaiset  nauhat  ja  mer- 
kit hatuissa  sekä  hihoissa,  käyttivät  väärennettyjä  tahi 
varastettuja  jäsenkirjoja  hyväkseen,  tunkeutuivat  jouk- 
kojen keskuuteen  tekemään  "isänmaanpalvelusta."  Jo 
ai j emmin  agitatsionin  merkeissä,  nyt  kivääreillä,  kuula- 
ruiskuilla  ja  heittopommeilla. 

Kuten  yleisesti  tunnetaan,  tuli  eräänä  iltana  piirityk- 
sen aikana  pidätetyksi  valkoinen  insinööri,  joka  myrkytti 
kaartilaisten  ruuan.  Toiset  pitivät  huolta  mieltenkuohuista 
ja  järkytyksistä  alinomaisilla  häivytyksillä  ja  kähinöillä. 

Tämä  sisällä  syttynyt  sekasorto  ja  anarkia  joudutti 
monin  verroin  kaupungin  antautumista. 

Huhtikuun  kolmannen  päivän  iltana  julkeni  porva- 
risto häikäilemättä  ottaa  taisteluihin  osaa  valloittajien  rin- 
nalla. Toiselta  puolen  yrittivät  erinäisinä  yksityisinä  ryh- 
minä siellä  ja  täällä  paraillaan  tapahtuvassa  katutaiste- 
lussa punaisia  vastaan.  Sitä  mukaa  kuin  lahtarivoimat 
tunkeutuivat  kaupunkiin,  sitä  mukaa  ihmisyys  ja  hyvä- 
tahtoisuus  katosi.  Viha,  röyhkeys  ja  ylvästely  kasvoivat 
ja  karvat  pörhistyivät .  .  .  Äskeiset  makeilevat  herrut  hää- 
rivät murisevana  petona  patterin  ja  joen  tuolla  puolen, 
kiväärin  takana  irvistelivät  hampaitaan. 

Katutaisteluissa  käytettiin  kivääreitä. 

Siellä  ja  täällä  räiskyi  kuularuisku. 

Käsipommit  paukahtelivat  talossa  sisällä,  tahi  ikku- 
noista alas  kadulle  viskattuina.  Barrikaadeja  tuskin  monia- 
kaan rakennettiin.  Tämä  vanha  ja  historiassa  tunnettu 
tehoisa  tapa  niiden  käyttämisestä  suomalaisen  kaupungin 
kaduilla  oli  tuntematoin.  Kuuma  ranskalainen  sen  olisi 

rakentanut  pikaisesti  ja  hallinnut  ojentuvia  katuja  nel- 
jään suuntaan.  Puuttuihan  barrikaadeista  kokonaan  ko- 
kemus. Ne  olisi  pitänyt  rakentaa  jo  kaupungin  puolustus- 
kuntoon  saattamisen  yhteydessä.  Ehkä  hädänhetkenäkin 
vielä  olisi  tullut  vetää  törkyä,  kasata  kiviä  ja  rautaa 
suojaksi  miehille  ja  aseille.  Eikö  kaupunkiin  ollut  eksynyt 
yhtään  Pietarin  kaduilla  äsken  ollutta  taistelijaa?  .  .  .  Tot- 
takai ei,  koska  merkkejä  siihen  suuntaan  ei  ollut  olemas- 
sa. Ei  voitu  siis  vertailla  lokakuussa  ollutta  taistelua  rajan 
takana  ja  kotona  täällä  meillä.  Mitään  eivät  suomalaiset 
työläiset  olleet  bolshevikeiltä  oppineet.  Mikä  olikaan  loka- 
kuun kumous  ?  .  .  .  Mitä  Suomen  sosialidemokraattinen 
puolue?  Eihän  tämä  enemmistön  johtava  puolue  meillä 
ollut  mennyt  hiuskarvaakaan  yli  ohjelmansa.  Kuumeisista 
katukahakoista  ja  suluista  oltiin  toki  luettu  kertomuk- 
sissa, runoissa  ja  historiassa.  Yksi  ja  toinen  tiesi  jotakin 
Parisista,  gladiaattoreista  ja  Kartagosta.  Oltiin  ihailtu 
taiteilijain  tauluja,  joissa  vallankumoussankarit  tukahtui- 
vat kuuliin,  savuun  ja  vereen.  Ihailtiin  äärettömästi  ul- 
juutta. Jumaloitiin  aatteita,  joka  kansan  nostaa  ja  paisut- 
taa kuin  ankaran  kosken  ruhkaan  ja  laukeamiseen  saakka. 
Mutta  ihailua  pitemmälle  ei  mikään  järjestö  ollut  kyennyt 
menemään.  Puhumattakaan  ohjeiden  ja  osviittojen  anta- 
misesta tässä  tapauksessa.  Kuin  ihana  uni  oli  se  herää- 
mättömälle  työläiselle,  jonka  utuisissa  maailmoissa  kuvas- 
tuivat menneiden  kansain  kohtalot  ja  vaiheet.  Mutta  käy- 
dä tietoisena  käsiksi  työhön,  mikä  historian  sääntönä 
sinulle  on  annettu,  siihen  meillä  ei  voimaa  eikä  kokemusta 
ollut.  Niin  auliisti  kuin  vuorikauris  saattoi  peto  kintereillä 
tulla.  Hengen  ja  elämänuhkaiseen  otteluun  tässä  murhaa- 
vassa tulessa  tuskin  enää  oli  päämäärä.  Eihän  ollut  ko- 
kemusta, ei  opetusta,  ei  osanottoa  entistä  .  .  .  Kenen  syy  ? 
.  .  .  Kuka  vastaa  ?  .  .  . 

Ihmeellistä  kyllä,  mutta  sitkeästi  punaiset  viime  het- 
keen asti  taistelivat.  Alttiina  kuulille,  alttiina  tiedon,  alt- 
tiina taidon  puutteen  takia  .  .  .  Joka  talosta  tässä  kum- 
minkin kysymys  oli.  Parhaimman  puolustuskyvyn  pimeäl- 
läkin  tiellä  tässä  jännittää  tuli.   Olihan  heillä  elämä  ja 

kuolema  oikeastaan  yhdentekevää.    Kuolema  taistelussa, 
kuolema  antautumisessa !  Vain  kaksi  oli  ehtoa : 
Valitse  hauta,  tahi  hauta. 

Kumpainenkin  veivät  samaan  tulokseen.  Mitä  muuta 
valinnan  varaa  ollut  oisi?  .  .  .  Vastatkaa.  Valintaa  ei  mi- 
tään muuta  .  .  . 

Luotettavin,  uskollisin  tovereista,  ystävistä :  kivääri, 
käsipommi,  sitten  revolveri.  Eivätkö  nämä  olleet  ainoat 
elämän  ehdot,  välikappaleet  ja  avaimet?...  Käydä  puo- 
lustukseen tyynesti.  Mitä  muuta  vallankumousmies  olisi 
ajatellut  päällekarkaajia  vastaan?  Vain  taistelun  avulla 
tuli  elämänhetkien  jako  kysymykseen.  Ja  taisteluun  pai- 
nuvan soihdun  valo  ruskotti  kauan  proletariaatin  orjuu- 
den sysimustassa  yössä.  Taistelun  soihtu  vain  yksin  joh- 
taa kärsivät  voittoon  ja  valoisiin  maailmoihin. 

Tampereen  työläisnaiset. 

Kuuluisuuteen  ja  maineeseen  kohonneet  tamperelaiset 
naiset,  jotka  voivat  miesten  murentuneen  rohkeuden  voit- 
taa. Ne  samat  naiset,  joita  jälkimaailman  porvaristo  on 
raa'asti  loukannut,  häpäissyt  ja  ruokotonta  kieltä  heistä 
käyttänyt,  pilkannut  ja  syytänyt  sylkyä  ja  lokaa  heidän 
nimensä  kaiken  ylle. 

Näistä  taisteluun  osaaottaneista  naisista  totuuden  sa- 
noja tietää  aniharva.  Historia  heistä  kirjoittakoon,  mai- 
nettansa sankaritareista  kuulematta  ei  saa  olla  yksikään 
koti,  matala  maja,  ei  kansamme  korva.  Kaukainen  taru 
kertoo  Kartagon  naisten  puolustaneen  kaupunkiansa  ul- 
jaammin kuin  aikakirjat  muut  mistä  mainitsee.  He  yötä 
päivää  jousien  jänteitä  punoivat,  hiuksensa  keritsivät  ja 
kuiduiksi  kehräsivät.  He  muureille  nuolikimppuja  kiih- 
keesti  valmistivat.  Ja  sen  jälkeen  miehen  rinnalla  kilpi  ja 
keihäs  kourassa  roomalaista  vastaan  karkasivat.  Yhdessä 
kaatuivat  urosten  oivallisten  kanssa.  Taistelussa  tulisessa 
muurien  alle  sortuivat,  tahi  paloivat  kaupungin  kanssa 
armoille  antautumatta  .  .  . 

Niinkö  taisteli  Tampereen  mies  tuhon  tuimalla  het- 
kellä? Eikö  enemmistö  heistä  asetta  luotaan  heittänyt? 

Tämän  näki  katkerasti  nainen,  jota  ihailtu  ei  ennen  oltu 
milloinkaan.  Tampereen  työläisnainen,  jonka  askeleissa 
kulki  aina  alentuvainen  osa  ja  miesten  iva  ja  pilkka,  jopa 
arkinen  ajatuskin  .  .  .  Nytpä  vihdoinkin  oli  hetki  lyönyt, 
tullut  päivä  keväinen  kelmee.  milloin  pestään  puhtaaksi 
häpeä.  Xyt  katsoa  saapi  naista  urhoisaa  mokoma  housu- 
joukko  mihin  tässä  kelpaa  mies.  mihin  "halpa  nainen." 
Hetket  kalliit  kun  kunnian  ja  maineen  paloivat  nyt  altta- 
rilla menneen  elon,  sekä  vastaisuuden.  Tässä  ratkaista- 
vana eikö  osa  osattoman  nyt,  kun  sydän  löi  luj  immin, 
kiihko  oli  korkein  ja  kalpa  kuumin  .  .  .  Jättivät  miehet 
monet  paikan  —  mutta  naiset  eivät ! 

Mitä  maksoi  kurjan  elonlieskan  lepattaminen  kellarin 
kiviholvissa?  Sammuttaahan  viheltävä  valkoinen  viima 
sen  myöhemmin  .  .  .  Parempi  viime  rovioon  käydä  ja  ke- 
palen  heittää,  palaa  pois  kirkkaassa  loistossa  ja  työssä 
ennenkuin  koirana  kelvottomana  sorakuopille  käydä,  mis- 
sä ilkku  ja  ivanauru  rähinöi. 

Ei ! . . . 

Tampereen  naiset  nousivat ! 

Kotiin  pötkineet  miehensä  kanssaan  takaisin  taistelui- 
hin ajoivat.  Ja  kun  tämä  ei  mennyt,  astui  äiti  itse  kivää- 
rin kanssa  kadulle  ja  kaupungin  puolustukseen.  Tahtoi- 
vathan  he,  että  oltaisi  koteja  puolustettu  tuleen  ja  tuh- 
kaan asti.  Että  historia  ei  häpeästä,  vaan  miehuudesta 
mainitsisi.  Että  pois  pestään  enteet  ja  ennakkoluulot .  .  . 
Että  vuos'tuhantenkin  takaa  nousisi  kuva  verrattomana, 
voimakkaana  ja  eheänä  .  .  .  Että  koetus  orastaisi  uljaana 
orjataisteluiden  merkkinä  Pohjolassa.  Kas  tätä  tahtoivat 
työläisnaiset !  Eikö  miehuullista  silloin  Suomen  proletari- 
äitien  ollut  tuuma?  .  .  . 

Taistelu  kiihkeänä  jatkui. 

Minne  miehet  enää  eivät  uskaltaneet,  sinne  naispatal- 
joonat  läksivät. 

Missä  kaiken  kaatanut  jo  oli  kalpa,  pois  pyyhkinyt 
kuuma  kuula,  sinne  vastavallin  ja  tulen  uuden  aseihin 
astunut  nainen  toi. 

Punainen  kaarti  vahvistui  uudestaan.  Uusilla  voimilla 
ja  innolla  tässä  nyt  kamppailuun  käytiin  .  .  . 

5. 

MINÄ  OLEN  VALLANKUMOUS,  SINÄ  OLET 
SANKARI. 

Kahdeksan  päivää  kului  monivaiheisina  kaupungissa. 

Norola  ja  Olli  olivat  kiihkeissä  taisteluissa  mukana. 
Se  oli  kestänyt  aina  Maarianpäivän  lauantaista  asti. 

Heidän  mukanansa  Vilppulan  rintamalla  olleet  joukot 
ja  nyt  Tampereelle  perääntyneet  taistelivat  jo  neljättä 
päivää.  Jopa  pommituksen  ensi-iltana  tapahtui  suuri  on- 
nettomuus. Norolan  miehistä  kaatui  kokonaista  kuusi- 
kymmentä. Nämä  tuhon  suuhun  joutuneet  paloivat  kaikki 
Tammelan  raunioihin  .  .  .  Tässä  ottelussa  Olli  haavoittui 
pahoin  ja  makasi  tunnottomana  sairaalassa  .  .  .  Lääkärit 
totesivat  miehen  parantumattomaksi. 

Joukot  hupenivat  päivä  päivältä.  Norolan  johdolla 
taisteli  jäännöksiä  enää  kahdeksankymmentäneljä  miestä. 
Huolimatta  kaikista  varoituksista  eivät  miehet  osanneet 
pelätä  vihollisen  kuulaa  ja  henkeänsä.  Samanlainen  roh- 
keus pysyi  alusta  loppuun  asti.  Liikuskeleminen  kuulasa- 
teessa  maalitauluna  oli  liian  rohkeata  ja  turhaa  ansiota. 
Sentähden  joukot  hetki  hetkeltä  harvenivat.  Hankittu 
verikoe  jälkeenjääneille  oli  kovin  kalliisti  ostettu. 

Jäännökset  pohjoishämäläisistä  talonpojista  seisoivat 
paikallaan.  Uskollisuus  aatteelle  velvoitti.  Olivathan  he 
kuusi  viikkoa  kontanneet  juoksuhaudoissa,  tahi  kaivaneet 
suo j auransa  lumeen  ja  jäiseen  kamaraan.  Tämä  joukko 
oli  nietoksia  rypenyt  Ruoveden  kuusikkokankahilla,  tahi 
kahlinut  Juupajoen  kalliovuorilla,  samonnut  Kuoreveden 
kruunun  puistoja.  Nämä  miehet  olivat  varjelleet  Länki- 
pohjaa ja  kulkeneet  Leppäkosken  kuumalla  tiellä.  He 
Virtain  ja  Kurun,  Vilppulan  ja  Väärinmajan  kulmakun- 
nat sytyttivät  ikimuistoisiin  vallankumouspaloihin.  Mies 

talosta  ja  kaksi  töllistä  jokaisesta  oli  matkalle  tälle  lähte- 
nyt. Miksei  kokemus  tää,  jo  kalliskin  heille,  kelpaisi  mai- 
neeksi ja  esikuvaksi  meille  monille. 

Heitä  ripe  sieltä,  toinen  täältä  yhteen  osui. 

Päällikkönä  vanha  mies,  Nestori  Norola.  Elämän 
koulun  ja  opin  tiesi  ja  taisi.  Karaistu  oli  hän  jos  joukko- 
kin vastaanottamaan  tulta  ja  turmaakin.  Järkkyikö  tunne 
ja  unohtuiko  ihmisyys,  sitä  laatua  tienraivaus  tää.  Kului- 
ko hermot?  Korpesiko  loppuun  kaiken  rinnalla  tämän 
sammuvan  elämän?  Päällikkö  jäyhä,  päättäväinen,  kaatui 
kuhun  kaatui  .  .  .  Entisyys  kumminkin  kangasteli.  Lakkaa- 
mattomina kuvina  väikkyi  kuin  unelmien  taustana  eletty 
elämä.  Kotoiset  rantamaisemat  ja  kukkulat  pehmoisina 
piirtyili  sielun  silmään  siellä  ja  täällä.  Keskellä  tulisen 
tuiskeen  karkasi  aatos  kauas  korpimaille.  Omille  teilleen 
ujui  mieli.  Rantatupanen, •  Sirkka  ja  lapset...  Missä  oli- 
vatkaan lapset?...  Nehän  olivat  enemmän  kuin  elämä. 
Elämä  .  .  .  Tämä  kohtalokas  vaihe,  mikä  jokaisen  punaso- 
turin  eteen  oli  astunut  ja  virtana  viillätti  eellehen  päämää- 
rään, vissiin  päätökseen  riensi. 

Mutta  ajatuksista  näistä  ja  monista  muista  tuli  tus- 
kienkin keskellä  vilvoittava  tuulahdus.  Itsestään  raikas 
ajatus  ja  lämmin  tunne  kumpusi  povesta.  Se  nousi  kuin 
jumalainen  henki,  puisti  suonia  ja  sydäntä.  Se  kuiski 
"minä  olen  vallankumous,  sinä  olet  sankari !"  Toivorik- 
kaat, taisteluiden  voitokkaat  tulokset  viekottelivat,  viekot- 
telivat  sittenkin,  vaikka  ne  veikeästi  väistyivätkin. 

Toisinaan  taasen  väsymys  ja  alinomainen  valvominen 
saattoivat  ärtyisyyttä  aikaan.  Nestori  ajatteli  lepoa.  Vilui- 
sina öinä  hän  kaipasi  Sirkan  lämmintä  ruokaa.  Usein 
kun  vihollinen  salli  kevätyön  rauhan  laskeutua  tunniksi 
tahi  kahdeksi  pimeään  kaupunkiin,  tähyilivät  hänen  kat- 
seensa harhailevina  tähtitaivaan  rantamia.  Mutta  kuvat 
taasen  heti  häipyivät. 

Eräänä  iltana  Norola  oli  saanut  lepoa. 
Odotteli  miehineen  "suuhunpantavaa"  kun  ylipäälli- 
költä tuotiin  kutsu  pikaisesti  saapua  hänen  luoksensa. 

Norola  aavisti  mistä  tässä  on  kysymys.  Hän  tiesi  tehtä- 
vätä  taasen  tarjottavan  .  .  . 

Norola  nousi  ylös  teknillisen  opiston  portaita. 

Harmaaseen  sarkatakkiin  puettu,  lyhyenläntä,  tanak- 
ka, avokatseinen,  sinisilmäinen  Salmelan  Hugo  seisoi  va- 
semmalla vastaanottohuoneessa  jo  vastassa.  Käsi  toverin 
ja  johtajan  oli  vakuuttava  ja  rauhoittava.  Isällinen  pu- 
ristus oikeammin  kuin  miehevä.  Ylipäällikkö  ilmotti  tar- 
vitsevansa pikaisesti  luotettavan  joukon.  Piti  vaarallista 
tietä  pyrkiä  viemään  apua  A  :n  kenkätehtaalle,  missä  on 
suuri  vaara  tulla  saarretuksi  varastoja  sekä  väkeä. 

Kaiken  aikaa  Salmela  katseli  Norolaa  silmiin.  Tämä 
katse  vaikutti  enemmän,  pyytävämmin  kuin  sanat,  joita 
kaikkia  hän  ei  kuullut.  Norola  näki  muidenkin  kiertyneen 
ympärillensä,  puhuneen  jotakin,  kyselleen  ihmetyksellä 
taisteluista,  joita  hän  oli  johtanut.  Mutta  ammunnasta  ja 
paukkeesta  tuntuivat  hänen  korvansa  lukituilta.  Vastaa- 
matta mihinkään  kysymyksiin  ja  ihmetyksiin  kykeni  hän 
olemaan  selvillä  uhkaavasta  vaarasta,  jota  pelastamaan 
hänen  piti  miehineen  joutua.  Norola  kuunteli  kun  puhut- 
tiin. Hän  istui  kun  tarjottiin  tuoli.  Käveli  huoneessa  jos 
viitattiin,  tahi  kädestä  talutettiin  .  .  .  Nyt  hän  tajusi  yli- 
päällikön käsivarressa  astelevansa  ulko-ovelle.  Sentähden 
tuli  teroittaa  korviansa  ja  kuulla  mitä  oikeastaan  häneltä 
vaadittiin.  Päällikkö  puhui : 

—  Keskustele  sentään  miestesi  kanssa  .  .  .  Jaksaisi- 
vatko käydä  leikkiin?  Jaksaisivatko  käydä  vihollista  pi- 
dättämään sillä  taholla  tänä  yönä  ?  .  .  .  Vaikkapa  tunniksi- 
kin jaksaisitte .  .  .  Tämän  sanottuansa  tarttui  puhuja 
äkkiä  otsaansa  ja  kuin  apua  etsien  ja  turvaa  puristi  No- 
rolaa käsivarresta  ja  kuin  rukoillen  sanonut  kuiskaten 
olisi : 

—  Ellen  sinusta  apua  tällä  hetkellä  saa,  olen  hukassa. 
Veroistasi  toista  ei  muualla  miestä  .  .  .  Syleillen  toveruk- 
set erosivat.  Jälkeensä  Norola  kuuli  Salmelan  puhelevan : 

—  Lepoa  tulee  joukoillesi  saada  .  .  . 

Mitä  Norola  olikaan  luvannut  sitä  hän  ei  itseltään 
selväksi  saanut.  Ei  ymmärtänyt,  ei  tajunnut  .  .  .  Taukoa- 

matta  hänellä  pää  humisi  kuin  honka.  Hänen  korvansa 
olivat  lukossa.  Ne  soittivat  villiä  sotarumpua.  Itse  hän 
oli  kuin  puu,  joka  seisoo  kun  muutkin  puut  seisovat,  huo- 
juu ja  humisee  kun  muutkin  humisevat.  Kumminkin  hän 
seisoi  paikallansa,  seisoi  juurillansa  vakaana  vankkumat- 
ta  .  .  .  "Lepoa  joukoillesi!"  Kertausi  korvissansa.  Lepoa? 
.  .  .  Niin  oikein !  .  .  .  Lepoa  hän  juuri  kaipasikin.  Lepoa ! 
Lepoa !  uusituivat  sanat.  Sitten  esiintyi  ajatus  levosta  ja 
tuli  miellyttäväksi  ja  rakkaaksi. 

Askeleet  tulivat  päällikölle  joustavammaksi.  Suoraan 
joukkojensa  luokse  hän  halasi.  Kaipasi  ottelua  kuuminta 
jo  uudelleen,  "missä  lämpenee."  Sykähtelivät  suonet  ja 
sydän. 

Kerta  viimeinen  oli  tää  toverusten  tapaaminen.  Val- 
koinen kosto  pian  korjasi  päälliköt  molemmat  pois. 

Yöllinen  aavistettu  päällekarkaus  tapahtui. 

Vihollinen  tungeksi  sinne  mistä  ylipäällikkö  oli  puhu- 
nut .  .  .  Mutta  juuri  siellä  seisoikin  nyt  Norola  uskolli- 
sena uskollisimpainsa  kanssa.  Urhoollisen  ylimpänsä 
pyynnön  hän  tahtoi  täyttää  pyhästi.  Kunnialla  kantaa 
uskotun  luottamuksen  .  .  .  Niinpä  olivatkin  Nestorin  jou- 
kot seisoneet  tamperelaisten  ketjuissa  siellä  missä  vaino 
uhkasi  ja  suurin  vaara  päälle  painoi.  Toisinaan  tuli  yöt 
läpeensä  maata  hangella  matalien  suojusten  takana,  joi- 
den yli  kuulat  surisivat. 

Pinnin  sillasta  uudelle  sairaskodille,  siinä  missä  rata- 
linja leikkaa  hiekkaharjun,  oli  pohjoisesta  päin  hyökkää- 
viä vastaan  asetettu  uskottu  Norola.  Ja  kuten  aavistettua 
ja  todenperäistä  oli,  pyrki  vainolainen  tämän  alueen  aset- 
tamaan tulensa  kohteeksi  ja  karkoittamaan  punaiset  pois 
tukikohdastansa.  Yön  pimeydessä  painoivat  valkoiset  sit- 
keästi päälle.  Jo  voitostaan  varmat  hyökkääjät  samosivat 
törmän  jyrkännettä  vastaan.  Mutta  siellä  yhä  sinkosivat 
puolustajien  kuulat  vaarallisina  ja  itsepintaisina.  Punaiset 
tähtäsivät  tarkasti  ja  piirtelivät  pysyviä  arpia  valkoisten 
nahkaan.  Tuholainen  työnnettiin  kerta  kerralta  takaisin. 

Jopa  Norolan  miehiin  valahti  uutta,  entistä  taistelun  tulta. 
He  syttyivät  vihaan  ja  paloivat  toiminnan  halusta. 

Edellämainitun  sillan  suunnalta  etenivät  viholliset 
useita  kertoja,  mutta  aina  heidät  työnnettiin  tappioin 
takaisin.  Nyt  he  huomasivat  kiertää  niin,  että  saattoivat 
ampua  suoraan  leikkaukseen  sivuilta.  Sairaalankin  puo- 
leiselta puolen,  vastaiselta  taholta,  työntyi  santaharjulle 
taasen  lakkaamatta  tuhon  tuojia.  Kahdenpuoliseen  risti- 
tuleen yllätettyinä  urhoolliset  puolustajat  tuskin  löysivät 
itselleen  mitään  suojaa.  Peräytymiseenkään  ei  ollut  mah- 
dollisuutta. Punaisia  kaatui  kuin  heinää  .  . .  Ääntelemättä, 
valittamatta,  mitään  lausumatta  vaipuivat  sankarit  maa- 
han. Ahdistetuista  osa  sattui  avoimessa  tulessa  onnistu- 
maan vetäytyä  harjun  takana  tehtaiden  suojiin.  Kolman- 
nen osan  päälle  hyökkäsivät  nyt  valkoiset  vimmoissa. 
Santaharjun  pienessä  leikkauksessa  sukeusi  lopulta  käsi- 
kähmäinen  kahakka.  Taistelussa  käytettiin  aseina  vierin- 
kiviä.  Kivääreiden  ja  taskuaseiden  uudelle  lataukselle  ei 
ollut  aikaa  .  .  . 

Tässä  villissä  tappelussa  tuli  Norolalle  loppu. 

Työväen  ja  köyhälistön  asian  ajaja  sortui  täysin  tie- 
toisena ja  ' 'katumattomana."  Hänellä  oli  tämä  tie  ainoa 
pelastuksen  tahi  tuhon  tie.  Hänen  eteensä  oli  kirkastunut 
suunta  selvänä  ja  puhtaana.  Taistelun  tämän  kautta 
vasta  voi  kansain  kulku  käydä  lepoon  ja  rauhaisaan  elä- 
mään. Vasta  tänään  aamulla  kaipasi  oiva  soturi  lepoa, 
lepoa  syvää,  kaiken  tauontaa,  tuokiota  päättyneelle  päivä- 
työlle .  .  .  Lepo  oli  tullut .  .  . 

Muistamme  Norolan  kumouksen  ensi  kuukausilta. 

Muistamme  miehen  suurena  hengeltänsä  jo  syksyn 
suussa .  .  .  Muistamme  syksyn  sunnuntain  tyvenenä  ja 
kumminkin  koleana.  Hän  souteli  poikinensa  verkostamas- 
sa.  Rauhan  miehenä  hän  silloin  kalaa  koki.  Toistaviikkoi- 
sen  muonarengin  elonkipeneeksi  ei  makupaloja  montaa 
osaksi  osunut.  Vierellä  leipäpalukan  vajaan  oli  vuosikym- 
menet olla  saanut.  Perheen  kolmihenkisen  elinehtojen 
puolesta  taisteli.  Rantatupasessa  vaatimattomina,  kaikkien 

tieltä  poissa  koettivat  olla.  Pienen,  oman  suljetun  maail- 
mansa elivät  ja  salasivat. 

Sirkan  Tummike  monesti  antoi  maitoa  myöhään.  Ken- 
tiesi  kyntteliksi  vasikan  kantoi.  Vaatimukset  sitä  mukaa 
täällä  unohtuneessa  Pylväistön  kuusitupasessa.  Suu  ase- 
tettiin säkin  mukaan.  Vähään  aina  tyydyttiin.  Maidotto- 
mana aikana  litkaistiin  vettä.  Silavan  siasta  sai  perunalle 
painikkeena  olla  suola.  Juhlapäivien  jaoksi  Sirkka  papu- 
vientelin  kehruulla  keresti.  Perheen  tyystä  emäntä  tyh- 
jänpäiväisestä ihmeellisen  aterian  asetteli.  Kasvitarhakin 
tuotti  useana  sotasyksynä  melkoisen  määrän.  Olivathan 
ennenvanhaiset  Leppävirran  kokemukset  joskus  iloksi, 
jos  taasen  katkeruudeksikin  .  .  . 

Saapuipa  sitten  kumous.  Se  kutsui  luokseen  kärsi- 
neitä, raihnaisia  ja  ontuvia,  jopa  sokeitakin  haastella  ha- 
lusi. Kaikki  tylyn  kohtalon  ja  kovaosaisten  "onnen"  alai- 
set kutsui  kumous  luokseen.  Ihmisoikeuksien  armo  ja 
laupeus  oli  luvassa.  Kohu  kuului  kaikkien  kärsimyksien 
ja  vääryyksien  vihdoinkin  oikenemisesta  .  .  .  Tuomari  .  .  . 
punainen  tuomari  astui  alas  ihmisten  keskuuteen.  Köy- 
hille ojensi  käteen  aseen  ja  osotti  tien  .  .  . 

Norolan  sydän  sykähti.  Hän  punnitsi  tarkoin  ja  kuun- 
teli omantunnon  ääntä.  Syvällä  povessa  Sirkallakin  oli 
uskovaisen  vaisu  tulkinta  todennut  tämän  jumalan  äänek- 
si. "Olkootpa  sitten  seuraukset  mitkä  tahansa",  oli  tämä 
Nestorille  sanonut.  Sälytetyn  velvollisuuden  päälleen  eh- 
doin tahdoin  otti  .  .  . 

Ja  nyt .  .  .  Nyt  seuraukset  siitä  olivat  tällä  hetkellä 
näkyvissä. 

Näkyvissä  siinä  nyt  olivatkin  uroot.  Yksissä  siinä 
seuraa  toisilleen  tekivät .  .  . 

Aamun  valjetessa  vasta  voivat  valkoiset  nähdä  pai- 
kan ja  tekivät  tarkastusta  hiekkaharjanteella  ja  leikkauk- 
sella. Valloittajat  paraillaan  miehittivät  uusia  asemiansa. 
Leikkaus  joutui  nyt  tarpeelliseksi  tukikohdaksi.  Paikalle 
saapunut  päällystö  asteli  erittäin  röyhkeällä  ja  kohotteli 
olkapäitänsä    teeskennellyllä    itsetietoisuudella.  Mukana 

tässä  päällystössä  sattui  olemaan  kapteeni  Korpiokin. 
Muut  silmäilivät  etäisyyteen.  Eivät  ympäristöstä  olleet 
tietääkseenkään.  Korpio  kumminkin  katseli  vainajia. 
Kuolleiden  ruumiit  peittivät  melkoisen  alan  maata.  Hiek- 
katöyränteen  kokonaan  kaatuneet  täyttivät. 

Tarkastelijan  katse  siirtyi  sivumennen  vainajasta  vai- 
najaan. Seassa  siellä  muiden  näki  miehen,  pitkän  ja  lai- 
han, joka  oli  ihmeellisessä  asennossa.  Kuollut  katseli  avoi- 
milla silmillänsä  paikalle  saapujiin.  Ken  sen  huomasi  hä- 
net eläväksi  uskoi.  Joku  .sanoi : 

—  Pitkäsäärinen  punikki  .  .  . 

—  Ja  laiha. 

—  Huonot  laitumet  näin  vielä  kevätpälveillä. 

—  Saatanasti  siinä  sarvikarjaa  .  .  . 

—  On  siinä  nutike  löytänyt  leposijan. 

—  Mutta  älkääs  .  .  .  Pojat  se  elää? 

—  Eikä  elä. 

—  Elää  se  .  .  . 

—  Elääkö? 

—  Eikä  eläkään. 

—  Ei  elä. 

Joku  takimaisista  hapuili  mauseria  puisesta  tupestan- 
sa ja  kun  oli  saanut  sen  esille  nousi  aseen  kanssa  mahta- 
vasti hiekkatöyränteelle  päin  puhellen : 

—  Koetetaanpasta  tuota  pojaat.  Korpio  komensi : 

—  Tuhmaa !  .  .  .  Vainajille  tulee  antaa  toki  rauhansa. 
Tämän  tähden  uhkaajalta  jäi  ampumatta.  Mutta  jääkä- 
reistä yksi  .nousi  sinne  ylös,  koska  ei  saanut  katsettaan 
käännettyä  kuolleen  puolesta.  Toiset  nauroivat : 

—  Herra  Korpiolle  se  taitaakin  olla  tuttu  punikki  .  .  . 

—  Tarkastakaa  onko  korvassa  läpi  vaiko  lovi.  Kuinka 
siellä  teidän  puolessa  niitä  nyt  merkattiin? 

Vakaa  päällikkö  ei  oikeastaan  pitänyt  tällaisesta  pu- 
heesta. Hän  meni  kuin  menikin  sinne  ylös  ja  jäi  katsele- 
maan kuollutta. 

—  Tunnen  minä  tämän  miehen  .  .  . 

—  Vai  tunnet  ? !  .  .  .  Taitaa  työmiehesi  oma  olla  ? 
Vai  renkikö  lie? 

Tarkkailija  tuli  yhä  tyynemmäksi  ja  jatkoi  totisena: 

—  Sotapäälliköksi  tunnen  tämän  .  .  . 
Toiset  katsoivat.  Mutta  edellinen  jatkoi : 

—  Entinen  köyhtynyt  tilanhoitaja  Niels  Nordessen 
on  hän. 

—  Kuinkas  sen  arvaatte  ?  .  .  .  Että  olisi  ollut .  .  . 

—  Rikas  aikoinansa. 

Tovin  hiljaisuuden  jälkeen  kompuroi  joku  sinne  ylös 
ja  Runebergin  sanoja  tapaillen  sanoi : 

—  Tasan  ei  käy  onnen  lahjat,  niin  se  luojan  sääntö 
on  .  .  . 

—  Sinne  sosialistien  helmaanhan  ne  kaikki  muutkin 
köyhtyneet  talojensa  juojat  juoksevat  .  .  . 

—  Ehkäpä  ukko  olikin  katkeroitunut  kovaosaisuudes- 
taan? 

—  Siitä  kai  ne  muutkin  katkeroituvat .  .  . 

—  Mutta  ei  sitä  kaikki  taloansa  juo  .  .  . 

—  Toiset  taitavat  syödäkin  itsensä  putipaljaaksi, 
jopa  nurkkakiviä  myöten  syövät.  Syömällä  ne  sosialistit 
paljo  taloja  ovat  hävittäneet. 

—  Ja  mitä  syömiseen  tulee,  niin  ryssä  se  justiinsa 
paraillaan  syö  koko  valtakunnankin  paljaaksi,  eikä  taloja 
yksin.  Syöneet  ovat  herrain  hovitkin  keisariin  asti.  Kau- 
pungit ovat  syöneet.  Nyt  siinä  sivussa  kaluavat  jo  naapu- 
rimaita kun  kotona  limppu  ja  kaali  on  loppu.  Niin  että 
kyllä  se  köyhä  sitten  syö ! 

—  Ainahan  se  köyhä  syö  .  .  . 

—  Syö  se  .  .  . 

—  Syö  laiha  paljon  enemmän  kuin  lihava. 

—  Ja  jos  taas  siitäkin  asiasta  puhutaan,  niin  se  lai- 
hojen saki  se  siihen  juottiin  kulkeekin,  että  rikkaita  syö. 
Mikä  piru  lieneekin  siinä  sosialistien  roikassa,  että  mi- 
kään niille  ei  piisaa.  Ei  ne  ruokaansa  tunne.  Se  on  kuin 
riisitautinen.  Mahaa  sillä  on  punikilla  ja  syödä  ahtaa 
kuin  onneton.  Mutta  ruoka  ei  ota  tuntuakseen.  Niin  se 
kasvaa  karva  päähänpäin  karrilleen,  kaula  on  kuin  elä- 
mänlanka josta  hautaperuna  ja  silakka  vaeltaa  vaivalla  .  .  . 

—  Siinä  on  rasvan  puute.  Sama  se  on  elukan  niin- 
kuin ihmisenkin,  kuinka  sitä  ruokitaan  . . . 

—  Koira  kalvaa  luuta.  Köyhä  kalvaa  rikasta  .  . . 

—  Ja  mato  kalvaa  vainajaa  ...  Ja,  ja  .  .  . 

—  Piru  kalvaa  perkelettä.  —  Ukot  nauroivat  ja  las- 
kivat leikkiä. 

Totinen  Korpio  ei  ottanut  keskusteluihin  osaa.  Kat- 
seli vain  äänettömänä  kivi  kouraan  kuollutta  miestä,  jon- 
ka olivat  ympäröineet  mahakkaat  manttaali jekunat.  Sil- 
mäili sitten  muita  maassa  lepääviä  siellä  ja  täällä,  kunnes 
puhkesi  puhumaan : 

—  Tunnen  tämän  vainajan  elämäkerran.  Sattumalta 
sen  olen  kuullut.  Mulla  uutinen  olisi  ollut  miehelle  ilmais- 
tavana eläissänsä.  Kentiesi  hyvinkin  suosiollinen.  Kuka- 
tiesi  olisi  lauhtunut  kiukustaan  kun  olisi  kuulla  ehtinyt. 
Tämä  mies  omaisten  sekä  lähimmäisten  avun  puutteen 
takia  sortui.  Näette  asentonsa  tuossa  kuollessakin  kiivaan- 
laiseksi.  Kateissa  olleet  lapsensa,  ihmettelen,  että  vasta 
äsken  olivat  kotiutuneet.  Villejä  olivat.  Ulkomailla  olivat 
pahuutta  oppineet.  Ja  pahuutta  tahtoivat  täälläkin  kylvää. 
Mitä  on  isä,  sitä  on  kakara.  Eipä  lastu  kannolta  kauaksi 
lennä.  Kuka  olisi  uskonut  Katarina  Saloheimon  ?  .  .  .  . 
Kuka  olisi  uskonut  häntä  Pylväistön  muonarengin  tyttä- 
reksi? Ja  kuka  tiesi  heitä  paremmiksi  ihmisiksi.  Merkil- 
linen on  heidän  elämänsä  juoksu.  Merkilliset  luonteet 
muutamilla.  Kuinka  tyytyväisinä  elivät  ? !  Ei  arvot,  ei 
omaisuus,  tiedän  ma,  viimeisenä  tätä  miestä  ilahduttanut. 
Eipä  suunnasta  poikkeamaan  pois  .  .  .  Niinpä  niin.  Kärsi- 
vät aikansa,  sitten  sodan  nostivat.  Kuka  kerta  on  parem- 
paa saanut  maistaa,  ei  sen  jälkeen  hevin  huonoon  osaan 

tyydy... 

Mutta  mitä  minä  näenkään  tuolla  ylempänä?  .  .  .  Eikö 
se  siinä  makaa  Runnilan  Aleksi  ?  .  .  .  No  ompas  tieten- 
kin .  .  .  Vai  siihen  päättyi  sinunkin  äijä  elämäsi  juoksu! 

No!  Ei  se  ihme  hänelle,  ei  ihme.  Mutta  ukkorukka, 
pahoin  olet  takkisi  saveen  sotkenut.  Ja  lakkisi  on  lentänyt 
tuonne  loitolle. 

Korpio  otti  askeleen,  pari  ja  kankeasti  vaivautui  otta- 

maan  lakkia  ja  asetteli  sitä  ähisten  kuolleen  lakuaiselle 
puhellen : 

—  Ohhoh  äijänkakkula  .  .  .  Eipä  eukkosi  Lovisa  var- 
maankaan pidä  moisesta  mekastuksesta,  jossa  nuttu  tah- 
riintuu ja  lakki  rapakkoon  lentää  .  .  .  Kukas  käski  sinun 
muuttaa  suuntaa?  Olisitpas  isänmaallesi  ollut  uskollinen. 
Eipäs  kentiesi  kalpaten  olisi  käynyt.  Hunttien  roikassa 
saa  huntin  suuruksen.  Sutta  lyödään  selkään  jos  vatsaan- 
kin .  .  .  Näen  teidät  siinä.  Kuski,  tallimestari,  kuhun  asti 
oletkaan  isäntääsi  kuskaillut  ?  .  .  .  Vai  siinä  se  Pirkkalan 
pinteillä  teillä  hollitupa  ja  kestikevari  ?  .  .  .  Kevari,  viimei- 
nen kevari .  .  . 

Jääkäreistä  kysyi  joku  sävyisältä,  tällä  kertaa  kum- 
malliselta Korpiolta: 

—  No,  heh,  eivätkö  olleet  punaisia  ?  .  .  . 

Tähän  ei  jäykkä  päällikkö  vastannut  mitään.  Kääntyi 
vain  kuin  ovi,  joka  kääntyy  toiseen  suuntaan  saranoillan- 
sa. Koko  asiasta  ei  sen  enempää  tiennyt,  tähyili  vain 
kaukoputkellansa  kauaksi  notkelmaisen  esikaupungin  ja 
vainioiden  taa  metsään.  Sitten  suuntasi  kiikarinsa  kohden 
kaupunkia  ja  Pyynikin  harjanteita.  Joku  joukosta  haasteli 
enemmän  itselleen  kuin  muille : 

—  Vai  punikkipäällikkö  ?  .  .  .  Vai  päällikkö  ?  Johan 
niitä  päälliköitä  aletaan  kaatamaan,  koska  jo  kolmas  kaa- 
tuneen kuului  .  .  . 

—  Ketäpäs  ne  muut .  .  .  ? 

—  Kertovat  tiedustelijat  Hugo  Salmelan  saaneen 
surmansa  .  .  . 

Keskustelun  kestäissä  oli  yksi  ja  toinen  ottanut  kii- 
karit laukuistansa  ja  alottanut  Korpion  esimerkkiä  seura- 
ten kaukaisen  tarkastelun  asemista,  missä  parhaillaan 
kuului  kiihkeätä  ammuntaa.  Joku  ylpeäliikkeinen  teesken- 
televä nuori  upseeri  puhui  huonoa  saksaa: 

—  Mitäs  pojat  arvelette  jos  hi  väittämme  häkkärit 
tuolta  ryssänkirkon  katolta  .  .  .  ?  —  Kukaan  ei  vastannut. 
Nuoremmat  katsoivat  hymyillen  vanhempiin.  Mutta  joku 
lisäsi  matalalla,  kumminkin  kiihoittavalla  äänellä : 

—  Hivautetaan  .  .  .  ! 

Puhe  kääntyi  suomeksi : 

—  Hivautetaan  perkkiis  ...  Ja  minä  annan  merkin 
pojille,  jotta  vitraavat  tähtäintä  hieman. 

—  Vai  hivautammeko  ? 

—  No,  jos  kerta  hivauttaa,  niin  hivauttaa  sitten  .  .  . 
Molemmat   viiksettömät   vintiöt   juoksivat  patterille 

päin  ja  huusivat  tykistön  apumiehille : 

—  Hei  siellä  töyräällä !  .  .  .  Siellä  kaupungin  laidassa 
näette  ryssänmuskoon.  Veistäkää  sen  himmelit  sillä  kuu- 
situumaisella. Herrat  eivät  oikein  "reiruun"  näe,  koska 
se  kaihtaa. 

Tämä  huuto  huvitti  tykkimiehiä.  Patterin  päällikkö 
ei  kumminkaan  sattunut  olemaan  siinä.  Kuitenkin  miehet 
hieman  arvellen  kävivät  toimeen.  He  avasivat  sulkulait- 
teen ja  työnsivät  paalunpaksuisen  panoksen  siitä  sisään. 
Kun  sitten  sotakone  seisoi  kuono  pystyssä  ja  valmiiksi 
"sihdattuna"  ja  sirkilöitynä,  ei  laukaisijalla  riittänyt 
ominpäin  "runtia"  kiskaista  narusta.  Mutta  molemmat 
vintiöt  viittelöitsivät  ja  näyttivät  käsin  kuinka  kiskaista. 
Mutta  sittenkään  ei  tykki  lauennut.  Jostain  edempää  as- 
teli siihen  pohjalainen  ruskeissa  lapikoissaan  ja  asettui 
hajasäärisenä  tykkimiehen  viereen  kehoitellen : 

—  Kiskaase  hitoohna  äläkä  mykyytä ! 

—  Pomo  ei  ole  paikalla  .  .  , 

—  No  jos  ei  ole  niin  ei .  .  .  Aukaase  vain  taivallan 
portit. 

—  Enkä  aukase. 

—  Anna  tänne  naruu ! 

—  Enkä  anna !  Herra  päällikkö  on  sanonut .  .  . 

—  No  herrahan  sitä  sanookin,  että  verä! 

—  Ei  se  ole  minun  herrani. 

—  No  ja  mitä  he  halajavat? 

—  Ampumaan  kirkkoo  .  .  . 

—  Kyllä  se  tärvelöö  herran  huonehen. 

—  Sitä  kai  ne  meinaavatkin. 

—  Mutta  minä  kehootan,  että  verä!  Verä  pakanaa! 
Verä  helekkunas,  jotta  nährähän  kuin  siliitetähän  Tam- 
peron  puoloosten  kisukorsteinia. 

—  Ei  ole  käsketty  kosken  taakse  ampua  .  .  . 

—  Mutta  kirkoostahan  nyt  on  kysymys,  inttää  lapi- 
kasvarsinen,  hajasäärinen,  ja  lisäsi : 

—  Vai  eikö  he  sitä  tarkoittanutkaan? 

—  Tarkoitti  tahi  ei ...  Ja  jos  mielesi  tekee,  niin  mene 
ja  kysy.  Pieksu j aikainen  huusi  ylös : 

—  Oikeinko  tuota  monaasteria  se  herra  ylipäällikkö 
pyytää  lohkomahan  ? 

Päällystö  kumminkin  oli  syventynyt  johonkin  tär- 
keään kysymykseen  ja  tarkastuksiin.  Ei  nuori  piimäpar- 
tainen  jääkärikään  ottanut  kysymystä  kuuleviin  korviinsa. 
Mutta  miehet  patterilla  riitelivät  innokkaasti  asiasta. 
Heitä  kiinnosti  nähdä  tuhoisan  laukauksen  seuraukset. 
Laukaisemiseen  väitti  toinen  olevan  kivenkovaisen  pakon. 
Pohjalainen  selitti : 

—  Tuo  päällikkö  tuollako  sitä  sanoi,  että  laukaise? 

—  Ei  se  ole  minun  herrani .  .  . 

—  Mutta  ettekös  te  tierä  että  ylipäälliköt  ovat  her- 
roojen  herroja.  Niitä  määräyksiä  laimin  ei  saa  lyörä. 

Tämä  pieksujalkainen  ei  kuulunut  edes  koko  patte- 
riin, mutta  kumminkin  hän  hioi  kynsiänsä  yhä  lähemmä 
laukaisunuoraa. 

—  Kissa  syö  sinut,  ellet  avaja  tulta. 

—  En  minä  laukaise  .  .  .  Jumalat  ja  pirut  lopunikääni 
korvissa  marisevat. 

—  Missä  .  . .  ? 

—  Ryssän  kirkossa  .  .  . 

Pieksujalkainen  oli  hiissaillut  nuoraan  käsiksi,  josta 
yhfäkkiä  tempasi : 

—  Antaa  marista  ja  miristä !  Ulvahti  unkea  otus  ja 
puski  savua  sanomattomasti.  Piimäparta  oli  seurannut 
tapausta  ja  kohotti  kiikarinsa  juuri  sillä  hetkellä.  Tutki 
tuloksia  ja  sanoi  äkkiä: 

—  Sivuitse,  herra  kapteeni !  Mutta  aseman  edustalla 
rakennuksiin  sattui ! 

Käänsi  Korpio  päänsä  hitaasti  ja  katsoi  kummastuk- 
sella ales  tykkimiehiin,  sitten  lausujaan  ja  sanoi : 

—  Mitä  tämä  merkitsee?... 

Kukaan  ei  kysymykseen  vastannut. 

Kaupungista  vastattiin  seitsemällä  peräkkäisellä  pom- 
milla. Tuiskuna  pölisi  multa  ja  kivet  rautatien  leikkauk- 
sella, sillä  punaisten  tykinkuulat  kyntivät  vakoja  yltym- 
pärinsä  sen  paikan  missä  Nestori  Norolan  tie  oli  päätty- 
nyt. Lahtarit  hätkähtivät  ja  juoksivat  ruumiskasojen  kes- 
kitse ales  töyränteeltä  ja  asettuivat  uusiin  suojuksiin. 

Vastanoussut  kevätaurinko  kultaili  idästä  paksunevia 
pilviä,  joita  tuuli  kantoi  lännestäpäin  idän  taivaalle. 

Tykistötaistelun  huomattiin  alkaneen  siellä  ja  täällä  ja 
keskeytymättä  kulettiin  kohti  edessä  olevaa  ratkaisua. 
Ilmassa  ikäänkuin  kuului  ääni :  Minä  olen  vallankumous, 
sinä  olet  sankari ! 

6. 

ULOSMURTAUTUMISET  —  ANTAUTUMINEN. 

Valkoisten  rautarengas  vahvistui  keskeytymättä. 

Piirittäjät  olivat  saaneet  entisten  lisäksi  kaksitoista- 
tuhatta  soturia.  Monen  kirjavaa,  rotuista  ja  eri  aselajeilla 
varustettuja.  Valkoisessa  renkaassa  sulautui  sopusointui- 
sesti  kansainvälinen  porvaristo  väreineen  ja  univormui- 
neen  sulaksi  veljeydeksi.  Johdossa  tässä  sakissa  oli  sak- 
salaisia sekä  valkoryssien  prenikkakenraaleja,  jotka  myö- 
häinen Venäjän  vallankumous  oli  aikoja  sitten  tunkiolle 
kärrännyt .  .  .  Olihan  näillä  korppikotkilla  nyt  syytäkin 
parveilla  ja  tarjota  apua  valkoiselle  aateveljelle.  Tässä 
kun  jo  oltiin  kerta  punaisen  Pietarin  porteilla.  Paistoihan 
bobrikof filaisaikainen  menneisyys  monella  mielessä,  mi- 
ten he  sapelisenaattiin  asti  olivat  auttaneet  toinen  tois- 
tansa. Olihan  vanha  suomalaisuus  ja  "vot  sun  tiela"  yh- 
dessä rakentaneet  monta  ryssäläistä  isänmaallista  laitosta 
tähän  maahan  .  .  .  Miksei  sitten  työttömille  kenraaleille 
sulasta  sydämestä  mielihyvin  ohjanperiä  nytkin  annettu. 
Avosylin  tässä  kaiken  maailman  apu  ja  orvastelu  otettiin 
vastaan.  Mikä  vain  suinkin  tehoisammin  tuhota  työläistä 
voi,  se  se  enemmän  oli  kuin  heimoa,  enemmän  kuin  su- 

kua,  enemmän  kuin  orpanoita.  Valkoisen  leijonan  vaaku- 
nalla leimattiin  kamasaksat,  valkoryssät,  merirosvot  ja 
purkkimannit.  Ja  kuka  sikamaisemmin  metsäkarjuna  osasi 
karjua  Kalevan  kankahilla,  se  oli  isänmaallisinta  ja  ylös- 
nostattavinta  "heimojuhlaa",  mitä  vuosisatoihin  ollaan 
vietetty. 

Tampereen  piiritys  oli  oivallinen  koekenttä. 

Täällä  intohimot  saivat  teuhata  mielinmäärin.  Ja  Suo- 
men työmiehestä  oli  saatu  koekaniini  valkoiselle  pöydälle. 
"Kotimaista  vihollista"  valtikoitiin  lahtarin  luvalla  .  .  . 

Puolustuksessa  saattoi  vielä  olla  kahdeksan  tuhatta 
työläismiestä  ja  naista. 

Kaksituhatta  kaupunkilaista  oli  menettänyt  taistelu- 
kykynsä,  heittänyt  aseensa,  palannut  koteihin,  ehkä  muu- 
toin piiloutunut.  Kaatuneiden  paikat  täytettiin  naistarjok- 
kailla,  joita  reserveissä  alinomaa  parveili  aseistamatto- 
mina. Taistelukykyisten  lopullinen  luku  saattoi  nousta 
kuudeksi  tuhanneksi. 

Vihollisen  uusien  karkauksien  ja  päälletunkemisten 
takia  kävi  asema  yhä  tukalammaksi  .  .  .  Punainen  esikunta 
harkitsi  asiaa,  odotteli  apua  etelästä,  johon  tosin  kukaan 
ei  luottanut.  Hetki  hetkeltä  kävi  selvemmäksi  ajatus  pe- 
rääntymisestä, jossa  ehkä  olisi  saattanut  piillä  jonkun- 
moinen pelastuksen  toivo. 

Vihollisella  oli  nyt  hallussaan  sekä  Tammela  että  Kyt- 
tälä, jossa  se  kiihkeästi  vahvisti  asemiansa  uuden  yrityk- 
sen varalta. 

Huhtikuun  neljättä  päivää  vastaan  yöllä  kello  yksi- 
toista yritti  ensimäinen  ryhmä  ulos.  Piti  koettaa  siitä 
huolimatta  että  edessä  saattoi  olla  varma  kuolema,  kaha- 
koiminen ja  hengenuhka.  Yritys  piirittäjiltä  ei  jäänyt 
huomaamatta.  Sentähden  he  alottivat  vimmatun  ammun- 
nan. Ensimäinen  hyökkäys  epäonnistui.  Mutta  kummin- 
kaan ajattelematta  uhreista  eteni  viisisataa  miehinen 
ryhmä  hirveästä  pommituksesta  huolimatta.  Valkoinen 
ketju  murtui  ja  sen  seurauksena  syntyneestä  aukosta 

etenivät  Vesilahden  kautta  Lempäälään,  missä  yhtyivät 
siellä  oleviin  punaisiin  voimiin.  Toinen  osa  samasta  jou- 
kosta palasi  Pyhäjärven  jäältä  takaisin  kaupunkiin. 

Seuraavana  iltayönä  läksi  seitsemänsataa  miestä  ja 
sata  viisikymmentä  hevosta  varustettuina  kuudellatoista 
kuularuiskulla,  kivääreillä  y.  m.  keveillä  aseilla  hyökkää- 
mään Näsijärven  puolelta  saartoketjua  vastaan.  Tämä 
yritys  onnistui,  sillä  valkoiset  ampuivat  harhaan  yön  pi- 
meydessä. Pommit  ja  kranaatit  paloivat  nytkin  kuin  ilo- 
tulitukset. Valkoisten  tähtäämät  ammukset  osuivat  hyvin 
huonosti  maaliin,  mikä  koitui  punaisille  onneksi. 

Teiskon  ja  Viljakkalan,  Hämeenkyrön  ja  Mouhijär- 
ven sydämaiden  halki  Kulovedelle  samosivat  piirityksestä 
päässeet  joukot.  Hämeenkyrössä  valkoiset  uskalsivat 
panna  rajusti  vastaan.  Kumminkin  he  tässä  kahakassa 
kärsivät  tappioita.  Punaisia  oli  täällä  estämässä  suuriakin 
voimia.  Kirkkoon  ja  kellotapulin  torniaukkoon  ylös  olivat 
rähjänneet  ruiskuja. 

Porinradan  poikki,  Tottijärven  kautta  Narvaan,  missä 
tapasivat  punaiset  kiinteät  joukot.  Täällä  olikin  asemissa 
oleva  taisteluhaluinen  valpas  kantajoukko.  Perääntyneet 
vangitsivat  matkan  varrella  valkoisia  ja  kulettivat  niitä 
mukanaan  ... 

Jospa  kaupungista  ulosmurtoon  tällä  erää  olisi  ottanut 
osaa  suuret  joukot,  olisivat  kentiesi  voineet  päästä  pälkä- 
hästä. Mutta  kumminkin  on  kaupunkiin  jääneiden  an- 
sioksi laskettava  se  seikka,  ettei  suinkaan  lähtö  yhtaikai- 
sesti olisi  käynyt  laatuun.  Ja  paikalleen  jääneethän  juuri 
hosuivatkin  vihollista  loitolle  siksi  kunnes  peräytyminen 
siinä  määrin  onnistui. 

Seuraavat  uloshyökkäykset  pakotarkoituksissa  kävivät 
vastaisina  öinä  mahdottomiksi.  Vihollinen  vahvisti  saarto- 
renkaan miehitystä  kaikilla  suunnilla.  Varsinkin  siellä 
tukettiin  tie,  mistä  se  äsken  oli  murrettu.  Alkoipa  olla  jo 
täysi  työ  kaupungissakaan  varjella  silmiänsä,  huolimatta 
siitä,  että  varustusten  takana  puolustuksessa  taisteltiin. 

Puolustus  muuttui  tästä  aikain  helvetilliseksi  kuumuu- 
deksi. 

Oltiinhan  tähän  asti  sentään  eletty  vielä  päivittäin  ja 
vuorokausittain.  Nyt  oli  kysymys  vain  tunneista  taistelun 
kestävyydessä.  Elämän  ja  kuoleman  arpaa  tässä  heitettiin. 
Lopputulosta  katsoi  joka  mies.  Kestetäänkö  kentiesi  vielä 
tämä  peli,  vai  pyyhitäänkö  lauta  ja  kaikki  on  mennyttä. 

Vallankumouksen  hallussa  ollutta  kaupunkia  puolus- 
tavain  riveissä  kävi  kuiske  ilkeänä :  "Pakoonko  ovat  pöt- 
kineet?" "Kaupungin  alttiiksi  jättivät..."  Hampaat  lu- 
jaan purtuina  puuhasivat  jälelle  jääneet  pyssyjensä  kans- 
sa. Toiset  niistä  olivat  puhdistuksen  puutteessa,  tahi 
muutoin  paljon  ammunnan  tähden  tahraantuneita  ja  kan- 
kealukkoisia.  Sentähden  niihin  tuli  keskellä  kiireenkin 
antautua,  vaivautua  rasvailemaan  siellä  ja  täällä. 

Olivathan  miesten  rivit  melkoisessa  määrin  harventu- 
neet, aseet  ja  ammustarpeet  vähentyneet.  Puolustustyö 
lisääntyi  monin  verroin.  Se  tehtävä,  mitä  eilen  vielä  suo- 
ritti kolme  miestä  oli  annettu  yhdelle.  Ja  se  ala  patterilla, 
mitä  vasta  kolmin  keskin  puolustettiin,  oli  nyt  joko  nais- 
ten hallussa  tahi  hääri  siellä  yksinäinen  mies.  Kumminkin 
täytyi  puristavan  renkaan  pakottamana  antaa  takaisin 
talo  talolta.  Eipä  tulleet  enää  kysymykseen  levähdykset 
ja  vuorojen  vaihdot.  Yhtämittaa  tässä  oli  oltava  ase  kä- 
dessä ja  toiminnassa.  Monista  miehistä  näyttivät  ponnis- 
telut epätoivoisilta.  Taistelukyky  paikoin  tyrehtyikin  .  .  . 
Naiset,  jotka  vasta  olivat  alkaneet,  paloivat  innostuksesta, 
ja  mitä  korkeammalle  vaara  nousi,  sitä  suuremmalla 
syyllä  he  osanottoon  tahtoivat.  Pelkäämättä  tähtäsivät  he 
ja  laukaisivat.  Valittamatta  kaatuivat  ja  kuolivat.  Taiste- 
lijoiden rinnalla  tahdissa  astuivat.  Viimeistä  hetkeä  kiih- 
keästi etsivät  .  .  .  Tampereen  työläisnainen  seisoi  pää  pys- 
tyssä sittenkin,  vaikka  jo  lahtarit  hengenoton  hurinoissa 
rähisivät. 

Antautumisessakin  taloihin  pakenivat  ja  sieltä  ampui- 
vat. Itsepintaisina  vieläkin  vastaan  panivat.  Mutta  siel- 
läpä tuli  uusi  este  heille  vihollisen  avuksi.  Asukkaat  huo- 
masivat kauhukseen  lahtareiden  valmistautuvan  tykeillä 
hajoittamaan  taloja.  Silloin  nämä  alkoivat  rukoilla  ja 

huutaa,  pyytää  ja  anoa  puolustajilta,  että  heittäisivät 
''turhan  taistelun."  Ilmestyi  siis  uusi  vastakohta. 

Antautumisessa  ottivat  valkoiset  vankeja  kuusi  tu- 
hatta. 

Eroituksetta  vangittiin  kaikki.  Vangittiin  nekin  pelku- 
rit, jotka  aseen  luotaan  viskasivat.  Kodeissansa  heille 
kohtasi  kosto  yhtä  lujana,  jospa  ei  vielä  kunniattomam- 
panakin  kuin  ase  kädessä  olijoille  ja  antautuneille.  Hä- 
peällinen ajometsästys  kulki  äänekkäänä  rähinöimisenä 
talosta  taloon  ja  korttelista  kortteliin.  Ehdottomassa  an- 
tautumisessa eivät  mitkään  valkoisten  lupaukset  pitäneet 
paikkaansa.  Eivät  pitäneet  sielläkään,  missä  niistä  va- 
kuuttelut oltiin  saatu.  Taisteluiden  vielä  kestäessä  sai 
aikaan  hajaannusta  ehdoin  tahdoin  keskustelu  ja  ajan 
hukka.  Jospa  päämäärästä  (haudasta)  tietoinen  joukko 
olisi  ollut  iskeissä  yksimielinen,  päättäväinen  ja  loppuun 
asti  luja  oikeutetun  taistelunsa  puolesta,  ihmiskunnan  ja 
kansan  vapauttamisen  puolesta,  tuskin  loppunäytös  sitten 
olisi  sellaiseksi  muodostunut  kuin  se  muodostui  kaikessa 
hirvittäväisyydessään  .  .  .  Olisihan  yhdessä  taisteltu  kaa- 
tuen ja  kuollen  ollut  ase  kädessä  uljaampaa  ...  ei  kuten 
koiran  kiikkuminen  kaakinpuussa. 

Tutkien  ja  tutkimatta,  tuomiot  olivat  samat. 

Kuula,  kivääri  ja  pistin  valkean  luki  lakia.  Kaduilla, 
toreilla,  pihoissa  ja  pimeimmissä  solissa  kävi  teurastus, 
teilaus  armoton  .  .  . 

Mutta  vieläkin  taisteltiin  .  .  .  Vieläkin  siellä  ja  täällä 
paukkui  ja  kuula  kimakasti  etsi  valkoista  miestä.  Kau- 
pungintaloa puolustaneissa  kolmessakymmenessä  kuudes- 
sa oli  henki  .  .  .  Sieltä  vielä  tuli  vastaan  tuisku  ja  mur- 
haava nuoli.  Talossa  siellä  oli  heitä  alunpitäen  ollut  mel- 
koinen määrä  ja  puolustus  jatkui  miehuullisesti  viime  päi- 
vän umpeen.  Olipa  vihollisen  sinne  vaarallinen  lähestyä  .  .  . 
Tässäkin  ratkaisi  tykistö  asian  .  .  .  Ampua  uhallakin  talo 
tykeillä  soraläjäksi,  sitä  eivät  puolustajat  säikkyneet .  .  . 
Taloon  oli  kumminkin  tunkeutunut  vanhuksia,  naisia  ja 
lapsia  .  .  .  Uhkaan  kuului  huuto :  "Anna  tulla  lahtari !" 

Mutta  taistelijoiden  sisällä  tuli  sääli  avuttomia  ja  aseetto- 
mia enemmän  kuin  itseään,  ja  niinpä  katkerin  mielin 
antoivat  elävinä  "ruumiin  sekä  sielun"  lahtarien  huomaan. 

Vasta  seitsemäntenä  vuorokautena  valtauksen  jälkeen 
sanotaan  "täydellisen  rauhan"  saapuneen. 

Näin  oli  käynyt  vielä  kerta. 

Vielä  kerta  viikingit  hakkasivat  sapelinsa  Suomen 
vapaan  miehen  olkapäähän.  Vielä  kerta  lounaalta  teutoo- 
nirosvon  sotapurret  tänne  ryöstöön  ja  rötökseen  tulivat. 
Itämeren  aallot  kantoivat  kirousta  ja  vyöryttivät  vaino- 
valkeita  Hehtoinaan.  Suomen  rannikolle  tuhon  ja  turman 
tuojat  sotasopaa  tarpoi.  Kauan,  kauan  sitten  kulkeissansa 
siemenen  suvustansa  saastaisesta  piroitteli.  Kamasaksojen 
kylvö  vihannoi  ja  orasti  Pohjolassa.  Lumien  maassa  ruu- 
sut valkoiset  kasvoivat  katkerina  veripellossa  kovan  ja 
kolkon  kamaran  alla.  Raatajakansan  hiessä  ja  harteissa 
käskijänä  kulkenut  kopea  vieras  mies  ja  verohurtta. 

Mutta  Kalevan  kansan  pohjamudista  möyrästivät 
esiin  uudet  vapaat  miehet.  He  syvälle  sydänmaille  jyryn 
kuulivat.  Kuulivat  itäisen  talonpojan  ylösnousemuksen 
keväisen  jyminän.  Tämäpä  tantereella  tälläkin  uhkas 
vihanviimoihin  viedä  vieraan  vallan  ja  voiman.  Pohjan 
pois  puhaltaa  uhkaus  porvareilta  .  .  .  Elostelijat  hölkkäsi- 
vät etsimään  apua  ulkomailta.  Suvulta  suurelta  ja  mie- 
koissansa mainehikkailta  apu  lähti.  Ehtivätpä  parahiksi 
kuten  aina  ennen.  Ja  raakimukset  ruoskivat,  murhasivat 
meidän  miestä.  Nautoina  ja  punikkeina  teurastivat  kotoi- 
set ylimykset  yhdessä  vieraan  maan  rosvojen  kanssa  ko- 
toisia elättäjiään  —  työläiskansaa. 

Sanaa  olivat  saarnanneet,  nyt  miekkaa  sivelivät.  Isän- 
maata ihailivat,  ihannoivat,  työläisten  isänmaata,  ei  omaa. 
Orjuutetuille  "ominluvin"  osapalan  ottajille  irvistelivät, 
purasivat  petohampaillansa. 

Kuten  aina  ennen,  niin  tälläkin  erää  oli  hakattu  maa- 
han paras. 

Raatajarahvas  oli  aivoituksin  sekä  töin  osviittaa  oi- 
keuden sekä  rehellisyyden  tietä  tallannut.  Se  oli  elänyt  ja 

käynyt  uraa  uskollista  kalevaisen.   Mutta  orjuus  mitä 
julkein  astui  vielä  esiin.  Miksi  ei  valoon,  vapauteen  käy- 
kään tie?  .  .  .  Kysyjä  kaatui  kalpaan  sekä  väkivaltaan  . .  . 
Mutta  miksi? 

Kulkihan  pimeän  Pohjolankin  kansa  nöyryyden  sekä 
alistuvaisuuden  nuhteetointa  tietä.  Vuosisadasta  vuosisa- 
taan oli  astunut.  Oli  uskonut  armoon  ja  ihmisyyteen, 
luotti  lakiin  ja  oikeuteen  paremman  päivän  toivossa. 
Mutta  mitä  enemmän  uskoi  ja  vuotti,  sitä  tummemmaksi 
kävi  toivojen  taus.  Koettelemuksen  kuorma  suureni  ja 
yhäkin  suureni.  Papisto  luki  tyyten  kuluneita  lauseitansa 
tuhatkerroin.  Musta  mies  syntien  suunnattomien  painoa 
huusi.  Veriruskeuden  ja  paatosten  kohu  korvissa  kulki. 
Rahvaassa  muhii  muka  pesiytynyt  pahuus  ja  perinjuurin 
punainen  piru  siinä  työtä  tekee  ja  aitaa  turmeluksen 
tarhaa. 

Keskellä  kaiken  meuhasi  maailmansota. 

Suuret  tapahtumat  astuivat  esiin.  "Kansankavaltajien" 
parvi  uhkasi  uida  yli  porvarien  valheverkoista.  Siellä  ja 
täällä  tuo  verkko  ratkeili,  tietoisuuden  säteet  tungeksivat 
paahteisina  ja  hurmaavina.  Porvariston  epärehelliset  elä- 
misenkeinot  lain  ja  laitosten  varjolla  paljastuivat.  Syntyi 
kahinoita  ja  kamppauksia.  Kiihtyivät  kansat  kaikissa  mais- 
sa. Isänmaa-aate  selkeni  keppihevoseksi,  joka  takaa  vain 
muutamille  leipää  ja  rauhaa.  Mutta  köyhille  siitä  rakkaus 
on  kaukana.  Heidän  osansa  on  viha,  myrkyllinen  viha. 

Kolmannen  kerran  oli  Pirkkalan  miesten  tuho  tullut. 

Vapaan  Suomen  työmieheltä  ja  naiselta  riisuttiin  hä- 
peällisesti ja  väkivalloin  alas  se  valtikka,  minkä  historian 
suuri  päivä  sille  käteen  oli  kiidättänyt.  Tässä  Tammer- 
kosken partailla  uusiutui  sama  verikaste,  joka  Nokian 
virralla  uudenvuoden  yönä,  322  vuotta  aikaisemmin  lue- 
taan murheena  historiassa.  Sekä  tämänpäiväinen  että  sil- 
loinen kamppaus  käytiin  Pirkkalan  pitäjässä.  Mutta  myös- 
kin 318  vuotta  aikaisemmin  Nokian  taistelua  olivat  Hä- 
meen "pakanat"  ynseilleet.  Poukkalan  noita  johti  silloin 

juosimiehensä  tuparien  ja  tapparain  kanssa  paavilaisten 
veroherjojen  tuville.  Tömy  ja  tuokse  siinä  silloinkin  oli 
käynyt.  Väinölän  partaiset  urohot  sivakoilla  ja  keihäs- 
sommilla  liuhtoivat  ja  puoliansa  pitivät.  Taviloilla  ja  ku- 
rikoilla  mötkivät  tomuja  pois  "turkistorakoilta."  Lampsi- 
vat maahan  Kivikirkon  rimpsut  ja  rampsut  yhteen  lyk- 
kyyn. Karkua  ja  kanakvyöriä  pohatoilla  ja  papeilla  ajoi- 
vat. Pitkin  Pirkkalan  pinteleitä  marina  ja  vilkas  käpälän 
nosto  .  .  .  Siellä  ja  täällä  äyhähti  ja  äyskäs  Eesaun  punai- 
nen pakana.  Vallan  ottivat,  mutta  valtaa  eivät  enää  pitä- 
neet. Teräspaidat  vieraat  tulivat.  Paavin  ja  kuninkaan, 
piispan  ja  papiston  asemiehet  voittivat.  Herjat  "Pirkkalan 
punaisen  pirun"  peijaita  pitivät. 

Jo  silloin  äärellä  mustan  murhan  valkoinen  kansa 
riekkui  ja  tanssi. 

Tänäänkin  sama  valkoinen  väki  tanssi. 

Verikevään  Tampere  kylpi  kyynelissä  .  .  .  Vimmaisa 
hengenoton  hetki  oli  punaisille  tullut.  Ajojahti  kävi  kaik- 
kialla. Vikinä  ja  naisten  avunhuudot  tyrehtyivät  siellä  ja 
täällä.  Kiropäiväin  verenlaskuvinkuna  kuului  kujilta  ja 
tavaramakasiineilta.  Valkoisten  sikolahtipäivä  oli  muuttu- 
nut nyt  syksystä  ja  sydäntalvesta  kevään  kirkkaaseen  au- 
rinkoon .  .  . 

Tampere  oli  kerran  vielä  voitettu. 

Nousee  kevät .  .  .  Pirkkala  .  .  .  Plistorian  iskut  uusiu- 
tuvat taajempaan.  Välimatkat  lyhenevät .  .  .  Tulee  aika, 
nousee  päivä  jolloin  kurikka-  ja  keihäsmies  kohottaa  ka- 
maran alta  paaden.  Ryömii  esiin  manan  musta  mies  .  .  . 
Kalskaa  kilvet .  .  .  Suhkaa  jouset  .  .  .  Käy  esiin  uudelleen 
Pirkkalan  nainen  ja  mies.  Sankarisydän  lämpenee  .  .  . 
Uusi  polvi  voimia  kokoo.  .  .  Osattomain  oikeus  viedään 
kerta  vihdoinkin  voittoon .  .  .  Nousee  poljettu.  Nousee 
Hämeen  korvesta  talonpoika.  Tammerkosken  hyöristä 
astuu  proletaari.  Käsikäteen  käyvät.  Ei  voita  heitä  silloin 
rosvo  .  .  . 

On  silloin  kevät .  .  .     On  aamu. 

7. 

MUUTAMIA  MUISTOJA. 

Mihin  Norolan  Martta  oli  joutunut? 

Siihen  kysymykseen  nuorimies  ei  vastausta  saanut. 
Enemmän  teki  tämän  tiedustelun  itselleen  kuin  muille. 

Tosin  montaa  yhteistä  sattumaa  ei  Arvid  muistanut. 
Mutta  ne  mitä  olivat,  juontuivat  varhaisilta  ajoilta  asti. 
Mies  muisteli  niitä  enemmän  leikin  kuin  toden  kannalta. 
Olihan  aate  viime  aikoina  tehtäviä  asettanut.  Kas  niitäpä 
tässä  täytettyä  tulikin. 

Mutta  joka  kerta  kun  ajatukset  palasivat  synnyinko- 
tiin ja  askartelivat  rakkaan  äidin  ympärillä,  sukelsi  sieltä 
jostakin  kartanolta  reipas  tyttö  juoksemasta.  Lyhyt,  pyy- 
kinpuhtoinen  esiliina  vyötäisillä  veikasteli  aitanportaalta 
toiselle.  Pihan  poikki  pistäysi,  tahi  karjakartanolta  jota- 
kin tiedusti.  Yksinkertainen  arkinen  puuha  työläistyttä- 
rellä  Pylväistön  talossa  oli  jo  kestänyt  vuosia.  Askarteli 
varpusen  vikkelyydellä. 

Miten  olikaan  tyttö  muuttunut  ja  kasvanut  matkan 
pitkän  aikana.  Pitkän  pirtin  pöydän  ja  keittiön  kynnyk- 
sen tunsi  tämä  tarkoin.  Tunsi  tiskin,  joka  puulusikankin 
tunsi.  Tunsi  jokaisen  rengin  katseen  niskassansa.  Tunsi 
ajatukset  ja  käytöstavan  monenkin  "moukkamiehen." 
Mutta  yhtä  tyttö  ei  tuntenut  —  Arvidia.  Tämä  nuorimies 
pysyi  alinomaisen  välimatkan  päässä,  eivätkä  mitkään 
seikat  olleet  häntä  lähentäneet.  Arvidkin  käsitti  elämän 
umpukukkaiseksi  lapsen  unelmaksi,  joka  alituiseen  tyttöä 
ympäröitsi.  Katse  toki  silloin  tällöin  kaukaa  kaihosi, 
mutta  sekin  heti  häipyi,  kääntyi  muualle.  Ja  mitäpäs 
siinä,  olihan  niitä  naisia  nuorimies  nähnyt.  Maailmalla 
rikkaita  ja  köyhiä,  arvokkaita  ja  alhaisia,  kauniita  ja  ru- 
mia. Tosin  oli  joskus  viehättäviä,  ehkä  ihan  hurmaavia 
varieten  ulkokultaisia  ja  siivekkäitä  olennoitakin  tullut 
katseltua.  Mutta  oli  ylpeitäkin,  erittäin  arvokaskäytöksi- 
siä,  jopa  itsekkäitäkin  nähnyt.  Joskus  taasen  mairittelevia, 
liian  imeliä,  ehkä  epämääräistä  sanoa :  tungettelevia.  Mut- 

ta  harvoin  tapasi  rohkeata  ja  päättäväistä,  veikeätä  ja 
yksinkertaista  kuten  Martta. 

Olihan  tämä  mies  jo  kokemuksien  karkaisema  kuorel- 
tansa. Kaikkiin  mahdollisiin  sekä  mahdottomiin  asioihin 
osasi  ottaa  oman  kantansa.  Jotenkin  kaikki  vastaansattu- 
mat  tuntuivat  tavallisilta,  elämässä  ilmeneviltä  varjo-  tahi 
valopuolilta.  Langenneet  naiset  ja  miehet  tuntuivat  ensi 
kertaa  julkeasti  nähtyinä  loukkaavan  sitä  uinailevaa  maa- 
laispojan ihannetta,  minkä  varaan  hän  sukupuolien  keski- 
näiset suhteet  oli  rakentanut.  Mitä  pitemmälle  hän  kum- 
minkin näki  ja  koki,  sitä  enemmän  tietoisuus  paheista 
alkoi  aueta  silmäin  eteen.  Lopulta  hän  johtui  tutkiskele- 
maan oloja  ja  yhteiskuntaa,  hyviä  ja  huonoja,  sekä  ter- 
vettä, että  mätäpaiseita. 

Sisällissodan  edellisenä  syksynä,  suurlakkopäiväin 
aattona,  Arvid  vasta  Suomeen  saapuneena  teki  yhtä  ja 
toista  merkillistä  huomiota.  Ylimystöä  apinoivat  pohatoit- 
ten  tyttäret  turhamaisuuksilleen,  herrasrimpsuineen.  Ne 
tympäisivät,  vaikka  varsin  viisaan  osaa  olivat  näyttelevi- 
nään.  Manttaali jekunat  sotasaaliilleen  kuvittelivat  olevan- 
sa "vanhaa  aatelia",  peräisin  kuninkaallisesta  perheestä  ja 
perikunnasta,  sekä  että  on  tavattoman  alhaista  olla  teke- 
misissä sellaisen  roskan  kuin  työläisten  kanssa.  Ja  mikä 
ilmeinen  ihme,  ettei  ennemmin  oltu  osattu  rikastua  ja 
ylpistyä  .  .  .  Tämän  röyhkeän  sakin  ajatukset  ja  aivoituk- 
set paistoivat  ulos  itse  kunkin  naamasta  paremmin  kuin 
peilistä.  Sentähden  Arvid  käänsi  tälle  sakille  selkänsä  ja 
asteli  työväen  talolle. 

Kas  täällä  oli  yksinkertaista  ja  teeskentelemätöntä. 
Liinapäiset  työläistyttäret  riemuitsivat  elämän  eräpalasta- 
kin.  Sielläpä  se  liukkaana  liikkui  Marttakin  valkeine 
vyöliinoineen.  Ja  kuutamoisena  lokakuun  iltana  kun  Ar- 
vid asteli  yksin  äänettömänä  hongiston  polkua  pitkin  ko- 
tikylään, ponnahtelivat  jalkansa  tutuilla  teillä  ja  kivilöillä, 
joissa  poikana  paitaressuna  sadat  kerrat  kiitelemässä  oli 
ollut.  Ja  jos  tätä  kertaa  tarkemmin  muisti  ja  mietti,  olivat 

ajatuksetkin  säilyneet  sellaisina,  miksi  ne  sinä  iltana  ku- 
vastuivat. 

Sittemmin  siitä  oli  muistoon  seurannut  kalpea  syys- 
sunnuntai-ilta  kalliosaaren  takana.  Oli  vastassa  siellä  ran- 
nalla ollut  Martta,  veikon  veitikan  keralla.  Nuotiolla  ka- 
laa paistettiin  ja  maistettiin.  Oli  sanonut  Arvid  ujostele- 
valle tytölle :  "Sinun  kalasi  maistuu  kaikista  parhaim- 
malle. Taitaapa  sinusta  emäntä  tulla."  Tyttö  oli  punas- 
tellut ja  väittänyt  vastaan :  "Ettei  hänestä  koskaan,  ei 
koskaan  tule  kenenkään  emäntää."  Tämä  viaton  väittely 
erittäin  huvitti  nuorta  miestä. 

Tämä  kohtaaminen  oli  ollut  ainoa  syksyn  lyhyen  ai- 
kana, minkä  tyttö  osakseen  oli  saanut.  Mutta  sehän  ei 
johtanut  minnekään.  Siitähän  ei  minkäänlaista  alkua,  ei 
johdelmaa  voi  päätellä.  Kauan  ja  ainaisesti  väikkyili  Mar- 
talla mielessä  tämä  hetki.  Väikkyi  sittenkin,  vaikka  Arvid 
jo  vuosia  oli  ulkomailla  ollut.  Ja  kuta  enemmän  aika  ku- 
lui, se  sitä  kirkkaammaksi  seestyi.  Kerran  sitten  tytön 
elämässä  oli  tullut  vastaan  ihmeellinen  lauantai-ilta.  Posti 
näet  oli  jättänyt  Pylväistön  pirtin  pöydälle  kortin.  Siinä 
osotteen  puoleisella  sivulla  oli  piirretty :  "Pikkutyttö 
Martta  Norola."  Se  oli  leimattu  ja  pantu  postiin  San 
Franciscossa  tasan  neljä  vuotta  jälkeen  lähtöpäivästä. 
Piirretty  oli  siinä :  "Puhtoiselle  Martalle  ja  pikkuveikol- 
lesi  olen  ostanut  onget.  Kun  tulen  kotimaahan  käymme 
Kalliosaaren  poukamaan  .  .  .  Iltana  suvisunnuntain." 

Kirjekortti  povellansa  siitä  aikain  oli  tyttö  kuljeksinut 
sekä  illat  että  aamut ...  Ja  vasikoiden  hakumatkalla  vai- 
nion takana  sai  poiketa  aukealle  kivikkoaholle,  minkä  kes- 
kellä sijaitsi  laakeana  Kilien  kivi.  Kiven  seinustalla  si- 
jaitsi leikkimaja  kivisine  pöytineen  ja  penkkeineen.  Tän- 
ne tyttö  hiipi,  istui  avokattoisen  onkalon  kivipaadelle  ja 
sykkivin  sydämin  etsi  kortin  poveltansa.  Luki  sen  ja 
mietti .  .  .  Luki  uudelleen  ja  uupui  ajatuksiin.  Kaukomail- 
le unelmat  kiisivät.  Unohtui  tunniksi,  unohtui  kahdeksi 
ja  pieni  karja  ammui  turhaan  vasikkanaan  veräjällä  puo- 
lapuiden avaamista.  Nyt  ei  Martta  sitä  kuullut.  Hän  ki- 
ven alta  käärön  veti  ulos  ja  kirjoitusesineet  kaikki  ennen 

varatut  otti  esiin.  Tykyttävin  sydämin  pani  paperille 
rivit : 

"Kilienkivellä  18.  6.  1910. 

Isomies  Arvid : — 

En  uskalla  kirj ottaa  kaikkea  sitä  mitä  sydän  mulla 
sanoo.  Siitä  kortista  monta  kertaa  kiitos  .  .  .  Mutta  isä  on 
kertoillut  siellä  Californiassa  olevan  mammottipetäjiä 
suuret  määrät,  simpukankuoria,  kultaa  ja  kiinalaisia,  nee- 
kereitä  ja  intiaaneja  ja  että  siellä  kasvaa  etelän  hedelmät. 
Oletko  näitä  hedelmiä  syönyt?  Oletkos  uinut  siinä  pu- 
naisten lohien  lahdessa?  Eivätkö  ne  lohet  ole  kaikki  pal- 
jonkin parempia  kuin  meidän  Kalliosaaren  onkiahvenet? 
Oletko  tavannut  Jack  Londonia? 

Tässä  Kilienkivellä  minä  olen  nyt  yksin.  Tätä  tuskin 
siellä  enää  muistaa.  Rastaanaholle  tästä  suurin  on  näkö- 
piiri. Pukkipaimenessa  vuolit  kierokepin  leppäsen.  Se  on 
nyt  siellä  kotona  katonrajassa  Rantatuvassa.  Meidän  van- 
halta pukilta  katkesi  toinen  sarvi  kun  tappeli  Hakalan 
pukin  kanssa.  Nyt  sillä  ei  ole  sitä  "majesteettia."  Vasikat 
ja  lampaat  huutavat  Notko  veräjällä.  Täytyy  lopettaa. 
Tuskin  tulette  milloinkaan !  Turhaan  kai  vuottavat  täällä. 
Vissiin  olette  vallan  vihanen  "sinästä."  Voikaa  sitten  hy- 
vin !  Nyt  minä  lähden  juoksemaan  .  .  . 

Martta." 

Neljä  vuotta  kirjeen  postiinpanosta  oli  taasenkin  ku- 
lunut. 

Tämä  oli  pitkä  aika.  Eipäs  hiiren  hivausta  enää  muis- 
ta ?  Lieneekö  mennyt  koko  mokoma  lippu  ? .  .  .  Mutta 
syksyllä  sitten  saapui  Arvid  ihan  odottamatta.  Miten  pal- 
jon toisenlainen  hän  nyt  oli  kuin  lähtiessään !  Hänen  kas- 
voillansa lepäsi  alinomaa  itsetietoisuuden  taukea  ilme. 
Ulkokuorelta  näytti  hän  kuin  kaiken  entisyyden  olisi 
unohtanut.  Kaukaa  ja  pettyneenä  katseli  nyt  Martta  kau- 
nista miehevää  miestä.  Lähelle  häntä  ei  päässyt  kenkään. 
Enemmät  ajat  mietteissänsä  yksin  käyskenteli  kuin  että 
mitään  puhui.  Säästeli  sanojansa.  Yksin  olla  halusi.  Aset- 
tuipa  ehdoin  tahdoin  tyttö  kerta  jo  tiellekin,  mutta  har- 

haileva  miehen  katse  kartteli.  Se  liikkui  jossakin  kaukana 
kuin  ei  mitään  olisi  muistanut.  Sitten  pettyneenä  alla- 
päin oleili  Marttakin.  "Olkoonpa  omissa  ylpeissä  olois- 
saan. Ei  minusta  ainakaan  vaivaa  eikä  estettä." 


Päivät  menivät  ja  tulivat. 

Kansa  parhaillaan  puuhasi  puita  vallankumousroviolle. 
Mutta  roihuja  ei  oltu  vielä  sytytetty  .  .  .  Kumminkin  ar- 
kiset aatokset  karkasivat  itse  kultakin. 

Tapahtuipa  Pyhän  Mikhaelin  lauantaina  pieni  seikka. 

Arvid  katseli  Pylväistön  pirtin  peräikkunasta  kauas 
Kalliosaaren  selälle  ja  valkamaan.  Silloin  huomasi  hän 
parahiksi  parven  koskeloita  kiidättävän  Petokorven  kai- 
nalosta. Lintuparvi  kierteli  ja  kaarteli  sinne  ja  tänne  vaa- 
rojen ja  vuorten  vaiheilla,  kunnes  likenivät  lahtea  ja  lo- 
pulta laskivat  kuin  laskivatkin  saaren  poukamaan .  .  . 
Nyt  haulikoineen  rantaan  mies  juoksi.  Sousi  sukkelasti 
saaren  vastaiselle  rannalle.  Pian  koskeloa  keltapukuista 
kolme  ampui  mies  ja  iloitsi  ylen  saaliistansa.  Sattuipa 
Martta  olemaan  Antero  veikon  kera  ukon  vieraina  ven- 
heillensä. Martalla  oli  nyt  vapaaviikko  työstä. 

Vaikka  olikin  jo  syksy  ja  pohjolan  ilma  kävi  koleaksi, 
lämmitti  aurinko  keskipäivällä  suojaiseen  saaren  lahdel- 
maan. Täällä  tyvenellä  tapasi  Arvid  ystävänsä  kalaa  ko- 
kemassa. Hetki  siinä  iloiltiin,  sitten  rannalle  soudettiin. 
Nuorimies  oli  erinomaisella  tuulella  äskeisestä  saaliistan- 
sa. Eipäs  muuta  mainiompaa  voinut  ajatella  kuin  asettua 
tunniksi  kahdeksi  talosille.  Pian  kallion  kielen  alle  humi- 
sevan tulen  tekivät  ja  kilvan  siihen  risuja  kantoivat  ja 
rantakiviltä  ahventa  onkivat.  Nyt  alkoi  kalanpaisto.  An- 
tero juoksi  suolansaantiin  ukon  mökille.  Silloin  sanoi  mies 
nuorelle  tytölle : 

—  Kiitos  kirjeestäsi  Martta  ...  En  ole  unohtanut  sen 
sisältöä.  Aikaa  ei  ole  ennemmin  ollut  mulla  vastatakseni. 
Sen  tahdon  suullisesti  tässä  nyt  tehdä. 

Punastui  Martta.  Sai  sanattomaksi.  Kumminkin  iloi- 
sena ja  reippaana  voitti  äkisti  tunnelman: 

—  Oh'hoh  sitä  kiirettä !  .  .  .  Eikö  vuodessa  neljässä 
vastausaikaa  ?  .  .  . 

—  Tosiaankin !  Siitä  on  kulunut  jo  neljä  pitkää  vuot- 
ta!..  . 

Molemmat  nauroivat  ja  Arvid  jatkoi : 

—  Tahdoit  tietää  ovatko  hedelmät,  simpukat  ja  lohi 
parempia  ahvenesta  ?  Vastaan :  Eivät  parempia  minulle 
olleet  —  kentiesi  muille. 

—  Turhaa  kuvittelua.  Te  varmaankin  olette  äärettö- 
män isänmaallinen? 

Mies  suurensi  silmänsä  ja  katsoi  tyttöön,  joka  puhui 
"isänmaallisuudesta."  Tyttö  jatkoi  kiusaillen : 

—  Ja  mikä  täällä  viehättäisi  ?  Sanokaapa  mikä  ?  .  .  . 

—  Martta  ei  ole  koskaan  ollut  syinnyinmaan  ra  jäin 
ulkopuolella,  eikä  tunne  .  .  . 

—  Kalaukko  on  ollut.  Hän  on  kertonut,  ettei  suin- 
kaan ikävät  vaivaa  vaikka  nieriäkin  kulkee  ja  kyntää  jos 
siellä  vain  on  kyllin  kauan  ettei  "nahkapoikana"  heti  ko- 
tirannoille kipase  .  .  . 

—  Nahkapoikana  kipase  .  .  .  kertasi  Arvid  enemmän 
ihmetellen  kuin  vastataksensa.  Onpas  tuolla  tytöllä  oivat 
tuumat .  .  . 

—  No  sanokaa  sitten  mikä  täällä  minua  kaipaisi  ja 
mitä  te  juuri  enimmän  ikävöitte? 

Toinen  mietti,  sanoi  sitten : 

—  Oman  äidin  kirnupiimä.  Ja  .  .  .  ja  myllärin  Leenan 
talkkunajauhot.  Mikä  muu  olisi  niiden  veroista  .  .  .  Tyttö 
nauroi  helakasti : 

—  Nepäs  herkkuja !  .  .  . 

—  Nuo  kaislikot  ja  kivet,  rannikon  pohja  jurmuinen, 
kotilahden  laineiden  loiskinta  .  .  .  ulpukat  ja  ummut  .  .  . 
vesi  väritön  ja  kuulea.  Tämä  on  toista  kuin  kaukana 
siellä  vihreä  savilieju  helmiaarteineen  ...  Ja  sitten  koti 
...ja... 

Nuorimies  ei  sanonut  enempää  vaan  käänsi  katseensa 
järvelle  kuihtuneen  kaislikon  taa.  Marttakaan  ei  halunnut 
häiritä,  leikki  vain  siinä  savuavalla  kepaleella,  pyöritti 
sitä  ilmassa  ja  katseli  syvälle  tuleen.  Tyttö  ei  tosiaan 

muistanut  kotia,  ei  äitiä  joista  Arvid  nyt  kertoi.  Tälle 
totuudelle  veitikoiminen  ei  ollut  eduksi.  Äänettömyyden 
jälkeen  nuorimies  jatkoi: 

—  Vaikka  en  minä  ole  täällä  tavannut  juuri  sitä  mitä 
olin  lapsen  muistoissa  kanssani  kaikkialla  kulettanut. 
Muuttunut  on  muuksi.  Kylmennyt  ja  vieraantunut.  Kum- 
minkin sentään  .  .  .  Hän  aikoi  jotakin  sanoa,  mutta  ei  sa- 
nonut mitään,  tahi  muutti  keskustelun  muuksi : 

—  Etkös  laittaisi  ateriata  .  .  .  Paistamme  onkiahventa 
kuten  kerran  kauan,  kauan  sitten.  Sinä  olet  suuri  tyttö 
nyt,  vaikka  silloin  pieni  .  .  . 

Tyttö  vastasi  iloisena : 

—  Pieniä  nyt  kalamme,  eivät  silloisen  veroisia. 
Juoksipa  poikakin  siihen  suoloilleen  ja  nyt  alkoikin 

reipas  askartelu.  Metsästyslaukussa  oli  Arvidilla  aamu- 
seita  kirjavarintainen  pyy.  Hän  laittoi  linnusta  paistin. 
Kaivoi  sitten  kaukaa  ostetut  onget  syvältä  kukkarosta. 
Arvid  oli  ne  tuonut  mukanansa  kaukomailta.  Anterolle 
antoi.  Nyt  säteilivät  tämän  silmät.  Pyytä  paistaessansa 
nuotiolla  kertoili  saapunut  kuinka  nuoret  miehet  kulkivat 
joskus  maan  laidasta  laitaan.  Mitenkä  kapitalistien  rauta- 
teitä "piittasivat",  onkivat  kanatarhoista  talonpoikain  ka- 
noja, joutilaiden  joukoissa  metsämailla  ne  nuotioilla  kor- 
vensivat, tahi  saven  sisässä  paistoivat.  Eihän  pataa  pa- 
rempata  kenelläkään  selässä.  Olivathan  aikoinaan  villi- 
ihmisetkin  samoin  tehneet.  Rehevässä,  luonnonrikkaassa 
maassa,  missä  kotoiset  eläimet  alkuisin  villeinä  ovat  ol- 
leet, niin  samoin  luonto  ihmistäkin  houkuttelee  luokseen 
huolista  vapauteen.  Moni  sieltä  on  palannut  kaikesta  kult- 
tuurista esi-isäin  asuinmaille.  Asiantuntemuksella  ja  tai- 
dolla Arvid  siinä  nytkin  lintuansa  paistoi  ja  "pomma- 
reista"  monta  kaskua  kertoi.  Maan  rannasta  rantaan  ker- 
toi joustavata  juonta,  pientä  ja  suurta,  missä  oli  samoil- 
lut. Lapset  kuuntelivat  hartaina  juttua  ja  kukaan  ei  heis- 
tä huomannut  ukkoa  joka  ilmestyi  joukkoon,  ennenkuin 
vapajava  vanhus  päästi  äänen  ja  kanervaiselle  kivelle 
istui : 

—  Poika,  olet  kotiutunut.  Matkasi  on  ollut  pitkä, 

kuulemma.  Merituulia  monia  ja  tuimia  olet  tuntenut .  .  . 
Olenhan  tuota  minäkin  sillä  puolen  matkustellut .  .  .  Ar- 
vid nosti  ihmeissään  silmänsä  ja  kummissaan  kuunteli, 
kuinka  ukko  Välimerestä  ja  Marseillesta,  Brasiliasta  ja 
Rio  Janeirosta,  Chilestä  ja  Valparaisosta,  Port  Stanleystä 
sekä  Etelä-Amerikan  tulimaasta  kertomuksen  monimut- 
kaisen alkoi.  Yhä  suurenivat  hänen  silmänsä.  Ukko  kas- 
voi hänen  edessänsä  uljaimmasta  uljaimmaksi,  merikar- 
huista kokeneista  kaikista  kovakouraisemmaksi.  Milloin 
keinuilivat  Intianmeren  aaltoja  seiliparkilla,  milloin  Kap- 
Hoornin  kärjen  ympäri  kiersivät  kanotilla.  Milloin  Kon- 
gon rannikoilla  soutuveneissä  afrikalaisten  kanssa  kilpaa 
soutivat  ja  näitä  orjiksi  pyydystivät.  Musta  mies  oli 
palkkaorjista  kapteinille  mieleisin  .  .  .  Kertoi  Kalkutasta, 
kertoi  Keltaisesta  merestä,  Sahalinista  ja  Kamtshat- 
kasta.  Ja  kun  nuorimies  siinä  kertomusta  kuunnellessaan 
kokoili  ajatuksiaan  ukosta,  muisti  hän  kuinka  kummalli- 
nen tämä  oli  ollut  muisti-iän  Arvidille,  kuinka  salainen  ja 
suljettu  luonteeltaan  ja  kuoreltaankin.  Aavistamaan  hän 
nyt  alkoi  tämän  suljettua  salaisuutta. 

Tästä  aikain  tuli  heistä  erottamattomat  ystävykset. 

Sekä  tämän  salaperäisen  paljastuksen,  että  yhteisten 
harrastusten  vuoksi  johtui  seikka  siihen,  että  ukon  erak- 
koasunnosta  sen  jälkeen  yht'äkkiä  Arvidin  kotiin  palattua 
sukeusi  mitä  viehättävin,  vaatimattomin  ja  herttaisin 
vallankumousnuorison  kokoontumispaikka. 

Vanhuksen  ulkonainen  muoto  pehmentyi.  Umpimieli- 
syys  ja  yrmeys  sulivat  hänessä  yhteisymmärrykseen.  Ja 
olihan  hänellä,  vanhalla  miehellä,  vanhuuden  illan  viime 
hämärillä  leimahtanut  sammuneeksi  luullun  tuhkan  alta 
uusi  kytö.  Ja  kipinä  siitä  toivosta  sinkosi,  mitä  ukko  yk- 
sin oli  kauan  povellaan  kantanut. 

Tämä  kerta  oli  ainoa  mitä  Arvid  Martan  kera  muis- 
toista keskusteli. 

Sen  jälkeen  seurasivat  toimien  ja  tehtävien  kuumeiset 
ja  kiireet  ajat.  Millekään  muulle  ei  enää  saattanut  olla 
sijaa  kumoussydämessä. 

Kas  tämä  sekä  paljon  muuta  olivat  vitkaan  vierineet 
Arvidin  ajatusmaailmassa  sen  jälkeen  kun  hän  synnyin- 
kodin ja  äidin  armaan,  sekä  siskon  kotiin  kevätyön  hoi- 
vaan ja  valkoisten  valtaan  jätti.  Se  mille  hänen  elämässä 
vapaa-aikoina  ei  ollut  sijaa,  eikä  hetken  ajatusta  suvain- 
nut, astui  nyt  esiin  vaikeimpana  yksinäisenä  unhoituksen 
aikana. 


8. 

ELÄMÄ  ON  KUOLONSUUDELMA. 

Muistamme  kuinka  Antero  ja  Arvid  ratsastivat  pois 
Pylväistöltä. 

Kauas  heidän  jälkeensä  kuului  kotikartanolta  koiran 
haukunta. 

Heidän  suuntansa  oli  suoraan  etelään  .  .  .  Valtatieltä 
tuli  poiketa,  koska  vainolainen  saattoi  karata  päälle  ja 
käydä  peliin  kohta  kaikkialla.  Ja  kuta  pidemmälle  yö 
kului,  sitä  selvemmäksi  hänelle  kävi,  että  tie  etelään  sekä 
itään  on  kohta  kaikkialla  katkaistu.  Kumminkin  kuluivat 
penikulmat.  Taipale  taittui  kilometri  kilometriltä.  Mieli 
ja  murhe  oli  keventynyt,  ellei  outo  ajatus  jostakin  epä- 
onnistumisesta olisi  eteen  astunut.  Olihan  tämä  jo  kaikki 
onnen  kauppaa.  Kiitää  joukkojen  jälessä  siksi  kuin  ne 
saavuttaisi.  He  tulivat  ratsain  metsäisen  seudun  kautta  jo 
siksi  pitkälle,  että  piti  tulla  näkyviin  ihmisasunnoita. 
Arvid  katsoi  eteen  sekä  taakse,  sitten  pysähdytti  päriste- 
levän  hevosensa,  laskeusi  ahteen  päällä  satulasta  ja  odot- 
teli notkossa  vielä  tulevaa  poikaa.  Tässä  hän  tunnusteli 
paikkakuntaa  ja  kun  pääsi  siitä  selville,  olikin  juuri  otak- 
suttu kirkko  lähimailla.  Kirkon  taustalla  metsässä  päättyi 
oikotie  hiekkakuopille,  missä  lähellä  oli  haudankaivajan 
mökki.  Pikaisen  päätöksen  jälkeen  pistäysi  poika  sisälle 
matalaan  majaan.  Ja  kun  varmuuden  saivat  liikuntaan, 
jättivät  hevoset  metsään,  koska  yksin  kotona  oleva  töllin 
emäntä  ilmotti  suuren  vaaran  väijyvän  juuri  täällä.  Mut- 

ta  kun  palaamisestakaan  omia  jälkiään  myöten  ei  ollut 
kysymystä,  miettivät  he  kaikin  kolmisin  mitä  tässä  oli 
tehtävä.  Ja  terhakka  työläisvaimo  keksi  joutuisasti  avun, 
sekä  puheli  seuraavaan  tapaan: 

—  Herran  huoneesta  eivät  teitä  keksi.  Kas  sieltä 
kaikkein  vähimmin  osaavat  vainota  teitä.  Neuvoi  ja  kuis- 
kaili kellotornin  kivijalasta,  joka  on  umpinainen.  Kas 
siellä  kellarissa  on  varustettu  aimo  piilopaikka. 

Kivijalassa  osui  irtain  paasi  neuvon  mukaan  kohta 
kouraan.  Pimeässä  hapuilivat  sieltä  ja  täältä,  mutta  muu- 
ta kohtaa  ei  osunut  eteen.  Tornin  perustuksiin  ryömivät 
sisään.  Erittäin  ahdas  oli  tästä  ison  miehen  tunkeutua, 
mutta  kun  se  oli  tapahtunut  ja  kivi  takaisin  tiloilleen  kis- 
kottu, kuuluikin  jo  maantieltä  valkoisten  äänekäs  melu. 
Etsiskelijät  nuuskivat  kylässä  innokkaasti  joka  talon  ja 
loukon. 

Pilkkopimeässä  ja  ikkunattomassa  sokkelossa  hapuili- 
vat piilottelijat  kellarin  ovea.  Ovi  löytyi,  mutta  se  oli  tun- 
temattomalla tavalla  tiukasti  kiinni.  Vanhanaikaiset,  pak- 
sut rautakankiraudat  ja  saranat  olivat  koristeellisesti  kie- 
murreltu haaroille  puoleen  ja  toiseen.  Ne  tuntuivat  ole- 
van jykevästi  niitatut  ja  paksun  ruosteen  vallassa. 

Kellotornin  pohjakerros  ja  kaava  tuntui  olevan  alku- 
peräisen arkitehtuurin  suunnittelema  neljään  yhtä  suu- 
reen kammioon.  Yksi  näistä  huoneista  toimitti  vainajien 
kappelin  virkaa  siihen  aikaan  kun  ei  ollut  varsinaista  läm- 
mityslaitoksella  varustettua  leikkaushuonetta.  Yksistään 
ajatuskin  olisi  tavallisissa  oloissa  kammottanut  heikko- 
luontoista ja  pelkoa  ihmistä.  Arvid  muisti  kotipitäjän 
kirkon  ja  kellotornin  rippikouluvuosien  ajoilta,  että  se  oli 
suhteellisesti  aivan  saman  tyylinen.  Muisti  vainajien  huo- 
neen ja  kuoleman  huonekalut.  Muisti  kantopaarit,  rauta- 
lapiot ja  kuluneet  kanget.  Tarkoin  muisti  kahdet  kanto- 
liinatkin, joista  toiset  uudet,  toiset  vanhat.  Köyhiä  oli  las- 
kettu hautaan  kuluneilla,  reuhkasyrjäisillä  ja  virttyneillä 
liinoilla,  kun  taasen  rikkaita  ja  arvohenkilöitä  uudemmil- 
la, joista  toinen  syrjä  oli  valkoinen,  toinen  musta.  Muisti 
vielä  "siunatun  mullan  lapionkin."  Vallan  hyvin  muisti 

Arvid  mitenkä  oli  yhdeksän  vuotiaana,  viluisena  talvipäi- 
vänä ollut  isänsä  viime  matkalla.  Muisti  kutka  olivat  ol- 
leet mukana,  kutka  mitä  ja  kuinka  sanoivat.  Muisti  tar- 
kistaneensa kaikki  nämä  kuolemanko jeet. 

Niiden  käsittely  oli  saanut  aikaan  kummallisen  kam- 
mon. Mustat  paarit  olivat  olleet  korkeajalkaiset  ja  koh- 
tuuttoman puisevat.  Miten  paksut  jalkain  alapäät?  Tun- 
tuipa  kuin  kuolema  itse  ne  olisi  rakentanut  Tuonen  mus- 
tassa tuvassa.  Oli  tuntunut  kuin  olisivat  olleet  kootut 
suurista  kuolleiden  luista. 

Olihan  niillä  kotipitäjän  ruumiskantopaareilla  saatettu 
monta  vainajata  lepoon.  Selvät  kulumisen  ja  paljon  käyt- 
tämisen perstaantuneet  kohdat  sen  osottivat.  Kaksitoista 
miestä  oli  isää  osavasti  ollut  kantamassa.  Pylväistön  ko- 
turi-Oskari  oli  heitä  kovasti  etukäteen  varottanut  kom- 
pastelemasta, tahi  muutoin  huonosti  tätä  työtä  tekemästä. 
Ja  jykevästi  sitä  sitten  jykeviin  paareihin  olivat  väkevät 
miehet  tarttuneet  kiinni.  Isä  oli  siellä  korkealla,  mustassa 
nikkari-Jussin  tekemässä  honkalauta-arkussa.  Kirstu  oli 
huojahdellut  pahasti,  koska  kaikki  astuivat  eri  jalkaa 
kohti  kirkon  suurta  läpikäytävää  .  .  .  Kyllä  tämä  oli  vä- 
kevä ja  kova  joukko  yhdeksän  vuoden  vanhan  pojan  mie- 
lestä. Missään  muualla  ei  hän  sellaista  kulkuetta  ollut 
nähnyt  paitsi  siinä  kuvaraamatussa,  jonka  isä  itse  eläis- 
sään vasaran  alta  oli  huutanut  Ala-Kolhin  muorivainaan 
avisioonista.  Tässä  tukevassa  puukantisessa  kirjassa  muis- 
ti poika  nähneensä  yhtä  jyryn  kulkueen  kuvassa  kuin 
siinä  viittoihin  puetut  israelilaiset  kantoivat  voitonliiton 
arkkia .  .  . 

Siinä  pilkkosten  pimeässä  kellotornin  kivisokkelossa 
hetken  istuessa  olivat  Arvidin  silmäin  ohi  kiitäneet  kaikki 
nämä  lapsuusaikaiset  kuvat.  Mutta  vierellään  olevan  po- 
jan kosketus  hänen  käsivarteensa  herätti  nuoren  miehen 
tällä  erää  ikävään  arkiseen  todellisuuteen.  Miehuus  oli 
hänet  jo  saavuttanut  ja  mikä  edesvastuu?  Mikä  ääretön 
velvollisuuksien  ja  pettymysten  kiviraunio  paasi  paadelta 
kasaantuikaan  alituiseen  yhä  korkeammaksi  ja  uhkaavam- 
maksi hänen  harteillensa. 

Hapuiltuaan  lattiata  pään  päältä  löytyi  luukku,  jonka 
kautta  molemmat  nousivat  vaivalla  koleihin,  kylmiin  ja 
kolkkoihin  huoneisiin.  Ja  osavasti,  kuten  Arvid  oli  aavis- 
tanutkin, olivat  kapineet  saman  tapaiset  täälläkin  paikoil- 
laan aivan  kuten  ennen  muinoin  kotikirkossa.  Vankoissa 
honkaseinissä  ei  ollut  ainoatakaan  ikkunaa.  Kylmän,  sam- 
malettoman varan  kanssa  hakattu  jymy  rakennus  kajah- 
teli korkeana  ja  tyhjänä  pienestäkin  kolahduksesta.  Poh- 
jakerroksen paksuissa  väliseinissä  ei  ollut  ovia  eikä  pihti- 
pieliä. Aukot  olivat  siltäseltään  sellaisina,  millaisiksi  ne 
kirvesmiehet  alunpitäen  olivat  jättäneet.  Yhdessä  seinässä 
teki  toki  harva,  pystylautainen  yksinkertainen  lukuton 
luukku  oven  virkaa.  Raapaistun  tulen  valossa  he  kurkis- 
tivat tänne  sisälle.  Puolikasvuinen  poika  kauhistui,  sillä 
siellä  seisoi  puisia  pyhäinmiesten  puumuumioita.  Nämä 
puuapostolit  muistuttivat  vielä  niitä  katoolisajan  aikoja, 
jolloin  niitä  palveltiin  ja  jolloin  niillä  kirkkoja  koristel- 
tiin. Myöhemmin  oli  uskonpuhdistus  ne  riisunut  alas  ja 
korjannut  kirkon  seiniltä  tänne  pimeään  kellotornin  louk- 
koon. Huolellisempi  kokoelman  tarkistelu  osotti,  että  sin- 
ne joukkoon  oli  saanut  tehdä  seuraa  myöskin  pari  ulos- 
palvellutta  ja  puoliksi  lahonnutta  vaivaispoikaa.  "Vaivas- 
pyssyjen"  tökerösti  tehdyt  kasvot  oli  ajan  hammas  hal- 
keillut ja  taivastuttanut.  Tavallinen  kylänikkari  oli  koet- 
tanut panna  parhaansa  ja  etsinyt  ulkomuistilta  ihmisen 
muotoa,  jotta  olisi  kirveen  ja  taltan  avulla  voinut  piir- 
teet taiteilla  tukevaan  puupölkkyyn.  Niinpä  olikin  anele- 
van, laihan  ja  kurjan  kerjurin  sijasta  sattunut  tulemaan 
tavattoman  lihavakasvoinen  "kirkonäijä." 

Muistuipa  siinä  mieleen  kertomus  vanhoilta  ajoilta, 
että  juuri  tämän  seurakunnan  kirkon  olivat  rosvot  ryö- 
vänneet sanomattoman  monta  kertaa.  Ja  joka  kerta  oli 
vaivaispoikakin  tullut  tutkittua.  Ja  kun  nyt  katseli  noita 
"ryöstetyitä  raukkoja",  oli  niitä  aikanansa  todellakin  terä- 
aseella ulkoinen  tuholainen  pahoin  tärvellyt.  Myöhemmin 
oli  niitä  raudoituksen  avulla  kyhätty  kokoon. 

Seinillä  oli  siellä  ja  täällä  puisia  kolmihaaraisia  kynt- 
tilän kannattimia.  Seinustalla  hämärästi  tuntuva,  lyhyen 

lieskan  avulla  nähty  taidemaalaus.  Helvetti  siinä  sisusko- 
tasiltaan  oli  pantu  puitteisiin.  Sarvipäitä  piruja  ja  perke- 
leitä hääräili  hiilihankoineen  .  . . 

Poika  pelästyi  kaikesta  tästä  ja  tarrasi  sylin  kaikin 
aikamiehen  vyötäisille  kiinni.  Sen  kynttilän  pätkän  avulla 
jonka  he  löysivät  korkealle  asetetusta  puisen  kattokruu- 
nun koukusta  oli  heillä  kylliksi  mahdollisuutta  tutustua 
tähän  pimeyteen,  missä  kättä  myöten  sokkoilivat. 

Vainolainen  piti  kirkon  ympärillä  ja  kylässä  ajo- 
jahtia. 

Suursiivouksen  seuraukset  alkoivat  kylän  raitillakin 
näkyä  ja  kuulua.  Huutoja,  itkua  ja  laukauksia.  Kaiken 
yötä  elämöivät  hevosilla  ajavat  miehet  maantiellä.  Hätä- 
huutojen seassa  lauloivat  juopuneet  jotakin  rekilaulua, 
tahi  suoraan  raakamaisia  sotalauluja.  Kiinni  saatuja  pu- 
naisia ajettiin  ulos.  Riemu  ja  verenhimoinen  vimma  val- 
tasi tämän  tienoon.  Hevosia  ja  mieskuormia  kulki  äänistä 
päättäen  kirkon  sivu  metsään  sorakuopille. 

Tässä  asemassa  ja  ulkonaisessa  tietämättömyydessä 
sekä  kauhussa  olivat  nämä  kaksi  ihmistä  olleet  värisemäs- 
sä kylmässä  kellotornissa.  Vilussa  ja  kärsimyksessä  he 
saivat  olla  kaksi  päivää  ja  kolme  yötä.  Korkean  raken- 
nuksen eri  kerroksissa  kierrellen  ja  kuikkaillen  he  kulut- 
tivat aikaa.  Lämpöisikseen  liikkuivat  alinomaa  portaita 
milloin  ylös,  milloin  alas.  Korkeimmasta  huipusta  he  saat- 
toivat nähdä  koko  laajan  ympäristön  sikäli  kuin  kellohuo- 
neen  suljettujen  luukkujen  raot  siihen  antoivat  myöten. 
Oli  selvää,  että  valkoiset  joukot  herrastelivat  ja  hallitsivat 
kylää.  Kirkon  vartijan  vaimon  näkivät  he  vangitun.  Val- 
koinen asemies  kuljetti  hänet  pois,  koska  ei  hän  osannut 
sanoa  mihin  hevosten  omistajat  olivat  hävinneet.  Vaimo 
oli  sisukas.  Ei  uhkauksista  eikä  pieksännästäkään  suostu- 
nut sanomaan  töllin  takana  hiekkakuopilla  olevien  hevos- 
ten omistajia,  vaikka  jäljet  päivänselvästi  johtivat  hau- 
dankaivajan mökkiin.  Piiloutuneet  saivat  niinmuidoin  olla 

oman  onnensa  nojassa  kenenkään  heistä  tietämättä,  tahi 
apua  arvaamatta. 

Kolmannen  päivän  ikäpuolella  huomasivat  lymyyjät 
korkealta  tornista,  miten  kaukaa  järven  jäällä  kirkkoa 
kohden  saapui  jono  hevosia.  Hevosroikka  lähestyi  hitaasti 
kylää.  Lähemmä  saavuttua  saattoi  reissä  olla  jotakin  loi- 
milla peitettyä  ...  Ja  kaiken  ihmeen  ja  kumman  vuoksi 
ne  pysähtyivät  kohdalle  ja  käänsivät  kuormansa  suoraa 
kellotornille.  Vanhan  ja  entisen  hautaustavan  mukaan  ei 
tässä  kylläkään  olisi  ollut  mitään  ihmettä.  Olihan  reessä 
edimmäisessä  musta  kirstu. 

Ylitse  kivisten  ja  korkealle  johtavien  askelmain,  si- 
sälle kellotapuliin  kävi  heidän  kulkunsa.  Seurue  oli  sana- 
toin  ja  suruisa.  Vahvasti  ruostuneen  lukon  avasivat  ja 
Tuonelaan  tulijat  kantoivat  sisälle.  Sanattomina  ja  kauan 
kantoivat.  Kuinka  pitkä  aika  se  ja  kuinka  paljon  heitä 
mahtoikaan  olla?  Rikirintaiseen  riviin,  pitkälleen  siihen 
lattialle,  kylki  kylkeen  he  kunkin  säännöstelivät. 

Piileksijät  hätääntyivät  jäämään  ylös. 

He  pujottelivat  ylhäällä  kolmannen  lattian  päälle  vi- 
nottain, poikitse  ja  pitkinpäin  olevien  paksujen  ryhtäys- 
parrujen  sokkeloissa.  Siellä  suojissa  he  seurasivat  tapah- 
tumia alhaalla,  kuuntelivat  kolinaa  ja  kuiskailevaa  puhet- 
ta. Ja  vihdoin  kun  vainolaiset  toimituksensa  tehtyään 
paiskasivat  raskaan,  vuoritetun  ja  raudoitetun  oven  jyri- 
nällä kiinni,  tuli  tornin  alakerta  jälleen  pilkkopimeäksi. 
Ruosteinen  salparauta  sorahti  pahalla  vikinällä  kahdesti 
kierrettynä  lukkoon.  Tämä  kaikki  rauhoitti  jälleen  ja  toi 
mukanaan  helpoituksen  huokauksen. 

Päivä  kului  iltaan. 

Tänään  tuli  tuskin  mitään  muuta  muutoksia  asioissa. 
Kiihtyvä  nälkä  muuttui  kumminkin  polttavaksi  tuskaksi. 
Ajatellessakin  ruokaa  valui  vettä  kitalaesta  kurkkuun  ja 
tuntui  kuin  olisi  ollut  tarpeen  imeä  omia  sormiansa.  Vi- 
susti alettiin  miettiä  keinoja  ensiyöllisestä  poistumisyri- 
tyksestä.  Poislähtöön  houkutteli  sekin,  että  vihollisen 
valppaus  ihmisjahtiin  alkoi  nähtävästi  laimeta,  tahi  sitten 
olivat  oletetut  otukset  kaikki  ansassa. 

Mutta  ennenkuin  illan  myöhäinen  hämärä  lakkasi 
muutamista  seinänraoista  kumottamasta,  oli  päätös  pakoi- 
lijoilla valmis.  Hitaasti  laskeusivat  he  alas  sinne  missä 
vastatuotujen  vainajien  tiesivät  olevan.  Ketä  ne  olivat, 
siitä  ei  heillä  ollut  vähääkään  halua  ottaa  selvää.  Pääasia 
oli  päästä  tavalla  tahi  toisella  sieltä  kautta  lattialuukulle. 
Kättämyöten  he  hapuilivat  pimeässä  paikkaa  tarkoitetun 
luukun  luo  tullakseen.  Kumminkin  huomasivat  he  kaikeksi 
vastuksekseen  sille  paikalle  kirsturivin  ladotuksi  koko  lat- 
tian pinta-alan  täyteiseltä.  Tässäpä  ei  ollut  muuta  keinoa 
neuvoksi  kuin  käydä  niitä  varovasti  siirtelemään  .  .  .  Siinä 
puuhaillessaan  pidätetyillä  henkäyksillä  ja  ähinällä  ark- 
kujen kanssa  hätkähtivät  molemmat  miehet  jotakin  ääntä, 
minkä  oivalsivat  ulkoa  kuuluvaksi.  Tämän  jälkeen  oltiin 
erittäin  hiljaa.  Seisottiin  tois  jalkaa  hengittämättä  juuri 
siinä  mihin  asento  sillä  hetkellä  sattui.  Mutta  kun  mitään 
ei  kuulunut,  kuiskasi  Arvid : 

—  Pelkäätkö  .  .  .  ?  Poika  ei  vastannut.  Toinen  uudisti : 

—  Kuolleita  .  .  .  tarkoitan  ?  Rohkeutta  teeskennellen 
kuiskasi  tämä : 

—  Enkä  minä  niin  pelkääkään  .  .  . 

—  Jos  pelkäät,  kuulee  korvasi  väärin,  sillä  minä  en 
kuullut  mitään. 

Taasenkin  yritettiin,  mutta  yhtä  huonolla  tuloksella. 
Syntyihän  jyrinää  sittenkin.  Kirstuja  oli  kerrassaan  liian 
paljon.  Niillä  ei  ollut  tilaa  muutoin  kuin  siirtää  koko  huo- 
neen levyinen  rivi,  joka  oli  aloitettu  toiselta  puolen  sei- 
nän viereltä.  Siinä  tapauksessa  piti  liikutella  joka  ainoata 
kuollutta.  Ja  kun  tästä  osa  oli  tehty,  osottausi  tila  sitten- 
kin pieneksi.  Senpätähden  päätti  voimakas  mies  käydä 
käsirysyssä  mustaa  komia  keskeltä  kiinni  ja  nostaa  niitä 
muutamia  toisten  päälle  poikiten.  Tässä  ensimäisessä  pai- 
niskelemisessa  oli  tarakkaa,  sillä  olihan  ruumis  suuri  ja 
painava.  Mutta  nytpäs  kuului  kuin  kuuluikin  seinän  takaa 
selvää  ääntä.  Kuuluipa  ihkailmeistä  rahinaa  .  .  .  Kirstu 
sylissä  kuunteli  mies  maltillisesti.  Molemmat  kivettyivät 
siihen  paikkaan.  Sydän  läpätti  ja  uhkasi  lujilla  ja  har- 
voilla iskuilla.  Korvia  huumasi  kun  kuului  selvän  selvästi, 

että  siellä  ulkona  myöskin  osattiin  olla  ovelasti  hiljaa  .  .  . 
Mitä  tehdä.  Eihän  siinä  väkeväkään  voinut  tuntikaupalla 
suurta  ruumiinrökälettä  polvien  päällä  kometoineen  päi- 
vineen punnita,  täytyi  hiljaa  laskea  .  .  .  Laskea  hiljaa,  niin 
hiljaa  kuin  putoavan  höyhenen  sammaleiselle  maalle.  Ja 
kun  se  oli  tehty,  aprikoi  Arvid  kolmea  ajatusta :  Joko 
juosta  ylös  korkealle  torniin,  rynkästä  luuku  väkivalloin 
auki,  tahi  asettua  ovelle  huimaan  taisteluun  .  .  .  Vaikkapa 
arkun  kansi  kouraan .  .  .  Mutta  sittenkin,  sittenkin  tuli 
siirtää  häthätää  kirstuja,  ehkä  se  oli  luonnollisin  ja  vii- 
sain keino.  Mutta  ennenkuin  se  ajatus  oli  valmis,  kuului 
liikettä  ja  nyt  päättivät  he  paeta  ylös  kaikessa  tapauk- 
sessa. 

Ulkoa  kuului  todella  askeleita  .  .  .  Poika  takertui  tove- 
rinsa vyötäisille,  juuttui  kiinni  kuin  takkiainen.  Arvid 
irroitti  tämän  kädet  väkivalloin,  päättäväisyydellä,  nosti 
kirstut  luukun  päältä  toisten  päälle  vähääkään  välittämät- 
tä kolinasta  ja  sanoi  sitten  : 

—  Sinä  pakenet  kivijalan  kautta  .  .  .  Minä  tappelen 
täällä  heitä  vastaan.  Sitä  sanoessansa  hän  tempasi  luukun 
auki.  Nousseen  kannen  päällä  oli  lähemmän  kirstun  kul- 
ma, josta  seikasta  tämä  sysäytyi  kyljelleen.  Kansi  irtautui 
arkusta  ja  vainaja  kierähti  lattialle  .  .  .  Nyt  kuului  ulkoa 
koiran  haukuntaa.  Maantiellä  kulkevain  hevosmiesten 
huudot  sekausivat  kuuluville  kellotornin  toisella  puolen : 

—  Tuota  seinää  se  raapii  . .  . 

—  Kummallista !  . .  . 

—  Mitä  se  oikein  siitä  tahtoo? 

—  Ihmeellistä  se  on  . . . 

—  Ei  koira  koskaan  tyhjiä  urise. 

—  Mutta  minä  otaksun,  että  ovat  koiran  isännän  ta- 
puliin tuoneet. 

—  Jopa  varmaankin. 

Koira  haukkui  ja  vikisi,  hyppeli  tapulin  seinää  vasten 
kahta  kovemmin  kun  huomasi  hevosmiestenkin  siihen 
sekautuneen.  Ajajat  pysähtyivät.  Joku  asteli  lähemmä. 
Huutelivat  toisilleen  jotakin  sisälle  selittämätöntä  .  .  .  Poi- 

ka  joka  oli  kiivennyt  tavalliselle  paikalleen,  mistä  ylhäältä 
rapulta  saattoi  nähdä  ja  kuulla  paremmin  alkoi  hätäillä: 

—  Siinähän  on  se  Mäkinen  ja  se  herra  .  .  . 

—  Kuka  on  ?  .  .  . 

—  Se  herra  joka  syksyllä  kerran  tuli  Pylväistölle  ja 
Katarinan  kanssa  läksivät .  .  .  Nyt  oli  toinenkin  tullut 
sinne  ylös  ja  molemmat  sihtasivat  pian  pimentyvään  il- 
taan ulos.  Mutta  poika  jatkoi : 

—  Siellä  menevät !  .  .  .  Eivät  saapuneet .  .  .  Siellä  ul- 
kona onkin  meidän  Vahti.  Minä  tunnen  sen  vikinästä 
vaikka  en  näe.  Se  on  haistanut  jälet  ja  tullut .  .  .  Arvidin 
täytyi  todeta  sama  huomio.  Oma  koira  se  oli  eikä  mikään 
muu.  Poika  kipasi  alas  ja  hyväili  puheillansa  ystäväänsä : 

—  Vahti  sinä  .  .  .  Vahti  .  .  .  Ole  hiljaa.  Nytpä  koira 
päästi  oikean  möläkän,  alkoi  hyppiä  ja  haukkua,  vikisi 
kuin  vimmattu.  Sisällä  olijoille  tuli  tästä  hätä.  He  torui- 
vat koiraa  sanoilla,  mutta  tämä  ei  ymmärtänyt  ennen 
kuin  sisältä  kuului  kovia  sanoja  ja  uhkauksia.  Antero 
läiski  vyötänsä  seinään,  uhkaili : 

—  Vahti !  .  .  .  Ellet  lakkaa,  pieksen  .  .  .  Koira  ottikin 
tämän  onkeensa,  lakkasi  hiljaiseksi  ja  pakeni  loitommalle. 

Äänettömyyden  jälkeen  hääri  Arvid  hiljaa.  Hänen  ai- 
komuksenaan oli  asettaa  vainaja  takaisin  leposijoilleen. 
Mutta  poika  oli  itsepäinen  ja  vaati  että  heidän  on  heti 
paettava  tästä  kolkosta  kortteerista. 

Rauhoittavasti  puheli  toinen : 

—  Ainakin  on  vainaja  nostettava  teloillensa  takaisin. 
Turhaa  pelätä  Antero.  Mutta  ennenkuin  tämä  oli  rohkai- 
sevan lauseensa  sanonut  loppuun  asti,  karkasi  poika 
uudelleen  kiinni  suojelijaansa,  hoki : 

—  Liikkuu  . .  .  Liikkuu  !  Se  liikkuu  .  .  . 

—  Mikä?  .  .  .  Mikä  liikkuu?! 

—  Se  siinä  liikkuu  .  . . 

Arvidin  kävi  poikapoloista  sääli.  Hän  ei  oikein  tiennyt 
mitä  sanoa.  Olihan  hän  lapsi.  Isällisesti  sulki  hän  tämän 
syliinsä.  Nälkäisenä  ja  viluisena,  peloissaan  ja  päällepäät- 
teeksi  tapahtumain  vaiheet  muuttelivat  ja  järkyttivät. 
Kolmessa  vuorokaudessa  kokematon  poloinen  näivettyi 

ravinnotta  ja  värisi  yhtämittaisesta  vilusta  sekä  kohoa- 
vasta kuumeesta.  Ja  vaikka  hän  olikin  kuinka  monasti 
kehoittanut  poikaa  poistumaan  ja  koettanut  selitellä,  ettei- 
vät valkoiset  lapsille  mitään  tee,  niin  tästäpä  ei  ollut  vä- 
hääkään apua.  Mitäpä  tässä  vaikeassa  asemassa  muuta 
olisi  lopulta  voinut  tehdä  kuin  heltyä. 

—  Koetahan  kestää  hetkinen.  Yön  aikana  yritämme 
hankkia  jotakin  syötävää  .  .  .  Mutta  Antero  jatkoi  kinas- 
teluaan : 

—  Etkö  usko? 

—  Mitä  usko? 

—  Että  se  liikkuu. 

—  Mikä  liikkuu  ?  .  .  .  Eihän  tässä  pimeässä  näe  min- 
kään liikkuvan.  Silmäsi  vain  valvonnan  takia  näkevät 
väärin.  Sinulla  on  heikkoutta.  Sydämesi  lyö  liian  kii- 
vaasti. Toisinaan  se  tuntuu  aivan  pysähtelevän.  Kaikki 
aistisi  ovat  ärtyyntyneet .  .  .  Päästä  hyvä  poika  irti  ja  las- 
keudu luukusta  alas. 

Mutta  poika  oli  nyt  joko  menettänyt  kaiken  entisen 
rohkeutensa,  tahi  sitten  puhui  totisen  totta,  pitäen  tiukasti 
kiinni  havainnoistaan : 

—  Ei  minun  silmäni  näe  väärin.  Se  liikkui  .  .  .  Nyt  ei 
auttanut  muu  kuin  piti  pojan  rauhoittamiseksi  tehdä  jota- 
kin. Piti  yrittää  muistella  ja  kertoa.  Arvid  haasteli  tilan- 
teesta missä  he  tällä  erää  ovat.  Ja  että  sankarillisilta  mie- 
hiltä vaaditaan  urhokkaisuutta  ja  rohkeutta,  mielten  lu- 
juutta sekä  järkähtämättömyyttä.  Ja  että  valoisa  toivon- 
kiven  saattaa  löytyä  heissä  itsensä  voittamisessa  ja  teräs- 
tämisessä.  Arvid  jatkoi : 

—  "Jospa  kuollutta  käsin  koskettaa",  oli  minun  äidil- 
läni tapana  sanoa,  "rohkaisee  se  kokonaan  pelkäämättö- 
mäksi." Ja  vaikka  hän  esitteli  yhtä  ja  toista,  ei  siitä  ollut 
vähääkään  apua.  Ja  kun  pojan  lohduttaja  siirsi  lakanaan 
käärittyä  vainajata  sen  verran,  jotta  olisi  voinut  pojan 
laskea  ales,  havaitsikin  hän  ruumiin  todella  olevan  sulan 
ja  notkean,  ei  jäätyneen  eikä  kankean  kuten  oli  olettanut. 
Huomasipa  tässä  aikuinen  mieskin  jotain  eriskummalli- 
sempaa, mitä  pilkkopimeässä  ei  voinut  selittää.   Nyt  ei 

hänkään  enää  puhunut  mitään.  Hän  vaikeni  kokonaan 
vastaamasta  pojan  kyselyihin.  Molemmat  laskeusivat  alas 
ilmaavirtaavasta  kylmästä  luukusta.  Lattian  alla  kysyi 
poika : 

—  Kuuluiko  se  ?  Eikös  kuulunutkin  ?  .  .  . 

—  Jotakin  luulen  .  .  .  Mitäs  muutakaan  olisi  voinut 
toteen  asiaan  vastata.  Tässä  syntyi  outo,  odotuksen  hidas 
kiusallisuus.  Poika  tahtoi  paikalla  pois,  kyseli : 

—  Miksi  emme  sulje  luukkua? 

—  Joutaa  olla  auki .  .  .  Ajattelin  mennä  sijoittamaan 
vainajan.  Tässä  sukeusi  miehen  mieleen  eräs  vissi  ajatus, 
josta  hänen  miten  hyvänsä  oli  otettava  selvää.  Koira  siel- 
lä kivijalan  ulkopuolella  vikisi  ja  raapi,  eikä  malttanut 
olla  ilmoittamatta  itseänsä.  Antero  kiskoi  pienemmän  ki- 
ven seinän  alta  sisään.  Palkkioksi  hyvästä  työstä  nuoli 
Vahti  pojalta  nenän  ja  pisti  pusun. 

Yht'äkkiä  ylhäältä  permannon  päältä  selvisi  tuskin 
kuuluvata  kahinaa.  Hienon  hienoa  se  ääni  oli.  Se  muis- 
tutti liinavaatteen  liikuntaa.  Olipa  kuin  pitkä  ja  pidätetty 
tuska  siellä  tyrehtyneenä  vaikertaisi.  Nyt  oli  poika  jo 
rohkeampi.  Tällä  erää  hän  tahtoi  näyttää  uskaliaisuutta 
eikä  hätäillyt  sanomaan  mitään.  Kietoi  kumminkin  käsi- 
vartensa pitkäkarvaisen  Vahdin  kaulan  ympäri  ja  kuis- 
kasi : 

—  Kuuliko  setä  ?  .  .  . 

—  Luulin  kuulleeni.  Ehkä  hiiret  juoksentelevat .  .  . 

—  Eikä  ole  .  .  .  No  eikös  nytkin  ?  .  .  . 

—  Jotain  luulen  kuulleeni.  Jokainen  sekuntti  oli  siinä 
kuin  ajanjakso.  Arvid  mietti,  mutta  ei  osannut  saada 
aivoihinsa  järjellistä  alkutekijää.  Aatokset  pysähtelivät 
sinne  ja  tänne.  Vilkkaasti  ne  pyörivät,  mutta  vaeltamaan 
eivät  kyenneet,  eikä  todellisuutta  etsimään  käydä.  "Puu 
se  pysyy  liikuttamatta  siinä  mihin  se  kaatuu."  Ja  kun 
taasen  hänen  mielipiteensä  selvisivät  eräästä  seikasta  saat- 
toi hän  pojalta  kysyä : 

—  Jäätkös  koiran  kera  tähän,  tahi  ehkä  pistäyt  kir- 
konvartian  mökissä? 

—  Ja  mitä  setä  tarkoittaa? 

—  Nousen  luukusta  sillä  aikaa  ylös.  Asettelen  vaina- 
jan paikoilleen  ettei  huomiota  herättäisi.  Oleskelumme 
täällä  saattaa  ilmaista  tien  j äijillemme.  Ottavat  kiinni. 
Poika  ei  voinut  heti  vastata.  Silloin  jatkoi  toinen : 

—  Tahi  mitäs  arvelet,  ellei  hän  olisikaan  kuollut? 
Olisi  valekuollut,  tarkoitan.  Poikakin  innostui  otaksu- 
maan. Mutta  kaiken  takeeksi  kysyi : 

—  Ei  suinkaan  setä  tiedä  jos  kuolleet  kummittelevat? 

—  Kuolleet  kyllä  eivät  kummittele. 

—  Minä  uskon  sedän  sanoja. 

—  Ja  mitä  sitten  tahtoisit  sillä? 

—  En  minä  sitten  oikeita  kuolleita  .  .  .  Mutta  miten 
tämän  selittää? 

Aatosti  mies,  uskoi  pojalle  oman  johtopäätelmänsä : 

—  Jospa  tuo  tuolla  ylhäällä  ei  olisikaan  kuollut .  .  . 

—  Että  eikö  ruumis  ?  .  .  . 

—  Ei  olisi,  vaan  valekuollut  ja  .  .  . 

—  Todellakin! 

—  Ja  minä  otan  selvän  asiasta.  Sinä  poju  lähdet  hii- 
viskelemään  täältä.  Hankit  apua.  Kenties  tuolla  mökissä 
saattaisi  hyvinkin  olla,  tahi  sitten  kylän  alapuolella  töl- 
lissä .  .  .  Neuvojansa  antain  hän  samalla  irroitti  varovasti 
paaden  pois,  josta  poika  ja  koira  pujahtivat  ulos  pimey- 
teen. Itse  hän  miehevänä  ja  rohkeana  otaksumastaan  hyp- 
päsi luukusta  lattian  päälle. 

Tulitikku  paloi  lyhyesti. 

Lattialle  pudonneen  karren  hehkussa  saattoi  nähdä 
valkoisen  olennon  istuvan  siten,  että  kasvot  käsiin  kätket- 
tynäkin miehelle  selventyivät.  Sitten  lankesi  musta  varjo 
horjuillen  ja  kaikki  oli  pimeätä. 

Mitä  kaikkea  siinä  koleassa  Tuonen  porstuassa  ta- 
pahtui ? 

Mitä  oli  rohkea  mies  nähnyt?  .  .  .  Minkä  tähden  tämä 
varmuus  ja  voima  herpautui.  Ja  vahvimmista  vahvin  ih- 
minen vaipui  alas  .  .  .  Mitä  merkitsi  hiljaisuus?  .  .  .  Mitä 
mykkyys?  Mitä  vaimea  vaikerointi?  Mitä  nyyhkintä? 
Mitä  valitus  tyyni,  kuulumaton  kuin  emosta  eksyneen 

peipposen  uupuva  uikutus?  Sysimusta  kuoleman  kammio 
valitti.  Kaukaa  Tuonelan  tieltä  saattoi  kuulua  eentyvää 
onnettomuutta.  Luiset  käsivarret  kantoivat  ennenaikaista 
saalistansa.  Hämärään  manalan  korpeen  kulki  kuoleman 
hukka  ja  raahasi  mukanaan  rakkainta  rakkahista,  kau- 
neinta kukkaa  elämästä,  työläistytärtä  talutti.  Teilaajan 
tylsä  ase  oli  immen  tuintanut  ja  syysyön  sumuun  suista- 
nut. Tämä  tässä  oli  enemmän  kuin  ihmisen  onnet  oin 
ääni.  Se  valitus  vaikeimmista  vaikein  .  .  .  Kaiken  katko- 
naisuuden keskeltä  tuli  tuskin  kuuluville : 
—  Martta  .  .  .  M-a-r-t-t-a  .  .  . 

Hitaasti  koukistui  jäntevä  käsi.  Hiljaa  hyväili  vaiker- 
taja  kuolemanmorsianta.  Tahtoiko  tuokin  käydä  tähän 
lepoon  rinnallensa?  Tahtoiko  irti  omansa,  riistää  ja  takai- 
sin tuoda  Tuonen  tanhualta?  Unelmiensa  salaisimmista 
salaisimman  tapasi  kylmänä  tässä.  Uhri  tämä  oli  liian 
kallis  "isänmaan  ystävien"  alttarilla.  Elämän  ja  hengen 
nuorena  riisto  on  kuin  karitsan  teurastus  ja  hengen  huu- 
tavan hukka  .  .  . 

Tuskainen,  kuuma  hengitys  läheni  jääkylmää  poskea. 
Värisevä  kosketus.  Se  kosketus  totisesti  oli  ensikertainen. 
Se  oli  viaton,  puhdas  ja  pyhä.  Elämän  ja  kuoleman  suu- 
delma se  oli  yht 'aikaa.  Ensimäkien  sekä  viimeinen  .  .  . 
Tätä  määrää  varten  nämä  kaksi  olivat  ilmaa  hengittäneet. 
Tätä  varten  kaiho  ja  kaipaus.  Tätä  varten  ilot  ja  surut, 
murheet  ja  riemut  elämässä  rikirinnan  jaksettiin.  Tieto 
tästä  sydämen  salaisimmassa  sopukassa  virvatulenakin 
valoi  kultaa  ja  loistoa  keskellä  kurjuutta.  Se  syttynyt 
kipinä  jaksoi  syyspäivän  pilviseen  sumuunkin  tuoda  au- 
rinkoa ja  kirkkautta.  Salattu  sana  oli  siellä  syvällä  itse, 
rakkaus.  Eikö  sitä  varten  kevät  herää?  Eivätkö  ruusut 
puhkee?  Eivätkö  kukkaset  tuoksu,  eivätkö  linnut  viserrä 
ja  laineet  läiky  sekä  lammet  päilyile?  Kas  eikö  elon  mitta 
ja  määrä  ole  kehdosta  hamaan  hautaan  asti  ihmisen  ja 
ihmisen  vihan  vastakohta.  Raatajan  sielu,  eikä  pyhimyk- 
sen siivekäs  henki,  on  paikka  puhtauden  ja  hyvyyden. 
Elämä  on  itse  rakkaus,  jossa  loistavat  aamujen  säteet, 
iltojen  rusoiset  ruskot,  sinivuorten  sillat,  kaartuvat  ava- 

ruuden  holvit,  kuultelevat  kultavilpien  kehykset,  tähti- 
taivaan himmeys  ja  kirkkaus.  Unohtumattomani  päivän- 
paisteiden heijastus  olkoon  lemmen  uumottu  ikuinen  usko 
jonka  edessä  väkevinkin  taipuu,  lujimmista  lujin  lukko 
ja  linna  avautuu,  uros  iäkäs  nuortuu  ja  vanhuksen  valko- 
hapsen  selkee  katse,  keventyy  jalka. 

Ihmisaistimusten  yhteinen  kohtalo  yhdistyy  rakkau- 
dessa. Rakkaus  on  taivas,  viha  ja  helvetti.  Metsän  puut 
ja  suhina  siitä  sinulle  sanelevat.  Eläinten  äänet,  ihmisten 
ilmaukset  ja  sanat  silmäyksen  senlaatuisen  ymmärtävät. 
Huuhkain  ja  korppi,  kyy  ja  kalkkalo  kutsuvat  toisiansa. 
Niin  myös  ihmissydämet  sulavat  .  .  .  Vanhat  ja  nuoret, 
rammat  ja  vaivaiset  kutsuu  rakkaus  ikuisesti  pulppuavan 
metsäpuron  rantaan,  kutsuu  kunkin  osaansa  ottamaan. 
Kenties,  kenties  monilla  inehmoilla  on  kaunein  ajatus  ja 
aika  ohi  eletty  ja  elävät  enää  eväistä,  muistojen  maail- 
moista. Toisilla  taasen  väikkyvät  kaikki  vastaisuudessa  ja 
huomenessa. 


Tuntuipa  miehestä  murheen  iskemästä  siltä  kuin  rak- 
kaus ei  olisikaan  kuollut,  vaan  että  se  vienosti  sanoina  ja 
ajatuksina  sointuisi  korvissansa  näin : 

—  Vaikka  olemme  kuolleet,  niin  siltäkin  me  elämme. 
Kuulen  ijäisyyden  pauhaavan.  Merten  valtavina  kuohuina 
tulevaisuuden  kansat  nousevat.  He  elävät  voimassa  ja 
mahtavuudessa.  Sikiäneisyyden  katkeamattomassa,  alitui- 
sesti uudistuvassa  vaihteessa  asuu  elämä.  Tulevaisuuden 
aatteille  ja  toivoille  rakentuu  huomen.  Elää  saamme 
asiamme  puolesta,  ei  vihassa,  mutta  ylpeydessä.  Vanha, 
lahoova  vaipukoon  himoihin  ja  alhaisuuteen.  Hekumoissa 
veren  ja  raiskan  käy  heillä  esiin  turma.  Kanssaeläjänsä 
elinehdon  ja  osan  saalistaja,  kiromerkin  ja  tuomion  tuo. 
Rakkaus  itsekkyyttä  pakenee,  mutta  ihmiskunnan  pelastaa 
ja  voittaa  se  ken  sen  askeleissa  käy.  Taisteluja  ja  tappioi- 
ta tulee  voittajien  uhota  ja  uskaltaa.  Kuinka  mahtava  on- 
kaan taisto  tää  ja  voitto !  .  .  .  Oi  maailmaa  ja  aikaa,  että 
läpi  tämän  kaiken  jaksaa !  .  .  .  Oi  sitä  aikaa  jolloin  ihmi- 

nen  ei  ole  ihmisen  orja!  Proletaarin  on  se  valta  ja  nou- 
seva voima! 

Sammuivatko  sanat?  Mielikuvatko  kaiken  elävänä 
loihtivat  esiin?  .  . .  Mutta  yötuuli  kohisi  ylhäällä  tyhjässä 
tornissa  .  .  .  Kolea  kuolleiden  asuinsija  tuntui  elävästä  ih- 
misestä puistattavalta  . .  .  Oliko,  kysyi  hän  itseltänsä,  hän 
ollenkaan  järjillä?  Mitä  tämä  kaikki  merkitsi?  .  . .  Ilmeis- 
säkö eli,  vaiko  pahassa  unessa?  Tavatoin  tapahtumako 
eteen  yht'äkkiä  aukeni?  Onnettomuuden  onnettomuusko 
yhtaikaisesti  kaiken  vastuksen  ja  pohjimmaisen  kivun 
ennen  kaiken  katoomista  tahtoi  antaa?...  Ei  vastausta. 

Näitä  mietti,  ja  ratkaisua  hetken,  jopa  toisenkin  tur- 
haan uumoi.  Kohmeen  ja  kummastuksen  kangistama  mies 
mietti  murtuneena,  kunnes  tempausi  aatoksista  irti  ja  ulos 
yhtäpäätä  nyt  tahtoi  rientää  tästä  kauhistuksen  paikasta. 


9. 

SOI  VERITUOMIOKELLOT. 

Mutta  ulkona  rapisi  yökylmän  kermä  tie. 

Ääniä  kuului  maantieltä.  Vihainen  mies  tutkiskeli 
avutonta  ihmistä.  Ja  kun  Arvid  kuulosti  paremmin,  sel- 
visivät hänen  korvaansa  Anteron  hätäiset  lapsen  lauseet 
ja  sanat . . .  Nyt  hän  katui  hirveästi,  että  oli  uskaltanut 
laskea  pojan  yksin.  Ihme  ettei  itse  mennyt.  Nyt  valkoinen 
villi  puristaa  tiedot  tästä  ja  tappaa  poloisen  .  .  . 

Enemmän  kuulostaa  turhaa.  Kaikki  oli  lopussa  vaike- 
nemisen jälkeen.  Reippaat  askeleet  ohjautuivat  tien  puo- 
lelta suoraa  tornin  korkeille  kiviaskelmille.  Avain  suoralta 
kädeltä  karskisti  työntyi  lukkoon.  Jopa  rohkeus  sisällä 
olijasta  säikkyi.  Sen  sijaan  että  olisi  luukusta  lattian  alle 
sukeltanut,  suoriutuikin  summanpäin  puisten  muumioiden 
sekaan  seisomaan  .  .  . 

Kun  kirahti  ruosteinen  lukko. 

Salpa  solahti  sivuun.  Suuri  honkainen  ovi  kitisi  sara- 
nakoukuissansa.  Savuttavaa  lyhtyä  kantava  tanakka  mies 


97 


astui  häikäilemättä  keskilattialle.  Nyt  se  kohotti  valon  ja 
katsoi  tarkistain  tähän  Tuonenvirran  valkamaan  saapu- 
neita vieraita.  Mustissa  puupalttoissa  maalattuna  ne  va- 
lossa välkkyilivät. 

Tunsi  tulijan  toinen. 

Katsoi  kuinka  tämä  raakkimus  astui  sinne  kussa  vai- 
naan leposijoiltansa  ulos  tulleeksi  huomasi .  .  .  Sitä  vi- 
susti valon  kanssa  sutena  sirkas.  Saalis  vaikka  vainaa, 
himon  kamalan  ja  kärkeen  murhamiehessä  uuden  toi  ilmi. 
Hampaissansa  murina  kuului : 

—  Aa-a !  .  .  .  Vai  niin  kanalja  .  .  .  ettäkö  elävän  pes- 
tillä iankaikkisuuteen  ajaa  meinaat?!...  Teeskentelijä! 
Teeskentelyn  tässä  tingassa  auttavan  yhäkin  uskot  ?  .  .  . 
Annappas  olla !  Kesykana,  irstainen  ihmislintu  .  .  .  Vii- 
meistelemme  sua  hiukan! 

Nyt  hän  hapuili  asetta  vyötäisiltänsä  tuo  julma  mies. 
Näyttipä  todesta  siltä  kuin  käsi  olisi  liikahtanut  valkovai- 
pan  alla,  kuin  kuolleen  kasvot  olisivat  elon  ilmeen  het- 
keksi saaneet.  Ennenkuin  tämä  hyena  kerkisi  asetta  oi- 
kein kohollekaan  saamaan  jo  ryntäsi  toinen  nurkasta  koli- 
nalla esteeksi.  Aseen  saaliikseen  salamassa  sieppasi  .  .  . 
Ovelle  astui  ja  sen  salpas  ja  sanoi  sitten : 

—  Vai  niin !  .  .  .  Teeppä  tili  itsesi  kanssa  kurja !  .  .  . 
Niinkuin  naulittuna,  niinkuin  pöyhkö  metsän  pässi, 

tahi  piiloja  tehnyt  poika  sormi  suussa  seisoi  lurjus.  Tui- 
jotti sitte  tuokion  pari  jäniksenrenkaillansa  .  .  .  Jopa  kau- 
histui kamala  mies !  Tulen  tikuisen  käistään  kauaksi  vis- 
kasi ja  ilveksenä  ruopasi  portaille  ja  ylös  kellotorniin 
karkasi  .  .  . 

Jo  teki  mieli  nauraa  toisen  mokomata  konua  miestä. 

Mutta  eipä  ollut  tämä  leikin  asia.  Hetken  seuraavan 
oli  taasen  riihimustana  ruumishuone.  Varoin  aprikoitsi 
Arvid  torniin  nousta  .  .  .  Silloin  kuuluivat  askeleet  taasen 
taustalta  .  .  .  Varovaisina  ne  siellä  hiiviskelivät  seinustalla. 
Arka  ja  tuskin  kuulumaton  koputus  muistutti  Anteron 
arkuutta  ja  toi  mieleen  seikan :  Kenties  ei  pojalle  pahoin 
käynytkään?  Kenties  hän  onkin  tuolla  takana  kuulemassa 

kuinka  täällä  on  käynyt?  Kiireimmin  hän  luukun  kautta 
meni  alas  ja  riensi  kivipaadelle  irtaimelle.  Kuulosti  ja 
katsoi,  mutta  mitään  ei  ollut.  Irroitti  jo  kivenkin.  Silloin- 
pa ilmestyi  nyt  nainen,  liinapäisenä,  kumarassa,  kiih- 
keällä. Tämän  tunsi  hän  Santalan  Mäntiksi  sanoiltansa  ja 
ääneltä  heti  toinen.  Kopraan  kovaan  jo  reijän  kautta  tart- 
tui. Tämä  hengästyneenä  voihkas : 

—  Oi !  .  . .  Roisto  pojan  avaimen  iskulla  tappoi  tuolla 
tiellä ...  Ja  sitten  päätäsuoraa  tähän  ruumishuoneelle 
saapui !  .  . . 

Tämä  kylliksi  riitti !  Se  riitti  turmioksi  tuolle  joka 
tornissa  nyt  on  paossa,  mutta  tallessa  varmassa  pakoon 
pääsemästä.  Sanalla  muutamalla  kertoi  Mandi  hälinästä 
tuolla  kylässä.  Sieltä  kohta  saapuu  joukko.  Aprikoitsi 
sitten,  jopa  kyyneltyikin.  Pakoa  parhaaksi  katsoi  kuin 
kostoon  virmaisan  vihan : 

—  Onhan  vielä  aika  .  .  .  Lähtekäämme  nyt !  Mutta 
vastaan  kivijalan  raosta  kuului  ääni : 

—  Ei !  Nyt  en  voi  lähteä.  Minulla  on  velvoitus  anka- 
rana. Ja  vastuu  puhuu  puolestansa,  vaikka  yksinkin  olen 
jäänyt.  Minun  täytyy  taistella  iskun  viimeisen  puolesta. 
Poikavainaan  viattoman  veri  kutsuu  kostoon.  Olkoon 
mulla  turma  itselläni  jos  on  ollakseen.  Vaieten  vastasi  tä- 
hän nainen.  Äänettömyys  puhui  enemmän  kuin  kauneim- 
mat kyyneleet  ja  sanat.  Sitten  neuvoi  mies  Mandille  ei 
niinkään  helpon  seikan.  Hiipi  pois  ja  hitaasti  vaimeana 
kuin  syysyö  siellä  sisällä  jotain  toimi.  Sisään  sinne  tunki 
jo  toinenkin  ja  otti  vastaan  lattialuukusta  kaimeen  kanta- 
muksen. Puheli .  .  .  Mutta  kumahti  kumeasti  tornissa 
kello.  Kumahti  jo  toisen  kerran,  kolmannenkin.  Se  säik- 
kymään sai  kaiken.  Kuiskasi  hätäisenä  mies  vielä: 

—  Roisto  siellä  soittaa .  .  .  Mutta  sinä  Mandi,  jos 
eloon  jäät,  hautaa  Martta  lehtoon  sinne,  sisko  kulta  .  .  . 
Tää  kalleinta  mulla  maailmassa.  Minä  en  nyt  tule.  Mua 
kutsuu  suuri  työ ! .  .  .  Tästä  Mandin  nousi  rohkeus : 

—  Sua  kutsuvat  kaatuneet!  Kostoon  sinun  ja  tais- 
toon viimeisimpään  .  .  .  Kostoon  Jaakon  puolesta  ja  niiden 
muiden  kaatuneiden.  Siellä  ylhäällä  on  se  sama  meidän 

monien  omaistemme  pyöveli.  Multa  sulho,  suita  morsio 
on  mennyt .  .  . 

—  Mäkinenkö  se?  .  .  . 

—  Sama !  .  .  .  Verihurtan  sen  tuomarin  renki.  Teilaa- 
jan  tuki  ja  käsi.  Sama  ihmismetsästäjä,  konna  .  .  .  Tun- 
nen sen  pimeästä.  Tunnen  vaikka  tuhantenkin  joukosta 
ruton.  Nyt  Arvid  vasta  muisti  miehen.  Koon  aprikoi  ja 
kasvot  olivat  julmurilla  tosiaankin  samat.  Vielä  polvillan- 
sa siinä,  pohjalattialla,  avoimella  luukulla  kumarassa, 
kuiskata  aikoi  jotain  tärkeätä  Mandille  kun  taasen  kumi- 
sivat kauheasti  tornin  korkeat  kellot.  Hätäillen  ja  tulisesti 
nainen  ylhäältä  miestä  hapuillen  sanoi : 

—  Nyt  ne  tulevat !  Herra  jumala ! . .  . 

Tosiaankin  ääniä  kuului  tieltä.  Sanattomana  ja  hie- 
man hätäillen  sulki  mies  luukun.  Sen  sijaan  että  olisi 
Mandin  kanssa  mennyt  kellarin  kivijalkaan,  nousi  hän 
päättävästi  ase  kädessä  ylös.  Tahtoi  sinne,  missä  musta 
murhamies  itselleen  kuolinkelloja  soitti.  Ennenkuin  hän 
kumminkaan  ehti  pimeitä  kiertoportaita  ensimäiselle  ylem- 
mälle permannolle  kumahtelivat  kellot  yhäkin  mahtavam- 
min. Mitä  kaikkea  tämä  tarkotti?  Sitä  saattoiko  muuksi 
kuin  avunetsinnäksi  arvailla?  Ylemmä  tullen  jo  kumo 
kun  hieman  herkesi,  kuului  avunhuuto  selvä : 

—  Joutukaa !  .  .  .  Jumalan  tähden  joutukaa !  .  .  .  Tääl- 
lä punikit  perkeleet  ruumishuoneessa! 

Tosiaankin  kuuli  Arvid  meteliä  tieltä.  Mutta  tornin 
seinät  ja  kellon  kumina  sekotti  kaiken  kuulumasta.  Sitten 
taasen  alkoivat  kellot  pauhata.  Koko  ilma  tornissa  vapisi. 
Äänet  tukkivat  korvat.  Milloin  lakkasivat  malmisen  kie- 
len ankarat  iskut  messingin  kovaan  kypärään,  silloin  ku- 
misi vaimentumaton  hätäkellon  kaiku.  Avunhuudot  uudis- 
tuivat lakkaamatta  ja  kuuluivat  kyllä  ulos,  mutta  eivät 
selventyneet  sisälle  torniin. 

Päästäkseen  johonkin  johtopäätökseen  ja  saadakseen 
tässä  tilanteessa  hetki  aprikoida  piti  pysähtyä  rappusille 
hengähtämään.  Keuhkot  tapailivat  kiireistä  ponnisteluista 
ilman.  Täytyi  huohottaa  poskien  täyteisesti.  Siinä  hetken 
seistessänsä  muisti  hän  tehneensä  tyhmästi.  Avaimen  oli 

oveen  ulos  jättänyt.  Ei  muuta  kuin  kiireesti  riennettävä 
alas  uudelleen.  Mutta  kun  hän  oli  muutamia  porraskier- 
toja  laskeutunut,  kolisi  jo  alhaalla  ovella.  Joku  kiroili  ja 
kompuroi  pimeässä  ruumiskirstujen  kansilla.  Nyt  selveni 
hänelle  kumminkin  johtopäätös :  Tuli  kääntyä  takaisin, 
ennen  kaikkea  kostaa  tuolle,  joka  tuolla  ylhäällä  yhä  soitti 
ja  metelöitsi.  Oli  se  sen  kaiken  ansainnut.  Kostaa  tuli  en- 
nenkuin ehtivät  hänet  itsensä  uhrikseen  saada. 

Kellot  pauhasivat  ja  torni  ylhäällä  huojui  tuntuvasti. 

Hurja  murhaaja  siellä  pelon  ja  kuoleman  kauhussa 
vimmoissaan  soitti.  Hän  sekä  huusi  että  ulvoi  apua  ja 
soitti  yht'aikaa. 

Arvid  tuli  vihdoinkin  sille  lattialle,  mistä  voidaan 
avata  kellohuoneen  ääniluukut.  Ja  aivan  oikein,  hän  huo- 
masi miten  hurja  mies  heilui  ja  polki  siellä  ylhäällä.  Jo- 
kaisen luukun  hän  oli  sitä  ennen  avannut  ja  asettanut 
seipään  mittaiset  tuulihaat  täsmällisesti  paikoilleen.  Ovet 
ammottivat  selkosten  selällänsä.  Tähtitaivas  kiilui  jokai- 
sella kantilla.  Tässä  pauhussa  "valkoinen  verienkeli"  soitti 
elämän  katoovaisuutta  taivaallisella  tohinalla. 

—  Oi  millä  metelillä  tuleekaan  sinun  sielusi  eroamaan 
tästä  matoisesta  laaksosta  .  .  .  Soittajan  luokse  tullakseen 
piti  pyrkiä  tuonne  vieläkin  ylemmäksi.  Kapeat,  heiluvat 
portaat  arveluttivat.  Olivathan  avoimet  ovet  ja  avaruus 
hänen  ympärillänsä.  Ehkä  tuholainen  tekee  hyökkäyksen 
juuri  silloin.  Mutta  ei  auta.  Tulee  uskaltaa  sumeilematta. 
Nyt  soittaja  huomasi  tulijan.  Heti  tämä  pinnisti  kaiken 
voimansa  suuren  kellon  polkimeen.  Hän  ei  enää  huutanut, 
ei  kironnut,  oli  vain  ääneti,  teki  vain  työtänsä  kuin  mieli- 
puoli. Yhtäkkiä  heitti  hän  kellon  omiin  valtoihinsa  ja  hä- 
visi näkyvistä.  Kello  hiljeni  hitaasti  ja  moukuili  sinne 
tänne.  Kieli  kosketti  tuskin  kumpaiseenkaan  laitaan.  Mut- 
ta metalli  kumminkin  kumisi  kauan  ja  itsepintaisesti. 
Korvia  särkevä  tärinä  sammui.  Soittajan  paikalle  saavut- 
tuansa varoi  takaa-ajaja  mahdollisia  äkkinäisiä  päällekar- 
kauksia  ja  käsirysyjä.  Sitä  varten  vanui  jokaiseen  mah- 
dolliseen puuhun  ja  pieleen  lujasti  kiinni.  Avoimista  luu- 
kuista aukeni  yön  pimeys  ja  laajat  kirkonkylän  ihmis- 

asuntojen  ikkunain  valot  sikerminä  siellä  ja  täällä.  Tor- 
nin rapuilla  alhaalla  kuului  kiireellisiä  askeleita  ylös.  Siel- 
lä kolisivat  jotkin  puuesineet  ja  putoilivat  pimeässä,  mistä 
syntyi  vaarallista  kinastelua  ja  meteliä.  Ylhäällä,  kello- 
luukkujen  yläpuolella,  missä  Arvid  nyt  seisoi,  sillä  tornin 
huipussa  kuului  jotakin  rapinaa.  Sinne  saattoi  osapuille 
olla  matkaa  vielä  monia  syliä.  Sitä  paremmin  tarkastellen 
siirtyi  hän  sivuun  ja  kuuli  miten  siellä  potkastiin  ahdasta 
luukkua  mikä  yht'äkkiä  aukeni.  Hapuillessa  sinne  ja  tän- 
ne tulivat  käsiin  pään  korkeudella  olevat  tikkaiden  ensi 
askeleet,  jotka  seisoivat  pystysuorassa.  Nämä  paloportaat 
olivat  raketut  puolapuiden  malliin  pyöreistä  kapuloista. 
Päästäkseen  tarkoitukseensa  tuli  hänen  nousta  niitä  pake- 
nijan perässä.  Ja  kun  kolmen  sylen  arviomitta  ahtaassa, 
pystysuorassa  solassa  päättyi  ylimmäisessä  huipussa  neliö- 
metrin suuruiselle  lautalavalle,  sai  Arvid  päähänsä  äkkiä 
iskun.  Millä  häntä  lyötiin,  se  ei  ollut  oikein  varmaa. 
Mutta  rohkeasti  nousi  kuin  nousikin  hän  yhä  ylemmäksi. 
Iskuja  seurasi  heti  toinen  ja  kolmas,  sitten  lukemattomia. 
Mäkinen  potki  ja  ähisi  kaikin  voimin  vastaan.  Toinen  sai 
saappaasta  kiinni  ja  oli  vähällä  temmaista  miehen  alas. 
Ote  kumminkin  heltisi  ja  tämä  kuukertui  toiseen  lavan 
nurkkaan.  Nousematta  ylemmäksi  sanoi  Arvid : 

—  Potkit  pakana  .  .  . 

—  Mitä  sinä  minusta? 

—  Antaudu,  tahi  ammun !  .  .  . 

—  Ampuako  vain  sinä  punikki  tahdotkin? 

—  Paljon  pahempaa  sinulta  vaadin  .  .  . 

—  Ja  mitä  sinä  minua  tänne  torniin?  .  .  . 

—  Että  ajan  tuosta  tervaluukusta. 

—  Mutta  emmekö  voisi  keskustella  ? !  .  .  . 

—  Mitäs  murhaajan  kanssa.  Oletkos  jo  monetta  ker- 
taa kiipelissä? 

—  Monta  kertaa  olen  ollut .  .  .  Mutta  pelasta  henkeni, 
minä  pelastan  sinut! 

—  Ahaa !  .  .  .  Että  puntariin  sielumme  sinun  ja  mi- 
nun ? 

—  Kuten  huomaat  mieheni  ovat  alhaalla. 

—  Vaikka  ovat  niin  sinä  hyppäät  luukusta! 

—  Mutta  .  .  . 

—  Hyppää  luukusta !  .  .  . 

—  Mutta  .  .  .  mutta  .  .  .  voi,  voi !  . . . 

—  Hyppää  luukusta !  .  .  . 

—  Hyvä !  Jos  minä  hyppään  luukusta  hyppäät  siitä 
sinä  jälessä.  Varro  hitunen  hyvä  saatana!...  Kuulethan 
että  alhaalta  tullaan  ... 

—  Siksi  se  kiire  tässä  onkin  kuin  alhaalta  tullaan. 
Hyppää  luukusta !  .  .  . 

—  Armahda  minua  onnetonta  viimeisellä  hetkelläni ! 

—  Armahditkos  sinä  poikaa  poloista  tuolla  tiellä? 

—  E-en  armahtanut .  . . 

—  Viimeinen  sana:  Hyppää  luukusta!  Huomaathan 
että  tulee  saada  tilaa. 

Arvid  päätti  nyt  ampua  miehen  tahi  viskata  väkival- 
loin ahtaasta  tervaluukusta  alas  kirkontornin  huipusta. 
Mutta  ahdistettu  huokasi  syvään  ja  huomasi  toisen  lopul- 
lisen päätöksen  tinkimättömäksi.  Nyt  hän  nousi  viimei- 
seen soppeen  ylös  ja  hävisi  vastaan  sanomatta. 

Oliko  hän  todellakin  hypännyt? 

Ja  vaikka  jo  lähenevät  äänet  ja  askeleet  alhaalta  kuu- 
lui vatkin  yhä  selvemmin  ja  selvemmin,  nousi  kiipeejä 
siitä  huolimatta  varmuudeksi  neliömetrin  laajuiselle  pin- 
nalle, mistä  tervaluukulle  tuolla  huipussa  saattoi  päästä. 
Ja  kun  Arvid  pisti  päänsä  siitä  ulos,  huomasikin  siellä 
ylempänä  vielä  ulkopuoleiset  portaat.  Ne  johtivat  viimei- 
sen tien  suippokartion  kärjelle  ja  siellä  olevan  ristin  luo. 
Sinne  saattoi  olla  matkaa  arviolta  kolme  syltä.  Kiiluvaa 
tähtitaivasta  vasten  tuskin  huomasi  suippilon  takaa  ojen- 
tuvat ihmisen  käsivarret,  mitkä  kietaantuivat  ristin  juu- 
ren ympäri,  mutta  mitään  ei  miehestä  saattanut  nähdä. 
Tarttuessaan  näihin  portaisiin  huojuivat  ne  läpimätinä  ja 
raukesivat  käsiin.  Tie  ylemmäksi  oli  ehdottomasti  poikki. 
Alastuleminen  taasen  mahdoton.  Luukkua  kiinni  kään- 
täessänsä  sanoi  Arvid  enemmän  itselleen  kuin  tuonne  tar- 
koitetulle : 

Ristissäsi  olkoon  sulia  suoja. 

Mitä  sitten  tapahtui  tuolla  tornissa  ylhäällä  on  epä- 
määräistä sanoa. 


Koko  kirkonkylä  ja  lähitienoo  kuuli  kovan  hätäkello- 
jen  kaiun  ja  kuminan,  samoin  koko  kotona  oleva  valkoi- 
nen asujamisto,  sekä  myöskin  muut  siinä  sivussa.  Kansaa 
kerääntyi  joka  suunnalta  ja  samosi  metsistä  ja  mäiltä. 
Mitä  merkitsi  kaiku  ja  yöllinen  kumina?  Juoksujalkaa 
piti  painallettaman.  Ja  vähittäin  siinä  sitä  väkisykermiä 
hevoslassilla  parveilikin  ja  uusia  laukotti  oikein  reki  mat- 
kassa. Ensimäisinä  häärivät  hihakääreiset  suojelijasoti- 
laat.  Pian  kuhisi  öisellä  kirkkomäellä  kansaa  ja  tiedusti 
toisiltansa,  että  mitä  se  tämä  "joulukirkko"  keskellä  ke- 
vätkautta ja  sota-aikaa  oikein  tarkotti?  Mutta  käsilämpi- 
mäisiltä  ei  siihen  kukaan  oikein  selvää  vastausta  saanut 
eikä  antanut.  Nyt  jo  toiset  kurkkoilivat  ylös  torniinkin. 
Siellä  äijöttivät  kaikki  lävet  apposten  auki.  Täällä  ja 
tuolla  jo  hätäilivät,  huutelivat.  Huippu  siellä  siinteli  hä- 
märässä ja  häämötti  taivasta  vasten.  Jopa  kuului  verisen 
murhaajan  valitus  ja  oihke.  Siellä  tornissa  se  vika  asiaan 
täytyi  olla.  Sen  tähden  tahtoi  sinne  tunkea  ovesta  yksi  ja 
toinen.  Mutta  tyly  vastaanpano  oli  edessä.  Nyt  tyydyt- 
tiinkin  vain  katsomaan  täältä  alhaalta  tasajalkatantereelta 
että  mikä  se  siellä  sitten  valitti  ja  vikisi. 

Torniin  työntyneet  turhaan  häärivät  ja  hosuivat. 

He  eivät  apua  ja  keinoa  voineet  keksiä.  Kävivät  välillä 
maassa  ja  kiipesivät  tapuliin.  Minkäänlaista  mahdollisuut- 
ta ei  etsimälläkään  löydetty.  Tikkaita  ja  köysiäkin  tuotiin 
paikalle.  Rohkeimmat  uskoivat  henkensä  alttiiksi  ja  uhal- 
lakin sinne  luokse  yrittivät.  Kaikki  turhaan.  Käsistänsä 
roikkuvan  miehen  voimat  alkoivat  virua.  Käsivarret  ja 
koko  ruumis  puutuivat  kokonaan  tuntumattomaksi. 

Hälinä  ja  hääre  kirkkomäellä  kiukutti  jo  "isänmaan 
uroita."  He  jo  häyhensivätkin  silloin  tällöin  olemaan  hil- 
jaa. Henkeä  pidätellen  seurattiin  sitten  asioiden  kulkua 
kuin  ensin  joka  ainoa  tuli  ällinpäälle  mistä  tässä  oikein 
on  kysymys.   Näkemyksen  jännitetty  pinnistys  silmäin 

edessä  kutitti  huomattavasti  kansaa.  Eikä  sitä  niin  salattu 
ääneenkään  ajattelemasta : 

—  Tätäköhän  se  tarkoitti  kellojen  yhteen  soitto?  . . . 

—  Minäkin  sitä  jo  tirhensin,  että  mikä  siellä  moi- 
kaa? 

—  Ja  mitä  se  meteli  ja  mehakka?! 

—  Jotakin  ne  ruumiskuormatkin  meriteeraa? 

—  Punikkia  ne  eikä  muuta  .  .  . 

—  Kyllä  sitä  kauheita  kuuluu.  Jo  päivällä  sinne  oli 
summa  tuotu.  Joku  tiesi  että  kuolleista  oli  joku  noussut 
ja  julmalle  miehelle  yhtäpäätä  kanakvyörin  kirkontorniin 
antanut .  .  .  Toiset  taasen  kertoivat  itse  peijakkaan  pikas- 
seen  ja  pelmujaan  pitäneen.  Edelleen  kulki  keskustelu  sa- 
maan juottiin : 

—  Kyllä  minä  sitä  jo  sanon  .  . . 

—  Ja  minä !  .  .  .  Että  liikaa  sitä  lihanpuolta  taitaa  yh- 
teen lykkyyn  tulla.  Itte  harkkelisarvi  eljen  etehensä  on 
ottanut.  Nyt  ne  jo  kiikuttavat  pääpahanteki joitä  kirkon- 
tornin huippuun  . .  . 

—  Mikäs  muukaan  sen  sinne  olisi  vienyt .  .  . 

— -  No  tietysti  ei .  .  .  Raput  ja  ihmiskäsi  ei  sitä  sinne 
kyllä  kuskannut .  .  . 

—  Pudottava  sen  sieltä  .  . .  taitaa  . . . 

—  Pudottava. 

—  Pudottava. 

—  Mutta  kyllä  se  loukkaantuu  .  .  . 

—  Kyllä  ei  se  tuskin  kävele. 

Joku  tiesi  kertoa  että  tornissa  olisi  ollut  muka  elävä 
punikki.  Että  oikein  elävä  ihminen  sieltä  olisi  sotamiesten 
piirittämänä  viety  kirkonkylän  kevariin.  Ja  itsensä  tuo- 
marin sanovat  tahtoneen  sen  säästää. 

Yhtämittainen  uikutus  ylhäällä  tornissa  yön  pimeällä 
pöyristytti.  Rohkeimmatkaan  eivät  halunneet  paljon  pilo- 
jen laskemiseen.  Syvä  tilinteon  ja  sovituksen  soimaava 
aatos  itse  kullekin  kohosi  kuin  haamu  silmäin  eteen. 
Hukkuvan  miehen  onneton  tila  säälitti  sitä  joka  sen 
kuuli.  Partamiehen  poru  muistutti  lapsen  puuskutusta  .  . . 
Eri  ihmisiin  se  teki  erilaisen  vaikutuksen.  Jotkut  tämän 

kuultuansa  alkoivat  väristä.  Vapajivat  toiset  niinkuin  va- 
pajaa  elävä  toinnuton  liha  leikkauspöydällä.  Pintapuoli- 
semmat,  henkisesti  matalat  ihmiset  saattoivat  tilanteen 
ottaa  nautinnoksi.  Hymyilivät  koston  kirmaisemina,  tahi 
perinnäisvaiston  elukkamaisella  uhritunteen  vaistolla. 
Aateveikkojensa  joukossakin  löytyi  monia  luonteita  jotka 
jännityksen  pinteissä  kinnistelivät,  poloisen  takaisin  pa- 
laamattomuutta  mielissänsä  toivoivat.  Käärmeinä  synnin 
moninaiset  tunteet  kiemurtelivat  sydämessä.  Vallan  vält- 
tämätön tarve  tuli  tyydyttää  tuntematon  kiho.  Kalman 
kolea  vainu,  esi-isiltä  ammoin  perittynä  kutsui  raatolin- 
tuja  haaskalle.  Joku  heistä  huuteli  sinne  ylös : 

—  Koeta  veikkonen  pysytellä! 

—  Outa  hieman,  me  sinua  poloista  avitamme !  .  .  . 

—  Kuinka  kauan  sinun  kätesi  vielä  kestävät  ? ! 

—  Pian  ne  pappilan  tikapuut  tulevat !  .  .  . 

—  Jospa  tunninkin  kestät,  on  henkesi  turvassa !  .  .  . 

—  Turvassa  olet  silloin,  turvassa!  Sama  jos  äitisi 
villakopassa  .  .  . 

—  Purista  vain,  purista,  vaikka  siihen  paikkaan  hiu- 
kenisi,  mutta  älä  missään  nimessä  päästä.  Muutoin  ottaa 
sun  poika  ohraleipä ! .  . . 

—  Älä  suotta  käske  .  .  .  Kyllä  elävä  palavansa  tuntee 
muutenkin  .  .  . 

—  Kyllä !  .  .  .  Ja  siksi  toiseksi  kyllä  siinä  tilassa  mies 
puristaa  kakkovarpaansa  kiinni  paremmin  kuin  saattaa 
arvata. 

—  Hohhoi !  .  .  .  Ei  tuo  siihen  enkeli  helmaansa  alle. 

—  Eikä  taivaitten  ihmeitä  tapahdu,  jos  vaikka  itse 
apostoli  olisi  .  .  . 

—  Kyllä  ei  tuo,  ei !  .  .  . 

Muutamat  olivat  keksineet,  että  on  haettava  suuria 
sänkyraitia  pappilan  pirtistä.  Neuvoi  lyhyesti  ja  havain- 
nollisesti miten  niillä  pelastustyö  laatuun  kävisi,  sekä 
lisäsi : 

—  Ennenvanhaan  Ison-Konttilan  suuressa  tulipalossa 
pääsiäispyhien  aikaan  kevättuulissa,  jossa  syttyi  ja  paloi 
kaksikerroksinen  kartano  paikalleen  kuin  heinäkarho  vain. 

Siellä  pelastettiin  talon  kolme  mamsellia  yliskammarin 
kolmannesta  ikkunasta.  Rengit  pitivät  sänkyraitia  siinä 
tukevasti  alla  kun  ne  ikkunasta  putosivat.  Tämä  puhe  sai 
heti  toimintaa  ja  touhua  aikaan.  Juostiin  hakemaan  heti 
isoja  kankaita  kylältä.  Mutta  jotkut  mielenkiinnon  lau- 
keamisen pelosta  panivat  vastaan : 

—  Ehei  poijat !  .  .  .  Ei  tämä  ole  nyt  mikään  Ison 
Konttilan  yliskammari.  Eikä  tässä  auta  pappilan  renkien 
raiditkaan.  Eikös  tämä  ole  itse  Hämeenkyrön  kirkko? 

—  On !  .  .  .  Kyllä  tämä  se  on. 

—  Sempä  takia  ei  siinä  nyt  auta  sänkyraiti  eikä  pols- 
tarikaan  .  .  . 

—  Ei  siinä  polstari  auta,  kun  kuolemanportti  edessäsi 
reväistään  selkosten  lävelleen.  Ja  sanotaan  että  "vassa 
guu  mister." 

—  No  ei  siinä  suinkaan  ihmisen  apu  yksin  autakaan? 

—  No  ja  mitäs  se  jumala  taasen  tuolle  nyt  esimer- 
kiksi mahtaa? 

—  Kyllä  se  taas  mahtaa,  jos  se  tahtoo,  mutta  se  ei 
niin  kaikista  välitä. 

—  Ja  hyvä  sun  siinä  kai  nyt  on  kantapäät  kankaassa 
tepastella  ja  kehuskella,  kun  on  kamara  kova  mitä  polkee. 
Toista  se  on  killua  tuolla  teikinnokassa. 

—  Niin  se  on,  että  sisälle  sun  on  astuttava,  koska 
portti  sun  eteesi  on  avattu  ja  pasuunalla  soiton  kuulet. 
Kuulitkos  sinä  kellojen  pauhun?  Ne  kutsuivat  teitä. 

—  Sisällepä  tietenkin,  sisälle !  .  .  .  Eikä  suinkaan  ulos. 
Vai  uloskos  se  sinä  sitte  iankaikkisuudesta  asettuvasi  luu- 
let? ..  .  Ehei  markaan  poika  niinpäin  ei  piiputkaan ! 

—  Kukas  tässä  ulos  tahtoo  asettua?  Eteensä  elävä 
aina  ajattelee.  Joka  kuolee,  sillä  on  aika.  Joka  ei  kuole, 
sillä  ei  ole  aika  vielä  poislähtöön.  Se  on  sillä  lailla  että 
miten  sen  herra  itse  kussakin  kohdassa  näkee. 

—  Joutuuko  se  herra  joka  hitusesta  huolehtimaan? 
Ajatelkaas  jälkeensä  kuinka  paljon  on  meitä  ihmisiä  tässä 
maailmassa  ja  aina  uutta  purkaa  kuin  turkin  hihasta.  Toi- 
sia toisen  kautta  lappaa  pois.  Ja  sitten  kun  Rana  Mattilan 
Riku  saarnassansa  palokunnan  kesäjuhlilla  ilmasi  senkin 

ihmeen,  että  näitä  maalimoita  on  muka  miljoonia!... 
Aatelkaas  miljoonia!  Ja  taivaita  ei  kuulu  olevan  yhtä, 
mutta  niitä  on  tuhansia,  josta  taasen  minä  tuumin  juma- 
lienkin suteen  samaa  .  .  . 

—  Usko  sinä ! . .  .  Kylläkai  se  Riku  kirkua  osaa.  Pa- 
junköyttä  kaikki !  Minä  uskon  sanaan  joka  kirjoitettu  on. 

—  Ulos  taas  ei  asetu  kukaan.  Mentävä  on  sisälle,  ei 
siinä  haromiset  auta. 

—  Haroo  tuo  tuolla  tornissa  ainakin.  Iankaikkisuuden 
ovipielessä  on  kynsin  hampain  kiinni.  Ei  sitä  niin  suorin 
sormin  kuka  kuolemaankaan  .  .  . 

—  Ihminen  on  tyhmä  kuin  lammas.  Sitä  jota  pitäisi 
vihata,  sitä  hän  rakastaa.  Köyhä  mies  suutelee  aina  ruos- 
kaa .  . .  Ihminen  pöyhkönä  pelkää  kuolemata.  Se  on  kuo- 
leman edessä  kuin  jänis,  jota  koirat  ja  pyssymiehet  aja- 
vat .  .  .  Niin  tuokin  tuolla  tornissa. 

Kirkkomäellä  touhuttiin.  Saapui  tikapuita,  tuotiin  köy- 
siä, kannettiin  kokonaisia  vuodepatjakasoja,  joita  pantiin 
röykkiölle  sille  puolen,  minne  arveltiin  miehen  alas  her- 
vahtavan. Sänkyraiteja  jo  pidettiin  kulmista  kiinni,  mutta 
ne  osottausivat  kovin  pieniksi,  jopa  hengenvaarallisiksi 
niille,  jotka  aikoivat  kulmista  pidellä.  Mutta  vastaavaa 
tulosta  ei  näistä  mistään  saatu  aikaan.  Miehellä  viipyi 
vain  uhkaava  kuoleman  syli  alinomaa  auki. 

Mutta  valkoiset  olivat  keksineet  erään  vikkelän 
keinon. 

Pappilan  kellarissa  oli  vielä  säilössä  se  mies,  kylän 
vanha  ja  laiha  suutari,  joka  ammuttavista  enää  viimeisenä 
odotti  tuomiotansa.  He  muistivat  suutarin  olevan  erittäin 
viisaan  ja  kekseliään  miehen.  Hänelle  ei  oltu  koskaan  esi- 
tetty sellaista  kysymystä,  ettei  hän  voinut  sitä  ratkaista. 
Eikä  koskaan  oltu  suutarille  tuotu  työtä,  tahi  pyydetty 
apua,  mistä  pälkähästä  ei  olisi  päästänyt. 

Riemuiten  herrat  hakivat  suutarin  pimeästä  kellarista 
ulos.  Tämä  oven  aukaiseminen  ummehtuneesta  huoneesta 
oli  sellainen,  ettei  vanki  ymmärtänyt  isoon  aikaan  mitä 
hänestä  tahdottiin  ja  mitä  mahtoi  ollakaan  se  kuoleman 

laatu,  jolla  hänet  aijotaan  teilata.  Vasta  sitten  kun  hänet 
oli  kuletettu  kohtisuoraa  kirkkomäelle,  missä  kansaa  oli 
kopero  koolla  ja  kun  hänelle  sormella  oikein  osotettiin 
ylös  kellotornin  huippuun  ja  ristiin  sekä  puhuttiin  kiih- 
keästi ja  iloisesti  suutarin  kuolemantuomion  peruutuk- 
sesta : 

—  Jos  sinä  mestari  voit  pelastaa  tuon  valkoisen  up- 
seerin tornista  elävänä,  tulee  sinun  lunnaasi  suureksi. 
Henkesi  saat  pitää  itse.  Valtakunta  tulee  sinulle  jakamaan 
hengenpelastuspalkinnoita  ja  mitaleja,  jonka  jälkeen  si- 
nun ei  enää  tarvitse  työtä  tehdä! 

—  Niin,  eikä  sinua  enää  sen  erän  perästä  vainota. 

—  Saat  olla,  jos  tykkäät,  ihan  koskemattomana  ko- 
tona. 

—  Ja  suojeluskunta  katsoo  ettei  sinulle  sosialistit  saa 
pahaa  tehdä. 

—  Sinusta  tehdään  suojeluskunnan  suutari . .  . 

Miesparalle  huudeltiin  läheltä  korvaan  näitä  herkulli- 
sia lahjalupauksia  kuin  vähäkuuloiselle  ainakin,  vaikka 
suutarin  korvat  olivat  yhtä  auki  kuin  kenen  hyvänsä  täs- 
sä. Mutta  vaikka  hän  jo  vähän  huomasikin,  mistä  tässä 
on  kysymys,  heittäysi  mestari  tuhmaksi.  Mutta  kun  suoje- 
liat  sen  huomasivat  tahalliseksi,  alkoivat  he  evankeliumin 
perästä  saarnata  lakia : 

—  Ja  jollet  sinä  paholaisen  pikikynsi  keksi  heti  jota- 
kin, viemme  sinut  torniin  ja  loikkautamme  tervaluukusta 
alas,  niin  totta  kuin  me  tässä  seisomme. 

—  Jumalaut'  se  tehdään ! . . . 

—  Het'  lemmessä  hanki  mies  alas  . .  .  taikka ! 
Mestari  mietti  hieman,  sanoi  sitten: 

—  Sallikaat  minun  käydä  kotona  . .  . 

—  Mihinkään  emme  sinua  laske  .  . . 

—  Jos  asiata  on,  niin  käske.  Me  toimitamme  kaiket 
määräykset!  Toimekkaana  jo  suutarikin  alkoi  aavistaa, 
että  miehen  kädet  voivat  hellitä  millä  hetkellä  hyvänsä, 
joten  on  parasta  yrittää  omankin  hengen  pelastuksen  ta- 
kia. Antoi  sukkelaa  määräyksiä: 

—  Siellä  kotona,  tölli  tuossa  kylän  alla,  on  porstuan 

laudalla  koppa.  Kopassa  löytyy  "juksikoukkuja."  Ne  ovat 
Muurmannin  kalastusajoilta  Karjalasta.  Tuokaa  ne  kou- 
kut ja  hankkikaa  nauloja,  vasara.  Pari  pitkää  lankkua  ja 
raput,  jotka  saattaa  ulottua  kelloluukusta  arviolta  räys- 
täälle. 

Miehiä  riensi  toimeenpanemaan  määräystä,  jonka  jäl- 
keen hän  antoi  ohjeita: 

—  Työntäkää  kellojen  oviaukoista  lankut  puoliväliin 
ulos.  Pystyttäkää  lankkujen  päälle  raput.  Rappujen  ylä- 
päähän naulatkaa  räystäälle  harvakseen  rivi  koukkuja, 
väkäpuolet  ylöspäin  .  .  . 

Kansa  riemuitsi ! 

Suutaria  kiitettiin,  ylistettiin,  puristettiin  käsistä,  nos- 
tettiin kilvan  korkealle  ja  huudettiin  koko  hevoslassilla  ja 
kellotapulin  tienovilla : 

—  Suutari !  .  .  .  Suutari !  Oi  sinä  suutarien  suutari ! 


Nytpä  ne  seurasivat  hikiset  hetket. 

Mies  tuolla  huipussa  ilmotti  hellittävänsä.  Selitti : 

—  Mua  ei  enää  herra  jumala  auta !  .  .  .  Toiset  myrs- 
kyisenä alhaalla  yhdestä  suusta  kuorosivat : 

—  Älä  päästä !  .  .  .  Älä  herran  nimessä  päästä !  .  .  . 
Yleisen  sekametelin  aikana  ei  selittänyt  mitä  hän 

enemmän  olisi  halunnut  puhua.  Mutta  uusia  ja  uusia 
hakijoita  pantiin  puuttuville  tavaroille.  Toinen  toisensa 
jälkeen  alkoi  viivana  juosta  mikä  minnekin.  Tässä  todella 
näytti  siltä,  kuin  olisivat  kaikki  toiveet  lopussa.  Mutta 
puuhasta  tuli  jo  sentään  jotakin.  Ihmiset  saavat  yhteis- 
voimilla sanomattomia  aikaan.  Siellä  tornissa  jo  hääri 
yksi  ja  toinen.  Lankut  työntyivät  kuin  itsestään  ulos.  Nii- 
den tornin  puoleinen  pää  kuormitettiin  miehillä.  Suutari 
käveli  jo  siellä  lankkujen  päällä  rohkeana  ja  pystytteli 
tikapuita.  Jopa  koukut  ja  vasara  kourassa  kiipesi  askelmia 
ylös  räystäälle.  Pikaisesti  kiinnitti  juksi-onget  sekilleen 
katon  lappeeseen  juuri  siihen  kohtaan,  missä  onneton 
roikkui  ristillä  kolmea  syltä  korkeammalla.  Ja  kun  se  oli 
tehty,  tuotiin  telineet  pois.  Kaikki  olivat  tyytyväisiä  ja 

menivät  nyt  alas  valmiiksi  katselemaan,  koska  ne  paksun 
miehen  kädet  heltiävät. 

Kun  vielä  siinä  joku  suutarille  esitteli  kaiken  mahdol- 
lisen varalle,  että  koska  räystäitä  on  tornissa  kolme,  tulisi 
koukut  varustaa  niille  muillekin.  Arveltiin  asiata  puoleen 
ja  toiseen,  mutta  suutari  itse  piti  suunsa  kiinni,  koska  sitä 
ei  hengenpakolla  valkonauhaiset  itse  tahtoneet.  Hän  uskoi 
ja  luotti  lujasti  koukkuihinsa,  tenäsi : 

—  Kyllä  ne  kestävät !  Kestävät  ne  kahdenkyynäräisen 
turskankin  ponnistelut.  Se  se  on  sentään  jotakin  toista. 
Eikä  aikaakaan,  kun  se  tässä  saatiin  nähdä.  Tornissa 
siellä  kuului  pitkä  ja  vihlaiseva  kiljahdus  .  .  .  Sitten  jota- 
kin kuulumatointa  rapinaa.  Ja  ennenkuin  kaikki  oivalsi- 
vatkaan,  kiikkui  kuin  kiikkuikin  mies  koivestaan  räys- 
täässä niinkuin  kiikkuu  siankinkku  lahtarin  puodissa. 

Kansa  oli  ensin  vaiti  kuin  hauta. 

Sitten  se  alkoi  itsekseen  ähistä.  Kaulat  pitkinä,  leuka 
taivasta  kohden  siellä  sirkasi  joka  mies  . .  .  Mutta  heistä 
kaikista  oli  hyvä,  että  se  kiikkui.  Ja  että  siellä  mies  oli 
justiinsa  tuommoisessa,  pää  alas  antavassa  asennossa. 
Joku  jo  varoitteli : 

—  Ai  miten  osui .  .  .  Mutta  älä,  älä  vaan  sätkyttele ! 

—  So,  so,  ei  saa  sätkytellä !  .  .  .  Ja  mies  lakkasi  sät- 
kyttelemästä.  Nyt  kun  he  olivat  siinä  äänettöminä  katsel- 
leet tovin  tarpeekseen,  laski  joka  mies  leukansa  jo  alas  ja 
yksi  ja  toinen  rupesi  vaanimaan  suutaria,  jolta  piti  kipa- 
kasti ottaa  selväksi,  mikä  on  seuraava  aste  miehen  pelas- 
tustyön kehityksessä  .  .  .  Mutta  vaikka  kuinka  katsoi,  ei 
suutaria  ollut  missään. 

Valkeni  aamu. 

Yölliset  näytelmät  olivat  loppuneet.  Kansa  oli  kirkko- 
mäeltä  hävinnyt.  Tapulin  alaseen,  kolkkoon  Tuonelan 
valkamaan  kannettiin  yksi  matkamies  lisää.  Vainajalla  ei 
ollut  kirstua,  vaan  laskettiin  sarkatamineisena  siihen  lat- 
tialle. Hihassa  oikeassa  oli  valkoinen  nauha  ja  kalvosi- 
messa  sidottuna  sairaalaharso.  Hänen  painonsa  oli  liian 
raskas.  Juksikoukku  kyllä  kesti,  mutta  sarkainen  housun- 

pultti  ratkesi,  maan  vetovoima  voitti.  Se  veti  poikansa 
povelleen,  joka  häntä  ylenpalttisesti  oli  rakastanut.  Nyt 
poika  saikin  levätä  uskollisena  isänmaansa  paljaalla  po- 
vella. 


10. 

KAHDESTI  KUOLEMAANTUOMITTUNA. 

Koska  historiallisten  tapahtumain  vaiheista  kertoil- 
lessa liikkuu  mainitulla  alueella  asiain  kulku  ripeästi,  joka 
puolella  tapahtuu  yhtenä  ja  samana  päivänä  tapauksia 
jotka  vaikuttavat  yleisen  tilanteen  selville  saamiseen,  sen- 
tähden  on  meidän  palattava  takaisin  muutamiin  asioihin, 
jotta  saisimme  käsityksen  seurausten  syistä. 

Muistamme  tarkoin  Rajavaaran  talon  isännän  urhool- 
lisuuden ja  sankarillisen  taistelun  talonsa  hävitystä  ja  tu- 
hoamista vastaan.  Muistamme  saapuneet  valkoiset  joukot 
kenttätuomioistuimineen  ja  tuomareineen.  Muistamme 
rohkean  ja  peräänantamattoman  Korpion,  joka  tietoisesti 
kävi  punaisten  päälle.  Saman  miehen  mihin  eivät  turhan- 
päiset aatteet  liiaksi  vaikuttaneet.  Hänellä  oli  yksi  ja  ai- 
noa päämäärä,  yksi  ja  ainoa  sana  —  isänmaa. 

Tälle  Korpiolle  tuotiin  tieto  Rajavaaran  tapahtumista 
seuraavan  päivän  ikäpuoleen.  Aapon  äkillinen  ja  uusi 
ilmestyminen  ensin  suututti  häntä.  Sitten  tarkemmin  mie- 
tittyä ihmetytti  sekä  kummastutti  ankaraa  sotapäällikköä. 

Ja  kun  sitten  uudet  valkoiset  osastot  saapuivat  Raja- 
vaaralle tapasivat  he  talon  tuhkana.  Merkit  siellä  ja  täällä 
olivat  näkyvissä  tuhoisasta  kamppailusta.  Vainajia  piha- 
mailta pois  korjatessa  tekivät  valkoiset  sen  huomion,  että 
punaisia  ei  heidän  joukossaan  ollut.  Että  voittajiksi  olivat 
sittenkin  suoriutuneet  Aapon  miehet. 

Karjakeittiön  ullakolta,  sammalkasan  alta  löytyi  ainoa 
elossa  oleva  ihminen.  Kuulustelussa  saatiin  tältä  tietää 
Aapon  miehineen  lähteneen  kirkonkylään.   Osa  joukosta 

mainittiin  menneen  Ilvesvaaralle  .  .  .  Enempää  kysymättä 
läksivät  siihen  suuntaan  vainolaisetkin. 


Konikorven  koirahaudoilta  eloonjääneet  Aapon  pelas- 
tamat uhrit  pakenivat  pian  suunnalleen  kukin.  Mutta  syvä 
lumi  esti  heitä  jalan  metsissä  liikuskelemasta.  Heidän  tuli 
yhden  ja  toisen  palata  tielle.  Kuljeskelivat  ja  huojuivat 
puoleen  ja  toiseen  kumminkaan  kylään  uskaltamatta.  Ih- 
misten ilmoillahan  heitä  saattoi  odottaa  vaara.  Yhä  täri- 
syttivät korvissa  kuoleman  hysteeriset  huudot  hermoja. 
He  vartosivat  iltaa  ja  yötä,  jonka  suojissa  piileksiä  tah- 
toivat. Ja  kun  kevään  ilta  alkoi  himmetä,  hämärä  saapui, 
syttyivät  tähdet,  tuuli  suhahteli  korvenlaiteilla  kuusistossa 
silloin  epätoivoiset  ihmiset  horjuivat,  hieroivat  käsiänsä 
ja  olivat  onnettomia.  Valkohurttain  vainot  avautuivat 
siellä  ja  täällä. 

Ja  kaiken  onnettomuuden  keskellä  tuli  uusi,  ilmeinen 
uhka. 

Rajavaaralta  palaavat  valkoiset  ehtivät  eteen.  Uudet 
uhrit.  Uudet  teuraat.  Valtatieltä  kuului  käskevä  ääni : 

—  Mitäs  joukkoa  se? !  .  .  . 

Ei  vastausta.  Uudet  tiedustelut: 

—  Mitäs  te  sieltä  metsästä  ?  .  .  . 

—  Ja  kukas  teille  kaitsijat  on  antanut?!  .  .  .  Tiuskasi 
yhä  kyselyjä : 

—  Esiin  sieltä  joku !  .  .  .  Kuka  sen  joukon  komen- 
taja? 

Tässä  olisi  uskonut  sekasorron  ja  kovan  paon  olevan 
kysymyksessä  ja  seurauksena.  Mutta  nyt  ei  tapahtunut- 
kaan niin.  Vaikeneminen,  syvä  ja  hiljainen.  Astuivat  van- 
kien joukosta  esiin  valkoiset  sotilaat  käsi  ohimolla : 

—  Nämä  ovat  vankeja  .  .  . 

—  Vankeja? 

—  Vankeja  herra  upseeri. 

—  Ja  mistä  ja  mihin  niitä? 

—  Kun  vastausta  ei  kuulunut,  ärjyi  komentaja: 

—  Helvettiäkös  toljailet,  kun  et  puhua  osaa?! 

—  Nämä  ovat  vapautettuja  vankeja  herra  upseeri. 

—  Vapautettuja?...  Vapautettujako  sanoit?  kertaili 
kopeasti  valkoinen.  Katseli  kutakin  kohdastansa,  sanoi 
sitten : 

—  Ja  kuka  vapauttaja? 

Vastasi  arkailematta  kokemassa  ollut : 

—  Punaisten  päällikkö.  Mutta  tutkiskelevan  upseerin 
silmät  iskivät  tulta.  Jopa  reestänsä  nousi  suu  suurena  ja 
uskomattomana.  Kyynillisellä  maltilla  kumminkin  puhui : 

—  Ja  entäpäs  sitten.  Alappas  ladella  enempi  .  .  . 
Seurasi  kokonainen  ryöppy  kysymyksiä.  Mutta  sotilas 

oli  itsepintainen.  Hän  puhui  asian  siten  kuin  se  oli.  Se- 
lostukseen kumminkin  puuttui  kaksi  niistä  keljumaisista 
juipeista,  jotka  olivat  osottautuneet  kaikista  "urhoollisim- 
miksi."  He  vääristelivät  ja  valehtelivat.  Tämä  sai  seka- 
sortoa vain  enemmän  aikaan.  Nytpä  joukon  johtaja  mää- 
räsi uudelleen  vangit  ammuttaviksi. 

Tässä  kumminkin  tapahtui  yhtä  ja  toista.  Itsepintai- 
nen ja  rehellisyyttä  osottanut  sotilas  menetti  malttinsa 
ojensi  aseen  pöyhkeilevää  kuulustelijaa  kohden  ja  huusi : 

—  Heitä  ei  saa  ampua! 

—  He  ovat  meidät  pelastaneet ! 

Tästä  seurasi  laukausten  vaihto.  Ankara  hälinä  nousi. 
Usea  valkonauhainen  vaipui  lumelle.  Kiroukset  ja  sada- 
tukset  kajahtelivat  kilpaa  laukausten  kanssa.  Komentaja 
ähkyi  kiukuissaan : 

—  Helvettiin  koirat  kaikki !  .  .  .  Ampukaa  heidät  joka 
saatana!  Miesten  täytyi  peräytyä  taaksepäin  tilaa  saadak- 
seen. Jo  vimmoissaan  ammuskeli  päällikkö  ja  huusi : 

—  Ampukaa !  .  .  .  Ampukaa  heitä  koiria !  .  .  .  Mutta 
ennenkuin  laukaukset  saapuivat  olikin  kokemus  osottanut 
uhreille  toiminnan  tarpeellisuuden.  Koirakuopilta  palan- 
neet ja  ylös  nousseet  miehet  sekä  naiset  olivatkin  jo  tuli- 
kasteen karkaisemia.  Heitä  oli  vallankumous  ja  kuolema 
tuskaisissa  pihdeissä  pidellyt  ja  korventanut.  Kuulat  eivät 
enää  pelottaneet.  Toiset  heistä  hyökkäsivät  käsiksi  mur- 
haajiin, toiset  heittäysivät  lumeen. 

Kun  sillä  hetkellä  ylempää  mäentöyräältä  kajahtelivat 

laukaukset  ja  murhamiehen  mustan  teossa  ja  työssä  tässä 
saavutti  punaisten  pelastava  joukko. 

Kuka  ja  mistä?...  Kysy  kuka  ja  mistä  saapui.  Ja 
kuka  heidät  lähetti?  Kuka  siunatun  pelastajan  tuonut? 
Tässä  hämmingissä  ajatteli  jokainen  vain  itseänsä.  Kuka 
kynsille  kykeni  se  lumeen  kaivautui.  Siellä  syvällä  kuoren 
ja  kerstänneen  alla  oli  ainoa  tulen  turva.  Väkevimmän 
väkivallassa  voima  ja  valta.  Ystävän  sekä  vihamiehen  on. 
tuhon  edessä  sivuun  astuttava.  Uhri  ja  uhraaja  etsivät 
nyt  läpeä  itselleen  samasta  kannon  kupeesta  turvaksi  kur- 
jalle hengellensä. 

Kahdesti  kuolemaan  tuomitut  eivät  ymmärtäneet  mitä 
ja  ketä  he  itse  oikein  olivat.  Tilaa  ei  maan  päällä,  ei  alla. 
Lupaa  ei  olla,  ei  elää.  Mutta  kohtalo  ojentaa  kätensä 
monasti  silloin  kun  juuri  toivon  viimeinen  häivä  on  hä- 
vinnyt, jos  se  sitä  koskaan  ojentaa. 

Teeriharju,  perämies,  Kananen,  Onkalomäki  ja  Oska- 
ri, jotka  kuusinkeski  vasta  olivat  lähteneet  Ilvesvaaralta 
juuri  niihin  aikoihin  johon  vasta  mainittu  seikkailu  oli 
kehittynyt.  Santalan  Manti  hiihtäin  sinne  sanan  sai.  He- 
volla neljällä,  juoksijalla  paraimmalla  Kuusela  oli  apua 
Aapolle  hakemaan  tullut.  Virma  ja  hyvä  juoksija  teki 
taivalta.  Olihan  kiire  sinne  missä  kuultiin  Aapolla  olevan 
kuumat  päivät.  Matkaa  mieskuorman  kanssa  tehtiin  siten, 
että  ylämaat  juostiin,  tasaiset  ja  laskevat  ahteet  seisottiin 
reessä.  Kuta  lähemmä  saavuttiin,  sen  varovammin  kuhun- 
kin suuntaan  katsottiin.  Jokaista  puskaa  ja  pensasta  ko- 
mensi Kuusela  pitämään  nyt  silmällä  Hanat  pyssyissä 
päällä  ja  aina  muutoinkin  laukaukseen  ja  taisteluun  val- 
miina oltiin.  Kuusela  neuvoskeli : 

—  Jos  vaara  teitä  uhkaa,  lumeen  syöksykää  suinpäin 
niinkuin  sotamiehet  ja  saukot.  Ei  maalitauluksi  kukaan 
ehdontahdoin  saa  asettua. 

Tämän  ahavoituneen  ja  ensikertaisen  päällikön  ko- 
mennuksia kuultiin  totisina.  Jokainen  heistä  tiesi  tässä 
jotakin  erikoista  tapausta  kohti  kuljettavan.  Karkua  lauk- 
kovien  hevosten  voimalla  ja  nopeudella  tässä  kuljettiin 

kuolemata  kohden.  Valkoisen  vallan  ympäröimä  alue  tun- 
tui hengenahdistuksena,  saati  sitten  eleissä  ja  liikkeissä. 
Mutta  vanhain  metsänkävijäin  vaisto  heräsi  nyt  vireeseen. 
He  nuuskivat  ja  taivastelivat  koirankuonolaisen  uumoile- 
misella,  että  jotakin  sitä  saattaa  olla  läheisyydessä.  Toi- 
nen toiselleen  tästä  ilmaistiin  ja  puheltiin  rohkaisevia  sa- 
noja. Vaarasta  mitään  virkkamatta  haasteltiin  vain  kuin 
tavallisesta  asiasta  ainakin.  Saaliinhimo  syttyi.  Vaino  he- 
räsi. Silmät  sikristyivät  sihtaukseen  kuin  kissan  silmät. 

Eikä  aikaakaan  kun  erään  ahteen  päällä  pysähtelivät 
kuulemaan.  Kirkonkylästä  tahi  Haapaniemestä  kuului  jo- 
takin. Ja  aivan  oikein,  sieltä  sitä  kuului  kunnioitettava 
jytinä  ja  räiske.  Sitten  hypättiin  rekiin  ja  taasen  ajettiin 
pitkä  alamaa.  Vasemmalle  jäi  siihen  vaivaiskoivuja  kas- 
vava suo.  Suon  takaa  kumotti  synkkä  Konikorven  kuu- 
sikko. Mutta  siinäpä  aivan  edessä  kappaleen  matkan  pääs- 
sä maantieltä  talvitien  suussa  suon  rannassa  alkoi  pau- 
kahdella. Rähäkkä  ja  ilmeinen  tappelun  tohina  oli  siellä 
alkamassa.  Kuka  muu  kuin  vihollinen !  Käsikähmässä 
taisteltiin.  Hätäytyneet  siellä  kauempana  hajaantuivat 
hankeen.  Tässä  sitä  Kustaa  ensi  kerta  vanhoillansa  sai 
koetella  sotapäällikkyyttänsä.  Ja  pian  olikin  hän  kuiskaten 
sanonut : 

—  No  nyt  pojat  soopaa  isännän  silmiin !  Ja  sitten 
hivuutamme  .  .  . 

Ja  niin  se  hivuutus  sitten  alkoikin.  Tässä  kahakassa 
valkoiset  veljet  lykästivät  pakosalle.  Vastikään  toisia  hä- 
tistelivät,  nyt  itse  päistikkaa  peltopyinä  puikkivat  päätän- 
sä mikä  minnekin  sattui.  Useampi  heistä  sai  tuta  tarkka- 
silmäisen ja  vakavakätisen  metsämiehen  tuliluikun  "tutta- 
vuutta." Metsään  paenneiden  perään  eivät  keskellä  kii- 
rettä ja  suksittomina  jälkimyöten  joutaneet. 

Hankeen  hukuttautuneille  punaisille  kyllä  huutelivat : 

—  Tulkaa  pois !  Mutta  kukaan  ci  uskaltanut  nostaa 
korviansa.  Kahdesti  tänään  kuolemaan  tuomitut  eivät  us- 
koneet, vaan  katsoivat  parhaaksi  maata  hiljaa  paikoillaan. 

Kuusela  komensi  miehet  rekiin,  koska  kirkonkylän 
taholla  uusi  ammunta  ilmeisesti  kiihtyi.  Kumminkin  yksi 

mukaan  tahtoneista  haavoittuneista  kertoi  tapahtumat, 
mitkä  heitä  oli  korvessa  kohdannut.  Kertoi  Aapon  uro- 
töistä. Tämä  tieto  innoitti  entistä  enemmän  miehiä.  En- 
tistä kovemmalla  vauhdilla  tahtoivat  rientää  eteenpäin. 


11. 

ILOINEN  OIKEUDEN  TUOMARI. 
Hyvätuulisena  touhusi  tuomari. 

Riemultaan  ei  tahtonut  sisäinen  tasapaino  pysyä  aloil- 
lansa. Viranhaltijan  vakavuus  tahtoi  väkisenkin  muuttua 
viidentoistavuotiaan  vintiön  veikastelemiseksi.  Toisinaan 
hän  vikkelänä  otti  askeleita  puoleen  ja  toiseen.  Vanha 
jalka  tanssahteli,  kantapää  kohahti  kerkeänä  ja  varvas 
löi  rallintahtia.  Piti  viheltää  vanhoilla  ryppyisillä  huulilla, 
vaikka  nämä  eivät  tuskin  tähän  tarkoitukseen  olleet  sovel- 
tuneet enää  vuosikymmeniin.  Toisinaan  hykerteli  käsiänsä 
ja  nauroi  aiheettomasti  vasten  kaikkea  tavallisuutta.  Si- 
vusta katsoen  oli  tuomarista  tullut  hepsu  mies.  Sanalla 
sanoen  pikku  höntti.  Toisinaan  saattoi  hän  läiskäyttää 
käsiänsä  yhteen,  raapia  paljasta  kaljuansa  ja  sitten  nau- 
raa katketakseen.  Olihan  hänellä  nyt  hauskaa  .  .  .  Olihan 
mies  saavuttanut  nyt  sen,  mitä  uskoi  kädestä  pois  ikipäi- 
viksi  temmaistun.  Hän  oli  saavuttanut  sekä  himotun,  että 
hurjuuteen  asti  kaipaamansa  mielitietyn.  Luuloiteltu  yk- 
sinomainen morsian,  sekä  tämän  "kavaljeri",  rakastaja, 
olivat  nyt  hänen  hallussaan.  Ne  molemmat  otukset  olivat 
nyt  lujien  lukkojen  takana.  Niin  kiltisti  kuin  linnut  hä- 
kissä saivat  nyt  tehdä  seuraa  toisillensa  muistoissa.  Ja 
sitten  alistua  enimmän  vihaamansa  ihmisen  alamaisuu- 
teen. 

Majatalo,  mihin  tuomari  oli  tuonut  kiinnisaamansa 
saaliin  sijaitsi  keskellä  kirkonkylää.  Vieraspytinki  komea- 
na ja  jykevänä  uhosi  manttaalin  suuruisen  talon  uhkeeta 
upeutta. 

Tähän  rakennukseen  sijoitti  komentaja  vangiksi  otta- 
mansa Katarinan.  Tuntia  muutamaa  myöhemmin  vielä 
samana  iltana  oli  odottomatoin  onnenpotkaisu  kohdannut 
tuomarin  hurttia  saman  kylän  kirkonkellotornissa.  Siellä 
oli  väellä  ja  voimalla  vangittu  tuiman  nujakan  ja  käsi- 
kähmän jälkeen  punaisten  päällikkö  Arvid  Pylväistö. 
Vangitsijat  selittivät  hänen  olleen  tapulissa  ruumiita  ryös- 
tämässä. 

Mikä  mainio  saalis !  .  .  .  Mikä  apaja  yhtenä  ja  samana 
päivänä !  .  .  .  Johan  tämä  hellytti,  sekä  samalla  pehmitti 
kivikovaakin  sydäntä.  Oli  sangen  ymmärrettävää,  ettei 
Pystytukka  vähällä  itkenyt.  Tavattomasti  tykytti  riemusta 
ja  "ratosta  koko  rinta.  Vuoroon  vaihtelivat  väreet,  vuo- 
roon ilon  ja  naurun  ailahdukset.  Alunpitäen,  vaikka  ai- 
komus olikin  teljetä  molemmat  punikit  ja  heidän  päämie- 
hensä kellariin  hetkeksi,  vain  hetkeksi  odottamaan  muo- 
dollista tutkintoa  ja  tuomiota,  muutti  vallan  ja  viranhal- 
tija mielensä,  sekä  asetti  heidät  samaan  rakennukseen, 
vaikkakin  eri  puolille.  Kaksinkertainen  vartiointi  ulkona 
piti  alinomaa  silmällä  suuren  rakennuksen  molempia 
päitä.  Vierashuoneissa  keskellä  oleili  ja  asusti  itse  tuo- 
mari. 

Herra  konttoripäälliköllä  oli  todella  häkissä  nyt  ne 
linnut,  joita  koko  sodan  ajan  oli  takaa  ajanut.  Sitä  var- 
tenhan tässä  sotaan  takertui  kaljupää  perinpohjin.  Lasten 
leikkiähän  se  muutoin  oli  aluksi  ollut.  Katarinaa  kai  tässä 
kaiken  aikaa  meinattiin,  eikä  suinkaan  ketään,  eikä  mitään 
muuta.  Mielipuolisuuden  rajankin  yli  tuli  hän  uskalta- 
neeksi. Mustasukkaisuuden  käärme  kuiski  povellansa  lak- 
kaamatta kavalata  kieltä.  Eivätkö  suorimmalta  kädeltä 
"isänmaalliseen"  sotaankin  juuri  kannustaneet  lopullisesti 
nämä  himoittavat  päämäärät.  Vallasnaisen  mielijohteita 
ja  oikkuja  palvellakseen  tekeytyi  hän  mitä  tuntehikkaam- 
maksi  vanha-suomalaiseksi.  Tämä  vanha  kokenut  kettu 
sai  näet  selville,  että  tyttö  oli  iskenyt  silmänsä  mainittuun 
punikkien  päämieheen.  Johan  hän  viime  syksynä  Hämeen 
matkoillaan  Suomelassa  sen  oli  näkemään  tullut.  Johan  jo 
silloin  itse  kamarineuvos  pohjan  ja  perustan  oli  tänne 

isänmaalliselle  aivoitukselle  tuonut.  Vallan  selvästi  saattoi 
tungeskeli  ja  saaliinsa  panna  merkille,  sekä  että  kylmäkis- 
koisuus  oli  hamasta  siitä  päivästä  alkanut.  Ja  joka  kerta 
milloin  tuomari  perin  juurin  asiata  mietti,  nousivat  hänen 
niskakarvansa  pystyyn.  Isänmaan  kallis  asia  oli  näet  ase- 
tettu sitä  seuraavalle  tilalle.  Ne  merkitsivät  samaa  kuin 
mitä  omat  pyyteet  ja  mielittelyt  suhteiden  takaa-ajami- 
sessa  sanoivat.  Ja  ne  palvelukset,  mitä  ne  meriteerasivat, 
palvelukset  sellaiset,  joita  konttoripäällikkö  joka  päivä 
emännällensä  piskinä  piipersi. 

Työnsihän  tyttö  nyt  monivuotiset  arvokkaat  palveluk- 
sensa mokoman  miehen  mukana  luotaan  kauaksi  sivuun. 
Olihan  onneton  yhtynyt  päällepäätteeksi  "isänmaan"  vi- 
hollisiin. Tämä  syyttävä  soimaus  soi  lakkaamatta  valkoi- 
sen "hyväntekijän"  kaikelle  muulle  umpeutuneissa  kor- 
vissa. Eihän  jo  kaksi  kuukautta  kestäneitten  luokkaso- 
dan rintamatoimenpiteiden  yhteydessä  tuomari  ollut  het- 
keksikään lakannut  miettimästä  menetetyn  asiansa  autta- 
mista. Monet  monituiset  vakoilijat  ja  urkkijat  oli  hän  lä- 
hettänyt punaisten  selän  taakse.  Ne  siellä  punoivat  ja 
juonittelivat  säikeitänsä  valkoisen  asian  eduksi.  Punikki- 
rintaman  puhkaisemiseksi  työskenneltiin  intohimoisella 
väsymättömyydellä.  Tähän  yritykseen  kietoutuivat  kyy- 
nilliset  ja  mustat  hurmon  himot.  Paljon  myrkyllisemmin 
kiehui  kiho  sen  saaliin  perässä,  mikä  mustasukkaisuuden 
sysimustassa  sydämessä  kihisi  kuin  kastettu  kekäle.  Unet- 
tomat yökaudet  hän  hautoi  loppumattomia  konnankujei- 
tansa.  Vähin  erin  syöpyi  hänen  mieleensä  musta,  kamala 
tuuma :  "Kaikki,  kaikki  ilman  ehtoja  surmattava.  Jokainen 
ammuttu  punikki  tietää  roisto  joukon  vähentymistä!"  Tä- 
män hänen  vakiintuneen  mielipiteensä  julkilausuttuaan 
kehittyi  valkoisessa  kalman  maaperässä  moiselle  kyvylle 
suosiollinen  vastaanotto.  Kenttäsotaoikeuden  tuomioistui- 
millehan juuri  haluttiin  himokkaasti  ihmispersoonissa  lii- 
kuskelevia saatanoita.  Kas  tämä  arvon  ylennys  riemastutti 
ja  kirkkaudellaan  heijasti  tuhkanharmaita  paatuneita  kas- 
voja. 

Niin  monta  keinoa  ja  koukkua  kuin  Katarinan  kiinni 

ottamiseksi  olikin  kiverretty,  epäonnistuivat  ne  ja  osottau- 
tuivat  tehottomiksi.  Yritykset  siinä  suhteessa  raukesivat 
tyhjiin.  Kumminkin  oltiin  eletty  rintamamurron  aikaa. 
Valkoiset  alkoivat  verkkaan  saada  haltuunsa  alueita  pu- 
naisesta Suomesta.  Tämä  myötäkäyminen  kiihotti.  Pysty- 
tukka menetti  malttinsa.  Virantoimituksessa  hän  alkoi 
hosua  kuin  hyena.  Tappamalla  piti  saada  kaikki  "puh- 
taaksi." Ei  muuta  kuin  tapa!  Tapa  vain  kuin  siltaa,  niin- 
kuin torakkaa  tuholaista  kaada  "ryssää"  ja  punikkia. 
Tässä  tappomeiningissä  enempää  malttamatta  hän  heitti 
kesken  kaiken  tuomaroimisen.  Oikeudenkäynnin  tehtävät 
tulivat  toisarvoisiksi.  Turhaa  ajan  hukkaamista  kuulus- 
tella persoonia  yksitellen.  Sitä  paitsi  suurissa  joukoin 
kiinni  saatuja  punaisia  alkoi  tulla  vallan  rutosti.  Ja  kellä 
pirulla  kesti  voimia  heitä  kaikkia  kuulustella.  Tuli  panna 
päätöksiä  lautaan  summamutikassa.  Mysömällä  joukko- 
tuomioita  kun  hutki,  oli  se  sentään  paljonkin  tehoisampaa 
kuin  soittaa  suutaan  jonkun  kielilakkarin  suutarin  ämmän 
tahi  renkisorrin  kanssa.  Niinpä  nytkin.  Hän  julisti  nel- 
jänkymmenen ihmishengen  tuomion,  joukkonitästämisen 
ja  sitten  riensi  itse  suin  päin  ottamaan  selvää  kaipaamas- 
taan henkilöstä  edentyvällä  rintamalla. 

Kuinka  Katarina  olikaan  joutunut  tuohon  neljänkym- 
menen joukkoon?  Ja  kuinka  häntä  ei  oltu  tunnettu?  Tä- 
mä käy  selville  siitä  valaisemattomasta  kohdasta,  joka 
aseman  kivikellarissa  tapahtui.  Pylväistöltä  nimittäin  oli 
vangit  sinne  summamutikassa  ajettu.  Kuten  muistamme, 
oli  Katarina  tahtonut  tavata  äitiänsä  hinnasta  mistä  hy- 
vänsä. Ja  ennen  peräytymään  lähtöään  hän  saapui  pie- 
nelle rantatupaselle,  joka  oli  kuoleman  autio  ja  tuonen 
raivaama.  Kuusien  keskellä  tupanen  tyhjä.  Siellä  makasi 
Sirkka  kylmänä  pirtissänsä.  Tytär  tuli  turhaan  tänne 
tavottamaan.  Hän  nousi  mäen  päällä  olevaan  Pylväis- 
tön taloon  hetkellä  jolloin  sinne  valkoiset  hyökkäsivät. 
Kumminkaan  ei  emäntärouva  tässä  yllätyksessä  ollut  me- 
nettänyt malttiansa.  Hän  kykeni  viime  tingassa  muutta- 
maan ovelasti  Katarinan  ulkomuotoa.  Vanhanaikuinen 
naisen  löysä  röijy  sai  tässä  tuokiossa  tehdä  hänelle  seu- 

raa.  Eikä  tästä  "talonpoikaisnaisesta"  kukaan  ollut  hullua 
harmaampi.  Oikeuspaikalle  kun  tultiin  ja  Katarina  asettui 
kansakoulun  eteiseen  ei  häntä  kukaan  tuntenut.  Tässä 
joukkotuomiossa  julistettiin  Katarinalle  kuolema  muiden 
mukana. 

Kuinka  sitten  tuomari  kumminkin  sai  tietää  uhkaavan 
onnettomuuden  Katarinaan  nähden?  Muistamme  koh- 
tauksen Mylly-Mirjan  mökissä.  Karanneen  "oikeuden" 
kirjurin  ilmaisun  asioista.  Ja  talonpojaksi  tekeytyneen 
ovelan  urkkijan,  joita  Pystytukan  lähettiläitä  ei  mistään 
puuttunut.  Vielä  muistamme  kuinka  "talonpoika''  pussit 
mökkiin  jätti  kevätpuron  puhkeamista  uottelemaan  ja  itse 
lahtaria  pakoon  pötki.  Viime  tingassa  sitten  oli  kaikki 
selvinnyt.  Tuomari  tutkimusmatkoillansa  kun  Rajavaa- 
rassa ahdistui  kiperään  pinteeseen,  mutta  tunnetulla  ta- 
valla pelastui  ja  vältti  Aapolta  selkäsaunan. 

Näistä  asioista  heitti  tuomari  nyt  miettimisen  sikseen. 

Keskellä  hänen  iloisen  tuulensa  oli  tämä  ikävä  ajatus 
viimeisiltä  ajoilta  kantautunut  mieleen.  Nyt  sen  täytyi 
henkäyksellä  pyyhkäistä  jälleen  pois.  Tuli  taasen  vakauttaa 
mieleen.  Sen  tähden  hän  pysähtyi  astunnasta.  Majatalon 
ylpeästi  sisustetussa  kamarissa  yksin  ollen  istahti  hän 
vaihteen  vuoksi  keinutuoliin.  Katse  sattui  vinottain  asetet- 
tuihin lattiamattoihin,  jotka  nurkasta  nurkkaan  siististi 
suoristettuina  kaunistivat  huonetta.  Matot  olivat  valkoista 
villaa  ja  reunoilta  päärmätyt  punaisella  verkasuikaleella. 
Tällaisiin  asioihin  kuin  silmäin  edessä  oleviin  esineihin  ei 
hän,  tuomari,  ollut  enää  ammoin  huomiota  kiinnittänyt. 
Mutta  nyt,  erikoisesti  juuri  nyt  säteilivät  hänen  sameat 
silmänsä  kaikkialle.  Jokainen  esine  sai  kohteliaan  huomaa- 
vaisuuden osakseen.  Sen  tähden  hän  itsekseen  tuumi 
seuraavaan  tapaan: 

—  Hym  . .  .  Siinäkin  matossa  on  rikirinnan  asetettu 
punaista  ja  valkoista,  niinkuin  ei  tuota  valkoista  yksin- 
omaan olisi  voinut  antaa  olla.  Pikemmin  sininen,  sove- 
liaampi ja  suositumpi  .  .  .  Mutta  mitä  lie  ja  mikä  tiesi 
nuokaan  jurikat  talon  isännät . .  .  Kaikki  ovat  paholaiset 

kuin  samaa  maata.  Punaista  suosivat  takana,  vaikka  edes- 
sä osaavat  olla  toista  mieltä  ja  maata  . . .  Vaikka  onhan 
se  toisinaan  kaunistakin  punaväri  tuon  valkoisen  rinnalla. 
On  helkkunas  vieköön.  Ne  kaksi  väriä  ikäänkuin  etsivät 
toistansa.  Sekaisin  kulkevat  kuin  verisolut .  . .  Merkillinen 
juttu  . . . 

Tuomari  kiskotteli  mieltymyksestä  kuin  kalaa  itsensä 
täyteen  syönyt  kissa.  Nousi  sitten  tuolilta  ja  käveli  uunin 
luokse.  Pellin  rissalaitteissa  roikkui  kauniista  värilan- 
goista  kudottu  tupsuröyhelys.  Nauhoissa  killui  vielä  so- 
mina renkaina  sorvattu  puupalli  pari.  Näitä  puleeratuita 
pallikoita  kalisteli  tuomari  juuri  sillä  hetkellä  kun  arat 
askeleet  kuuluivat  eteisestä.  Hillitty  koputus  ovelle  tuntui 
taiteilijan  tahi  pianonsoittajan  kosketukselta  paremmin 
kuin  pitkän  ja  korstomaisen  oviloikkarin  ilmaisun  entee- 
nä. Sisään  astui  pitkäsäärinen,  kumarteleva  ja  merkilli- 
sesti mairitteleva  viirin  salko. 

—  Herra  tuomari,  saisinko  minä  luvan  esitellä  teille 
ja  ilmottaa  sitä,  mitä  korkea  oikeus  minun  teille  alamai- 
sesti  pyytää  sanomaan?  Se  on  tunnin  pari  tuolla  tuvassa 
teitä  valmiina  ja  hartaana  odottanut.  Nöyrästi  he  siellä 
ovat  istuneet.  Luoksenne  laittoivat  suvaitsevaisuuttanne 
anelemaan  ja  pyytämään,  että  astuisitte  itse  oikeussaliin, 
missä  vangit  jo  sinne  tuotuina  ovat  tuntikaupalla  olleet. 
Ja  senkin  tähden  että  niillä  taitaa  olla  kiire  .  .  . 

—  Hyvä !  . .  .  Vallan  heti . .  .  vallan  heti,  miekkoseni. 
Mutta  odotahan.  Onko  vankeja  vielä  alustavasti  kuulus- 
teltu? 

—  Kyllä  heitä  kellarissa  on  yritetty  noin  .  .  .  niinkuin 
herra  ymmärtää  . .  . 

—  Niin  että  heitä  siellä  on  jo  aluksi .  . . 

—  Aluksi  noin  pikku  hiljaa  .  .  .  Pikku  hiljaa,  kas  näin. 
Roikkakorpi  irvisteli  ja  osotti  oikean  käden  Marssin 
asukkaan  sormillansa  silittävää  asentoa  kuin  kissaa  kii- 
tellen ja  lisäsi : 

—  Ja  ellen  erehdy  niin  tuloksia  .  .  .  hedelmällisiä  tu- 
loksia. Niin  että  tuomarilla  on  vain  sadon  korjaus  vai- 
vana. 

—  Jahah  .  .  .  jahah.  Sinä  rakkahin,  sanokaa  lautakun- 
nalleni että  aivan  heti,  aivan  heti .  . .  Hm,  voivat  kummin- 
kin tutustua  asiapapereihin. 

Pitkänsuileva  mies  teki  luonnottoman  kumarruksen. 
Syvä  niiaus  yht'aikaa  teki  melkein  ivallisen  paremmin 
kuin  kunnioittavan  vaikutuksen.  Tämän  toki  tuomarikin 
huomasi,  mutta  ajatteli : 

—  Kas  kas  kun  käyvät  yhä  nöyrää  nöyremmiksi  kuta 
edemmäksi  menestymisemme  edistyy.  Ja  kun  askeleet 
olivat  sitten  portaista  hävinneet,  otti  tuomarin  persoona 
merkillisiä  askeleita  kamarissansa.  Hän  oli  muuttunut 
enemmän  poikavintiöksi  kuin  että  olisi  muistuttanut  aika- 
miestä.  Sen  sijaan  että  hän  olisi  kiirehtinyt  riukukinttui- 
sen  miehen  jäljessä  oikeussaliin,  asetti  hän  tuolin  keski- 
lattialle ja  alkoi  urheilla  sen  yli  hyppimällä.  Mies  oli  niin 
täynnä  riemullista  iloa  että  sen  piti  purkautua  ulos  tällä 
tavalla. 

Vihdoin  hän  aukaisi  matkalaukkunsa  ja  veti  sieltä 
esiin  uudenuutukaisen  hännystakin.  Tänään  piti  oikeus- 
pöydän  takana  välttämättä  esiintyä  siistinä  ja  sivistynee- 
nä. Sivistyneenä  siinä  määrin,  ettei  henkinen  köyhyys 
paistaisi.  Ja  kaupunkilaiselle  varallisen  firman  konttori- 
päällikölle, joka  nyt  oli  arvossa  ylennetty  valtakunnan 
korkeimmalle  tuomioistuimen  tuolille  tutkiskelemaan  ja 
tuomitsemaan  ihmisten  henkiä  ja  munaskuita.  Ja  nyt .  .  . 
olihan  nyt  eritoten  se  hetki,  jolloin  tämän  istuimen  eteen 
tuotiin  henkilöitä,  joita  harvoin  arvossa  oltiin  ylitetty. 

Peilin  edessä  asetti  ikämies  kätevästi  lumivalkoiset 
kaulukset  kaulaansa.  Kalvosimet  välkähtelivät  kiilloite- 
tussa  turkulaisessa  tärkissä.  Hihan  suiden  isot  kultakan- 
taiset  napit  komistelivat  tavattomasti.  Sitten  sidottiin  kau- 
lanauha erikoisen  huolellisesti  useampaan  eri  malliin  ja 
tyyliin.  Vihdoin  onnistui  kuin  onnistuikin  hän  sen  saa- 
maan "senaattorin  solmulle."  Keskelle  ruusurusettia  pai- 
nettiin kimalteleva  hohtokivineula  .  . .  Sitten  huoliteltuna 
ja  viimeisteltynä  poistettiin  tomuhiukkaset  harjalla  hi- 
hoista ja  rinnuksilta.  Hän  asetti  hatun  päähänsä,  otti  ke- 
pin käteensä  ja  oli  valmis  esiintymään. 

12. 

VANKIEN  KUULUSTELU. 
Tuomari  saapui. 

Lautakunta  seisoi  ja  kunnioitti.  Pimeästä  kellarista 
tuotiin  puolikuoliaaksi  säikytetyt  vangit.  Heidän  vaat- 
teensa olivat  saviset  ja  ryvettyneet.  Eteisessä  oli  ahdin- 
koa. Sieltä  kuului  ärjymisiä.  Pesemättömissä  kasvoissa 
tihrustivat  pöppelöt  silmät  tylsinä  ja  onnettomina. 

Mutta  salissa,  siellä  sitä  juonasivat  "isänmaan"  anka- 
rat pojat.  Pönäköinä  ja  potrina  uskoivat  itsestänsä  suuria 
asioita.  Suuri  ja  ylenpalttinen  tehtävä  kajastui  heidän 
kasvoistaan  ja  katseistaan. 

Ankaroiksikin  tekeytyneinä  hämmästyivät  he  kummin- 
kin esimiehensä  ovelle  ilmestymistä.  Äkkipikainen  ja  enti- 
sestä poikkeava  .  .  .  Ah,  mikä  arvokkuus !  .  .  .  Mikä  ryhti 
hänen  ulkomuodossansa.  Väen  keskitse  kumartelematta, 
vastaamatta  asteli.  Tuomarissa  ilmenivät  tällä  haavaa 
kaikki  epämääräisyydet.  Tuntui  kun  ilettävyys  asuisi  itse 
hänen  askeleissaan.  Jopa  j elämätkin  tunsivat  nokkaansa 
tuoreen  ihmislihan  löyhkän.  Viihtyi  inho  vanavedessä. 
Hän  oli  kumminkin  se  valkoinen  leijona,  tyypillinen  veri- 
tuomari,  jossa  esiintyi  "luja  järjestys",  ankaruus  ja  kuri. 

Pitkän  pöydän  takaa  antoi  hän  katseensa  arvokkaana 
kiertää  huonetta. 

Lautakunta  seisoi  yhä  liikkumatta,  seisoi  hengittämät- 
tä, sitten  muutti  jalkaa  ja  seisoi  taaskin.  Se  valmistui 
kuulemaan  ylevää  oikeuspuhetta.  Mutta  sen  sijaan  että 
tuomari  olisi  jotakin  puhunut,  pysyi  hän  ääneti,  viittasi 
istumaan  ja  oli  vieläkin  vaiti. 

Oviloikkari  liehakoitsi,  katseli  herransa  ilmeitä  tark- 
kaavaisuudella. Hän  ymmärsi  ennakolta  sovitun  silmien 
vilauksen.  Sitten  hän  kutsui  sisälle  uhrin. 

Vanki  astui  arvokkaana  sisälle.  Hän  asettui  ovipie- 
leen,  minne  hänet  tuomarin  katse  ankarana  naulitsi  .  .  . 
Tahtomattaan  kiintyi  tutkijan  katse  pakolla  raahattuun. 
Jopa  siinä  lautakuntakin  vilkuili,  puhkuili  ja  härkälauma- 

na  muljautteli  ja  äänettömänä  kyräili  .  .  .  Eikä  ihmekään, 
olihan  yleinen  syyttäjä  sähkösanomalla  kutsuttu  Seinä- 
joelta. Sentähden  se  kunnioitettava  äänettömyys  asui  huo- 
neessa. 

Hoikka  oviloikkari  vaelsi  yksin  varpaillaan,  taipuili  ja 
notkuili  kuin  virman  virran  kaisla.  Nenäliinanko  puut- 
teessa, vaiko  missä  tarkotuksessa  tämä  huilanteri  lipoi 
huuliansa,  toisinaan  aina  sieraintakin.  Hyvillä  mielin  hän 
siirsi  paikkaa  kuin  kupin  nuollut  koira  . .  . 

Tätä  tarkasteli  muutama  isäntämies.  Hänen  järkensä 
äkersi  äänettömänä  ja  totisena.  Jopa  lopulta  katsoi  moko- 
maa kyypparia.  Ikinä  ei  hän  ollut  ihmisen  kielen  nähnyt 
ylettyvän  nenäreikään  asti.  Joka  kerta  kun  lipaisu  salami- 
ten  uudistui,  punehtui  rajun  manttaali jekunan  karvan- 
juuri.  Siellä  miehessä  jylläsi  joku  sisäinen  voima.  Se  pul- 
listeli. Tyyneys  toki  kaikesta  huolimatta  jatkui.  Jokainen 
kuunteli  kiukusta  puhisten. 

Arvid  Pylväistö  oli  ryhdikäs  ja  pelkäämätön  mies. 

Kuulustelu  koski  alunpitäen  kaikesta  päättäen  tätä 
miestä.  Vastaukset  kysymyksiin  olivat  selvät  ja  lyhyet. 
Sanat  ja  lauseet  tulivat  kiertelemättä  ja  kaartelematta 
siten  kuten  asiat  olivat  olleet.  Tuomari  tiedusteli  edelleen : 

—  Kieltämättä  olette  kapinoitsijain  pääjehu?  .  .  . 
Heti  vastasi  tämä: 

—  Taistelija  työläisten  armeijasta. 

—  Keskeisin  henkilö,  tarkoitan? 
Kuulusteltava  hymähti : 

—  Tehän  sen  tiedätte. 

—  Tunnustatte  ?  .  .  . 

—  Ei  tarvitse  tunnustaa.  Totuudessa  ei  ole  mitään 
tunnustamista. 

—  No  no  .  .  .  Jaa  .  .  .  sehän  se  riittääkin.  Yksistään 
riittää.  Hetken  vaitiolon  jälkeen  kysyi  tuomari : 

—  Kuinka  siis  selitätte  oleskelunne  kirkon  tornissa  ja 
kellarissa  ? 

Tähän  katsoi  Arvid  kohtuulliseksi  vastata  sen  mikä 
oli  tarpeellista.  Kumminkin  sanoi  olleen  vakuutettu  vai- 

najista  jonkun  olleen  elossa  .  .  .  Tuomari  tokaisi  ivallisesti 
ja  kyynikkyydellä : 

—  Ei  se  ollut  nyt  kysymyksessä.  Joskaan  kapinoitsi- 
joiden henki  ei  aina  ihan  tarkkaan  olisikaan  heti  paikalla 
kerinnyt  hukkaan  pihistä,  niin  olisivathan  joutaneet .  . . 

—  Haudassaan  sätkytellä  .  .  . 

Välittämättä  Arvidin  huomautuksesta  jatkoi  tuomari : 

—  Kysymys  on  siitä  kuka  avusti  teitä  tuonne  torniin, 
sillä  olivathan  avaimet  huostassanne.  Tuomarin  törkeä 
iva  suututti  siihen  määrään,  että  saman  tekevää  oli  vaik- 
ka ei  vastannutkaan.  Mutta  puheenjohtaja  huusi  kuin 
leijona: 

—  Kenkkuiletkos !  ?  . .  .  Taikka  tässä  pannaan  mies 
puhumaan  vaikka  ei  haluaisikaan !  .  .  . 

Arvid  seisoi  vaiti  ja  vaikka  ärjäisyt  uudistuivat  oli 
hän  mykkänä.  Silloin  huusi  kiilimystynyt  "oikeuden" 
jakaja : 

—  Jassoo  saatana ! . .  .  Kuka  toimitti  sinut  ruumis- 
huoneeseen ? ! 

Hiljaisuus. 

Oven  luona  urkkivat  kätyrit  kurkkoilivat  pöydän 
taakse  tuomaria.  He  odottivat  viittausta.  Mutta  tämäpä  ei 
antanut  mitään  merkkejä.  Hän  sen  sijaan  otti  äänettömä- 
nä tuolin  selustalla  roikkuvan  hevosenpääkepin  ja  asteli 
Arvidin  eteen  mitään  arvelematta  iskeäkseen  tätä  kasvoi- 
hin. Kumminkaan  ei  isku  ehtinyt,  sillä  keppi  muutti  omis- 
tajaa ja  sinkosi  kappaleina  lattialle. 

Kaikki  tämä  tapahtui  kenenkään  ehtimättä  apuun. 
Sanattomana  häpeästä  ja  vihasta  tuomari  raivosi.  Vain 
vaivoin  voi  vanki  malttaa  mielensä.  Loppu  oli  lähellä  tällä 
kuivalla  miehellä.  Nyt  hän  peräytyi  ja  huusi : 

—  Kuinka  te  tuotte  vangin  saliin  ja  oikeuteen  ilman 
kahleita  ja  käsirautoja  !  ?  .  .  . 

Hätäytyneet  vartijat  rynkäsivät  nyt  esiin.  Vangin  vas- 
taan panematta  he  sitoivat  hänen  kätensä. 

Johtuiko  sitten  arvokkuudesta  vaiko  ylpeydestä,  ettei 
"tuomari"  tutkimatta  ajanut  vankia  edestään  kuolemaan, 
vai  muuttuivatko  hänessä  heränneet  himot,  tahi  tarkoitus- 

perätkö  pidättivät.  Tyyneys  palautui  kumminkin  verk- 
kaan. Tuomari  rauhottui  vähin  erin,  saipa  jonkinmoisen 
tasapainonkin.  Hänen  mieleensä  muistui  näet  kohtaus 
kaksi  kuukautta  sitten  Vilppulassa.  Tuon  samaisen  hy- 
väkkään velihän  se  sielläkin  Korpion  kanssa  jytinän  piti. 
Melkeinpä  hän  nyt  katui  uskallustansa.  Niin  ollen  kykeni 
tuomari  hetken  perästä  sanomaan  jotakin  kirjurillensa, 
jonka  korva  koko  ajan  heilahteli  hermo  jännityksestä. 
Tämä  katsahti  heti  oviloikkariin,  joka  lipasi  sieraintansa 
ja  astui  huiskutellen  pöydän  luokse.  Pitkä  ja  äitelyyteen 
asti  makeakäytöksinen  mies  kumarteli  entiseen  tapaansa, 
poistui  ovista  kuuluttaen  kovalla  virallisella  messuää- 
nellä : 

—  Kaikista  korkein  sotaoikeus  suvaitsee  viittaukses- 
tansa armollisuudessa  eteensä  tutkinnoille  ja  tuomiolle 
kutsua  kapinoitsijan  ja  maanpetturin  impyen  Katarina 
Saloheimo-Sandbergin,  kotoperältään  Turun  kuuluisasta 
kaupungista,  missä  hänellä  kauppakonsulin  virasto  on 
olemassa. 

Pöydän  takana  puri  tuomarin  kirjuri  huultaan.  Hänen 
kasvoillansa  muuttelivat  yht'aikaa  monenlaiset  värit  ja 
ilmeet.  Tuomarinkin  jännitys  nousi  aste  asteelta.  Hän 
muisti  vasta  että  tätä  hetkeä  vartenhan  hän  olikin  valmis- 
tautunut. Vallan  suuressa  määrin  hän  ihaili  itseänsä  siitä 
neronleimauksesta,  jonka  sirkilöimisenä  tuloksena,  ehkä 
matemaattisella  selvyydellä  ja  seuraumuksella  hän  perus- 
teli tämän  jännittävän  kohtalon  oikun.  Hän  oli  näet  anka- 
rasti antanut  vartioida  kumpaistakin  vankia,  sekä  määrän- 
nyt heitä  pidettäväksi  eristettyinä,  toisistansa  täysin  tietä- 
mättömyydessä. Viisas  tuomari  laski,  että  Katarinan  ja 
Arvidin  kohtaus  tapahtuisi  lakituvassa  yllätyksenä  kum- 
mallekin. Ja  juuri  tämän  hetken  vaikutelmat  saapi  tuo- 
mari nähdä  ilkosten  alastomina.  Niinpä  onkin  siinä  suh- 
teessa lautakunnan  kera  helppo  vetää  johtopäätöksensä. 

Jopa  tämä  kohtaus  ennakoltakin  ajateltuna  lupasi  sa- 
nomatonta nautintoa.  "Rakastuneiden"  jälleennäkemi- 
sestä seuraa  mitä  katkerin  pettymys.  Kas  eikö  tässä  ollut 

vahingoniloa  ja  aihetta?  Kilpakosijan  sielun  tuskain  kie- 
murteleminen !  .  .  .  Mikä  korvaamaton  nautinto ! 
Mutta  kuinkas  olikaan? 

Avatuista  ovista  astui  sisään  Katarina  vaatimattomana 
ja  tyynenä.  Hänen  ryhtinsä  oli  hieman  ylpeä,  mutta  hä- 
nen vaikutuksensa  sitävastoin  vaativainen.  Huolimatta 
siitä  että  hänen  pukunaan  oli  vanhan  maalaiseukon  kerta- 
hame  paksuine  poimuineen,  sekä  sen  päällä  valui  uuma- 
toin  röijy  väljänä  ja  valtoimena.  Kirjava,  kopanpohjan 
ruuduille  kudottu  liina  laskeutui  niskaan.  Ehdottomasti 
reilu  emännän  malli  ja  muoti. 

Katarina  asteli  keskilattialle.  Ja  vaikka  konttoripääl- 
likkö yritti  pilkallisesti  hymyillä  herrasnaisen  nykyistä 
pukua  ja  emäntämäi syyttä,  muuttui  hänen  katsantonsa 
happameksi,  pikemminkin  katkeraksi.  Ihminen  joka  oli 
ennen  kantanut  ylellisen  hienoja  pukuja  osasi  olla  vaka- 
van yksinkertainen,  kauniimpi  entistään. 

Katse  vaipui  puheenjohtajalta  alas.  Häpeän  tunneko 
hiipi  esiin?  Osien  vaihtuminen  oli  joka  tapauksessa  teh- 
nyt vaikutelman.  Neiti  Saloheimon  palveluksesta  riippu- 
vainen konttoripäällikkö  työnantajansa  tuomarina  tässä 
merkityksessä. 

Mutta  pian  olikin  heikkouden  häivä  poistunut.  Anka- 
rana ja  vaateliaana  nosti  hän  ensin  katseensa  Arvidiin, 
sitten  Katarinaan.  Tuomari  ajatteli :  Mikä  ihme  ?  .  .  . 
Mieshän  on  ihan  tyyni?  Ei  edes  häpeämättömyydellä 
enää  ole  rajaa  .  .  .  Tahi  ovatko  sittenkin  hänen  luulonsa 
olleet  kokonaan  turhia?  Ehkä  osaa  ruoja  teeskennellä 
ovelasti  ?  .  .  .  Eipä  hän  voinut  asiasta  sanoa  sinne  eikä 
tänne.  Enemmän  muodollinen  kuin  tosiperäincn  kuulus- 
telu alkoi : 

—  Neiti  Saloheimo !  .  .  .  Entinen  isänmaan  arvoisa 
ystävä  .  .  .  Vastatkaapa  muutamiin  pikkukysymyksiin.  Sen 
jälkeen  tunnustatte  suoraan.  Ja  jos  tämän  teette,  on  se 
oleva  teille  mitä  suurimmaksi  helpotukseksi.  Vaikean 
asianne  uhkaavassa  ratkaisussa  saattaa  niinmuodoin  tapah- 
tua mitä  jaloluontoisimpia  myönnytyksiä,  tahi  sitten  päin- 
vastaista. Peittelemättä  puhukaa  kaikki  rikoksenne,  joita 

petturuutenne  on  matkaan  saattanut.  Katkera  ja  mielen- 
karvas  on  tämä  kuulusteluni  minulle  teidän  suhteenne. 
Ja  saattaa  se  harmentaa  monta  hiusta  päästäni.  Se  viiltää 
sydäntäni  kuin  kaksiteräinen  miekka.  Tämän  tehtävän  ja 
viran  sijaisena  minun  kumminkin  täytyy,  sillä  kallis, 
usein  mainittu  maamme  etu  ja  kunnia  vaatii  sitä.  Tun- 
nustakaa, että  veljiä  ja  isänmaan  ystäviä  vastaan  olette 
tulleet  joko  omin  ehdoin,  tahi  sitten  kavalasti  petettynä 
.  .  .  .  tarkoitan,  välillisesti  viekoitelluksi.  Minä  tunnen  tei- 
dän jalon  sydämenne  parhaiten  kuin  kukaan  muu.  Se  on 
herkkä  uskomaan  yhtä  ja  toista  .  .  .  Myöntäkää  siis  mitä 
sydämellänne  on.  Anteeksiantamus  ylhäältä  tulee  olemaan 
suuri  ja  rajatoin  .  .  .  Sillä  katsokaa  tätä,  Suomen  mahta- 
van maan  ja  vallan  aamunkoitossa  elää  huomenraikas 
mieli.  Armo  meilläkin  osataan  asettaa  oikeuden  ja  väki- 
vallan edelle ...  (!) 

Istunto  odotti  vastausta. 

Hetken  hiljaisuuden  perästä  vastasi  Katarina  rauhal- 
lisena ja  tyynesti : 

—  Korulauseitanne  teidän  on  minulle  turha  tuhlata. 
Olkaa  enemmän  siinä  suhteessa  meihin  nähden  säästeliäi- 
tä. Minulla  ei  ole  mitään  sanomista,  ei  anomista  murhaa- 
jilta. Raakalaisten  ja  narrien  sakki  joutaa  riehua.  Hank- 
kikaa vain  himoillenne  hourupäistä  tyydytystä.  Rietaste- 
lijat,  mässätkää  vain  veljien  veressä.  Aikanne  tulee  .  .  .  ! 

Lautakunta  ynisi.  Isännät  ähkäilivät.  Ahdasta  heidän 
siinä  rikirinnan  istuessa  oli.  Asento  epämukava.  Itsensä 
täyteen  syöneet  mahakkaat  eivät  sopineet  mielin  määrin 
pyörimään  liian  lyhyellä  penkillä.  Heille  ei  vielä  kukaan 
ollut  kahdeksan  viikon  aikana  uskaltanut  tällä  tavalla  pu- 
hua. Sentähden  tässä  piti  kääntyä  katsomaan  tuota  "kurp- 
paa", joka  uskalsi  olla  hävytön.  Tuomari  sanoi : 

—  Emme  ole  kutsuneet  teitä  tänne  korkeata  oikeutta 
solvaisemaan !  Lautakuntaan  kääntyneenä  hän  odotti  että 
nämä  ilman  alotetta  sanoisivat  jotakin.  Manttaali jekunat 
jo  puhahtelivat.  Sieraimiansa  pullistelivat  ja  tuhistelivat 
pösöt.  Sanoivat : 

—  Emme ! . . .  emme  solvaisemaan  tietenkään !  . . . 

—  Tutkimista  ja  tuomitsemista  varten  me. 
Penkinpääkimmäinen    kaljamasilmäinen  uskovainen 

isäntä,  joka  istui  toisella  takapakarallaan  epämukavassa 
asennossa  puuttui  puheeseen : 

—  Neuvoisikö  häntä  sanalla  ?  .  .  .  Kuulkaa  te  uppinis- 
kainen jumalan  vuona,  sillä  emälammas  te  ette  ole.  Juuri 
yksi  silmä  se  taivaissa  on,  joka  meitä  vartioipi.  Ja  se 
katsoo  tälläkin  hetkellä  meidän  päällemme.  Mooses  kivi- 
tauluissansa sopimuksen  teki,  että  hammas  otetaan  ham- 
paasta. Kumminkin  uudessa  liitossa  sekin  laki  lievennet- 
tiin. Teillekin  on  armo  ja  laupeus  odottamassa  herran 
edessä  kun  vain  kankian  ja  uppiniskaisen  päänne  rukouk- 
siin taivutatte.  Huutakaa  herraa  tykönne  ennenkuin 
kaikki  myöhäistä  on  ja  ovi  edessänne  lujaan  säppiin  sul- 
jetaan. Nuoruus  ja  liha  viettelevät  ihmistä.  Sillä  moni- 
nainen kutku  nuoressa  ihmisessä  kuiskii  ja  viittoo  lavialle 
tielle.  Varsinkin  nainen,  joka  on  heikko  ja  lähinnä  käär- 
mettä korvessa  ristille  nostettu  on.  Tässäkin  rakkaan 
maamme  vapautustaistelussa  kavalana  se  jumalan  ja  per- 
keleen välisessä  kamppauksessa  välmehtii  .  .  .  Vaikka  tie- 
dänkin toiselta  puolen,  että  nämä  sanani  ovat  turhat, 
kuten  jumalan  miesten  vertaus  siinäkin  suhteessa  kuuluu : 
Jos  viina  pannaan  vanhaan  leiliin,  vuotaa  se  saumoiltansa 
ulos.  Jos  sanaakin  viljellään  syntisen  korvan  kuullessa, 
ummistaa  se  sille  aistimuksensa  ja  kehoitus  kaikesta  hy- 
västä on  turha.  Sieluja  vaivaan  vaeltaa  yhtenä  pihusa- 
teena.  Ja  herran  jumalan  sormi  ojentuu  turhaan  niinkuin 
jääpuikko  Sikalan  Augustin  karjokyökin  vesikourussa 
keskellä  tammikuun  pakkasia. 

Lausunnan  kirkollinen  tyyli  toi  vakavan  juhlallisuu- 
den. Yksi  ja  toinen  isännistä  katsoi  ja  odotti  paatuneen 
naisihmisen  antautumista.  Tuomarikin  ilmotti : 

—  No  hyvä !  .  .  .  Olkaa  siis  kiltti  ja  puhukaa  suunne 
puhtaaksi  nöyryydessä.  Alistukaa  asianne  onnettomassa 
vaiheessa.  Ja  mitä  teiltä  kysytään?  Tunnustatteko  siis 
rikollisuutenne  .  .  . 

Katarina  keskeytti  pikaisesti  jaaritukset: 

—  En  ikinä  tunnusta  tyhjää  .  .  . 

—  Ette?... 

■ —  Haljujen  kuulusteluihin  ei  ole  hyvä  alistua.  Mer- 
kitsisihän  se  itsensä  siveyden  riisumista.  Ja  miksi  te  kuu- 
lustelette kuolemaantuomitulta?  .  .  .  Mitä  hyötyä  teillä 
tästä  on  jälellä? !  .  .  . 

Tähän  tuomarikaan  ei  voinut  sanoa  mitään  vastauk- 
seksi ...  Ja  lautakuntakin  puhkaili  ja  pihisteli.  Vihdoin 
selkeni  oikeuden  puheenjohtaja: 

—  Mutta  onhan  meillä  valta  teidät  sitoa  ja  päästää. 
Kaljamasilmäinen  lautakunnan  jäsen  pyyhki  luomiansa  ja 
luvatta  lisäsi : 

—  Mikä  on  sidottu  maan  päällä,  se  olkoon  sidottu 
taivaissa.  Mutta  mikä  taas  täällä  päästetty  on,  se  myöskin 
siellä  irtaimena  oleman  pitää. 

Katarina  hymyili  ja  sanoi : 

—  Sangen  merkillistä  siellä  valkoisten  taivaissa  .  .  . 
Tuomari  huomasi,  että  tässä  oltiin  alettu  kokonaan 

väärästä  päästä,  että  yritys  pelotella  kuolemantuomioilla 
noita  oli  kokonaan  turnaa.  Uhka  siinä  suhteessa  ei  vähää- 
kään pelottanut.  Nainen  oli  ja  pysyi  itsepintaisena.  Muis- 
tipa Kassun  kerran  sanoneen :  "Kuolemantuomiot  eivät 
ketään  muita  peloita  kuin  valkoisia."  Sentähden  piti  mie- 
tiskellä asiaa.  Olihan  ennen  kaikkea  voitettava  tuo  jäyk- 
käpäinen  ja  yleväsieluinen  nainen.  Hänen  suosionsa  tuli 
hankkia  hinnalla  millä  hyvänsä.  Kuta  kitsaammalta  se 
tuntui  nyt,  sitä  kiintoisampi  se  oli.  Tarkoituskaan  ei  ollut 
tuomita.  Tulihan  näennäisesti  koetella,  peloitella,  taivut- 
taa tuo  ihminen  äärimäisillä  keinoilla  otolliseen  suuntaan. 

Kiusallisen  äänettömyyden  jälkeen  jatkoi  "tuomari" 
uudestaan  "oikeuden"  kuulustelua : 

—  Ette  siis  tunnusta  rikollisuuttanne?... 
Tyttö  kysyi  ironisesti  vuorostaan : 

—  Yhtä  hyvin  voipi  tuomarilta  samaa  tiedustaa.  Tun- 
nustakaapa  pois  rikoksenne.  Saamme  tässä  käsitellä  "kor- 
kean oikeuden"  edessä  yhtaikaa.  Että  te  jahtaatte  ja 
ahdistelette  minua  vielä  kuolemantuomionkin  jälkeen. 
Tuokin  tekopyhimys  tuossa  penkin  nyppylällä  tuomitsee 
minut  käärmeenä  korpeen  ja  ristille  roikkumaan.  Sitte 

taasen  kiskoo  uudelleen  tuomittavakseen.  Ettekö  te  ''lihal- 
liset" miehet  nähneet  ja  muistaneet  minua  koululla  jo 
ennen  tuomioistuimenne  edessä  ?  Näitte,  varmaankin  näitte 
ja  ajoitte  ehdostanne  joukon  muun  mukana  Konikorpeen 
ja  koirakuopille  ...  Ja  tuo  lepakko  tuolla  pöydän  takana 
"pelastamaan!"...  Minkä  vuoksi  pelastamaan?  Musta- 
sukkaisuuden ja  raakain  himojensa,  mutta  ei  säälin  eikä 
ihmisyyden  vuoksi.  Tehän  riipuitte  kiinni  minussa  kynsin 
hampain  .  .  .  Vai  säälistä  ja  laupeudesta !  .  .  .  Kiitos,  kyllä 
me  tunnemme  teidät  mitä  miehiä  te  olette.  Valmiita  kaik- 
keen mielijohteiden  ja  oikkujen  edessä.  Killistelkää  vain 
katsellainne  minua !  .  .  .  En  pelkää  yhtään.  Kyyn  silmillä 
minua  mulkoilette.  Kyllä  teille  maistuu  nuoren  naisen  liha 
ja  veri  ...  Jo  tuomari  hätääntyi : 

—  Oikeudesta  loukkaavia  sanoja  kiellän  lausumasta ! 
Ketä  se  neiti  tarkoittaa? 

—  Sinua  kapakala  minä  tarkoitan !  .  .  .  En  ketään 
enemmän  vihaa.  Olet  kuin  kuivanut  luu  mustan  korpin 
suussa.  Olet  kärppä  ja  nahkiainen !  Halaisit  palata  elä- 
mään hekumassa  nuoruuden  kustannuksella !  .  .  .  Hyi  al- 
haista raakimusta.  Mielikää  vain  te  kaikki,  nauttikaa  ja 
iloitkaa  teuraistanne  rakkarit.  Kansa  teitä  ei  turhaan  lah- 
tareiksi  kutsu.  Raiskatkaa  ruumiita,  koska  elävänä  ette 
onnistu !  Siskoni  tapoitte !  Äitini  tapoitte !  Isäni  ja  iso- 
isäni tapoitte !  Pienen  veikkoni  viimeisen  värähdyksen 
viime  yönä  vankilani  ikkunaan  kuulin  .  .  .  Haluatte  mi- 
nutkin ja  meidät  kaikki...  haluatte...  Ottakaa!... 
Miksi  kysellä !  .  .  . 

Nainen  yltyi  vihassaan  laskemaan  sanoja  enemmän 
kuin  niitä  voitiin  käsittää.  Syytökset  tulivat  toinen  tois- 
taan tuomitsevampina.  Jo  viittasi  tuomari  oviloikkarille, 
tukki  molemmin  käsin  korvansa,  eikä  halunnut  enempää 
kuulla.  Pitkä  mies  ei  tarvinnut  kahta  käskyä.  Parilla 
loikkauksella  harppi  perälle.  Tarttui  kiihtynyttä  naista 
kiivaasti  käteen  ja  kutsui  järjestykseen.  Mutta  nainenpa 
Huhtasi  itsensä  irti  ja  huusi : 

—  Irti  minusta  !  .  .  . 

Tätä  sanoessansa  hän  vasta  huomasi  edessään  Arvi- 

din.  Hän  lensi  kasvoiltaan  tulipunaiseksi  eikä  voinut  mi- 
tään enää  sanoa. 

13. 

TUOMIO  TAUKOAMATON. 
Asiasta  ei  enempää  kysytty. 

Viittaus  vangeille,  viittaus  mykkä  ja  salaperäinen. 
Oviloikkari  levitti  yksipuoleisen  oven  apposten  auki.  Ovi 
tosin  olisi  pitänyt  edeskäyvästä  olla  kaksipuoleinen,  kuten 
edellisessä  paikassakin,  mutta  koska  "korkea  oikeus"  oli 
liikkuvata  kalustoa,  alinomaisen  muuttelemisen  muodossa, 
joksi  myötäkäymisten  aikana  laitos  muuttui,  oli  tähän 
tyydyttävä.  Pitkää  lakeijaa  ei  tämä  kumminkaan  huvitta- 
nut tämä  "läpien  ahtaus",  mikä  tässä  talossa  vallitsi. 
Varsinkin  hänenlaistaan  miestä  varten  eivät  nämä  aukot 
olleet  tehtyjä,  hänelle,  joka  halusi  astella  suorana  viirin- 
salkona.  Siitä  huolimatta  oli  hänen  mukauduttava  ja  ku- 
marruttava matalien  päällispuiden  alatse,  vaikka  "kap- 
säkki" tahtoi  jysähdellä  "yläseen  kynnyspuuhun",  joksi 
hän  ovenpäällisiä  tapaili  sanoa. 

Kuka  ja  mistä  oli  tämä  pitkä  mies  kotoisin? 

Suomea  hän  puhui  välttävästi .  .  .  Mistäkö  hän  oli  ? 
Sitä  seikkaa  ei  oltu  kysytty,  eikä  sitä  tiennyt  yksikään 
oikeuden  jäsen.  Ei  tuskin  tiennyt  tuomarikaan.  Se  vain 
tiedettiin,  että  hän  tähän  virkaan  oli  kuin  valettu.  Itse 
hän  siihen  myöskin  ilmestyi,  ilmestyi  kuin  sieni  sammal- 
kantoon  sadekuuron  jälkeen.  Hänen  käytöksensä  oli 
"mallikelpoinen"  tiesivät  isännät.  Ammattinsa  tunsi  hän 
perinpohjaisemmin  kuin  kukaan  voi  aavistaa.  Kaikki 
ihailivat  "sivistyneen"  miehen  "käytöstä."  Yhtenäkään 
oikeuden  istuntopäivänä,  tahi  muussa  mahdollisessa  tilai- 
suudessa ei  edeskäypä  kuitenkaan  jättänyt  kehaisematta 
pietarilaisen  Tserementtevin  palatsin  ovien  korkeutta  ja 
leveyttä.  Sen  palatsin  piti  hänen  puheittensa  mukaan  si- 
jaita jossakin  Fondanka-kanalin  varrella. 

Hänen  kertomuksensa  viihtyivät  erinomaisesti  kaiken 
maailman  laatuisissa  kabineteissa  ja  kullatuissa  kehyksis- 
sä, taidetöissä  ja  maalauksissa,  joista  tosin  härkä-suoma- 
lainen  hakoniska  hyvin  vähät  ymmärsi.  Kaikesta  huoli- 
matta kuunneltiin  häntä  tahi  ei,  veti  tämä  joka  kerta  pit- 
kät säärensä  "vetosolmuun"  ja  alotti  tähän  tapaan : 

—  Niinpä  kyllä,  armolliset  herrat  .  .  .  Stolypmistä  jos 
jotakin  tiedätte,  niin  en  minä  hänen  aikanansa  mahallani 
itseäni  kynnysten  yli  tämän  kaltaisista  sikalätin  ovista 
vedellyt.  Siellä  kaalivellin  kotimaassa  oli  joskus  sentään 
jotakin  toista.  Välkähtelivät  siellä  peiliovet,  kantakengät, 
sekä  univormujen  napit,  Kun  astelin  ovien  aukaisijana 
edellä  hänen  kirkkautensa  kamareissa  ja  saleissa  niin 
muistuvatpa  mieleeni  moninaiset  ajatukset.  Toivonpa  sitä 
kaiken  aikaa,  että  polsut  soudetaan  Sahalinin  saarelle, 
päivää,  jolloin  kaikki  nahkiaiset  kyörätään  takaisin  teh- 
taillensa haluaisin  minä  kasapukkina  punikkien  kaalimaas- 
sa olla.  Ja  että  sama  satikuti  siellä  mikä  teillä  täällä  raja- 
maassa. 

Lautakunta  hevosina  hörötti  mokoman  miehen  kus- 
tannuksella. Nuoremmat  matkivat  ja  vääristelivät  tahal- 
laan pahasti  murrettuja  sanoja.  Omahyväisessä  irvessä, 
suut  hymyssä  särpivät  mehevän  miehen  sutkauksia.  Tuo- 
mari osasi  tällöin  aina  olla  totinen  ja  arvokas.  Pääasialli- 
sesti mietiskeli  etumies  keinoja  kiusallisen  asian  ratkai- 
semiseksi. Tunsihan  hän  kunniansa  ja  arvonsa  kolahta- 
neeksi äskeisessä  kuulustelussa.  Puheenjohtajassa  aatosti 
yhä  punnitsematon  puhe.  Itsensä  tunsi  hän  erittäin  ke- 
vyeksi todellisessa  arvossa  ja  kunniassa.  Hän  oli  itse  mie- 
lestäänkin  kuin  ylitalveinen  hyönteinen.  Vaikka  vasta 
äsken  hänen  mielialansa  oli  suuremmoista,  jopa  valoisaa, 
niin  nyt  se  sen  sijaan  oli  matalaa  ja  vaivaista.  Ja  kiusalli- 
sinta  oli  se,  että  tämän  totuuden  oli  lausunut  luin,  jota 
hän  ikinä  ei  olisi  uskonut  tietoisuudessa  näin  pitkällä  ole- 
vaksi ...  Ei !  .  .  .  Mutta  tuomarina,  jopa  kohtaloiden  her- 
rana, oli  olla  jotakin  suuremmoista  .  .  .  Eihän  enää  tullut 
kysymykseenkään  tämän  naisen  kanssa  entiset  kuivat 
konttooripäällikön   palvelukset !    Ehei    lähimainkaan  !  .  .  . 

Huutia  piti  opettaa  toki  tietämään.  Tuskinpa  hän  käsittää 
mitä  tarkottaa  kuolema?  Mitä  marenteeraa  ihmisen  hen- 
giltä otto?...  Kenelle  kuuluu  kunnia  ja  arvonanto? 
Ohoh!...  Kenelle?  Kenelle  polvia  notkistellaan ?  Eikös 
minua  kaikkien  tarvitse  pelätä?  Eikö  kunnottomien  tar- 
vitse vapista  pelosta?  Tuomio  se  on,  joka  jokaista  koh- 
taa!... Vai  eivätkö  he  todellakaan  jumaliste  vielä  tiedä 
kenen  käsissä  tässä  ovat  kipineet  ja  kipinäkirveet  ? !  .  .  . 
No  jos  eivät  tiedä,  niin  tietämään  tulevat,  niin  totta  kuin 
tässä  tuluspussia  käytellään.  Se  mitä  tähän  asti  on  ollut, 
tulee  olemaan  vain  lasten  leikkiä  siihen  kaikkeen  verraten 
mitä  tuleman  pitää.  Luikkarit!  Sehän  on  ruuti  ja  rauta 
joka  maailmaa  hallitsee!  Niin  moni  menneisyyden  kapina 
ja  kumous  on  savi-  ja  sorakasan  alla  mielissä  ja  muistissa. 
Siellä  se  kansan  kiihko  ja  "pyhä  sota"  suitsuu  savessa 
ja  tuhkassa.  Sorakuopan  pohjalla  lepää  Suomenkin  puni- 
kin peru.  Ja  lapaluut  sadan  vuoden  perästä  kaivaa  ken- 
tiesi  uusi  polvi,  vieläpä  lasikaappiin  ihailtavaksi  asettaa. 
Historia  todistaa,  historia  todistaa  .  .  .  Mutta  kuta  surkei- 
lemattomampi  murha  ja  marina,  sitä  pikaisempi  rauha  ja 
tasapaino !  Ja  perästä  tuli  mitä  tuli !  Horikoot  kukin  koh- 
daltaan omaa  aikaansa !  .  .  .  Minä  elän  aikaani. 

Vihdoin  hän  jätti  mietiskelynsä  sikseen  ja  puhkesi 
lautakunnalle  ääneen  puhumaan : 

—  Kuten  te,  korkean  oikeuden  jäsenet  itse  omin  sil- 
min olette  nähneet  ja  omin  korvin  myöskin  kuulleet  mi- 
ten pahuuden,  ylpeyden  ja  itsekkyyden  juuttaan  juuret 
ovat  syvälle  viholliseemme  iskeneet.  Teidän  täytyy  olla 
todistajina  siitä,  että  jokaista  heitä  aina  neuvoilla  ja  hy- 
vyydellä oikeaan  olen  koettanut  ohjata.  Minä  olen  ollut 
kuin  kultaisen  isänmaan  isä  ja  edustaja,  joka  lapsiansa 
koettaa  holhota.  Jos  ei  hyvästä  apua,  niin  paha  on  seu- 
rannut perästä  .  .  . 

Tähän  pisti  väliin  jumalaapelkäävä  isäntäkin : 

—  Ja  me  emme  tuomitse  sillä  ankaruudella  kuin 
herra  jumala  käskee!  Me  jätämme  sentään  toisia  eloon 
ja  henkiinkin.  Ja  jotta  voivat  todistaa  jälkimaailmalle 
laupeudestamme,  emme  edes  ristinkuoleman  kaltaista  ke- 

tiellekään  ole  pakoittaneet  ...  Ja  jokaista  tuomittua  on 
minun   henkeni   saattanut   isän   ylhäisiin  esikartanoihin 
palavasti  pyytäen :  älkäät  tuomitko,  ettei  teitä  tuomittaisi. 
Ei  ollut  tuomari  edes  kuulevinaan,  vaan  jatkoi : 

—  Tämäkin  nainen  tässä !  Hyväkäs  unohtaa  koko- 
naan, että  on  korkean  esivallan  ja  maallisen  tuomioistui- 
men edessä.  Rikollinen  ihminen,  joka  on  vedetty  pahoista 
töistänsä  vastaamaan.  Aatelkaas .  .  .  Puhuttelee  meitä 
kuin  tavallisia  ihmisiä  hyvänsä,  ilman  pelkoa  ja  vavis- 
tusta  .  .  .  Kuulitte  kuinka  katalasti  solvasi  sitä,  mikä  meil- 
le on  korkeata  ja  arvoisinta.  Ja  vaikka  itse  sen  teille  sa- 
nonkin, olen  minä  liian  hyväsydäminen  ja  hellytetty,  kas- 
vanut jalojen  ihmisten  keskuudessa.  Minulta  voivat  kyy- 
neleetkin vuotaa  pian,  jos  oikein  osataan  liikutuksella 
puhua.  Annoin  hänen  meuhata  osottaakseni  naiselle  su- 
kunsa suuren  syyllisyyden.  Ja  päälle  päätteeksi  hänen 
sukupuolensa  kavalan  alttiuden  hän  paljasti  oman  kielen- 
sä kautta  .  .  .  Ovathan  nämä  punikit  langenneet  siksi  sy- 
välle synnin  nietoksiin,  etteivät  voi  erottaa  hyvää  pahasta. 
Vaikka  sellaisiahan  ne  rikolliset  aina  ovat  olleet  maailman 
alusta.  Menkääpä  vankilaan,  niin  ette  löydä  sieltä  seinien 
sisältä  yhtään  pahantekijää,  ette  ryöväriä,  ette  murha- 
miestä, joka  sanoisi :  Kas  tämän  minä  olen  ansainnut. 
Kas  näin  minua  pitää  rangaistaman.  Päinvastoin  väittävät 
useammat  sulaa  syyttömyyttänsä,  jopa  taivaan  enkelin 
puhtaudelle  vertoja  vetelevät .  .  . 

—  Oviloikkari  tarttui  puheeseen : 

—  Vaikkako  murhamiehiäkin  ? 

—  Vaikka  murhamiehiäkin  .  .  . 
Toisetkin  lautakunnan  jäsenet  vilkastuivat : 

—  Punikki  on  aina  punikki  .  .  . 

—  Kun  jumalanpelko  häviää,  perkele  ja  paatumus 
astuu  tilalle. 

—  Pappeja  piinaavat  ja  kirkkoja  polttavat  .  .  . 

—  Ovat  kuulemma  kaikki  kirkot  polttaneet  siellä 
etelässä. 

—  Moni  hengenmies  on  saanut  lähteä  maallisesta  ma- 
jastaan mäelle. 

—  Rikkaiden  ryöstöllä  elelevät  ja  oleilevat. 

—  Työhön  tottumattomat  rääkätään,  ruumiillisella 
työllä  tapetaan. 

—  Joo  .  .  .  sama  se  on  ihmisen  kuin  luontokappaleen- 
kin. Hevonenkin,  joka  ei  ole  työhön  tottunut  ajetaan  hy- 
vin pian  köykkyseläksi,  vallankin  varsat.  Ennenkuin  ne 
kerkiävät  tarmistua  ovat  järjettömillä  läpisuoleksi  ajetut. 

—  Niinkuin  tuokin  Rahkalan-Tanelin  tamma. 

—  Uskovainen  isäntä  puuttui  puheeseen : 

—  Jehova  on  hylkäävä  sen  huoneen  missä  yöt  päi- 
viksi muuttuvat.  Ja  missä  rietas  nainen  herrallensa  haa- 
remin on  pystyttänyt.  Sillä  katsokaas  lihavia  rintoja,  sa- 
noo Syyrakki,  etteivät  ne  saa  vaimoltasi  povelta  pilkistää 
kuten  naarasteeret.  Ja  pohkeet  häneltä  kiireesti  peitä, 
jottei  vieras  repo  jälissänsä  juoksisi  .  .  .  Veljet,  minä  kat- 
soin, että  tämäkin  nainen  ei  ole  mikään  kaatumaton  kuu- 
sen juurikas  .  .  . 

—  Mutta  mitäpäs  me  noista  jehovista  ja  syyrakeista. 
Me  vain  pitäkäämme  huolta  isiemme  maasta  ja  mannusta. 

—  Samaa  sanon  minäkin.  Omaisuudestamme  tässä  on 
huoli  pidettävä  itse  kunkin  muutoin  sen  kavala  naapuri 
hyvinkin  peijaa  .  .  . 

—  Joka  rikas  on,  se  olkoonkin  rikas,  joka  taasen  köy- 
hänä syntyy,  se  olkoonkin  ja  sinä  pysyköön.  Jumalan 
järjestys  olkoon  maailmassa  paikoillaan.  Ketä  se  tahtoo 
siunata  omaisuudella  ja  rikkaudella,  sitä  ei  pidä  kadehtia. 
Ketä  taasen  katsoo  kiusaavansa  köyhänä,  se  köyhänä  py- 
syköön. Ansioistammehan  me  herra  paratkoon  kukin 
elämme. 

—  Vähät  ihminen  omasta  tahdostaan  saa. 
Tuomari  otti  suun  vuoron : 

—  Niinpä  niin.  Kohtalon  käsky  on  meidät  miekka 
käteen  pannut  kaitsemaan.  Elämän  puut  ja  paratiisi  vallit- 
kaamme ajassa.  Oikealla  tavalla  vallitkaa!  Tähän  asti  on 
käynyt  armeliaisuus  oikeuden  edellä  useammin  kuin  on 
säädyllistä.  Jonkun  aina  olemme  laskeneet  livahtamaan 
käsistämme.  On  jo  aika  kovakouraisesti  tarttua  asiaan  .  .  . 

—  Aivan  .  .  .  kuten  herra  lausuikin :  kovakouraisesti ! 

—  Suuni  kun  puhtaaksi  sanon :  Puhdasta  on  tehtävä ! 

—  Hengiltä  kaikki  tyyni  .  .  . 
Tuomari  oikaisi : 

—  Ystäväni,  ei  juuri  niin,  vaan  että  punikit  on  tuo- 
mittava. Miten? 

—  No  nirriltä  sitten  .  .  . 

—  Ei  nyt  niinkään,  vaan  tuomittava  korkeimpaan 
rangaistukseen. 

Lautakunta  yltyi : 

—  Aivan  oikein !  .  .  .  Aivan  kuin  minun  suustani  sa- 
nottu !  .  .  .  kuorosivat  kaikki  yht'aikaa : 

—  Korkeimpaan  rangaistukseen  !  .  .  . 
Tuomari  lisäsi : 

—  Nyt  siis  tämänkin  parin  katsomme  ansainneen 
monin  verroin  mainitun  rangaistuksen.  Olemme  yhtä 
mieltä  asiassa  ?  .  .  . 

— ■  Yhtä  mieltä !  Yhtä  mieltä !  .  .  . 

—  Kuitenkin  minä  määrään  tavan  ja  ajan  itse,  niin 
että  jo  tänään,  niin  että  jo  tänään  kello  viideltä  .  .  .  Nai- 
sen läsnäollessa  ...  Ja  sitten  viimemainittu  myöhemmin. 

—  Aivan  kuten  herra  korkea  tuomari  itse  vain  su- 
vaitsee ! 

—  Tehkäämme  senkin  syyn  tähden,  että  omantunnon 
herääminen  tuossa  naisessa  tulisi  mahdolliseksi.  Sielunsa 
kuolemattomuus  meitä  hänelle  avuksi  yhdennellätoista 
hetkellä  vielä  kutsuu.  Ja  me  autamme  ohjauksilla  ja  neu- 
voilla kääntymään  taivaallisen  isän  tykö,  sen  sijaan  että 
tuliseen  järveen  loiskahtaisi. 

—  Oikein  puhuttu  veli  .  .  .  oikein  puhuttu  .  .  . 
Viittauksesta  oviloikkari  oli  tehnyt  asiaan  kuuluvat 

temput,  lateli  arvoa  ja  kunniaa  osoittavat  lauselmansa. 
Nyt  seisoivat  tuomittavat  uudelleen  tämän  narrimaisen 
komedian  edessä  .  .  .  Tuomari  nyppi  hiirenpartaansa,  teki 
tahallisesti  kiusallisen  äänettömyyden,  suki  sanansa  tar- 
koin ja  sitten  lausui  : 

—  Korkea  tuomioistuin  on  paljon  ja  raskaasti  harkin- 
nut ja  punninnut,  eritoten  etsinyt  kaiken  ohdakelyhteen 
seasta  vain  nisuja,  varsinkin  herra  Pylväistön  eletystä  ja 


138 


koolle  korjatusta  kylvöksestä,  jota  hän  on  viime  aikoina 
ympärilleen  siehottanut.  Lautakunta  on  ottanut  kaikki 
mahdolliset  lievittävät  asianhaarat  huomioon  ja  yrittänyt 
niiden  suhteella  punnita  rikoksien  painavat  punnukset. 
Olemme  myöskin  ottaneet  hänen  yhteiskunnallisen  ase- 
mansa, sivistyksensä,  ynnä  varallisuutensa  huomioon,  sekä 
hänen  ylevän  sukunsa  .  .  .  Lautakunta  huomaa  sen  tosi- 
seikan, että  olette  kaikella  muotoa  ollut  liian  herkkä  vaa- 
rallisia bolshevistisia  aatteita  ja  puheita  kohtaan.  Olette 
rientäneet  ehdoin  tahdoin  avuksi  perustuslakien  kaatajille 
ja  Suomen  itsenäisyyden  tuhoojille.  Vastoin  parempaa 
tietoanne  olette  tehnyt  esi-isiltä  perittyjen  hyvien  tapojen 
rikkomuksen  .  .  .  Niin  että  sitten  kun  valtiorikosoikeuden 
32  osasto  päätöksellään  lokak.  23  :lta  päivältä  1918  valtio- 
petoksesta .  .  .  ,  sekä  perustuslakien  kuninkaallisen  kaa- 
ren 624  kohdan  99  momentin  mukaisesti,  kuin  myöskin 
ottaen  huomioon,  että  vaikka  olettekin  korkeimman  ran- 
gaistuksen ansainneet  ei  vähempää  kuin  neljä  kertaa  .  .  . 
ja  kun  oikeus  on  siinäkin  ollut  armollinen,  koska  yhteen 
ihmiseen  yhtä  kertaa  enempää  ei  voida  sovelluttaa  maini- 
tunlaista tuomiota  .  .  .  ,  niin  myös  syytöskirjelmän  perus- 
teella ja  virkavelvollisuutemme  kunnioituksen  nimessä, 
kuin  myöskin  arvossapidettyjen  lakien  noudattamisesta, 
joista  itse  kukin  hengellämme  edesvastuussa  olemme,  tuo- 
mitsemme teidät  kuoleman  rangaistukseen  yhden  kerran, 
johon  herra  jumala  meitä  vahvistakoon  .  .  . 

Tuomari  pysähtyi  katsomaan  sanojensa  vaikutusta, 
sekä  lisäsi  sitten  alentuneen,  tavallisen  sivili-ihmisen 
äänellä,  ei  enää  tuomarin  asennossa,  ei  paatoksella: 

—  Sulasta  rakkaudesta  kutsuvat  meitä  vanhat  ritaril- 
liset tavat  säädyllisiä  henkilöitä  kunnioittamaan,  että  voi- 
sitte tällä  lyhyellä  ajalla  tehdä  kalliin  sielunne  suhteen, 
mikä  on  hipene  jumalan  omaa  henkeä,  mutta  joka  ei  ruu- 
miin kanssa  kuole  .  .  .  että  voisitte  ylhäisen  isän  ja  itsenne 
välit  selvittää  herramme  vapahtajan  välityksellä  .  .  .  olem- 
me tuomionne  helpottaneet,  kuten  itsekin  huomaatte  kol- 
mella neljänneksellä  .  .  . 

Uskovainen  isäntä  ryntäsi  pystyyn  mielen  ylenpaltti- 

sella  vimmalla,  mutta  tuomari  teki  jyrkästi  torjuvan  liik- 
keen ja  tukki  kerrassa  tämän  taivaallisia  tarkoittavan 
saarnan.  Sen  sijaan  hän  himokkaasti  ja  tyynesti,  vaah- 
donvalkea  pyre  suupielissä  tiedusti  tuomitulta : 

—  Onko  mitään  toivomuksia  lausuttavana? 

—  Puolestani  ei  minulla  ole  mitään.  Miten  herroja 
lahtareita  vain  haluttaa  .  .  .  Tämän  kultuaan  puheenjoh- 
tajan suu  kureentui,  leuka  liikutuksesta  väkätti.  Hänen 
viittauksestansa  siirrettiin  vanki  oven  ulkopuolelle,  josta 
Katarina  kutsuttiin  sisälle.  Tälle  tuomari  sanoi  pöyhkeile- 
vällä  äänellä: 

—  Asianne,  arvoisa  neiti,  on  tutkittu  ja  tuomionne 
on  vieläkin  raskaampi  kuin  edellinen.  Olettehan  ennen 
lankeemustanne  ollut  isänmaan  ystävä,  sen  jälkeen  petturi 
ja  kavaltaja.  Tämä  on  tapahtunut  tietoisesti.  Emme  ole 
eduksenne  löytäneet  lievennystä.  Näin  ollen  ei  olekaan 
syytä  muuttaa  ennemmin  teihin  osunutta  päätöstämme, 
jota  erehdystä  uskoen  olimme  tässä  istunnossa  uudelleen 
käsitelleet .  .  . 

Katarina  nosti  silmänsä  lattiasta  ja  suuntasi  ne  ikku- 
nasta ulos  ulontuvalle  lumipeitteiselle  järven  niemelle, 
jonka  rinteisiin  paistoi  puolenpäivän  aurinko. 

Hänen  korvissansa  kohisi  tuomio  taukoamaton. 

14. 

KIUSAAJA. 
Himoittu  ja  haluttu  päämaali. 

Se  oli  tuomarilla  täyttynyt  enemmän  kuin  satapro- 
senttisesti. 

Maksoi  olla  täynnä  sisäistä  riemua  ja  yltyvää  iloi- 
suutta. 

Kello  puoli  viiden  aikana  astui  Pystytukka  Katarina 
Saloheimon  vartioituun  huoneeseen.  Sotilas  sai  poistua 
sisältä.  Nytkin  oli  Katarina  katsellut  ikkunasta  ulos.  Hän 
eli   enemmän   kaukaista  kuin   paikan   päällistä  henkistä 

ajatusmaailman  elämää.  Tulijasta  mitään  tietämättä  istui 
hän  aivan  hiljaa.  Ja  vaikka  tuomari  tahtoi  herättää  huo- 
miota läsnäolostaan,  ei  se  ensi  otteella  onnistunut.  Sitten 
vasta  kuin  tämä  oli  käsin  koskettanut,  kauhistui  avuton 
nainen. 

Mies  peräytyi  ja  seisoi  hetken  aikaa  keskilattialla. 
Pyöreän  pöydän  luona  hän  pysähtyi  ja  naputteli  sormi- 
naulojansa  tyhjään  sikaarilaatikon  suljettuun  kanteen  .  . . 
Kiljahtanut  nainen  seisoi  selin.  Tyynesti  siirteli  toinen 
tyhjiä  lasiastioita  ja  vaaseja.  Katarina  kerkisi  tällä  aikaa 
koota  rohkeutensa,  käänsi  katseensa  kiusaajaan  ja  vaivoin 
hillitsi  suuttumuksen  myrskyn  lyhyeen  lauseeseen: 

—  Mitäs  tahdot,  konna?! 

Liehutellen  alentui  teeskentelijä  ja  liikkein  sekä  ilmai- 
suin alotti : 

—  Arvoisa  neiti !  Tulin  unohtaneeksi  sanoa,  että  te, 
sekä  rakastettunne  olette  valmiit  puolen  tunnin  kuluessa. 

—  Säälistäkö  sitä  puhut  ?  .  .  . 

—  Tarkotin  sanoa,  ammutaan  .  .  . 

—  Hyvä!  .  .  .  Liikuttaako  se  sinua?  Onko  siinä  jota- 
kin kummaa  ?  .  .  . 

—  Ettekö  tahdo  muutosta  itseenne  nähden  ennenkuin 
kahdestoista  hetki  lyö? 

—  En !  .  .  .  Ohhoh !  .  .  .  Muutosta? 

—  Ettekö  mieheenkään  nähden? 

—  Sehän  riippuu  kokonaan  teistä! 

—  Eihän  se  minusta  riipu  .  .  . 

—  Kenestä  se  sitten  riippuu? 

—  Myöskin  neidistä  itsestä. 

—  Minä  en  ymmärrä  .  .  . 

—  Kuulkaa  .  .  .  Puhukaa  minulle  maltilla.  Näettehän 
että  olette  täysin  vallassani,  eikä  tässä  auta  muu  kuin 
suostuvaisuutenne,  tahi  kaikki  on  lopussa.  Tulin  luoksen- 
ne viimeisellä  hetkellä  tarjoamaan  sovinnon  suopeata 
kättä.  Voin  lahjoittaa  teille  elämänne,  kuten  kai  ymmär- 
rätte. Mutta  siinä  on  olemassa  muutamia  pieniä  seikkoja. 
Ne  seikat  juuri  teidän  on  näissä  olosuhteissa  otettava 
huomioon.  Jos  te  siis  muitta  mutkitta  muutatte  mielipi- 

teenne  minuun  nähden  .  .  .  Olenhan  ollut  kaiken  elin  ikäni 
rehellinen,  uskollinen  ja  rehellinen  ainoastaan  teitä  koh- 
taan. Avuliaisuuttani  olen  aina  uhrannut  auliisti,  sen  tei- 
dän täytyy  myöntää.  Jo  hamasta  lapsuudestanne  saakka 
olen  holhonnut  ja  pitänyt  huolta  onnestanne.  Olenhan 
kasvatusvanhemmistanne  asti  osottanut  kohtaanne  paras- 
ta. Miten  lienee,  tuon  merionnettomuuden  laita,  joka  on 
kuin  eilinen  päivä  edessäni,  vaikka  siitä  onkin  kulunut 
yhdeksän  vuotta  .  .  .  Jos  sallitte  kuulla  tuon  jälkisäädök- 
sen kohtalosta,  minkä  lain  voiman  voittaminen  minulta 
niinellenne,  Sandberg-vainajan  suvun  silmäin  edessä  vaati 
jo  enemmän  kuin  mitä  päivän  valo  sietää  sanoa.  Kuten 
aavistatte  oli  minulla  käsissäni  muutamia  hetkiä  sekä  kas- 
sakaapin avaimet,  sekä  koko  kirjanpito.  Ne  ovat  tehok- 
kaita aseita  ne,  joka  niitä  osaa  ja  ymmärtää  oikealla  ta- 
valla käyttää  edukseen.  Paljon  sitä  numeromies  saa  ai- 
kaan, jos  ei  hänen  kynsiään  polta.  Ja  minä  en  polttanut. 
Ja  ennenkuin  perunkirjoitus  pantiin  talossa  toimeen  olin 
menetellyt  parhaani  mukaan  eduksenne  .  .  . 
Lyhyen  vaitiolon  jälkeen  vastasi  Katarina: 

—  Ja  tämän  kaiken  vääryyden  kehtaatte  avoimesti 
edessäni  tunnustaa !  .  .  .  Houkko,  vai  mikä  tuo  mies 
lienee?  .  .  .  Olethan  kahdesti  minut  tuominnut  kuolemaan! 
Ja  kumminkin  tulet  kettuna  luokseni.  Ja  kaiken  kukku- 
raksi ilmotat  minun  hallinneen  vääryydellä  hankittuja 
omaisuuksia  .  .  .  Mitä  kaikkea  konna  tällä  tarkoitat  ?  Onko 
kurja  omatuntosi  pakottanut  tunnustuksille?  Vai  tahdotko 
ja  himoitsetko  haltuusi  niitä?  Kavaluudella  hankkimiasi 
pääomiako  minulta  kaipaat  ?  Kyllä !  .  .  .  Kyllä  ne  ker- 
naasti minulta  joutavat !  Olenhan  hautaan  menevä.  Ja 
vaikka  eläisinkin,  en  ikinä  kaipaa  kontujasi.  Lahtarille 
joutavat  saaliit,  niitä  väillähän  te  olettekin.  Nauttikaa 
vain  terveydeksenne  onnestanne.  Irstailkaa  omienne  kes- 
kuudessa. Mässätkää  vain,  onhan  teillä  nyt  siihen  aika  ja 
tilaisuus. 

—  Malttakaa  kumminkin,  rakas  neiti!...  Sallikaa 
minulta  kuulla  pari  sanaa...  Vain  pari  sanaa.  Älkää 
tukkiko  korvianne  minulta!   Minä  alistun  kuten  mies, 


142 


jonka  nainen  on  tahdollansa  murtanut .  .  .  Tätä  sanoes- 
saan kiusaaja  polvistui  lattialle  kalpeana  kasvoiltansa.  Pe- 
rin kurjana  ja  ojennetuin  käsin  hän  rukoili : 

—  Älkää  sysätkö  minua  luotanne  syvemmälle  kuin  jo 
olen !  .  .  .  Ettekö  tiedä,  että  sydäntäni  polttaa  alinomainen 
tuli  ja  tuska.  Katumus  ja  synti  lankee  päälleni  kuin  har- 
maa tuhka !  .  .  .  Rintani  halkee !  Se  pakahtuu  surusta. 
Helvetin  tulikivikäry  minua  kärventää.  Minua  paistellaan 
ja  käännellään,  hiivutetaan  sen  kauhean  paikan  päällä, 
josta  näen  savut  nousevan  ylös  jalkaini  alta.  Minä  tunnen 
olevani  yksi  niistä,  jota  mainitaan  kaiken  hyvän  vasta- 
kohtana .  .  .  Kaikkien  katseet  kiiluvat  päälläni  kuin  kyyn 
kamalat  silmät.  Kirous  karkaa  kintereilläni  sitä  karkeam- 
pana, kuta  kauemmaksi  hoihkaavat  voiton  huudot.  Kat- 
seetkin meitä  kalvavat.  Paljous  pahaa  lepää  harteillani. 
Koston  käsi  laskeutuu  hiljaa  pääni  päälle.  Toisinaan  tun- 
tuu kuin  se  jo  koskisi.  Lepoa  en  elämässä  enkä  kuole- 
massa löydä  kun  olette  mennyt  pois.  Ajatelkaa  .  .  .  Tyhjä 
on  minulla  silloin  sydän,  tyhjä  maailma.  Pimeys  ympä- 
rilläni sakenee  ja  synkkenee.  Teissä  minulla  on  asunut 
toivo,  valon  häivä  ja  anteeksiantamus.  Ainoa  valoisa 
kohta  on  se  minulle  ollut.  Liian  pitkälle  käytin  keinoja, 
joilla  kolkkoa  korpitietäni  raivasin  avoimeksi.  Koskaan 
valitsematta  parempaa  kävin  suorinta  tietä  murheelliseen 
tarkoitukseeni.  Mutta  kynttilä,  joka  kaukaisuudessa  mi- 
nulle kumottaa,  pakenee  pois  ja  häipyy  hämyyn  .  .  .Että 
olen  vielä  elossa,  on  sitä  pystynyt  lietsomaan  tieto  siitä, 
että  olette  kumminkin  te  olemassa.  Toivo  on  pitänyt  mi- 
nua vireessä  .  .  .  Ah  .  .  .  sallikaa  tilaisuutta,  sallikaa  tilai- 
suutta .  .  . 

Katarina  kuunteli  sanatulvaa  aikansa.  Mutta  kun  lat- 
tialla läähättävän  miehen  lähentyminen  tuli  vaaralliseksi, 
torjui  hän  tämän  tarjoukset: 

—  Vaiti  kurja !  Minustako  murhaaja  hyvyytesi  riip- 
puu ?  .  .  .  Minäkö  sinua  verinen  mies  tihutöihin  olen  kut- 
sunut ? !  .  .  . 

—  Ei  puhuta  nyt  siitä,  lähdimmekö  matkaan  yhdessä 
vaiko  erikseen.  Mikä  on  tähän  asti  tehty,  sitä  ei  voi  kor- 

jata.  Mutta  kuinka  tästä  alkaen  edelleen  on  aivan  eri  asia. 
Tahtoisinpa  palata  takaisin  rakkaaseen  Turkuuni  ja  olisin 
onnellisin  entisessä  asemassani.  Ihanteeni  olisi,  että  kerta 
vielä  voisin  palvella  teitä  ...  ja  .  .  . 

—  Palvella  isänmaatasi !  .  .  .  Olethan  kantanut  valkoi- 
sen leijonan  vaakunalippua  voitonjuhlien  uhrialttarille. 
Nimesi  olet  ikuistanut  ijäti  poislähtemättömäksi  iankaik- 
kisuuteen, niinhän  sinä  saarnasit.  Mitäs  sen  rinnalle  voi- 
sit asettaakaan  ?  .  .  . 

—  Antakaa  minun  sanella  loppuun  mitä  minulla  on 
mielessäni.  Tehnyt  mitä  olenkin,  on  se  ollut  sulasta  rak- 
kaudesta teihin.  Ja  isänmaani  sitten  .  .  .  Mitäpä  minulla 
maailmassa  muuta  olisikaan.  Ja  tästä  aikain,  olkaa  armol- 
linen minua  kurjaa  kohtaan.  Minä  lakkaan  antamasta 
vaikka  kuolemantuomioitakin.  Minä  päästän  punaiset 
vangit  lievästi.  Minä  olen  oppinut  vastikään  heitä  ym- 
märtämäänkin (  !)  M  inä  päästän  heti  sekä  teidät  että 
Pylväistönkin  vapauteen,  jos  vain  lupaatte  minulle  hiuk- 
kasenkin myötätuntoa.  Katso  miten  moninaiset  ovatkaan 
keinoni  päätelmieni  toteuttamisessa.  Kuoleman  uhka  on 
edessä  teillä,  synkkyys  minulla  ja  musta  määrä  ja  tie  .  .  . 

Hän  nousi  lattialta  verkkaan.  Sitte  jatkoi  muutamien 
minuuttien  päästä : 

—  Kaikki  olette  kuullut.  Sanoin  sen  mitä  aijonkin. 
Kohtaloiden  punnus  olkoon  teillä  kädessä.  Niissä  käsissä 
olkoon  omanne,  minun,  sekä  hänen,  kuin  myöskin  monien 
muiden,  jotka  ratkaisua  odottavat,  mutta  kumminkin  vielä 
hengittävät  .  .  .  Yksin  teistä,  arvoisa  neiti,  teistä  se  nyt 
riippuu  .  .  .  Otatteko  vastuullenne  sielujen  kadotuksen 
vaiko  autuuden.  Nämä  ehdot  ovat  vastaisen  verityön  .  .  . 
Tahdotteko  syöstä  työläisjoukot  kylmästi  ja  raakamaisesti 
luotanne?  Ajatelkaas  leskiä  ja  orpoja,  jotka  viattomasti 
armoa  pyytävät.  Armahtakaa  heitä,  älkää  syöskö  sitä 
joukkoa  perikatoon.  Olenhan  varma  siitä,  että  jos  ette 
olisi  minua  pettänyt  näin  paljon,  ei  tokikaan  oltaisi  näin 
pitkällä,  jumala  paratkoon  ...  Oi  herra  missä  liejussa  nyt 
loiskimme !  .  .  . 

Putosi  nainen  herpaantuneena  tuolille. 

Nämä  sanat  olivat  kamalammat  kuin  mitä  hän  jaksoi 
kestää.  Saattoihan  tuon  roiston  puheessa  olla  perääkin. 
Vihan  puuska,  tulinen  kiukku  raivosivat  ja  etsivät  väylää 
ulospurkaukseen.  Nuo  verisen  miehen  kasvot  polttivat. 
Ääretön  inhon  ja  vastenmielisyyden  tunne  pursuili  voi- 
mattomana pannakseen  vastalausetta.  Mutta  miten  oival- 
taisi, miten  löytäisi  ne  sanat,  joilla  kyllin  voisi  iskeä  tuota 
ilettävää  roistoa?  .  .  .  Oma  entisyys  oli  painajaisena  kohta- 
lon kädessä  ollut  kuin  leikkikalu.  Se  sitoi  hänet  salaperäi- 
sellä tavalla  tuohon  mieheen.  Tämänkertainen  hyve  ja 
maailmankatsomus  oli  verrattava  kuolemankangistukseen. 
Mutta  uhka  kumminkin  asui  hänen  sydämessänsä.  Sanoa 
suoraan  totuus  tuolle  roistolle .  . .  Rusentaa  kokonaan 
tuon  luisu  kallo  .  .  .  Repiä  hänen  savenharmaat  kissansil- 
mänsä.  Mutta  kenties  voitto  murhamiehestä  ei  kallistuisi 
nytkään  hänelle.  Yritys  kenties  koituisi  tappioksi  ja  sen 
jälkeen  hänen  vimmansa  ei  löytäisi  rajaa.  Mies  joka  on 
antanut  tappaa  siskon,  veikon,  isän,  äidin,  kaikki  omai- 
set..  .  Entäs  toisessa  tapauksessa  ?  .  .  .  Niin,  toisessa  ta- 
pauksessa? .  .  .  Sitä  ei  saata  ajatella. 

Katarina  ponnisti. 

Mutta  hän  ei  voinut  taakan  painoa  kestää.  Avutto- 
mana vaipui  hän  pöydälle,  jossa  itki  katkerasti.  Valtava 
kiukku  ja  liikutus  kaiken  loukkauksesta  mikä  hänelle  oli 
pyhää  tulvaili  ulos  kuumina  karpaloina.  Hän  joutui  koko- 
naan tilaan,  missä  oli  käsittämätön  kaikelle.  Hillitön  mie- 
lenpurkaus ja  äärimmäisten  tunteiden  riehunta  sai  hänessä 
hereille  mielipuoliset  vaistot.  Nyt  hänellä  ei  ollut  harkin- 
takykyä. Hän  oli  tahdon  voimaa  vailla.  Hän  tiesi  yhden 
ainoan  tosiasian,  nimittäin  että  kuoleman  kolkutus  jo  kuu- 
luu ja  että  tuonelan  asiamiehen  askeleet  lähestyvät .  .  . 
Mutta  siihenkin  oli  hän  jo  aiemmin  kahdesti  valmistau- 
tunut. Oikeastaan  kaipasi  hänen  olemuksensa  nyt  kiih- 
keästi haudan  lepoa  ja  rauhaa  .  .  .  Vähin  erin  virkosi  hä- 
nessä ajatus,  että  eletty  elämä  oli  kuin  kaukaisen  lapsuus- 
kevään  kangastus,  ammoin  unohtuneen,  menneisyyteen 
häipyneen  kevään,  mistä  enää  koskien  kohinat  jaksoivat 

vienon  purjetuulen  taustalla  heikosti  kuulua.  Elämän  la- 
kien alamaisuuteen  olikaan  turha  enää  kuvitella  kuulu- 
vansa. Sielunsa  silmillä  saattoi  hän  nähdä  aurinkoisia, 
vihreitä  niittyjä.  Lakeuksilla  siellä  nyökyttelivät  orvokit 
hänelle  päätänsä.  Unikukkien  kentät  kutsuivat  ja  reu- 
nustivat jalkakäytäviä. 

Mitä  olisi  ollut  omaisuus,  elämä  ja  rikkaus  kaiken  tä- 
män kauniin  rinnalla?...  Vain  vierasta  ja  alhaista.  Ih- 
mispyrkimys hyvään  ja  kauniiseen,  sehän  oli  hänessä  kuin 
perinnäinen  taipumus  .  .  .  Miten  lienee  hänelle  yhtäläisenä 
selkeytenä  astunut  esiin  työväen  ja  köyhälistön  alasto- 
muus ja  osattomuus  apua  anovana.  Sillä  oli  oma  tari- 
nansa. 

Ja  nytkin  kun  kiusaaja  uudelleen  lähestyi  ja  iskeytyi 
hänen  kimppuunsa,  viekotteli  ja  lupasi  rauhaa  .  .  .  Uhkasi 
sotaa.  Olipa  konna  julkeasti  viskannut  nämä  vastakkaiset 
kohdat  Katarinalle  ratkaistaviksi.  Hänen  ensi  ajatuksensa 
oli  työläisten  asia.  Niihinhän  hänen  toverinsa  kuuluivat. 
Ehkä  säästyisivät  murhilta  ?  .  .  .  Ehkä  uhrien  luku  todel- 
lakin vähentyisi.  Jospa  uhraisi  niitten  edestä  itsensä? 
Mutta  sitten  muistui  taasen  mieleen  kiusaaja,  verinen 
mies,  elinikäisen  vastenmielisyyden  esikuva  ilmestyi  hyi- 
senä ja  riettaana  .  .  .  Tämä  kaikki  puistatti  .  .  . 

Katarina  tunsi  kuumeista  läähätystä  lähellänsä. 

Huohotus  lämmitti  niskaa  ja  heilutti  hiuksia.  Tämä 
tunne  puistatti,  jopa  pöyristi.  Jotakin  muuta  olisi  ennem- 
minkin voinut  sietää  .  .  .  Nyt  se  kokonaan  kauhisti. 

Kalpeana  ryntäsi  kiusattu  nainen  ylös  ja  huusi : 

—  Ulos  !  .  .  .  Ulos  roisto !  .  .  .  Ja  puinen  kynäkouru 
tempautui  pöydältä  ja  lensi  vasten  tuomarin  kasvoja. 
Sen  jälkeen  tuolit,  vesikaraffi,  kukka-astiat,  kirjat.  Niitä 
Katarina  raivoissaan  paiskoi  kiusaajansa  päälle.  Tämä 
yritteli  nousta  iskujen  alta  ja  panna  vastaan,  mutta  saikin 
silloin  jo  toisen,  kahta  tehoi^amman  kolauksen.  Kiusan- 
tekijä katsoikin  lopulta  parhaaksi  loikata  porstuaan  .  .  . 
Mutta  salpaa  avatessaan  hiilihangon  rautainen  haarukka 
iski  häntä  selkään.  Hätään  juosseiden  vartijain  pikaisella 

avustuksella  palautui  rauha.  Mutta  apuhenkilötkään  eivät 
uskaltaneet  sisään,  katsoivat  vain  eteisestä  hurjistunutta 
naista,  joka  vaatteet  auki  ja  hiukset  hajalla  seisoi  yli  kyn- 
nyksen tullakseen  erittäin  uhkaavana. 

Kun  käsiraudat  olivat  Katarinan  ranteissa  paikoillaan, 
alkoi  nyt  kahden  kesken  hänen  luokseen  jäänyt  tuomari 
tuiskailla  ja  viskellä  vihojansa.  Kumminkin  palasi  hän 
porstuaan  ja  syytti  julmasti  oviloikkaria  siitä,  ettei  tämä 
ehdoin  tahdoin  ollut  lukinnut  käsirautoja,  koska  ne  olivat 
vapaasti  neidin  huoneen  akkunalla.  Ja  kun  tästä  uhkailus- 
ta näytti  nousevan  huikea  prosessi,  niin  että  se  tuomarin 
tuoreessa,  kihisevässä  vihassa  uhkasi  tuoda  tuokiossa 
uuden  ja  harvinaisen  pitkäsäärisen  uhrikaritsan,  sujutti 
tyttö  lukitut  kahleet  yli  pienten  nyrkkiensä  ja  viskasi  ne 
räyhääjälle  jalkoihin  ja  sanoi: 

—  Kihlasi,  konna,  ovat  sopimattomat !  .  .  .  V oithan 
silmätä  lottia  muita !  .  .  .  Villiintyneen  naisen  kädet  sidot- 
tiin uudelleen,  tällä  kertaa  kapealla  hihnalla  ...  Ja  kun  se 
oli  pienen  kamppauksen  jälkeen  tehty,  ajoi  ylivaltias  apu- 
rinsa potkimalla  huoneesta,  sekä  huusi  heille  tuomion 
täytäntöönpanosta  heti  kun  saapi  tämän  "tutkintonsa" 
loppuun  suoritetuksi. 

Tällä  kertaa  oviloikkari  kumarsi  vallan  paljonkin  sy- 
vempään kuin  tähän  astisilla  kerroilla.  Nyt  hän  vasten 
tavallisuutta  tyytyi  olemaan  mairittelematta.  Oven  takana 
tosin  kuului  jotakin  sen  tapaista  mykinää. 

Itsevaltias  istui  rauhallisena  uunin  luo,  paineli  pos- 
kiansa nenäliinalla,  koetteli  kuhmuja  ja  kiristeli  hampai- 
tansa. Ne  kimoilivat  riivatusti.  Orvaskesi  oli  vasemmasta 
lonkasta  rytinässä  kohlaistu  vereslihalle.  Housujen  kos- 
ketus siihen  kirveli.  Harteissa  mojuili  pahasti  nakkimak- 
karaksi paisunut  mustelma.  Teki  mieli  hiipaista.  Kirous 
tuli  tosin  tuskainen,  mutta  sisu  ei  kumminkaan  sallinut 
sanoiksi  suuremmiksi  sitä  selittää .  .  .  Hänen  himonsa 
olivat  raatoa  ja  pirun  pirua,  ne  kun  yhä  vain  kiihtyivät 
tulisimmistakin  vastustelemisista. 

Tuomari  oli  tällä  erää  mielentilassa,  joka  ei  lannistu- 
nut vastuksista.  Sitä  kiihotti  nouseva  himo  huolimatta 


147 


siitä,  että  oli  kuin  halolla  piesty  kiimainen  koira.  Hän 
pikemmin  olisi  toivonut  Katarinan  uudelleen  ryhtyvän 
kaikin  voimin  häntä  kynsimään  ja  repimään.  Tuolilla  sii- 
nä sadatellessaan  johtuivat  hänen  muistiinsa  muinoin 
kuolleen  köyhän  isänsä  sanat :  "Tapellen  lapsia  tehdään, 
tukkanuottasilla  taputtelut  toistetaan."  Tuomaristakin  al- 
koi tuntua  siltä,  että  tämä  oli  asiaan  kuuluvaa,  yksi  muoto 
rakastelevien  kesken,  johon  intohimojen  aallokossa  silloin 
tällöin  hätäydytään.  Kun  ollaan  kahden  asetuttu  elämän 
ulapalle  aviolliseen  purjealukseen,  saattaa  siellä  olla  tuulia 
jos  tyveniäkin  säitä,  vihaisia  vihureita,  jopa  raivoisia 
myrskyn  hetkiäkin.  Ja  varsinkin,  jos  alukseen  ui  joku 
kolmas  asiaan  kuulumaton  —  kuten  tässä  tapauksessa  tuo 
toinen,  ei  siis  ole  ihme  jos  mehakka  syntyykin. 

Erinäisistä  vammoista  huolimatta  heltyi  hän  pikem- 
minkin kuin  kiukustui.  Hetken  kuluttua  hän  alotti  koo- 
millisesti : 

—  Taputtelette  mua  hiilihangolla .  .  .  Olettepa  helkku- 
nassa  ensimäisen  lähentymiseni  ottanut  vastaan  liian  kuu- 
masti .  .  .  Kumminkin  ottakaamme  uusi  kuuri  ja  kurssi. 
Likistelkäämme  luontevammin.  Tämä  ehkä  on  mielestän- 
ne ylön  tunkeilemista,  mutta  minä,  rakkaani,  voin  puoles- 
tani esittää  näkökantoja,  jotka  kyllin  selvästi  osottavat 
mielenkarvautenne  .  .  .  Tässä  maailmassa  nimittäin  täytyy 
tottua!  Varsinkaan  kaikki  ihmiset,  jaloluontoiset  erittäin- 
kään,  eivät  ole  mitään  vahakappaleita.  Ihmiset  eivät  ole 
samoja,  vaan  ne  muuttelevat  paikkaa  sinne  tänne.  Ja  sel- 
lainen sitä  Iäisensä  olio,  monta  kertaa  valistunut,  laajakat- 
seinen .  .  .  Taikka  sitten  tulee  siitä  paikallaan  ollen  maan- 
myyrä,  joka  potkii  palkitsijaansa,  tihruilee  reijästään 
ainoastaan  kotitanhuiden  näköaloja  .  .  .  Kumminkin  pää- 
tän puheeni  lyhyeen  ja  olen  hieman  hävytön :  Ellei  neiti 
suostu  suosiolla  mielipiteisiini,  tulen  minä  käyttämään 
omia  keinojani  .  .  . 

Ei  vastausta. 

Hiljaisuuden  jälkeen  alotti  tuomari  uudelleen: 

—  Ettekö  ollenkaan  tiedä,  mikä  mies  minä  tällä  erää 
olen?  En  ole  se  "kuiva  konttoripäällikkö",  joksi  minua 

yleensä  luuloteltiin.  Minulla  on  nyt  valta  ja  voima  tehdä 
kanssanne  mitä  ikinä  haluttaa.  Ja  mikäli  asiaa  tahdotte 
ymmärtää,  sanon  sen  suoraan,  ettei  haluja  minulta  tule 
puuttumaan  .  .  .  Ensinnäkin  annan  minä  ampua  rakastet- 
tunne, sitten  seuraavat  ilman  muuta  kaikki  ne  henkilöt, 
joista  vähimmässäkin  määrin  olette  olleet  riippuvaisia. 
Tietäkää,  että  poistan  tieltäni  ihmiset,  jotka  eivät  minua 
miellytä,  ovatpa  ne  olennot  sitten  väriltään  ja  arvoltaan 
siinä  suhteessa  sinisiä  tahi  punaisia.  Sen  jälkeen  teen 
minä  itselleni  kristillisen  aviovaimon,  joka  on  kunnioi- 
tettu jumalan  ja  ihmisten  edessä.  En  kysy  siihen  ollen- 
kaan suostumustanne.  En  voi  olla  sanomatta  julki,  että 
kiintoisuuteni  hetki  hetkeltä  teihin  nousee.  Kuta  suurempi 
on  vastustuskykynne,  sitä  ankarammin  minun  tulee  hyö- 
kätä päällenne,  sillä  se  on  juuri  suurin  hetkeni  ja  haluni. 
Kas  sellaista  kiinteää  ja  kimmoisaa  rakkautta  aina  olen- 
kin kaivannut.  Kuta  hikisempi  kohta  ja  koettelemus,  sitä 
houkuttelevampi  hekuman  himo  ja  osuus.  Mitä  enemmän 
taistelette  minua  vastaan,  sitä  hurmaavampi  tulette  ole- 
maan. Kuta  vähemmän  osotatte  mieltymystä  minuun,  sitä 
hehkeämpää  tunnetta  se  tuo.  Minä  en  mistään  auringon 
alla  saa  siinä  suhteessa  vertaistanne.  Ja  jotta  pysyisitte 
kunnialla  tallessa  karkailematta,  tulen  pitämään  siitä  helk- 
kunas  itse  huolen.  Keinoja  löytyy  varunkin  varsan  taltut- 
tamiseen. Minun  on  tässä  suhteessa  vainottava  vain  pu- 
nikkeja. Ettekö  ole  erinomaisen  onnellinen,  että  niiden 
käsistä  vasta  pelastuitte .  . .  Minä  olen  holhoojanne  ja 
siihen  virkaan  määrätty  jo  lasna  ollessanne.  Ja  nyt,  kun 
punikit  tulivat  lyötyä  ja  valkoinen  valta  seisoo  lujana, 
ovat  minulla  aina  valtit  takanani.  Ohjissa  pysytte,  ohjis- 
sa ..  .  Sitten  vielä  —  puhui  tuomari  verkkaan  —  tullaan 
sodan  jälkeen,  arvaan  ma,  jakamaan  arvonosoituksia  par- 
haimmille ja  sankarillisimmille  valkoisen  armeijan  urhoil- 
le. Parhaimmat  valtion  virkapaikat  jaetaan  juuri  heille. 
Korkeimmat  palkat  takseerataan.  Tuloja  virtailee  ehty- 
mättömästi.  Ja  sitten  päälle  päätteeksi  mikä  arvo  ja  kun- 
nioitus lankeekaan  heidän  osallensa!  En  epäile,  ettei  mi- 
nulle sitä  tule,  koska  ansioni  suuret  sitä  edellyttävät.  Rou- 

vana  mahtavasti  saatte  olla  rinnallani  kun  vain  suostutte 
olemaan  kauniisti  kanssani  .  .  .  Sentähden  minä  kysyn  nyt 
vielä  muuten  vain :  Hyväksyttekö  vaiko  hylkäätte  tar- 
joukseni ?  .  .  . 
Ei  vastausta. 

Kuulematta  mitään  katseli  Katarina  ulos  ikkunasta. 

Kuka  tiesi  mitä  hän  mietti.  Voimattomuus  vaiko  pel- 
ko, ehkä  viha  saattoivat  pitää  suun  sanattomana.  Vaiti- 
olon käsitti  kiusaaja  merkitsevän  myönnytystä,  että  tyttö 
on  tullut  joten  kuten  järkiinsä,  että  hän  perin  perältäkin 
punnitsee  ja  on  alottanut  miettimisen  hänelle  itselleen  on- 
nelliseen suuntaan.  Jopa  herkesi  Pystytukkakin  puhele- 
masta. Siitä  paikasta  alkoi  hän  tehdä  johtopäätöksiänsä. 
Naisen  luonto  on  huikentelevainen.  Se  läikkyy  kuin  vesi 
liukkaassa  emaliastiassa  .  .  .  läikkyy,  jos  sitä  liikutellaan. 
Henkensäkin  oikein  heltyi.  Jopa  katui  sitä,  että  oli  tuohon 
hentoon  vartaloon  voinut  vihaa  kantaa,  vaikka  valjuakin. 
Solakkana  se  siinä  seisoi.  Kuinka  houkuttelevana  hän 
käsivartensa  kietoisikaan  tuohon,  joka  tuossa  ikkunan 
edessä  seisoo.  Talonpoikaisnaisen  laajan  röijyn  alta  hah- 
mottui hento  ja  huokuileva  rinta.  Ja  kuta  enemmän  hän 
tuota  olemusta  katsoi,  sen  kiintoisemmasti  siihen  hänen 
silmänsä  juuttuivat.  Savenharmaat  kissansilmät  kiiluivat 
odottamatonta  tulta.  Hänen  viivamainen,  jopa  jonkun  ver- 
ran kureentunut  suunsa  pikistyi  piukemmaksi.  Polvet  va- 
vahtelivat himokkuuden  huumosta.  Ryöppynä  kihosi  vas- 
tustamaton halu  nousta  ja  käydä  käsiksi  tuohon  jumaloi- 
tuun .  .  .  Ylväs  ja  mahtipontinen  asento  asui  tuon  olennon 
läheisyydessä.  Tämä  oli  pitänyt  häntä  aina  kunnioitetta- 
van matkan  päässä  tuosta  naisesta.  Mutta  nyt  se  matka 
lyheni  .  .  .  Nyt  oli  iskettävä  kiinni,  kävi  kuinka  kävi.  Kuin 
iilimato  tuli  imeytyä  ikipäivikseen  irtipääsemättömäksi, 
koska  nyt  vielä  oli  aika  ja  hetki.  Piti  iskeä  vasamana 
vain  .  .  .  Harata  vaikka  kynsin  ja  hampain  kuin  hauk- 
ka ..  .  Ah !  .  .  .  minkä  makuinen  onkaan  veren  ja  himon 
sekoitus  ja  hurmoinen  huikea  humala !  .  .  . 

Luiset  laihat  käsivarret  kietoutuivat  rautapihteinä  äk- 
kiä avuttoman  naisen  ympärille  .  .  . 

15. 


LYÖ  KAHDESTOISTA  HETKI. 

Kestikievarin  pihalla  kävelivät  oikeudenkirjuri  ja  ovi- 
loikkari. 

He  olivat  perin  pohjin  hämmästyneitä  sekä  tuomarin 
äkäilemisestä,  mutta  paljonkin  enemmän  juuri  kuulleensa 
huhun  johdosta,  joka  toi  kiusallisen  tiedon  punaisten  sis- 
sien läheisyydestä  .  .  .  Mokoman  hälytyksen  kumminkin 
katsoivat  näissä  olosuhteissa  mahdottomaksi.  Olihan  se 
typerää  ja  äärimmäistä  mielikuvituksen  hätiköimistä. 
Mutta  tieto  oli  tuotu  kumminkin  ja  se  kertoi  sissien  lähes- 
tyvän kirkonkylää.  Sukeusi  siinä  pihassa  itsepintainen 
keskustelu : 

—  Se  on  mahdotointa  .  .  .  Juorut  ovat  juoruja.  Pitkä- 
korvat niitä  uskokoot. 

—  Sitäpaitsi,  rajavaaralaisista  kuului  eilen  lopullinen 
selvä  tulleen  .  .  .  Oli  se  monimutkainen  juttu,  mutta  ei 
siinä  auta  vastaanpano. 

Puhellessa  siinä  sinne  ja  tänne  huuteli  pihan  takana 
sotilas  samaan  joukkoon : 

—  Väitetään  punikkien  saaneen  lisäjoukkoja !  Sano- 
vat ilmestyneen  .  .  . 

—  Mistäpäs  niitä?  .  .  . 

—  Paha  tuli  ja  tiesi  mutta  ilmestynyt  oli .  .  . 

—  Höpsis !  .  .  .  Kokonaan  turhaa  turinaa  .  .  . 

Oltiin  hetken  aikaa  hiljaa.  Mutta  sotilaan  väitös  kum- 
minkin kaiveli  mielessä  huolimatta  päällikön  rauhoitta- 
misesta. Päälliköthän  olivat  aina  sitä  Vilppulassakin  va- 
kuuttaneet, ettei  muka  hätää  mitään.  Ja  kumminkin  va- 
kuutuksista huolimatta  saatiin  tuta  piankin  punikkien 
päällekarkauksia.  Sentähden  kysyi  toinen : 

—  Muutenko  sinä  arvelet  ? .  .  .  Vai  mistä  sinä  tiedät  ? 

—  Laivan  sanotaan  Amerikoista  tulleen  Kristianiaan. 

—  Norjaanko?  .  .  .  Laivanko?  .  .  .  Amerikoistako?  .  .  . 
No  ja  sitä  minä  en  usko.  Mutta  toinen  suojeluskuntalai- 
nen, joka  Pihtiputaalta  aikanaan  meni  Amerikaan  ja 
kymmenen  vuotta  sitten  palasi,  kiirehti  kysymään : 

—  Siinä  on  varmaan  Amerikan  suomalaisten  puna- 
kaarti ?  .  .  . 

—  Se  kai  se  sitten  on !  .  .  .  Pihtiputaalaisen  ääni  sai 
vauhtia : 

—  Mutta  sitten  pojat  ei  olekaan  leikin  asiat !  .  .  .  Ne 
ne  kuuluu  olevan  pahoja  tappelemaan !  .  .  .  Ja  niillä  on 
kalut .  .  .  Jos  te  tietäisitte,  aijai  pojat  niitä  winsisterei- 
tä  .  .  .  Ja  minä  arvaan  että  siinä  on  eri  miehet,  jos  on 
kalutkin  .  .  .  Toiset  jo  hämmästelivät : 

—  Niinköhän  se  sittenkin  olisi? 

—  Mehän  tässä  lopulta  sittenkin  ?  .  .  . 

—  Joo,  lopulta  sitä  ahdistuu  vaikka  kiven  väliin  .  .  . 

—  Ohhoh !  .  .  .  tuota  en  olisi  uskonut. 

Mutta  oviloikkari  joka  käveli  rauhattomana  tiellä, 
eikä  voinut  saada  ajatuksistansa  äskeistä  tuomarin  anta- 
maa häpäisemistä,  millä  tämä  pahoin  oli  pitkää  miestä 
loukannut,  kuunteli  toisella  korvallaan,  kunnes  puuttui 
hänkin  keskusteluun : 

—  Yksikään  sielu  ei  siinä  tarkoituksessa  Amerikasta 
pääse  tulemaan  jos  mielikin  tekisi.  Maailmansodan  takia 
mannermaasaarrot  sulkevat  tien  kapinoitsijoilta  ja  estä- 
vät siirtymästä  toisesta  maasta  toiseen.  Joten  se  on  vailla 
alkua  ja  loppua.  Mutta  mikäli  Hämeessä . oleviin  punikki- 
joukkoihin  tällä  erää  tulee,  on  niitä  sukseilemassa  siellä 
ja  täällä  sivupuolilla  metsissä.  Pyrkivät  pakoon  Tampe- 
retta kohti  jos  löytävät  tilaisuutta ...  Ja  täältä  nekin 
aikoja  ovat  karkoitetut  .  .  . 

—  Lienevätkö  ne  niin  vallan  aikoja,  koska  vasta  eilen 
Rajavaaralla  teuhasivat. 

—  Paljonkin  mahdollista  .  .  .  Joku  siellä  liikuskelee. 
Perkaajat  eivät  ehdi  kaikkia.  Ja  mies  siellä  ja  täällä  ei 
merkitse  mitään.  Vasemmalla  Lempäälässä  ja  Ikaalisissa 
oikealla  ovat  sivustat  painaneet  pussinperän  tukkoon,  niin 
että  apajassa  ovat  kuin  kcreskalat.  Antaapa  heidän  pus- 
keskella  puolelle  ja  toiselle.  Eivät  tästä  kumminkaan  kuu- 
luin joudu. 

Keskustelu  taukosi. 

Pihan  alapuolelta  maantien  takaa  pirstoutui  rakennuk- 

sen  peräikkuna.  Ruutu  siitä  säleinä  singahti  hangelle. 
Siten  syntyneestä  aukosta  saattoi  sisältä  kuulua  tukah- 
duttavia avunhuutoja  .  .  .  Sattuipa  siihen  kapeluun  tulla 
talon  isäntä  itsekin.  Tämä,  ties  millä  matkoilla  oli  ollut,  ei 
talossa  sattuneista  tapahtumista  tiennyt  mitään.  Ukko  oli 
matala,  tiukkakatseinen,  paksu  jäärä  .  .  .  Siis  oviloikkarin 
täysi  vastakohta.  Tiukeasti  tihrusti  isäntä  sinne  ikkunaan, 
sitten  kysyvästi  miehiin,  varsinkin  pitkää  miestä  epäili  ja 
ounasti.  Sanoi  sitten : 

—  Mitäs  perhanaa  siellä?...  Ikkunoitahan  siellä? 
Vai  mitä  ?  .  .  . 

Kukaan  ei  viitsinyt  vastata.  Tämä  suututti  yhä  enem- 
män hidasta  isäntää: 

—  Mitäs  pliipslaakaria  te,  vai  hunsvottiako  siellä?  .  .  . 
ikkunoita  ruotii.  Isännän  äyskäiseminen  tuli  toki  vaka- 
vaksi ja  talon  isännän  sana  se  painoi  valkoisten  armei- 
jassa. Sentähden  toisten  takana  seisonut  oviloikkari  höt- 
kähti  esiin : 

—  Tuota  .  .  .  kunnioitettava  korkean  oikeuden  .  .  .  tuo- 
ta hyvä  isäntä  .  .  .  Korkean  oikeuden  tuomari  ja  herra, 
ja  .  .  .  kuuluisan  kauppakonsulin  konttoripäällikkö  Turun 
kaupungista  tutkii  siellä  parhaillaan  erästä  analyyssiä  .  .  . 
Yh  hm  .  .  .  tuota  sanoakseni,  jonkinlaista  tutkintoa  vangin 
kanssa,  joihin  kokeiluihin  liittyy  sitä  paitsi  jonkinlaisia 
pienempiä  fysiologisia  kceharjoituksia  .  .  .  Nähkääs,  herra 
isäntä,  hänellä  voipi  olla  muutamia  vissejä  voprooseja  ja 
oikeuksia  väkisin  kihlaamaansa  holhottiin  .  .  . 

Ison  aikaa  katseli  isäntä  hoikkaa  loikkaria,  joka  pu- 
huessaan horjui  kuin  virvi,  niinkuin  kuitukorsi  tuulen 
henkäyksissä.  Ja  mitä  oli  tämä  mokoma  puhe?  Mitä  se 
meriteerasi?  Oliko  se  ivaa,  vaiko  täyttä  totta?  Päällisiksi 
viirinsalko  kumarteli  luonnottomasti  ja  äiteliäästi  .  .  .  Jo- 
pa maalaisukon  mielestä  tämä  totisesti  oli  osoitettu  hä- 
nelle pilkaksi.  Sentähden  hän  sanoi : 

—  Mitäs  saatanaa  huojut!?...  Enhän  min'ou  mikä 
apostoli,  enkä  neitsyt  Maaria.  Pyhäin  kuviako  tässä  pal- 
velet !  ?  Mieshän  min'  oun ! 

Oviloikkari  ei  ollut  tottunut  näin  kuivaan  kohteliai- 

suuteen.  Sen  tähden  hän  säikähti  ja  huippi  muutamalla 
loikkauksella  sivuun.  Siellä  kymmenen  sylen  etäisyydellä 
pihasta  seisten  teki  entistäkin  syvemmän  kumarruksen. 
Näitä  pohjattomia  kohteliaisuuksia  ei  isäntä  kumminkaan 
enää  joutanut  näkemään.  Hän  kiiruhti  pitkävartisissa 
metsäsaappaissansa  yli  pihan  vierashuoneustolle,  mistä 
kuuluivat  jatkuvat  avunhuudot  katkeamatta.  Sanat  ja  ääni 
eivät  kumminkaan  rikkinäisen  ruudun  kautta  jaksaneet 
selviytyä.  Toiset  pihassa  olijat  näkivät  isännän  juoksevan 
ylös  korkeita  kuistin  rappusia  ilman  että  vartiossa  olevat 
uskalsivat  estettä  asettaa.  Oviloikkari  risti  napansa  ja  teki 
sen  kohdalle  yhäkin  hartaampia  ristinmerkkejä.  Jonkin- 
lainen vahingonilon  puna  ja  riemu  peiliytyi  hänen  pos- 
killensa. Pienen  toimituksen  tehtyään  harppi  hän  pitkillä 
kamelikurjen  säärillänsä  seinuvierustaa  hissukseen,  sormi 
ja  kieli  piipalla  aina  särjetyn  ikkunan  alle  asti.  Täällä 
hän  otti  lakin  päästään  ja  kuunteli,  kuunteli  ja  käiverteli. 
Nyrkkiänsä  hykerrelen  hän  alkoi  nyökkiä  ja  viittoa  mui- 
takin kuulemaan.  Viittauksen  ymmärsivät  kirjuri  sekä 
muutama  sotilas.  Nyt  heitä  jo  siellä  useampia  yhdessä 
kurkkoili  kaulat  pitkinä  ja  kuuntelivat.  Varovaisina  liik- 
kuivat varpaillansa.  Siellä  tapahtui  jotakin  .  .  .  Toisinaan 
kuului  melun  keskeltä : 

—  Mitäs  helkkunassa  sinä  mies  sitä  naista  täällä  läh- 
määt !  ?  .  .  .  Kukas  sinun  noin  on  käskenyt  keskellä  päivää 
evervaltaan  ?  .  .  . 

Jytinän  jälkeen  kuului  taas : 

—  Kyllä  minä  sinulle  halju  näytän  mistä  naparetki 
alkaa !  .  .  .  Vai  sinä  halvattu  villakoira !  .  . .  Minun  talos- 
sani nopojasi  näyttelet !  . . .  Sen  täytehinen  . . .  Nenästäsi 
sinut  näen  kutunlypsäjäksi !  Enemmän  sulle  satikutia... 

Sen  jälkeen  kuului  nyrkin  iskuja  ja  mäjähdyksiä  sel- 
kään. Taasen  kysyi  isäntä: 

—  Kukas  sinun  käski  talostani  ikkunoita  lampsi- 
maan ?  !  .  .  .  Pysyivät  ne  ehyinä  punikkienkin  aikana  .  .  . 
Niin  että  antaapas  olla  vastakin  rauhassa!...  Ulos  mö- 
kistäni kalju  kaalinkerä  !  .  .  . 

Ovi  lennähti  auki.  Ikkunalle  kurkkijat  ottivat  siinä 

samassa  vihaisen  kilpajuoksun.  Mutta  oviloikkari  sääri 
monin  verroin  edelle  muista  ja  kerkesi  tielle  varalta  val- 
miiksi. Toisetkin  tulivat  siihen  ja  kuiskailivat : 

—  Se  taisi  olla  parahiksi  .  .  . 

—  Jäärä  se  oli  .  . . 

—  Pässi  totisesti. 

—  Mutta  voimmehan  joutua  me  muutkin  matalan 
miehen  muksitta vaksi  sanoi  kirjuri : 

—  Sillä  taholla  tuskin  vaaraa. 

Lakittamin  päin  juoksi  juristi  rakennuksesta  ulos. 

Korkea-arvoisen  oikeuden  isänmaalliselle  edustajalle 
tämä  edesottaminen  oli  perin  alentavaa.  Vapaussodan  san- 
kari ja  ihailtava  avu  oli  alkanut  kiitelemään  pitkin  pinte- 
leitä.  Tässä  tuomarin  souvissa  oli  sukeutunut  tällainen 
kuuma  kohtaus,  joka  kipristi  varpaita.  Erittäin  kipakkana 
juoksi  kaljupäinen  lakitan  mies,  juoksi  yhtä  mittaa  kes- 
kelle pihaa  ja  ähky  iii : 

—  Ettekö  te  nähneet  ?  .  .  .  Ettekö  te  huomanneet  mi- 
tään? .  .  .  Kuinka  te  ette!?  .  .  .  Mitenkä  te  oikein  lurjus- 
telette  ?  .  . . 

—  Oviloikkari  otti  asennon  ja  kumarteli  syvään : 

—  Jahah !  .  .  .  Teidän  arvonne  on  saanut  varmaankin 
tutkimuksensa  suoritetuksi  lopulleen  .  .  . 

—  Vaiti !  .  .  .  Minä  kysyn  teiltä :  Ettekö  te  nähnyt  ? 
Ettekö  te  ollenkaan  nähnyt  sitä  kirottua  jäärää? 

—  Mitään  jäärää  emme  totisesti  nähneet !  .  .  . 
Tuomari  kummasteli  ja  ihmetteli : 

—  Yks'  mustapartanen  merisika !  .  .  .  Mutta  teidän 
täytyi  huomata !  ? 

—  Niin  että  mistä  se  olikaan  taas  kysymys? 
Miehet  vaikenivat  kuin  hauta.  Tuomari  puhisteli  ja 

pihisteli,  rassaili  muutamia  reikiänsä  hengen  kulkukun- 
toon,  jatkoi  sitten  selvemmällä  ja  käskevämmällä  äänellä : 

—  Vai  ette  tiedä!  .  .  .  Sepä  ihme  ja  kumma?  Vai  ette 
ollenkaan?  Kauniita  vartijoita!...  Tosiaankin  kauniita 
isänmaan  sotilaita!  Teidän  tulee  tietää  kuka  teille  antaa 
palveluksen,  kuka  leivän,  kuka  palkan  maksaa  ja  kuka 

ylläpitää.  Ketä  teidän  tulee  kuulla,  totella  ja  ketä  vartioi- 
da. Ja  ellette  tee  sitä  huomiota  ja  velvoitusta  tunne,  niin 
teidät  pannaan  tunteinaan.  Pannaan  seisomaan  seinää  vas- 
ten punikin  rinnalle.  Pannaan  sorahautahospiksi  joka 
sorkka  niin  eiköhän  ala  jumal 'auta  lipumaan  palvelus  ja 
työ  tämän  maan  puolesta.  Nyt  minä  ammutan  teistä  vielä 
tänään  muutamia  opiksi  ja  nuhteeksi  toisille,  sekä  ojen- 
nukseksi yleiselle  järjettömyydelle  .  .  .  Muutoinhan  rie- 
naus ja  ruokkoomattomuus  saattaa  syöpyä  ja  iskeä  kyn- 
tensä hyvinkin  syvälle.  Saattaa  käydä  siten,  että  jonakuna 
päivänä  löydämme  itsemme  mahdottomuuden  keskeltä  .  .  . 
niin  .  .  .  Mutta  nyt  teidän  tulee  heti  ottaa  kiinni  kaikki 
vangit,  ja  se  jäärä  ...  se  sika  ...  Se  merisika  .  .  .  Sille 
ro  jolle  heti  paikalla  näytetään  helvetin  kuumaluukku,  se 
häkäläpi !  Muutoinhan  ette  ansaitse  ruokasuolaanne  siinä 
toljaillessanne  .  .  . 

Upseeri  ja  oviloikkari  hätkähtivät. 

Sotilaat  kirosivat  ja  pelkäsivät.  Kääntyivät  koroillansa 
jyrkästi  ja  saapastelivat  rakennukseen  aseet  ojossa.  Het- 
keä myöhemmin  ilmestyivät  pihamaalle  kellarilta  tuodut 
vangit.  Toisia  potkittiin  takapieluksille  sikolätin  oven 
matalan  reijän  kautta,  josta  myöskin  ajettiin  kuutta  kapi- 
nallista pikkutalonpoikaa.  Aiheettomasti  iskettiin  nyrkeillä 
tahi  pyssynperillä  tölmäistiin  kasempaan.  Kartanolla  siellä 
ja  täällä  kertausivat  kiroukset  karkeina. 

Korkeita  portaita  astelivat  alas  vastenmielisinä  Kata- 
rina ja  Arvid.  Talon  isäntä  itse  oli  ankara  ja  punainen. 
Pelkäämättömästi  hän  tiuski  ja  äkelteli  vastaan.  Joku  iski 
matalaa  miestä  takaapäin,  niin  että  tämä  joutui  ottamaan 
poikamaisia  loikkauksia,  ja  niin  hänkin  alistui  ja  oli  vaiti. 

Yli  pihan,  alatse  tallin  ja  vaateaittani  porttisolan  lähti 
saattue. 

Mukana  mykkinä  ja  masentuneina  olivat  onnettomat 
kuin  elävät  ruumiit.  Tuomari  oli  nyt  erinomaisen  intohi- 
moinen ja  nautinnonhaluinen.  Kiiliintyminen  pullistui  le- 
kottelevista sieraimista  ulos  eri  vohotuksella.  Edestakai- 

sin  hän  siinä  nokka  pystyssä  tohisi  ja  vohisi.  Nuuski 
oikeaan  ja  vasempaan  etsien  missä  olisi  "mukavin  kohta." 

Maantieltä  metsään  ei  johtanut  tietä. 

Kumminkin  navetan  taitse  riihen  luo  ja  olkiladolle 
johti  piikain  jalkatie.  Sinne  oli  hurtta  pikimmiten  paikan 
määrännyt.  Jotta  ladolle  olisi  päästy  olisi  kumminkin  pitä- 
nyt palata  sitten  pihalle  takaisin,  josta  kautta  tallattu  tie 
johti  suoraan  riihille.  Mutta  hätään  hurmoontunut  janosi 
siinä  paikassa  päästä  päämaaliin.  Pystytukka  kysyi  koh- 
teliaasti isännältä  neuvoa: 

—  Voisitteko  te  paremmin  meille  osoittaa  missä  niin- 
kuin ?  .  .  .  Odottakaapas  .  .  . 

Isäntä  rauhallisena  ja  huolehtivana  otti  asian  tyynesti 
ja  harkitsi  sekä  omaansa,  että  toisten  teloituskohtaa : 

—  Kyllä  vallan  .  .  .  riihen  takana  savikuoppa. 
Tuomari  ilostui : 

—  Oivallista !  .  .  . 
Isäntä  jatkoi : 

—  Siinä  on  tosin  lunta,  mutta  sen  voisi  lapioida  .  .  . 
Oviloikkari  ehätti : 

—  Ja  saisikohan  luvan  kysyä,  missä  niitä  lapioita 
olisi  ? 

Isäntä  vastasi  yhtä  totisesti : 

—  Siellähän  niitä  kärryvajassa. 

Siitä  paikasta  juoksivat  sotilaat  etsimään. 
Kuolemaantuomitut  sytyttivät  savukkeita. 
Arvidkin  vastoin  tavallisuutta.  Isäntä  ojensi  tuoma- 
rillekin : 

—  Polttakaa,  döden  väntar  oss  alla  .  .  .  (meitä  kuole- 
ma odottaa).  Tuomari  katsoi  vastahakoisesti  matalaa 
miestä  silmiin,  joka  siinä  vankien  keskellä  seisoi  vahvasti 
vartioituna,  käsittämättä  mitä  tämä  "pirullinen  mies" 
kaamealla  hymyllänsä  tarkotti? 

Isäntä  pantiin  kumminkin  sotkemaan  hangessa  lyhyttä 
umpea  auki.  Tätä  tehdessänsä  toipui  ukko  melkoisesti 
vanhoilleen,  vajosipa  rauhallisuuteenkin.  Puheli  kalman 
kaipaisi  joille  merkillistä  ivaa  .  .  .  Sen  sijaan  oli  tuomari 
taasen  muuttunut  äkkiä  tuimaksi,  verenhimoiseksi  käski- 

jäksi.  Hänen  kasvonsa  muuttuivat  tuhkan  harmaiksi  ja 
saatana  asettui  hänen  hahmoonsa.  Nyt  kiirehti  hän  huu- 
doillansa lapioita  kantavaa  miestä  saapumaan  .  .  .  Mutta 
se  vaan  hidasteli. 
Ja  mitä  ihmettä? 

Mies  pysähtyi  katsomaan  raitin  suuhun,  keskellä  tu- 
limmaista  hoputusta  ja  kiirettä  kuhnaili. 

Talon  karjakeittiörakennus  ja  olkilatorivit  sulkivat 
riihitieltä  näköalan  sinne.  Joukko  ei  nähnyt  mitä  se  mies 
tiellä  toljaili.  Eikä  tuomarin  komentovallan  edelle  uskal- 
tanut mennä  edes  itse  jääkäri  tällä  erää,  niin  vihaksipis- 
tävää,  niin  pöyristyttävää  oli  tämän  toiminta  nyt. 

—  Mitäs  äimäilet?  .  .  .  Lapiot  tänne! 

Mutta  sen  sijaan  että  kantaja  käskyä  olisi  kuullut, 
viskasi  tämä  taakkansa  tielle  ja  läksi  painaltamaan  takai- 
sin taloon.  Kaikki  katsoivat  kun  mies  juoksi  minkä  käpä- 
lät kantoivat.  Tuomari  luuli  miehen  käsittäneen  väärin  ja 
lähteneen  täyttämään  uutta  määräystä.  Sen  tähden  hän 
alkoi  sadatella : 

—  Tässä  kallista  aikaa  kuluttaa !  .  .  .  Kyllä  saakeli ! 
Jääkärille  hän  sitten  tiuskasi : 

—  Tehkää  tehtävänne  tuossa  läävän  seinustalla  .  .  . 
Siinähän  ovat  punikki  punikin  läheisyydessä  .  .  . 

Murhavimma  tarttui  sotilaihin.  He  tahtoivat  teon 
suorittaa  pian. 

Hälinän  keskellä  huitoi  isäntä  itsepintaisesti  pihalle 
päin,  huusi : 

—  Tänne ! . .  .  Tänne ! . .  .  Pojat !  Hei  siellä !  .  . .  Tääl- 
lä miestä  tarvitaan  !  .  .  . 

Haapaniemen  pihalle  syösksyi  suksimiehiä. 

Niitä  tuli  vauhdikkaasti  toinen  toisensa  jälessä.  Suin 
päin  työntyi  niitä  pihalle  joka  puolelta  .  .  . 

Ihmeellistä !  .  .  .  Ketä  ne  olivat !  ?  .  .  .  Punaisia  nau- 
hoja!... Ja  —  mitä  tämä?...  Tulisina  lieskoina  leikki 
katseissa  kangastus. 

Kai  tämä  oli  kuoleman  karkelon  murhenäytelmää  .  .  . 


158 


Kai  tämä  oli  unta !  .  .  .  Kai  tässä  oli  sammuneen  mieliku- 
vituksen loppukohta.  Vieläkö  viimeisillään  elon  kaunis 
kuitu  lientyi  säikeille?  Ajan  mittarin  tiuku  laskeutui  soit- 
tokohtaan.  Ja  kahdennentoista  hetken  viimeinen  rattaan- 
lovi  lähestyi  ja  mittasi  ratkaisun.  Kai  se  oli  sammuvan 
säteen  lopun  alkamista.  Viimeisen  illan  viimeinen  häivä. 
Pois  katoavan  autereen  pyyhkäisty  siivenpöly  ...  Oi  että 
se  pian  sammuisi  ...  Oi  että  tämä  eilinen  päivä  jo  olisi 
ollut !  .  .  .  Että  elinrihman  säije  pois  pikemmin  kiertyisi 
ja  sitten  kaikki  loppuu  .  .  .  loppuu  .  .  . 

Mutta  se  ei  ollutkaan  loppu.  Joukko  yht'äkkiä  hyrs- 
kyn patona  huusi : 

—  Punakaartilaisia  tulee !  .  .  . 

Mikä  olikaan  tämä  nimi?  .  .  .  Mikä  tenho?  .  .  .  Mikä 
jumalainen  sointu?  Tämä  huumasi.  Salamana  se  iski... 
Niinkuin  aurinko,  jonka  kirkkaus  ja  säteet  äkkiä  paljastu- 
vat raskaan  ja  mustan  pilvitaivaan  jylhästä  reiästä.  Sa- 
nomattomasti huikaisi  silmiä  .  .  .  Turvattoman  uhrin  sy- 
dän ja  henki  vapisi.  Jokainen  säije  värisi.  Veri  pakkautui 
päähän  ja  kurkkua  kuristi.  Mutta  äkkiä  se  laukesi  ja 
kuin  kevään  vienoisin  humina  kantaisi  kaiken  hyvän  ja 
sulkisi  ilkeyden  ja  pahan  helmoihinsa  .  .  .  Kas  oikealla 
hetkellä  he  tulivat .  .  . 

Punakaartilaiset  tulivat ! 

Silloin  kun  kaipaus  kipein  sydän  juuria  poltti  .  .  .  Sil- 
loin kun  pettymys,  katkeruus,  vääryys  ja  viha  kyisen  kos- 
tajan kamalassa  kalvassa  väikkyi".  .  .  Yö  ja  päivä,  murhe 
ja  riemu,  itku  ja  nauru,  siunaus  ja  kirous,  kosto  ja  rak- 
kaus, elämä  ja  kuolema  kävivät  käsikädessä  tässä.  Ihmi- 
syys ja  eläimellisyys  piehtaroivat  sikinsokin.  Viisaus  ei 
vieronut  hulluuden  rajoja.  Kun  katkerin  kalkki  ja  myrk- 
ky kuolettavin  uhreille  jo  oli  oijettu,  tapahtui  ihme  Haa- 
paniemen talon  pihalla.  Talossa  ja  kylässä  missä  valkoi- 
nen pyöveli  voittajana  painiskeli.  Verikuolema  ja  valkoi- 
nen ruusu  vasta  täällä  versoi  ja  kukkaansa  oli  puhkea- 
massa. Oikeuden  ja  ihmisyyden  uhrit  enää  silmänräpäystä 
vailla,  ja  tuho  olisi  tullut. 

Mutta  tilanne  muuttui  äkisti.  Tapaus  kiertyi  päinvas- 

täiseksi.  Hauta  joka  punaisille  oli  aijottu  vaihtui  valkoi- 
sille himohurtille  kuolon  kidaksi. 

Osa  punakaartilaisia  ryntäsi  juoksevan  miehen  jälessä 
korkeita  portaita  ylös.  Mutta  Aapo  kuuli  huutoja  navetan 
takaa,  huomasi  väkijoukon,  juoksi  miesten  kera  sinne  .  .  . 
Mutta  ennenkuin  tämä  tapahtui  hävisivät  jääkäri  ja  tuo- 
mari lepikkotielle  riihimäen  taakse.  Toiset  tuholaiset  pyr- 
kivät myös  sinne  mukaan  sekä  maantielle.  Pitkäsäärinen 
oviloikkari  yksin  seisoi  navetan  ovella  ja  teki  vihaisesti 
kumarruksia.  Tältä  kysyi  Aapo : 

—  Ja  mitä  meininkiä  teillä  täällä  ?  .  .  .  Haapaniemi 
astui  vastaamaan : 

—  Tappomeininkiä,  velikulta !  .  .  . 

Jälellä  siinä  seisovat  valkoiset  antoivat  aseensa  pyytä- 
mättä Aapolle.  Eihän  siinä  vastaanpano  auttanut  asiaa. 
Nyt  vangitkin  saivat  vuorostaan  kättä  pitempää.  Ei  enää 
ollut  kysymystä  Aapollakaan  äänekästä  esittää.  Hänen 
katseessaan  asui  kosteus  silmänkatteena.  Se  puhui  sanain 
sijasta  kaiken.  Syleilivät  urohot  entiset  toisiansa.  Kietoi- 
vat kätensä  kaikki  sylitysten.  Sulkivat  keskeensä  kaiken 
pelastuksen  tuojan  .  .  .  Astuipa  Katarinakin  kainona  uro- 
hon  upean  luokse  arkailematta,  päänsä  tämän  avoimelle 
povelle  painoi,  kuumia  kyyneliä  vuodatti  viljan.  Sanoi 
sitten : 

—  Urhoista  urhoisin  sinä  Aapo  ...  Ja  kaikista  san- 
kareista suurin  .  .  . 

Ulompana  tiellä  touhusi  jo  Haapaniemi  itse.  Nyt  hä- 
nellä oli  jo  kivääri  kädessä!  ...  Ja  mikä  soturi  ylväs  hän 
olikaan  .  .  .  Jopa  väelle  huusi : 

—  Päästäkäähän  toki  miestä!  Pesu  tässä  alkaa  nyt 
toisenlainen ! 

Nämä  sanat  kuultuansa  joukon  johtajakin  havahtui : 

—  Niin  pojat!  Ottakaa  kiinni  hurtat.  Ja  ken  rikkonut 
kumousta  vastaan,  sitä  rangaiskaa !  Se  on  ollut  lakina  läpi 
vuosisatain  .  .  . 

Alutta  malttakaahan  .  .  .  Mihin  joutuikaan  se  tuho- 
laisten päällikkö? 

—  Hevolla  metsään  karkas. 

Lopen  väsyneitä  ponnisteluista,  taisteluista  ja  pitkistä 
hiihdoistansa  olivat  jo  punakaartilaiset.  Vuorokausi  vuo- 
rokauteen liittyi  pyöreänä,  ilman  mitään  lepoa.  Pitkältä- 
kään  he  eivät  muutaman  miehen  vuoksi  olisi  jäljessä  jak- 
saneet juosta.  Ja  sukset  siellä  kartanolla  .  .  .  Pari  heistä 
kumminkin  juosta  lipaisi  toisia  rohkaisten  riihimäen  töy- 
ränteelle.  Siihen  suuntaan  se  Haapaniemi  itse  jo  eillim- 
mäisenä  meni  ja  möyhkäs.  Talon  äijä  tiesi,  että  ei  sitä 
tietä  hamoihin  päästy.  Hänen  leppymätön  vihansa  jak- 
satti,  jopa  kannustikin.  Katkeruus  keskeytti,  kantoi  jal- 
kaa, vinttasi  kantapäätä.  Jonotusten  jälkiä  myöten  miehet 
painuivat  metsään. 

Arvid  myötä  myöskin.  Juoksi  aikansa  minkä  jaksoi, 
mutta  jäi  sitten  hengästyneenä  jälkijoukkoon.  Muutamat 
miettivät,  että  kannattaako?  Niinpä  näkivätkin  sitten 
limikkometsäiseltä  mäeltä  suonlaiteella  siellä  talvitien  an- 
tavan monimutkaisena.  Uurna  ulontui  ja  luikerteli  kauak- 
si sinne,  missä  sammallato  sumentui.  Mutta  puolimatkas- 
sa jo  siellä  alavan  maan  hynttäsikin  matala  mies  .  .  .  Sin- 
nehän se  vasta-ajanut  jalas  ja  jälki  tietä  näytti .  .  .  Tie 
heinäladolta  sammalladolle  huonontui  huonostakin.  Ja 
vasta  laukkonut,  lapoihin  asti  uponnut  elukka  epätoivoi- 
sena pakon  edessä  pyrki  pelastukseen.  Syvässä  hangessa 
oli  edentynyt  ja  nietoksissa  pistänyt  nelistämällä.  Mutta 
siihenpä  sitten  se  meno  päättyikin.  Kauaa  ei  tarvinnut 
miesten  mennä  kun  vastaisessa  kuusikossa  hepo  huohot- 
tain  höyrysi  ja  hikosi  kaikelta  karvaltansa  .  .  .  Siitä  takaa- 
ajetut  olivat  paenneet  jalan  . .  .  Mutta  kauaa  ei  sen  jäl- 
keen enää  kulunut  kun  kuului  jo  kaksi  laukausta.  Ken- 
tiesi,  ajattelivat  muut  miehet,  on  Haapaniemi  jo  joutunut 
vuorovastaiselle. 

Sen  tähden  kiirehtivät  ehommin  askeleitansa.  Lau- 
kaukset eivät  enää  uudistuneet,  eikä  miehiäkään  näkynyt 
missään.  Jotakin  selittämätöntä  siellä  tapahtui. 

Mutta  eipä  aikaakaan  kun  jo  sammalladon  takaa  Haa- 
paniemi itse  talutti  näkyviin  uppiniskaista  miestä.  Tämä 

ähisi  hirveästi  ja  ähkyili.  Mutta  niskasta  piteli  häntä  va- 
kavissaan matala  mies  ja  puheli  samalla: 

—  Helkkunassa  etana !  .  .  .  Mitä  meinasit  saada  ai- 
kaan ? !  .  .  .  Jopas  susta  nyt  vastus  alkoi  .  .  .  Että  meinaat- 
tekin  vähäväkisten  ihmistappoon !  .  .  .  Verkasenpoika  .  .  . 

Toiset  olivat  kuulleet  nämä  sanat.  Mutta  enempää 
siitä  eroittamatta  näkivät  vain  kuusikon  lomasta  miten 
isäntä  siellä  otti  päästään  pois  mustan,  karkkosen  nahka- 
lakin  ja  alkoi  tahkota  virtailevaa  hikeä  ohimoiltansa  ja 
otsaltansa.  Sen  perästä  Haapaniemi  katseli  otusta  edes- 
sänsä ja  vähän  ajan  kuluttua  lausui  kuuluvasti : 

—  Sinä  luikuri !  Mitä  pässin  äksiisiä  sinä  ihmisten 
kanssa  pidät?  Tiedätkös,  ketale,  mitä  minä  sinulle  nyt 
annan  ? 

Tuomari  vapisi  ja  pyysi  armoa,  mutta  siitäkös  isäntä 

—  Älä  ollenkaan  viserrä !  Ruotia  sinua  tulee  köntti. 
Kykisty  nyt,  kun  minä  sinulle  sanon  .  .  .  Asetu  vähän 
pyöreemmästi.  Kas  noin  sen  istumapuolen  kanssa.  Täyte- 
hisen  ruutireikä,  jos  minä  annan  siähen  oikeella  karhun 
kalipeerilla  .  .  . 

Puhuessaan  tuimaan  ja  harvaan  tapaan  kuori  Haapa- 
niemen äijä  sarkatakkinsa  helmat  ylös  ja  avasi  ähisten 
"suolihihnansa"  ja  ilman  enempiä  etuvalmistuksia  alkoi 
luimiskella  sen  solkipäällä  "kaikkein  korkeimman  sotaoi- 
keuden ja  tuomioistuimen  tuomaria."  Vastamuutetun  ja 
tärkätyn  paidanliepeet  tuoksahtelivat. 

Housut  kintuissa  pyyteli  tämä : 

—  Ah  isäntä  kulta  .  .  . 

—  Tekkeeks'  makkeeta?  .  .  . 

—  Älä  velikulta  . . . 

—  Rutales !  Vieläks'  kutisee?  ...  En  min'  ou  kulta  .  .  . 

—  Luopukaa  .  .  .  Minä  lupaan  olla  vaikka  mikä! .  .  . 
Minä  vannon  !  .  .  . 

—  Vanno  vasikalle  !  .  .  . 

—  Ai  .  .  .  jai  .  .  .  jai !  .  .  . 

—  Minä  lupaan  .  .  .  lupaan  .  .  .  lupaan !  .  .  . 

—  Voi  vuohensorkka !  Jos  minä  sinut  suolaan ! 

—  Lupaan  .  .  .  lupaan !  .  .  .  Uu  .  .  .  uuuu ! 

—  Hyh  .  .  .  hyh !  Pahahenki  .  .  . 

Iskuja  sateli  kahta  kiivaammin.  Mustapartaisen  mie- 
hen sisu  nousi.  Hän  sai  vauhtia: 

—  Jos  minä!  .  .  .  Jos  minä  julmistun  ja  aukaisen  si- 
nulle ihmeen  oven? 

Suksilla  hiihtänyt  kaksitoistavuotias  ukon  oma  poika 
saapui  isän  perässä  sammalladolle  suorin  matkoin  ja  kat- 
seli parahiksi  toimitusta.  Pojalle  tulivat  surkeat  silmiin. 
Jopa  alkoi  huutamaan  pieksettävän  puolesta : 

—  Isä !  Älä  iske  enempää !  .  .  .  Kyllä  se  riittää !  .  .  . 

Ukko  nosti  silmänsä,  heitti  pieksämisen,  katseli  poi- 
kaa, sitten  kierteli  silmin  ympäri  ja  värisevään  tuomariin 
kääntyen  sanoi  tälle : 

—  Pane  nyt  sitten  housut  jalkaasi  .  .  . 

Jäyhä  isäntä  mulkoili  jo  leppeämmin  itsekin.  Alkoi 
asetella  omaakin  suoliremmin  päätä  solkeen.  Ja  kun  oli 
sen  vihdoin  summan  päältä  sinne  solkottanut,  kurahutti 
voimin  kaikin  suutuksissaan  neljä  silmun  väliä  liika  piuk- 
kaan siitä,  missä  se  ennen  oli  tavallisesti  pöksyjä  kanna- 
tellut. Liian  pitkälle  tulleen  pään  pujotti  hän  lonkan  koh- 
dalta vyön  alle  niinkuin  viikatteen  niteen.  Huomasipa 
siellä  jo  pari  muutakin  miestä  saapuneeksi  ladon  luokse 
ja  sanoi  sitten  näille : 

—  Annoin  maistiaisiksi  .  .  . 

—  Vai  jo  sai  .  .  . 

—  Taisi  tulla  piisalle  asti.  Täytyyhän  sitä  sentään 
huutiakin  tietää  ja  löytyä  vielä  maailmassa.  Tulee  tietää, 
ettei  sitä  vain  niin  iltikseen  eppastele  ja  ikkunoita  säre. 
Tässä  aattelin  oikein  piestä,  mutta  katsoin  että  kova  ase 
saattaa  tärvellä  nikuset.  Siksi  annoin  tällä  pehmeällä. 

—  Kyllä  me  näimme. 
Isäntä  jatkoi : 

—  Minä  vähän  varon,  että  se  koira  olisi  tainnut  ilman 
niitä  Rajavaaran  poikia  alkaa  oikein  tappomeininkiin  .  .  . 

Miehet  lehahtivat  nauramaan  ja  Arvid  sanoi : 

—  On  se  sitkeäsisuinen  mies,  se  minullakin  on  tie- 
dossa .  .  .  Ähkäili  matala  mies : 

—  Tussaroimaan  alkoivat  täällä  pöhikössä  kun  ma 
ladolle  tulin  .  .  .  Kyllähän  siinä  moni  arka  mies  olisi  voi- 
nut itseään  antaa  hyvinkin  hirvitellä  .  .  .  Toinen  tuolla 
takana  loikoo.  Mitä  pahaa  lienee  tehnyt  itsellensä?  .  .  . 

16. 

HAAPANIEMESSÄ. 

Keskellä  taisteluiden  tuoksinaa  humisivat  veri  juhlat. 

Sen  jälkeen  kun  Länkipohjasta  valkoiset  etenivät  ete- 
lään, oli  esikunnissa  riemu.  Joku  hämärä  ja  kalpea  huhu 
kertoi  pienistä  punikki  joukoista  siellä  ja  täällä,  mitkä 
metsillä  aseista  riisumatta  samoilivat.  "Tekevät  tuhojaan 
ja  häiritsevät  rauhaa."  Sitä  suuremmalla  syyllä  oli  provo- 
katsioni  tehoisinta.  Jopa  samana  päivänä  kymmenen  ker- 
taa hälyytettiin  sama  uutinen.  Ja  jokainen  uusi  kerta  se 
oli  toistaan  suurempi.  Senpä  tähden  laitettiin  pikaisesti 
valkoisia  joukkoja  uhatulle  alueelle.  Perinpohjainen  ajo- 
jahti ja  nuuskinta  toistui  entistäkin  tarkemmasti.  Eihän 
enää  löytynyt  sitä  loukkoa,  missä  ei  valkoinen  kyttä  ryö- 
minyt. Metsätöllien  erakkoasukkaita  kiusattiin  kaikista 
kovimmin.  Heidän  kimppuunsa  käytiin  julkeasti.  Pleitä 
piinattiin  helvetillisillä  keinoilla.  Tietoja  kiristettiin  näiltä 
onnettomilta  julkisanomattomilla  tavoilla.  Loukoissa  pii- 
leskelevät punikki-lesket  kiusattiin  kovimmin.  Tiukasti 
tahdottiin  tietoja.  Paenneet  miehet  olisi  heidän  pitänyt 
tuoda  vaikka  kiven  alta.  Vanhuksia  ja  vajaakasvuisia 
veikkoja  ajettiin  kuin  metsän  otuksia,  sillä  olivathan  he 
toki  "miehiä."  Mökkiläisten  äitejä  piestiin,  jopa  kolhittiin 
kuoliaiksi.  Vastaus  mikä  ei  tyydyttänyt,  tuli  kalliiksi  ko- 
kemukseksi. 

Rohkealla  ja  päättäväisellä  uskaliaisuudella  oli  Aapo 
miehineen  esiintynyt  siellä  ja  täällä.  Niinpä  hän  saapui 
Haapaniemeenkin.  Tämä  tapaus  oli  tuotu  tiedoksi  hänelle 
ja  joutuikin  hän  poikineen  apuun  yhdennellätoista  het- 

kellä.  Vieläkin  myöhempään  hän  tuli.  Tuli  juuri  silloin 
kun  murhaajan  terä  jo  uhkasi  pudota.  Pääsi  perille  en- 
nenkuin suuri  onnettomuus  ehti  tapahtua. 

Ja  kun  kaikki  oli  onnellisesti  käyty  ohi,  asetti  Aapo 
vartioitansa  eri  puolille  kartanon  vainioille  tarkempaa  sil- 
mälläpitoa varten.  Lähenihän  vihollinen  varmasti.  Hyök- 
käsi millä  hetkellä  hyvänsä.  Karkuun  päässeet  lahtarit 
olivat  kiihkeimpiä  tietojen  viennissä.  Valkoinen  "avun- 
hankinta"  syttyi  ja  loittoni  .  . .  Sen  tähden  tässä  kiirettä 
kintereillä.  Sen  tähden  nääntyneiden  miesten  piti  saada 
apetta  ja  einettä,  ehkä  tunti  tahi  pari  lepoa  lisäksi.  Sit- 
tenhän sitä  taasen  jaksettaisiin !  .  . . 

Isäntä  itse  oli  Haapaniemessä  mitä  loistavimmalla 
tuulella. 

Savustettuja  lihakinkkuja  kantoi  elintarvelautakunnan 
aitasta.  Pirtin  pitkään  pöytään  ilmestyi  yhtä  ja  toista 
suuhun  panemista.  Rutikuivia  reikäleipiä  otettiin  vaikka- 
nakaupalla  orsilta  alas.  Leipää  kasattiin  röykkiölle  talon 
laajalle  pöydälle.  Jopa  katselivat  nälkäiset  miehet  himok- 
kaasti toimitusta  ja  rentoa  alotetta.  Kino  valahti  suuhun 
että  oikein  piti  sitä  tossahutella,  tahi  kurkkuun  lotkaista. 
Isäntä  itse  hanakkana  työssä  ja  avussa  veistinkirves  kou- 
rassa pienensi  pölkyn  päällä  kinkkuja  ja  palvattuja  lam- 
paan lapoja.  Ja  kun  rasvankappale  singahti  lattialle  litkasi 
sen  mielihyvillään  siitä  talon  Halli-koira.  Ja  kun  tami- 
netta  sitten  oli  kukkurallaan  pöydällä  kehotteli  isäntä: 

—  Syökää  te  pojat !  .  .  .  Purkaat  karkkosta  ja  sikavai- 
naata  kuivana,  sillä  aikaa  kun  tässä  liemiruoka  kerkii . . . 
Alustelkaat  pohjaa  pikku  hiljaa,  jotta  syönti  sukevammin 
kävisi  laatuun.  Ja  ravittuna  sitä  sitten  taasen  jaksaa  pa- 
remmin ponnistaakin  .  .  . 

Eikä  sitä  kehotusta  kahteen  kertaan  ilmaistu,  eikä  sitä 
kaivattukaan.  Hanasi  miesjoukko  himosta  ja  halusta  kiin- 
ni. Käsiksi  sitä  käytiin  .  .  .  Kuiva  reikäleipä  rutisi  ja  rous- 
kui kynsissä  ja  hampaissa.  Joskus  iskettiin  kovin  tina- 
kiekko  kajauksella  halkoluisevaan  polveen,  tahi  sitten  pit- 
kän lavitsan  pielukseen.  Mittavat  lihaviipaleet  katosivat 


165 


sivakasti  partaisiin  poskiin  kuin  pyyhkäisemällä.  Uupu- 
muksesta kalvenneiden  punikkien  hoikenneet  juoksukoi- 
ran mahat  alkoivat  hienokseen  saada  apetta  .  .  .  Mutta 
sitä  mukaa  virkistyivät  väsyneet  kasvot.  Katseetkin  kir- 
kastuivat kuta  täyteläisemmäksi  mako  kullakin  paisui. 

Kahakan  aikana  karkuun  juosseet  Haapaniemen  nais- 
väetkin alkoivat  ilmestyä  tanhuille  yksi  yhtäältä,  toinen 
toisaalta.  Ja  eikä  aikaakaan  kun  keittiössä  kalisivat  kupa- 
riset sumppipannut.  Kattilat  lyötiin  täyteen  nahkaperu- 
naa  ja  kun  ne  olivat  "höyräytetyt"  kannettiin  kypsät  sitä 
mukaa  syötäväksi. 

Lisäksi  tälle  kaikelle  oli  isäntä  löytänyt  pihan  perim- 
mäisestä aittapurtilosta  pytyn,  missä  syksyllä  suolattu 
kahden  leiviskän  "voimuru"  vahtasi  markkinoita.  Nyt  ne 
markkinat  olivat  tulleet.  Pytty  kyllä  oli  uhrattu  suolalaa- 
riin  upposten  upelluksiin  sirkaajan  silmältä.  Tämän  kön- 
käleen  pyttyineen  päivineen  kantoi  nyt  isäntä  pirtin  pöy- 
tään. Kiersi  korvasta  palikan  irti  ja  aukaisi  astian  kannen 
kehotellen : 

—  No,  punikit !  .  .  .  Upottakaapas  tuppipuukkonne 
voihin  ja  hautaperunaan,  jotta  näkimenne  kirkastuisivat. 
Ja  enemmittä  kehotuksitta  punikit  upottivat  ja  hurrasivat. 
Isäntä  huusi  keittiöön : 

—  Ja  te  akkaväki  siellä  kyökissä,  laittakaahan  kuppi 
kuumaa  miehille,  niin  että  sitä  saapi  jokainen  ...  Ja  kan- 
takaa se  korppukori  salin  sohvan  alta !  .  .  .  Minä  tässä 
itsekin  syödä  hotaisen  muiden  mukana. 

Miehille  hän  sanoi : 

—  Eipä  tiedä  vaikka  tässä  olisi  pitkäkin  reissu  edes- 
sä?... 

—  Meinaako  isäntä  mukaan? 

—  No  ei  suinkaan  tässä  yksin  oksalle  jäädä  passaa! 
Niinkö?  !  .  .  . 

—  Ei  se  ole  kokemus  muuksi  kuin  opiksi.  Eikä  heillä 
"veljillä"  näy  aate  eikä  isänmaa  merkitsevän.  Raakuus  ja 
intohimo  ylinnä  .  .  . 

—  Ei  ole  hyvä  yksin  antaa  selkänahkaansa  parkkiin. 
Vielä  siinä  hänen  puhuessaan  toivat  sotilaat  tuomaria 

sisälle,  joka  oli  märkänä  ja  kaikin  puolin  huonossa  kun- 
nossa. Tämän  nähtyään  Haapaniemi  nielasi  suupalansa 
kokolailla  karkeena,  jotta  se  raappi  kurkkua  alas  mennes- 
sään ja  sanoi : 

—  No,  nutipuljus !  .  .  .  Mitäs  meinaat  tästä  kestityk- 
sestä ? .  .  .  Tulehan  syömään  tänne  rinnalleni  miesten 
joukkoon. 

Tuomari  katseli  alas.  Mutta  itsepäinen  isäntä  jatkoi : 

—  Ei  helkkunas  tässä  herroille  eri  pöytää  ole  aikaa 
ja  aterioita  .  .  .  Kaikki  vaikenivat.  Kukaan  ei  ottanut  iva- 
takseen,  vaan  kuuntelivat  arvokkaan  haltian  puhetta. 
Tuomarin  turvonneet  silmät  veristivät.  Niissä  paloi  yht- 
aikaa pelon  ja  kauhistuksen  tukahduttava  tuli.  Enempää 
sanomatta  nousi  isäntä  pöydästä,  käveli  keskilattialle, 
talutti  tuomarin  rinnalleen  pöytään,  sanoi  rauhoittavasti : 

—  Syöhän  mies  jos  maittaa .  .  .  Eihän  tässä  hätä 
mikä  .  .  . 

Kun  keittiön  ovelta  Katarina  katseli  Omituista  isän- 
tää, ei  hän  voinut  olla  ihmettelemättä.  Mutta  kammok- 
suen katsoi  hän  "korkean  oikeuden"  veristä  puheenjohta- 
jaa ja  kun  tämä  huomasi  Katarinan,  häpesi  hän  olemas- 
saolevaisuuden  oikullista  osien  vaihtumista.  Syödessänsä 
lasketteli  matala  isäntä  leikkiä  ja  kehoitteli  kyllikseen 
syöneitä  miehiä  alottamaan  uutta  ateriaa. 

Kaljupäinen  kamala  mies  istui  pöydässä  palttinan  val- 
koisena. 

Hän  ei  ymmärtänyt  miksi  ei  häntä  murhata,  tahi  raa- 
della ja  revitä  kappaleiksi,  vaan  että  kaiken  sen  sijaan 
kohdellaan  hyvin  ja  pidetään  mukana.  Hänen  mieleensä 
johtui  kumminkin  joka  hetki  ajatus :  Peijaat  pitävät  syön- 
nin jälkeen.  Sitten  ne  hänet  ainakin  ottavat ...  Ja  jokai- 
nen sana,  jokainen  käden  liike  minkä  huoneessaolijat  te- 
kivät, leikkasi  häntä  kuin  veitsellä.  Hänen  henkinen  ole- 
muksensa korpeentui  näkymättömällä  kerettien  roviolla, 
jonne  hänellä  matkan  varma  määrä  kumminkin  lähestyy. 
Rukoukset  ja  kiemurtelut  eivät  kuulu  asiaan.  Sanakin 
siihen  suuntaan  saattaa  leikin  alottaa.  Kumminkin  sen 
sijaan  että  jotakin  olisivat  alkaneet,  asettui  yksi  ja  toinen 

vaiteliaana  eri  puolille  laajan  tuvan,  sekä  upposi  asennoita 
valitsematta  umpiuneen. 

17. 

UUDESSA  OTTELUSSA. 

Aurinko  jo  oli  alentunut. 

Vuorten  varjot  viskautuivat  laaksoihin. 

Korkeat  laet  kuvastuivat  valaistuksissa  yli  vainioiden 
ja  lumilakeuksien.  Havumetsien  hämäryys  tummeni.  Illan 
utuiset  autereet  houkuttelivat  ja  kiehtoivat  kapaloonsa 
metsät,  järvet  ja  kylät.  Iltakujeella  kantausi  ammunnan 
raiku  suunnattomana  ja  summaisena  pauheena.  Määrät- 
tömänä se  humisi  ja  hohkas  joka  suuntaan. 

Taistelut  kirkon  ympärillä  kiihtyivät. 

Arvid  oli  kiivennyt  kaakonpuoleiseen  hautausmaan 
kappeliin  vainajien  tarhassa.  Kivisen  seinän  suojassa  vai- 
nioille ja  aavoille  selänteille.  Sanomatoin  kaipauksensa 
porotti  hänellä  saamaan  selvää  salaperäisestä  kysymyk- 
sestä, tapahtumasta  kellotornissa.  Olihan  siellä  seikkoja, 
joita  nyt  vasta  oivalsi  uudestaan  ajatella.  Se  mitä  oli  se- 
littämättä jäänyt,  tahtoi  todistaa  todeksi  itsellensä.  Ettei 
se  ja  tämä  ollut  ollut  unta,  vaan  tapahtunutta  totta.  Ajatus 
oli  kerran  pyörinyt  kauniin  ja  saavuttamattoman  perässä. 
Se  oli  kalleimman  ja  salaisimman  sopukassa  syntynyt .  .  . 
Että  siellä  todellakin  oli  ollut  hän  .  .  .  Pienoinen  työläis- 
tyttö,  vaatimaton,  puhtoisista  puhtoisin.  Kuolleiden  kam- 
miossako ?  .  .  .  Marttako  todella  siellä  ollut  ?  .  .  .  Oliko  hän 
ollut  todella  kuollut,  mutta  elävä  kumminkin?  .  .  .  Nythän 
kaikki  osottausi  aivan  toiseksi.  Ajatus  toimi  epämääräi- 
sesti. Rasitus  tylsytti  tyyten  tunteen  terävyyden.  Harkita 
mitään  terveesti  oli  kokonaan  mahdotonta.  Kuumeen  ta- 
voin kiihottunut  hermosto  tekaisi  käsittämättömiä  ja 
mahdottomia  mielikuvia. 

Mutta  kellotornin  vainajien  kappelissa  ei  häntä  ollut- 

kaan,  vaikka  olivat  muut.  Oliko  hänet  viety?...  Onnis- 
tuiko Mandi?  Oliko  sittenkin  elossa,  haavoittunutko? 
Kohmettunut  ihminen  kenties.  Ei !  ...  Se  on  mahdotonta. 
Ajatelmiin  ei  tullut  vastausta. 

Riveissä  kuului  huutoja. 

Arvid  tunsi  Aapon  äänen  jo  kaukaa.  Hän  varoitteli 
matalaan : 

—  Pojat !  .  .  .  Ampukaa  säästeliäästi .  .  .  Kuulia  tulee 
niukasti.  Eikä  ole  ollenkaan  varmaa  saapuuko  kuorma  pe- 
rille. 

Punakaartilaiset  laukoivat  harvaan.  He  nähtävästi 
tahtoivat  tappaa  aikaa.  Tähtäilivät  kumminkin  tarkoin 
jokaisen  laukauksen.  Tämä  panosten  kulutus  herätti 
uneksuvan  miehen  haaveista  ja  unelmoista.  Ja  kun  hän 
tapasi  Aapon  sanoi  tämä: 

—  Valmistelevat  lähentymään  .  .  . 

Tätä  Arvid  ei  oikein  ymmärtänyt,  vaan  kysyi: 
■ —  Hyökkäyskö  olisi  edessä  ?  .  .  . 

—  Kyllä  se  siksi  nyt  kehittyy  .  .  .  Mutta  antaapas  lä- 
hestyä. Vähemmän  on  meillä  lumen  kanssa  rypemistä.  Ja 
kuta  lähemmäksi  tulevat ,  sitä  lämpöisempi.  Tämän  sanot- 
tuansa kääntyi  urhea  päällikkö  väkensä  puoleen  ja  puheli 
heille  jotakin.  Arvid  ajatteli : 

—  Kuinka  mainio  mies  ...  Ei  pelkää  taistelussa  .  .  . 
Ei  edes  tässä  viimeisessä,  ei  enempää  kuin  ensimäisessä- 
kään  .  .  . 

Aapo  oli  lähettänyt  jo  kolmannen  hiihtäjän  Ilves  vaa- 
ralle jääneitä  etsimään.  Mutta  ketään  heistä  ei  ollut  pa- 
lannut. Kokonaan  näiden  kohtalosta  riippui  itsepintaisen 
puolustuksen  jatkaminen.  Jo  monasti  kumpusi  ajatus  jul- 
kilausumattomana : 

—  Eikö  sittenkin  rintaman  mukana  etelään,  kuin  an- 
tautua kuoleman  kanssa  kilpajuoksuun.  Olivathan  seikkai- 
lut liiaksi  uskallettuja.  Tämän  ilmilausui  Arvid  ja  jatkoi : 

—  Vaikka  turhaan  sitä  tässä  enää  mietiskelen.  Oma 
valinta  on  oma  vastuu.  Aapo  vastasi : 

—  Parasta  seistä  jokaisen  paikoillaan  .  .  . 

—  Ja  mitä  tarkotat?  .  .  . 

—  Että  koska  asiat  huonolle  kannalle  menivät,  niin 
joukoille  ei  muuta  neuvoksi  kuin  hajota  laumoissa  metsiin 
aseiden  kanssa.  Siellä  olisi  oltu  kuin  pedot.  Ja  jos  näitä 
petoja  olisi  pyydystetty,  olisivat  ne  purreet.  Siellä  sitä 
olisi  vieläkin  voinut  iskeä  silmää  jokaisen  kiven  kolosta 
ja  jokaisen  pehkon  peitosta  .  .  . 

—  Ja  tapelleet  jumaliste !  .  .  . 

—  Tapelleet  henkeen  ja  vereen. 
Toinen  mietti  hetken,  sanoi : 

—  Milläs  siellä  kumminkaan  kauan  olisimme  eläneet? 

—  Sillä  millä  nytkin  .  .  .  Koirakuopillehan  kuolevat  ja 
vankiloihin  ja  leireille.  Ja  aseet  kätketty  metsiin.  Sieltä 
sitä  "särvintä"  hiukapalaan  olisi  lohjennut.  Pelkäänpä 
Tampereen  rintamaa  .  .  .  Tässä  jo  tuoksina  käy  ja  kuuluu, 
että  Hämeen  valloitus  ratkastaan  pohjoisella  ...  ja  kenties 
koko  Suomen  ...  Se  kotini  ja  isäni  kohtalo  minua  kan- 
nustaa .  .  .  Ainoa  suru  oli  siinä,  etteivät  pojat  aikanansa 
isälle  apua  antaneet.  Vaitiolon  jälkeen  huokaili  toinen : 

—  Niinpä  niin,  häviötä  kohden  tässä  kuljemme. 
Olen   pannut   kortille   kaikkeni  .  .  .    Mitäpä  minulla 

muuta  toivoa  olisikaan.  Isä  ja  äiti  sekä  viisi  veikkoa  lah- 
tarien  uhreina.  Koti  ja  kontu  porona.  Koettaa  kai  tässä 
pitää  sen  kuin  peukalo  heilaa  .  .  .  Tovin  takaa  huomautti 
tähän  toteen  puheeseen  Arvid : 

—  On  sinulla  yksi  toki  jälellä  .  .  . 

—  Ja  kuka  sitten  ?  .  . . 

—  Mandi  .  .  . 

Taistelijan  silmät  avautuivat.  Hienoinen  hymy  väreili 
suupielissä,  mutta  mitään  vastaamatta  käänsi  Aapo  pu- 
heen merkilliseen  Haapaniemen  ukkoon.  Hädän  hetken 
kun  tämä  kodissaan  aavisti.  Sanan  oli  sattumalta  tuonut. 
Arvid  kuunteli  Aapon  puhetta  ja  sen  jälkeen  aikoi  tälle 
uskoa  salaisuutensa  Martasta.  Mutta  silloin  syntyi  äkki- 
näinen häly  ja  hämminki.  Vihollinen  alotti  uuden  ja  kiih- 
keän "päällepanon."  Punaiset  vastasivat  samalla  mitalla. 
Tämän  kuultuansa  sanoi  Aapo : 

—  Jo  nyt  pojat  siellä  alkoivat  äityä.  Polttavat  lop- 
puun viimeisetkin  panokset  .  .  . 

Tämän  jälkeen  saivat  he  selville,  että  vihollinen  oli 
joko  lisääntynyt,  tahi  hiipinyt  metsän  nenään  ja  pommitti 
nyt  punaisten  selkään.  Päälliköt  huomasivat  tämän  kum- 
minkin ajoissa.  He  lähettivät  muutamia  miehistään  kes- 
kustaan, jossa  vallottivat  peltojen  alapäässä  kaiheessa  ole- 
van vihollisen  kuorman,  mikä  töyränteen  suojassa  pyrki 
valkoisten  vasemmalle  siivelle.  Hevonen  kaatui  ja  kuorma 
joutui  punaisille.  Muonakuormassa  oli  kuulia  kaksi  laati- 
kollista. Puolet  niistä  eivät  kumminkaan-  olleet  käyttö- 
kuntoisia heidän  aseittensa  kaliberille. 

Saaliista  innostuneina  työnnettiin  valkoinen  villakoira 
haukkumasta  tältä  tanhuulta.  Ja  sen  jälkeen  kun  kuormaa 
katastettiin  tarkemmin  löytyi  sieltä  "kärpästen"  kaltainen 
tuliluikku.  Miehistä  parhaimmalle  ja  potrimmalle  annet- 
tiin ase.  Tinalaatikot  lyötiin  selkään  ja  kaatumisen  va- 
ralta komennettiin  reserviin  viisi  miestä  kerralla,  jottei 
ase  jäähtymään  joutaisi. 

Tähän  hötäkkään  palasi  Arvidkin  kappelin  luota. 

Hän  oli  nähnyt  uuden  vihollisen  saapuneen.  Pienem- 
piä joukkoja  lähestyi  laivalaiturin  takaa.  Tämä  ennusti 
saartoa  myöskin  metsän  puolelta.  Punikkien  pelastustien 
katkaiseminen  oli  nyt  varma  .  .  . 

Arvid  oli  hajamielinen. 

Taistelu  tuli  vallan  toisarvoiseksi.  Hänellä  olivat  aja- 
tukset kaukana  taisteluista.  Hänen  haaveileva  luonteensa 
heräsi  kuutamoisena  yönä  entistä  harhailevammaksi.  Yh- 
tämittaa kehkeytyi  kysymys : 

—  Miten  on  sen  laita  joka  on  tuolla  tornissa? 
Tälle  polttavalle  kysymykselle  saamatta  rauhaa  eivät 

kuulien  surinat  säikyttäneet,  eivät  virittäneet  voimak- 
kaampaa tunnetta  kuin  mikä  hänellä  itsellään  oli  sisäl- 
lään. Mutta  se  kysymys  oli  ratkaisemattomana.  Ja  selvit- 
tämättömänä se  hyökkäsi  ja  yllytti :  Mene  torniin  ja 
katso  ...  Ja  hän  päätti  mennä. 

Matalana  ryömien  tapulia  kohden  onnistui  hänen 
päästä  seinustalle.  Perustan  kivipaadet  seinän  alla  olivat 
työnnetyt  sivuun.  Kaikesta  päättäen  oli  siitä  kuljettu. 
Siekailematta  pujahti  hän  rottana  reikään.  Kolkossa  alus- 
tassa vihelsi  vinkuva  veto.  Huppupimeässä  ja  käden  ko- 
peloinnissa  sukeutui  eteen  luukku  auki  ammattovana.  Il- 
mavirta huokuili  sen  kautta  vuoroin  ylös,  vuoroin  alas  .  .  . 

Polttavan  tunteen  karkoittama  mies  ponnisteli  ylös 
pimeään,  kylmään  kuolleiden  huoneeseen  .  .  .  Kun  hän  sin- 
ne oli  päässyt,  asui  siellä  rauha  ja  viileä  vaitiolo .  .  . 

Mutta  ulkona  tuolla  reuhasi  rehkivä  elämä  .  .  .  Elämä 
tuima  ja  kuoleman  taisto  .  .  .  Kylmät  hikihelmet  kihosivat 
hänen  kulmiltaan,  kunnes  jäähtyivät  ajatusten  ankeuteen. 
Plänen  siinä  hapuillessa  selveni  pian  se  seikka,  että  vaina- 
jista sittenkin  oli  osa  poissa...  Mutta  missä?...  Nyt 
syntyi  tästä  kamala  ajatus : 

—  Haudanneetkohan  ?  .  .  .  Haudanneetkohan  elävän 
ruumiin? !  .  .  .  Mutta  sehän  voipi  olla  typerä  ajatus  ...  Se 
kenties  on  houretta  kiihtyneissä  aivoissa.  Tahi  kuinka 
sitten  lienee  järjen  juoksun  ja  viisauden  rattaiden  laita? 
Hän  muisteli  moneen  kertaan  Mandille  jotakin  sanoneen- 
sa, mutta  mitä  se  oli  ollut,  sitä  hän  ei  enää  selittänyt.  Hä- 
nen korvansa  alkoivat  humista  ja  soida.  Mies  tarttui  viil- 
tävään otsaansa  molemmin  käsin.  Kohmeen  kylmyys  jäyti 
ohimoita  sekä  ajatusta.  Aikoessaan  laskeutua  alas  sattui 
hänen  käteensä  lattialta  kirjanen.  Ajattelematta  mitään 
otti  hän  tulen,  luki  tikun  lyhyessä  valossa : 

"Viimeinen  tervehdys  Arvidille. 

Porin  saaristossa  28.  9.  '17.  Martta." 

Tämä  ei  ollut  unta  .  .  .  Mutta  kuollut,  kuollutko  ?  .  .  . 
Kuka  siihen  vastasi? 

Hän  nousi  kellotorniin  hitaasti  päättäen  ottaa  selvää 
vihollisesta.  Mutta  siellä  pimeässä  jo  yski  mies.  Aapon 
valpas  tähystelijä  oli  etsinyt  tänne  tiensä,  sihtaili  luu- 
kuista ulommaksi  ja  antoi  alas  merkkejä.  Tuppisuinen 
vartija  ei  sanonut  sanaa  sinne  eikä  tänne.  Hän  valvoi 
kuin  majakan  vahti  myrskyisenä,  vaarallisena  yönä.  Ky- 
län takana   näkyi    rantaniityllä   kaksitoista  "kasakkaa." 

Ratsut  lähestyivät  harvana  peräittäisenä  poikueena.  Kir- 
kon ympärillä  siellä  ja  täällä  piileksivät  sissijoukon  viisi- 
kymmentä urosta.  Tulet  leiskahtelivat  milloin  sieltä,  mil- 
loin täältä.  Vihdoin  kertoi  mies  olevansa  oriveteläinen. 
Oli  ollut  rautatieaseman  valtauksessa  mukana.  Illan  tullen 
oli  pappilan  hietakuopilta  karannut  viidentoista  toverinsa 
kera  kun  piiritykseen  joutuivat.  Hän  kertoi  myöskin  vai- 
najista ja  haavoittuneista,  joita  valkoiset  eivät  vaivautu- 
neet eroittelemaan. 

Alas  riensi  tähystäjä  ilmaisemaan  uuden  vaaran. 

Aapo  vastasi  rauhoittavasti: 

—  Antaapa  heidän  nyt  kokoontua,  sittenpähän  on 
suurempi  saalis. 

Arvid  ei  ollut  ollenkaan  taistelukykyinen. 

Hän  ei  voinut  ottaa  osaa  kahakkaan  .  .  .  Pyssy  roikkui 
selässä  enemmän  muodon  kuin  ammunnan  vuoksi.  Niinpä 
hiisaili  hän  omille  teilleen  kiviaidan  kulman  yli.  Vainajien 
tarhan  paksun  suojuksen  takana  seisoskeli  ja  lymysi. 
Kierteli  ja  kaarteli  rautaristien  lomitse  siellä  ja  täällä .  .  . 
Kimakat  kuulat  raksahtelivat  risteihin  ja  moni  metalli 
soitti  suruisesti  lyhyen  kuolinvirren.  Toisinaan  roikui  yh- 
teislaukaus kirkon  seinustoihin  ja  pakeni  jälleen  kiidättä- 
vänä yön  ulapoiden  yli  kumottavalle  vaaran  laelle  .  .  . 

Jotakin  mies  täältä  etsi.  Vai  uhallako  kuoleman  kes- 
kellä kulki? 

Siinäpä  se  olikin.  Tuoresmultainen  joukkohauta.  Vielä 
lumesta  puhdas  ja  vasta  lapioituna  tämän  päivän  työltä. 
Yökapera  oli  kyllä  kangistanut  sannan.  Vielä  vasemmalla 
siinä  oli  umpeen  luotu  kumpu.  Kummun  keskelle  oli 
laskettu  kuivunut  ruusu  .  .  .  Oliko  se  rakkaimman  viimei- 
sin hyvästijättö?.  .  .  Kuten  tämä  kukkakin  oli  murtunut, 
niin  oli  se  mieskin  tässä  vierellä.  Tuonelan  tarhurina  hän 
unelmoi  ja  urkki.  Mutta  manalan  aidan  ulkopuolella  ma- 
na itse  mittaili  mustaa  kuolinpalttinaa  monelle  vainon  ja 
vihan  vainiolla  kiivastelevalle  .  . . 

Kirkon  taustalla,  idän  puolella  puolenkymmenen  aske- 
leen päässä  piirtyi  rautainen  risti.  Tämän  ristin  hän  tunsi 

rakkaimmaksi  muita.  Se  oli  ainoa  muisto  jota  poika  saat- 
toi muistaa  isästänsä. 

Yhdeksän  vuotiaana  oli  Arvid  seisonut  tässä  äyräällä. 
Hän  muisti  mustan  miesjoukon  juhlavaatteissansa.  Paksu 
ja  pönäkkä  oli  pastori,  kahiseva  kappa  oli  hänen  harteil- 
lansa.  Kultaristinen  kirja  kädessä  .  .  .  Mies  niin  pyhä, 
niin  pyhä  kuin  taivaasta  vain  voi  tulla.  Pappi  oli  paljon 
ja  outoa  puhunut ...  Se  talvinen  tammisunnuntai,  se 
sunnuntai  puisti  mieltä.  Kuinka  koleana  ja  kylmänä  se 
oli  mieleen  painunut.  Vihurin  vilu  oli  silloin  pientä  poi- 
kaa puistattanut,  mutta  enemmän  puistatti  pöyre  kuin 
ikävä.  Tarkoin  muisti  Arvid  miten  känsätöin  käsi  "siuna- 
tun mullan"  lapion  otti ...  Ja  vaikka  suntio  ja  kirkon- 
mies kuinka  olivat  kummun  kukkuran  höystäneet,  pie- 
nensi pappi  itse  multaa  mieleisekseen.  Kumahti  kerran, 
kumahi  toisen  ja  kolmannenkin  alasviskattu  multa.  Putoi- 
livat juhlallisesti  multamajan  iskut,  putoilivat  sanat  kor- 
keuden. Ja  miekkoinen  mies  oli  näin  vihitty  pois  manan 
omaksi . .  .  Sanat :  "Maasta  sinä  olet  tullut . .  .",  tuntuivat 
pojasta  pahalta.  Kuin  teeskenneltyä  siinä  soinnahti.  Miksi 
multaa  isän  rinnoille  ei  viskattu  vapaasti,  vailla  prameut- 
ta ..  .  Tämä  eron  hetki  isästä  ei  pojan  mielestä  lähtenyt 
ilmoisna  ikänä.  Kuin  viileä  viitta  oli  se  jäänyt  vainajan 
ja  hänen  ainokaisen  lapsensa  hentoon  mieleen  ja  murtu- 
neeseen murheeseensa. 

Silloisen  hetken  eli  nuori  mies  nyt  yhtä  elävänä  edes- 
sänsä. Eli  niinkuin  poikasena  kauan  sitten.  Samat  aatok- 
setkin palautuivat  raikkaina.  Lapsuusajan  muistot  ne  nyt- 
kin vielä  elivät  ehona.  Liekö  siihen  syynä  sekin,  että 
nuori  mies  itse  asteli  nyt  hyvin  läheltä  manan  mustaa 
rantaa,  kohti  unhoitusten  usvaa,  kunne  urohot  kulkevat .  .  . 
Siksi  isän  muisto  saakoon  hetken  ainoastaan  viimeisim- 
män. 

Mies  otti  muutaman  askeleen  luokse  tumman  rauta- 
ristin.  Hän  katsoi  kultakirjotusta  kuutamossa  hetken, 
kunnes  hiljaa  kumartui  hänen  päänsä.  Otsa  koski  valu- 
rautaa. Sanat  virin  vienon  kera  tuskin  kuuluivat : 

—  Lepäävät  luusi  tässä,  isä  .  .  .  Vain  muisto  sinusta 

enää  elää  minulla  muassani.  Maailmassa  missä  mittailen- 
kin,  säilyy  utuinen  suhde  sinuun  sielussani  .  .  .  Vierellesi 
oli  minulla  varhain  haluni,  kuten  sinua  kauloin  lepohetkil- 
läsi  kodinpäivätössä  .  .  .  Kunpa  työni  suuren  saisin  suori- 
tetuksi .  .  . 

Tuokion  olivat  vaiti  taistelijatkin  .  .  .  Mutta  uusi  elä- 
mä ja  viha  virisi  yötähden  kera  syttymään.  Vinhuilivat 
kuulat  ja  kaukaa  lensi  lyijy  malmirautaan.  Soitti  hetken 
sammuneen.  Jopa  sinne  ylös  sinkkikattoonkin  napsahteli- 
vat  luikun  luodit.  Ja  sälöiksi  lensi  ikkunakin.  Jääpuikot 
putoilivat  räystäsrännilöihin  .  .  . 

Heräsi  aatoksista  mies. 

Näki  naisen  varjon  katoavan  kalmistosta.  Aidan  yli 
ehti  kuusten  tummaan  .  .  .  Mitä  tämä  merkitsi  ?  .  .  .  Ja 
mitä  sota,  mitä  elämässä  ihmisjahti? .  .  . 

Miehet  makasivat  lumihaudoissa. 

Arvidkin  muiden  mukana  latasi  ja  ampui. 

Taajaan  tuikahtelivat  pimeydessä  vihollisen  lieskat. 
Ja  kuta  tiuhemmaksi  illan  hämäryys  tuli,  sitä  kirkkaam- 
maksi ja  taajemmaksi  leimahtelivat  sodan  liekit.  Tulia 
syttyi  uusia  siellä  missä  niitä  ei  ennen  oltu  odotettu.  Tä- 
mä johti  Arvidin  ajattelemaan :  Ehkä  Aapo  on  laskuis- 
sansa erehtynyt .  .  .  Miksi  hän  on  pimeän  saapumista 
alkanut  odottaa  ?  .  .  .  Ehkä  sentään  tarkoituksella,  peräyty- 
misien  suojaksi  .  .  .  Mutta  nyt  se  oli  katkaistu.  Ja  kun 
aluetta  tarkasti,  huomasi  todella  sekä  kylän  että  Haapa- 
niemen puolelta  vihollisen  pahimmin  murisevan  ja  ärjäh- 
televän. 

Eihän  tässä  mikään  auttanut.  Olivathan  Aapon  mie- 
het auttamattomasti  saarretut  ja  tuhoon  tuomitut.  Eipä 
enää  tahtonut  olla  suuntaa  mistä  vaara  ei  uhkaisi.  On- 
neksi kumminkin  oli  miehistölle  jaettu  panokset  lopulli- 
sesti. Sentähden  nämäkin  pysyivät  tyyninä  ja  kaivautui- 
vat verkkaan  yhä  syvemmälle.  Lumen  alla  kuopassa  oli 
sentään  kuin  kotonaan.  Ja  sitä  paitsi,  heillä  oli  täydelli- 
nen luottamus  Aapon  johdon  oivallisuuteen.  Osa  kum- 
minkin heistä  tarttui  viimeiseen  keinoon  ja  vetäytyi  avoi- 

melta  peltotöyryltä  hautausmaan  kiviaidan  suojaan.  Met- 
sän puolella,  missä  sijaitsivat  syvät  santakuopat,  oleskeli 
Aapo  enimmät  ajat  harvasainaisena.  Hänen  sotapolullan- 
sa olivat  ainoastaan  hänen  omat  kokemuksensa  opetusta 
antaneet.  Onni  kuulankarttamisessa  asui  uroksella.  Mi- 
tään sotaa  ei  tämä  oikeastaan  ollut,  paremminkin  se  ih- 
mismetsästystä  muistutti.  Ja  taasen  mitä  otuksien  ajoon 
ja  etsintään  tulee,  niin  eipä  siihen  miestä  maineen  kuulu- 
vilta toista  tietty.  Arvokkuus  suvun  miesten  asettui  am- 
moin jo  piirteille.  Rajavaaralaisten  viimeinen  juurakko 
tässä  eli  ja  taisteli  .  .  .  Kuinka  hänen  sitten  käy.  Voiko 
uurtaa  uransa  sinne  minkä  edessä  muut  olivat  kaatuneet? 
Voiko  taantumuksen  kolkkoon  ja  mustaan  korpeen  puh- 
kaista linjan,  josta  jälissänsä  tulevat  taivaltaisivat?  Tahi 
kaatuuko  sankarina  ja  aatteensa  uhrina,  kuten  isä  ja  vei- 
kot ? .  .  .  Siihen  vastainen  hetki  antaa  selvän. 

Vakaa  mies  kutsui  Arvidin  luokseen  ja  sanoi : 
—  Nyt  on  meillä  vain  yksi  keino ...  Ja  mikä  se 
keino  oli,  sitä  ei  uroskaan  kiirehtänyt  ilmaisemaan.  Eipä 
toinenkaan  uskaltanut  tiedustella.  Olihan  hän  sanomatto- 
masti säikkynyt,  kärsinyt  ja  koeteltu.  Se  heikensi  miestä 
tällä  hetkellä.  Toista  oli  Aapon  rautainen  kyky  ja  tarmo 
Arvidin  pehmoisen  suvaitsevaisuuden  rinnalla.  Ja  mikä 
se  keino  sitten  oli,  jäi  toiseltakin  selittämättä,  sillä  uudet 
ryöppynä  tulevat  kysymykset  veivät  sanat  suusta. 

Santakuopan  jokaisella  äärellä  tuoksahteli  isänmaan 
ruskea  multa.  Kuopan  jyrkät  seinät  paljastuivat  lumetto- 
mina. Vasta  vedetty  suunnaton  määrä  hiekkaa  oli  kuoper- 
tanut  korkealta  jäätyneen  maanpinnan  alta  ontoksi,  niin 
että  pystyssä  olevat  puut  juurineen  töröttivät  kuin  tyh- 
jyydessä. Äyrään  päältä  pistäikse  pitkäksi  räystääksi  nä- 
repensaan  juurinen  heula.  Tämän  katoksen  alla,  tasoite- 
tulla hietikolla  oli  kahdeksan  haavoittunutta  pitkin  pituut- 
taan. Yhdeksäs  toki  istui  ja  katseli  jalkaansa.  Mutta 
kymmenes  yritti  itse  vielä  astuskella  kantaen  molempia 
käsiänsä  kaulassansa  kääreessä. 

Kaikki  haavoittuneet  vaikenivat. 

Loikovan  vastatuodun  luona  hääri  Katarina  käärei- 
lleen kiireisesti.  Tämä  potilas  vaikersi  pidätetysti.  Hänen 
kuulumattomat  sanansa  kokivat  selittää  kovaa  koskemista. 
Sidetarpeet  olivat  loppuneet,  mutta  reipas  nainen  repi 
päältään  valkoisen  puvun.  Ja  kun  se  oli  käytetty  loppuun, 
riisui  löysän  röijyn  samaan  tarkoitukseen  ja  pukeusi  tilal- 
le miehen  sarkatakkiin  ...  Sen  jälkeen  Katarina  kiihty- 
neenä tuli  Aapon  luokse,  jolle  likeltä  kuiski : 

—  Onko  mitään  toivomisen  varaa  ?  .  .  . 

Mitään  ei  puhuteltu  vastannut .  . .  Vaiteliaisuuden  täh- 
den hän  sitä  suuremmalla  syyllä  pyysi  asetta: 

—  Tarvitseehan  tässä  kumminkin  pitää  puoliansa  .  .  . 
Hetken  vaiti  olon  jälkeen  hän  jatkoi : 

—  Haapaniemen  isäntä  on  haavoittunut.  Hän  vast- 
ikään kertoi  sen  pahanhengen  irtipääsystä.  Sanoi  että 
oviloikkari  oli  hampain  kalvanut  herransa  kalvosimista 
hihnat  poikki .  .  .  Aapo  kääntyi  äkkiä  Arvidin  puoleen : 

—  Sanoinhan  minä,  ettei  sudesta  ole  säästettäväksi !  Ja 
sinä  mies  muutoinkin  olet  menettänyt  koko  kurssin,  tahi 
sitten  sotauralle  et  ole  ollutkaan.  Lampaita  sinun  olisi 
pitänyt  paimentaa !  .  .  .  Siinä  sitä  nyt  sitten  taasen  ollaan. 
Jos  käsiinsä  joudumme,  nylkee  hän  meidät  elävältä . . . 
Vaikka  oli  siinä  minunkin  syytäni.  Haluni  oli  näet  kuu- 
lustella miten  Rajavaaran  ukkoa  piinasi.  Miten  häntä  kes- 
titsivät kotonani. 

Arvid  ei  kyennyt  vastaamaan. 

Melske  yltyi  ympärillä.  Mutta  jotakin  hänellä  olisi 
ollut  puolustelemista.  Eihän  kannattanut  sanoja  tuhlata. 
Aapohan  veriselle  miehelle  määräsi  kuolemantuomion, 
vaan  Arvid  sen  silloin  ehkäisi.  Tämä  suututti  ensinmai- 
nittua. Nytpä  toinenkin  katui  että  ollenkaan  oli  sekaantu- 
nut niihin  asioihin  .  .  . 

—  Väli  meistä  muista,  hän  sanoi .  .  .  mutta  Haapa- 
niemi. Mies  makaa  nyt  siellä  santakuopalla  pakoon  pää- 
semättä. 

Katarina  oli  isännän  kuullut  kertovan  seikkailusta  sam- 
malladolla ja  sen  jälkeen  haavoittunut  halusi  asetta  vielä- 
kin itselleen  .  .  .  Mitään  virkkaamatta  veti  Arvid  takatas- 

kuistansa  kaksi  täysipanoista  asetta,  jotka  ojensi  molem- 
mat Katarinalle  sekä  sanoi : 

—  Kas  tässä  .  .  .  Toinen  antakaa  ukolle  .  .  .  Nämä  mo- 
lemmat ovat  tuomarilta  kotoisin,  riisuttu  taskuista  verisen 
miehen  .  . . 

Sitäpä  Katarina  kummasteli : 

—  Ihkasten  omani  on  tämä  toinen.  Kirjoituslaatikos- 
tani  kurja  päällikkö  ...  ma  arvaan,  on  sen  ottanut  .  .  .  No 
hyvä !  .  .  .  Tuttu  tämä  mulle  .  .  .  Tulkoonpas  nytkin  kon- 
na!... Keskusteli  sitten  Martasta  jotakin.  Vaan  nimen 
mainintakin  iski  murheen  mieheen.  Alakuloiseksi  asettui 
Arvid  .  .  .  Eipä  tässä  sanoneet  sanaa  muutkaan  .  .  .  eivät 
sanoneet  sinne  eikä  tänne...  Tähystäjä  tuli  juosten: 

—  Vihollinen  on  paljon  edennyt.  Mitä  teemme  vai- 
niolla. Siellä  horjutaan !  .  .  . 

Saapui  toinenkin  tarkastelija  kirkon  luota  kappelista 
ja  toi  tiedon : 

—  Meitä  lähestyy  neljä  kuormaa .  .  .  Ovatkohan 
apuun  pyrkimässä,  vaiko  tulta  toisten  kanssa  tuomaan 
tulevat  ? 

Aapo  kuuli  valkoisten  julkeasta  keskustelusta  ketjuis- 
sa. He  olivat  avoimesti  huudelleet  yhteisestä  edentymi- 
sestä.  Ja  siitä  että  käyvät  rynnäkköön  valomerkin  saa- 
tuansa. Tätä  seikkaa  hän  ajatteli,  mietti.  Neuvotteli  ly- 
hyesti ja  sanoi  sitten: 

—  Käsky  viekää  ketjuun  vainiolle:  apua  antakaa  tän- 
ne tulijoille  jos  huomaatte  heidät  tovereiksi,  mutta  tulta, 
jos  tuholaisina  tulevat.  Sovitusta  määrätehtävästä  annet- 
tiin lopullinen  ohje.  Kymmenen  miestä  asettui  kirkon  ki- 
viaidalle selkäpuolta  vartioimaan  .  .  . 

Tämän  puheen  olivat  kuulleet  myöskin  haavottuneet. 
Ne  hätäilivät  ja  hämmästelivät.  Katarinalta  jo  vaativat 
aseita.  Ja  siinä  ei  muuta  neuvoksi  ollut  kuin  antaa.  Rees- 
tä tuolta  se  itse  kullekin  lennätettiin.  Ken  kontalleen  ky- 
keni ja  tähtäimelle  ylettyi  se  miehuudella  hengen  puolus- 
tukseen aikoi  käydä. 

Iltapimeällä  Pylväistön  karjapiika  toi  Aapolle  jonkun 

tiedon.  Kun  ei  sopinut  sitä  kysyä  muilta,  eikä  vääräksi- 
kään  arvella  tainnut,  niin  silleen  jätti.  Ja  Arvidin  keskus- 
teluun virkko  äskeiseen : 

—  Ja  mitä  sinä  tahdoitkaan  sanoa? 

—  Että  kokonaan  tunnen  itseni  kyvyttömäksi  .  .  . 

—  Hitto  tässä  tiesi  onko  sitä  kykyä  kuinka  paljon 
kenelläkään.  Äsken  sinua  syytin  tuomarin  tuon  irtipääs- 
tämisestä. Nyt  kumminkin  tunnen  itseni  yhtä  syylliseksi. 
Pääasia  on  siinä,  että  kaikki  pysyisivät  loppuun  asti  roh- 
keina ja  miehuullisina.  Tästä  näkyy  kehittyvän  viimeisin 
kahakoistani  .  .  .  Katarina  kuuli  keskustelun  ja  mumisi 
siteitä  kääriessään : 

—  Verraton  mies  .  .  .  Eilen  pelastit  itsesi,  tänään 
meidät,  mutta  nyt  menetätte  sekä  meidät  että  itsenne. 
Aapo  vastasi : 

—  Ei  hätää  mitään.  Vapaina  tässä  ollaan  ja  kuol- 
laan. Taistelussa  meillä  elämä,  taistelussa  voitto  .  .  .  Kuin- 
ka monta  päivää  elämme,  niin  monta  taistelemme  .  .  .  Tä- 
hän ei  Katarina  enää  vastannut,  ajatteli  vain : 

—  Merkillinen  on  tuo  mies  .  .  .  Merkillinen  .  .  . 
Aapo  käänsi  keskustelun  Pylväistön  Stiinaan : 

—  Kuka  teistä  tuntee  tuon  naisen  ?  .  .  .  Kentiesi  minä 
itse  parhaiten.  Jo  Vilppulassa  hänet  tunsin.  Kolme  kuuta 
sitten  sattui  tiemme  tuonne.  Tiedän  senkin,  että  hän  sekä 
Kassu  mielipiteensä  muutti.  Siitä  on  meille  todisteet.  Va- 
pautti vathan  minut  ja  Ollin  pyykkituvasta  vankeudesta 
juuri  hiukkaa  ennen.  Jämsän  Iso-Lukkarin  ja  Saaren 
Jallun  uhrikseen  saivat.  Ja  sitten  Mäkisen  (Rummin  Jus- 
sin) jälkeemme  lähettivät .  .  .  Tapausta  todistavat  vielä 
ne  paperit,  jotka  Stiina  ja  Mandi  Ristijärven  esikuntaan 
toivat  .  .  .  Kumminkin  se  on  epäilyttävää,  etteivät  nyt 
lahtarit  tuota  naista  ole  vanginneet. 

Vaitiolon  jälkeen  tajusi  Arvid  mistä  Aapo  haasteli. 
Hän  tunsi  Stiinan,  kuuli  Mandista  mainittavan  .  .  .  Miten 
lie?  Nyt  hänellekin  muistui  mieleen  äsken  nähty  naisen 
varjo  hautausmaalla.  Tavattomasti  muistutti  se  Mandia. 
Sama  ryhti  ja  ilme  kuin  silloin,  milloin  viime  hetkellä 
tiedot  tuotiin  punaiseen  esikuntaan  .  .  .  Olipa  vähällä  huu- 

dahtaa  aatoksen  ilmi,  mutta  malttoi  miehevän  Aapon  ees- 
sä  lausua  lapsellisuuksia.  Pikemmin  käänsi  puheen  ja 
ajatuksen  Stiinaan : 

—  Ehkäpä  heillä  on  oma  tarkotuksensa  ?  .  .  . 
Katarinakin  lisäsi : 

—  Etteivät  ole  valkoiset  kiinni  ottaneet  näitä  naisia 
on  ymmärrettävä  siten,  että  heitä  ei  ole  onnistuttu  saada. 

Oskari  saapui. 

Hän  ryömi  kuin  varjo  mustassa  kuusikossa.  Matalana 
hiihti  ja  ketterästi  toi  sanan  Aapolle  saapuneista.  Hän  se 
kertoi  heti  Stiinasta,  Kuuselasta,  Robertista  ja  Teerihar- 
justa, karanneesta  "oikeuden"  kirjurista.  Vielä  ilmoitti 
pikaisesta  vihollisen  toiminnasta,  kirkkoaidasta  ja  hyök- 
käyksestä .  .  .  Aapo  ei  joutanut  kyselemään,  järjesti  saa- 
puneet avuksi,  peräännytti  vainiolta  pojat  kiviaitaukselle. 

Lähteissänsä  Oskari  näki  Arvidin  painuvan  hiekka- 
kuopalle, minne  istahti  mietteissään  niinkuin  ei  mitään 
hätää  olisi  ollutkaan.  Tämä  kummastutti  poikaa.  Sen  täh- 
den hän  juoksi  hänen  luoksensa  .  .  .  Aikoi  sanoa  jotakin 
sedälle,  mutta  peräytyi  takaisin  kun  huomasi  miehen  syn- 
kät epätoivon  ilmeet.  Poika  ymmärsi,  kuten  muutkin,  et- 
tei tästä  miehestä  ole  taistelijaksi. 

Tasapainonsa  menettänyt  Arvid  katseli  reippaan  Os- 
karin jälkeen,  kuinka  tämä  keränä  pyörähti  kuusikkoonsa 
pakoon  vihaista  vinkunaa.  Vihollisen  kuulat  kirahtelivat 
korvien  ohitse.  Toisinaan  kaukaa  ammuttu  nikkeli  naukui 
kiukuissaan  sivu,  kunnes  sattui  kohtaamaan  puun  tahi 
kirkon  kiviaidan. 

Murheen  murtama  mies  istui  muiden  kera  tässä  kuole- 
man kainojen  vasamien  keskellä  .  .  .  Tyynenä  muodolta 
sekä  toimeltansa.  Hänen  katseensa  viipyi  poistuneessa  po- 
jassa .  .  .  Muisteli  .  .  .  muisteli  .  .  .  Ikäänkuin  kerran  ennen 
olisi  hänellä  jo  ollut  samanmoinen  kohtaus  ja  epätoivo 
yhtäläinen  ...  Ja  kun  Arvid  jaksoi  muistaa,  tulikin  mie- 
leen pohjoisen  rintaman  peräytyminen.  Silloinhan  tuo 
pikkusankari  perässä  hiihti.  Ei  pakoon  toki,  mutta  apua 

ja  neuvoa  etsimään.  Ja  kun  sen  oli  saanut,  poistui  yhtä 
innokkaana  omille  teilleen  kuten  nytkin. 

Vihollinen  pyrki  liika  rohkeana  ja  taajoissa  riveissä 
vainiolle. 

Hiekkakuopat  olivat  vaarassa.  Mutta  pian  sieltä  lei- 
mahti puolikymmentä  panosta  yht'aikaa.  Maassa  makaa- 
vien päät  kohosivat  ottamaan  osaa  viime  taisteluun.  Kuo- 
leman kyinen  kylvö  oli  nyt  alkanut .  .  . 

18. 

R  A  J  A  VA  ARAL  AI  STEN  VIIMEINEN  TAISTO. 
Yö  pimeni. 

Myrskytuuli  tempoili  koivikossa. 

Havumetsä  vaikeroi  ja  huokui  raskaasti. 

Pitkään  ja  yhtämittaisesti  nuohosi  nokimusta  tuuli. 
Paksummatkin  puut  huojuilivat  harvaan  ja  kankeasti. 
Pienemmät  ja  vartevammat  nuokkuivat  nöyrinä.  Mutta 
oksat  ja  varvut  pieksivät  ja  vihelsivät.  Niitä  riipi  villi 
viima  .  .  .  Kuutamon  kansi  peittyi  mustiin  lentäviin  kuon- 
tuviin  .  .  .  Hajallinen  avaruuden  höyrymassa  kulki  lou- 
naalta yhtämittaisena  ruuhkana  koilliseen.  Niinkuin  keväi- 
sen kosken  jääpeitteinen  kansi  kuohui  ja  kasaantui  sum- 
miksi siellä  ja  täällä. 

Tapulin  korkea  huippu  ja  kirkontornin  kimalteinen 
risti  yksin  seisoivat  kankeasti  ja  itsepäisesti  paikoillaan. 
Vinkuileva  rautaviiri  kieppuili  kuolleiden  kappelin  ka- 
tolla .  .  .  Hetki  hetkeltä  nousi  tuulen  voima.  Näytti  siltä 
kuin  luontokin  valmistuisi  tässä  ihmisten  yhteiseen  myl- 
lerrykseen. Metallisia  herran  huoneen  kattokouruja  kolis- 
teli myrsky  ja  viskeli  sinne  tänne.  Kellotornin  luukut 
tempautuivat  täydellä  voimalla  vuoroon  auki,  vuoroon 
kiinni.  Tornin  huipussa  paiskasi  ilman  paine  tervaluukun 
apposten  auki,  repi  sen  saranoiltansa  ja  lennätti  paukkeel- 
la sakastin  seinää  vastaan. 

Yöllisessä  myrskyssä  tämä  jykevä  rakennus  sukelsi 
esiin  suunnattomana  haahmona  osottaakseen  rauhan  tyys- 
sijan arvokkuutta.  Jumalien  huone  ikäänkuin  elävöityi 
uhmaan  ja  mahtavuuteensa. 

Oliko  tämä  maanpäällinen  majansa  sitten  tuonut  rau- 
han ihmisten  keskuuteen,  vai  turhaanko  se  temppeli  tähän 
oli  tehty  ?  .  . .  Ainakaan  tällä  erää  sen  mahtavuus  ei  herät- 
tänyt vähääkään  huomiota.  Rakkauden  rakentaminen  sillä 
aatteella  oli  ammoin  ollut  osviittana,  mutta  vihaan  se  tällä 
tantereella  päätyi.  Vai  turhaanko  koko  itämainen  huus- 
holli tässä?  .  .  .  Turhaanko  natsarealaisen  puusepän  pojan 
opit  olivat  menneet  ?  .  .  .  Vain  vuostuhantinen  vaivako  kai- 
ken sen  polvistumisen  eestä,  eestä  ristin  ja  pyhimysten, 
niin  että  kivipaadetkin  kuluivat  puhki  .  .  .  Ah  kaikkea  tätä 
turhuutta,  johon  unhoon  uponneet  miljoonaiset  kansan- 
joukot ja  paljoudet  syöksyivät.  Olivatko  onnettomat  ko- 
honneet ylös  surkeudestansa?  .  .  .  Missä  huokausten  vas- 
taanotto? Missä  avunhuutojen  kuulija?  Missä  etsitty  suu- 
ruus? .  .  .  Missä  rukousten  summa,  jotka  hartaudella  hel- 
minauhojen tarkkuudella  laskettiin  ja  muistoon  merkit- 
tiin ? .  .  .  Mihin  vaipuneet  profeetat,  erakkopyhimykset, 
luostarit  ja  synnagogat?  .  .  .  Missä  veisut,  messut,  alttarit 
ja  pyhät  savut?...  Mitä  varten  virsikirjat,  testamentit, 
raamatut,  tuntilasit,  siprat  ja  saarnatuolit,  sillä  perkelehän 
yhä  yltyneempänä  häärää  ja  hallitsee! 

Tässä  se  jykevänä  seisoo  herran  huone  hämäläisellä 
tantereella !  .  .  . 

Mutta  missä  on  rakkaus?...  Missä  rauhan  evankel- 
jumi  ?  .  .  . 

Siveyssaarnaajat,  uskonnon  tukipylväät  sen  omaksi 
yksilöedukseen  ovat  uhonneet.  Uskonnosta  sotapatterit, 
linnakkeet  ja  suojamuurit  itselleen  luoneet.  Pakkokeinoin 
nyt  kansaa  kahlehtivat  ja  hallitsevat.  Vain  yksilöiden  on- 
nen rakensivat,  ei  kaikkien.  Synnissä  itse  rypeneet,  mutta 
"siveyttä"  muille  tyrkyttäneet.  Kaitselmuksen  kansaahan 
ristin  mukana  kulkeneiden  piti  oleman,  ei  pakanoita  ja 
orpojen  osilla  eläjiä  .  .  .  Rauhan  ja  rakkauden  siemenen 
sijasta  kytikin  sinne  verinen  veljesviha  .  .  .  viha  katkera  ja 

kiukku  lauhtumatoin.  Vääryys  ja  riisto,  intohimot  ja  it- 
sekkyys esimerkkinä  ylimystön,  pappien  ja  saarnamiesten. 
"Jumalan  siunaus"  seurasi  pyyteitä,  köyhyyttä  kirous  ja 
kammo  .  .  .  Enkelin  asunnoiksi  rakentuivat  rikkaiden  suo- 
jat ..  .  Mutta  perkeleen  selittivät  peuhaavan  matalien  ma- 
jain  kurkihirren  alla. 

Paha  ja  hyvä  vaihtoivat  väriä.  Oveluus  ulkomuotoa  ja 
kettu  karvaa. 

Turha  vaiva  ja  kuvittelu  näitten  kahden  ruhtinaan  so- 
vituksesta. 

Turha  on  ollut  saarna  .  .  .  Turha  sakramentti  .  .  .  Tur- 
ha sallimukseen  usko  .  .  . 

Mutta  katsokaamme  taistelua. 

Valkoinen  vainolainen,  yksilöpyyteen  edustaja  kiirehti 
päämäärään. 

Vallottajat  tahtoivat  viimeisen  rajavaaralaisen  siepata 
vangiksi.  Otus  tuli  pistää  elävänä  tällä  erää  säkkiin  .  .  . 
Oivallettiin  ilonpidon  ylinnä  olevan  silloin  Hämeen  puni- 
kin peijaisissa.  Olihan  välttämätöntä  Suomen  "vapausso- 
dan sankareille"  herättää  henkiin  raa'at  pakanuuden  ai- 
kaiset vaistot.  Villi  hurmo  ja  himo  piti  esi-isien  tapaan 
heimohengessä  herätellä. 

Kalmankäry  tanssit  polttorovioilleen  häämöittivät  vie- 
läkin Kalevan  korvessa  historian  takaisilta  taustoilta  kan- 
sallistapoineen,  kivikirveilleen,  kurikoineen,  pronssimiek- 
koineen  ja  heimopäälliköilleen;  keskiajan  inkvisitsioni, 
kerettiläisyys,  noituus,  tietäjät  ja  niiden  piinaus ;  mes- 
tauslavat kirkkojen  vierustoilla,  kaakinpuut  ja  raippatukit 
valtateiden  risteyksissä  .  .  .  Olihan  loihdittava  esiin  uudel- 
leen piikkinuijat  ja  tappokurikat  huilakoissa  varsissa  rää- 
tiköimään  ja  listimään  ihmispäitä.  Lahtari  näet  kuvitteli 
olevansa  se  "Kalevan  sankari"  kansansa  vapautuksen  suu- 
ressa sodassa.  Sentähden  oli  käytävä  kaltoin  kohdeltiin 
veljen  kimppuun.  Punikin  piti  lyödä  sorakuoppaan,  tahi 
muutoin  rouheeksi  pieksuhilinaa  myöten.  Kuinkas  heistä 
muutoin  voisi  syntyä  "sankarihistoriassa"  maininta  ja  mi- 
tenkä se  voisi  jäädä  ikimuistoon  jälkimaailmalle?  Valkoi- 

sen  ruusun  ritarit  piti  templattaman  verikevään  kunniaksi 
ikimuistoisiin  aikoihin  asti,  niin  että  senkin  jälkeen  kun  ei 
enää  kirjallisuutta  eikä  kulttuuria  tunneta,  vieläkin  kulkisi 
heistä  kohu  kaukaisuudesta  ja  verimaininta. 

Varsinkin  kuohutti  Konikorven,  Rajavaaran  ja  Haa- 
paniemen viime  päiväin  tapahtumat  valkoisen  vihan  vim- 
moihinsa. Kosto  kamaloitsi.  Tuli  sutena  hyökätä  ja  saada 
sortoon  viimeinenkin  härkämaan  uppiniskaisin  jukura. 

Aapo  oli  rauhallinen. 

Hän  tiesi  täysin  arvioida  edessä  olevat  kuumat  ja  vii- 
meiset hetket.  Hän  oli  valmiina  itse  puolestaan  kaikkeen, 
kävi  kuinka  kävi  .  .  .  Tässä  oli  odotus  vain  ilmotetun  tuli- 
merkin  antamisesta  ...  Ja  kun  se  oli  vihdoin  soilahtanut 
ja  säkeneet  siitä  sinkosivat  myrskyn  mukana  kauas  vai- 
niolle, oli  Aapo  heti  kieltänyt  miehiänsä  ampumasta.  Val- 
koiset juoksivat  ahtaissa  ketjuissa  niin  että  kohmettunut 
kantohanki  lohkeili  kappaleille.  Syvässä  lumessa  ne  eteni- 
vät kumminkin  hitaasti.  Vihollinen  huusi  ja  hurrasi.  Toi- 
set ehdottivat  antautumista  .  .  . 

Aapon  kolmekymmentäkaksi  miestä  pysyi  hiljaa. 

Tämä  kummastutti.  Se  teki  hetket  sietämättömän 
salaperäisiksi  ...  Ja  kun  Arvid  nyt  kohotti  päätään  santa- 
kuopalta,  näkyi  kylästä  varmoin  askelin  ja  pelottomasti 
juoksevan  parvia  kaatuneitten  lahtareitten  tilalle.  Valkoi- 
sia oli  jo  ympärillä.  Puolustajat  hätäilivät  .  .  .  Silloin  kuu- 
lui Aapon  käskevä  komennus : 

—  Ampukaa  toverit !  .  .  . 

Mitä  sitten  tapahtui  ei  Arvid  myrskyn  ulvonnalta 
saanut  selvää.  Yhtenäinen  ryske  oli  alkanut.  Tuntuipa 
kuin  puun  juuretkin  kiskottaisiin  maasta.  Lumi  pölisi  ja 
kirkon  korkeat  ulkoseinät  kajahtelivat.  Kyvytön  mies 
painoi  päänsä  alas,  aseensa  vaipui  .  .  .  Mutta  miten  oli- 
kaan, joku  riuhtasi  sen  häneltä  ja  alkoi  laukoa  .  .  .  Kohi- 
nan keskellä  kajahtelivat  kiroukset  ja  karjunta  .  .  .  Joku 
intohimoinen  ja  murhanvimmainen  manasi  karkeasti  siinä 
minne  punikin  kuula  hänet  oli  keskellä  aikcitansa  kaata- 
nut .  .  .  Laukaukset  ja  sekamelska  kiihtyivät  myrskyssä. 

Tuuli  tempoi  mukaansa  päästä  lentäneitä  lakkeja,  oksia, 
risuja  sekä  kirkon  vesikouruja.  Se  lennätti  ne  korkeu- 
teen ikäänkuin  niitä  olisi  riemusta  ja  intohimojen  myllä- 
kästä  irti  päässyt  paholainen  rienastellut. 

Viimeksi  syntynyt  meteli  ei  suivainnut  komentosano- 
jen kuulemista.  Jokainen  toimi  oman  vaistonsa  viittauk- 
sista ...  Ja  kun  Arvid  uskalsi  avata  silmänsä  näki  hän 
miten  mustat  varjot  viskautuivat  vasten  leimahtaneita 
tulenkielekkeitä  .  .  .  miten  osa  päällekarkaajista  jo  hor- 
juili.  Toiset  kaatuivat  niskoillensa.  Vastakkaiset  puolet 
likenivät  juosten.  Yhteenotossa  ei  enää  ammuttu,  vaan 
lyötiin  suunnattomasti  kalskahtavilla  kalvoilla.  Ulompien 
avuksi  saapui  uusia.  Pimeässä  he  suinpäin  iskivät  edes- 
tään omat  miehensä  .  .  .  Arvid  ei  enää  uskaltanut  katsoa. 
Niinkuin  laineet  näyttivät  Aapon  miehet  pirstoutuvan 
kivikkorannan  raviin  .  .  .  Mutta  vihurit  kävivät  valkoisina 
ja  kiisivät  arovarsan  lailla  niin  että  äänet  kaikkonivat 
kuten  otuksen  ajossa  äyränteen  alle. 

Eilis  päivän  aikana  ja  sen  edellisenä  oli  oltu  monissa 
kahakoissa. 

Haapaniemeen  hyökkäyksensä  pelastivat  silloin  monet 
toverinsa  kuolemasta.  Taistelusta  taisteluun  paloi  hänellä 
vain  yhäti  mieli.  Kun  tästä  oli  päässyt  teki  mieli  jo  toi- 
seen. Väsymätön  mies  himoitsi  saada  iskeä  omaistensa  ja 
kärsineiden  onnettomien  puolesta.  Keinoja  valitsematta 
karkasi  hän  päälle.  Hänen  suunnaton  rohkeutensa  pelasti 
hänet  täällä  ja  tuolla.  Toisinaan  sentään  harkitsi  tarkoin 
ja  vasta  sen  jälkeen  toimi  oivallisesti.  Tiensä  tahtoi  hän 
raivata  mustaan  tulevaisuuteen  niin  pitkälle  kuin  suinkin 
mahdollista.  Pelon  ja  epätoivon  keskeen  upposi  ajatus, 
uursi  itsepintaisesti  uomansa  tuli  mitä  tuli  .  .  .  Mutta  kuta 
edemmäksi  hän  tuohon  kadotuksen  korpeen  painui,  sitä 
jy liiemmiksi  kävivät  tien  ohet  ja  sitä  vaarallisemmat  koh- 
talot asettuivat  väijyksiin .  .  .  Askel  askeleelta,  virsta 
virstalta  ja  taipale  taipaleelta  tuli  matka  tukalammaksi .  .  . 
Mutta  kuten  tien  ja  suunnan  raivaaja  astui  hän  uljaasti 
ja  pelottomasti  eteenpäin.  Hän  tahtoi  murtaa  sitä  mitä 

tähän  asti  ei  oltu  uskallettu  .  .  .  Aseen  isku  asetta  vastaan 
oli  tehoisin  tapa  ja  määrä.  Viha  vihaa,  kosto  kostoa  vas- 
taan oli  proletaarin  ainoa  ehto  ja  voiton  toivo.  Vain  is- 
kentää,  tulista  ja  tuimaa  ymmärsivät  orjuuttajat. 

Niinpä  kun  hetkellä,  jolloin  valkoinen  veikko  jo  kai- 
ken katsoi  voitonvarmuudeksi,  sekä  että  verileikki  oli 
päättynyt  tähän  se  luulo  kääntyi  vielä  kerran  erheeksi. 
Uroolle  punaiselle  tuli  vielä  kerran  tilaisuus  jakaa  ryysy- 
armeijan  rippeiltä  valkoisille  iskuja  .  .  .  Nyt  ei  käyty  huu- 
tokauppaa torilla  lumpuista! ..  .  EH...  Nyt  tuli  maan 
kalleimmasta  kullasta,  jokaiselle  multiin  menevällä  punai- 
sella, ostaa  niin  monta  valkohurtan  henkeä  kuin  mahdol- 
lista. Vapauden  viime  soihtu  ja  tulen  tuikkaava  liekki 
vaati  veroa .  .  .  vaati  verta,  vaati  ruutia,  miehuutta,  tuh- 
kaa ja  armotonta  päällckäyntiä  .  .  . 

Tuulen  alta  nousi  apu  .  .  .  Nousi  hetkellinen  helpotuk- 
san  tuoja.  Sieltä  ponnisti  pieni  sankarijoukko  .  .  .  Muron 
mustan  murjomat  miehet  kävivät  vaaniskellen  kahakoi- 
maan. Pelkäämättä  ne  kävivät  päin  taistoa  ilveksinä  yr- 
mästellen.  Kuulatuisku  ei  niitä  säikyttänyt,  eikä  myrskyn 
myrisevä  ryöppy.  Jäähileessä  kuten  pedon  kasvot  ja  katse 
kalseana  ne  kävivät  lahtareiden  kimppuun  .  .  .  Kuusela  se 
siellä  selän  takaa  aikoi  vielä  vastustaa  vihollista  .  .  . 

Hämmästyikö  tämä  ?  .  .  . 

Säikkyikö  vainolainen  ?  .  .  .  Väistyikö  rantatörmän  ta- 
kaa, vai  saiko  uutta  tekemistä? 

Arvid  näki  ihmeekseen  Aapon  vielä  elävän,  sekä  kuuli 
hänen  huutelevan  kokoon  poikiansa  .  .  .  viimeistä  koural- 
listaan kokosi.  Ja  uskollinen  Oskarikin  meni  ja  tuli  pelot- 
tomasti.  Nyt  hän  toi  taasen  tietoa  valkean  ratsujoukon 
saapumisesta : 

—  Tuokio  vain  ja  he  ovat  tässä!  Jääkäreitä  myös  te- 
räksen harmaissa  univormuissansa ! 

Pojan  tuoma  tieto  nosti  uhmaa,  enemmän  ylpistystä 
kuin  pelkoa  miekkosiin.  "Talon  kunnia.  Kuta  komiampi 
vieras  sitä  komiampi  kosti." 

Eihän  tässä  puupennosilla  toinenkaan  peliin  käynyt. 
Asian  ja  aatteen  puolesta  oli  tässä  yritys.  Hinnasta  kor- 

kehumasta  suoritettiin  tekoa  pyhintä  .  .  .  Eihän  tämä  toki 
ollut  torikauppako ju,  ei  petlareiden  lafka,  ei  kesunenäisen 
juuttaan  narikka!  Ei !  .  .  .  Kommunaardein  on  aate  ja  työ, 
vaikka  vaisto  luonnonlasten.  Sitä  työtä  suoritti  nyt  hui- 
min ottein  korven  känsäkourainen  kansa  .  .  .  Jukuri  mie- 
leltä sekä  toimeltansa,  ei  häilyvä  huiskuheinä  eikä  kuvain- 
kumartaja. 

Teeriharju  raivasi  tänne  tiensä.  Hevoset  laukotti  suo- 
jaan kellotornin  seinustalle. 

Iskuja  oli  siinä  jaettu  juuri  kummallekin.  Valkoista 
miestä  jos  punaistakin  makasi  maassa.  Kyllikseen  olivat 
kylpeneet.  Mutta  vielä  toki  kahakoitiin  siellä  ja  täällä. 
Vaan  ken  hevoset  huomasi  pyrki  sinne.  Konttaamalla 
saapui  sinne  Aapon  joukon  jäännöksistä  vain  ani  harva. 
Kaatuneet  olivat  tuossa  jo  rauhaan  päässeet.  Vielä  nousi 
sentään  siellä  ja  täällä  nietoksista  pää,  nousi  apua  anova 
käsi.  Mutta  kenpä  niitä  jouti  huomaamaan?  .  .  .  Katarina 
huomasi  ja  sääli,  mutta  ei  voinut  auttaa  .  .  .  Kaikki  täytyi 
jättää.  Ja  kun  taasen  kuulat  viillettivät  vinhasti  ja  vin- 
kuen ja  kun  myrsky  jälleen  ulvahteli  ja  kun  kenttä  peittyi 
uuteen  ryöppyyn,  niin  vaikka  katsoit  minne  tahansa,  niin 
kaikkialla  makasi  lumipöykkyjen  pieluksilla  miestä  .  .  . 
Veri  vuosi  .  .  .  Kuului  pyyntöjä,  kuului  vaimeneva  vali- 
tuskin .  .  .  mutta  ei  voihketta. 

Apua,  auttajata  turhaan  vuotat.  Katarina  yksin  hääri. 
Hän  juoksi  sinne,  juoksi  tänne  auttamaan  rekiin.  Mutta 
miestä  ei  missään  .  .  . 

Arvid  yksin  istui  toimettomana  hiekkakuopallansa. 
Tämä  mies  oli  nyt  kyvytön  kaikkeen.  Tylsänä  ja  tehotto- 
mana hän  katsoi  temmellystä.  Hän  katsoi  sitä  tyynenä 
kuin  konsaan  olisi  ollut  rauhan  töissä.  Taistelun  pyörteis- 
sä oli  hän  katsein  seurannut  miestä,  vain  yhtä  ainoata 
tuolla  joukon  keskellä.  Ja  kun  hänet  hämäryys  ja  tuisku, 
huudot  ja  sekamelska  peittivät,  niin  jopa  hyppäsi  pystyyn 
ja  juoksi  joutuin  sinne  missä  tuholaisen  joukko  horjui, 
hoippui  ja  iski. 

Ja  mitä  hän  siellä  näki  kun  sinne  tien  itselleen  oli  rai- 
vannut ja  monien  muiden  kera  oli  apua  tuonut  tuimaan 

tarpeeseen?...  Hän  työnsi  teuhaajat  sivuun,  iski  ja  löi 
ja  koppasi  kuolleiden  keskeltä  Aapon  kainaloonsa.  Yhtä 
suoraa  hän  kantoi  Aapon  siitä  rekeen  tuonne  tornin 
luokse. 

Mutta  missä  muut  ?  .  .  . 

Pellolta  tuolta  töyrään  alta  kuului  uusi  kahakka.  Tulet 
kutsuivat  ja  käskivät.  Kirkkotarhan  kiviaidan  yli  tuli 
sieltä  joku  juosten  ja  suistuen  suinpäin  verissään  lumeen 
huusi : 

—  Toverit !  .  .  .  Tietäkää  !  .  .  .  Työ  tehty !  .  .  .  Kaikki 
annettu !  .  .  . 

Muuta  ei  myrskyn  seasta,  ei  sanoiksi,  ei  selitykseksi. 

Töyrään  alta  kuului  uusi  rynnäkkö,  huutoa  ja  yltyvä 
meteli. 

Aapon  miesten  viimeinen  pieni  parvi  valmistui  siellä 
valkoisille  vastaan  panemaan.  Kuusela  oli  ottanut  johdon. 
Komentajan  ääni  jäi  tulen  tuimassa  pyörteessä  selittä- 
mättömäksi miehistölle.  Myrsky  meurasi  ja  mylvi.  Lumi- 
kuontuvat  lensivät  ilmassa  vaakasuoraan  suuntaan .  .  . 
Mutta  Kuuselan  kehoitukset  ja  huudot  kuuluivat  likei- 
simpiin  lumihautoihin.  He  jatkoivat  taistelua  innostuksen 
valtaamina. 

Tässä  sukeusi  joka  tapauksessa  kiihkeä  kamppaus  ja 
kalman  leikki. 

Viimeiseen  hevoseen  saattoi  kuulla  vielä  melun. 

Yhtäkkiä  loppuivat  laukaukset.  Lumihaudoista  nousi- 
vat töyrään  alta  rajavaaralaiset  vähälukuisina  ja  tietoisina 
taistelunsa  lopputuloksista  ja  tilistä  .  .  .  Jäisellä  Hämeen 
tantereella,  myrskyisenä  pimeänä  yönä  ottivat  he  muuta- 
missa miehissä  vastaan  ylivoimaisen  vihollisen  viimeisessä 
taistelussaan.  Valkoisesta  veljestä  viimeinen  ote  .  .  .  Ote 
valkoisesta  kavaltajasta,  jolle  vastaanotto  oli  oikealla  ta- 
valla tässä  maakunnassa  asetettu.  Tämä  kamasaksan  kan- 
sanpetturi  ja  kapitalistisen  riistäjän  renki  lahtasi  ja  hu- 
kutti veriin  Suomen  kansan  onnen  .  .  .  kukisti  työteliään 
rahvaan  kumouksen,  uudenajan  sarastuksen  peitti  pilveen. 

Raakimuksina  riekkuivat  villien  vaistojensa  voimalla 
nämä  pedot. 

Mutta  vieläkin  kerta  kuului  Kuuselan  rohkea  huuto : 
—  Taisteluun! .  .  .  Taisteluun  pojat .  .  .  Voitto  meidän 
011 ! . . . 

Ja  vielä  kerta  Hämeen  hanget  punertuivat .  .  .  Mie- 
het, jotka  proletaarien  puolesta  olivat  taisteluun  lähteneet 
täyttivät  työnsä  niinkuin  täyttää  vakaa,  tunnollinen  työ- 
mies päivän  ahertelut  korven  raivauksessa  ja  kannikossa 
kun  aurinko  on  iltaan  ehtinyt. 

Öinen  myrsky  ulvoi ...  Se  itki  urhojen  ihanaa  kuoloa 
punaisen  lipun  puolesta  taisteltaessa  pohjolan  hyisillä 
hangilla. 


19. 

HAUDANKAIVAJAN  KORSU. 

Haudankaivajan  hökkeli  sijaitsi  lähellä  kirkkotarhan 
kiviaitaa. 

Tämä  matala  mökki  näkyi  tuskin  ollenkaan,  sillä  se  oli 
tehty  muinaisen  hiekanottopaikan  pohjalle.  Kuopasta  oli 
aikoinaan  otettu  tuhansia  kuormia  santaa  sekä  hautuu- 
maan kunnostamiseen  että  nälkävuosina  rakennetun  kylä- 
maantien  pohjaukseen.  Nykyisin  ei  sitä  kuoppaa  oltu  enää 
uskallettu  käyttää,  sillä  ankara  kruunun  sakkotaulu  seisoi 
siinä  äärellä  ja  uhkasi  jokaisesta  kuormasta  kahdenkym- 
menen markan  sakolla  ja  lakitupaan  kutsumisella.  Eikä 
se  ollut  ihmekään,  sillä  aukko  uhitteli  syöpyä  kalmistoon 
ja  vyöryttää  alas  osan  tuonelan  tanhutta.  Mutta  vuosi- 
kymmenissä versosi  vihreys  ja  taivasti  kamaran,  sekä  pesi 
paljastuneet  maakivet  vesiharmaiksi.  Monetkin  syltäiset 
kuusenkontturat  kerkisivät  kasvaa  reunostoille.  Ja  suun- 
naton riippakoivu  oli  siihen  sijoittunut  saviperäisen  sy- 
vänteen keskelle  sileän  ja  suunnattoman  kiven  kupeelle, 
mikä  muodosti  sekä  saunan  yhden  seinän  että  sen  pors- 
tuan perän. 

Monet  vuosikymmenet  olivat  vierineet  saunan  raken- 
nusa  joilta. 

Monet  lämpöiset  löylyt  oli  otettu  kaivaustyössä  hautau- 
tuneiden harteiden  huuhtomiseksi  ja  virvotukseksi.  Ja 
monet  honkaiset  arkun  pohjalaudat  olivat  palaneet  tämän 
matalaksi  maatuneen  saunan  uunissa.  Sillä  kohoilihan 
haudankaivajan  käteen  kalmistosta  lankkua  jos  lautaakin. 
Moni  manalaan  muuttanut  isäntämies  oli  uhallakin  teet- 
tänyt jo  eläessään  tervastyvihonkaisen  kirstun  sillä  aatok- 
sella, että  se  kestää  "tuomiopuhteeseen  saakka."  Mutta 
mitäs  ollakaan,  ostohaudan  puutteen  takia  täytyi  viisikym- 
mentä vuotta  ammatissaan  eläneen  kaivurin  "kyntää  jo 
kolmatta  kiertoo."  Ja  niinpä  tuomiopuhteelle  asti  aijotut 
tervakset  paloivatkin  "kuoppakontion"  saunankiukaassa. 

Kuulomuiston  mukaan  piti  silläkin  oleman  lakinsa  ja 
reklementtinsä,  mutta  kukapas  niitä  sata  vuotta  sitten 
kuolleiden  ihmisten  arkkuja  enää  jaksoi  vartioida.  Lait  ja 
legendat  laati  ukko  itse  omaa  valtakuntaansa  varten.  Sa- 
noi "manalan  väen"  makaavan  jämptisti  kolmessa  kerrok- 
sessa. Ja  että  tervashonkaiset  kirstut  saattoivat  köllöttää 
päällytysten  toisinaan  hyvinkin  ehyinä. 

Kyllähän  emäpitäjällä  puhuttiin  paljonkin,  puhuttiin 
hautaliinista  ja  kontiosta,  joka  polttaa  "siunattua  puuta" 
ja  kylpee  kamalissa  kalman  höyryissä,  jonka  luulisi  kristi- 
tylle ihmiselle  olevan  elävän  ruumiin  pöyreeksi  .  .  .  Mutta 
eipähän  vain  ole.  Ei  kuulu  mokoma  yhtään  pöyristelevän. 
Ukon  mielestä  puut  siellä  maassa  kuuluvat  olevan  vain 
iapion  tiellä  ...  Ja  siksi  toiseksi  väitti,  ettei  ollut  arkun- 
lautojen  ottamista  koskaan  itse  vanha  rovastikaan  kieltä- 
nyt, joka  arvolta  ja  sanalta  oli  ainakin  itsensä  arkkipiis- 
pan arvoinen.  Kolmantena  ja  kaikista  tärkeimpänä  seik- 
kana saattoi  mainita  ukko  sen,  että  koska  metsän  käyttö- 
lupaa ei  ollut  seurakunnalla,  eikä  siinä  suhteessa  hautalii- 
nille  "vaaluja  veisattu",  ja  koska  palkatkin  menivät  näp- 
piä nuolten,  niin  .  .  .  Eikä  muutoinkaan  ollut  eduksi  köy- 
hälle miehelle  mennä  keskellä  kirkonkylää  lähimetsiin 
siinä  mielessä,  että  sieltä  saa  puuta  kouraan  .  .  .  Hui,  hai ! 
Eihän  se  sitten  yksityistä  omaisuutta  olisi  ollutkaan. 

Muistihan  maankaivaja  viisi  vuosikymmentä  perätysten 
eläneensä  niukuin  naukuin.  Palkat  ja  takseeraukset  näet 
olivat  sellaisena,  kuna  ne  "Ruottiri  valta"  asettanut  oli. 
Niin  että  kukapas  sitä  sitten  kykeni  perustuslakeja  laati- 
maan ja  iloisesti  elämään  ihmisten  sysimustasta  mure- 
nesta .  .  .  Muutoinkin  oli  toisinaan  vaisto  pistänyt  vasta- 
karvaan, oikein  kuin  olisi  joku  sanonut  että:  elä  sinä  vain 
toisten  murheitten  muruista,  siitähän  se  sinun  elämäsi 
erkanee. 

Eristynyt  oli  ukko  ihmisten  ilmoilta. 

Lyhyt  ja  kuiva  sananvaihto  tapahtui  unilukkarin  avul- 
la, joka  suntion  kanssa  sopi  kuolleiden  ihmisten  hautaa- 
misesta. Mutta  todellisen  työn  teki  varsinainen  vanha 
haudankaivaja.  Häntä  oltiin  opittu  pitämään  kuolleiden 
kampraatina,  Tuonen  virran  varsinaisena  soutumiehenä. 
Ja  eikä  ihme  että  jonkinmoinen  kammo  asui  hänen  luo- 
nansa liikuskellessaan,  kuin  olisi  lemahtanut  hänen  ole- 
muksestansa kalman  haju.  Hän  eli  ja  oli  kuin  todellinen 
ruumiin  toukka,  jota  ihmiset  kylmästi  tervehtivät. 

Hautaliinin  ainoa  turva  ja  työn  apu  oli  hänen  lujara- 
kenteisessa tyttäressään. 

Tämä  "tytär"  oli  jo  oikeastaan  vanha  ihminen.  Ja  ku- 
ten aiemmin  luimme,  oli  tämä  se  vangittu  nainen  hau- 
dankaivajan korsusta,  joka  vietiin  pois.  Eihän  hän  ollut 
voinut  selittää  valkoisten  moninaisia  vaikeita  kyselyjä. 

Sen  jälkeen  oli  kulunut  kaksi  päivää  ja  kolme  yötä. 

Tänä  yönä  oli  korsuun  astunut  sisälle  hätäilevä  poi- 
kanen ja  suuressa  vaarassa  apua  anovana.  Auliisti  saikin 
tämä  ukon  avukseen.  Ja  niinpä  vielä  sinä  samaisena  tun- 
tina jona  Arvid  kellotornin  alakerrassa  yllätettiin  ja  josta 
tämä  selvisi  ennen  kerrotulla  tavalla,  kantoi  Mandi  tain- 
tuneen Martan  kellotornin  takaa  kivijalan  kautta  ukon 
saunaan.  Sen  jälkeen  olivat  kellot  pian  alkaneet  hirveästi 
soida  niin  että  ukko  ilmeisesti  uskoi  ihan  pääsiäislauan- 
tain  olevan  käsillä.  Mutta  myöhemmin  kehkeytyi  tuuli  ja 
ankara  myrsky,  tulinen  taistelu  ja  temmellys  kirkon  ym- 
pärillä. 

Mutta  sen  edellisenä  iltana  oli  korsuun  hiipinyt  Pyl- 
väistön Stiina,  ukon  ainoa  sukulainen  ja  veljen  tytär. 
Tämä  ehkä  pakoili  tänne  päätään  piiloon  luullen  rauhan 
löytävänsä.  Molemmilla  naisilla  alkoi  olla  puuhaa  sekä 
puhelemista,  kunnes  Martan  onneton  kohtalo  tukki  koko- 
naan suun.  Ulkona  raivosi  rajuilma  ja  sota,  mikä  käänsi 
kaiken  ylösalaisin.  Arkana  istuivat  mustan  murjun  asuja- 
met.  Kukaan  ei  uskaltanut  pois  paikaltaan  liikahtaa,  ei 
henkäistä  kuuluvasti  .  .  .  Jokainen  hetki  uskottiin  verivi- 
hollisen astuvan  kojuun. 

Ukko  itsekin,  pahaenteinen  ja  peloton,  köpötteli  pi- 
meällä permannolla  kiukkuaan  pidellen.  Jopa  urkki  ovesta 
uloskin  ja  vakuutti : 

—  Herjat  kun  herkeevät  metelistä  .  .  .  Lyönti  antaa 
enemmän  alas  vainiolle.  Mitä  vanhus  sanoi  siltä  se  kuu- 
lostikin. Kaikki  alkoi  vaimeta  ja  huveta  tuulen  humuun. 

Munakivistä  ladotun  kiukaan  kulmalle  ilmestyi  "tui- 
ru."  Sen  kirisevä  liekki  puhkaisi  pimeyden  ja  saattoi  va- 
laista lavaa,  jolla  sairas  lojui  liikkumatta.  Vanhus  valmis- 
tui puhelemaan,  massahutteli  sitä  varten  suutansa  ja 
sanoi : 

—  Nähnyt  olen  ennenkin  tämänlaisen  tapauksen. 
Kuolonvuonna,  jolloin  rutto  ja  nälkä  kaasi  kansaa  hui- 
man, kun  tuskin  kerkisi  tilaa  saamaan  kirkkotarhaan  puo- 
lille niistä  vainajille.  Näet  tapulin  jalka  oli  täysi,  täysi 
seinustat  ja  kirkon  vierustakin  .  .  .  Meitä  kaivoi  kolme 
kontiota,  jäykkää  ja  jämerätä  miestä  mattoleivän  voi- 
malla. Kruunun  eväällä  uurastimme  rivihautaa  avointa  ja 
yhtämittaista  aidan  ääreltä  aidan  äärelle  asti.  Tosin  oli 
tarha  pienempi  kuin  nyt,  vaan  silloin  oli  seurakuntakin 
suurempi  .  .  .  Niinpä  niin,  kerrankin  sitten  aukeni  lepotila 
laaja  ja  mittava  vastavalmiina  kevään  kermäiseen  maa- 
han. Aloimme  vainajia  vanhimmasta  päästä  latoa  sinne 
alas.  Kannoimme  toisia  tapulista  paarien  avulla  arkutto- 
mina.  Oli  niistä  moni  keppikankea  kuin  korento.  Ja  vaik- 
ka vallan  puolesta  meitä  oli  käsin  kielletty  kuollutta  ka- 
joamasta, niin  ei  sitä  työ  olisi  ikinä  joutunut  sellaisella 
värtieringillä  kuin  se  lääkäri  meitä  oli  neuvonut.  Käsiksi 

niihin  täytyi  tarttua.  Kannun  viinaa  naukkasimme  kol- 
meen pekkaan  päivän  kuluessa.  Vallesmanni  oli  sanonut, 
että  paremmin  työkin  käy  laatuun  ja  siksi  toiseksi  tarttu- 
misen vaara  saattaa  seistä  kauempana.  Toisia  niissä  oli 
sulia  ja  taipuisia.  Eivät  hevin  yökauteen  kylmänkään  ai- 
kana konttuneet  tantereella.  Ja  kun  Unki  Antti  vainaan 
leskeä  hautasimme,  joka  rankiltaan  oli  isosten  kirjoissa 
ja  kuuluisan  keksijän  ja  kellomaakarin  rouva,  lennätettiin 
hänelle  arkku  vasta  kahta  päivää  myöhemmin  perään  sin- 
ne tapuliin.  Ja  kun  minä  alottelin  sitä  siitä  lattialta  nostaa 
kammioonsa  kuten  kapalovauvaa  ainakin,  kiepsahti  akka 
istumaan! .  .  .  Enkä  minä  muuta  joutanut  sanomaan  kuin 
että: 

—  Kah!  .  .  .  Sitäkö  sinä  siinä  makasit?  . . . 

Sitten  akka  sipoi  jalkansa  kuin  lepolavitsan  laidalle 
ainakin  ja  sanoi : 

—  Olen  nukkunut  kauan  .  .  .  Lehmätkin  taitavat  olla 
lypsämättä?...  Hautaliini,  se  kolmas  niistä  kruunun 
palkkalaisista  seisoi  vierelläni  ja  pöllähti  heti  pähkähul- 
luksi, otti  sääret  selkäänsä  ja  pötki  metsään.  Metsässä 
tämä  hyväkäs  kiskoi  itsensä  pisimpään  kuusen  latvaan, 
jossa  kurkki  ja  urkki  meitä  takaa-ajavia.  Kynsin  ham- 
pain hän  istui  siellä  ylhäällä  oravien  kartanolla.  Ja  kun 
emme  mitään  muuta  apua  hänen  hyväkseen  keksineet  niin 
pysyttelimme  loitompana  puun  juurelta,  jottei  lusase  pu- 
dotessaan jotakuta  kuoliaaksi.  Niin  keksi  Rotilan  vanha 
Mikko  suurimman  vaaran  siinä,  että  sielunsa  siunaamat- 
tomana  huilahtaa  suoraa  päätä  sinne  syvyyden  kaivoon. 
Mentiin  hakemaan  pappia,  mutta  kun  ei  hänkään  ollut 
kotona,  siunasi  Mikko  maan  kuusen  ympäriltä  hätäsiu- 
naukseen.  Mutta  mitä  vielä,  siellä  se  tikka  istui  huilakan 
kuusen  kyljessä.  Alastuloa  vartoillessa  tiesivät  miehellä 
olevan  perintötorpan  Kuoreveden  Kaitilassa.  Hänen  vai- 
monsa, joka  oli  lapsetoin,  oli  kuollut  vuosi  sitten.  Kuu- 
sessa jakaantuikin  kurkkijan  perintö  siis  miehen  puolisil- 
le Puna-mäkeläisille,  joilla  taasen  oli  ainoa  pulska  tytär 
Birgitta  .  .  .  Eikä  tälle  vanhallepiialle  isännäksi  ollut  ku- 
kaan niin  kelpoisa  poika  kuin  Rotialan  Mikko,  tomera  les- 

kimies,  eikä  liiemmällä  köyhyydellä  pilattu.  Tähän  ehdo- 
tukseen Roti  Mikko  suostui  heti.  Korkean  kuusen  latvaan 
hän  katseli  ja  puheli : 

—  Ja  kunnialla  minä  Kahilaisen  ruumiin  hautaan. 
Herra  jumala  ottaa  täältä  ajasta  monin  tavoin  meitä  ty- 
könsä. Ketä  kutsuu  ruton  ja  taudin,  ketä  sodan  ja  sur- 
man, ketä  tapaturman  ja  haaverin  kautta,  niinkuin  näim- 
me pari  päivää  sitten  senkin  miekkoisen,  jonka  piru  oli 
köyrännyt  kellotapulin  rattiin,  ja  joka  suinkaan  ei  pelas- 
tunut pälkähästä.  Mutta  ihan  samalla  tavalla  ei  käynyt 
tämän  kuusikymmentä  vuotta  sitten  eläneen,  eljen  ete- 
hensä  ottaneen.  Vaan  kun  häntä  varrottiin  putoavaksi, 
tulikin  siihen  muutamia  varmoja  ja  rohkeita  miehiä  jotka 
aikoivat  ilman  muuta  nousta  kuuseen.  Silloinpas  Roti- 
Mikko  teki  siitä  tiukan  tenän : 

—  Antakaa  sen  kuolla  mikä  on  kuolemaan  pantu,  että 
herran  tahto  täytetyksi  tulisi.  Nämä  Mikon  maalliset  pyy- 
teet kumminkin  tulivat  esiin  liian  varomattomasti,  kun 
hän  sanoi  että : 

—  Piru  tahtoo  kiusalla  pidellä  putoamista .  . . 
Silloin  sydäntyi  joku  sanomaan: 

—  Se  ei  voi  olla  mahdollista  että  piru  siinä  juonessa 
olisi .  .  .  Pikemmin  jumalan  sormi.  Ja  pian  sitten  muutkin 
myönsivät  päivän  selvän  asian.  Rohkein  miehistä  meni 
ylös,  köytti  köyden  Kaltiaisen  koipeen  ja  siitä  toisen  pään 
ankkuroitsi  silmämitalla  keskikuuseen  tukevan  oksan  ty- 
veen. Ja  ennenkuin  aurinko  oli  iltakatveen  laskenut,  kä- 
veli Kahilainen  maassa  kahdella  terveellä  jalalla  ja  päällä. 

Vanha  hautakontio  oli  vekkuli. 

Jörön  ja  karkean  kuoren  alla  piili  puhtoinen  kulta  .  .  . 
Kertomuksillansa  keresti  pelästyneet  naiset  hetkeksi  pois 
pingoittuneesta  mielentilasta.  Vanhus  kuunteli  hetken  sai- 
raan hengitystä.  Se  oli  tasainen,  vaan  sydämen  lyönti  oli 
riutunut  ja  hento.  Ukko  istui  uudelleen  pankollensa.  Stii- 
na jo  ehätti : 

—  No  entäs  sitten  Unkilan  emännän? 

—  Hänen  kävi  niin,  että  vaimo  vietiin  takaisin  maan- 
päälliseen kotiinsa,  missä  taasen  emäntäpiika  petasi  sän- 

kyjä  ja  pelästyi  manalasta  palaavasta  niin,  että  kaikkosi 
koko  talosta  kuulle  kuulemattomille  .  .  .  Koturikin  kauhis- 
tui niin  että  sieppoi  kirveen  käteensä,  vaan  rauha  siitä 
sentään  vähin  erin  palasi  taloon.  Eukko  sai  vielä  kaksi- 
toista vuotta  lypsää  lehmiänsä,  jonka  jälkeen  vasta  suorin 
akalle  tilan  tuonne  kirkkotarhaan.  Tällä  erää  on  hän  siellä 
pysynyt .  .  .  Olisiko  sitten  tallemmassa  tuo  kaksitoista 
vuotta  maan  alla  manalassa,  vaiko  täällä  päällä  aurinkoi- 
sessa Unkilassa? 

—  Auttoi vatkohan  siihen  tietomiehen  taijat? 

—  Eipä  tuota  arvaja  .  .  .  Siellä  he  nyt  lepäävät  tuu- 
hean pihlajan  alla.  Lepää  ennusteluillensa  ukko  Unki- 
lakin. 

Molemmat  naiset  halusivat  kuulla  enemmän  tästä 
maineen  miehestä : 

—  Pihlajatko  haudallansa? 

—  Pihlajat .  .  .  "Jos  eivät  kasva,  kadotuksen  oon  ma 
lapsi.  Jos  taasen  rehevänä  elävät,  autuuden  pankoilla  is- 
tun", olivat  vainajalla  jäähy väistoivomukset  hautapihla- 
jistansa,  joita  määritteli  kummullensa  kuolintaudissansa. 
Ja  niin  ovatkin  kasvaneet  ja  kahapäisiksi  versoneet,  ettei 
kohta  siellä  kolkalla  muille  tilaa  olekaan  .  .  . 

Puhe  keskeytyi  kumminkin  Unkilan  Antista,  sillä  ul- 
koa kuului  ääniä.  Molemmat  naiset  liikahtivat.  Ampumi- 
nenkin alkoi  vielä  ankarana.  Ei  voinut  ymmärtää  tätä  so- 
dan taukoomiseksi.  Myrskykin  reutoi  reuhkaisella  ovella. 

Lauteen  alle  sysäytyivät  muut  paitsi  ukki.  Uros  yksin 
kuunteli,  otti  askelman,  tunnusteli  taistelua  tanhualla. 
Mikä  lie?  Tottumusko  hällä  kylmänä  kaikkeen  tavallisuu- 
teen. Samalta  näytti  elikö  taikka  kuoli .  .  .  Tuliko  tuo  vi- 
hollinen tahi  pysyi  poissa.  Alkoipa  juttuansa  äskeiseen 
tapaan.  Enemmän  mumisi  itselleen  kuin  muille : 

—  Monta  olen  nähnyt  täällä  tapausta.  Monta  tosin  en 
sotaa,  vaikka  surma  onkin  silmäini  edessä  leikitellyt.  Suu- 
rista kuolinvuosista  on  minulla  monta  kertomusta  ja 
muistoa.  Monta  näkemystä  vainaistakin.  Tuonelan  tupasia 
olen  summin  valmistellut.  Monen  muinoin  multihin  men- 
nehen  maatajalle  olen  esikartanon  avannut.  Niinkuin  tuo- 

kin  Pylväistön  Pentti.  Kuulun  suvun  hautakumpu  ja 
kolkka.  Tiedänpä  erään  salaisuudenkin,  jota  tuskin  tien- 
nevät  muut.  Ei  se  ole  ilmi  koskaan  tullut .  .  .  Kuuluisan 
Pentin  kammiota  tahdoin  kerta  tarkistaa.  Kanta-isän  kirs- 
tun tiesin,  merkin  kussa  lepää  miesi.  Kai  väessäni  siinä 
sivussa  en  malttanut  olla  katsomatta  kuulua  miestä.  Soris- 
telin  näet  silloin  hänen  pojanpojallensa  hautaa  hänen  rin- 
nallensa ...  Ja  mitä  minä  näin?  .  .  .  Näin  nuijalaudasta 
tervashonkaisesta  kookkaan  kirstun.  Kannen  avattuani 
näin  vankan  luurangon  kyljellänsä  lepäävän  siellä  edessäni. 
Oikea  käsi  oli  käännetty  päänalaiseksi,  vain  kuin  tuokio- 
lepoa  siinä  loikoisikin.  Ja  hamppuköyden  raukea  höyty 
oli  hänen  kaulassansa,  sotasaappaat  jalassa,  päässä  Kale- 
van vaskinen  kypärä,  vieressänsä  kummallakin  kyljellä 
kirves  ja  kurikka  .  .  . 

Tuskinpa  ukon  puhetta  muut  kuulivat. 

Vierasta  kentiesi  koko  juoni  .  .  .  Ukkokin  heitti  haas- 
telemisen.  Työntyi  äänettä  ulos.  Uksen  aukosta  tuli  sisälle 
yötuuli  ja  tuisku  .  .  .  Hätäilivät  vanhan  miehen  menoa, 
mutta  pian  kiintyivät  katsomaan  sairasta.  Stiinan  teki 
mieli  mainita  ystävälleen  siitä  mikä  oli  sydäntänsä  lähin- 
nä. Keskeneräiseksi  se  kertomus  oli  Kassusta  jäänyt  sil- 
loin kun  Ristijärven  erämaissa  yhdessä  hiihtelivät.  Sanat 
kuultuansa  epäröi  Mandi : 

—  Kassuko  ?  .  .  .  Komeudestaan  kuultu  koko  kulma- 
kunnalla, jopa  pitäjissä  muuallakin.  Kaikkihan  tuosta 
kerskui.  Tytötkin  tietoisesti  mustasukkaisina  murjottivat. 
Kenen  muun  hepo  olisi  hirnahdellut,  kuopinut  ja  kaapi- 
nut kirkkomäillä?  Jos  vallatoin  oli  mies,  oli  elukka  isän- 
nän kaltainen.  Seinärenkaassa  peuhtoi  ja  pukkina  pystyyn 
hyppi.  Sitäkös  kertyi  koko  kansa  katsomaan  kuin  mitäkin 
hyväkästä  .  .  .  Niin  että  kuinka  se  voi  olla  mahdollista  ?  .  .  . 
Vävyksensä  sitä  miestä  meinasivat  ylpiämmät  emännät 
kuin  mitä  on  näillä  mailla.  Olisko  hän  hupsu,  jos  sinuun 
pihkaantuisi  .  .  .  Kenties  pilan  ja  leikin  vuoksi  vain?  .  .  . 

Tähän  ei  Stiina  vastannut  mitään,  olipa  kuin  surulli- 

nen  tämän  sanonnan  johdosta.  Ennättipä  tulla  liikutetuk- 
sikin. Täytyi  toisen  nyt  arkista  kieltä  haastaa: 

—  Älähän  tuosta  murennu  .  .  .  Parempi  jos  nauraisit. 
"Lähteäppä  leikkiin  herrain  kelkkaan  ja  kilkkusille,  niin 
saattaa  sitä  tulla  hyvinkin  porokello  perinnöksi."  Niin  se 
käypi  sinunkin,  ellei  jo  ole  käynyt?  .  .  . 

Stiina  kysyi  nyrpeänä: 

—  Kuinka  se  paremmin  sinun  sitten? 
Miehevä  mökin  emäntä  vastasi : 

—  Vielä  kerron  .  .  .  Tässä  kun  asuin  pappilan  pieluk- 
silla, ja  siellä  piikana  pulleana  ja  pyöreenä  pyörähtelin, 
niin  nyppäili  joskus  rovasti,  jos  rovastin  poikakin.  Kyn- 
tensä poltti  tosin  ukko,  mutta  poika  oli  ovelampi.  Koukut 
ja  paulat  olivat  hänellä  moninaiset . .  .  Seurasi  näet  aika, 
että  hekkausi  poika  pikkarainen,  rovasti  kolmas  .  . .  Ukon 
poika  nyt  pitäjässämme  paraillaan  pääpyhimyksenä.  Saar- 
naa sunnuntaisin  pahoille  ihmisille  parannusta. 

—  No  sen  verran  hän  oli  sentään  mies,  että  penskan 
otti  pappilan  ruokiin.  Käskyläisenä  ja  hevoskyörttinä 
hoiti  jo  rengin  virkaa.  Ukko  itse  on  kuulemma  sanonut : 
Kun  aika  hautaliinista  jättää,  saapi  nuorimies  mökin,  rau- 
talapion ja  teräskangen.  Pitäjän  leipiin  lupailee  miehen 
loppui jäkseen  laittaa  .  .  .  Mutta  kynnelläänkään  ei  moko- 
ma nypännyt  kun  poikaa  yksin  ruokin,  kasvatin  ja  hoi- 
vailin. Tästä  kiellän  sinua  kumminkin  mitään  puhumasta, 
muutoin  saattaa  mennä  se,  mistä  tässä  elossa  kiinni  rii- 
pun. Sitten  hän  jatkoi  edelleen: 

—  Niinpä  niin.  Asiasi  on  ehkä  hieman  samaan  nuot- 
tiin. Kassu  kuuluu  päälle  päätteeksi  päälahtareihin  ja  pe- 
rustaa kai  hyvin  vähän  punikin  tyttärestä. 

Stiina  uskalsi  vastaan: 

—  Älä  sano  niin.  Enää  ei  ole  .  .  . 

—  Höpsis!  .  .  .  Eikö  ole  lahtari?  .  .  .  Hän,  joka  raja- 
vaaralaiset  häpeällä  teurasti.  Ei  edes  rehdissä  taistelussa, 
vaan  salakavalasti  kyttänä  kurkki.  Tehtyä  ei  tekemättö- 
mäksi tehdä. 

Stiinakin  jo  huokaili  siihen : 

—  Oi  minua,  että  olenkin  uskonut ! . . .  Kassu  kum- 

minkin  on  sanonut  miehevästi ...  Ja  minä  uskon !  .  . . 
Minä  rakastan  häntä,  niin  tulisesti  rakastan !  .  .  .  Sama  se, 
huolikoon  minusta  tahi  ei !  .  .  .  Olkoon  ollut  minkälainen 
tahansa,  mutta  nyt  ei  enempi  ole.  Olkoonpa  toisen  oma- 
nakin tahi  yksin  .  . .  Hyljätyn  sydämessä  vaan  voi  ajatus 
olla  ainoa. 

—  Voi  hyvä  serkkuseni !  .  .  .  Olethan  ihan  kuin  lapsi ! 
Neuvoisin  toki  olemaan  onnellinen  pienessä.  Niinhän  mi- 
näkin olen.  Onneni  aika  oli  ja  meni,  eikä  palaja  koskaan. 
Lyhyt  se  oli,  mutta  tuima  ja  tulinen.  Sitten  se  sammui. 
Ja  minä  en  mieti  mitään.  Se  oli  sitä  aikaa.  Ja  minä  olen 
vahingosta  viisastunut.  Miehen  minä  nyt  tiedän.  Minä 
tunnen  sen  ketuksi.  Kettuja  on  nuoria  ja  vanhoja.  Syytä 
kumminkaan  ei  saa  puoleksi  panematta  .  . .  Kokemuksen 
kultajyväset  varisevat  ani  harvojen  helmaan  muulloin 
kuin  liian  myöhään. 

Korsu  piirtyi  hämärästi  pimeäseinäisenä. 
Pahnoilla  makaavan  hengitys  oli  tasaista  ja  koneellis- 
ta. Se  ei  taajentunut,  ei  harvennut.  Tytöt  kysyivät : 

—  Pelkääkö  täti  kuolleita? 
Tämä  vastasi : 

—  Pelkäänkö  minä  .  . .  kuoppakontion  apuri,  ruumii- 
ta?... Onpas  sekin  kysymys.  Syyspimeillä  illoilla  kun 
olen  tullut  kartanosta  kotiin  ja  kun  on  pitäjällä  pistäyty- 
nyt murehen  musta  vieras,  mutta  meille  potkaissut  "an- 
sion-onni", kuten  ukko  itse  ruukaa  sanoa.  Toisinaan  on 
pari,  toisinaan  kolmekin  vainajata  odottamassa  leposijan 
laatimista .  .  .  Niin,  ja  kun  on  ollut  kiire  ulkotöillä  ja 
lauantaiyönä  pyhää  vastaan,  olemme  haudan  pistäneet 
auki.  Tila  on  aina  ollut  valmiina  tuonelan  tulokkaille  .  .  . 

Siinä  puhellessa  kuului  jotakin  ulkoa.  Mitä  se  oli? 
Sitä  ei  toisillensa  sanoiksi  selittänyt.  Kukin  heistä  hiipi 
koloonsa.  Enempää  ei  ääniä  kuulunut  ja  taistelukin  oli 
laannut.  Jopa  urkkivat  uudestaan.  Ja  ukon  jälet  olivat  hä- 
vinneet myrskyn  peittoon.  Yötaivas  seentyi.  Tähdet  ki- 
maltelivat. Aamuyön  pakkanen  nipisteli.  Siellä  ja  täällä 
vielä  pilven  pehmoinen  pöykky  purjehti  hämärillä  ranta- 

millä.  Selkeneviä  ääniä  ja  klikkauksia  antoi  peltotöyrän- 
teen  alta.  Ne  olivat  voihkaavia  valituksia  ja  selviä  ihmis- 
ääniä. Jäisellä  tantereella  anoi  joku  puoliksi  tapettu  ihmi- 
nen apua.  Ylhäältä  taivaan  tähdiltäkin  tuo  onneton  anoi. 
Maankamaralla  tässä  oli  ihminen  tullut  teuraaksi,  jolla  ei 
ollut  auttajata. 

Kuka  yölliset  äänet  kuuli,  puisti  ytimiin  asti  .  .  . 

Korsun  ovi  sulkeutui  visusti  .  .  .  Pian  kumminkin  sen 
jälkeen  heissä  jokaisessa  paloi  innostava  rohkeus.  Kolme 
karaistua  naista  kietoi  viitat  yllensä  ja  painui  ukon  tavoin 
ulos. 


20. 

SÄDESUIKALE  SURKEUDEN  MUSTAAN 
YÖHÖN. 

Musta  sauna. 

Stiina  yksin  istui  penkillä.  Poikanen  kuumeessa  lau- 
teella houri : 

—  Arvid-setä !  .  .  .  Katsokaa  tuota  puista  kuvaa ! 
Huh!  ...  Se  liikkuu.  Se  on  jumalankuva.  Ja  tuo  vaivais- 
poika tuossa  lattialla  katselee,  se  räpyttelee  silmiänsä. 
Ihan  totta  se  .  .  .  Sen  puiset  silmäluomet,  nenä  ja  puuhuu- 
let .  .  .  Elää  ne  !  .  .  .  Uu  !  .  .  .  Setä !  .  .  .  Katsokaa  tuonne 
taululle  .  .  .  Sarvia  niillä  on,  kippuroitakin  sarvia,  vasikan 
ja  aikalehmän  sarvia  .  .  .  Ai,  minä  pelkään  .  .  . 

Stiina  koki  rauhoittaa : 

—  Poika,  poika .  .  .  Mutta  sairas  taisteli  loppunsa 
kanssa  ja  jatkoi : 

—  Äiti !  .  .  .  Älä  vain  kuole  .  .  .  Kyllä  ne  punaiset  tule- 
vat. Kyllä  vielä  voitetaankin !  Arvid  on  sanonut .  .  .  Kons- 
ta ja  Aapo  ovat  sankareita !  .  .  .  Voitteko  tietää  että  he 
ovat  sankareita.  Suuri  taistelu  voitetaan  .  .  .  Älä  vain  äiti 
kuole!  Minä  en  tahdo  jäädä  yksin  tänne  tupaan  .  .  . 

Stiina  heltyi  itkemään.  Hän  itki  hiljaa  vyöliina  silmil- 
lensä kätkettynä : 

—  Oi  onnettomuutta  ...  Oi !  Rakas  .  .  .  rakas  lapsi .  .  . 

Hän  aukoi  pojan  polttavan  poven,  pyyhki  punottavia  pos- 
kia. Sairas  aukasi  silmänsä  ja  kysyi : 

—  Onko  äiti  jo  tullut? 

—  Stiina  vastasi : 

—  Ei  ole  .  .  .  Silmät  sulkeutuivat  ja  puhelu  alkoi  por- 
saasta, Tummikesta,  Lipakielestä,  Pykystä  ja  kissasta, 
sitten  tinaelefantista  .  .  . 

Korsuun  tuotiin  yhä  lisää  haavottuneita. 

Hietakuopille  astelivat  takaisin  ukko  ja  tytär.  Mandi 
meni  aina  sinne  missä  valitus  ja  vaikerrus  vielä  kuului. 
Mutta  peltotöyräällä  kohtasi  kamala  näky.  Enemmän 
avun  anto  ja  toivo  laukesi  kokonaan.  Mihin  joutuu  pelas- 
tuksen kanssa.  Sehän  on  kokonaan  turha  toivo  ja  ponnis- 
telu. Mihin  kantaa  kohmettuneita  ja  vielä  väriseviä.  Oli- 
han musta  nurkka  jo  aivan  täysi.  Mitä  mahtoi  ja  voi  tyh- 
jä kirkonkylä,  josta  ihmiset  ennakolta  olivat  takamaille 
kaikonneet?  Ei  siellä  apua,  ei  suojaa  täältä  .  .  . 

Mökissä  makaavat  taistelivat  tajuttomuutta  vastaan. 
Useissa  heissä  nousi  kuume.  Sitten  äänet  ja  alinomainen 
häiriö.  Hoitajat  tekivät  parhaansa. 

Milloin  vilvoittelivat  porstuassa,  kuului  edelleenkin 
mäkitöyryn  alta  ääniä.  Sanoi  jo  silloin  ukko : 

—  Sinä  Saara  löydät  muutamia  hyviä  ihmisiä  ?  .  .  . 

—  Hyvää  ihmistä  minä  en  tiedä  elossa  .  .  .  Stiinakin 
jo  arveli : 

—  Siellä  Arvid  ja  Aapokin  kentiesi? 

—  Oi .  .  .  ettei  ne  ratsumiehet  vain  olisi  .  .  . 

—  Kyllä  ne  punaiset  nyt  hakattiin  maahan. 

—  Mennyttä  se  oli  Aaponkin  elämä. 

—  Ei  kumminkaan  hinnatta  .  .  .  Rihkamaan  ei  vaih- 
tain. 

—  Niinhän  ne  uskalsivat,  mutta  kuinkas  me  tässä 
seisomme  ? 

—  Onko  henkemme  kalliimpi  .  .  . 

—  Eipä  totisesti !  Lähdemme  toimeen. 

Stiina  oli  taasen  avuttomien  kanssa  yksin.  Sairaat 
rauhoittuivat.  Yhtäkkiä  Martta  osotti  elonmerkkejä.  Hoi- 

taja  lähestyi  hitaasti.  Silmät  liikkuivat.  Nähtävästi  hän 
hallisi  saada  jotakin  sanotuksi.  Stiina  tarjosi  vettä.  Mutta 
tässä  toimessa  pyörtyi  sairas  jälleen. 

Puolen  tuntia  kului.  Nytpä  hän  avasi  silmänsä  ja  kat- 
seli kirkkaasti.  Taukoamatta  hän  tuijotti  Stiinaa  ja  sanoi : 

—  Arvid?  .  .  .  Yksinkö  minä  täällä  tapulissa?  . . .  Mi- 
kä yö  ?..  .  Eikö  tämä  ole  tuonela  ?  . . . 

—  Elämää  tämä  on. 

—  Haudassako  ?  .  . . 

Vastauksia  ei  sairas  enempää  kuullut.  Unessa  haastoi 
katkonaisesti  Kuusitupasesta,  kodista  ja  Kalliosaaren 
ukosta.  Martta  huomasi  olevansa  rannalla  Pylväistön  ta- 
lon alla  laiturilla.  Kaunis  kesäinen  päivä  säteili  ja  leikit- 
teli lipattavilla  laineilla.  Rantamintut  tuoksuivat.  Kukka- 
set keinuttelivat  kainoisina  päitänsä.  Satakieli  lauloi  ja 
sorsaemo  kutsui  poikuetta.  Haalea,  kesälämmin  vesi  lois- 
kutteli rannan  santaisia  jurmuja.  Jalat  olivat  olevinansa 
laiturilta  vedessä,  missä  huiskutteli  kuulankirkkaita  kal- 
voja. Kullankimalteinen  väreily  juontui  vasten  aurinkoa. 
Vastaisen  vuoren  varjot  lankesivat  kaukorannoille.  Vi- 
hanta lehveskoivikko  huojuili.  Mainingit  päilyilivät  vih- 
reissä reunustoissa.  Kalaparvet  pistelivät  renkaita.  Tyve- 
nen väreilyt  laajenivat  ja  häipyivät  vuorotellen.  Välkky- 
kylkiset  särjet  kiitelivät  kutukarheina.  Salakoiden  hopea- 
vatsat  vilahtelivat  peilipinnan  päälle.  Ahtolan  asujamet 
haukkoivat  kilvan  hyönteisiä  .  . . 

Martasta  tämä  oli  tavattoman  kaunista.  Sanomatto- 
man ihana  aamu  uinaili  hänellä  sielussa  ja  sydämessä. 

Tässä  istuessaan  hän  huiskautteli  jalkojansa.  Hän  oli 
tuntevinaan  laiturin  alta  uiskentelevien  ranta-ahventen 
kuonojen  kosketuksen.  Tuntuipa  nukkujasta  unessa  siltä 
kuin  kalojen  evät  ja  harjat  kutkuttaisivat  kantapäissä.  Ja 
jos  katsoi  sinne  ylös,  näki  laineilla  loistelevan  kimalteisen 
veden  peilin,  näki  etäällä  ruuhen,  kaukaisen  ja  pieno- 
kaisen. 

Alusta  meloi  mies  varoin  rantaa  ja  lähestyi  laituria. 
Kaislikoiden  ja  karien  takaa  se  saapui  Kalliosaarelta 
päin.   Hänen  melansa  välähteli  kuin  puhtoisin  kulta. 

Pehmoisesti  painui  se  kummallekin  puolelle  päästämättä 
pienintäkään  ääntä.  Lehtorantaisen  kalvon  kumo  väräh- 
teli .  .  .  Soutaja  lähestyi  ja  lähestyi.  Valkoiset  paidanhihat 
käärittyinä  huikaisivat  katsetta.  Vedot  muuttivat  voimak- 
kaina melaa  kädestä  käteen  . .  . 

Martta  tunsi  soutajan.  Sillä  oli  päässä  suoralierinen 
lierohattu.  Jopa  tuosta  hatun  hihnastakin  päättäin  se  ei 
kenkään  muu  ollut  kuin  oma  Arvid.  Soutaja  astui  sola- 
kasti  laiturille.  Sanaa  ei  tarvinnut  vastaan  katseen  tulkin- 
naksi. Katsoi  silmä  silmäterää  tenhoisata.  Astui  uros  ven- 
hoonsa,  kutsuva  katse  kantoi  sinne  Martan.  Muuta  miet- 
timättä astuivat  jalat  itsestänsä.  Tuhdolle  istui  vastapäätä 
soutajaa,  ihaili  voimaa,  ihaili  miestä. 

Sinne  ulapalle,  saaren  kainalota  kohden,  kilvikon  kes- 
kitse liukui  ruuhi. 

Rannan  ruohikosta  kitki  neito  ulpukoita,  umpukoita 
ja  kaijakoita,  porsaan  kärsiksi  puhjenneita,  vielä  vitojen 
vieremiltä  kurotti  keltaista  ahvenkukkaa. 

Soutajan  airon  selkään  istui  valkoinen  ja  musta  tuo- 
nen perho.  Mies  ojensi  melaa  ja  taritsi  perhoja  toveril- 
lensa. Käteensä  ei  uskaltanut  Martta  ottaa  kumpaista- 
kaan.  Silloin  vasta  puristi  miehen  käsi  naisen  käsivartta, 
puristi  pitkään.  Se  koski  sydämeen  asti  kipeätä  .  .  . 

Koko  ympäristö  tummui,  tummui  ja  muuttui  mustaksi 
kuin  yö.  Tyhjyys  peitti  kaiken.  Korviin  kuului  lakkaa- 
matta meteli  ja  vaikerointi.  Mutta  Arvid  piteli  päästä- 
mättä kädestä.  Hän  aukaisi  arkaillen  silmänsä.  Edessä  oli 
synkkyys  kuin  kuolon  kartanolla.  Kaiken  pohja  tuntui 
pettävältä.  Putoaminen  seurasi  syvä  ja  suunnaton  aja- 
tusta. 

Muut  kuolleet,  paitsi  Martta  saivat  sijansa  saunan 
ulkoseinustalla. 

Haapaniemi  ja  neljä  muuta  miestä  makasivat  lattialla. 
Tilaa  sittenkään  löytämättä  tuli  sovitella  siten  kuten  sai. 

Ukko  epäili  tytön  kuolleeksi,  mutta  nosti  toki  lauteille. 
Haavoittunutta  sai  olla  yhdeksän  rikirinnan  lattialla.  Ei 
askeleen  tilaa  tässä  ollut  käyttämättä.  Valvomisen  herpai- 

semina  istuivat  Saara  ja  Stiina  lauteen  kulmalla.  Peräpat- 
saalla  kuivasi  ukko  otsaltansa  hikeä.  Vaitiolon  katkaisi 
vanha  mies : 

—  Onko  se  Haapaniemikin  ollut  tappelussa  mukana? 
Isäntä  loikoi  lattialla,  oikoi  koukussa  olevan  polvensa 

ja  hätäili  vastaamaan : 

—  Tuli  tuota  ryhdyttyä  .  .  . 
Ison  ajan  perästä  hän  lisäsi: 

—  Kun  tuota  pakottivat. 
Vaari  kierti  vikurina : 

—  Ne  valkoiset  ottavat  väkisellä  ?  . . . 

—  Väkisellä  .  .  .  niin  oli  ryhdyttävä. 

—  Mutta  kumpaiset  ne  sitten  nyt  hävisivät,  kumpai- 
set  voittivat? 

Isäntä  vastasi : 

—  Me  sitä  hävisimme  .  .  . 

Tovin  kuluttua  vasta  heristi  vanhus  korviansa,  nousi 
piitalta  pystyyn  ja  kysyi : 

—  Valkoisetko  ?  .  .  . 

—  Ei !  .  .  .  Punaiset. 

Haudankaivaja  luuli  Haapaniemen  hourailevan,  eikä 
sen  tähden  heti  kysynyt  uudelleen.  Hän  mietti  turhia  ky- 
selyitänsä,  kunnes  jatkoi  toinen : 

—  Punaiset  joutuivat  kovan  eteen.  Totisesti  se  oli 
vasta  taistelu  . .  . 

—  Punaiset  tulivat  tappiolle  .  .  . 

—  Niinkö.  Vissiinkin  niitä  oli  vähemmän? 

—  Meitä  oli  aluksi  päälle  neljäkymmentä  miestä  kun 
kotoa  lounaanaikana  lähdettiin. 

Tällöin  vanhus  keskeytti : 

—  Teitä  .  .  .  niin  teitä,  mutta  punaisia  oli  varmaankin 
vähemmän  ? 

—  Niin,  kuten  sanoin,  neljäkymmentä  meitä  oli .  .  . 

—  Olikos  Haapaniemikin  sitten  ?  .  .  . 

—  Olin  .  .  . 

Keskustelu  loppui  hetkeksi,  sillä  vanhan  miehen  ajatus 
juoksi  hitaasti.  Hän  tarvitsi  aikaa  asian  ratkaisulle,  kun- 
nes lykkäsi  puhahtain  ihmetyksen : 

—  Haapaniemikinkö  ?  .  .  . 

—  Niin  olin. 

—  Punaisten  puolella?  Mitäs  minä  kuulenkaan? 

—  Kummaakos  siinä? 

—  Mutta  isäntähän  on  aina  ennen  ?  .  .  . 

—  Niin  on  ennen.  Ei  nyt  puhuta  siitä.  Leikkinähän 
tuota  iahtarihommaa  pidimme  aluksi.  Emme  siitä  täyttä 
totta  uskoneet.  Emme  sitä  uskoneet  sellaiseksi  joksi  sa- 
nottiin. Uskoimme  työläisten  ilkeydessään  nimittelevän. 
Ja  toden  teolla  isänmaan  puolesta  uskoimme  .  .  .  Uskoim- 
me vihollisia  .  .  .  oikeita  vihollisia  tänne  tulevan. 

Haapaniemi  kertoi  koko  tapahtumat  viime  päiviltä 
kolmen  kuulijan  kummastukseksi  .  .  . 

Korsu  oli  kuuma. 

Hiki  valui  kulmilta.  Vaikeimmat  haavat  alkoivat  läm- 
pimässä uudelleen  vuotaa.  Paksutkin  kääreet  punertuivat. 

Aamu  sarasti. 

Myrskyn  viimeiset  ryöpyt  läksivät  liikkeelle  limikois- 
ta.  Puuskauksin  lennähteli  se  avoimen  peltotöyrään  yli 
alas  laaksoihin. 

Saapuivat  ensimäiset  säteet.  Kietoivat  öisen  taistelu- 
kentän kullankirpeään  väriin.  Idänpuoleiset  kirkon  ikku- 
nat hohtelivat  tulipunaisina.  Lyhyen  hetken  ne  kykenivät 
loistelemaan  välkkypeileinä. 

Saunan  lauteella  istuva  ukko  solahutti  sivuun  savu- 
räppänän.  Partaiset  kasvot  katsoivat  sirrittäin  ulos. 

Kivien  ja  turpeiden  peittämään  korsuun  tunkeutui 
sauhuaukon  kautta  huikaiseva  valo.  Lattialla  olevat  sai- 
raat valvoivat  tahi  hapuroivat  horkkaunta.  Nokimustan 
pimeyden  läpi  tunkeutuneessa  suikaleessa  leijailivat  tomu- 
hiukkaset  ja  pahentuneen  ilman  pöly.  Mutta  kaikkien 
katseet  kääntyivät  lauteelle.  Kokenut  haudankaivuri  itse- 
kin levitti  lamaantuneet  silmänsä,  koska  kuolleeksi  luultu 
Martta  liikahti.  Hän  hieroi  hetken  silmiänsä,  nousi  kuin 
kylliksi  levännyt  ja  näki  kultaisen  sädesuikaleen  tunkeu- 
tuneen nokimustaan  korsuun  .  .  . 

Mutta  oliko  tämä  viimeinenkin  surkeus  pois  pyyhit- 
tävä? 

Miksi  valkoinen  verienkeli  asettui  ukselle.  Aseet  esillä 
ja  karkea  leijonan  ääni . . .  Järkytys  .  .  .  Tukahdus  tikah- 
dukseen  viimeisimpään  .  .  . 

21. 

PAKO. 

Kaatuivatko  kirkolla  kaikki  Aapon  miehet? 

Siihen  ei  tarkalleen  saattanut  sanoa  vastausta.  Pimeys, 
myrsky  ja  pyry  peitti  kaiken  .  .  .  Tämä  kysymys  kiusasi 
tuomaria  tavattomasti.  Olihan  irti  päässyt  paholainen  nyt 
paljonkin  toisenlainen.  Hänessä  oli  tapahtunut  jonkinlai- 
nen muutos.  Mikä  se  muutos  oli,  sitä  hän  ei  itsekään  kiih- 
konsa vuoksi  täysin  voinut  tajuta .  . .  Kuitenkaan  ei  ta- 
pahtumain järkyttävä  vaikutus  kannustanut  taistelun 
tuoksinaan  takaisin.  Ratsujoukoille  jaetut  määräykset 
olivat  sitävastoin  ankarat: 

—  Ei  saa  ampua ! . .  .  Ei  missään  muodossa  tappaa 
vankeja.  Kiinni  ottakaa  ja  etsikää  ylös  kaikki,  elävät, 
kuolleet  ja  haavoittuneet .  .  .  Pakoon  älkää  missään  ni- 
messä päästäkö. 

Kylläpä  hämmästyttiin  ratsujoukoissa  näkyjä,  mitä 
ulvovan  myrsky-yön  helmasta  astui  esille.  Veljesvihan  oli 
ruuti  ja  rauta  ratkaissut.  Ruumiskasoja  saattoi  olla  eniten 
siellä,  missä  taistelu  oli  tuimimpana  riehunut.  Ja  kun  tuo- 
mari odotteli  tietoja,  tuotiin  ne  jonkinmoisella  riemulla 
ja  remulla  suuresta  voitosta.  Tällä  erää  ei  hän  kummin- 
kaan iloinnut  kuten  ennen.  Pikemminkin  huusi  kasvoil- 
tansa kauhistuneena : 

—  Kaikkiko  te !  ?  .  .  .  Kaikkiko  te  tapoitte !  ?  . . . 
Rehdisti  ja  ylpeydellä  vastasivat  saapuneet: 

—  Kaikki !  .  .  .  Totisesti  kaikki !  .  . . 

—  Armotta  annoimme  iskuja ! 

—  Nikotuksestakin  lakkasivat!  Vastasaapunut  lisäsi 
samaan  puheeseen  hengästyneenä : 

—  Ne  eivät  olleet  ihmisiä.  Pikemmin  villiintyneitä 
piruja ! .  .  .  Katsokaahan  sinne  ulos  vainiolle  ja  kirkolle, 
minkä  summan  meiltä  miehiä  mukanaan  veivät.  Ja  olipa 
vallan  vähältä,  etteivät  orasiksi  joutuneet.  Ja  jos  ei  vain 
hevosmiehiä  saapunut  niin  ketarat  kentässä  oltaisiin !  .  . . 

Ilmoituksen  uskoivat  vaikuttaneen  suosiollisesti  kuten 
ennen  hurtan  verenhimoisiin  vaistoihin.  Mutta  turhaan 
sitä  hyväksymisen  sanaa  tältä  erää  vuottelivat.  Jopa  kuu- 
lui kiukkuinen  nuhde : 

—  Oletteko  te  naisetkin  ja  kaikki?  . . .  Ettekö  te  her- 
jat tietäneet? 

—  Kaikki .  .  .  kaikki  ovat  vainaita ! 

—  Viihtyvätkin  nyt  sangen  hiljaisina  .  .  . 

—  Kyllä  panivat  vastaan  .  .  .  polvillaankin  maan  ma- 
tosena vielä  taistelivat !  . .  . 

—  Ja  hampaitaan  kuollessa  näyttivät !  .  . . 

—  Kyllä  pitää  ihmisessä  sitten  istua  sisu  syvällä  ja 
perkele,  kun  se  kerran  voitingikseen  saapi,  mitä  nuo  puni- 
kitkin !  .  .  .  Mutta  se  vastaanpano  on  turhaa,  se  saattaa 
tulla  kalliiksi,  kuten  nytkin,  sangen  kalliiksi  .  .  . 

Tuskaisena  kuunteli  tuomari.  Hän  vaikeroitsi  hiljaa, 
jopa  väänteli  käsiänsäkin.  Kasvoille  ilmestyi  vääristynyt 
ja  ruma  muoto.  Katkonaisesti  tarttui  hän  pöyhkien  röys- 
täilyyn  ja  huusi  inhoa  ilmaisevalla  eleellä : 

—  Hassuja  te  olette! .  . .  Pirun  pöllöjä  ihmisiä!  Raa- 
koja lahtareita  ja  verikoiria !  .  .  .  Murhamiehiä !  .  . .  Ym- 
märrättekö? .  .  .  Jokainen  katsoi  hurjistunutta,  mustanpu- 
naista  tuomaria,  jolla  pärskyi  valkoinen  vaahto  suupie- 
listä. Sisunpurkaukset  tulivat  ulos  yhtenä  ryöppynä  niin 
että  hänen  sanoistansa  ei  lopulta  saanut  selvää.  Jääkäri 
koki  rauhoittaa  ja  mumisi  jotakin  maltista.  Mutta  tämä 
yltyi  yhä  enemmän : 

—  Raatelijat !  .  .  .  Ettekö  te  ymmärrä,  että  teidän  tu- 
lee hengellänne  vastata  siitä  naisesta  jonka  tapoitte!? 

Tähän  yllättävään  esiintymiseen  ei  kukaan  saattanut 
vastata.  Hetki  ja  toinen  kului  kalpean  tulistuneen  miehen 
meuhatessa  .  .  .  Jokainen  katsoi  ihmeissään  julmistunutta. 
Ja  ellei  hänen  kädessään  todella  olisi  perhosena  levännyt 

heidän  jokaisen  henki,  olispa  tehnyt  mieli  lykätä  nyrkki 
tuon  kurkkuun. 

Paikalle  oli  kumminkin  saapunut  uusia  henkilöitä, 
jotka  asiasta  puolittain  saivat  selvän  ja  kysyivät : 

—  Onko  tässä  puhe  niistä  karkuun  päässeistä  kol- 
mesta hevosesta? 

—  Karkuun  päässeistä?  . .  . 

—  Karkuun  niin  .  .  .  painalti  ampumisesta  huolimatta 
sakeassa  sumussa  ja  myrskyssä  .  .  . 

Enempää  aihetta  ei  tarvittu.  Ratsut  saivat  määräyk- 
sen siitä  paikasta  .  .  . 

Tiet  olivat  kumminkin  tukkeutuneet.  Sentähden  ja- 
kautui joukko  kaikkiin  suuntiin  mihin  vain  eteen  asettu- 
neet tienhaarat  osottivat. 

Vasta  sen  jälkeen  kun  pakolaiset  olivat  kirkolta  lähte- 
neet, tajusivat  he  takaa-ajajien  suuren  vaaran.  Lumisade 
ja  pyry  kumminkin  avustivat  eksyttämistä.  Maantieltä 
ajettiin  metsätielle.  Summakaupalla  tuli  laukottaa  hevosia 
henkensä  edestä.  Pääasia  oli  vain  siinä,  että  pakoon  piti 
päästä,  pakoon,  pois  ihmisten  ilmoilta  ja  valtatieltä.  Jos 
onni  oli  mukana,  sai  se  ohjata  oikku jensa  mukaisesti. 

Monta  mutkaa  ja  koukkua  saivat  hevoset  pois  juos- 
tessansa  tehdä.  Ylä-  ja  alamäet  olivat  yhtä  hurjaa  ajoa. 
Ja  pian  alkoivat  piestyt  hevoset  hyörytä.  Likomärkinä  ne 
huohottivat  jäniksen  laukkaa  eteenpäin.  Eteen  sattunut 
metsäjärvi  oli  kapea  ja  pitkä.  Ja  kuta  aavemmalle  lahden 
pohjukasta  tultiin,  sitä  suuremmaksi  selkä  leveni.  Saaret 
ja  vesijättöniityt  sukelsivat  vastaan  ja  jäivät  piankin 
sivuun. 

Katarina  yksin  katseli  ympärillensä  ja  kykeni  olemaan 
tajuntakykyinen.  Hänestä  tuntui  siltä  kuin  hän  olisi  jos- 
kus ennen  tämän  seudun  nähnyt.  Mutta  milloin  ja  missä? 
Ja  kuta  enemmän  hän  katseli,  sitä  vakuutetummalta  aja- 
tukset tuntuivat .  .  .  Yöllinen  maisema  hämäryyksilleen  oli 
kuin  synkkä  taulu,  minkä  ääriviivat  muistuivat  ja  selven- 
tyivät  .  .  .  Milloin  ja  miten  tämä  kaikki  oli  tapahtunut? 
Ja  vaikka  muistelikin,  ei  voinut  sitä  selittää. 


207 


Aikaa  ei  tässä  ollut  eikä  halua  utelemiseen.  Jokainen 
minuutti  oli  tähdellinen.  Piti  kannattaa  Robertin  herpaan- 
tunutta päätä.  Aapo  oli  jälkimäisessä  reessä  osottanut 
jonkinmoisia  elon  merkkejä.  Tointumus  joka  tapauksessa 
palautui.  Jospa  olisi  siihen  saatu  tilaisuutta.  Reessä  ei  ol- 
lut ollenkaan  pohjia,  jos  sellaiseksi  ei  lueta  kolmea  poikki- 
päin olevata  pajua. 

Aavalle  ja  aukealle  järven  jäälle  sopi  tuuli  ja  tuisku 
paljon  pahemmin  kuin  metsäiseen  seutuun.  Tiestä  ei  ollut 
mitään  tietoa.  Lumi  oli  nuoleutunut  tuulen  mukaan  tark- 
kaan. Teräksen  harmaa  iljanne  lipui  askeleen  alla.  Liuk- 
kaalla pinnalla  liipesi  reki  sivuuttain  ja  haittasi  laitatuu- 
lessa  juoksevan  hevosen  kulkua  .  .  .  Tylsäkenkäinen  kavio 
livasteli  lakkaamatta.  Hevoset  saattoivat  kompastella,  pu- 
tosivat polvilleen  ja  satuttivat  hampaansa.  Tämä  uusiu- 
tunut isku  taltutti  ne  pian  ja  saattoi  hiljaisiksi.  Sen  sijaan 
että  olisivat  juosseet,  alkoivat  kävellä.  Arvid  nousi  reestä 
ja  juoksi  rinnalla.  Turhaan  yritti  hän  aisasta  tukea  reen 
liipeämistä.  Tuulen  paine  piti  puolensa. 

Hetken  perästä  tuli  Katarina  sangen  levottomaksi. 
Jotakin  olisi  tässä  äänettömyydessä  pitänyt  lausua.  Tilan- 
ne oli  arveluttava.  Lyhyt  sananvaihto  ei  tuonut  mitään 
lohduttavaa.  Kohtalokas  ja  tuntematon  tie  oli  edessä  .  .  . 
Mutta  Arvidilla  kentiesi  oli  jotakin  suunnitelmaa  koska 
hän  hoputti  ja  huitoi  hevosia,  jopa  käänsi  edimmäistä 
ohjista.  Eikä  kauan  kulunutkaan,  kun  edessä  häämöitti 
korkea  kivinen  kunnas.  Piirteet  tulivat  yhä  selvemmiksi. 
Siellä  kalliolla  näkyi  jämeriä  petäjiä,  jotka  taistelivat 
urhoollisesti  tuimaa  tuulta  vastaan. 

Jopa  näkyi  särmikäs  saaren  rannikkokin.  Kivikkoiset 
kolut  häämöttivät  pimeinä.  Vaivaispetäjien  tasalatvaiset 
kruunut  uhosivat  ja  siivilöivät  itselleen  ilman  mukana 
kulkevan  lumen. 

Katarinasta  tuntui  kuin  olisi  hän  kauan,  kauan  sitten 
nähnyt  tämän  kaltaisen  rannikon.  Oliko  paikka  sama? 
Lapsuuden  synkeä  muistoko  kangasteli  ja  urkki  yhtäläi- 
syyttä varhaisilta  ajoilta.  Ne  olivat  kuin  Norjan  tuntu- 
rien kalliovuonoja.  Melkoisesti  samaisia  Kuolan  köyhiä  ja 

alastomia  kallioita.  Rannikko  raisu  pohjolassa,  unhoitus- 
ten usvaisessa  yössä.  Skandinavia  ja  lapsuus,  leikit  ja 
lienteys  vilahti  tässä  onnettomuuden  osallisessa  hetkessä 
silmäin  ohi. 

Lapsena  hän  asteli  Aurajoen  rannoille.  Purjelaivoja 
keinutteli  pieni  virran  väry  . . .  Miten  kirkas,  miten  kaunis 
saattoikaan  olla  lapsen  taivas  ja  aamu !  .  . .  Kuva  elävöi- 
tyi.  Tuomiokirkon  tornista  lensivät  naakat  joka  kerta  kun 
kumahteli  mahtava  kumea  kello.  Soinnut  kaikkosivat 
kauaksi  ja  kutsuivat  kansaa  sielujensa  virvoituksille.  His- 
toriallinen tuntu  ja  keskiajan  hämäryys  asui  sen  huoneen 
holveissa. 

Hänen  kasvatusvanhempansa  astuivat  ulos  kirkosta. 
Rukoilemassa  kävivät  ylhäisen  siunausta  matkan  moni- 
vaiheisen ja  vaarallisen  varalle.  Sen  jälkeen  olivat  astel- 
leet hiekkatietä  rantaan,  missä  kuunari  keinui  kuin  jout- 
sen. Ja  kun  laiva  ui  pois  Suomen  rannikolta,  olivat  sillä 
saattajina  pienet  mäntymetsäiset  saaret.  Ruotsin  rannik- 
ko .. .  Valkopukuiset  kaupungit  kylpivät  siintävien  sel- 
kien sinessä.  Ja  entäs  merenkulkijain  maa,  se  kohosi  kor- 
keana ja  jyrkkärantaisena.  Myrskyiset  aallot  ärjähtelivät 
sen  ravia  vastaan  . .  .  Mikä  alastomuus  ja  tyhjyys  ma- 
sensi mieltä  pohjan  äärimmäisellä  äärellä.  Kalliot  kyy- 
köttivät  ajan  hampaan  kyömyksi  kuluttamina.  Toisinaan 
ylenevinä,  toisinaan  alenevina.  Sitä  mukaa  nousivat  muo- 
dot merestä  mitä  likemmäksi  laiva  lähestyi. 

Majaset  maissa  matalia  ja  hätävaroista  kokoon  kyhät- 
tyjä. Kalastajan  koju  oli  kumminkin  kodikas.  Illan  idylli 
asuu  siellä  ympäri  vuoden.  Kuinka  kohteliasta,  reipasta, 
huomaavaista  ja  suurisilmäistä  suomea  puhuvaa  väkeä 
siellä.  Yhytäppä  heihin  niin  on  vieraanvaraisuus  ja  alttius 
jokaisessa  asunnossa  .  .  .  Turskanmaksapaisti  ja  laatikko 
muhevana  tuoksui.  Höyrysi  rasvainen  kalakeitto  .  . .  Kii- 
hoitti  nälkää  sanomattomasti .  . .  Muistiko  aikaa,  jolloin 
viimeksi  oli  saanut  kyllikseen  syödä? 

Havahtui  nuori  nainen  mietteistänsä. 

Arvid  huomautti  hänelle  jotakin  ja  mainitsi  kohdan 

saapuneeksi.  Tässäkö,  aavalla  selän  sileällä  jäällä  heidän 
oli  noustava  . . . 

Pelästyneeltä  Katarinalta  hän  kysyi: 

—  Olette  varmaankin  rasittunut  ?  .  .  . 

—  Enkä  ole  . . .  vaan  mitäs  sitten  ? 

—  Me  nousemme  tässä  . . . 

—  Että  mitä  tarkoitatte? 

—  Koetamme  onneamme. 

Katarina  katseli  ympärillensä.  Hän  ei  voinut  ollen- 
kaan aavistaa  mistä  oli  kysymys.  Tässähän  ei  ole  missään 
asuntoa,  ei  kotia,  eikä  lymyä  .  .  .  Kuhun  tässä  käydä  ? 
Vastassa  tuossa  hämärsi  heti  jylhä  kalliorannikko,  minkä 
sivua  oli  melkoinen  aika  ajettu.  Hevonen  seisoi  sileällä 
jäällä,  eikä  missään  päämäärässä.  Ihmeekseen  hän  katsoi, 
miten  Arvid  otti  reestä  Roobertin  syliinsä  ja  käveli  taak- 
koineen  kaatunutta  puunrunkoa  pitkin.  He  hävisivät  sit- 
ten tiuhan  näreikön  taa. 

Katarinalle  oli  annettu  tehtäväksi  valjaitten  riisumi- 
nen. Tämän  avun  teki  hän  niin  perinpohjaisesti,  että  ir- 
roitti  jokaisen  hihnan  ja  soljen.  Jokaisen  valjaan  osan 
asetti  hän  jäälle  järjestykseen.  Länget  putosivat  viimeise- 
nä hevosen  kaulasta.  Paikalle  saapui  jo  metsään  mennyt 
mieskin.  Tämä  riisui  aisat  ja  irroitti  reestä  kaiteet,  kantoi 
Aapon  sekä  reen  erikseen  ovelasti  jälkeäkään  jättämättä. 

Katariina  auttoi  ja  puuhasi.  Hän  oli  huomannut  juo- 
nen mistä  tässä  oli  kysymys.  Nytpä  seisoi  siinä  enää  hepo 
jälellä.  Aluksi  Arvid  aikoi  ajaa  elukan  matkoihinsa  ja 
taittoi  jo  sitä  varten  ruoskankin.  Mutta  aikomustaan 
paremmin  ajatellen  pälkähti  hänen  päähänsä  jokin  ennen 
tuntematon  tuuma.  Mies  kapusi  eläimen  selkään  ja  sanoi : 

—  Ruuna  ajetaan  talteen  toista  tietä.  Katarina  näki 
neuvokkaan  miehen  ajavan  ratsain  rannikon  kärjen  ym- 
päri. Ne  katosivat  lahden  pohjukkaan.  Palatessaan  puun 
rungolle,  mistä  jälkiä  jättämättä  voisi  maalle  kadota, 
erotti  korva  laukkaavien  hevosten  kapsetta.  Jäänaulojen 
rusahtelu  ja  huohotus  selveni  kovasta  ajosta...  Pakolai- 
sille tuli  hätä.  Nyt  piti  pyrkiä  saaren  sisään  summakau- 
palla.  Sinne  ylös,  tiheään  viitaan  pysäytti  Arvid  hevosen. 

Hengästyneiden  etsiskeli  jäin  ääniä  saattoi  kuulua  jälessä. 
Nyt  ne  kiersivät  saarta  ja  rantapiitä  missä  jää  ja  lumi 
yhtyivät.  Pimeän  petäjikön  varjossa  hän  seisoi  ja  katsoi 
kohtalon  kehitystä.  Hengitti,  kuunteli  ja  hengitti,  puristi 
hevosta  turvasta,  jottei  tämä  hirnuisi. 

Kumminkin  saapuivat  takaa-ajajat  kuin  saapuivatkin 
lahden  pohjukkaan.  Pysähtyivät  kohdalle  ja  alkoivat  kes- 
kustella jotakin.  Hiljaa  osasi  olla  hepo,  hiljaa  mieskin. 
Mutta  vielä  varovammin  ja  hilj emmin  liikuskeli  rannalla, 
ken  siellä  sitten  olikaan.  Hetken  kuluttua  saapui  toinen 
vastaiselta  puolen  ja  sanoi  kaijuttomasti : 

—  Mitään  ei  ole  läheisyydessä.  Mutta  kuuletko  ääniä 
vastaiselta  puolen  tulosuunnastamme  ? 

Keskustelijat  terottivat  korvansa  ja  olivat  sangen  hil- 
jaa ..  .  Sen  sijaan  että  Arvidin  piti  olla  ihan  liikkumatta, 
riuhtasikin  tämän  hevonen  päänsä  miehen  kainalosta, 
kiskoi  kaikin  voimin  itseään  irti,  kaapi  ja  taitteli  risuja. 
Nyt  ei  voinut  hillitä  pörhistelevää  hevosta.  Se  nosti  kor- 
vansa korkealle,  himasi  niin  että  vuori  tärähti. 

Kaikki  tuli  ilmi. 

Arvid  kalpeni  ja  kirosi.  Katui  kokonaan,  ettei  heti 
lopettanut  hevosta. 

Mutta  kuinkas  olikaan? 

Jäällä  hirnahtivat  hevoset  vastaan.  Sen  sijaan,  että 
miehet  olisivat  alkaneet  nousta  maihin,  hypähtivät  ne 
ratsaille  ja  joku  sanoi : 

—  Ei  nyt  muuta  .  .  . 

—  Meidän  on  mentävä .  .  .  Ääni  oli  tuttu.  Arvid 
huusi : 

—  Oskariko  se?  .  .  . 

Kukaan  ei  vastannut.  Jotakin  oli  hullusti.  Mitä  tämä 
merkitsi?  Kuinka  tämän  voi  aavistaa?  Jäänaulojen  rus- 
kutus  kuului  kavioiden  alta.  Hetki  äänettömyyttä.  Jo 
joku  rannalta  virkkoi  matalaan : 

—  Kuka  siellä  metsässä? 

—  Kysyjän  ääni  oli  outo.  Arvid  ei  uskaltanut  äskeistä 
ilmaisuansa  uudistaa.  Kyselijä  kuului  jatkavan: 

—  Minä  olen  Oskari  .  .  .  Kuka  siellä  ? 

—  Arvid  .  .  . 

Kaikki  selvenivät  silmänräpäyksessä. 

Pieni  parvi  pakolaisia  istui  Kalliosaaren  hiidenonka- 
lossa. 

Rekipohjista  laitettu  lava  oli  jäätiköisen  maan  päällä. 
Se  muodosti  ainoan  kuivan  kohdan.  Valtavan  ja  suuren 
luola-aukon  valaisi  vastaviritetty  räiskyvä  nuotio.  Tämä 
merkillinen  kuilu  muodostui  kokonaan  kallioiden  maan- 
alaisista repeämistä.  Pitkä  ja  pimeä  kuja  jatkui  seinättö- 
mänä  perälle  kuinka  pitkältä  tahansa.  Sisääntulo  oli  tähän 
Hiidenonkaloon  talvisin  paksun  lumen  vuoksi  vaikeata. 
Jää  oli  kokonaan  oviaukon  peittänyt.  Tiuhan  kuusimet- 
sän kupeelta  saattoi  monisokkeloinen  sisäänkäytävä  löytyä 
vain  asiantuntijan  tarkalla  etsiskelyllä.  Lopuksi  päästiin 
luolaan  ryömien  laakean  kallion  alatse.  Siitä  ryömi  yksi 
kerralla  sisälle. 

Viritetyn  tuohuksen  valossa  etsi  Arvid  reikää  perästä, 
koska  tiku  pisteli  ja  kirveli  kovin  silmiä.  Poikasena  muisti 
hän  sellaisen  siinä  nähneensä.  Seipäällä  kun  puhkoi  jäät 
pääsi  savu  pakenemaan. 

Reen  jalaksesta  veistetyt  tervaiset  lastut  saivat  olla 
sytykkeinä. 

Nuotion  takana  oikealla  sijaitsi  se  laakea  paasinen 
pöytä,  jota  muinoin  luolaihmiset  ja  myöhemmin  nuotturit 
olivat  käyttäneet.  Pöytäpaaden  vierustoilla  saattoi  nytkin 
löytää  vihertyneitä  luita.  Olivatko  nämä  luolan  asujanten 
tilapäistä  perua,  vaiko  petoeläinten  uhriksi  joutuneen 
otuksen  luumuruja? 

Tähän  kalliopöydälle  eivät  tippuneet  sulaneen  ja  hi- 
kiintyneen  katon  kosteus.  Hät'hätää  Roobertin  sammalis- 
ta kokoonkyhätty  sairasvuode  sij otettiin  paadelle.  Kata- 
rina hoiteli  sairasta  hellyydellä.  Taitonsa  parhaimman 
hän  asetti  liikkeelle.  Eihän  veikkonsa  tiennyt  tästä  maail- 
masta mitään.  Tajuihinsa  aika-ajottainen  palaaminen  toi 
vain  ankaria  tuskia. 

Muutamien  päivien  kuluttua  olivat  luolaihmiset  joten 

kuten  kotiutuneet.  Elämä  oli  laitettu  olosuhteiden  mukai- 
seksi. Kärsimisillä  ja  vastoinkäymisillä  tässä  tavattomassa 
tilanteessa  voitettiin  kohdannut  kosto.  Äänettöminä  oltiin 
ensi  hetkinä.  Tunnettiin  suurta  tuskaa  ja  huolta  toi  pelko. 
Uskottiin  että  valkoiset  tulevat  jotenkuten  ennen  pitkää 
saamaan  selville.  Vastoinkäyminen  oli  ollut  saarenselän- 
teellä  hetkellä,  jolloin  viimeiset  paenneet  saapuivat.  Seu- 
rauksia ei  siitä  kumminkaan  alkanut  kuulua.  Kaiken  va- 
ralta valvoi  vuorollaan  yksi  valppaana  aina,  jottei  äkkiar- 
vaamatta paikkaa  yllätettäisi. 

Aapon  pelastuminen  oli  vallan  sattuma  ja  omituinen. 
Kuinka  hän  kirkonkylän  taistelusta  tänne  suoriutui  oli  hä- 
nelle itsellensä  kokonaan  arvoitus.  Kuinka  hänelle  oli 
käynyt  ja  millä  isketty  tainnoksiin,  siitä  ei  hänellä  itsel- 
länsäkään  ollut  tietoa,  eikä  hänellä  ollut  halua  keskuste- 
luun. Kaikesta  hän  sai  lopulta  kiittää  Arvidia.  Kahden 
päivän  kuluttua  oli  mies  taasen  terve  ja  reipas. 

Nälkä  ja  vilu  asuivat  pahimpina  vieraina. 

Tosin  tuli  lihaa  kolmesta  hevosesta  paljon  ja  oli  se 
visusti  kätketty  kaukaisimpaan  luolan  nurkkaan  . . .  Aapo, 
joka  oli  työn  ja  toiminnan  mies,  ei  asettunut  hetkeksikään 
lepoon.  Luotaan  hän  torjui  kaikki  ahdistavat  ajatukset. 
Sentähden  häipyivät  huolet  alinomaiseen  työhön.  Hän 
laitteli  ja  värkkäili  yhtenään  asemata  mahdollisimman 
mukavaksi  toisille  sekä  itsellensä.  Katarina  avusti  tässä 
touhukkaana  välitöikseen  Aapoa.  Mutta  hänen  talouspuu- 
hailunsa  tämänlaatuisessa  asemassa  osoittausi  voittamatto- 
maksi ja  takaperoiseksi.  Tämä  huvitti  toisia,  mutta  se 
harmitti  tyttöä  itseänsä.  Aapohan  oli  kuin  luotu  luolaih- 
miseksi.  Tuntui  siltä  kuin  kiviseinät  ja  pimento,  roihuava 
rovio  ja  kirisevä  lihakinkku  sopisivat  yhteen  tuon  miehen 
kanssa. 

Pitkien  ponnistelujen  jälkeen  oli  keksitty  polttopuita. 

Ikävintä  asiassa  tosin  oli  se,  että  päivisin,  jolloin  oli 
kirkas  ilma,  ei  nuotiota  voinut  kauan  näkyvän  mahdolli- 
sen savun  huomion  takia  virittää,  paitsi  mikäli  se  koski 
tuhkaa  ja  hiillosta,  joihin  virikehiilet  kätkeytyivät.  Kum- 
minkin keräsi  kekseliäs  Aapo  pian  mukulakiviä  ja  kyhäsi 

lämmityskiukaan,  josta  hehkui  lämpöä  melkoinen  määrä. 

Yleensä  täytyi  oleskella  pimeässä,  lukuunottamatta 
sitä  hämäryyttä,  mikä  päivisin  jostakin  pilkoitti,  tahi 
illoin,  jolloin  räiskyvä  honkanuotio  valaisi  luolan.  Kyl- 
myyden tähden  täytyi  vielä  tukkia  ainoa  kulkuaukko  varta 
vasten  laaditulla  havuoksa  ovella.  Senkin  oli  Aapo  kuto- 
nut tiiviiksi.  Koska  heistä  ainoastaan  kolmella  oli  vaat- 
teita riittämään  asti,  sen  sijaan  että  toiset  kärsivät  kyl- 
myydestä, olivat  yöt,  samoinkuin  päivätkin  yhtämittaista 
vilussa  värjöttämistä. 

Sairas  tarvitsi  peitettä.  Tämän  tähden  oli  Aapolla 
päänvaivana  ja  värkkäilemisenä  alituiseen  kuinka  saada 
yksi  osa  tästä  suunnattomasta  onkalosta  lämpimäksi. 

Eräänä  yönä  hän  keksi  vihdoin  sellaisen  juonen.  Luo- 
lan eräästä  kapeasta  halkeamasta  suunnitteli  hän  eristet- 
täväksi erilaisia  kojuja  jonkinlaisella  väliseinällä.  Välisei- 
nät taasen  saattaa  oivallisesti  pujotella  havunoksista.  Os- 
karikin innostui.  Katarina  myöskin  tarrasi  kiinni  sellai- 
seen miellyttävään  puuhaan.  Ja  ennen  iltaa  oli  ensimäi- 
nen  komero  sairaalle  valmis,  jota  saattoi  kuumennettujen 
kivien  avulla  pitää  tarpeellisen  lämpimänä.  Kojussa  oli 
sekä  lämmintä  että  mukavuutta. 

Tämän  keksinnön  jälkeen  seurasi  toisia  huoneita.  Ja 
loppujen  lopuksi  tuli  Aapolle  saunan  tarve.  Yhtämittaa 
muuttamatta  päällä  olevat  alusvaatteet  ja  pesemätön  iho 
puhuivat  pesemisen  puolesta.  Saunan  paikkaa  eri  puolilta 
etsiessä  sattui  sellainenkin  löytymään.  Yhdellä  seinällä 
eroitettuna  ja  kiuas  mukuloista  kokoon  kyhättynä  lämpisi 
luolasauna  erittäin  lupaavasti  .  .  .  Haittaa  teki  rakennus- 
ja  polttopuiden  puuhailussa  kova  kirveen  puute.  Mutta 
toimeen  sitä  piti  tulla  japanilaisella  "tuppipuukolla",  jon- 
ka avulla  oksien  taitteleminen  kävi  laatuun. 

Jopa  oli  kulunut  aikaa  parisen  viikkoa. 

Hanget  alenivat  kevätkautena.  Ulos  ei  kukaan  uskal- 
tanut tiuhasta  kuusikosta,  eikä  luolan  suulta,  sillä  jäljet- 
hän  kohta  olisivat  erakkojen  aseman  olemassaolon  kieli- 
neet. Jonkinlainen  rauhoitus  palasi  mieliin.    Mutta  yhä 

sentään  korpesivat  sodan  kamalat  muistot  esille  ja  tapah- 
tumien kuvat  kalvoivat  lakkaamatta  mieliä.  Oltiin  vakuu- 
tettuja siitä,  että  ilmitultua  "armo  ei  käy  oikeuden  edellä" 
vastakaan.  Olemassaolo  ja  elämä  pohjautui  kokonaan 
omalle  vastuulle  ja  kynnenkykeneväisyydelle.  Kummin- 
kaan ei  oltu  tähystäjän  tehtävistä  hetkeksikään  luovuttu. 
Vuoronsa  sai  kukin  ulkona  seistä.  Määrätty  vartiopaikka 
oli  ahdas  ja  yksipuolinen  .  .  .  Ulappa  saattoi  näkyä  vain 
yhdeltä  kantilta.  Kun  sen  sijaan  oltiin  aivan  tietämättö- 
minä saaren  läntisen  puolen  suhteen. 

Saattoihan  sieltä  lähestyä  hitaasti  ja  ihan  aavista- 
matta. Vartiossa  seisovan  piti  alinomaa  pinnistää  sekä  nä- 
kö- että  kuuloaistiansa.  Jokainen  tuulenpuuska,  jokainen 
yöllinen  risahdus  metsässä,  jokainen  kaukaiselta  manner- 
maalta tuulen  muassa  tullut  ääni  viritti  mielikuvituksen 
luomaan  sekä  mahdollisia  että  mahdottomia  vastaisuuden 
vaaroja  . . . 

Tällä  ajalla  huomasi  vallan  selvästi  kuka  jaksoi  pysyä 
vireessä,  kuka  osasi  taipua  olosuhteisiin,  ympäristöön. 
Kylmä,  säälimätöin  arkiolojen  autius  avautui  hamaan  ki- 
vikauteen asti.  Karkea  metsäihmisten  osa  oli  palautunut 
elinkipeneeseen  sekä  hengensäilyttämiseen  .  .  .  Kuka  voi 
vielä  jotakin  käsittää?  .  .  .  Kenessä  kyti  virvatulena  men- 
neen ja  sammutetun  kumouksen  palo.  Syttyneen  vapau- 
den hiilusta  enää  tuskin  hehkui  tuhkan  alta.  Verin  kas- 
teltu ahjo  kamosti  kuolemaa,  sillä  sammunut  lämpö  loit- 
toni  murhatuiden  mykkyyteen. 

Tahi  ken  oli  menettänyt  kaiken  toivon  vastaisuuteen 
nähden,  sekä  luottamuksen,  sortui  synkkämielisyyteen  ja 
pelon  pimeyteen.  Epätoivo  ketä  yötä  ja  päivää  piinasi,  se 
yksin  istui,  tahi  äännähdellen  väänteli  käsiään. 

Kumminkin  terveet  ja  lujat  sekä  hengeltä  että  ruu- 
miiltansa palautuivat  pian  tasapainoon,  jopa  ehättivät  toi- 
siakin lohduttelemaan. 

22. 

NUOTION  LUONA. 

Nuotion  liepeillä  istuivat  tapansa  mukaan  kaikki. 

Aapo  yksin  touhusi  milloin  mitäkin.  Tulenkaan  luona 
ei  ollut  toimetta.  Palavia  käristi,  tahi  sievästi  savusteli 
syötävää  lihakimpaletta.  Toiset  herpaantuneina,  tiedotta 
tuijottivat  tuleen.  Iloisena  oli  yksin  eniten  Oskari.  Pojan 
pieni  ajatusmaailma  ei  sukeltanut  synkkiin  syvyyksiin. 
Pinnalla  se  vain  pulikoi  ja  silmien  edessä  olevista  asioista 
olisi  hän  ahkerasti  haastellut,  mutta  häntä  ei  kukaan 
kuunnellut.  Aapollekin  puheli  poika  tuntikaupalla,  mutta 
kun  ei  saanut  yhtään  vastausta,  pakeni  ulos  ja  halusi 
seistä  vartiossa  mieluummin  kuin  istua  alituiseen  kiviluo- 
lassa. 

Poika  oli  pannut  merkille  Aapon  ilmoituksen,  että 
kentiesi  ketut  hyvinkin  haistavat  kirun  jota  kärvennäm- 
me, ja  niinpä  alkavat  parveilla  ympäristössä  yön  aikoina. 
Poika  oli  aina  utelias  olemaan  lihanpaistoiltoina  ulkona. 
Ja  eikä  Aapon  ennustus  ollutkaan  tässä  suhteessa  pettä- 
nyt. Loippahäntiä  liputteli  ja  istuksi  keväisellä  järven 
jäällä  kuutamossa.  Nenät  pystyssä  ne  nuohosivat  ja  urk- 
kivat kohti  kivisaaren  kuusikkoa  kumminkaan  liki  uskal- 
tamatta. 

Taasen  kerran  kun  puolipäivän  aurinko  kirkkaana  su- 
latteli hankia  ja  kivien  kyljet  siellä  ja  täällä  paljastuivat, 
juoksi  poika  touhukkaana  ilmoittamaan : 

—  Tiedättekö  hyvät  ihmiset,  että  pulmuset  lensivät 
parvena  yli  jään.  Kottarainen  istui  hongan  halkeamalla, 
vihelteli  vienoisen  sävelmän.  Ja  jos  oikein  uskon,  niin 
västinki  oli  rantakivilöillä  .  .  . 

Aapo  j  urahti : 

—  Ja  varis,  rastas  ja  korppi  .  .  . 

Toisten  täytyi  nauraa.  Mutta  poika  ei  perättänyt, 
uhosi  vain  : 

—  Pulmusten  parven  ainakin  näin  tästä  kautta  viikko 
sitten  läpi  lentäneen  .  .  .  Mutta  västäräkki !  .  .  .  Ajatelkaa, 

ihan  västäräkki.  Ja  kottarainen . . .  Luuletteko  te  hullut 
etten  minä  tunne  kottaraista  ja  korppia.  Tuolla  päässä 
saarta  se  vihelteli  vieläkin  iltahämyssä.  Kalaukon  mökillä 
käsin  ...  Ja  variksia,  niitä  nyt  ei  enää  kannatakaan  mai- 
nita, niitä  on  jo  vaikka  kuinka  paljon.  Kaiken  talvea 
vaakkuvat. 

Pylväistön  tallirenki,  se  vanha  Opa  sanoi  että  Poh- 
janmaan variksien  talvisiirtola  on  Sysmässä  . . .  Mutta 
arvatkaapas  mitä  minulla  tuossa  on  ?  . . . 

Poika  osoitti  havunutturaa  kainalosta.  Joku  sanoi: 

—  Kuusenhavuja  . . . 

—  Juu  ...  ne  ovat  kuusenhavuja.  Mutta  mitäs  siellä 
sisällä  on? 

—  Pihkaa . . . 

—  Taitaa  olla  käpyjä? 

—  Variksen  muna  . . . 

—  Saako  omaksi  jos  arvaa? 

—  Omaksi  saa  .  .  . 

—  Marjoja  sitten! 

—  Oikein ! . . .  Robert  saapi  marjat.  Hänelle  ne  oli- 
vat tarkoitettukin.  Iloinen  poika  puheli  paljon.  Avasi 
kuusen  oksakopran  ja  ojensi  Katarinalle.  Todellakin,  kah- 
malontäyden  kaasi. 

—  Oi  miten  kauniita!  huudahti  silloin  Katarina.  Pu- 
naisia puolukoita.  Hän  tarjosi  marjan  joka  miehelle. 
Aapo  vain  ei  ottanut.  Toiset  maiskuttelivat . . .  Poika  sa- 
noi silloin : 

—  Nuolette  kuin  pukit  pihkaa  .  . . 
Katarina  sanoi : 

—  Kuinka  mainio  maku ! 

—  Talven  alla  ovat  olleet  ja  pakkanen  on  ne  ma- 
keaksi purrut. 

—  Kuinka  sinä  näitä  sait?  Ethän  jälkiä  juossut?... 

—  Enkä  juossut!...  Lumelle  ei  tarvinnut  astua  ol- 
lenkaan. Harpin  mättäältä  toiselle.  Hyvin  kauaksi  pääsin. 
Ihan  ylängölle  asti  jo .  .  .  Lumi  sulaa  kun  lämpimältä 
leivältä.  Parhaillaan  sataa  hienoa  tuhjua.  Pilvet  ovat  ve- 
denkarvaiset.    Lounaassa  tuuli  leppeänä.    Lämpö  heh- 

kuilee.  Huomenillaksi  hupenevat  ihan  varmaan  hanget. 
Ukon  mökille  avautuu  piankin  paljas.  Saamme  suolaa, 
kenties  rakeen  kaksi  mieheen  .  . .  Voi  ihme,  että  ihminen 
kerta  vielä  saisi  suolaa!  Sitähän  söisi  päänsä  kokoisen 
palan  . . .  Tässä  ihan  velloo  ja  sylettää  kun  ei  ole  suolaa. 

—  Ohhoh ! . . .  Vai  pääsi  kokoisen ! 
Huomaamatta  toisetkin  syleksivät  vetisen  sylen.  Arvid 

sanoi : 

—  Pääsi  kokoista  et  nyt  ainakaan  poika  . . . 

—  Kyllä  minä  vaan  paljon  söisin  . . . 

—  Enkä  minä  nyt  mokomasta  välitä  ollenkaan,  sanoi 
Oskari. 

—  Kunpa  sataisi  tunninkin  aikaa  tulikuumaa  kiehu- 
tettua vettä . . . 

—  Jossa  olisi  vielä  makusuola !  . . . 

—  Ohhoh ! . . .  Vai  kiehuvaa  vettä  ?  Mutta  silloinhan 
kypsyisivät  korpit  ja  kottaraiset.  Taitaisi  omakin  nah- 
kasi . . . 

—  No,  vaikkei  nyt  ihan  tulikuumaakaan.  Vaikkapa- 
han  nyt  olisi  tuollaista  haaleata  saunanpesuvettä  . . . 

—  Kun  nyt  tulisi  roimasti  kylmää  kaivovettäkin 
ensin. 


Vaikka  Arvid  oli  koko  ajan  ollut  yhäkin  synkkämie- 
linen,  ei  hänkään  hymyilemättä  kuunnellut  ja  katsonut. 
Rupatukset  olivat  ajaneet  hänet  aina  ennen  uksen  ulko- 
puolelle. Pimeydessä  ja  yksinäisyydessä  hän  vietti  iltansa. 
Iloinen  vaikutelma  yhytti  toisetkin.  Nyt  he  aterioitsivat 
Aapon  tarjouksia  paljonkin  halukkaampina  kuin  pitkään 
aikaan.  Katarina  oli  kerta  kuullut  Arvidilta  tarinan  Hii- 
denonkalosta,  mutta  epäselvänä.  Sittemmin  oli  hän  miestä 
monet  kerrat  maanitellut  kertomatuulelle.  Mutta  äläs  vielä 
että  olisi  rattoisaksi  ratkennut.  Toisetkin  olivat  yllyttä- 
neet, vikitelleet.  Umpisuuna  ja  siippana  se  asia  sai  olla. 
Eikö  sitten  miellyttänyt,  vai  muutoinko  kertomasta  kiel- 
täytyi .  .  . 

Mitä  sitten  mietti  Arvid  ja  sureskeli  ?  .  .  .  Kentiesi 

Katarina  naisen  vaistollansa  yksin  jotakin  arvasi.  Harva- 
sanaiseksi taannoin  tulleen  miehen  silmät  kimaltelivat 
tänä  iltana  jostain  käsittämättömästä  syystä.  Toiset  yltyi- 
vät illan  kuluessa  pyytämään  kertomusta.  Heikkoina  het- 
kinä sitä  hyökätään  linnoituksiakin  vastaan  .  .  .  Mitään 
vastaamatta  pitkään  aikaan  merkitsi  kentiesi  myönny- 
tystä. Jopa  toiset  valmistautuivat  kuulemaan. 

Tervaksen  palava  kihinä  kuului  nuotiosta.  Veden 
säännöllinen  tipahtelu  soitteli  kummasti  luolalammikon 
metallin  mieltyiseen  pintaan.  Laskevassa  ja  perältään  pi- 
meässä sekä  pohjattomassa  kalliokielekkeen  katossa  lirisi 
lienteä  lähteen  ääni.  Alotti  vakaana  hiljainen  mies : 

—  Tasan  kaksikymmentäviisi  vuotta  sitten  olimme 
vanhuksien  kera  yötä  tässä  onkalossa  .  .  .  Tästä  ei  mitään 
näillä  tienoin  kenkään  tiennyt,  eikä  tiedä.  Ja  mistä  isä  sen 
tiesi,  se  olkoon  hänen  salaisuutensa.  Joko  sattumalta  tahi 
ehdoin  tahdoin  ilmaisi  sen  minulle.  Tietooni  salaisuuden 
perinnöksi  lie  halunnut  antaa.  Ehkä  etsivät  suojaa  täällä 
syysyön  sateella  nuotturit.  Kylmästä  kohmeita  ja  konttu- 
neitahan  oli  joka  mieskin.  Paljaskätisinä  olivat  kaiken 
päivää  palelleet  rahenuotalla  kun  muikkua  meinattiin. 
Myötä  olin  minäkin,  poika  muutoin.  En  suinkaan  apuna, 
pikemminkin  vastuksina.  Venheen  kokassa  takin  sisässä 
värisin  ja  värj ottelin.  Syyskutu  muikut  parveilivat  liha- 
vina ja  sakeina  saaren  selällä.  Juuri  niinä  päivinä  oli  tär- 
keintä apajoida.  Se  oli  kalain  aika. 

Puhkuilevan  tuulen  suojassa,  saaren  varjossa  luovivat 
kalapaatit  syysaamun  pimeästä  illan  hämärille  asti.  Koti- 
rannikoille  oli  monet  virstat  ja  määrät.  Lastin  kera  oli 
sinne  myöhään  mahdoton  päästä.  Yötämöisin  tänne  ken- 
ties oli  tarkotus  tullakin  .  .  . 

Läpi  elämän  kangastuu  tuo  muisto  raittiina.  Kuinka 
mieheveänä  haahmoittuu  isän  vartalo  ja  varjo  esille.  Se 
piirtyy  minulle  tästä  tapauksesta  selvimpänä  kuin  mis- 
tään muualta. 

Loimuavan  nuotion  luona  tässä  hän  kertoi  kummallisen 
tarinan  entisaikaisista,  ammoin  sattuneista  tapauksista. 
Tämän  onkalon  muinaisista  asujamista  hän  sen  tiesi.  Hä- 

nen  iso-isänsä  oli  sen  isälle  kertonut  ja  niin  oli  kertomus 
kultaisesta  kartanosta  säilynyt  kansan  suussa  miespolvesta 
miespolveen. 

Siellä  oli  kuninkaana  elänyt  suku.  Sillä  oli  asemiehiä, 
huoveja  sekä  ritareita  kuuratuine  kuparikilpineen  ja  puet- 
tuina rautapaitaan  sekä  kantaen  tapparoita.  Kansa  katseli 
pelolla  ja  pöyristyksin  tätä  joukkoa,  jonka  verovoudit 
pieksivät  sitä,  tahi  sitten  omin  luvin  ottivat  väkeä  orjuu- 
teen ja  kiinnisaadut  möivät  Venään  miehille  kilisevästä 
rahasta. 

Tässä  samassa  kartanossa  oli  aatelinen  immyt,  jalo- 
verinen  neito  ja  kauneudestaan  kuulu.  Hänellä  kävi  kosi- 
joita summin  kaukaisiakin.  Vastauksen  saivat  kuitenkin 
ylkämiehet  isältä  yhtäläisen :  "Hän  muille  jo  luvattu." 

Kenelle  sitten?  Tuota  ei  kukaan  tiennyt.  Korskea  ja 
kylmä  herra  sen  yksin  piti  salaisuutenaan  .  .  .  Yksin  sen 
oli  määrännyt  juomingeissa,  kostissa  kaukaisissa  herrain 
ja  hovin  jo  silloin  kun  neito  oli  lapsi.  Hänet  oli  määrätty 
sukuun  suureen  ja  sen  mukainen  oli  neidolla  elintapa  ja 
kasvatus. 

Mutta  kuinkas  sitten  kävi  kun  aika  joutui? 

Ylkä  tuli  ylpeä.  Tuiki  korskea  ja  komea  herra  kiin- 
nittämään tehdyt  kaupat.  Toipa  kultia  sekä  hopeita  kuor- 
man kihloiksi  tullessansa  .  .  .  Kovin  oli  ollut  ylpeä  mah- 
dilta sekä  ryhdiltänsä  ja  suurisanainen  ja  korskea  .  .  .  Kas 
tämäpä  se  miellytti  aatelista  isää  mainiosti.  Kaupat  van- 
hat varmennettiin  jo  ensimäisenä  iltana.  Kättä  lyötiin 
päälle.  Olutpöydän  ympärillä  kalisivat  kihlaus  ja  eläköön 
maljat. 

Kutsuttiinpa  siihen  immyt  itsekin  juhlapukimissa. 
Kaunotar  soma  astui  suojistansa  punehduksin  sekä  häm- 
mästyneenä. Olihan  tämä  ainut  talossa  oleva  aarre,  juma- 
loitu ja  rakastettu.  Piileksihän  hän  kumminkin  arkielä- 
mässä, veitikkana  pusaili  kaikkien  piikain  kanssa.  Siksi 
väki  häntä  suosi,  lempi  ja  lellitteli. 

Katsoi  kosiomiestä  ylpeätä  neito  syrjin.  Tämä  näytti 
hänestä  liiaksi  julkealta  ja  vielä  kunto  kurja.  Juovuspäis- 
sä esiintyi,  oli  tunkeilija  typerä  ja  tyhmä.  Immestä  mies 


220 


oli  mitätön  sulho.  Siksi  loi  tyttö  tuiman  katsannon  . . . 
Sanan  lausui  kielteisen  ja  koruttoman: 

—  Huutia ! . . .  Meillä  on  toki  enemmän  orjalla  kuin 
sinulla . . .  Mieheksikö  sinä  minulle?  ...  Et  koskaan  sinä 
korskea  kokartti !  .  . . 

Tyttö  poistui  nopeasti.  Ovi  lensi  paukahtain  ja  iske- 
mällä kiinni.  Sitten  yhtämittaa  juoksi  yöhön  pimeään  . . . 

Tästäpä  hurja  linnan  herra  julmistui.  Pieksi  palvelijat 
kenen  sai  kiinni.  Määräykset  antoi  heti  hääpäivästä .  . . 
Kuntoon  käski  panna  kaiken  .  . .  Kutsutti  tytön  luokseen. 
Mutta  turhaan  etsi  häntä  koko  väki .  . .  Kukaan  ei  hä- 
nestä tiennyt,  kukaan  ei  nähnyt.  Uusistakaan  etsinnöistä 
ei  apua.  Silloinpa  kauhtui  kopea  herra.  Hän  syytti  yhtei- 
sestä juonesta  väkeänsä,  uhkasi  sekä  uhitteli.  Omin  käsin 
kamarineidon  ruoski.  Ken  suunsa  avasi,  sitä  sivalsi . . . 
Se  oli  kuitenkin  kaikki  yhtä  turhaa  riekkumista.  Kenkään 
ei  neitoa  nähnyt  eikä  kuullut  tuon  illan  jälkeen. 

Kihlausillasta  kului  jo  kolme  vuorokautta.  Talossa  oli 
kaikki  ylösalaisin.  Ukkosena  jyrisi  isäntä.  Kirosi  ja  kar- 
jui yksin  kartanolla.  Lakitta  juoksi  kahassapäin  kuin 
hullu. 

Lähellä  herrastaloa  asui  eräs  ämmä.  Noita  hän  oli  ja 
tietäjä  maineeltansa.  Eläjä  köyhä,  mökki  kurja.  Eli  niistä 
palukoista,  joita  ihmisten  armo  toi.  Murua  vastaan  ennus- 
teli lauseitansa,  joissa  oli  keula  kummassakin  päässä. 
Pelkkää  hyvää  kullekin  uskoi  ja  ennusteli.  Hänet  haetti 
luokseen  vihainen  herra.  Kahden  kesken  sitten  tiukkoi : 

—  Ellet  noita  kurja,  koukkuleuka,  tytärtäni  ilmi  lau- 
su, ellet  neuvo  piilopirttiänsä,  kuikkailijan  kojua  osota, 
niin  poltan  sinut  poroksi  perkeleen,  luusi  rusennan,  tuh- 
kasi tuuliin  hajotan  . .  .  Tahi  nokkii  sinut  korppilauma, 
tahi  jos  sinut  susilla  syötän !  .  . . 

Vapisi  vyyhtinä  vanha  nainen.  Aatosti  kiertää  ilki- 
myksen kujeella,  mutta  mikään  ei  tässä  avuksi  tullut. 
Mies  heristi  vastausta,  uhosi  uhkausta  ja  kutsutti  kolman- 
neksi "verivoutinsa." 

Silloin  menetti  muija  maltin.  Kohotti  nyrkin  suonik- 
kaan  ja  kuivan.  Sitä  pujoi  ja  sanoi : 

—  Sinä  katala  mies!...  Lapsesi  murhaa  halajat! 
Eläthän  kuin  villi  ja  peto .  .  .  Ihmisiä  ajat  ja  pieksät. 
Paatumus  ja  piru  istuu  sinussa . . .  Varo  huonoa  elämä- 
täsi .  .  .  Kalpan  sulle  käypi,  ellet  pyörrä  pahalta  tieltä  .  .  . 

—  Suu  kiinni  sinä  kuiva  kääpä !  .  .  .  Korppi  ja  karju 
saakoon  sinusta  ateriansa !  .  .  .  Sanotko  .  .  .  sanotko  suo- 
siolla !  ?  .  . .  Sinä  se  syyllinen,  ellet  sano ! 

Selitti  silloin  vapiseva  vaimo : 

—  Pahan  pauloissa  on  immyt .  .  .  Tapion  riistan  pai- 
menella. Vuoren  vaskisen  onkalossa  istuu  .  .  .  Istuu,  vaan 
ei  itke,  eikä  ikävöi.  Vartijana  on  mies  verraton  voimil- 
tansa .  . . 

Ennustelun  kuultuansa  herra  heti  siitä  paikasta  kar- 
kasi metsiin.  Asemiehet  hänen  mukanansa  samosivat  sa- 
loille. Olipa  sulhokin  rautapaidoissa  seurueensa  kanssa. 
Kuuden  ritarin  kera  ajoon  antausi,  sekä  etsinnän  johtoon 
innolla  astui . . . 

Kuinka  kävi  noidan?  Hänet  kytkettiin  kahleilla  kivi- 
seinään .  .  .  Juoru  oli  kerran  herran  korvaan  tuotu  sellai- 
nen, että  noidan  poika,  joka  miehistä  oli  sorjin  varreltaan 
ja  voimiltansa  sukukunnan  sekä  tienoon  suurin,  oli  mo- 
koma uskaltanut  ojan  yli  kantaa  aatelisimmyttä  käsivar- 
sillansa. Vielä  sitten  kun  tämän  venonen  oli  ollut  veden 
hädässä  ja  varma  hengen  hukka  oli  ollut  edessä  talon  vie- 
railla, pelasti  sama  poika  pälkähästä.  Tästä  oli  tyttö  poi- 
kaa kiittänyt,  ihaillen  ylistellyt. 

Juoru  kiusallinen  kertoi  Kehityksen,  että  renki  vallas- 
naista  riiasteli.  Tästäpä  pantiin  köysiin  kaunis  mies.  Tal- 
lissa oli  häntä  raipoilla  isännän  käskystä  isketty.  Mies 
komein  kävi  kiusaksi  piiskureille.  Otusta  ei  ollut  helppo 
voittaa.  Ja  vihdoin  kun  hihnat  jo  olivat  ranteissa,  silpoi 
ne  siitä  poikki  paikalle  juossut  pojan  ystävä.  Nytpä  tuli- 
vat iskijöille  kalliit  ja  kuumat  hetket.  Vapautunut  uros 
teki  vimmoissansa  tuhotyötä.  Turmaan  syöksi  voudin  se- 
kä piiskurin  pöyhkeän.  Etsipä  herraa  itseäkin  ja  kaikki 
huoneet  juoksi  iltikseen.  Asehuoneen  oven  sai  säppiin  .  .  . 
Mutta  ei  auttanut  muu  kapinaan  nousseelle  kuin  metsiin 


222 


synkkiin  samota  pakosalle.  Palaamattomuuteen  tuli  painua 
hengen  edestä.  Se  oli  elämisen  ehto. 

Öillä  sitten  sanotaan  varjon  liikuskelleen  muutamia 
kertoja  kartanolla.  Sanottiin  immen  yksin  harhailleen. 
Minne?  Kuka  sen  tiesi.  Myöskin  metsiä  oli  rakastanut. 
Syysillan  pimennot  yksin  takkatulella  istui,  tahi  kulki  tie- 
novilla petoja  ja  pahantekijöitä  pelkäämättä.  Kummikseen 
oli  kamarineito  yön  keskiyönä,  emäntänsä  vuoteelta  löy- 
tänyt. Ei  kuullut  ovista  kulkeneeksi.  Kentiesi  oli  ikku- 
nasta pujahtanut  pimeyteen  monet  kerrat. 

Kihlausiltanakin  pakeni  tyttö  synkkiin  metsiin.  Juoksi 
kauas,  kauas  ypöyksinänsä.  Juoksi  salo  järven  rantamille 
takaliston  poikki  peninkulmani  päähän.  Juoksi  sinne  mis- 
sä miekkonen  ja  mielitietty  asui  yksin  erakkona.  Immyt 
urostaan  etsi,  sankaria,  jonka  käsivarret  olivat  voimak- 
kaimmat. Etsi  miestä  korkeakasvuista  ja  soreata  Tapio- 
lasta. 

Ja  miten  liikkui  karkonnut  erämaassa?  Mitä  piti  itsel- 
länsä  elinkeinona,  mitä  osanansa?  Sen  yksin  unhoitus  ja 
ikävä  tiesi,  sekä  myös  sydän  sorean  immen. 

Mies  oli  astellut  jousinensa,  haaveinensa  ja  aarteillen- 
sa petäjikön  pylväistössä  .  .  .  Vuotti  päivät,  vuotti  yöt  ja 
alinomaa  vaaraa  väisti.  Vuotti  riemuisin  rinnoin  sitä,  mitä 
itsellensä  ei  tainnut  tunnustaa,  eikä  uskaltanut .  .  . 

Aatelmia  ja  kuvia  hän  uskoi  kaunoisia  Tapiolan  sini- 
piiasta, unelmoi  ja  uneksi .  .  .  Vetten  vaiheilla  asettuikse 
silmän  kantamille,  järven  läikkyvän  lainehien  lähetty- 
ville. Vuotteli  impeä  vihreissä  viidakoissa  ja  korkeilla 
kallioilla  kurkki,  hipohiljaa  polkuloilla  hiiviskellen.  Hän 
katseli  elokuun  öinä  kuutamoissa  kuparinkirkasta  veripu- 
naista  kehää  yksin  erämaassa.  Katseli  taivasten  rantamia. 
Mielin  määrin  antoi  aatoksien  kultapilvien  reunostoilla 
kiidellä  .  .  .  Kuunteli  ja  katsoi,  kaipasi  ja  kaihosi,  kuunteli 
rinnan  rakkauden  suvi-illan  soittoja.  Kuunteli  ja  katsoi 
kuuta  kalpeata.  Kotia  muisti.  Silloin  kyynelten  kasihelmet 
riippuivat  ripsilöillä  .  .  . 

Mutta  milloinkaan  ei  tullut  immyt !  Ei  ilmestynyt  vuo- 
teltu ihme.  Ei  rukousten,  ei  tuulten  kuiskausten  kutsuma- 

na  tullut.  Kuusten  kuulema  kuihaus  kaino  ja  salaisin  ei 
toteutunut.  Ei  lorinassa  pienoisen  puron,  ei  tiaisen,  ei  tuli- 
tuikun,  ei  satakielen  kutsumanakaan  tullut .  .  .  Turhaan 
peippo,  turhaan  peukalolintu  koetti  lohduttaa  ja  ikävätä, 
kuuminta  kaihoa  lievittää  .  .  . 

Sitten  soinnahti  ilmojen  kautta  vapauden  vilpoinen 
viesti.  Tämän  kuuli  sekä  ymmärsi  mies.  Se  oli  toista  kuin 
orjuus  alhainen  kopean  linnanherran  alla.  Vapaa  oli  mies ! 
Vapaa  metsä !  Vapaa  maa  ja  taivaan  sini.  Toisinaan  pulp- 
pusi elämä  suonissa  vaahtoisana,  nuorekkaana,  voimaa 
uhkuvana.  Toisinaan  nousi  mustana  koston  puheva  pilvi. 
Salamat  sinkoilivat  silloin.  Jäntereitä  pakotti  .  .  .  Leveät 
harteet  himoitsivat  pakahtuakseen  voimankoitoksille.  Ja 
silloinpa  hän  kasakkana  karkasi  vyörinkivien  kimppuun. 
Pauhinalla  väänsi  ne  kuin  karhu  alas  vuorilta.  Karjasi 
kaksijalkainen  metsän  peto,  karjasi  toisen,  jopa  kolman- 
nenkin kerran.  Nyt  himoitsi  käydä  taisteluun  kangen 
kanssa  kasakoita  ja  kypäreitä  vastaan,  huusi  ja  huitoi 
kuin  vimmainen  hullu.  Väänteli  poikki  pienempiä  puita, 
tahi  paukahutti  päätä  suurempia  kiven jullikoita  vasten 
kallioita  niin  että  savu  kärysi  ja  korpi  raikui. 

Näin  mekasteli  yksinäinen  mies.  Henkipatto  ajoi  si- 
sunsa kylmiin  kappaleihin  .  .  .  Toisinaan  oli  toki  hänen 
elonsa  iloista,  toisinaan  suruista  kudottu.  Toisinaan  tus- 
kaisaa, mutta  enimmät  ajat  kaihoisaa,  kaipauksista  ko- 
koonpantu. 

Mitä  sitten  tapahtui? 

Erämaassa  istui  kerran  kesäaamuna  varahin  ongella 
orjan  poika  metsälammen  rantamalla.  Kaatuneen  rungon 
kontturalla  istuikse  kalastaja.  Tähyili  siinä  Ahtolaan  mies. 
Aurinko  oli  vasta  pyörtänyt  pohjolan  piirin  ja  sätein  kul- 
taisin loisti  vastaan  laineikosta.  Tämä  oli  kaunis  ja  ver- 
raton aamu.  Sinisorsat  soutivat  salmiloissa,  soutivat  ja 
kaakattelivat.  Leikki  rannan  kivellä  västi.  Nukahteli  kä- 
könen kuusen  huimassa  latvuksessa.  Sunnuntaille  tuntui 
tämä  päivä.  Luonto  oli  juhla-asussansa.  Viri  hengähteli 
hienona,  jaksamatta  kumminkaan  pitkään  puhallella.  Yk- 

sinäinen  korva  erotti  salon  sataiset  äänet.  Niistä  olivat 
toiset  ihanat,  toiset  suruiset. 

Mutta  mitäs  ollakaan...  Kuuluiko  laulua?...  Oliko 
se  ihmisen  ääni?  .  .  .  Mikä  vienoinen  hieno  ja  viaton  lie? 
Mutta  ihminen  se  oli !  .  . .  ihminen  .  .  .  Kunnes  törähti  sit- 
ten vaskinen  jahtitorvi  vaaran  alta,  sitten  selvempänä 
laelta. 

Sinne  loi  katseensa  onkimieskin.  Vetten  vastaisella, 
tuolla  vuorella  se  kuului.  Jopas  koiratkin  kiidättivät  siellä 
paljailla  kallioilla  kepeinä  .  .  .  Mutta  mihin  lienee  häipynyt 
immen  laulu  ? . . .  Eipä  kuulunut  sen  koommin  ?  Ei  vain 
ääntänyt  enempää. 

Onkija  uskoi  itsellensä  pahaa  viestiä  tuotaman.  Siksi 
metsän  peittoon  hankki.  Mutta  siinä  samassa  ilmestyikin 
impi  lahden  rannalle  tuonne.  Nainen  oli  liinattomana,  rie- 
kaleissa. Kättä  piti  katsannon  varjona.  Suruisena  tähyili 
sinne,  tähyili  tänne.  Ulapan  yli  mittaili  silmin  matkaa. 
Salmen  taakse  saarelle  pyrki  kenties  hänkin . . .  Mutta 
kuinka  ?  Alustahan  ei  ollut.  Ja  kuka  on  mies  ? . . .  Ken- 
ties . . .  kenties  hän  ?  . . . 

Eipä  muuta  kuin  voimin  kaikin  yltyi  huutamaan  avu- 
ton ihmislapsi : 

—  Ken  oletkin  miekkoinen  siellä  minua  pakoon  pää- 
semään auta!  Saarellesi  hae  sinne  jos  voit!  Oi  auta! 
Näet  vaara  elinikäinen  mulla  on  uhkanani.  Ellet  auta, 
Ahtolaan  itseni  työnnän! 

Eihän  ollut  alusta  uroholla,  ei  keinoa  mitään  mihin 
olisi  käsiksi  tarttunut.  Hädissään  huusi : 

—  Kuinka  sinua  auttaisin !  ?  . . .  Tunnen  sinut  Kaari- 
naksi kartanosta! 

—  Sama  olen  kuin  arvaat ! . . .  Ja  sinä,  Heikki  kulta, 
riennä  luokseni .  .  .  Ehdi  ennenkuin  tulevat ! . . .  Oi !  . . . 
muutoin  täytyy  minun  kuolla  . . . 

Tämä  huusi  vastaan : 

—  Tulen ! . . .  Kyllä  minä  tulen,  hetken  vain  jos  vuot- 
taa jaksat !  . . . 

Ja  kaatuneen  kelohongan  riuhtaisi  latvoineen,  oksi- 
neen myrskyn  murroksesta  voimanmies.  Oksia  katkoi  ta- 

villa,  ruhjoi  enimmät  ja  pisimmät,  sitten  sen  järveen 
raastoi  .  .  .  Mutta  hitaasti  edistyi  tämänlainen  alus.  Sei- 
päällä kuohupäisti  soutaen  ei  tulinenkaan  mies  kovinkaan 
nopeasti  matkaa  tehnyt.  Ja  ennenkuin  viittäkymmentä 
syltä  ulapalle  edistyi,  uudistuivat  jo  torventoitotukset. 
Lähempää  kuului  kaiku,  likemmäksi  astui  etsijäin  lauma. 
Ja  vaikka  Heikki  kuinka  ponnisti,  tuskin  välimatka  ly- 
heni .  .  .  Silloin  ratkesi  jo  Kaarina  epätoivoon.  Hätään 
nääntyi,  itkuun  irtausi  pakosta.  Jahtikoirat  ulvoivat  ym- 
pärillä rannan  paljakalla. 

Eipä  silloin  muu  avuksi  tullut  itseä  ehompaa  eikä  roh- 
keampaa. Suin  päin  veteen  syöksyi.  Vastaan  uimaan  läksi 
uskalikko ...  Ja  vaikka  voimat  uupuivat,  lyheni  matka 
kumpaisenkin  kohti  toisiaan  pyrkiessä.  Vaan  syvimmän 
kohdan  kun  saavuttivat,  niin  jo  upahti  vetehiseksi  immyt. 
Heikki  ehti  siihen  turvan  tuoda  ja  kiinni  tarttui  ja  kuin 
saalista  selässänsä  raasti  aika-ajoin  umpivedessä  ponnis- 
tellen. 

Kumminkin  ui  uros  ulapalle  .  .  .  Vaan  silloin  saapui 
rannan  paljakalle  ritari,  saapui  toinen,  kolmas  —  kohta 
kaikkikin.  Ja  kun  selvän  tästä  saivat,  ei  heillä  ollut  mi- 
tään epäilystä.  Kaukana  siellä  pyrki  kaksi  pakoon.  Sal- 
meen kannusti  rautaratsut  sulho  ja  kosiomies  korskea  ko- 
mensi kutakin  kohdastansa : 

—  Ellet  mene,  pääsi  menetät !  .  .  . 

Eikä  siinä  auttanut  palkkasoturilla  siekaileminen  .  .  . 
Veteen  vain  toinen,  kolmas  polskautti  .  .  . 

Mutta  jo  oli  Heikkikin  taakkoinensa  loitolla  salmen 
selällä  kelohongan  tyvellä.  Aluksi  työnsi  uimalla  alusta. 
Sitten  pyörsivät  sen  päälle  ja  hajareisin  hongan  tyvellä 
istuen  meloivat  molemmat  käsin  sekä  kangin.  Hiiskuiko 
veden  alla  upellut  oksainen  runko  ollenkaan?  Etenikö  vai 
seisoiko  paikallansa  lasti  .  .  .  Väsynyt  pelastaja  koetti  lo- 
pen kaiken  .  .  .  Täytyi,  sillä  uhkasihan  nyt  kosto,  kuolema 
kymmenkertainen  siihen  nähden  kuin  ennen  .  .  .  Tuolla 
takana  veden  päällä  hänen  turmansa  tappara  paljas  jo 
välkkyi.  Ei  auta!...  Yritys  tässä  on  pelastukseen  ainut 
tie.  Voitto  sitten  tahi  tuho  ja  turma  .  .  .  Maksoi  nyt  mie- 

hen  yrittää.  Maksoi  menettää  hengen,  maksoi  taistellakin. 
Kannustihan  kantamus  kultainen  .  .  .  Viekoitteli  vapaus, 
viittoili  oma  elämä  ja  onni  .  .  .  Surman  säilä  välkkyili 
tuolla  takana,  valmiina  väipähteli  "metsävoron"  varalle, 
"roiston",  "naisen  ryöstäjän"  tuhoksi  keikkui,  joka  kul- 
taisesta kodista  raasti  korpiin  saalistansa. 

Raskas  oli  hevosella  taakka.  Ylen  raskas  uida  kesä- 
lämpöisessä  vedessä  .  .  .  Eläin  painui  ratsumiehen  alla  jo 
kerran  pinnan  alle.  Ponnahti  sieltä  taasen  takaisin  hädin 
tuskin  pelastuakseen.  Upahti  jo  toisen  ja  kolmannenkin 
kerran. 

Kelorungolla  sousi  Heikki  poloista  pakoon.  Katsoi 
vuoroin  eteen  ja  taakseen,  vuoroin  mittasi  välimatkaa. 
Kerkesi  välillä  ajatella  mitä  tästä  ratkaisuksi  tulee.  Kan- 
gentaittiolla  meloi  mies,  käsin  auttoi  nainen.  Vaahtona 
virtasi  vesi  kumpaisellakin  puolella .  . .  Eihän  eimäinen 
ratsu  etäällä  ollut,  päristeli  vettä  turvallansa  .  .  .  Välimat- 
ka lyheni.  Ratkaisun  hetki  lähestyi.  Selvästi  oli  tässä  aut- 
tamaton vaara  edessä  .  .  .  Tyttö  aavisti  turman,  näki  lo- 
pun olevan  edessä  .  .  .  Uipa  jo  ratsu  rinnalle,  kypärään 
puettu  pyrki  aseen  ulottuville.  Kannusti  läkähtyvää  hepoa 
kuin  maalla  astuvaa.  Mutta  silloin  tämä  painui  pohjaan 
ja  vei  miehen  mennessään  iäksi  päiväksi  ahtolaan  .  . . 

Mutta  eipä  tässä  kaikki.  Takaa  tuli  toinen  uimaan 
ajettu  paremmalla  onnella.  Tämä  kävi  uhkaksi  pakoon 
pyrkivälle.  Hänen  hevosensa  oli  kepeämpi,  ketterämpi  en- 
simäistä. Jo  pyrki  taisteluun,  kiersi  eteen  ja  yritti  hon- 
gan tyvellä  seisovaa  sapelein  sohia. 

Mutta  Heikkipä  ehti  ennen  häntä  .  .  .  Tavin  koholle 
nosti,  iskun  antoi  tuiman.  Hepo  hätkähti  ja  läksi  maata 
kohden  ratsastajaansa  kantamaan. 

Heikki  sousi  kaikin  voimin  ja  kerkisi  saaren  rantaan 
kuin  kerkisikin.  Vedestä  kahloi  Kaarinansa  kanssa 
maalle  .  .  . 

Kaiken  tämän  näki  kosija  vastaisella  rantamalla .  .  . 
Ajanut  oli  jo  muutkin  miehet  veteen,  vaan  kun  sen  näki 
turhaksi  niin  takaisin  kutsui.  Keinon  toisen  keksi. 

Hieman  aikaa  otettiin  hengästykseen,  vaan  ei  vielä- 

kään  oltu  turvassa.  Sanalla  kahdella  selvisivät  Kaarina  ja 
Heikki  keskenään  kysymyksistä  ja  sitten  metsänpeittoon 
märissä  vaatteissansa. 

Tyttö  ei  kumminkaan  jaksanut  kauan  juosta,  mättä- 
hälle  vaipui  korven  kuusistossa.  Sanaa  lausumatta  kantoi 
Heikki  häntä  vahvoilla  ja  voimakkailla  käsivarsillansa, 
kantoi  kuten  kerta  ennenkin.  Nyt  köykäisenä  kuten  karhu 
toi  kontuunsa  tänne  saaren  luolaan  .  .  .  Paadelle  tuohon 
sanotaan  hänen  asettaneen  neidon.  Sammalvuotehelle  oli 
vaivuttanut  ja  silmiin  häntä  kauan  katsellut.  Suori  kastu- 
neet kiharat,  oikoi  somat  suortuvaiset,  kosketuksin  hellin 
hoiti.  Pikemmin  uskoi  häntä  Tapion  sinipiikaseksi,  tahi 
vetten  alta  Vellamon  neidoksi  notkeaksi,  joka  itse  hänelle 
syliin  pyrki  suuren  vaaran  ajamana  .  .  . 

Polvistui  poika  tuossa,  läheltä  katsoi  kaunotarta,  hel- 
lää, hentoista,  jopa  jumalaista.  Katsoi,  kun  ei  tohtinut 
ilmaista  ajatuksiaan  ja  niitä  ilmi  haastella.  Silloin  avasi 
silmänsä  jo  Kaarinakin,  urohon  näki,  näki  tämän  ottavan 
askeleen  ja  loittonevan.  Mutta  kutsuva  katse  tahtoi  takai- 
sin .  .  .  Mikä  uljas  mies  .  .  .  Mikä  peloton  ja  vapaa  metsän 
ritari  hän  on  .  .  .  Ei  orja  kurja  ole  tämä  mies  .  .  .  Kar- 
huksi kooltaan  ja  voimiltansa  luulisi,  mutta  hirveksi  lii- 
kunnalta .  .  .  paremmin  kuin  uskoisi  ihmiseksi.  Nyt  hän 
teki  lähtöä  ja  sanoi  kurikkaansa  heilutellen : 

—  Minä  taistoon  lähden !  .  .  .  Sinä  pysyttele  tässä  on- 
kalossa .  .  .  Jos  palaan,  luoksesi  pyydän  tulla  .  .  .  Jos  mi- 
nut kuolleena  löydät,  niin  rannan  santaan  kätke  tuonne 
hietikolle  missä  loiskaa  laineen  ääni.  Sen  säveltä  tahdon 
levossa  kuulla  .  .  .  Jos  minua  taasen  ei  kuulu  niin  unoh- 
duksen kirjaan  nimeni  piirrä.  Yön  keskeen,  unelmiisi 
muiston  maille  kätke.  Jätä  minusta  maininta .  .  .  Päivä 
tämä  on  kohtalokas.  Ratkaisuun  ja  kamppaukseen  se  vaa- 
tii ..  . 

Immyt  katsoi  ja  kuuli.  Kevyenä  kohosi  istualle.  Kädet 
ojentuivat  ikimuistoiseksi  hyvästiksi.  Aukeni  syli,  aukeni 
sydän.  Suudelman  painoi  karkealle  parralle  ja  korvaan 
kuiski : 

—  Heikki !  .  .  .  Sinä  ritareista  suurin,  oikeudcnmukai- 

sin,  muista...  Miksi  et  voittoosi  luota?  Miksi  tuhoosi 
tuijotat?...  Mene  taisteluun,  mene!  Mutta  palaa  voitta- 
jana!... Sankarina  sinut  jälleen  tahdon  nähdä,  ylväänä 
sieltä  takaisin  astuvan !  .  . .  Kuule,  Heikki !  .  .  .  Tuhat  suu- 
teloa annan  sulle,  tuhat  kertaa  sinut  syliini  suljen,  tuhan- 
nesti käteni  kaulaasi  kiedon !  .  .  .  Syliin  tulen  sinulle,  olen 
sinun.  Ota  silloin  minut.  Ota  kaikki  .  .  .  rakkauteni  ja 
lempeni  ensimäisen  .  .  .  Katse  ja  kaiho,  silmä  ja  sydän 
palakoon  meiltä  yhteen  kuten  palaa  kynttilän  lieska !  .  .  . 
Mene  taisteluun !  .  .  .  Palaa  voittajana  .  .  .  Mutta  luokseni 
sinut  haluan  saada  vaikka  kaatuneena  kalman  kartanolta. 
Tuhosi  on  muutoin  myöskin  minun  tuhoni !  .  .  . 

Pään  kutrikiharaisen  painoi  tyttö  uroon  leveätä,  rau- 
taista rintaa  vasten.  Sen  huumaavan  tuoksun  tunsi  uros, 
sulki  sulottaren  rautaiseen  syliinsä  ja  päästi  hänet  sitten 
kuten  päästetään  lintu  rautahäkistä  .  .  . 

Rohkeana  astui  metsän  villi  mies  sitten  luolastansa 
täynnä  itseluottamusta.  Tällä  kertaa  kävi  työhön,  jonka 
veroista  tuskin  kerrotaan. 


Kuinka  kahakassa  kävi  ?  .  .  . 

Kuinka  se  taisteltiin?  .  .  .  Siinä  ei  näkijänä  ollut  vieras 
silmä  .  .  .  Sanaa  ei  kenkään  saattanut  kartanoon  ...  Ei 
tuulen  mukanakaan  retkueesta  milloinkaan  tietoa  tuotu  .  .  . 
Turhaan  vuotti  väki  asemiehiänsä,  sulhasmiestä,  isän- 
täänsä, immyttä  palaavaksi  päivät  ja  yöt.  Uumoivat  vii- 
kotkin vielä  ja  vikkelinä  juoksentelivat  varpaillansa.  Kuu- 
kaudetkin turhaan  kuulosteltiin.  Jopa  kävivät  etsimään- 
kin.  Mutta  kaikki  turhaa.  Luun  sirua,  ei  puolinaista  sanaa 
kussaan.  Ken  mitä  kertoi,  se  keksittyä,  korvan  kulkupu- 
hetta.  Ei  yksikään  ollut  nähnyt  kunne  joutui  kosiosakki 
rautapaitoinensa,  kavionkapseinensa,  kussa  korskuvan 
kopukan  kantamus,  kussa  pöyhkeä  röyherinta?  Erämaa 
mykkeni.  Salaperäisyys  peitti  sekä  kätketyn  avun  että 
avuttomuuden,  koston,  että  kaiken  lopun .  .  .  Peitossa 
uinui  yhä  eloon  jäänyt  otus,  tahi  makasi  maassa  alempana 
matalintakin  mätästä  . .  .  Toisinaan  todistaja  tapahtuman 

näkee.  Tästä  ei  jäänyt  tietämään  muut  kuin  yksi,  Heikki. 
Ja  se  jolle  hän  tapauksesta  niukalti  kertoi,  vaikeni. 

Oliko  se  ollut  noidan  kosto  julma? 

Herran  huovit  olivat  ämmän  ottaneet  ja  tervaskan- 
toon köyttivät.  Pilkkehiä  röykkiön  pinoivat  ympärille 
kärheviä,  tuiki  hajuavia  ja  sitten  palamaan  pistivät.  Kuu- 
lunut oli  kirkuva  huuto: 

—  Hiisi  ja  piru  huppuun  ottakoon  herrat  ja  huovit ! 
Periköön  paha  kartanot  ja  rikkahat  kerran !  Nimi  ja  mai- 
ne kirouksena  kulkekoon  ja  synkkä  yö  sen  suvun  saa- 
koon!  Kiro  kahleiden  kytkijöille!  Tuho  piiskureille  tul- 
koon. Hurtat  omantunnon  tuskiin  hirttykööt !  Taistelu 
orjan  osapalan  puolesta  nouskoon  ennen  kuulumatoin. 
Lakkaamatta  aamusta  iltaan  soikoon  viattomien  valitus 
korvissansa.  Taistelu  elämästä,  taistelu  kuolemasta  tau- 
koamaton !  .  .  . 

Kas,  tämä  taisto  jatkuu  .  .  .  jatkuu  .  .  . 

Kertoja  oli  lopettanut  kuulijain  mielestä  liian  aikaisin. 
Tovin  äänettömyyden  jälkeen  tiukkasivat : 

—  Palasiko  uros  ?  .  .  . 

—  Yksinkö  jäi  impi  elämään? 

—  Kaikkiko  kaatuivat? 
Arvid  viimeisteli : 

—  Sankari  palasi,  vaan  ei  omin  voimin  .  .  .  Kolmen 
päivän  kuluttua  löysi  Kaarina  hänet  henkihieverissä  hie- 
tikolta. Miekan  lävistämänä  makasi  mies  kuolleiden  kes- 
kellä, rautapaidan  kyljen  alla  .  .  .  Nyt  kävi  impi  vuoros- 
taan urhoa  hoitamaan  ja  onnistuikin.  Vuoden  kuluttua  oli 
mies  entisissä  voimissaan,  mutta  paljonkin  entistä  hiljai- 
sempana ja  vakaampana.  Hänen  silmistänsä  loisti  nyt 
leppeys  ja  kaino.  Kuten  siskoansa  Kaarinaa  kohteli.  Sen 
jälkeen  kävi  työhön  kuin  karhu.  Otuksia  aina  etsi.  Jousi 
parvittain  pyitä.  Koppelot  keltakenoset  kokosi.  Näädät 
kultarintaiset  kotiin  kantoi.  Haki  riistaa  lakkaamatta.  Sa- 
mosi  soilla.  Kiitcli  suksinensa  karhun  ajossa  Kalevan 
kankahilla.  Keihäinensä  ketusti  hirvet  ja  peurat.  Nyt  in- 
noin kymmenkertaisin  kulki  kuin  ennen.  Ylön  tulkitsema- 

ton  onni  asui  hänen  askelissa  ja  ympärillänsä  .  .  .  Her- 
kempi oli  nyt  korva,  herkempi  metsä,  herkemmät  olivat 
äänetkin.  Kirkkahampi  silmä  salon  kaukosineä.  Linnut 
suviset  laulelivat  sulommin.  Taivas  korkeampi,  kuula- 
kampi.  Pilvissä  rusot  kultaisemmat,  ilmanpieluksilla  päär- 
meet ihanammat.  Vedet  viitakoiden  rantamilla  vihertyivät 
vienoisemmin  .  .  .  Silmä  etsi  salista  tästä  viimeistelyä  .  .  . 
Kuvana  kaikista  kauneimpana  kukoisti  Kaarina.  Ehom- 
pana immyt  nyt  kuin  koskaan  ennen.  Katse  kertoi  sen 
mitä  ei  sanoilla  tulkita  saata  .  .  .  Siitä  huolimatta  pysyi 
mies  ujona  .  .  .  Aatostansa  ääneen  ilmaisematta,  uskalta- 
matta. Katse  arka  raisun  metsävohlan.  Kas  tämä  käski 
enimmän  immyttä  etsimään  urohon  turvaa  ja  voimak- 
kuutta .  .  .  Jopa  uskoi  miehelle  sanat.  Lupauksen  lausutun 
tahtoi  täyttää.  Sanat  ennen  aatellut  puhkesivat  itsestänsä. 
Yksin  ja  kahden  saaren  selänteellä  havuhytissänsä  puh- 
kesi itkuun  auttamattomaan  immyt.  Ilmaisun  siitä  sai  sa- 
noiksi : 

—  Etkö  .  .  .  etkö  Heikki  huolikaan?  .  .  .  Etkö  tahdo- 
kaan rakastaa?  Nyt  sähköhti  miehevä  sydän.  Heräsi 
unelmana  ollut  ajatus.  Aatoksen  alta  vastasi : 

—  Tottakai  minä  rakastan  .  .  . 
Tyttö  sanoi : 

—  Sitten  jään  ikipäiviksi  tänne !  .  .  . 
- —  Likeni  mies,  omansa  otti .  . . 

Vaiteliaisuutta  .  .  . 

Kukaan  ei  kysellyt  mitään  .  .  .  Tuulen  kaatama  kuiva 
kuusinen  karahka  räiskyi  oksineen  nuotiossa.  Sen  molem- 
mat päät  kytivät  kaukana,  keskusta  poikki  palaneena. 
Aapo  kohensi  kekäleitä  kasalle  ja  kokoili  viimeisiä  nuppu- 
loita  lähemmä  liettä.  Kipunat  kirposivat  ja  räiskyivät 
uudelleen.  Singahtelipa  sinne  ja  tänne  poukka  mustalle 
maapermannolle.  Tällä  aikaa  oli  Oskari  jo  nukkunut 
istualleen.  Poika  kypertyi  kiveä  vastaan.  Katarinakin  sil- 
miltänsä laukuili  ja  pää  nuokahti  hiljaa  sairaan  veikon 
olkapäälle  .  .  .  Hiljaisuuden  vallitessa  kysyi  Arvid  kuis- 
kien Aapolta : 

—  Mitä  ajattelet  tästä  loppujen  lopuksi?  .  .  . 

—  Tästä  kohtalostammeko  ?  .  .  .  Siitä  en  ajattele 
yleensä  mitään.  Sen  kun  silmäin  edessä  kulloinkin  näkee, 
rakentuu  meille  määrä  ja  pää  .  .  . 

—  Mutta  pakoa  minä  tarkoitan. 

—  Siihen  en  löydä  vastausta  .  .  .  Valkoiset  kumminkin 
joutuvat  voittajiksi. 

—  Eipä  siinä  suinkaan  epäilemistä. 

—  Turha  taitaa  olla  vaiva  varrota  paluuta  punaisilta? 

—  Turha  .  .  . 

Hetken  perästä  sanoi  aatosalta : 

—  Oli  se  taistelu,  jota  ei  oltu  ennen  nähty . .  . 

—  Jaa  se  kirkon  taisteluko? 

—  Se. 

—  Oli  se. 

—  Kummallisesti  se  sinä  säilyit. 

—  Enhän  ilman  sinua  velikulta  tässä  olisi  ja  istuisi. 

—  Vähät  siitä,  mutta  naarmuakaan  et  saanut  nah- 
kaasi. 

—  Mikä  minut  tuupersi,  en  vieläkään  voi  käsittää  .  .  . 

—  Kuinkahan  se  oikein  tapahtui  ?  . .  . 

Aapo  ei  vastannut  mitään,  vaan  käveli  ovelle  ja  pui- 
kahti ulos.  Vauhkona  vainusi  vaaraa  joka  taholle  .  .  .  Kor- 
keat kelot  kohisivat  kunnaalla.  Jäykkänä  ja  taipumatto- 
mana seisoi  hongisto. 

Onkalon  asukkaat  nukkuivat. 


23. 

AAMUN  KOITTEELLA. 
Kevään  tuulet  kuluttivat  lumen. 

Aikaisin  paljastuivat  saaren  selänteet.  Eteläinen  rinne 
uhosi  mustalta  maalta .  .  .  Arvid  käveli  sulaneella  liepeellä 
mielellään.  Iso  mies  hyppeli  Oskarin  kera  kilpaa.  Joskus 
taasen  liidättelivät  kiviä  .  .  .  Milloin  pitivät  iloja  sai  poi- 
kamaisuus vallan,  kisailtiin  ja  kellittiin  .  .  .  Mutta  milloin 

mieli  murheelle  muuttui,  silloin  kovan  kohtalon  ajatus 
viilensi  hetken  ilon  pulpahdukset. 

Ukkovainaan  majalle  paloi  usein  mieli.  Mutta  tuolla 
notkelmassa  asetti  syvä  lumi  jyrkän  esteen  .  .  .  Miettipä 
vaikka  mitä  keinoa  tahansa,  ei  sitä  jäljen  jättämättä  saat- 
tanut lähestyä  edes  lähimaillekaan. 

Joka  päivä  tehtiin  huomioita.  Sulan  siirtymistä  pidet- 
tiin silmällä.  Kumminkin  eteen  tulleet  yökylmät  siirsivät 
toiveitten  toteutumista  yhä  tuonnemmaksi .  .  .  Jos  tänään 
oli  ollut  suojainen  sää,  saattoi  pohjoinen  puhuri  sen  jäl- 
keen puhaltaa  pari  viikkoa.  Uusi  routa  pureutui  ja  sin- 
nitteli talven  taittumatonta  selkää,  näytteli  hampaitansa 
ja  urisi  kuin  koira. 

Tämä  urina  kuului  yhtenään  nälkäkuoleman  rajoilla 
ja  vilussa  värjöilevien  pakolaisten  kasvojen  edessä. 

Viisi  viikkoa  oli  kulunut  tulopäivästä. 

Keväinen  sää  alkoi  joka  tapauksessa  voittaa.  Järven 
selänteellä  hohteli  kohonnut  teräksenharmaa  pohja  jää. 
Pilvisinä  päivinä  se  paistoi  mustana  ja  harkkoisena  .  .  . 
Rantaporeet  irtaantuivat.  Kovasta  ja  väkivaltaisesta  tal- 
ven kahleiden  kureesta  vapautui  vedenpinnan  peite 
yhtäkkiä.  Nyt  se  jäälakeus  yleni  kohoveden  keralla  mel- 
koisen paljon  yläpuolelle  rantapiin  rajaa.  Nyt  ei  jalkamies 
enää  uskaltanut  jäälle.  Kukaan  ei  ainakaan  ilman  riu- 
kuja keinotellut  kelin  kannalle.  Tuntuipa  tämä  aika  saa- 
relaisista turvallisemmaltakin.  Ulkoisia  nuuskijoita  tar- 
vitsi tuskin  pelätä.  Valkoinen  kyttä  oli  heidän  saarella 
olemisestaan  kukatiesi  kokonaan  vailla  vihjaustakaan. 

Kaukaa  sydänsaloilta  lentelivät  teeriparvet  aamuvara- 
hina. 

Sarastuksen  sinisinä  hetkinä  viipottivat  vieraisille  Kal- 
liosaaren kuuluville  .  .  .  Kuhertelevat  lintulaumat  kuhahte- 
livat  lahden  mustalle  jäätikölle.  Panivat  siellä  toimeen 
j oka-aamuisia  talvileikkejänsä.  Jopa  saapui  metsojakin 
männistön  mökäpuiden  korkeimpiin,  mukavimpiin  oksiin. 
Laululintujen  aikainen  ryhmä  varpusten  ja  rastaiden 
kanssa  laajensi  joka  päivä  suurenevaa  kuoroansa.  Pian 

oli  Tapiolan  karja  valtoimena  valloittanut  koko  pienen 
maan.  Täällä  sijaitsi  nyt  luomakunnan  salaperäinen,  rau- 
hoitettu paikka  .  .  .  Moni  makea  paisti  saattoi  siinä  olla 
kädenottavalla.  Mutta  pyssyn  ja  petiin  puutteessa  ne  py- 
syivät kielen  koskemattomissa. 

Eipä  Aapo  sitä  leikkiä  kumminkaan  kauan  toimetto- 
mana katsellut .  .  .  Mietiskeli  hetket  isältä  opittuja  keino- 
ja, metsänkävijän  monia  metkuja  tuumiskeli.  Kaikkein 
suurin  vaikeus  oli  tässä  tuumassa  permilankojen  puute. 
Jäällä  tepastelivat  siinä  mustat  motkot  nokan  edessä,  pu- 
nasilmät,  kenokaulat,  kaaripyrstöt  kuhertelivat.  Paidan- 
valkoista  liepukkata  näyttelivät.  Tämä  otuksien  kiemailu 
sekä  kiinnosti  että  harmitti.  Poloinen  Aapo  tuli  sairaaksi 
pelkästä  tyytymättömyydestä.  Ei  voinut  rakentaa  rihmoja 
saaliin  saamiseksi  tuiki  tukalaan  tarpeeseen.  Turhaa  ko- 
keilua kiertää  vaatteesta  purjettua  punennaista.  Turhaa 
lutsakkeen  laitto.  Eräs  ajatus  selveni  kyllä  miehelle  kun 
muistuivat  mieleen  jouhet .  .  .  Hevosten  taljajouhista  hän 
näet  nyt  punoi  petlet.  Pelit  laittoi  polkuloille  ja  ennen 
pitkää  hämmästytti  taitava  Aapo  toisia  saaliillansa.  Ensi 
aamun  valjettua  toi  jo  kolme  otusta. 

Sitä  seuraavana  yönä  hän  sitten  punoi  jokaisen  jou- 
hen paulapuihin. 

Lisäksi  vielä  sipoi  Katarina  koppelon  pyydystä  var- 
ten hiussortuvan.  Pitkän,  pikimustan  palmikkonsa  avasi 
näet  tyttö  ja  antoi  Aapon  ihmeeksi  siitä  uroholle  osan 
sanoen : 

—  Tästä  saadaan  lipevin  ja  liukkain  silmu  noille 
otuksille. 


Eräänä  aamuna  oli  Aapo  taasen  pauloillansa  järven 
jäällä. 

Ennen  sarastuksen  suuta,  päivänkoiton  kehkeytymistä 
oli  metsästäjä  riukuja  pitkin  maalta  käsin  mennyt  jäälle. 
Olihan  ranta  upotuksille  altis. 

Silloin  lähestyi  mannermaan  rannalta  tuolta  rohina. 
Mustaa  jään  pintaa  pitkin  tuli  sieltä  joku.  Aapon  huo- 

maamatta  lähestyi  ihminen.  Edellänsä  lykkäsi  vaivatta 
venettä.  Sen  synnyttämää  rahinaa  saattoi  tuskin  kuulla, 
sillä  liukuihan  rauta-anturainen  lipeästi  kölin  alla. 

Aapo  ei  hoksannut  tuli  jata.  Polvillansa  vain  hääri 
ahkerasti  ja  laitteli  pyydyksiänsä  pimeän  turvissa.  Sillä 
pitihän  joutua  ennen  parvien  ennätystä,  soitinpaikoillensa 
saapumista.  Eikä  Arvidin  etsivä  silmäkään  saattanut 
tuota  toista  keksiä  kun  hän  tuolla  ylhäällä  oli  jäälle  pä- 
lyillyt.  Ehkäpä  pimeys  petti.  Ehkä  mustan  pinnan  peitto 
piti  lymyssä  salaista  saapujaa.  Mutta  joka  tapauksessa 
yllätti  outo  Aapon  auttamattomasti.  Pahanpäiväisesti  säi- 
käytti tulija  toisen,  sekä  samalla  itsensä.  Muutaman  sylen 
päässä  katsoi  kumpainenkin  toinen  toistaan.  Kappaleen 
aikaa  seistiin  äänettä,  tikahtamatta,  kunnes  Arvid  kuuli 
Aapon  karj  ahtavan : 

—  Kurppalako  se  siellä !  ?  . . . 

—  Kurppalahan  minä  .  .  . 

—  Velikulta,  tuletpas  hieman  varomattomasti,  mutta 
oikealla  aikaa  kumminkin.  Näet  parhaat  permoni  ovat 
juuri  menossa  sulan  suuhun.  Veneesi  on  tässä  tarpeen  .  .  . 

Tulija  lykkäsi  venettä  lähemmäksi  ja  silloin  jatkoi 
Aapo : 

—  Vasta  eilen  ne  olin  siihen  asetellut,  mutta  tänään 
en  pääse  edes  lähellekään  .  .  .  Mutta  kukas  sinut  tänne 
tulemaan  neuvoi? 

Mitään  ihmettelemättä  tämä  vastasi : 

—  Tulen  lintulahtojen  kanssa,  kuten  tuossa  venheessä 
näet.  Aluksen  keskivaiheilla  oli  todellakin  suuri  kasa  nä- 
reen keppejä  ja  halottuja  kuusen  pitkäoksaisia  latvuksia. 
Kaksi  osksaa  oli  kuhunkin  jätetty  karsimatta.  Latvahuip- 
puun  oli  sidottu  suuri  kimppu  urpuisia  koivun  vitroja. 
Samoinhan  oli  Aaponkin  petliseipäissä  . . . 

Tämän  kohtauksen  odottamaton  yllätys  ei  ollut  vai- 
kuttamatta. Kaikesta  huolimatta  ei  Aapo  ilmaissut  maalla 
olevia,  ei  maininnut  heistä  mitään,  vaikka  luottikin  täy- 
dellisesti tervanpolttajaan. 

Vanha  mies  kertoi  kauheista  ihmisjahdeista.  Kum- 
minkaan ei  itse  ollut  tohtinut  mennä  selvää  ottamaan. 

Eipä  hän  tiennyt  edes  siitäkään,  kuka  oli  voittajana  so- 
dasta selviytynyt .  .  . 

Juuri  tämä  seikka  epäilytti. 

Hetken  perästä  asettivat  he  yhdessä  ukon  lintulahdot 
järven  jäälle  sinne  ja  tänne  sointipaikoille  .  .  .  Sitten  oli 
ukko  liukunut  hämäriin  mistä  oli  tullutkin.  Mutta  Aapo 
kapusi  varoen  riukuja  pitkin  rantakivilöille. 


24. 

VERIKEVÄÄN  LAULU  TUHATJÄRVIEN 
MAASTA. 

Ainoastaan  rotkoissa  asuivat  enää  lumiläiskät  ja  halla. 

Pohjoisilla  pimennoilla  tohotti  kuitenkin  itsepintaisuus 
talvena.  Routa  istui  siellä  sitkeästi  pesissänsä.  Talven  val- 
lan uskollisimmat  jälkijoukkojen  vartijat  olivat  yöpakka- 
set. Epätoivoisesti  ne  vielä  kopertelivat  lätäköitä  ja  lam- 
pia .  .  .  Ajateltiin :  kunhan  saapuu  keskikesä,  niin  kyllä- 
hän talven  valta  kokonaan  murtuu.  Herttainen  elämä 
ilmenee  silloin  ympärilläsi  .  .  . 

Korpien  kätköissä  syvällä,  rahkasammaleen  alla  poreili 
pysyvä  pakkanen,  ehkä  ikuinen  jää  yllätti  alimmaisena 
kauneimmaksi  uskotun  elämän. 

Tämä  Suomen  liian  aikainen  kevät  vainusi  takatal- 
vea .  .  .  Vaikka  leppeät  tuulet  leyhyttelivät  ja  idän  aamu- 
aurinko rusoili  sätelevänä  läntisille  vuorille  saakka,  niin 
piili  jossakin  outo  epäilys.  Jopa  heijastui  rotkoihinkin 
kuuleana  punahohtoisa  valo  ja  lumien  äskeinen  sulami- 
nen paisutteli  purot.  Riemuiten  ryöppysivät  vedet  ja  ah- 
taissa uomissaan  lorisivat  laaksoihin  .  .  .  Rannistot  huuh- 
toutuivat porei luihin.  Pintapiit  irtautuivat  raudankovista 
kahleistansa.  Mustanharmaa  teräskansi  hautoutui  aurin- 
gossa reikäiseksi,  seulaiseksi  sohjoksi  .  .  .  Länsi  ja  lounas 
ajoivat  jätteet  kasoihin,  jotka  tuhatpirstoina  ja  sirusina 
soittelivat  jäähyväistänsä  talven  tuhosta .  .  .  Kallioran- 


236 


noilla,  tahi  hietikoisilla  paljakoilla  hilisivät  väsyneiden 
maininkien  kantamat  kuorot. 

"Tuhatjärvien  maassa"  oli  taasen  kevät. 

Ennen  aina  oli  se  ollut  odotettu  ja  kaihottu  aika.  Am- 
moin oli  se  tuonut  tullessaan  tälle  kansalle  vapauden  tun- 
teen ja  tuulahduksen.  Nokisten  korsujen  kattojen  ja  kur- 
kihirsien alla  asuneet  ihmiset  astuivat  silloin  aina  valoon 
ja  aurinkoon  .  .  .  Riemuiten  sykähti  silloin  jokaisen  sydän 
ja  tervehti  päivän  kultaista  pyörää.  Keskitaivaan  korkeu- 
dessa asui  ikuinen  sini.  Ja  tuo  suunnaton  kuulaus  mää- 
ritteli sekä  avaruutta  että  ihmismieltä.  Lumo  ja  lempi 
heräsi  maan  matosessakin,  puhumattakaan  luomakunnan 
herrasta  .  .  . 

Mutta  kuka  riemuitsi  tänä  keväänä? 

Kuka  kaipasi  suloisuutta,  kauneutta  ja  kuka  siitä 
unelmoi  ?  .  .  .  Ken  tätä  luonnon  viehkeyttä  vastaanotti  ?  . .  . 
Jakoihan  luonto  sitä  täysin  käsin  ja  sylin  ympärilleen. 
Mutta  orvoimmalta  esti  kaiken  rikkaiden  viha,  sammuma- 
toin  viha,  joka  kukoisti  kalman  ruusukimppuina  köyhi- 
myksen  kuolinpaareilla  .  .  .  Työkansan  povilla  matelivat 
kylminä  valkoiset  kyyt.  Kihisevinä  turmankielinä  pistivät 
ja  polttivat  pois  tuhansilta  rakkaimmista  rakkaimmat. 

Silloin  sammui  toivo  .  .  .  Sammui  elämä. 

Vuosisatoja  vuotellun  vapauden  kevään  kaivatulle 
tilalle  tuli  kirous  ja  musta  veljeismurha  .  .  .  Julmuus,  raa- 
kuus, petomaisuus  ja  parku  asuivat  vapaan  miehen  pihti- 
pielessä. Valkoinen  veli  toi  valkoisen  terrorin  .  .  . 

Mutta  rikkaiden  kodeissa  reuhasi  riemu! 

Hekuma  ja  nautinnonhuumo  hallitsivat  siellä  intohi- 
moja .  .  .  Rajaton  rakkauden  ja  pyhyyden  raiskaus  olivat 
saaneet  vallan. 

Tunnista  tuntiin  odottivat  ja  istuivat  mataloiden  ma- 
jojen itkeneet  orvot  ikkunalla  vuottamassa  isää  palaa- 
vaksi .  .  .  Siellä  valvottiin  yöt,  vahdittiin  päivät  pääksytys- 
ten. Kotiveräjän  tielle  tuonne  uskottiin  tulevan  .  .  . 

Perheen  turvaa  ei  tullut.  Rakkahin  viipyi  muualla  .  .  . 
Missä  lie,  toimilla  tyystin  tärkeillä .  . .  Eikä  uskaltanut 

äiti,  vaikka  aavistamaan  aikoihin,  riistää  pienoisiltaan 
odotuksen  himmenevää  hiventä  .  .  . 

Viatoin  pikkusydän  sykki,  uskoi  ja  uotti  .  .  .  Eivät 
aavistaneet  orvot  että  tämän  kevään  heräävässä  lintuleh- 
dossa  laskettiin  heille  kallein  veri  vasta  nousevalle  nur- 
men nukalle  .  .  . 


Kuolema  kurkisteli. 

Talvellisten  taisteluiden  ajoilta  paljastuivat  hankien 
alta  ammuttujen  isien  ruumiit.  Kuusikoista,  teiden  viere- 
miltä, ojista,  avannoiden  ympäriltä,  talvellisten  vedenotto- 
paikkani läheisyydestä  kurkisteli  kuolema  .  .  .  Kalman 
haju  asui  kalevaisella  maaperällä.  Korppien  nokkimat  ih- 
miskasvot irvistelivät  kaikkialta  vastaan.  Kallojen  kireät 
hampaat  pureutuivat  avoimilla  poskilla.  Murheen  mainetta 
julistivat  kuoleman  ja  koston  tuomiokellot.  Puhjenneen 
pihkalehvistön  kohinassa  kuihi  näkymätön  kuiskaaja : 

—  Katsokaa  murhia  .  .  .  Katsokaa  kauheuden  töitä, 
joiden  tekijät  vielä  elävät !  .  .  . 

Kevään  tulienkaan  eivät  murhat  olleet  Suomessa  la- 
kanneet. 

Taisteluaikaisen  huumeen  himoon  liittyivät  jälkiseu- 
raukset. Salamurhaajan  musta  käsi  teki  työtään  .  .  .  Vie- 
raan voimalla  ja  avulla  teutaroi  porvaristo  .  .  .  Tarpeek- 
seen piti  juopua  .  .  .  Viikkoja  ja  kuukausia  lepäsi  koston 
käsi  työläisten  tuomion  uhkana.  Ihmisistä  vikisivät  usko- 
mattomat vaistot .  .  .  Valkopaholainen  kakisteli  kiimaisena. 
Harakkana  roikotteli  nokassaan  korpiin  kamalia  kanta- 
muksiaan.*) 

*)  Tässä  ohella  on  syytä  viittailla  muutamiin  seikkoihin.  Lahtarit  itse- 
kin säikähtivät  tihutöillensä  kauheutta  ja  koettivat,  ja  vieläkin  yhä  koettavat 
hämätä  ja  kaunistella  jälkimaailmalta  ja  vierailta  kansoilta  pahoja  tekojansa. 
Kohauttelivathan  toki  ulkomaalaisetkin  lahtarit  olkaansa  moiselle  ennenkuu- 
lumattomalle piiluamiselle.  Häveten  ja  inholla  ne  kirjoittelivat  "valkoisesta 
terrorista  Suomessa  1918." 

Ruotsinkielellä  ja  sittemmin  ulkomaillakin  ovat  leviämisen  toivossa  lah- 
tarit kyhänneet  teoksen,  jossa  yritetään  tuoda  mahdollisimman  räikeä  kuva 
siitä:  "Mitä  punaiset  ovat  päiviltä  pois  ottaneet.  Ei  taisteluissa,  mutta  rin- 
taman takana",  sanotaan  kirjassa  "on  väkivaltaisesti  kuoleman  seuras  tuo- 
tettu isänmaan  puolustajille:  193  maanviljelijää,  141  koululaista,  129  insi- 
nööriä, konttoristia,  liikemiestä  tahi  pankkiiria,  66  työläistä,  43  nimismiestä, 

Näin  ei  saisi  kirjoittaa! 

Pitäisi  toki  osata  vaijeta.  Pitäisi  osata  salata  "kansal- 
lisen maineen  ja  kunnian  vuoksi"  .  .  .  Pitäisi  äänettömyy- 
dellä hyväksyä  valkoinen  vääryys  jumalalliseksi  laiksi  ja 
esivallan  ilmaukseksi  pitäisi  verityöt  pimittää  .  . .  Tahdot- 
tomaksi naudaksi  pitäisi  työläisen  alistua . .  .  köyhien  paa- 
riaisluokaksi,  orjiksi,  ei  ihmisiksi .  .  . 

Pitäisi  lakata  etsimästä  totuutta,  muutoin  hukkuu ! . . . 


Ja  köyhälistö  hakattiin  maahan  ja  masennettiin. 

Aseen  avulla  se  oli  ehkäisty  etsimästä  totuutta  . . .  Ve- 
rissään voitetut  pakenivat  korpiin  ja  erämaihin.  Piilopir- 
teille, maakuoppiin,  vuorenluoliin  ja  rotkoihin  lymysivät. 

Verikevään  laulu  valmistui. 

Saunalahden  takaa,  Pajavuoren  alta  se  pusertui  il- 
moille 


konstaapelia  ja  virkamiestä,  25  opettajaa  ja  pappia,  17  lääkäriä,  apteekkaria 
ja  naista  y.  m.  sekä  kymmenen  merimiestä.  Siis  yhteensä  624. 

Valkoisesta  terrorista  taasen  kirjoitti  tiistaina  25  p.  helmikuuta  1919 
pietarilainen  "Vapaus",  jossa  käyttää  apunaan  tilastoihin  vetoavia  nume- 
roita, m.  m.  ottamalla  Suomen  500:sta  pitäjästä  vain  seuraavat  viisikym- 
mentä: "Ei  taisteluissa,  eikä  sen  yhteydessä,  mutta  vasta  viikkoja  ja  kuu- 
kausia jälkeen  ^punakapinan'  kukistumista,  ottivat  valkoiset  väkivaltaisesti 
hengiltä  seuraavissa  paikoissa  työläisiä:  Riihimäki  600,  Varkaus  450,  Lahti 
2,000,  Forssa  400,  Hanko  100,  Jämsä  400,  Vihti  300,  Viipuri  4,000,  Tam- 
pere 600,  Hyvinkää  300,  Lohja  200,  Karhulan  tehdas  76,  Seinäjoki  70, 
Kokkola  100,  Nurmijärvi  80,  Kolho  600,  Helsinki  400,  Lammi  300,  Turku 
200,  Lappee  600,  Jokioinen  40,  Pälkäne  17,  Jokela  10,  Karja  10,  Asikkala 
27,  Tervoo  14,  Käkisalmi  15,  Kajaani  11,  Kytäjärvi  10,  Hirvensalmi  10, 
Lavia  10,  Virolahti  10,  Perkjärvi  39,  Reitholli  20,  Ätsäri  38,  Jyväskylä  10, 
Korpilahti  30,  Kemi  50,  Eurajoki  14,  Lieksa  48,  Kiikain  10,  Karisalmi  13, 
Voikkaa  114,  Kymi  24,  Huopalahti  45,  Kokemäki  60.  Yhteensä  10,000." 

Lahtauksien  sanotaan  tapahtuneen  "saksalaisilta  saadulla  luvalla."  Ti- 
lastosta puuttuu  450  kuntaa,  mutta  jommoisenkin  käsityksen  saa  siitä,  että 
valkoisen  hallituksen  virallisen  tiedonannon  mukaan  otettiin  punavankeja 
80,000  vankileireihin,  joissa  nälällä  tapettiin  15,000. 

Yksistään  Tammisaaressa  4/6 — 23/10  välisellä  ajalla  surmattiin  2,750 
vankia.  Yksityisiä,  laskemattomia  ilmiantoja  sanoo  mainittu  lehti  olevan  Val- 
kosesta terrorista  siihen  asti  ilmoitetun  163:lta  eri  paikkakunnalta. 

Sangen  kuvaavaa  on  m.  m.  Varkauden  tehtaallakin  toimeenpantu  jouk- 
kotelotus.  Se  puhuu  puolestaan  sentähden,  että  aseissaaan  ei  koko  paikka- 
kunnalla ollut  kuin  sata  miestä,  mutta  siitä  huolimatta  tapettiin  450.  Aseet- 
tomien murhaamista  toimitettiin   kokonaisen  viikon  aika. 

Ylläolevien  numeroiden  perusteella,  joitten  todenperäisyyttä  ei  suinkaan 
saata  epäillä,  koska  valkoiset  niin  ilmottavat,  vei  punainen  terrori  624,  kun 
taasen  valkoinen  terrori  30,000.  Siis  punaisten  piti  maksaa  viisikymmen- 
kertaisesti  tästä  verivekselistä.  Eräs  itävaltalainen  upseeri  kirjoittaa  sattu- 
vasti: "Jos  Suomen  porvariston  täytyy  maksaa  viisikymmenkertaisesti,  vaik- 
kei korkojenkaan  kanssa,  niin  heidän  rotunsa  ei  mitenkään  siihen  riitä  .  .  ." 


VERI  KEVÄÄN  LAULU. 


Pää  pystyyn  nainen  ja  mies 
vaikka  särjetty  kotisi  lies. 
Ja  hongiston  kummuille  käy, 
siellä  urhosi  näyttäy. 

Sinä  äidin  laulavan  kuulet 
kun  hän  soutaa  kätkyttään, 
tai  tulen  räiskeessä  muuten 
urhon  jatkavan  haastettaan. 

Ja  muistista  silloin  kirpoo 
tuhannet  sankariteot, 
ja  totuus  henkihin  virkoo 
ja  konnien  tihutyöt. 

Verikevään  ankea  aika, 
vaino,  sorto  ja  turvattomuus, 
ja  jälkehen  jääneillä  aina 
palaa  mielessä  aika  uus. 

Eivät  urhomme  jää  unhoon, 
heidän  työtään  ei  peitä  yö. 
Eivät  hurtat  jää  siihen  uskoon, 
vaan  kesken  meillä  on  työ. 

Tuhatrantain  tienoolla  teuhas 
usulahtari,  syöttiläs  maan. 
Isä  töllin  ja  työn  oli  teuras, 
uhrilunnaaksi  äitikin  saa. 

Ja  verisenä  temmelsi  tihu, 
raasti  armotta  asujaa. 
Täyttyi  määrä,  nousi  sisu, 
vihdoin  köyhäkin  ponnistaa. 


Pian  kankailla  kalske  ja  huuto 
ja  taistelun  tiimmellys  soi. 
Ja  "Kalevan  portailla  luuto", 
niinhän  porvarit  ilkamoi. 

Ja  Väinölän  ahoilla  parku, 
savu  tuprusi,  tappara  kaas. 
Kotiriena  iski  ja  karhu 
sotasaralla  —  katsokaas. 

Ja  teotoonin  koulusta  parvi 
lihamiestä  ja  Vöyriä  myös ; 
Härmän  iikat,  kupeella  sarvi 
alkoi  möyriä  murhissa  myös. 

Hei  apuun  raatajaheimo, 
vuosituhanten  palaa  työ. 
Se  ainoa  tehokas  keino, 
millä  murtaa  sortajan  yö. 

Osa  parhain  kansasta  kaatuu 
ja  juoksevat  hurmeiset  vuot. 
Yhä  uusia  joukkoja  saapuu, 
vaan  enemmän  sortaja  tuo. 

Tätä  maailman  kansat  katsoo, 
rusoloistetta  hankien  maan. 
Ja  povet  ne  kuumeesti  kohoo 
vaan  riennä  ei  auttamaan. 

Niillä  kullakin  kädet  täynnä; 
oma  sortaja  sydäntä  syö. 
Ja  vaikkakin  halua  näyttää, 
niin  kuitenkaan  ei  hetki  lyö. 

On  taistelu  omasta  kohden 
ja  petturit  jäytävät  myös. 
Ja  itäinen  aamun  hohde 
viel'  sammuvi  lännessä  yöks. 


Siksi  ennen  aamun  koittoa 
punaurhojen  sammui  lies, 
vaan  taistelu  ilman  voittoa 
kumoukselle  tuttu  on  tie. 

Se  painuu  takaisin  korpeen 
ja  tehtaitten  raadantaan, 
ja  takoo  ja  nostavi  jälleen 
joukot  uudelleen  taistelemaan. 

Siks'  äidin  laulavan  kuulet 
hänen  soutaissa  kätkyttään, 
ja  tulten  räiskeessä  tuulet 
tuovat  viestejä  urhoiltaan. 

Ja  sankarit  nuosevat  uudet 
ja  valitsevat  taistelun  tien. 
On  tehtävät  heillä  suuret, 
kunnes  horna  sortajan  vie. 

Verikevään  muistot  raskaat 
heille  uutta  intoa  luo. 
Sorakuopista  huutavat  vainaat: 
uusi  päivä  voiton  tuo. 

Siks'  taistele,  uhmaa  ja  iske 
kunnes  kirpoovat  kahleesi  nuo. 
Älä  vaivojas  vaikerra,  itke, 
sulle  taistelu  voiton  tuo. 

Ja  vaikka  päiväs  on  harmaa 
ja  yö  sitä  synkempi  lie, 
niin  se  on  ainakin  varmaa 
että  taistelu  voittoon  vie. 

Sen  melskeen  jo  kuulet  kaukaa ; 
sua  kutsuu  ja  viittaa  se  luo. 
Siksi  älkäämme  olko  arkaa ; 
se  viihtyä  rintaamme  suo. 

25. 


YKSINÄISYYDEN  ILMESTYS. 

Arvid  ja  yksinäisyys  olivat  ystäviä. 

Useat  yöt  hän  istui  saaren  kukkulalla.  Hänen  vartioi- 
va katseensa  harhaili  harmaassa,  yöllisessä  ympäristössä. 
Hänen  luonansa  asusti  kaihoisa  ajatus  enimmän  aikaa. 
Kaukainen  unelma  elämää  kangasteli  hänelle.  Toisinaan 
nousivat  kuvat  kauniina  ja  lupaavina,  toisinaan  synkkinä, 
sysimustana  saavuttamattomuutena  .  .  .  Hänen  elämän 
tiensä  ojentui  hänen  j äijissänsä,  monivaiheisena,  varjoi- 
sana hongiston  polkuna,  minkä  poikitse  aniharvoin  päivän 
kultainen  pyörä  pääsi  paistamaan  .  . .  Sitten  saapui  toki 
valoisampaa,  avarampaa,  mikä  kumminkin  peittyi  pian 
uusiin,  entistä  synkempiin  usviin. 

Näin  oli  aina  yksinäisyys  ainoa  lohduttaja. 

Yksinäisyydessä  hän  kuunteli  keväisen  myrskyn  kuo- 
huvaa huminaa .  .  .  Tyveninä  iltoina  kajahtelivat  toki  kau- 
kaiset äänet.  Salojen  syvissä  sumennoissa  soinnahteli 
sulous  .  .  .  Sinisellä  taivaalla  lauloivat  leivo  ja  kiuru  .  .  . 
Sorsat  saapuivat  salmien  suihin  .  .  .  Halki  hämärän  aamu- 
avaruuden  viillättivät  villihanhien  laumat .  .  .  Pyhyys, 
puhtaus  ja  majesteetti,  joutui  joutsenparin  mukana  sini- 
laineiden  selälle  . .  .  Matkalla  pohjolaan  kuuluttivat  kurjet 
ja  kuovit  lounaan  leppeätä  tuulta. 

Ensi  kertaa  loi skahtel  ivat  laineet  taasen  vapaina  Kal- 
liosaaren kaikilla  äärillä  .  .  .  Ensi  kertaa  saattoi  kulkea 
sinne  minne  itse  halusi  sulaneella  selänteellä  .  .  .  Nyt  ei- 
vät enää  jäljet  näkyneet  lumella  .  .  . 

Arvid  oli  päättänyt  pistäytyä  ukon  majalla . .  .  Mök- 
kihän köhjötti  tuolla  saaren  kainalossa,  eteläpäässä,  suo- 
jaisan kallion  alla. 

Yöt  yleensä  puuhattiin  elinkipeneen  etsinnässä.  Mutta 
päivät  oli  visusti  lepakkoina  lymyttävä .  . .  Vartiovuorot 
olivat  nyt  kokonaan  jääneet  Arvidin  yksinoikeudeksi  kun 
toiset  muualla  puuhasivat .  .  . 

Eräänä  yökautena  hän  sitten  astui  sisälle  matalaan 
majaan. 

Huone  oli  pimeä.  Kolea  ja  kylmä  väristys  puistatti 
menneitten  muistojen  mukana  miestä.  Selvänä  piirtyivät 
esille  talven  tapahtumat,  tuima  yhteenotto .  .  .  Muistui 
ukko  mieleen  . .  .  Muistui  ukon  kuolema  ja  Kassu  .  .  . 
Hämärä  maja  kammoksutti  muistoineen,  sekä  autiutti 
apeuden  ja  vaisun  mielen. 

Käsittämätön  kammo  asui  mökin  matalan  laipion  alla. 

Siinähän  se  oli  koskemattomana  ukon  vuode.  Huiskin 
häiskin  tavarat  tuolla  . .  .  Tyynyssä  saattoi  näkyä  syven- 
nys. Vainajan  pääntilan  kuoppa  ja  kuolinvuode  .  .  .  Nau- 
lassa tuolla  roikkui  joitakin  renttuja.  Selvimpänä  siinä 
näkyivät  polvilta  koukkuiset  kalahousut.  Reisimyksillä 
kiilteli  kiinnikuivaneita  suomuksia  .  .  .  Perkkauspuukko 
pysyi  pistettynä  siltäseltään  seinänraossa,  minne  sen  ukko 
itse  oli  asettanut .  .  .  Pöydällä  oli  lähinnä  lamppu  ja  tuli- 
tikkulaatikko . . .  Kaikkialle  oli  laskeutunut  tomu.  Vah- 
vana vaippana  se  peitti  pintoja  .  .  .  Lattialle  olivat  unoh- 
tuneet vasara  ja  hohtimet.  Vierellä  joukko  vääristyneitä 
rautanauloja.  Ne  olivat  jätteitä  aselaatikon  avauksesta. 
Saman  laatikon,  jonka  tyhjään  uomaan  ukko  leposijansa 
löysi.  Rajavaara  oli  armon  tullen  hänet  täältä  hakenut, 
kominkannen  kiinni  naulannut,  ja  vainajan  puupalttoi- 
neen  rekeen  kantanut,  sitten  manan  majoille  taivallutta- 
nut .  .  . 

Uunin  edessä  tuolla  ja  täällä  oli  rasvaisia  tappuroita 
. .  .  ja  .  .  . 

Hänen  katseensa  kierteli  hämärässä  tupasessa.  Yölli- 
seen valoon  tottunut  silmä  huomasi  kohta  kaikki  kohdat. 

Korvaan  kuului  kaksi  kopahdusta,  tuskin  kuuluvaa, 
käsittämätöntä.  Ulkoa,  rantahaavikostako  liikettä?...  Se 
hämäsi  syvän  rauhan  ja  hiljaisuuden.  Pihan  sorainen  pol- 
ku rohahti  .  .  .  Kumahteli  jämerä  kunnas.  Tasainen,  ar- 
kaileva astunta  läheni. 

Kumminkaan  ei  enempää  liikettä  kuulunut.  Kaikki 
vaikeni .  .  . 

Arvid  uskoi  Oskarin  ehkä  siellä  olleeksi.  Kentiesi  oli 
joku  edennyt  onkalosta  ulos  astumaan  .  .  . 

Mutta  ei.  Heillähän  oli  jokaisella  tekemistä.  Eikä  siel- 
tä sisältä  tänne  voinut  tulla. 

Mies  vaipui  taasen  mietteisiinsä.  Marttaansa  muiste- 
lemaan uupui.  Olihan  tämä  hänellä  ajatuksissa  alinomaa 
ollut  asumassa.  Kohtalokas  murheen  muisto  ei  häntä 
hetkeksikään  jäänyt.  Ei  yksikään  ennen  eletty  unelma 
joutunut  unohduksiin.  Milloin  kiusasi  ylenpalttisena,  mil- 
loin ajatusten  selkeyttä  painosti  .  .  .  Nytkin  palasi  selittä- 
mätön hämäryys  tässä  yksinäisyydessä.  Ei  tosin  synkkä- 
nä ja  valottomana,  vaan  tällä  kertaa  hellänä  ja  rakastet- 
tavana tunnelmana  .  .  . 

Olivathan  nämä  hetket  aniharvoja,  vain  virvoittavia 
onnettomassa  elämässä.  Viihtyihän  hetkeksi  epätoivoinen 
ajatus.  Ikävyys  kiisi  pois  unohdusten  valoisille  maail- 
moille. 

Mutta  askelten  ääni  uudistui. 
Nyt  ne  kuuluivat  portaissa  .  .  . 

—  Katarina,  ajatteli  Arvid.  Miehen  askeleita  ne  eivät 
olleet .  .  .  Ehkä  ovat  tulleet  etsimään.  Noin  vain  ei  tahto- 
nut näyttäytyä.  Äkisti  hypähti  Arvid  ylös  ja  pujahti  riip- 
puvien vaatteiden  taakse. 

Kuka  astui  sisään?  Ei  tämä  ollut  Katarina.  Mieskö  se 
oli  vai  nainen !  ?  Nainen  se  oli,  miehen  tummassa  takissa. 
Kynnyksellä  seisoi.  Askeleen  otti,  vaan  ei  astunut.  Vai- 
vutti jalan  höyhenen  hitaasti  alas.  Seisoi  liikkumatta,  hen- 
gittämättä outo .  .  .  Kiinteästi  vuodetta  viisoi.  Sitten 
uunin  edustaa,  lattiata,  pelokkaasti  katsoi  pimeätä  karsi- 
nata.  Kuin  henki,  niin  hän  liikkui,  kuin  olisi  ilmassa  as- 
tunut. Jakkaralle  itsensä  johti,  sitten  kuului  kuiskaus  vie- 
no kuin  hengähdys : 

—  Äidin  muisto  .  .  .  Äidin  muisto  .  .  .  Suruni  suurin 
.  .  .  Minulle  ei  missään  lohtua  löydy  ...  Ei  uskottua  olen- 
toa, ei  ystävätä  maailmassa  .  .  .  Veikot,  siskot,  kaikki .  .  . 
kaikki  menneet  ikipäiviksi  pois  .  .  .  En  kuulu  oi .  .  .  En 
kuulu  millään  sitehillä  tähän  maahan  .  .  .  Pois  kaipaa  mieli 
mulla  päästä. 

Pitkän  hiljaisuuden  jälkeen  kuuli  Arvid  taasen : 

—  Tupaa  tätä  ikävöin  aina  nähdä  ...  Ja  kun  saavuin 

on  autius  kammoisa  vastassani  .  .  .  Ukko,  kultainen  ukko. 
Pois  on  siellä  vanhus.  Muistosi  suo  mulle  lohdun  lem- 
peän, sulohetken  .  .  . 

Hän  huomasi  pöydällä  lampun,  näki  tikut .  .  .  Useata 
tulitikun  raapaisua  seurasivat  sinkoilevat  kipeneet.  Pian 
paloi  tuli  tuikkusessa  .  .  .  Tämän  valossa  hän  katseli  kir- 
jahyllyä. Se  oli  pieni  ja  mustaksi  tomuttunut  kokoelma. 
Puukansiin  ja  nahkaan  oli  nidottu  iso  raamattu  ylinnä. 
Tarkotuksellako  hän  nosti  raskaan  kirjan  pöydälle?  Sitä 
selaili  sitten  hetken.  Lehtien  välistä  sieltä  löysi  kellastu- 
neen, kokoonkäärityn  paperin.  Kuinka  se  olikaan  taitok- 
sistaan kulunut.  Luvun  merkkinäkö  lie  ollut  kirjassa. 
Ajattelematta  mitään  piti  paperia  käsissään  ja  sai  sen 
noin  vain  ilman  muuta  avoimeksi.  Kellastunut,  kulunut 
oli  liuska,  kellastunut  kirjoituskin.  Se  laskeusi  äänettä 
avoimelle  kirjalle  ja  yksinäisyyden  etsijän  korvaan  kuu- 
luivat lukijan  sanat : 

—  "Sillä  meidän  taistelumme  ei  ole  taistelua  lihaa  ja 
verta  vastaan,  vaan  hallituksia  ja  valtoja  vastaan,  tässä 
pimeydessä  hallitsevia  maailman  valtiaita  vastaan  .  .  .  pa- 
huuden henkiolentoja  vastaan  .  .  ." 

Katse  kulki  raamatun  lehdeltä  kellastuneelle  paperille : 

—  "Kalliosaaren  onkalossa,  suuren  paaden  luona,  va- 
semmalla seinässä,  näet  syvennyksen.  Kielekkeen  alle 
maahan  on  kätketty  se  kirottu,  se  katkeruus,  mikä  onnet- 
tomuutta sai  aikaan  .  .  .  Jospa  joskus  palaat  niin  olkoon 
tämä  tietonasi.  Leppävirran  asiapaperi  .  (Tuh- 
rautunut paikka.)  Olen  sitä  säilyttänyt  Pentin  kometossa. 
Hävitä,  jos  niin  tahdot.  Sinähän  sen  sanoit  kerran,  kauan 
sitten  olevan  saastaista.  Joka  päivä  sinua  täällä  Hiidenon- 
kalossa  odotan.  Katseeni  vartioipi  siniselle  järven  selälle. 
Oi  että  pakoni  on  pitkä  ja  loppumatoin.  Kirjoitan  tätä 
perjantai-iltana,  huhtikuun  3  päivä,  verkon  laskuajan 
jälkeen  1821. 

"Sinua  ijäti  muisteleva  Signe." 

Tyhjyyden  etsijä  ei  tämän  luettuansa  osannut  sanoa 
mitään.  Antoi  paperin  taittua  takaisin  laskoksille.  Asetti 

sen  takaisin  Biblian  väliin.  Käänsi  sitten  kirjan  kiinni, 
nojasi  kyynärpäähänsä  ja  jäi  tuijottamaan  himmeän  lam- 
pun onnettomaan  lieskaan  .  .  .  Pitkän  ajan  päästä  vasta 
saneli  taasen  itsekseen : 

—  Mitä  on  siellä  ollut?...  Mitä  tietäisi  sammunut 
ihmisikä  ja  elämä?  Ijäisen  vaipan  alla  outo  asustaa... 
Kuulumattomien  huokausten  aika  se  on  ja  ilmaus,  kai- 
paus ja  kyyneltulva  tuntematon  . .  .  Kaipausta,  tuskaa 
vain  ovat  kulkijat  saaneet  kestää  .  .  .  Sitä  ennen,  samaa 
nytkin  .  .  .  Tulevaisuus  tuoko  toista  ?  Pälkähänkö  vaiko 
paremman  on  aika  ?  .  .  .  Ken  on  kerran  nähnyt  päivän,  on 
myöskin  näkevä  yön  .  .  .  Ken  elämään  on  astunut,  se  kuo- 
lemaan on  käynyt.  Onnen  osapaloja  on  viskottu  har- 
voille .  .  .  Etuileminen,  susien  saalistamista  on  ollut  tämä 
enemmän  kuin  ihmisten  elämää. 

Nainen  nousi  kumarasta  asennostaan,  astui  oviseinälle 
uunin  luo  .  .  .  Astiahyllyltä  otti  kuivaneen  limpun.  Kat- 
seli sitä  hetken  lampun  valossa  ja  sanoi : 

—  Pylväistön  leipätörppä  .  .  .  Tunnen  sen  .  .  .  Vai  täs- 
sä ne  nyt  ovat.  Kaksi  niitä  oli .  . .  Vain  toisen  on  vanhus 
kentiesi  syömään  kerinnyt . .  . 

Otti  lampun  outo,  sen  kanssa  koppeliin  astui.  Raosta 
väikkyi  reuhkan  valo. 

Arvid  ajatteli  kivettyneenä  seistessään :  Olenkohan 
ilmi  unessa  ?  .  .  .  Kuinka  voisin  tästä  päästä  totuuteen  ?  .  .  . 
Oi,  että  tämä  uni  kestäisi  kauan  .  .  .  Unta  tämän  täytyy 
olla,  ei  täyttä  totta. 

Poloinen  koetteli  purra  huuliansa  .  .  .  Mitä  ihmettä, 
kipeätä  niihin  teki. 

Mihinkään  mystiikkaan  ei  hänellä  milloinkaan  ollut 
ollut  taipumuksia.  Ei  ollut  yliluonnollisia  koskaan  us- 
konut. 

Mutta  varmuus  Martan  kuolemasta  oli  hänellä  päivän 
selvä.  Se  oli  niin  selvä  kuin  että  hän  itse  seisoi  tässä  .  .  . 

Mutta  mitä  puhui  tämä  ilmestys  ?  .  .  .  Ja  vaikka  hän 
koetti  kuinka  luonnollisiin  käsityksiin  sovittaa  kaikkea 
sekä  mahdollisuutta,  että  mahdottomuutta,  niin  toiseen 

tulokseen  ei  hän  siitä  voinut  tulla  kuin  että:  Martta  on 
kuollut !  .  .  .  Martta  on  kuollut !  .  .  . 

Öljytakin  takaa  katseli  Arvid  valoviirua  lattialla.  As- 
tuako esiin?  Ilmaistako  kaiken?!  .  .  .  Mutta  voipihan  tämä 
kaunis  uni  silloin  häipyä  pois  ja  siinä  sitten  seisot  ypö 
yksinäsi,  pakolaisena,  kalastajamajan  henkipattona  asuk- 
kaana. 

Olento  palasi  takaisin  tupaan,  pysähtyi  katselemaan 
tahraa  lattialla,  survotuita  hiiliä,  jotka  uunista  tuhkan 
mukana  olivat  pölynneet  ja  tuvan  mustanneet .  .  . 

Oli  Arvidilla  vaikeus  pidättäytyä.  Hän  seisoi  ja  tärisi 
joka  jäseneltänsä.  Kylmä  hiki  virtaili  kautta  koko  ruu- 
miin. Ja  hän  päätti  syöksyä  esiin,  sulkea  olento  syliinsä, 
tahi  sitten  .  .  . 

Hänen  olemuksensa  ei  kumminkaan  ollut  tahdonvoi- 
malle alttiina.  Täytyi  katsoa  noihin  ihaniin,  uskomatto- 
miin, liidunvalkoisiin  kasvoihin  .  .  .  Niissä  oli  ihmeellinen 
loittouden  voima.  Kuin  kahlinnut  olisi  ilmestys  ja  erillään 
pysymään  käskenyt .  .  .  Kumminkin  olivat  piirteet  laih- 
tuneet. Ne  olivat  ilmeiset  Martan  piirteet,  mutta  näytti- 
vät läpikuultavalta,  marmoriin  muovailtuilta. 

Oi  sitä  onnea  jota  Arvid  itsessään  tunsi !  .  .  .  Sydän 
sykähteli  valtavana,  vuoroin  ahdistavana.  Hänen  suonis- 
sansa virtaili  toisinaan  polttava  tuli,  toisinaan  jäytävä 
jää...  Riemuako  tämä?  Huimaavaa  onnen  ylhäisyyttä! 
Onnen  huippujen  ääretöntä  liitelemistä.  Ah,  mikä  pelko, 
mikä  jyrkkyys  ja  jännitys  jyrkänteen  ulommaisella  lou- 
hanteella  .  .  .  Päistikkaako  tästä  syöksyä  alhoon  ja  onnet- 
tomuuteen, vaiko  ijäiseen  elinaikaiseen  onneen?!  .  .  . 

Ulkoa  kuului  askeleita  .  .  . 

Pihan  santaincn  kunnas  kumisi  .  .  .  Mutta  sisälle  pors- 
tuaan ei  astunut  kukaan  .  .  .  Askeleet  ohjautuivat,  etenivät 
sivu  mökin.  Ylös  liiterikuuselle  kävivät.  Kepaleiden  ym- 
päröimä puu  kohjotti  tankeana,  tuskin  kuulumattomana 
kohisi.  Sellaisena  se  seisoi  kuin  se  ukonkin  eläessä  siinä 
suvaitsi  olla. 

Kuului  laulava  hiljainen  ääni : 

Punaiset,  punaiset . . . 

joutukaa  pois. 

Aamu  jo  koittaa, 

valkea  kuolon 

torvella  soittaa. 
Mies  astui  ulos  kaihestansa  .  .  .    Tätä  tuskin  toinen 
huomasi  vaikka  katsoi  .  .  .  Tajusiko?  .  .  .  Tuskin,  koska 
arkailematta  otti  askeleen  ulos.  Kuin  varjo  ukselle  hiipi 
ja  hävisi.  Äänettä  ulontui  ovea  sulkematta. 

Arvid  tahtoi  seurata  perässä,  mutta  kaikki  oli  liian 
myöhäistä.  Ulkoa  hän  etsi  sieltä  ja  täältä,  mutta  turhaan. 
Jokaisen  kolkan  katsoi.  Juoksi  rantaviitakoihin,  kuunteli 
ja  katsoi  .  .  .  Mutta  missään  ei  mitään  .  .  .  Jostakin  ehkä 
airon  loiske  kantausi  lahdelta  .  .  .  Hän  kuunteli  ja  kuun- 
teli kumminkaan  mitään  muuta  selittämättä  kuin  yölin- 
nun laimeata  liikutusta,  joka  arkana  ja  raisuna  herätteli 
hänet  unesta  .  .  . 

Arvid  jäi  kalliolle  rantaman  kivelle  katsomaan  kunnes 
havahtui.  Eikä  hän  sen  jälkeen  ollut  varma  siitä  oliko 
tämä  unta,  vaiko  ajatusten  äärimäinen  yksinäisyyden  il- 
mestys .  .  .  Tosi  se  tuskin  oli  .  .  .  pikemmin  voimakkaan 
mielikuvain  luomus. 

Lakitta  päin  hän  juoksi  harjanteille  mistä  tahtoi  mitä 
pikimmin  pakoon  päästä.  Tavata  toisia  oli  välttämättö- 
myys järjelliselle  ajatusten  uudelleen  alkamiselle.  Epä- 
varmana itsestään,  ajatusten  tasapainosta  ja  ylösalaisuu- 
desta  oli  tässä  kysymys.  Aikomus  oli  hänellä  aluksi  luo- 
laan astuessaan  kertoa  juuri  sattuneet  tapaukset.  Mutta 
hän  luopui  heti  aloilleen  mitään  virkkaamatta. 

26. 

SUNNUNTAIMETSÄSTÄJÄT. 

Ennenkuin  aamun  ensimäinen  sarastus  nousi  sunnun- 
taina, saapui  vene  saaren  rannikolle. 

Tämä  oli  paha  enne  pakolaisille,  sillä  Kurppalan  ven- 
heeksi ei  Aapo  sitä  omistanut .  .  .  Eipä  siinä  auttanut  muu 

kuin  jättää  pyydykset  kokemattomiksi  ja  peittyä  nälkäi- 
sinä niin  syvälle  luolan  kalliohalkeamiin  kuin  suinkin  oli 
mahdollista. 

Tuntia,  puolta  toista  myöhemmin  saapuivat  varsinai- 
set "metsästäjät",  kuten  sopikin  olettaa.  Tähän  asti  oltiin 
osattu  toki  peittää  jäljet  onkaloon.  Niitä  ei  hevin  oival- 
tanut .  .  .  Kuinka  se  sitten  kävi  päinsä  oli  hyvin  epävar- 
maa .  .  .  Olivathan  jo  kahdesti  ihmiset  yllättäneet  heidät. 

Ääni  ja  hälinä  oli  yhtäkkiä  ylimmillään. 

Juosten  ja  huutain  asemiehet  kilvottelivat.  Naisia 
hyppeli  veneistä  maalle.  "Punikkeja"  metsästeltiin  .  .  .  Ki- 
vien kolot  ja  pensaikot  etsittiin.  Kymmenet  naisten  sil- 
mäparit katsoivat  urhojen  hyökkäilyä  saaren  joka  suun- 
taan .  .  .  Pitsihelmaiset  mampsellit  silkkisukkineen  ja  ly- 
hyine kolttuineen  kepsahtelivat  kiveltä  kivelle  .  .  .  Tai- 
vaansiniset auringon  varjostimet  oli  niillä  koholla.  Kuul- 
taville päärmeineen  ja  välkähtelivät. 

Kaupunkilaisperhoset  olivat  lentäneet  luontoon.  Hie- 
noston pikkaraiset  kengät  "kopeikkakorkoineen"  kohosi- 
vat kevyesti.  Kiemailijat  keikistelivät  kavaljeereille  .  .  . 
Solakka  herrasvartalo  norjaili  ja  nöyrtyi  katsomaan  pu- 
nikkeja pienimmästäkin  kurpankolosesta  .  .  .  Kikatus  ja 
teeskennelty  nauru  kiikkui  ylinnä  ja  juopuneen  remakoita 
honotuksia.  Suomalainen  "suojelija"  rekkasteli  uudessa 
univormussaan.  Kivääri,  heittopommi  ja  puinen  Mauseri- 
Mikko  "puuloolassa"  killuivat  kupeilla.  Iskupistin  kädes- 
sä moni  "sankari"  teki  käännöksiä  Lottaparven  keskellä 
tuolla  kalliolla  ...  Ja  mikä  tenhoisuus  isänmaallisella  sun- 
nuntaiaamulla olikaan  täällä  saaren  selänteellä,  siintävän 
sinipinnan  sylissä.  Näiden  nuorukaisten  poskipäillä  väreili 
isänmaallisuuden  runebergiläinen  innostuksen  puna. 

Huolimatta  innokkaista  ponnistuksista  osoittausivat 
etsinnät  täällä  tuloksettomiksi  .  .  .  Kumminkin  piti  saada 
jotakin  mieltäylentävää.  Sellaista  ritarillista  tuli  panna 
aikaan.  Mutta  mistä  saada  siihen  aihe?  .  .  . 

1  Invittelijat  nousivat  ylemmälle  ylängölle,  mistä  kau- 
nein näköala  avartui  saaren  kaikkiin  suuntiin. 

Laulettiin : 

"Tuhanten  rantain  partahilla 

heräjä  armas  synnyinmaa, 
>> 

Sitten  kuului  voimakas  isänmaallinen  puhe.  Esittäjä 
oikein  kädenviittauksilla  osotti  joka  puolelle  sinistä  ulap- 
paa, saaria  ja  salmia,  niemiä  ja  lahdelmia.  Korkealla 
innostuksella  huusi : 

—  Katsokaa  tuota  maidontyventä  vettä  .  .  .  Ryypättä- 
vä siinä  edessänne  laajenee  ja  lepää  kuin  lampaan  rasva 
kynttiläkirnussa ...  Ja  tiedättekö  velikullat,  mistä  minä 
ensi  vaikutukseni  isänmaallisuuteen  olen  saanut  ?  .  .  .  Mi- 
nä olen  sen  saanut  savukeloolan  kannesta !  .  .  .  Penikkana 
paitaressuna  avasin  meidän  maantieveräjän  kauppias  Ky- 
miläiselle,  joka  siitä  hyvästä  viskasi  tämän  tyhjän  iki- 
muistoisen askin  aivan  omakseni.  Sisällä  siinä  oli  vain 
yksi  paperossi.  Sen  kannessa  oli  ihan  tällainen  kuva  kuin 
te  tässä  näette  edessänne !  .  .  .  Siinäkin  seisoi  Suomi-neito 
kultaisine  kiharoilleen  samallaisessa  asennossa  kuin  te, 
minun  hellät  hempukkani  siinä  .  .  .  Myöskin  samallainen 
maisema,  järviä,  saaria  ja  lahdelmia.  Ja  sitten  se  värssy! 
"Oi  maamme  Suomi  synnyinmaa  .  .  ."  Silloin  minä  poltin 
ensimäisen  paperossin  ijässäni  ja  luin  sen  säkeen.  Ja 
mikä  huumaus!?...  Mikä  huumaus  veljet  onkaan  siitä 
pitäen  sielussani  ollut .  .  .  Sentähden  minä  esitän  tämän 
laulun  laulamista  juuri  tässä  paikassa  .  .  . 

Matkailijain  kuoro  laulaa  loikotti  ensimäisen  värsyn, 
sekä  lisäksi : 

"Täs'  auroin,  miekoin,  miettehin 
isämme  sotivat 

Säveleet  sointuivat  ja  kantausivat  kauaksi  hiusviivana 
sulautuvan  rannan  sineen .  .  .  Mutta  lähempänä,  aivan 
erään  saaren  takaa  sousi  salmelle  venhe,  joka  kantoi 
kahta  henkilöä.  Tästäkös  syntyi  huikea  meteli  siinä  pai- 
kassa : 

—  Punikkeja !  .  .  .  Ihan  varmasti  punikkeja !  .  .  . 


251 


—  Hei  pojat ! . .  .  Antakaapa  saippuaa  isännän  sil- 
miin ! 

■ —  Peskääpä  pojat  kun  on  aika! 

—  Hantaaki !  .  .  .  Hantaaki !  .  .  . 

Eikä  toista  käskyä  tarvittu.  Kiväärit  kohosivat.  Kuu- 
lat piirsivät  ja  sirisivät  peilinkirkasta  päilyä.  Venettä  am- 
muttiin kaikin  voimin  ja  kiihkeästi.  Selvästi  kuulat  pouk- 
koilivat paatin  joka  puolta.  Pirraus  kävi  pitkin  lahdessa 
aluksen  ympärillä  .  .  .  Mutta  pois  painui  paatti  kaikessa 
rauhassa  saaren  suojaan,  kuten  sota-alukset  aina  tapaavat 
painua.  Punikkien  uskottiin  karanneen  läpi  käsien.  Eikä 
muuta  kuin  takaa-ajo  kiivas  ja  kiihkoisa  .  .  .  Retkue  solui 
saarelta  pois  entäpikaa  ja  niinpä  enempi  etsintä  jäi  sik- 
seen juuri  siitä,  mistä  sitä  piileksi  jät  pahimmin  olivat 
pelänneet. 

Kuinkas  kävikään. 

Viikkoa  myöhemmin  kävi  samallainen  jahti.  Pitäjän 
isomahainen  pappi  jylisevällä  kirkonkuulutuksella  ja  saar- 
nalla kyntää  jytisti  seurakuntalaistensa  sieluja.  Pyhä  in- 
nostus oli  mennyt  sisälle  tähän  mieheen  ja  valkoinen  seu- 
rakunta tuli  saada  liikkeelle.  Loppulauseissansa  tämä 
sanoi  sunnuntaisaarnassaan : 

—  Ja  herra  suojeluspäällikkö  vastuullensa  ottakoon 
rakkaan  kaatrani  kaitsemisen.  Hengen,  sielun  ja  ruumiin 
rauha  olkoon  tykynämme.  Herra  jumala  on  pannut  val- 
koisen miehen  vartijaksi  uskotuillensa.  Punaisen  perke- 
leen elki  tässä  meillä  on  ollut  sangen  moninainen  .  .  . 
Kumminkin  taivaallinen  sotasopa  säihkyvin  miekoin  rat- 
koo munaskut  ja  selkäytimet.  Pahan  on  poistuttava  ja 
kuoleman  karkoituttava  .  .  .  Lumivalkoinen  taivaan  karit- 
san karva  olkoon  merkkinä  jumalallisella  sekä  isänmaalli- 
sella sotajoukolla .  .  .  Vaviskoon  kurja  hökkeli  pahan 
asuntona.  Saatana  on  asettunut  matalaan  majaan  ja  otta- 
nut köyhyyden  kasvonaamarin  .  .  .  Sillä  vikate  käypi 
ovelta  ovelle  kuten  ennen  Israelissa !" 

Ja  saarnan  kuultuansa  köyhät  vapisivat. 

Seuraavalla  viikolla  oikean  emälahdin  ja  jahdin  jäl- 
keen raportteerasi  suojeluskunnan  päämies  "korkeim- 
mille paikoille"  : 

—  Suurilla  ponnistuksilla  alue  on  lopultakin  puhdas ! 
Hengen  ja  omaisuuden  rauha  palautettu !  .  .  . 


27. 

ERAKKOJEN  VAIHEISTA. 

Kauan  olivat  onkalon  asujamet  onnistuneet  pysytellä 
piilossa. 

Jos  heidän  jälillään  oltiinkin,  ei  niistä  kukaan  var- 
muudella saanut  selvää.  Olihan  Kurppalan  tervanpoltta- 
jalla omia  matkoja  eräreissuilla  halki  ja  poikki.  Oli  lin- 
tulahtoja  ja  katiskoita  kaikilla  rannoilla.  Eipä  sentähden 
voinut  epäillä  hänen  Kalliosaarenkaan  yöllisiä  asennei- 
taan  .  .  .  Rohkea  mies,  kuletti  pakolaisille  henkipitimiksi 
yhtä  ja  toista  mitä  sinisen  köyhä  avustaja  rutiköyhänä 
sota-aikana  saattoi  ajatella.  Senpätähden  sisältyikin  apu 
yksinomaan  suolarakeiden  saantiin. 

Vaikka  tervanpolttajan  piti  lauantai-iltana  pakolaisia 
tavata  etäisellä  saarella  selkäveden  toisessa  päässä,  oli 
yritys  kuitenkin  rauennut  tyhjiin  .  .  .  Suojelijakätyrit  näet 
liikkuivat  ukon  kintereillä  ja  vangitsivat  hänet.  Siten  hä- 
visi ukko  teille  tietämättömille  .  .  . 

Sen  jälkeen  seurasi  saarella  epämieluisa  aika  .  .  .  Tuli 
kahtena  peräkkäisenä  päivänä  etsinnöitä  .  .  .  Epäilys  siitä, 
oliko  Kurppalan  täytynyt  tunnustaa  ja  oliko  häntä  pii- 
nattu ja  piesty  siksi  kunnes  kaikki  oli  ilmi  annettava,  tahi 
oliko  ukko  kentiesi  kestänyt  koetuksen.  Oliko  hän  vaien- 
nut kuin  hauta? 

Tästä  ukon  vangitsemisesta  sattumalta  saadun  tiedon 
vuoksi  oltiin  jokseenkin  onnettomia ...  Ja  että  jotakin 
huhua  heistä  täytyi  olla  tiedossa,  sen  saattoi  asettaa  mer- 
kille monista  seikoista.  Tähystämistä  ei  voitu  luolasta 

poistumisen  uhalla  ollenkaan  ylläpitää  .  .  .  Mutta  etsinnöi- 
den  tämänkertainenkin  tulos  raukesi  kumminkin  tyhjiin. 

Vesien  auettua  olivat  elinkeinot  paljonkin  parantu- 
neet. 

Koetettiin  kalaukkovainaan  katiskoita.  Niistä  saatiin 
haukia.  Pelkällä  lihalla  eläminen  kauhistutti  ja  inhotti. 
Saattoi  tulla  arveluttavia  vatsatauteja,  joiden  rääkkäyk- 
sessä uhrit  saivat  kieritellä  ja  huutaa  tuntikauden  jokai- 
sen syönnin  jälkeen.  Mutta  lihavarastokin  käytettiin  lop- 
puun. Ainoana  elinkipenenä  se  oli  ollutkin  .  .  .  Eihän  ros- 
puuton aikana  oltu  kertaakaan  uskallettu  mennä  maihin. 
Epäluulojen  herääminen  ja  tuntemattomat  syyt  pakoitti- 
vat  olemaan  paikoillaan.  Nuuskinnan  matkaansaattaminen 
pysyi  tuiki  tietämättömyydessä.  Ellei  siinä  olisi  alotetta 
ollut,  niin  eihän  tyhjältä  näyttävästä  saaresta  pitänyt  mi- 
tään vainuilemista  oleman.  Saattoi  hyvinkin  olla  mahdol- 
lista että  "suojelijain"  sunnuntaimetsästely  oli  enemmän 
huvin  ja  urheilun  kuin  periaatteellisen  tarkotuksen  kan- 
nalta järjestetty.  Täydellisesti  ei  tätä  piileksi  joille  henkeä 
salpaavan  ahtaissa  oloissa  ollut  mahdollisuus  punnita. 
Alinomainen  jännityksen  hehkuva  hiilusta  kuumensi  ja 
korpesi.  Kärsivät  saivat  tuntea  sanomattomia  tuskia  .  .  . 
Aika-ajoittain  vetäytyi  jokainen  heistä  entistä  ahtaampaan 
kalliohalkeamaan  odotellen  vapistuksella  ilmitulemisen 
yllätystä. 

Etsinnän  edellisiltana  kantoivat  miehet  ukon  majalta 
löytyneen  suolakalasaavin.  Astia  oli  iso  ja  aivan  täynnä 
suolattuja  särkiä  .  .  .  Kurppala  oli  ennemmin  kaikin  mo- 
komin kieltänyt  majalle  menemästä  .  .  .  Mitä  mies  sillä 
tarkotti  ei  tullut  kenenkään  ajatuksissa  ratkaistuksi. 

Kaiken  sen  jälkeen  mitä  mökissä  tapahtui  käveli  Ar- 
vid kuin  unissa  .  .  .  Paljon  ei  hän  kiinnittänyt  ympäril- 
lensä huomiota.  Tapahtui  mitä  tahansa  tahi  oli  tapahtu- 
matta, se  oli  hänelle  yhdentekevää.  Synkkämielinen  ja 
juro  mielenlaatu  voitti.  Katarina  tapasi  Arvidin  usein 
tällaisessa  mielentilassa.   Vartiovuoroillansa  vietteli  hän 

ajat  yksin  istuskellen  kunnaiden  kivillä.  Tuijotteli  unek- 
suen tovit  pitkätkin  pääksytysten.  Selkäveden  yli  oli  katse 
aina  samaan  kaukaiseen  kohtaan  suunnattuna.  Riutuvilla 
illanruskoilla  kareili  hänen  katseensa  kauemmin  .  .  .  Ken- 
tiesi  etsi  Katarina  mielellään  hänen  seuraansa.  Tuntuihan 
ai j emmin  varsin  viihtyisältä  oleskelu  sivistyneen  henki- 
lön läheisyydessä  .  .  .  Mikä  lie  syynä,  mutta  mies  myk- 
keni.  Hän  oli  pikemminkin  nyt  synkkä  ja  sulkeutunut 
ihminen,  pelkäsi  ja  kartteli  kaikkia.  Koskaan  ei  hän  enää 
kertailemaankaan  antautunut,  eikä  ajatuksen  vikkelyyttä 
viskannut.  Muiden  huviksi  ei  halkisanoja  lausahtanut .  .  . 
Sentähden  vaihtoivatkin  muut  hänestä  katseita  mietel- 
määnsä toki  julki  tuomatta. 

Veli  ja  sisko  haastoivat  kaiken  keskenään  avomieli- 
sesti. 

Katarina  toi  huomionsa  Robertille  julki  seuraavaan 
tapaan : 

—  Hänestä  voi  näissä  olosuhteissa  kohta  tulla  arve- 
luttava vastus.  Perämies  loikoili  vuoteellansa  kalpeana. 
Hän  kuunteli,  sitten  pudisteli  huolestuneena  päätänsä  ja 
tiedusti : 

—  Olisiko  hänellä  ollut  suhteita  kenties  . .  .  Entisyys 
palaa  yksinäisyydessä  kirkkaampana  kuin  sitä  on  huo- 
mattu eläessä. 

Katarina  vastasi : 

—  En  voi  suinkaan  sanoa.  Toki  Martasta  jotakin  tie- 
dän. Hänestä  piti  mies  paljon  .  .  .  Robert  laskeusi  takaisin 
vuoteelle  mistä  oli  noussut  ryntäille.  Hän  kuunteli  tark- 
kaavaisena kaikkea  sitä  mitä  Katarina  nyt  siskon  suh- 
teista arveli  sekä  tiesi.  Oskarilta  kuului  jotakin  kalaka- 
tiskalta.  Pojalta  oli  näet  mies  vasta  eilen  leikin  vuoksi 
kysynyt:  "Uskoiko  tämä,  että  kuolleet  kummittelevat?" 
Hänenlaiseltaan  mieheltä  tällainen  kuullostaa  poikkeuksel- 
liselta. Ja  sitäpaitsi  uskon,  ettei  hän  yhtenäkään  yönä  ole 
unta  vuoteellansa  ottanut.  Ei  hän  myöskään  ole  levolli- 
sena pitkään  aikaan  enää  istunut . . .  Vaitiolon  jälkeen 
sanoi  Robert: 

—  Ei  ole  ollut,  ei . . .  Olen  itse  hänen  huomannut 

vuoteellaan  paiskelehtivan  ja  valvovan  kuin  uneksuisi. 
Hän  puhelee  kuiskaillen  ikäänkuin  jonkun  kanssa  kes- 
kustelisi. Kerrankin  kuulin  hänen  sanovan:  "Ehkä  jo 
tänä  yönä  saapuu!  .  . .  Ehkä  saapuu  .  .  .  Ehkä  on  jo  saa- 
punut." Niin  hän  sanoi.  Tämän  sanottuansa  riensi  hän 
luolasta  ulos.  Oskari  sanoi  hänen  asustavan  aina  saaren 
eteläisellä  suunnalla. 

—  Ja  mitä  tästä  ajattelisimme?  .  .  . 

—  Ehkä  on  poloinen  nähnyt  harhanäyn  .  .  . 

—  Tahi  mielikuvituksensa  kiihkeydessä  yhäkin  käys- 
kentelee järkyttävissä  tapahtumissa  .  .  . 

—  Mitään  hyvää  ei  siitä  suinkaan  voida  odottaa .  .  . 
Siinä  keskustelun  kulkiessa  saapui  Oskari  ulkoa  hä- 
täisenä ilmoittamaan : 

—  Rantahaavikon  luona  on  vene ! .  .  .  Veneessä  onkii 
mies  . . . 

—  Ja  sitten? 

—  Arvid  kävelee  vartiopaikallansa  vallan  rauhassa 
mitään  miehestä  tuolla  tietämättä  . .  . 

—  Arvid  vartiopaikalla  mitään  tietämättä !  .  .  .  Sitäkö 
sinä  sanoit? 

Kaikki  kertasivat  kysymyksen.  Tämä  tiedonanto  häm- 
mästytti. Sairas  Robert  sai  selvimmän  ajatuksen : 

Nyt  olemme  kaikki  ilmi ...  Ja  minä  olen  päälle  päät- 
teeksi pakoon  ja  puolustukseen  kykenemätön  .  .  .  Mene 
nyt  hyvä  Oskari  ulos  .  .  .  Hiivi  liki.  Anna  jollakin  tavalla 
tietää  .  . .  Kutsu  hänet  heti  pois  . . . 

Katarinakin  joutui  yhteen  matkaan.  Ulkonahan  val- 
kenivat hänellä  kuusikossa  vasta  pestyt  pyykit.  Kiireim- 
miten kaahi  hän  niitä  talteen  .  .  . 

Mutta  mitä  ollakaan? 

Onkimies  oli  itse  nostanut  uppinsa  ylös  ja  tuuli  kantoi 
alusta  jo  kaukana  ulapalla  .  .  .  Kukatiesi  .  .  .  Hyvinkin 
taisi  huomata  kaihessa  olevat  puuhat. 

Illalla  sitten  samana  päivänä  oli  Katarinan  ja  ( )skarin 
pakko  viedä  Aapolle  apua,  joka  pelottomana  oli  alkanut 

paikkailla  kalaukko  vainaan  hinskaantuneita,  lahonneita 
rysiä  .  .  .  Olihan  liha  kokonaan  loppunut .  .  .  Saavutetun 
suolaisen  särjen  nojissa  elinvaatimukset  kirkuivat  liian 
kovaäänisesti.  Särkisaavin  tutkimisesta  oli  tullut  ankara 
jano  ja  janoa  seurasi  juominen,  mistä  taasen  vonkui  su- 
den nälkä  ja  kurisi  joka  suolen  mutkassa.  Paljon  veden 
juominen  heikensi  sydämen  toimintaa.  Jalat,  jotka  muu- 
toinkin olivat  pitkät  aikaa  olleet  pöhötyksissä,  olivat  toi- 
silla haavoissa.  Haavoja  oli  ilmaantunut  sisäpuolelle  pos- 
kiin ja  huuliin.  Liikunta  oli  tullut  vaikeatakin  vaikeam- 
maksi. 

Jäidenlähdön  aikana,  kovana  myrsky-yönä  oli  vedes- 
säolevista  rysistäkin  kaksi  hävinnyt .  .  .  Kolmas  ja  ainoa 
löydettiin  lysmyisenä  ja  vanteet  kappaleille  katkenneina. 
Ennenkuin  tästä  vastoinkäymisestä  oli  taasen  selviydytty 
vaati  se  ponnisteluja.  Parselankain  puutteessa  purettiin 
kalaukkovainaan  käpästä  löydetty  Saksan  myllyn  säkki. 
Kuteita  ja  loimia  purkamalla  oli  saatu  lankaa  .  .  .  Robert 
ahersi  tässä  toimessa.  Purkaessansa  lankoja  keksi  hän 
säkissä  saksalaisia  leimoja.  Kirjoituksen  suomensi  ja 
sanoi,  että  siinä  oli  sisällä  ollut  ruiskuori jauhoa,  Stetti- 
nissä  jauhettua  ja  pakattua.  Jauholaaduista  selosti  Robert 
luolan  asujamille  varsin  huvittavassa  muodossa,  mikä 
enemmän  kuului  sadulta.  Kuinka  paljon  nimittäin  maail- 
mansodan aikana  Saksa  jauhaa  koivu  jauhoa  ja  selluloosa- 
lisäkkeitä  leipään.  Ja  saksalaiset  professorit  eivät  katso 
sen  olevan  ihmisruumiille  vaaraksi.  Vielä  hän  kertoi  raa- 
tokärpästen siitoslaitoksista,  minkä  kautta  voitiin  saada 
rasvaa.  Ja  kuinka  saksalaiset  professorit  valmistautuivat 
juurikään  suurisuuntaiseen  Englannin  kansan  kokonai- 
suudessaan murhaamiseen.  Tuli  kunnostaa  valtava  ilma- 
laivaeskadeeri  kuormitettuna  intialaisen  ruton  basilleilla, 
jotka  lasketaan  purkkimannien  maahan  purkitettuna. 
Mutta  kun  ne  joutuvat  maan  pinnalle  hajoavat  ne  miljoo- 
niin alkutekijöihin.  Ranskaan  tullaan  samoin  kylvämään 
kylliksi  paljon  mustansurman  sikiöitä.  Ja  täten  todiste- 
taan vihollismaissa  fyysillisen  tuhon  aikaansaamisen  ole- 
van varmimman  ja  tehoisamman.  Pariisin  viinitarhojen 

maa,  sekä  Pohjanmeren  "lammassaari"  jäisivät  täten  sak- 
salaiselle vapaaseen  nautintoon  ja  käyttöön  .  .  . 

No  miksi  sitten  ei  aijetta  ole  toimeenpantu?  Se  on 
johtunut  tuhmien  pässinpäiden  jarrutuksesta.  He  nimit- 
täin ratsastavat  "ihmisyydellä."  Ja  tämän  taakse  asettu- 
neiden lukumäärä  on  näihin  asti  ollut  enemmistönä. 

Illalla  saatettiin  rysät  veteen  paitsi  kentälle  nostettua 
isointa  ja  rikkeintä.  Tämän  kimppuun  olivat  Katarina  ja 
Oskari  ryhtyneet. 

Ja  vaikka  myrsky  parhaillaan  oli  sateen  kanssa  ylty- 
mässä, houkutteli  hauinkutuaika  nälkäisiä  ihmisiä  monin- 
verroin tähdelliseen  ponnisteluun.  Ulkoa  aina  uhkana 
olevasta  vaarasta  ei  nyt  myrskyllä  ollut  lukua. 1  Saaren 
suojissa  saattoi  kalamies  kokeilla.  Tähysteleminenkin  us- 
kottiin huolettomasti  hajamielisen  Arvidin  osalle.  Ja 
lakitta  päin  tämä  miesrukka  harppi  ja  harhaili  saaren- 
selänteellä. 

Kivikkorannoilla  jo  kuohuivat  aallot. 

Useat  niistä  vyöryivät  vihaisina  vaahtopäillä  ja  sinko- 
sivat pirstaleiksi,  kunnes  tyrskien,  hajanaisina  ja  huokaa- 
vina vuorotellen  tasaantuivat  rantaa  vasten.  Mutta  kivi- 
koille vyöryi  uusi,  korkeammalle  entistänsä  uusi  ja  taasen 
uusi  laine  ulapalta  tänne  toinen  toisensa  takaa-ajamana. 


28. 

ROBERT  NORDESSEN. 

Olosuhteiden  tuskastuttamina,  vaihtelun  kaipuun  ha- 
lussa, elintarpeiden  puutteen  vuoksi  kyti  jokaisessa  heistä 
yhä  kovemmaksi  virinnyt  poispääsemisen  toivo  .  .  .  Eihän 
tämä  elämä  näin  voi  jatkua  ...  Ja  vaikka  mihin  muualle 
hyvänsä,  kunhan  ei  vain  näin  tarvitse  asua  kallioluolassa. 
Mikä  pimeys,  kosteus  ja  kylmyys! 

Vaikein  kaikista  tässä  oli  ollut  Robertin  kohtalo. 

Olihan  hänen  jalkansa  kokonaan  kuivettunut.  Liikun- 

tokyvytön  mies  hoidettavana  ja  ruokittavana.  Mitä  sitten 
jos  muut  vielä  omin  nokkinsa  nojissa  ryömiskelivätkin. 
Ja  kuka  olisi  hennonut  häntä  tänne  heittää?!  Aapo  jos 
olisi  lähtenyt  niin  mitä  olisi  se  merkinnyt  toisille? 

Sairas  tästä  tietoisena  oli  päivä  päivältä  tullut  kal- 
peammaksi.  Jopa  oli  menettänyt  kokonaan  ruokahalun- 
sakin.  Sydämen  lyönti  heikkeni  tuntuvasti.  Aika-ajottain 
kohosi  kuume  arveluttavasti.  Ja  vaikka  oltiin  yritetty 
keinoja  lääkkeiden  hankinnaksi,  oli  tämä  yritys  kokonaan 
joka  kerta  rauennut  tyhjiin.  Valvoen  vuoteen  äärellä  vuo- 
datti sisko  monet  kalliit  kyyneleet. 

Kirkkaana  aurinkoisena  aamuna  aikaisin  palasi  Aapo 
ulkoa.  Hän  astui  luolaan  tapansa  mukaan  kalaraksin 
kanssa  .  .  .  Toiset  nukkuivat  vielä.  Mutta  mitä  ihmettä  . . . 
Robert  makasi  kasvot  kellastuneina,  nenä  entistä  teräväm- 
pänä,  supisuorana  kalliopaadellansa  .  .  .  Uskollinen  hoita- 
ja, joka  oli  kaiken  yötä  valvonut,  uinui  nyt  tuossa  sikey- 
dessä  veikon  vierellä  .  .  . 

Kohtalon  ratkaiseva  käsi  oli  tässä  vieraana  käynyt. 

Kauan  ja  äänettömänä  katsoi  Aapo  tätä.  Kärsimysten 
ja  kivun  uhri  oli  saanut  rauhan  . .  .  Vasta  eilen  hän  muisti 
Robertin  itsensä  sanoneen : 

—  Meidän  on  tässä  hankittava  matkaan  .  .  .  itse  kun- 
kin. Emmehän  kumminkaan  näinkään  yhdessä  voi  ylen 
kauan  elellä  .  .  .  Te,  toverit,  soutakaa  tuonne  itäiselle  ran- 
nalle ja  etsikää  pahaista  polkua.  Eentykää  vapaille  maille, 
missä  on  elämää  ja  siihen  mahdollisuutta .  .  . 

Sairaan  silmissä  oli  asunut  omituinen  kiilto  ja  kosteus 
oli  käynyt  katteeksi  tuikkavan  terän.  Tähän  harvakseen 
lausuttuun  ajatukseen  ei  kenkään  ollut  lisännyt  mitään. 
Jokaisen  ajatusaitta  oli  ollut  köyhä,  tyhjä. 

Iltapäivällä  etsi  Aapo  liiterikuusen  luota  pahaisen  la- 
pion. Varsi  oli  siitä  käyttämättömyydessä  ulkosalla  taivas- 
tunut.  Terän  oli  ruskea  ruoste  purrut . . .  Tällä  lapiolla 
kaivoivat  pakolaiset  vuoron  perään  soraisen  kallion  hal- 
keamaan miehen  mittaisen  matalan  haudan  .  .  .  Sinne  las- 

kettiin  sanattomasti  rakas  Robert .  .  .  Katarina  vuodatti 
sisarkyyneleet  kuumat  ja  vuolaat. 

Pieni  piileksi  jäin  parvi  oli  taaskin  antanut  uhrin  lisää. 
Valkoisen  hukan  purennasta  peri  kalvava  kuolema  osan- 
sa..  .  Pääkallomyllärien  kurkkuun  viskattiin  vaatimatoin 
ja  pienoinen  nuppi. 

Mutta  kun  kaikki  oli  valmista,  hakkasi  Arvid  halkea- 
man kiviseinään  kummun  kohdalle  sanat: 

Tää  maa  on  äitisi  valkoinen, 
sitä  kuumana  kaihosit  noin. 
Tää  maa  on  musta  ja  lausumaton, 
ei  unelmies'  koillinen  koi .  .  . 
Kätky  santainen,  yö  peitteinen, 
ikimustoinen,  ei  armainen. 

Eihän  tämä  nuori  mies  milloinkaan  ollut  unohtanut 
isänmaata. 

Lapsuuskevään  tulipunerva  aamu  kangasteli  lakkaa- 
matta. Tavat  vieraat  eivät  voineet  riistää  pois  henkistä 
perintöä.  Pohjolassa  kumotti  koillinen  koi.  Vuosikym- 
menten takaa  vuotteli  turhaan  odottava  äiti,  kotitanhut  ja 
muistojen  tanner  ...  Ja  kun  se  päivä  vihdoin  oli  koitta- 
nut tulikin  vastaan  pettymysten  ja  yksilöpyyteiden  vihan 
valkea.  Uskotun  isänmaan  asemasta  kohosi  raakuuden  ja 
intohimon  onneton  kukka.  Täällä  hän  kohtasi  yhtäaikaa 
ryöstäjän  sekä  ryöstetyn.  Näki  myrkyllisen  kamppauksen 
ja  kauhun.  Oikeuden  edestä  taisteluun  asettuneita  ajet- 
tiin otuksina  ja  raadeltiin.  Tilaa  oli  heille  tuskin  soran  alla 
kovan  kamaran  halkeamassa  kallionkupeen  luona  .  .  . 

Niin  lohdutoin  oli  poloiselle  maan  kylmä  povi. 

29. 

SAUNALAHDEN  RANNALLA. 

Silloin  kun  Suomen  vallankumouspalot  loimusivat, 
saapui  siitä  voimakas  ja  kiihkeä  kutsu  Saunalahden  so- 
pukkaan saakka. 

Tämä  kutsu  vei  Konstan  mukanaan.  Veipä  vallan- 
kumous vielä  koko  kulmakunnan  nuoret  miehet,  vei  mo- 
net metsänkävijät  mainiot.  Rintamille  käytiin  karskisti 
kohti  kohtalokkaita  taisteluita  ja  tuoksinaa.  Ja  ryske  ja 
humina  kuuluikin  kohta  kahakoista  Kontukorpeen  saakka. 
Ja  jopa  sitten  kerran  Kiiskilän  töllin  tanhuillakin  tapel- 
tiin. Tapeltiin  tuima  temmellys  tuholaista  vastaan  tuliais- 
ottelussa  .  .  . 

Tämän  temmellyksen  jälkeen  oli  ennenmainittuna 
yönä  Konsta  viimeisen  ja  ainoan  kerran  rampana  ja  haa- 
voissansa hiihtänyt  kotikartanolle.  Kuinka  silloin  tuollai- 
sen kuutamoisen  pakkasyön  muistoissa  säilytämme.  Ha- 
janpirstaleina  mökki  ja  maja.  Ikkunat  ja  ovet  silvottuina 
säpäleiksi.  Tantereella  temmellyksen  moninainen  merkki 
ja  maine .  .  .  Kuinka  sitten  kaiken  jälkeen  savuttuneen 
uksen  otsan  alatse  uros  astui  saunaan.  Siellä  oli  toki  pi- 
meässä korsussa  vielä  Henna,  sekä  vanhus  vakaa  ja  vapi- 
sematoin  harmaissansa  .  .  . 

Tämän  sodan  varhaisajan  metelin  ja  myrskyn  jälkeen 
tuli  tölliin  takaisin  erämaan  rauha  .  .  .  Mutta  monet  ajat 
kaikuili  vanhukselle  korvissa  kohina  ja  pauke  Pajavuoren 
kiviseinäisestä  jyrkänteestä  .  .  .  Kuolemankulon  humina 
karkasi  korpeen,  samosi  sieltä  ylös  ylängöille  ja  sammui 
vaarojen  taakse  .  .  . 

Tämän  erän  perästä  ei  Konsta  ollut  kotona. 

Harvoin  sitä  Hennakaan  saattoi  aloillansa  olla  .  .  . 
Yhdessäolo  katkesi  ja  kaikkoni  .  .  .  Rakkaudelle,  kaihoille 
ja  kyynelille  oli  tässä  tilaa  kaikkein  vähimmän.  Nyt  elet- 
tiin aikaa  jonka  moista  ei  oltu  ennen  nähty  .  .  .  Inhimilli- 
set ominaisuudet  ja  arvot  astuivat  itse  kussakin  uusina 
muotoina  esiin.  Ilmilieskaan  syttyi  jalous  sydämessä. 
Tahto  tehdä  jotakin  hyvää  valtasi  sydämet.  Riemullinen 
läikähteli  lieska  siitä,  että  meitä  odotti  edessä  jokin  sano- 
mattoman suuri  ja  tajuamatoin.  Mittaamattomia  kärsi- 
myksiäkin saatettiin  kestää  hymyillen  ja  tyyneydellä.  Ih- 
miset asettuivat  kukin  odottamaan  kohtalon  käden  koske- 
tusta. Kaiken  katoavaisen  kuilu  ammotti  ja  sen  äärimäi- 
sellä  äärellä  saatettiin  käydä  vallan  varomatta.  Ihmiselä- 

män  olemassaolon  lopun  ja  alun  kanssa  oli  yhdentekevää. 
Povet  hehkuilivat  vallan  uutta,  vallan  yli  kaiken  arkiaa- 
tosten  ja  murenien  .  .  .  Matalat  asiat  saivat  jäädä  syrjään. 

Näyttipä  tässä  roihussa  kaikkinainen  kuona  palavan 
puhtaaksi.  Ja  että  puhdas,  kultainen  ihminen  vapautuu 
yksilöpyyteidensä  katalista  kahleista  .  .  .  Henkisten  hiil- 
lustain  hehkut  kuvastuivat  nuorison  katseissa.  Se  ka j osti 
povilta  poskipäille.  Salamat  tulivat  silmiin .  .  .  Innostus 
hehkui  otsilla  ja  tykytti  ohimoilla. 

Alkuaikoina,  ensimäisen  eron  jälkeen  ajatteli  Henna 
alinomaa  lähteä  Konstan  mukaan .  .  .  Mutta  Kiiskilän 
tölli  oli  kumminkin  rakas.  Se  oli  ainoa  kohta  tässä  onnet- 
tomuudessa missä  viihtyi.  Polut  ja  pielukset  pyysivät 
häntä  jäämään.  Eläimet  toki  tarvitsivat  askartajansa  .  .  . 
Ja  vaikka  vanhus  tiesi  tässä  hoivaa  tarvittavan,  kehoitteli 
hän  tapansa  taukeeseen  toviin : 

—  Te  nuoret .  .  .  ,  aika  ja  aate  kutsuu  teitä.  Koetan 
tulla  toimeen  turvattanne. 

Henna  itsekin  kaihosi  ajoittain  pois. 

Yksin  piti  ikävissä  istuskella  ja  tuijotella  ulos  ikku- 
nasta iltahämärät  tielle  päin.  Aatteen  ja  maineen  sankaria 
hän  odotteli  sieltä  saapuvaksi. 

Seurasi  sitten  aika  että  hänet  vietiin  väkivalloin  pois. 

Kuukausien  kuluessa  teki  vankileirin  elämä  hänestä 
toisen  ihmisen.  Ja  nyt  kun  hän  taasen  tässä  vapaana  viet- 
teli aikaansa,  ei  hän  enää  uinaillut  esi-isänmaallista  unta, 
minkä  lumoissa  oli  tähän  maahan  saapunut.  Ei  hän  enää 
uskonut  siihen  kuviteltuun  taikavoimaan,  mikä  kiehtoeli 
ja  loihtieli  tämän  maan  osakkaiden  omistajilla.  Hänen 
tajunsa  tavotteli  lopuksi  lepoa  ja  rauhaa  .  .  . 

Hänestä  riitti  jo  Kalevan  kankahilla  eläminen  ja  asu- 
minen. Tämä  "onnellisuus"  oli  tullut  kuoleman  varjon 
maaksi.  Valkoisen  ja  verisen  Suomen  saaristoissa  kiiris- 
kelivät  nyt  kalman  karjut  paljon  kiihkeämmin  kuin  ennen. 
Paljon  kiihkeämmin  halasi  hän  nyt  sen  vuoksi  pois.  Hei- 
mohuumeiden  henkevyys  hupeni  tyyten  .  .  . 

Yksi  ajatus  piti  hentoa  elämäntoivetta  vireessä. 


262 


Salainen  toive  oli  hänessä  kätkeytynyt  sysimustan 
surun  alle  sydämeen  .  .  .  Hän  uskoi  Konstan  elävän  .  .  . 
Aikaa  voittaen  alkoi  hänen  uskonsa  tyyten  horjua.  Synk- 
kämielisyyden sijaan  muutti  epätoivo  .  .  .  Epätoivo  käski 
tekoihin  joita  ei  saanut  harkita...  Salaiset  toiveet  eivät 
enää  palanneet  sydämeen,  ne  asuivat  syksyn  mailla.  Iloi- 
suus pysyi  poissa.  Toivottomuus  asusti  koleissa  kuolinlii- 
noissansa.  Ystäväksi  asettui  yksinäisyys.  Siellä  ehtyilivät 
iskut  sykkivän  sydämen.  Siellä  pikemmin  sammui  poltta- 
va lieska  kyynelten  kosteuteen. 

Eräänä  kesäiltana  oli  taivas  pilvessä. 

Kosteus  norahteli  ikkunoissa.  Yön  tullen  lepäili  Hen- 
na aitassansa  puhtoisella  vuoteellansa.  Unta  ei  tullut. 
Korvissa  kuului  kattotuohusten  tasainen  rapina.  Ja  kun 
hienoinen  sade  sitten  lakkasi,  niin  tuntuipa  siltä  kuin  hä- 
nen sydämensäkin  seisahtuisi  sykkimästä  .  .  .  Silloin  kar- 
kasi Henna  ylös  vuoteeltansa  ja  häipyi  syyskesän  yön 
hämärään. 

Mutta  vanhus  imi  verkkaan  pirtissänsä  piippua.  Hän- 
kin valvoi  huokaillen  .  .  .  Elän  oli  miniänsä  unettomuuden 
usein  kuullut  öisin  .  .  .  Nyt  hän  kuuli  viiltävän  haikean 
valituksen  kuin  uneen  häipyneen.  Siksi  hänkin  riensi  ulos 
selvän  saadakseen  .  .  . 

Mutta  liikutukseen  ratkennut  suru  ei  saanut  laantu- 
musta.  Pellon  piennarta  pitkin  tuonne  asteli  yksinäinen 
elämä  .  .  .  Valituksin  eteni  nuori  nainen  niinkuin  haavoi- 
tettu otus  .  .  .  Ukko  ei  voinut  pelastuksen  eikä  lohdun 
sanaa  keksiä.  Huoahtaen  ja  päätänsä  puistellen  hän  palasi 
takaisin  tupaan  rahillensa. 

Kaiken  kukkuraksi  tuotiin  muutaman  päivän  perästä 
Kaskurilta  sanoma.  Kiiskilään  kurotti  murheen  katkera 
kukko.  Paljon  parempi  jos  ei  tätä  sanaa  ikinä  olisi  saa- 
tettu perille.  Emäntä  itse  luki  esiliinallaan  pitäen  tampe- 
relaista vitivalkeata  sanomalehteä.  Luki  palstamäärin 
kaatunehista,  tämän  paikan  kuollehista.  Luki  "otuksista", 
jotka  piirityksessä  pääsivät  pakoon,  mutta  pian  sitten  sai- 

vat  saman  tuomion  Lahdessa.  "Pahantekijöille"  oli  mak- 
settu ansiosta  .  .  . 

Lopuksi  kirjoitus  päättyi :  "Katso  herra  on  vanhurs- 
kas ...  Ja  kumminkin,  kuinka  paljon  hän  kärsi  ennen- 
kuin synnin  tekemiselle  asetti  esteen.  Mutta  kun  he  eivät 
jumalan  puoleen  hädässänsä  kääntyneet,  jätti  herra  hei- 
dät yksin.  Korvaansa  ei  ylhäinen  kallistanut  avunhuu- 
doille, sillä  kahdestoista  hetki  oli  jo  lyönyt.  Ovi  pysyi 
suljettuna." 

Luettelosta  kävi  sitten  selville  kymmenittäin  paikallis- 
ten punakaartin  miesten  kohtaloita.  Tuttujen  nimien  jou- 
kossa luettiin  Konsta  Kiiskiläkin.  Suku  ja  syntymävuosi. 
Ja  että  hän  oli  ollut:  "Suuri  ryöväri  ja  konna.  Murha- 
mies ja  itsepäinen  kansanvillitsijä."  Tuomittu  ammutta- 
vaksi ja  heti  tullut  teloitetuksi.  Luettelon  rinnalla  sanot- 
tiin toisella  puolen :  "Järkevin  ja  viisain  aines  (sosialide- 
mokratista)  työväestöä  on  osoittautunut  erinomaisen 
avuliaaksi  valtiolliselle  poliisille.  Vallan  vaikea  olisikaan 
muutoin  ollut  kaikkien  rikosten  ylös  etsiminen  ja  ilmisaa- 
minen.  Sen  tähden  tämä  olkoon  iloinen  ilmiö  siitä,  että 
rakkaan  isänmaamme  parhaat  työläiset  tahtovat  torjua 
pois  päältään  historiallisen  häpeän  ja  saastan  (!).  Ovat- 
han ryöväreiksi  remahtaneet  bolshevikien  roskajoukot 
meilläkin  aikaansaaneet  ennen  kuulumattoman  kapinan. 
'Kansanjohtajia!'...  'Juutalaisten  kuninkaita!'...  'Va- 
pahtajia !'  .  .  .  'Hallelujaa  seuran  jäseniä'  kai  uskoivat  ole- 
vansa. Herra  paratkoon  ja  armahtakoon  heitä!" 

Hennalta  vaipuivat  kädet  helmaan.  Ne  eivät  voineet 
kannattaa  tätä  valkoisen  suden  aamuulvahdusta.  Ja  kuin- 
ka monta  lahtarien  lehteä  olikaan  ulvonut  samoin  ? !  .  .  . 
Valkoiset  sudet  ulvoivat  tyydytyksellä,  riemullisina  ja 
kylläisinä.  Ne  olivat  yhdestä  luusta  ja  yhdestä  suusta. 
Kelpasihan  sitä  lipoa  karvaisia  hukanhuuliansa. 

Rauhallisena  kesti  Henna  tämän  verisen  ja  väärän 
syytöksen.  Hänhän  tiesi,  että  Konsta  ei  ollut  murhamies, 
ryöväri  eikä  roskajoukon  johtaja.  Tyynesti  ja  selkeästi 
asettuivat  ajatukset  myrkylliseen  vastarintaan. 

Ja  niinpä  sanantuoja  saikin  vastoin  odotustansa  pois- 

tua  Kiiskilästä  vähemmän  kohteliaalla  osanotolla.  Lohdu- 
tuksen ilmaista  anelua  ei  kaivattu. 

Navettatyön  ja  lypsyn  jälkeen  pukeutui  Henna  vielä 
samana  iltana  mustiin  .  .  .  Vaarin  vakaaseen  tiedusteluun 
hän  vastasi  vain  verkkovedelle  lähtevänsä  ...  Ja  vaikka 
vanha  Antti  jotakin  mainitsi  veden  lämpöisyydestä,  ei 
toinen  sitä  kuullut.  Ulos  työntyi  vain  mitään  vastaamatta. 

Salmisaaren  kallion  alle  meloi  nainen  ruuhellansa.  Ja 
kun  oli  päässyt  yli  ulapan,  nosti  hän  airon  vedestä  ja 
antoi  aluksen  itse  liukua  hitaasti  kaislikon  ja  sitten  kort- 
teikon  läpi  rantaruohostoon. 

Sanattomana,  liikahtamatta,  tuntikausia  tuijotteli  hän 
mustan  kallion  kaihtamaan  vedenvarjoon.  Hänen  ajatus- 
piirinsä  himmentyivät.  Hetki  hetkeltä  ympäröitsi  hänen 
aatostansa  yksi  ainoa  asia.  Mustimmankin  surun  alta, 
hänen  syvimmästä  sielunsa  kätköstä  oli  sammutettu  kai- 
kista salaisinkin  toivon  kuulakka  kipinä  .  .  .  Tästä  elämäs- 
tään ei  hän  löytänyt  minkäänlaista  poispääsyä.  Kaikki 
säikeet  kutoutuivat  kadotetun  Konstan  uudelleen  ilmesty- 
miseen. Vaikkapa  se  olisi  ollut  kaikki  mielikuvituksen 
romantiikkaa,  kun  sitä  vain  ei  olisi  noin  julkeasti  häneltä 
riistetty  .  .  . 

Mutta  sitäkään  ei  vain  sallittu.  Rohkeittenkaan  ajatel- 
mien rakentelu  ei  enää  alkanut  käydä  päinsä.  Mieli  ma- 
sentui täysin  .  .  .  Ennen  oli  suru  aina  purkautunut  kuu- 
mina ja  vuolaina  kyynelinä.  Tasaisesti  juoksivat  silmistä 
vedet.  Ei  koskaan  tuskaisina  ja  nyyhkyttävinä  .  .  .  Mutta 
nyt  ei  niitä  tullut.  Ei  vettynyt  silmä  .  .  .  Aatos  valui  vain 
vaikeasti  ja  hitaasti  niinkuin  kohmettunut  lyijy.  Koko 
ajatusten  summa  vääntyi  yhteen  ja  samaan  kaltevaan 
suuntaan.  Ja  kun  kärsimysten  valinkauha  oli  kukkuroil- 
laan ja  täpärälle  kallistettu  putosi  se  mustaan  pohjatto- 
muuteen. 

Katsettakaan  kääntämättä  toimivat  naisen  kädet. 

Hiljaa  työntyi  ruuhi  tuonne  jyrkänteen  alle.  Kallio- 
kärjen mustaan  varjoon  kaipasi  hän  paikalle  missä  hän 
oli  kerran  Konstan  kanssa  ongella  istunut,  siihen  missä 

oli  syvin  kohta  ja  missä  kaikkein  synkin  varjo  asusti  .  .  . 
Siinä  oli  hän  kerran  tarkoin  kuunnellut  kaukaista  kerto- 
musta. Sen  mukaan  oli  tällä  kohdalla  teräspaitainen,  yl- 
väs Fleming-herran  ritari  ammoin  suistunut  alas  vuorelta. 

Jo  ulontui  alus  tuon  kammoisan  ja  kolkon  kertomuk- 
sen tapahtumapaikalle. 

Yhtäkkiä  nousi  musta  varjo  aluksesta.  Se  nousi  soutu- 
laudalle  seisomaan.  Tovin  tuumi,  jopa  toisen.  Kädet  ojen- 
tuivat ylös  kuin  olisi  ollut  aikomus  uimaan  sukeltautua. 
Naisen  ääni  kuului  yksinäisessä  yössä  ja  sanat  vastasivat 
takaisin  vuoren  seinämästä : 

—  Luokses  armahin !  .  .  .  Mun  sallios  kuolemassa  .  .  . 
vaikka  en  elossa  ja  taistelossa  sua  seurata  saanut .  .  .  Saat 
kätkeä,  syvyys,  kohtaloni  .  .  .  Taakan  ja  tuomion  valkoi- 
nen vastatkoon ...  Se  olkoon  voittajan  vaimee,  musta 
muisto  tästä  .  .  .  Hurtta,  joka  otti  häneltä  hengen,  otti  sen 
myöskin  minulta. 

Väipähti  varjo  .  .  .  Alas  katosi  aaltoihin  ihminen.  Sou- 
tajatta solui  ruuhi  viime  ponnahduksen  paikalta .  .  . 


30. 

ÖINEN  TAPAHTUMA. 

Ruohikon  takana  rannalla  seisoi  ihminen. 

Hän  oli  hiiviskelijä  yön  pimeydessä.  Kuin  villin  met- 
sänotuksen  oli  hänellä  ulkomuoto  ja  takkuinen  karva  oli 
niin  kasvoilla  kuin  tukkakin  .  .  .  Erämaassa  uumaili  tääl- 
läkin oma  salaperäisyytensä.  Piileskeli  peikko,  joka  ei 
saanut  sietää  kenenkään  katsetta,  ei  ilmestyä  päivän  va- 
lossa .  .  .  Hänen  tuli  hiiviskellä  näkymättömissä.  Aamun 
ja  illan  hämärässä  väistyili  vaaran  alta  ja  edestä.  Kuin 
varjon  tuli  hänen  asua,  hävitä  ja  ilmestyä  yön  siipien 
suojassa,  muutoin  olisi  tullut  otuksena  ammutuksi  .  .  . 

Sen  tähden  olivat  henkipaton  silmät  ja  korvat  kehitty- 
neet erinomaisen  tarkoiksi  ja  teräviksi.  Hänelle  kasvoi 
koirankuonolaisen  vaisto,  jonka  kulttuuri  "vapaalta"  ih- 

miseltä  oli  typistänyt.  Taukoamaton  hiljaisuus  kehitti 
herkkäkuuloisuutta.  Tuulien  suhina,  puiden  humina,  lai- 
neiden loiske,  tahi  kaikuvan  korven  erilaiset  äänet  nosti- 
vat hänen  kasvoilleen  tyytyväisyyden  ilmeen.  Mutta  ih- 
misääni ja  pauke,  astunta  ja  tömy  saivat  hänet  jähmetty- 
mään kauhusta  .  .  . 

Mistä  kuuluivatkaan  erakon  korvaan  noin  lausutut 
sanat  ? ! . . . 

Kallion  päälle  sinne  saattoi  tuskin  tapahtumaa  nähdä. 
Mutta  limikon  latvain  yli  se  kumminkin  yhtäkaikki  sel- 
ventyi.  Yhtäkkiä  hypähti  hän  ja  juoksi  pitkillä  loikkauk- 
silla sinne  salmen  monimutkaista  kalliorannikkoa,  josta 
keksi  tämän  havainnon.  Ja  kun  hän  saapui  siihen,  mistä 
ruuhi  loittoni  ja  ulontui  yksin  tuonne  aaltoloille  syöksyi 
hän  veteen  kadonnutta  etsimään.  Pian  saattoi  kajastavan 
kalvon  keskellä  nähdä  ihmisen  pään  nopeasti  etenevän. 
Uimari  saapui  oivasti  ruuhelle,  mikä  keinuili  mustan  kal- 
lion alla  ulapalla.  Aluksesta  hän  tähyili  aavistamaansa 
kadonnutta  kaikkialta  ...  Ja  mitä  ihmettä !  .  .  .  Valkoinen 
käsi  kohoutui  varsin  lähellä  tuolla.  Hitaasti  kohosi,  hi- 
taasti taasen  takaisin  vajosi  enempää  enää  nousematta. 
Silloin  syöksyi  pelastaja  päättävästi  päistikkaa  syvyy- 
teen kadonneen  käden  jäljessä  .  .  . 

Oli  hiljaista.  Loiskahtaneet  laineet  asettuivat.  Mainin- 
git etenivät  ja  tyventyivät,  keinuttivat  korteikon  kaarta- 
maa rannikon  ranssia  ja  ruohostoa  .  .  .  Öinen  henkäys  pu- 
halsi lehvespensaikoissa.  Ruuhen  laita  loiskutteli  laita! ai- 
neita ja  alus  kantausi  kauas  sivuun  .  .  .  Mutta  silloinpas 
nousi  kuin  nousikin  ahtolasta  ylös  miehen  pää.  Ja  kuin 
koira,  joka  raastaa  saalista  hampaissansa  ui  mieskin  voi- 
makkaasti maata  kohden. 

Puoliksi  alaston  erakko  nousi  maalle. 

Pelastetun  asetti  pengermälle.  Huohotti  täysin  keuh- 
koin haletakseen.  Puoliksi  taintuneena  kakoi,  oksensi  ja 
aivasteli.  Olihan  se  urhous  vähällä  vaivuttaa  hänetkin 
ainiaaksi .  .  .  Mutta  kun  hän  oli  toipunut,  alkoi  hän  pian, 
taidokkaasti  ja  asiantuntemuksella  hukuttautunutta  teko- 
hengityksellä henkiin  virotella. 

Henna  oli  ja  pysyi  kokonaan  hengettömänä. 

Kesti  tiiman  ja  toisenkin,  mutta  mies  jatkoi  herkeä- 
mättä ja  sitä  innokkaammin  pelastustyötä.  Jo  pulpahtivat 
pyseet  suusta  ...  Se  oli  merkkinä  hengen  palaamisesta  .  .  . 

Kummallinen  pelastaja  aikoi  viedä  saaliinsa  kalliokie- 
lekkeen  alle,  mutta  muutti  sitten  suunnitelmansa,  läksi 
kantamaan  sitä  läpi  metsien  ja  saapui  maatuneelle  ladolle. 
Täällä  pimeässä  oli  lehdesvuode  heinäpeitteineen.  Hök- 
kelin edessä  oli  hiilusta,  josta  päättäen  tämä  korsa  tässä 
tiheikössä  saattoi  olla  jonkinlainen  erakon  asunto. 

Henkipatto  hiipi  pois. 

Henna  pyristeli,  hengitti  lyhyesti  ja  kauan,  sitten  ras- 
kaasti ja  pitkään  .  .  .  Hänelle  palautui  tajunta.  Hän  saat- 
toi sekä  kuulla  että  nähdä.  Mutta  hänen  ympärillänsä  oli 
pimeätä.  Lehdet  kahisivat,  metsä  humisi  ja  huokaili.  Toi- 
sinaan rapisivat  puista  putoilevat  pisarat  katolle  ja  tuo- 
huksiin .  .  . 

Henna  ajatteli  olevansa  aitassansa.  Kiiskilässä  kulek- 
sivat hänen  aatoksensa .  .  .  Mutta  sitten  hän  yhtäkkiä 
muisti  jotakin  kauheata.  Hän  muisti  lähteneensä  jonne- 
kin. Muisti  mustan  pukunsa.  Muisti  pukeutumisen,  muisti 
ukon  kysymyksen .  .  .  Muisti  sitten  matkansa  ja  aluksessa 
olemisen  .  .  .  Nyt  ei  hän  enää  uskaltanut  ajatella.  Hänen 
sormensa  hapuilivat  peitettä.  Se  oli  heinäinen.  Hän 
aatosti : 

—  Varmaankin  lepään  tuonelassa.  Täällä  järven  poh- 
jallako sitten  vuoteeni  on?  .  .  . 

Sitten  kului  kauan  aikaa  ...  Se  oli  Hennasta  määrää- 
mätön ajanjakso.  Askeleet  kuuluivat  hiljaiset  ja  hiivis- 
kelevät.  Tajunta  heräsi  jälleen.  Jonkinlaisessa  hämärässä 
loisteessa  katseli  hän  edessään  kauheasti  parroittunutta 
miestä.  Pelottomasti  lausui  hän  raukeasti  ja  silmät  sul- 
jettuina : 

—  Onko  tämä  kuolema?  .  .  . 

—  Ei  kuolema,  vaan  elämä  .  .  . 

Henna  käsitti  tarkoituksen  olevan  henkimaailmasta  ja 
vaikeni,  kunnes  uskalsi: 

—  Kuolema  tämä  on  .  .  .  Tuonela  .  .  . 

—  Elämä  tämä  on  .  .  .  Olette  pelastettu. 

Ja  kun  mies  tarjosi  lämmintä  juomaa  otti  Henna  ja 
joi,  virkistyi  vieläkin  enemmän  ja  tiedusti  sitten: 

—  Missä  minä  sitten  olen?  .  .  . 

—  Turvassa  ja  onnellisesti  pelastunut .  .  .  Metsäihmi- 
sen,  henkipaton  vieraana  olette  .  .  . 

—  Ihminenkö  te  sitten  ?  .  .  . 

—  Ihminen  olen,  vaikka  höyhenistä  ette  lintua  tunne. 
Pelastin  teidät  vastikään  tuolta  lahdelta .  .  . 

—  Se  ei  voi  olla  mahdollista!  .  .  .  Aaltojen  alta  .  .  . 
syvyydestä  ...  Se  ei  voi  olla  mahdollista.  Hän  muisti  sii- 
nä samassa  missä  Konsta  kertoi  olleen  Hiidenkirnun  ja 
että  siellä  pohjalla  seisoo  rautainen  ritari,  mies  kypäri- 
päinen,  kiiltolakki  .  .  .  Mihin  Konsta  sitten  joutui?... 
Vastahan  ruuhessa  yksissä  soutelimme  .  .  . 

Henna  sai  hysteerisen  vilunväristyksen.  Jalat  ja  kädet 
vapisivat.  Pelko  ja  mielenmaltti  muuttui.  Uudet  liikutuk- 
set, heltymykset,  olivat  vakavasti  vaikuttaneet.  Kyyneleet 
alkoivat  taasen  virtailla  hänen  kalpeilta  poskiltansa.  Suo- 
nenvedon tapainen  kouristus  otti  hänet  jälleen  kynsiinsä. 
Koko  ruumis  jännittyi  ja  kovettui  kuin  terästanko.  Kar- 
vanaamainen mies  kävi  levottomaksi.  Hennan  jäsenet 
olivat  kylmät  ja  kankeat  kauttaaltaan.  Sydän  uhkasi  eroit- 
tua  elämästä. 


Vasta  aamun  valjetessa  heräsi  pelastettu. 

Tällä  aikaa  oli  metsäihminen  tehnyt  parhaansa .  .  . 
Pelastustyön  aikana  teki  henkipatto  erään  ihmeellisen 
havainnon.  Hän  alkoi  aavistaa  kuka  tämä  nainen  oli .  .  . 
Olivathan  he  vasta  viime  syksynä  neljin  keskin  Kallio- 
saarelta käsin  eräänä  pimeänä  yönä  yrittäneet  läpi  korpi- 
polkujen  kulkea  Kiiskilään ...  Ja  olivathan  Henna  ja 
Konsta  olleet  kaukaisen  matkan  tuttavia.  Houreissa  lau- 
suttu Konsta-nimi  varmensi  miehelle  aavistuksen,  vaikka- 
kin hänen  kasvonsa  olivat  perinpohjin  muuttuneet,  laih- 
tuneet ja  kalvistuneet.  Henna  raukka  oli  surrut  sanomat- 

tomasti  miestään,  joka  sodan  syliin  suistui  takaisin  palaa- 
mattomiin. 

Kun  sitten  tämä  kivikauden  asukas  oli  itsensä  roh- 
kaissut, saanut  itsensä  jollakin  tavoin  ilmoitetuksi,  alkoi 
jo  Hennakin  uskoa  odottamattoman  tapauksen  todeksi. 
Hänen  voimansa  palautuivat  ja  hän  jaksoi  kuunnella  tätä 
merkillistä  miestä.  Tämän  täytyi  perin  perältäkin  olla 
sama  Aisakki  Metsä,  Amerikan  ajoilta.  Kummallista  kyl- 
lä, kuta  enemmän  noita  karvaisia  kasvoja  katseli,  sitä 
enemmän  sieltä  takaa  alkoivat  paistaa  entisen  Aisakin 
silmät. 

Karva  ihminen  kertoi  nyt  Hennalle  koko  seikkailunsa 
Suomen  luokkasodan  mukana.  Kertoi  miten  oli  elellyt 
vasta  muutamia  viikkoja  tässä  ympäristössä,  koska  oli  sen 
havainnut  sangen  rauhalliseksi.  Kertoi  yöllisistä  ja  roh- 
keista uintimatkoistaan  yli  järven.  Kertoi  kalastajista, 
jotka  hänet  olivat  yllättäneet.  Sanoi  asuneensa  saarissa  ja 
kareilla.  Sanoi  "varastelleensa"  elintarpeita  yhdeltä  yhtä, 
toiselta  toista.  Ja  kumminkaan  ei  ollut  kertaakaan  uskal- 
tanut itseänsä  ilmottaa.  Ja  kun  sitten  monivaiheinen  ker- 
tomus, erittäin  kiintoinen,  oli  muutamilla  piirteillä  pu- 
huttu niin  muistipa  jo  Hennakin  kuinka  häneltäkin  leivät 
ja  lahtanat  itse  aikojaan  olivat  porstuan  kaapista  huven- 
neet. 

Tiesikö  Aisakki  olevansa  Kiiskilän  läheisyydessä,  sitä 
tämä  ei  osannut  sanoa.  Ohrana  ja  "suojelija"  olivat  aina 
urkintansa  asettaneet  niin  hyvin,  että  harvoin  karannut 
vanki  siitä  verkosta  vapauteen  suoriaikse. 

Seuraavan  päivän  ikäpuoleen  Henna  jo  alkoi  ajatella 
kotiin  palaamista. 

Olihan  jo  aika  joutua  takaisin  yölliseltä  seikkailuret- 
keltä. 

Olihan  Kiiskilän  vanha  Antti  tullut  sangen  levotto- 
maksi. Pitkin  pihatanhuita  hän  käyskenteli,  tähysteli  ran- 
taa ja  ulapalle.  Kiersi  lahdelman  ja  pajavuoren  alustan- 
kin, mutta  vanhaan  silmään  ei  ollut  merkkiäkään  Hennas- 
ta jäänyt.  Kaikesta  huolimatta  lypseli  ukko  rauhallisesti 


270 


lehmät.  Laski  raitin  suuveräjän  solkispuut  ales  ja  ajoi 
elukat  sen  ulkopuolelle.  Kepotteli  karjan  perässä  ajoik- 
seen  laitumella  ...  Ja  kun  hän  parahiksi  askarteli  emä- 
lampaan  ympärillä,  niin  jopa  keresti  kiinni  karju  pihassa 
kahta  viikon  vanhaa  kassoskarkkosta.  Ei  ukko  tiennyt 
tarkoin  olivatko  ne  uukkosia  vaiko  pässipuolia  molemmat. 
Siinä  se  tärkein  kysymys  olikin,  minkä  vuoksi  hän  niitä 
alkoi  ahdistaa  sikolätin  salvaan  .  .  . 

Tässä  toimekkaassa  touhussa  oli  mukana  ja  apuna 
Musti ...  Ja  kun  sitten  asian  perille  ajaminen  oli  onnis- 
tunut, saapui  siihen  veräjälle  Hennakin.  Ukko  sirkasi 
häntä  hetken,  mutta  huomasi  iloisemmaksi,  vaikka  pal- 
jonkin kalpeammaksi  entistänsä.  Vanhus  aikoi  muuta- 
malla sanalla  nuhdella,  mutta  jätti  sentään.  Kyseli  kum- 
minkin yhtä  ja  toista.  Niihin  ei  saattanut  Henna  vastata. 
Hän  käveli  vain  horjuvin  askelin  portaille,  joita  pitkin 
nousi  rakkaaseen  kotipirttiin. 

Musti  jäi  keskelle  pihaa  katsomaan  emäntänsä  jäl- 
keen. Kuono  pystyssä  se  nuuski  ja  ihmetteli.  Koiran 
häntä  laskeutui  kerältä  loipalleen  .  .  .  Hetken  perästä  piski 
pyörsi  pihalle  ja  kipasi  siitä  raitti  veräjälle  karjan  jälkeen, 
missä  sillä  oli  kaikkein  parhainta  ja  hauskinta. 

Vanha  Antti  huomasi  Hennan  usein  iltasin  astelevan 
rantaan,  mistä  verkkoineen  sousi  Pajavuoren  alle .  .  . 
Tuumi  silloin  ukko  itselleen : 

—  Vaikka  yrittää  kalaa,  on  tulos  tyhjä. 


31. 

TAISTELIJAN  TIE. 

Sodassa  kulki  Konsta  kuumilla  teillä. 

Alunpitäen  oli  hän  tämänkin  "työn"  ottanut  perinpoh- 
jaisella asiaan  antaumuksella,  samoin  kuin  kunnolliseksi 
tunnetun  miehen  muutkin  yritykset. 

Apealta  tuntui  kuitenkin  kesäöillä  yksin  yöpyä  kuusi- 

koissa  ja  katsella  kuulakan  sinitaivaan  lakeutta.  Avaruu- 
den pilvet  pylvästyivät  ja  kasaantuivat  röykkyinä  kupari- 
kallioina  ilman  pielustoille.  Katselijalla  oli  aikaa  yksin 
aprikoida  ja  miettien  rakentaa  kauniiden  aatosten  jylhiä 
pilviportteja,  mistä  kautta  tiehyt  saattoi  rakentua  taivaan 
esikartanoihin.  Selkosten  selällään  tiheimmässä  viitakoi- 
vistossa  mesimättään  kauniilla  karhunsammaleella  maa- 
tessa sai  katse  mielinmäärin  harhailla  vihreiden  lehvästen 
peitosta  ihanan  avaruuden  mittaamattomuudessa  .  .  .  Toi- 
sinaan sukeusi  tuolla  mäkirinteen  takana  havuisella  vuo- 
teella loikoessa  mieleen  vasta  äsken  eletty  elämäntaival. 
Olisihan  Hennan  herttainen  katse  ja  hellä  käsivarsi  kau- 
lan ympäri  kiedottuna  vasta  oikea  elämän  ilo  ja  sen  täy- 
dellisyys. 

Pikainen  ja  perinpohjainen  voitto  vihollisesta  oli  siinä 
välillä  esteenä  ja  ehdottomasti  oikean  aatteen  ja  ihanteen 
toteutumisen  ehtona  .  .  .  Vasta  tämän  kaiken  suoritettuaan 
saattoi  hän  ajatella  takaisin  rauhaisaan  Saunalahden  Kiis- 
kilään  palaamista.  Vasta  sitten  olisi  rauhaa  rakkaudelle, 
ruumiilliselle  työlle,  sekä  henkiselle  uurastukselle.  Taistel- 
leen, ikuisesta  vihollisestaan  voiton  saaneen  Suomen  pro- 
letariaatin kanssa  vasta  tuntui  riemukevään  sykähtelevä 
soitto  todelliseksi  muuttuvan  .  .  .  Kuinka  kultainen  ja  lois- 
telias olisikaan  silloin  tästä  hetkestä  alkava  historian 
kehto.  Aikakausi  tuudittaisi  uupuneet  urohot  viimeiseen  le- 
poon .  .  .  Kalevainen  kansa  astuisi  taaskin  kerran  omaa, 
mutta  uutta  uraansa,  astuisi  uusiin  maailmoihin.  Nouse- 
ville polville  olisi  eväänä  tulevaisuuden  toivo.  Vapaus 
aukeaisi  kerrankin  osattomille  sorron  saatanallisesta 
ikeestä.  Leskien  ja  orpojen  apetta  ei  karmentaisi  kyynel 
ja  tuska,  ei  koston  kylvö,  ei  kirous  musta,  ei  veljesmurha. 
Ei  kuuluisi  hammasten  kiristys,  ei  koston  korren  karkea 
purenta  ...  Ei !  .  .  .  Huomen,  kultainen  huomen  silloin 
sarastaisi  .  .  .  Tuhansienkin  päivien  takaa  aavistuisi  uumo. 
Uudelleen  ja  yhä  uudelleen  saapuisi  silloin  raatajakansalle 
siunaus  eikä  suru  .  .  .  Aamut  olisivat  ihanat .  .  .  Elämät 
ylväät  ja  näitten  onnen  aikojen  arvoisat .  .  . 

Voitonvarma  Konsta  joutui  näissä  mietteissänsä  ajas- 

taan  edelle.  Hän  joutui  näkemään  miten  joukot  horjui- 
vat .  .  .  Miten  köyhimys  kavalsi  toista  köyhää  .  .  .  Kuinka 
tietämättömyys  asui  osattoman  kiireellä.  Pettäjät  kuiski- 
vat lakkaamatta  kavalaa  käärmeenkieltä.  Rikkaiden  rak- 
kien usuna  alistui  monikin  maineen  miesi  .  .  .  Selvän  syyn 
takia  lyötiin  joukot  hajalle.  Perinpohjin  tuhottiin  ne  Vilp- 
pulan ja  Tampereen  taisteluissa  .  .  . 

Mutta  Lahden  luona  seisoi  hän  vieläkin  tykistöpatte- 
rillansa.  Kokeneena  ja  harjaantuneena  hän  jo  siinä  työs- 
kenteli ja  touhusi.  Unettomana  ja  väsymättömänä  olisi 
hän  kohdaltansa  saattanut  taistelua  jatkaa  kuin  mies  .  .  . 
Johan  osattiin  kanuunien  matkanmittarit  ja  kulmatkin 
ottaa  huomioon.  Punnitukset  selventyivät  päivä  päivältä 
miehistölle.  Tähtäin  vakiintui.  Pommit  alkoivat  putoilla 
niille  paikoille  minne  ne  oli  tarkoitettukin.  Mutta  milloin 
panokset  tykistä  puuttuivat,  lähetti  Konsta  kuulaa  kivää- 
ristä. Mies  valmistui  kaikissa  olosuhteissa  taistelemaan 
kaikilla  aseilla.  Sen  aatteen  elähyttämänä  hän  teki  työtä 
minkä  oli  itseensä  hengittänyt.  Amerikan  hikihelvetit  oli- 
vat hänelle  aikoinaan  opettaneet  tervettä  tietoisuutta. 
Hänen  oikea  arvostelukykynsä  kehittyi.  Kunkin  asian 
osasi  hän  asettaa  omaan  uurnaansa.  Amerikalaisen  prole- 
taarin rinnalla  oli  hän  kämpillä  ja  kaivoksissa,  rautavali- 
moissa  ja  tehtaissa  oppinut  tietoisuutta,  jonka  edessä  so- 
sialidemokratiset  kettuilemiset  kilpistyivät .  .  .  Olihan 
Konsta  tämän  aatteensa  elähyttämänä  vetäytynyt  korven 
kätköjen  hiljaisuuteen.  Aikoinaan  hänkin  kuvitteli  "oman 
kodin"  onnesta  ja  yksinäisyydestä.  Itselleen  ja  Hennal- 
leen oli  tykkänään  tuuminut  antautua  .  .  .  Mutta  kumous 
kutsui  miehen.  Vartiopaikka  oli  suuressa  tehtävässä  hä- 
nelle varattu. 


Viipurin  linnoituksen  vallihaudoilla,  tykkipatterien 
vierellä  katkesi  Konstan  taistelun  tie.  Tästä  kantoivat 
toverit  urohon  punasiskojen  suojiin .  .  .  Kun  valkoiset 
ottivat  Viipurin,  virui  Konsta  heikkona  haavoitettuna  sai- 
rasvuoteellansa. Hänelle  ei  häviön  perinpohjaisuus  kum- 

minkään  paljastunut.  Ja  kun  kuume  oli  ohi,  havaitsi  hän 
sairaalan  henkilökunnan  muuttuneeksi  .  .  . 

Ihmetellen  ympäristöään  teki  hän  vielä  sen  huomion, 
että  häntä  katseltiin  kieroon  ja  kohdeltiin  altakulmain  .  .  . 

Sitten  kului  aikoja. 

Kerran  heräsi  hän  horrosunesta  siihen  kun  kopeat 
sotilaat  korkosaappaissa  ja  kannuksissa  astelivat  sairaa- 
lan kaikuvilla  lattioilla.  Muutamat  heistä  katselivat  kiih- 
keästi kilpiä  sairassänkyjen  jalkapäässä.  Jokaisen  nimen 
tarkistelun  jälkeen  katselivat  käsillä  olevaa  luetteloa .  .  . 
Huone  oli  pitkä  ja  avara  ja  varustettuna  korkeilla  ikku- 
noilla .  .  .  Sängyltä  sängylle  kulki  tarkistelu  .  .  .  Konstan- 
kin vuoteen  vuoro  saapui.  Silloin  viittasi  valkonauhainen 
"asiantuntija."  Komennettu  ymmärsi,  kirjotti  nimen  ja 
numeron  kirjaansa. 

Tarkistus  jatkui  edelleen.  Viereisessä  vuoteessa  kamp- 
paili kuolinkouristuksissa  keltakasvoinen  mies  .  .  .  Konstan 
katse  kiintyi  näihin  kahteen  edellämainittuun  ilmiöön. 
Häntä  puistatti  .  .  .  Hän  tahtoi  kääntää  katseensa  pois 
kuolevasta  ...  Ja  ennenkuin  tarkastus  joukkue  oli  tullut 
vuoderivin  toiseen  päähän  ponnisti  kuoleva  viimeiset  voi- 
mansa. Tuonen  viikatemies  vanui  luisin  käsin  kurkkuun. 
Viimeinen  ote  kamppauksessa  alkoi.  Peite  lennähti  pois. 
Koko  ruumis  ojentui  ja  vapisi  suonenvedon  värisemi- 
sessä.  Lyhyt  piehtaroiminen  herätti  muissakin  huomiota. 
Kuului  pitkä  ja  vaikea  murina.  Kuoleva  kiristi  hampaan- 
sa, poskilihakset  värähtelivät.  Rauhallisuus  astui  vuoteen 
vierelle  .  .  . 

Valkoinen  mies  asteli  heti  luokse. 

Tätä  katsoi  kuollut  avoimilla,  elottomilla  silmillänsä. 

Jähmettynyt  katse  ei  enää  räpähtänyt  .  .  .  Huomiota 
vähääkään  lainaamatta  astelivat  lahtarit  heti  seuraavalle 
ja  seuraavalle  vuoteelle. 

Kaiken  keskellä  kajahti  ankara  ääni : 

—  No !  .  .  .  Ei  muuta  kun  ajakaa  ulos !  .  .  .  Ylös  ja 
ulos ! .  .  . 

Suotta  ei  ollut  Konsta  levoton.  Vaistomaisesti  hapuili 
hän  vuoteen  laitaa  vetääkseen  siitä  itsensä  istualleen. 

Mutta  hänen  siinä  hätäillessä  saapui  valkovaatteinen 
sairaanhoitajatar  vyöliinassa  ja  myssyssä.  Rauhoittavasti 
laski  hän  käden  Konstan  otsalle  ja  painoi  pään  takaisin 
tyynyyn.  Poistuessaan  vaihtoi  hoitajatar  vuode jalkaint en 
nimikilvet  Konstan  ja  kuolleen  naapurin  kesken.  Naiselli- 
nen hienotunteisuus  lumosi  ja  peitti  kaiken.  Tuskin  tätä 
muut  huomasivat  kuin  Konsta  itse.  Joku  valkoryssän 
vimmoissa  kutenut  pohjalainen  pöyhkeilijä  ja  merentakai- 
nen rosvo  hapuili  suuhunsa  Suomen  sanoja  ja  uhosi  mör- 
kömäisellä  äänellä : 

—  Ajeke,  ajeke  ulos  kaike  lehme !  .  .  .  Tehte  nyt  puna- 
lehme  lihu !  ...  Ja  kun  rivo  joukko  oli  jonkun  aikaa  hää- 
rinyt, ajanut  osan  vuoteilla  olleista  ulos,  tarkasti  pahapu- 
heinen  päällikkö  listaansa  ja  sanoi : 

—  Teste  kirja  merkkis  veelä  yks'  Konsti  Kiiskekala! 
Konsti  Kiiskela !  .  .  .  Joku  suomenkielinen  tarkasti  listaa 
ja  oikaisi : 

—  Kuka  se  on  Konsta  Kiiskilä  ?  .  .  .  Nouskaa  ylös 
kuka  on  Konsta  Kiiskilä !  .  .  . 

Komennosta  huolimatta  ei  yhtään  päätä  noussut.  Ka- 
mala tilanne  oli  Konstalle  kokonaan  yllättävä.  Kummin- 
kin makasi  hän  hiljaa  hievahtamatta  ...  Ja  vaikka  huudot 
uusiutuivatkin,  ei  siitä  ollut  apua.  Jopa  kovistettiin  hoita- 
jattarilta : 

—  No  missä  hän  sitten  on?!  Joku  kerkisi  jo  vaina- 
jan nimeä  ja  numerotaulua  tarkastelemaan : 

—  Hyvät  herrat !  .  .  .  Hänhän  on  kuollut !  .  .  . 

—  Ah  vot!  Ka  koi  ni  Kiiskekala  jo  kuollut!  .  .  . 
Päihtynyt,  pärsäävä  komentaja  kulki  kilven  luokse 

jalkojaan  laahaten,  pani  nokkansa  kirjoitukseen  kiinni  ja 
likinäköinen  kun  oli,  luki  vielä  kertaalleen  saman  nimen. 

—  Hente  viekkä !  .  .  .  Viekkä !  Ventta  liitte !  Sat- 
tana  ...  Mite  henele  silmäreikke  tervis  aukki  pitte !  .  .  . 
Hene  on  yks'  suuri  peijoni  elemesse !  Yks'  kettukoira  ja 
kuono  .  .  .  Kandage  henet  lehmekarja  .  .  . 

Virkaintoihinsa  viinan  voimalla  äityneet  havuhattuiset 
"voittajat"  vetivät  kuolleen  miehen  koivista  latana  lattiaa 
pitkin  mukaansa.  Kuolleen  pääkallo  kolisi  kynnyksissä  ja 

askelmissa  .  .  .  Kirous  ja  remakka  röhötys  kajahteli  mies- 
ten mukana  "mureväessä."  Pihamaalta  asti  kuului  ilka- 
moiva nauru  . .  . 

Rosa  Raita  oli  toiminut  valkoisella  alueella. 

Vaarallinen  oli  se  toimi  jota  tämä  nainen  täytti.  Kie- 
lentaitoisuus  sekä  sivistys  asetti  onnistuneesti  valittuna 
Rosan  sinne.  Sentähden  taisi  käydä  laatuun  yksi  ja  toi- 
nen tuuma.  Valkoisessa  ambulanssissa  oli  tämä  saanut 
paikan.  Kumminkin  oli  Riihimäellä  eräs  hänen  uskallettu 
yrityksensä  punaisten  hyväksi  saattanut  hänen  nautti- 
mansa luottamuksen  horjumaan.  Silloin  piti  vähältä  ettei 
tullut  paljastetuksi.  Kielitaitoisuus  ja  oveluus  astuivat 
silloin  avuksi .  .  .  Hän  vapautti  näet  neljä  vastavakoilusta 
epäiltyä  urkkijaa.  Tässä  vankien  vapauttamistouhussa 
taisi  kesken  kaiken  tulla  yllätetyksi  .  .  .  Eipä  siinä  aikaa 
menetetty.  Pikatuomiokin  jo  lankesi,  mutta  peruutus  sitä 
seurasi  heti.  Pääsipä  vielä  entiseen  toimeensakin  .  .  .  Oli- 
vathan suuret  isänmaalliset  voitot  riemastuttaneet  ylipääl- 
liköltä .  .  .  Kumminkin  jatkui  silmälläpito. 

Vastoinkäymisistään  huolimatta  tunkeutuivat  kaikki- 
alla valkoiset  joukot  eteenpäin.  Rosa  piti  mahdollisuuksia 
silmällä.  Tämä  hänen  rohkeutensa  heikensi  epäilijöitä, 
jopa  hankki  hänelle  pikemmin  luottamusta  ja  kunniaa. 

Aina  siitä  hetkestä  alkaen  etsi  hän  vangittujen  jou- 
kosta miestään  .  .  .  Kentillä,  juoksuhaudoissa  ja  sairaa- 
loissa liikkui  hän  lakkaamatta .  .  .  Villinä  aaveena  kiisi 
hän  kaikkialla  väsymättä.  Samalla  jatkoi  hän  apuansa 
haavoissa  kärsiville  piehtaroiville  vihollisille.  Missä  taasen 
neuvokkuutta  ylettyi,  siellä  auttoi  vankeja  vapauteen  .  .  . 
Tietoja  sopi  tuskin  enää  etelään  antaa.  Tuskin  niistä  enää 
apua  olikaan.  Lähetykset  jäivät  kumminkin  punaisten 
luokse  tulematta. 

Pietarilaisilta  haavoittuneilta  punakaartilaisilta,  jotka 
jäivät  valkoisten  jalkoihin  ja  jotka  osuivat  hänen  eteensä 
sai  Rosa  kuulla  Aisakista  outoja  sanomia.  Tämä  oli  jou- 
tunut vangiksi  Toijalassa  ja  saman  tien  tullut  telotetuksi. 
Se  ilmoitus  oli  ainoa,  mutta  vahvistamaton.  Mitään  muuta 

ei  kenkään  maininnut.  Ja  vaikka  Toijalasta  tiedusteltiin, 
jäi  kysymys  vaille  vastausta. 

Tämän  tapauksen  jälkeen  kypsyi  Rosassa  kauaskan- 
toisa  koston  tuuma.  Aisakin  kuolema  tuli  tavalla  tahi  toi- 
sella maksaa  kaksin  kerroin  takaisin.  Hän  etsiskeli  juuri 
tätä  tilaisuutta  kun  yhtäkkiä  Konsta  ilmestyi  kaiken  kes- 
kelle. Tässä  pisti  Rosalle  heti  päähän  uusi  tuuma .  .  . 
Maksoi  näet  yrittää.  Konsta  oli  pelastettava  vaikka  se 
tapahtuisi  uhrautumisen  uhallakin,  taikka  sitten  taistella 
ja  kaatua  tämän  vuoteen  vieressä.  Sentähden  hän  kantoi 
kuoleman  asetta.  Sentähden  hän  seurasi  päättäväisyydellä 
äsken  tapahtuneiden  raakalaisten  touhuja .  .  .  Kaikeksi 
onneksi  yritys  oli  käynyt  laatuun  toisella  tavalla.  Tämä 
tyydytti  sekä  tyynnytti  Rosaa. 

Pyynnöstänsä  sai  hoitajatar  jäädä  tähän  sairaalaan. 

Kului  kuukausi  .  .  .  jopa  toinenkin. 

Tällä  aikaa  oli  Konsta  toipunut.  Nyt  puuttui  vain 
uskallusta  poistua  kadulle  ja  karata  kotiin.  Tästä  kaikesta 
ehkäisivät  ne  jokapäiväiset  viestit  joita  suusta  suuhun, 
lehdestä  lehteen  ja  päivästä  päivään  kerrottiin  .  .  .  Ennen 
kuulumattomia  pöyristyttäviä  viestejä  toi  tullessaan  jokai- 
nen ilmansuunta  ja  henkäys  .  .  .  Konstan  kotipaikoilta 
saapuivat  viestit  rajuina  valkoisen  terrorin  ukkossäinä  .  .  . 
Hän  mietiskeli  tapaa,  millä  olisi  kiitollisuuttaan  elämänsä 
pelastajalle  osottanut.  Rosa  liikuskeli  sillä  aikaa  lakkaa- 
matta läheisyydessä  ja  kulutti  aikansa  omilla  teillänsä. 

Eräänä  päivänä  toi  hänen  hoitajattarensa  Konstalle 
tiedon,  että  tie  on  auki  itään.  Suuri  Venäjä  oli  avannut 
sylinsä.  Vapaus  siellä  vuotteli  poloista  poikaansa.  Mutta 
kolo  jonka  kautta  sinne  tuli  kulkea  saattoi  olla  yhden 
ura,  kentiesi  kahden  korkeintaan.  Jossakin  rantapensai- 
kossa venheineen  yön  siimeksessä  sanatoin  mies.  Kalas- 
taja puvulta  ja  tamineiltansa.  Uskallettu  seikkailu  odotti. 

Silloin  hävisi  sairaalasta  kaksi  miestä,  samoin  hävisi 
sai  raanhoita  j  atarkin . 

32. 

KODIN  KAIPUU. 

Viipurista  painoi  Konsta  rajan  itäiselle  puolen. 

Mutta  heti  rajan  yli  astuessaan  tuntui  hänestä  tyh- 
jältä. Tuntui  kuin  jotakin  olisi  jäänyt .  .  .  Vastustamatoin 
palaamisen  halu  yllätti  hänet  jokaisella  askelmalla.  Hän 
ei  voinut  millään  mielestään  unohtaa  kotia.  Vaikkapa  het- 
kenkin jälleennäkeminen  olisi  tuonut  tunnonrauhan. 
Olispa  hän  yhden  ainoan  silmäyksen  perästä  ollut  valmis 
unohtamaan  ikipäiviksi  pois  syntymäseudun  ja  Saunalah- 
den .  .  .  Siellä  rakkaassa  sopukassa  oli  ypöyksin  orpona 
Henna.  Kentiesi  valkoiset  häntä  vainosivat?  Ehkä  kiusasi 
isänmaan  hurtta  isää  vankeudessa?...  Mies  katui  pian 
syvästi  sitä,  ettei  ollut  käynyt  kotona  ilmaisemassa  itsensä 
elämäntoverillensa.  Rauhaa  ei  saanut. 

Ei  ollut  kulunut  kauan  aikaa  kun  Konsta  oli  tehnyt 
uuden  päätöksen. 

Vaarallisen  seikkailun  hän  valitsi  uhallakin,  vaikka  se 
päättyisi  kuinka  lyhyeen.  Lahtarien  ja  ohranoiden  esteet 
olivat  pienet  sen  tuskan  ja  kaipauksen  rinnalla  mitä  hän 
sydämessänsä  tunsi.  Saunalahti  ja  Kiiskilä  oli  nähtävä 
maksoi  mitä  maksoi. 

Mies  kulki  eteenpäin  yötä  päivää.  Äärettömiä  ponnis- 
teluja ja  vastuksia  kestämään  oli  miehen  ruumis  ja  henki 
karaistunut.  Väsymättömänä  ja  jalan  juosten  hän  astui 
valkoisen  jalopeuran  maalirajaa  kohden.  Mutta  kuinkas 
kävikään?  Joutui  kiinni.  Tuotiin  punaisten  esikuntaan.  .  . 
Tutkittiin  .  .  .  Joutui  Spalernajaan.  Istui  vankeudessa 
kuun,  istui  kaksi  .  .  .  Pääsi  irti.  Yritti  uudelleen,  onnistui. 

Kuin  nälkäinen  susi  hiiviskeli  hän  yöt  iltahämärästä 
aamukajastukselle  saakka.  Ihmisten  ilmoille  puuttumatta 
hän  samosi  metsiä  ja  korpia.  Silpoi  suorin  matkoin  erä- 
taipaleita.  Missä  tien  tapasi  tahi  polun  poikitse  pistäikse 
oli  siitä  sivuun  mentävä.  Kaipauksen  ikävä  koi  kalvoi 
povella.  Toisinaan  riensi  hän  kuin  peto  takaa-ajcttuna, 

läähättävänä,  aivan  joutumaisillaan  hurtan  otukseksi  ja 
ansaan.  Hän  loikki  pitkäjalkaisena  ilveksenä  havumetsien 
halki.  Pehmeät  nevat  kahloi  kaartelematta .  .  .  Hänen  jal- 
kineensa hajosivat.  Vuorten  teräväsyr jäiset  paadet  viilte- 
livät  pohjat  ja  päälliset.  Risut  repivät  housut  lahkeista 
halki.  Reuskat  leuhahtelivat  paljaissa  polvissa. 

Hänen  vastaansa  saapuneet  ihmiset  hämmästyivät. 
Naiset  peljästyivät  pahanpäiväisesti.  Huutaen  pötkivät 
lapset  häntä  pakoon.  Mutta  toisinaan  haalattiin  miessakki 
kokoon  kiireessä.  Suojelijat  läksivät  usuina  "ryövärin" 
perään  voimalla  ja  väellä,  kiinniottamaan  tahi  ampumaan 
otus  .  .  .  Takaa-ajo  osottautui  kumminkin  tehottomaksi. 
Otus  koipelsi  korpiin  korvan  kuulumattomiin  .  .  . 

Toisinaan  ei  hän  tiennyt  matkansa  suunnasta  mitään. 
Aurinko  oli  hänelle  ainoa  osviitta.  Länttä  ja  lounasta 
kohden  hän  viittoi.  Hämettä  kohden  hänellä  oli  tässä 
mitta  ja  määrä. 

Hänen  yhtäjaksoinen  juoksunsa  koski  sitkeimpäänkin 
mieheen. 

Toisinaan  oli  kiertäen  ja  kaartaen  kulettava  kyliä  ja 
kartettava  kaupunkeja  .  .  .  Yhdeksän  päivän  perästä  ilmes- 
tyi hänen  eteensä  suuren  ja  siintävän  Puulaveden  ulappa. 
Ihmisiltä  ei  hän  mitään  kysynyt.  Ehtoohämy  oli  käsillä. 
Metsätaipaleen  takana  tuolla  kohtasi  rajamerkin.  Valkoi- 
seen viisariin  oli  punaisen  paalun  nokassa  maalattuina 
sanat :  "Hirvensalmi — Hartola." 

33. 

MAKKARA  JAUHOPUSSI. 

Vesireitin  vahvassa  putouksessa  pyöri  jalkamylly. 

Konsta  katseli  myllyä  metsästä  jokiäyräältä  missä  hän 
oli  törmän  päällä  .  .  .  Hän  mietiskeli  hetken.  Äkkiä  huo- 
masi hän  vasemmalla  tien,  mistä  kuulosti  kuorman  ja 
lossirattaan  loksuttelua.  Hän  kuulosti  sekä  katsoi.  Hepo 
kuormineen  seisahtui. 

Ylen  ahneesti  väjyi  repaleinen,  nälkiintynyt  mies  myl- 
lyä. Nälkä  kuroi  hänen  suolensa  sitte  saranalle,  että  kivet- 
kin  jo  alkoivat  silmissä  leivälle  paistaa.  Tässä  tilassa  oli 
myllyn  tapaaminen  ja  jauhetuksen  jyry  korvissa  odotta- 
matoin  ilmestys.  Hänellä  oli  tuska,  polttava  tuska. 

Ilman  muuta  asteli  hän  alas  pensaiden  peittämää  vie- 
remää. Konsta  kulki  kuin  palukan  perässä  asteleva  vuohi 
kaula  kurkolla,  katse  yhteen  ainoaan  kohtaan  kiintyneenä. 
Kuola  ja  kino  välähteli  kurkussa.  Aavistus  ja  vaisto  elin- 
kipenestä  ohjasivat  miestä.  Järjen  kanssa  tässä  ei  ollut 
mitään  tekemistä. 

Hän  saapui  portaalle,  hiipi  muutamalla  askeleella 
aukean  kopin  kynnykselle.  Myllyn  ovesta  astui  isäntä  ulos 
ja  nousi  suoraa  päätä  putki  ruuhelle.  Mutta  pyörivien  myl- 
lynkivien  alta  hivahti  viimeinen  jumalanviljan  hetale.  Ja 
kun  jauhoterät  iskivät  yhteen  ja  viskasivat  käryä  ja  kipi- 
nöitä, päästi  isäntä  parahiksi  vinttapuunvarresta  vitsa- 
jukon  ja  ruuhen  kurkkuun  jysähti  mahtavan  paksu  lank- 
kuinen  Iata.  Silloin  kuohahti  vesi  ja  halkesi  heti  kauaksi 
ruuhen  kahta  puolta.  Vanhat  ja  sammaltuneet  solkispuut 
vapisivat  ja  uhosivat  veden  voimaa  ja  valtaa  .  . . 

Mutta  silloinpas  oli  Konstan  hetkikin  lyönyt.  Nälki- 
mykselle  koitti  otollinen  aika.  Sutena  hän  hyökkäsi  kiinni 
makkarapussiin  jauhotorven  alla.  Saaliinsa  sai  ja  ryykäsi 
ulos  ovessa  vastaantulevaa  isäntää,  joka  töytäyksestä  tuu- 
pertui koivet  pystyyn  koivunkuorilaatikkoon.  Mutta  mak- 
karajauhopussin  kanssa  painoi  pelottava  peto  suoraa 
päätä  petäjikköön. 

Ennenkuin  ällistyneet  myllärit  oikein  vääntyivät  pys- 
tyynkään ja  ennenkuin  heissä  saattoi  nousta  edes  suuttu- 
muksen kuhiseva  kiukku,  huomasivat  he  vasta  ajan  pe- 
rästä, että  tässähän  oli  ihan  ilmeinen  punikki  ja  metsä- 
rosvo  alkanut  elostella !  Vallan  selvä  voro !  Karvainen 
naama,  karvaiset,  paljaat  kintut  ja  roiston,  ihan  ilmeet 
roiston  reidet .  .  .  Tämähän  oli  jo  sentään  liikaa  itsellensä 
pitäjän  suurimmare  suojelijapohatalle ! 

Jykevä  jauhoseikäinen  isäntä  ähisi.  Paremman  aseen 
puutteessa  hän  taittoi  siitä  viereltä  perunavarsihaasian 

pisimmän  ja  paksuimman  tyviriu'un.  Karkea  kiroilu  kat- 
kesi yhtärintaa  aidaksen  kanssa  sanoiksi : 

—  Ryytimaan  p — le !  .  .  .  Nythän  ei  ole  enää  millään 
väliä ! 

—  Mikä  !  ?  .  .  .  Kuka  se  oli !  ?  .  .  . 

—  Tuhannen  tuhatta  nelijalkaista!  Keskellä  herran 
kirkkopyhää  hyppelevät  punikit  silmille !  .  .  . 

—  Punikkiko !?.... 

—  Sorkkineen  ja  koipineen  punikki !  Minä  arvaan 
niitä  kiitelevän  täällä  metsissä  .  .  . 

Ennättämättä  enempää  jaaritella  juoksivat  myllärit 
metsään  sinne  hävinneen  suuntaan.  Limikossa  husutti  isä 
poikaansa : 

—  Paina !  Paina  Justus !  .  .  .  Kanakvyöristä  älä  hel- 
litä !  .  .  .  Ammu  kelvotonta !  .  .  .  Ukko  itse  alkoi  heti  ähis- 
tä,  jäi  jälkeen  ja  haapparoi  kiroten  sinne  tänne.  Justus  ei 
hellittänyt !  Hän  juoksi  ja  juoksi,  laukoi  tyhjäksi  tasku- 
aseensa. Sen  kuulat  lentelivät  oikeaan  ja  vasempaan. 

Taajan  kuusimetsän  sisässä  asui  tumma  hämäryys. 

Aurinko  pääsi  heittämään  korkeaan  näreikköön  ka- 
pean säikeen  säteistään.  Puolenpäivän  aikana  valo  vain 
hetken  väipähti  ja  peittyi  sitten  taasen  pois.  Nämä  säteet 
kurkistivat  syvälle  hiljaisuuden  peittoon,  missä  maatui 
matala  lahonnut  sysisauna. 

Ränstyneen  mökin  murentuneet  nurkat  irvistivät  avoi- 
milla salvoimilla  kuin  hampaattomat  ikeneet.  Vihreä  sam- 
mal varjosti  ammoin  ihmisasuntona  olleen  kojun  koko- 
naan huomaamattomaksi.  Ainoastaan  musta  oviaukko 
ammotti  aarniokuusen  kupeella.  Katolla,  kurkihirren  toi- 
sella puolen  kasvoi  vehertävä  koivu,  mutta  toinen  puoli 
vesikatosta  olikin  pudonnut  alas  ja  aukosta  kohosi  ulos 
ilmoille  upea  tukkipuu.  Sen  latvus  huojui  kunnioitetta- 
vassa korkeudessa  ja  pudisteli  silloin  tällöin  neulasia  mii- 
luko juvanhuksen  harteille. 

Kuinka  lieneekin  Konstan  polkuun  yhyttänyt  tämä 
autio  tupa. 

Illan  hämäryys  muuttui  mustaksi  syyskesän  yöksi, 

mikä  aamupuolille  asti  pysyi  kuuttomana,  valaisematto- 
mana. Perin  väsynyt  matkamies  horjui  tähän  tupaan. 
Kipeiksi  paisuneet  jalat  olivat  aivan  haavoissa.  Risut  repi- 
vät naarmuja.  Viidakko  oli  häneltä  muut  verhot  riepoit- 
tanut  ja  vienyt.  Läähättävänä  koirana  oikaisi  hän  suoraa 
päätä  mullan  ja  sammaleen  sekaan.  Hetken  aikaan  kun 
siinä  huohotti  ja  makasi  tuntui  sydän  toki  tasoittuvan. 
Rinta  aaltoili  voimakkaasti.  Pitkän  matkan  juoksu  ja 
ponnistelu  elämän  ja  hengen  edestä  ajoi  ihmistä  kaikkia 
mahdottomuuksia  vastaan.  Niin  oli  hän  viillättänyt  kuin 
vuorikauris.  Juoksi  illat,  juoksi  aamut,  juoksi  yön  puoles- 
takin yli.  Nytpä  tässä  sai  toki  tuokion  levon.  Rentona 
hän  heitteleikse  ja  piehtaroitsi  suden  pitkällä  sammaleella. 
Selkosten  selällään  katseli  avoimen  kattoaukon  kautta 
yötaivasta.  Korkealla  siellä  oli  syttynyt  yksi  ainoa  täh- 
tönen .  .  . 

Kahden  viimeisen  vuorokauden  paasto  kurniskeli  jo 
taasen  suolistoa.  Vielä  kerta  nuoleskeli  hän  kauttaaltan 
makkarajauhopussin  turut,  mietiskeli  sitä  sanomatonta 
tuskaa,  mitä  oli  vasta  kärsinyt  ankarasta  vatsapoltosta, 
minkä  äkillinen  suurus  suolistossa  oli  saanut  aikaan.  Tyy- 
ten taasen  nälkiintyneenä  hän  tuli  miettineeksi  ravinnon- 
hankintakeinoja  .  .  .  Siinä  kuului  hänen  korvinsa  jostakin 
laineiden  läheistä  loisketta.  Hän  aikoi  nousta  ottamaan 
selvää,  mutta  jäsenet  eivät  mitenkään  totelleet  .  .  .  Useam- 
man yrityksen  jälkeen  sai  hän  kumminkin  noustuksi  ja 
laahautui  rannalle. 

Hän  uskoi  keksineensä  viisaankin  tuuman.  Hatullaan 
hän  kävi  vinttaamaan  vettä,  jolla  liuotti  jauhointuneen 
säkin.  Sen  jälkeen  hän  kiersi  sen  käsin  ruuville  kuin 
pyyätyn  paidan.  Säkistä  norahtanut  vesi  valui  hattuun. 
Hän  toisti  saman  työn  tyystin  ja  tarkkaan  puolikymmentä 
kertaa.  Jopa  jauhopussi  silloin  oli  puhdas  ja  vapaa  kai- 
kesta kylläisestä  .  .  .  Yhtämittaa  ja  erittäin  himokkaasti 
hän  joi  haalistuneen  jauhoveden  suuhunsa.  Lopulta  ei 
vatsa  tahtonut  kaikkea  vetää,  mutta  hetkisen  väliajat  ja 
VUOttelemiset  tekivät  tilaa.  Yltyvä  nälkä  jaksatti  kinnas- 
telua.  Maha  killittikin  kuin  koirasteeren  kivispiira  kovana 

ja  täyteisenä.  Kireenä  ja  isona  se  kurahteli  ja  kurnaili 
omia  aikojaan. 

Hetken  hän  kuunteli  taukoamatonta  ruuansulatuksen 
toimintaa,  viskasi  valahtaneen  säkin  katajapensaan  päälle. 
Jaksamatta  pitemmältä  vastustaa  unta  hän  kuori  kalliolta 
kuivan  sammalturkin  syliinsä,  palasi  takaisin  kuusikon 
kojuun,  asettui  sen  alle,  taisteli  vatsanpolttoja  vastaan 
kunnes  siihen  nukkui. 

Konsta  uneksui  olevansa  Kiiskilän  pihalla. 

Hän  oli  siihen  tullut  pakkapuhtaissa,  kahisevissa  kal- 
sonkihousuissa.  Kuuman  ja  suloisen  kylvyn  jälkeen  oli 
hän  vilvoittelun  aikana  saunan  seinustalla  vetänyt  ne 
päälleen.  Hänen  aikomuksenaan  oli  olevinaan  lähteä  pit- 
källe ja  vaivaloiselle  matkalle.  Monimutkaisena  ojentui 
elon  unkea  ulappa  .  .  .  Hänen  äitinsä  hääri  siinä  vanhan 
ja  maatuneen  pirtin  vaiheilla  pojan  matkaeväiden  valmis- 
telupuuhissa.  Evästeli  emo  ainuttansa  neuvoilla  nietos- 
tielle  :  "Poikani  ainoo,  kulje  miesnä  maailmalla .  .  .  Palaa 
kerran  kartanooni  lehväin  alle .  .  Vuoroin  oli  hänen 
apea  ja  altis  mielensä  valmis  nousemaan  kuumille  kihu- 
loille.  Vuoroin  emo  unohti  poikansa  ikävät.  Vanha  nainen 
pyyhkieli  sairaita  silmiänsä  kirjavan  liinan  kulmiin. 

Sitten  ikäänkuin  monien  vierineitten  vuosien  takaa 
kumotti  Kiiskilän  uusi  ja  upea  pirtin  pääty .  .  .  Vene 
odotti  rantamalla  valmiina  saniaisella  paljakalla  puoliksi 
veden  varaan  työnnettynä.  Paattiin  kantoi  Konstan  äiti 
suolaisen  siniäispytyn.  Amerikan  evääksi  emo  tätä  tar- 
kotti.  Lisäksi  otti  kaksitoista  reikäleipää  alas  aitan  orsi- 
vaikkanalta  ja  solautti  ne  säkkiin.  Puhtoisen  piikkopussin 
turuloihin  pujotti  vanha  vaimo  punennaisviinekkeet  ja 
Konsta  heitti  pussin  niistä  riippumaan  oikean  olkansa 
yli  .  .  .  Isäkin  ilmaantui  siihen  rihlapyssyineen  ja  rensse- 
leineen.  Kehoitteli  poikaansa  ampumaan  "mustan  joutse- 
nen" salmisaaren  selältä.  Öisin  kuului  joiku  yksin  uisken- 
televalta linnulta  sen  keinuessa  tummalla  veden  kalvolla 
Vaarakallion  alla. 

Unisena  katseli  Konsta  kaunista  untansa,  vaikka  sil- 

mät  olivat  selkoselällään.  Ahmattina  hamusi  hän  kiinni 
rapeaksi  kuivanneen  reikäleivän  irtaimeen  kannikkaan. 
Makea  siniäispytty  piti  nappulasta  avattaman.  Piti  hiuka- 
palaksi  ja  maistiaisiksi  kesken  kaiken  himossa  hitkaista. 
Ilmehikkään  eläväksi  loi  katse  kaiken  ...  Ja  kun  uneksija 
jo  istuallaan  ollen  etsi  sivultansa  siniäispyttyä  ja  kopeloi 
koppelin  kaikilta  puolin,  hälveni  ihana  uni  ja  todellisuus 
ja  onnettomuus  ympäröitsi  häntä  .  .  . 

Kuumat  olivat  kyyneleet  yksinäisen  erakon  poski- 
päillä. Ikävä  ja  kaihoisa  kaipaus  apeutti  ja  partaleukainen 
mies  nyyhki  kuin  lapsi,  kunnes  uupui  uudelleen  uneen. 

Vetten  kalvolla  kimalteli  aikaisen  aamun  kultainen 
kirkkaus.  Lahdelman  läikkyvä  päily  kuvasteli  tuuheiden 
oksain  alatse  pensaikkoon.  Hämärässä  majassa  nukkuvan 
miehen  silmät  raottuivat.  Ulkoinen  valo  häikäisi  hirveästi. 
Hän  oli  nukkunut  perinpohjaisesti,  liikkumatta  levännyt 
maassa  kuin  lattoinen  lauta,  nukkunut  vuorokauden,  ken- 
tiesi  kaksi.  Kuinka  paikat  tuntuivatkin  piristyneiltä. 

Hänen  korvissansa  kuului  airojen  loiske,  sitten  risujen 
rahinaa  ja  astunnan  alla  katkeilemista.  Hiljainen,  etäinen 
onkimiesten  mumina.  Yritys  nousemiseen  ilmaisi  pään 
lyijynraskaaksi.  Hän  vaipui  alas  uuteen  uneen.  Hän  oli 
nyt  olevinaan  Saunalahden  selällä.  Siellä  souteli  Vellamon 
neitosia  leikiten  laineiden  vaahtopäillä  kuohuilla.  Ne  ajeli- 
vat aaltojen  vyöryvillä  varsoilla  .  .  .  Konsta  katsoi  sitä 
ruuhesta  ja  onki. 

Jopa  yksi  vedetär  uskalsi  uida  hänen  vierellensä.  Ihan 
ruuhen  reunalle  saapui.  Sen  hiukset  valuivat  valtoimina. 
Kuplista  sekä  kaijakoista  oli  sillä  seppele  kulmilla  ja  kau- 
lassansa. Konsta  katsoi  neittä  kauan.  Hän  katsoi  sitä 
kivettynein  kasvoin  ja  oudostelevin  ilmein  .  .  .  Ilmi  elävä 
Henna !  ?  Jopa  todella  Henna !  .  .  .  Silloin  hän  tahtoi  sul- 
kea syliinsä  ainokaisen  aurinkoisessa  maailmassa.  Mutta 
tämä  väistyi  hiljaa,  hitaasti  käden  koskemattomille.  Väis- 
tyi vain,  vaikka  toinen  häntä  kuinka  tahtoi  ja  vihitteli. 
Hymyili  vain  taukeasti,  suruisasti.  Sitten  heitti  hänet 
laine  kevyesti  loitommalle  ulapalle  .  .  . 

Konsta  kohosi  sammalpeiton  alta,  syöksyi  suin  päin  ja 
sokeana  ovelle  ja  ulos.  Hän  haparoitsi  puita,  koetteli 
maata.  Varmuuden  vuoksi  hän  tahtoi  tietää  oliko  hän 
todella  kuivalla  maalla. 

Tajunta  tuli  takaisin.  Mies  löysi  itsensä  istumassa 
erakkosaunan  lahonneella  kynnyksellä.  Ruumiiltansa  oli 
pakolainen  kipeänä,  kankeana,  pettyneenä,  alas  painettu- 
na, nääntyneenä  ja  vainottuna. 

Puoli  reisiin  paljastuivat  jalat,  karvaiset  sääret  ja  pol- 
vet. Kuinka  monta  haavaa  niissä  olikaan.  Oikeassa  jalka- 
pohjassa kivisti  katkennut  teikki.  Hän  vetäisi  ulos  pistä- 
vän tervaksentikun,  mutta  haavan  pohjalla  siellä  mojuili 
pahasti  santa  ja  sora.  Pikkuvarpaat  olivat  kummatkin 
ilman  kynsiä.  Räsytukot  tollottivat  niissä.  Pahoin  olivat 
"ulommaiset  etanat"  saaneet  iskuja.  Turvonneina  pilkisti- 
vät ja  ulontuivat  ne  omaan  itsepäiseen  suuntaansa. 

Auringonpaisteinen  veden  kalvo  kumotti. 

Aava  ulappa  läikkyili.  Sen  tausta  oli  etäinen,  siintävä 
ja  sininen.  Vuoret  uppoutuivat  rinteiden  taa,  tahi  kohotti- 
vat kunnaitaan  taiteellisina  kaarina. 

Vainottu  pääsi  tavalla  tahi  toisella  selville  siitä,  että 
hänen  untansa  oli  kestänyt  kaksi  yötä  ja  päivää.  Vähin 
erin  ilostui  hän  tarpeeseen  tulleesta  levosta.  Unen  tuotta- 
ma onni  ympäröitsi  hänet .  .  .  Suoritetun  matkan  tyydyt- 
tävä tunne  toi  tiedon  jälleennäkemisen  toivosta.  Konsta 
kiiskotteli  ja  oikoili  jäytyneitä  kinttu  jänteitänsä.  Vihdoin 
hän  nousi  ylös,  asteli  rannalle,  riisui  reuhkaiset  ketineet 
päältään  ja  heittäysi  veden  viekottelevaan  helmaan,  mikä 
ei  päästänyt  poloista  puhtaaksi  peseytymättä.  Hikinen, 
liassa  hautunut  ruumis  olikin  jo  aikoja  sitten  kylpyä 
vaatinut. 

Virkistynein  mielin  hän  nyt  äidin  muistoa  mietiskeli. 
Miten  kaunis  ja  ihana  oli  hänen  unensa  ollut.  Se  oli  yhtä 
kaunis  kuin  se  päivä,  jona  hän  paatin  rantapaljakalta  pois 
työnsi  ja  isän  kanssa  Amerikan  matkan  alkuvaiheisiin 
eteni.  Sinne  oli  äiti  ainiaaksi  jäänyt  rantamalle.  Hänen 
sanansa,  jotka  hän  viime  syleilyssä  oli  lausunut,  kaikuivat 

korvissa  vuosien  varsilla  ainaisesti :  'Suo  hetki  mulle  vii- 
meiseni !  Kun  palaat  mailta  kaukaisilta  kartanooni  syleillä 
mua  voit,  vaikka  onkin  kumpu  syltäinen  rinnoillani.  Suu- 
delmasi kalmiston  kukkiin  paina,  ne  kastehelmet  ovat  ilo- 
kyyneleeni." 

Poika  muisti  laiminlyöneensä  äidin  kutsun.  Maailma 
ja  turha  juoksu  oli  kaiken  ajan  ottanut. 

Siinä  mietteissänsä  huomasi  hän  veneen  kölin  kyntä- 
män vaon  rannan  hietikossa.  Huomasipa  vielä  ihmisjäljet, 
sekä  merkit  äskenolleesta  nuotiosta  pengermän  päällä. 
Tämä  kaikki  oli  lähellä  maatunutta  majaa  kallion  alla, 
kuusikon  taustalla.  Silloin  päätteli  Konsta: 

—  Lahtareita  .  .  .  ma  arvaan.  Mua  etsiskelevät  itsepäi- 
sen ilkeästi. 

Elanneilta  siitä  löysi  suolaista  lahnaa  liuskan,  löysi 
ruodon  sekä  pään.  Mikä  onni !  Mikä  siunattu  särvin,  hiu- 
kapala  ennenkuulumaton !  .  .  .  Olipa  siinä  vierellä  suden- 
sammalmättähällä  vielä  naisen  kampa.  Konsta  katseli  ka- 
pinetta. Käänsi  puolin  ja  toisin.  Lopulta  otti  esineen  kä- 
teensä. Kuinka  kummallista.  Kuttaperkaiseen  pintaan  oli 
piirretty  "Henna." 

Mitä  tämä  merkitsi?  Konsta  luki  ja  luki  sanaa  kum- 
minkaan ymmärtämättä.  Pian  selkeni  hänelle  aavistus : 
Kampa  ei  voinut  olla  kenenkään  muun  kuin  Hennan  oma. 
Ken  ja  mistä?  Kysy:  ken  ja  mistä? 

Turhaan  hän  tuhannet  kerrat  vainusi  vastausta.  Hän 
kyseli  itseltänsä.  Turhaan  kyseli,  turhaan  vastaili  tähän 
merkillisyyteen.  Hän  kierteli  sitten  ympäristön.  Kaarteli 
tuolta  ja  täältä.  Sitten  huudahti,  jopa  huikkasikin,  vaan 
vastausta  ei  tullut. 

Nyt  hän  vaipui  epätoivoon  ja  synkkiin  mietelmiin. 
Turhaan  ja  tuloksetta  hän  ulapan  yli  tähyili.  Jossain 
ylempänä  oli  ainoa  todistus  tyynessä  erämaassa.  Yksinäi- 
syydessä äsken  palaneen  nuotion  sinervä  savu  hienoisena 
siltana  kiehtoili.  Lähellä  puiden  latvuksia,  vaikenevassa 
tyvenessä  yleni  utuisa  usva  .  .  .  Mutta  itsepintaisesti  ka- 
jahtivat sanat  ja  hoihkasu : 

—  Henna  !  .  .  .  Henna  ! 

Huuto  toistuili  yhäkin  yltiöpäisemmin.  Huutaja  pian 
joutui  kiihtymään,  jopa  raivosi : 

—  Henna !  .  .  .  Henna !  .  .  .  Henna !  .  .  .  Henna !  .  .  . 
Huutoihin  vastasi  kaiku : 

—  Henna !  .  .  .  Henna !  .  .  . 

Mies  herkesi  vasta  iltapäivällä  etsinnästä.  Sitten  pai- 
nui päättäväisenä  uudelle  taipaleelle.  Polttavan  kaipuun 
ja  kyselyn  tukahduttavaan  vastaamattomuuteen  ja  myk- 
kyyteen ei  kirvonnut  mistään  vastauksen  kaikua.  Johto- 
päätelmät  olivat  hänellä  tavattoman  ristiriitaiset .  .  .  Oli- 
han hänelle  ilmestynyt  esine,  Hennan  kampa  ja  kenen- 
kään muun  kuin  hänen  se  ei  ollut.  Konsta  muisti  itse 
kenkäkaupan,  lautakäytävän,  punamultaiset  kaivantotiet. 
Iromvoodin  ajoilta  elämä  yhtäkkiä  esiin  loihtui.  Ilmielä- 
vänä se  ilta  astui  esille  kun  kihloja  yhdessä  osteltiin. 
Kerran  sitten  hän  itse  kesällä,  Watersmeetin  metsässä 
tuohon  kampaan  päivän  ja  hetken  piirsi .  .  . 

Niin  selvä  ja  perinpohjainen  kokemus,  kaiho,  kaipaus 
kirvelsi  miehellä  mieltä. 

Mitä  olikaan  myllyllä  tapahtunut  seikkailu  saanut 
aikaan  ? 

Huima  prosessi  siitä  sikiysi.  Makkarapussin  ryöväyk- 
sestä  syntyi  äimeä  äläkkä .  .  .  Sillä  pussin  omistaja  oli 
pitäjän  paras  suojelija.  Pohatta,  porho  ja  päällikkö  itse 
omassa  persoonassaan. 

Isän  ja  pojan  punikin  perään  ponnistelut  olivat  tur- 
hia. Varas  meni  matkoihinsa.  Tästä  riensivät  kimpaantu- 
neet kotiin,  kuuluttivat  kaikki  sakilaiset  koolle.  ("Sinke- 
rin  konekauppiaat",  joiksi  työläiset  suojeluskuntalaisia 
kutsuivat  hihassa  olevan  S.  kirjaimen  mukaisesti.) 

Ja  kun  joukko  oli  koossa,  karmaisi  pösö  jokaiselle 
saapuneelle : 

—  Polsevikit  ja  punikit  laumoina  ravaavat  meidän 
kylän  metsissä  .  .  .  Mennessään  ovat  ryövänneet  mylly- 
kuormat  ja  kuulemma  muutamia  erämaan  taloja  tyhjen- 
täneet .  .  . 

Poika  joka  kuunteli  puhetta  tiesi  papan  kyllä  "lohka- 
sevan."  Mutta  ihmisyyden  ja  isänmaan  puolesta  oli  kaikki 
luvallista.  Innostus  hurmasi  ja  kiihotti.  Joka  talon  "rus- 
sakkapintellit"  pärpättivät.  Lankojen  päässä  pököttivät 
koko  pitäjän  pyylevät.  Emännät  innostuivat.  Punaposki- 
sina ne  panivat  asialle  siivet  sivuun.  Välttämättä  tuli 
tarve  tiedottaa.  Ihmeellinen  sekasotku  syntyi  tästä.  Asia 
turposi  ja  paisui  joka  hetki.  Ja  ei  kauaa  kulunut  kun 
huhu  huikee  jo  kulona  uiteli  naapuripitäjissä:  "Aseelliset 
punikkilaumat  liikehtimässä !"  Ja  paria  kolmea  tuntia 
myöhemmin :  "Punaiset  vallottaneet  Karjalan.  Ryssän 
punikit  ryöstävät  rajaseudulla  .  .  ."  Seuraavana  aamuna 
tuotiin  kylän  sepälle  sana:  "Koko  pohjois-Suomi  palanut. 
Kulo  kulkee  väkevästi  ja  voimakkaasti  lounais-Suomea 
kohden  ja  että  tämän  Rantasalmen  pitäjän  kohtalo  on 
lopulleen  luettu  ja  on  herran  kädessä.  Koko  tämä  paik- 
kakunta on  jäänyt  saareen.  Kulo  kiertää  ympäri  kahta 
puolta  .  .  ." 

Ja  mitä  tästä  seurasi  ? 

Kautta  kolmen  pitäjän  työntyi  vartiastoja  tiheesti 
tiehaaroihin.  Mistä  ennen  hollikuskit  kulkivat,  siellä  nyt 
moottorit  pukkina  pyrskyttivät.  Lahtarit  lennättelivät 
vollit  suorina.  Kuka  astui  jalan,  ken  polkupyörällä  keh- 
räsi. Kulkuneuvo  sovellutettiin  tielle  ja  polulle  mahdolli- 
suuden mukaisesti.  Entäs  "haavurit"  sitten.  Jäljissä  olivat 
jo  lottalaumat  valmiina  sonnustettuina  siteillä  ja  käärin- 
liinoilla. Lepikoissa  lepertelivät  ne  laukkuineen  ja  laasta- 
reineen.  Ja  kuinka  olivatkaan  piimäiset  lepät  ihailtavia, 
lihavia.  Siimekset  tuoksuivat  ja  hurmasivat.  Pussipöksyt 
vilkehtivät,  touhusivat.  Jokaista  jälkeä  tarkastettiin  ja 
kyykyssä  katsottiin.  Teki  oikein  mieli  nuuskaista  nenästä 
pitäen  ja  sitten  ruopaista  maata,  ottaa  ilmaa  sisäänsä  pit- 
kän ja  huikean  henkäyksen  suunnan  saamiseksi  ja  sitten 
lähteä. 

Äksiisiä  tehtiin  ja  annettiin.  Se  oli  "viimeistä  pistoo 
kuin  Heinisuon  pässillä."  Olipa  sitten  "suojelija"  tahi  ei, 
jokaisen  tuli  lähteä. 

Kunnantuvalla  sitä  komentosanat  kajahtelivat.  Seuro- 

jen  taloilla  kapsahtivat  korot  ja  kannukset.  Yhteen  isket- 
tiin kantapäitä.  Ratsuilla,  jopa  luuskillakin  lennätettiin. 
Edes  takaisin  kävi  äksiisi.  Hirmuisen  sotaisalta  tuli  tässä 
näyttää  esivallan.  Ryssiltä  kahmitut  sapelit,  pistimet  ja 
tussarit,  mauseri-mikot  ja  revollipyssyt  tuoksahtelivat .  .  . 
Ja  eikä  ihmekään,  nythän  oli  vaara  uhkaamassa.  Makka- 
rapussin  varas  uhkasi  isänmaata  julmettuneesti !  Sanan  ja 
kuvain  mukaisesti,  siten  kuten  kirjoissa  oltiin  nähty,  har- 
joiteltiin viiltävillä  ihmislihapuukoilla.  Vöistä  temmaistiin 
ne  kasakkain  malliin  ja  huseerattiin. 

Lahtarien  ja  noskien  lehdet  kilvan  julmistelivat  kansaa. 
Korkeat  otsikot  tiesivät  kertoa  tykistöstä  ja  ruiskuista. 
Lakaisu  perinpohjainen  saattaa  tapahtua  missä  kohdassa 
maata  tahansa .  .  .  Metsämökkiläisten  asunnot  ja  asemat 
nuuskittiin.  Ne  vainottiin  ja  nuohottiin  kuten  polttoro- 
vioiden aikakaudella  noituutta.  Jokaisesta  nurkasta  honas- 
tiin  nokkaan,  ulotettiin  tuntosarvia.  Vangitsemisia  pantiin 
toimeen.  Vangitsemisia  ja  vankien  "vahingonlaukauksia." 
Vanginkuljettajat  "kompastelivat''  ja  kuolettavan  kuulan 
töllinmieheen  tämmäsivät.  "Kuppaukset"  juontuivat  joka- 
päiväisiksi. Eloon  jätetyt  laitettiin  leireille.  Kunnanhuo- 
neen  ja  "korkeaoikeuden"  kautta  kukin  kuletettiin.  Haka- 
lahtarit  itse  tuomitsivat  leukavina. 

Mutta  makkarapussin  varasta  vaan  ei  löytynyt .  .  . 

Sen  sijaan  saapui  piiritystilan  kolmantena  päivänä 
yksi  "uskottu"  revityin  vaattein,  aseettomana  ja  pahanpäi- 
väisesti selkäänsä  saaneena.  Tältä  mieheltä  todella  olivat 
kasvot  ja  kurkut  kynsittyinä.  "Ponssarille"  teki  tämä  seu- 
raavan hämmästyttävän  raportin : 

—  Me  olimme  kulettamassa  Saunalahden  Kiiskilän 
vanhaa  Anttia  tänne  esikuntaan  tutkinnoille.  Mutta  kun 
tämä  itsepintainen  juutas  ei  suostunut  hevin  sanomaan 
poikavainaansa  lesken,  sen  narssun  olinpaikkaa,  jonka 
lutkan  te  joka  yksi  hyvin  tunnette.  Sama  nainenhan  on 
ensimäinen  hyyssäri,  "punikkien  patja"  ja  syynalaisin 
tulla  tutkintojen  eteen  .  .  .  Mutta  mitäs  ollakaan  !  .  .  . 
Tiellä  yhtäkkiä  ukko  tekikin  tulisen  tenän.  Ei  ottanut 
pahahenki  kuleksiakseen.  Ei  eljellä  eikä  millään.  Tämän 

syyn  takia  olimme  alkaneet  ukkoa  luimiskella.  Annoimme 
aluksi  ahterille,  sitten  kintuille  ja  korvillekin.  Mutta  kun 
olimme  parahiksi  saapuneet  Rcnttikorpeen,  siihen  Korpin 
hierimän  nikamalle,  kääntyi  mokoma  päin  kuin  pässi.  Otti 
yhtäkkiä  puukon  Yasikkasaaren  Eemelin  suolilta  ja  ei 
muuta  kuin  ala  liuhtoa  kun  piru  .  .  .  Sain  hädin  tuskin 
lykätyksi  kuulan  s — nan  selkään,  jopa  marjaista  pari 
takapuolellekin.  Aattelin  antaa  aikaa  ja  kysyä :  Mitäs  tyk- 
käät tästä,  mutta  tiedättekös  mikä  siitä  sitten  seurasi  ? ! 
Sitten  itse  hitto  heidät  haltuunsa  otti !  Rienaaja  ilmestyi 
.  .  .  Aatelkaas  että  emäperkele  hyökkäsi  puskasta  Konsta- 
vainaan  haamussa  meitä  salvistamaan !  .  .  .  Sellainen  par- 
tajesse  jumaTauta  jolla  jaloissa  oli  Aatamin  apostolin 
siivet.  Se  oli  kuin  se  ilmeinen  siipiorava  joka  toissatal- 
vena lensi  Matomäen  kuusesta  Roukkulan  Epran  hako- 
kuormaan  .  .  . 

Tämä  oli  housuton  raaki,  joka  siinä  samassa  listi 
tavilla  päät  meiltä  kaikilta  halki.  Ja  kun  toiset  kuusi  ma- 
kasivat katajikossa,  vanui  tämä  minua  laulupillistä,  repi 
ja  kruuvasi  pahan  kerran.  Jopa  henkeni  alkoi  pyrkiä  pyl- 
lyn kautta  etsimään  uloskäytäviä.  Mustalta  paistoi  maail- 
ma silmissäni.  Kumminkin,  mikä  liene  villityn  tullut  että 
herkesi  ja  heitti.  Xäin  sen  vain.  että  ukko  oli  maassa 
noussut  ryntäilleen.  Työnnyin  potkaistuna  pää  kolman- 
tena kanervikkoon.  Kivet  antoivat  iskun  ja  minä  juovuin 
tunnottomuuden  taipaleelle.  Tuntui  kuin  keinuisin  ylös  ja 
alas  mustassa  pohjattomassa  iankaikkisuudessa  .  .  .  Vih- 
doin henkeni  palautui  takaisin  vanhaan  ruumiiseen  .  .  . 
Tässä  minä  nyt  seison  .  .  . 

Raporttia  kuuntelivat  kaikki  pöyristyksellä. 

Sanattomina  ja  tosina  seistiin .  .  .  Ensi  ähkäilystä 
päästyä  lahtarit  alkoivat  ihmetellä: 

—  Kuinka  se  voipi  olla  mahdollista.  Seitsemän  aseilla 
varustettua  miestä  listii  yksi  ainoo  punikki? 

Tähän  vastasi  haaverissa  ollut : 

—  Malttakaahan  hieman  .  .  . 

—  Ja  miksi  ette  asetta  käyttäneet  .  .  .  Ampuneet  .  .  . 

tarkoitamme  ? 
10 

—  Ammuttiinhan  sitä ! . . .  Juu-uupelih !  . . .  Me  am- 
muimme kuin  sodassa. 

—  Mutta  ette  osanneet? 

—  Miksi  emme  olisi  osanneet,  jos  nyt  kerta  kapineen 
tuntee.  Ja  jos  on  aikaa  kääntää  suun  suoraan  otukseen. 
Mutta  siinäpä  se  olikin!  Aikaa  ei  ollut.  Ja  jos  teillä  on 
ollenkaan  aavistusta  ja  käsitystä  pahastahengestä,  sillä 
eihän  tässä  ollut  kysymyksessä  tavallinen  kuolevainen, 
niin  että  jos  ymmärrätte  tilannetta  ahtaalla  aholla,  kivik- 
koisella tiellä,  niin  pitäkää  sitten  suunne  kiinni.  Ajatel- 
kaas että  sellaista  ilvettä  saapi  seipäällä  sekoitella,  eikä 
siinä  sen  sakeampaa  ole  .  .  .  Tyhjä  ilma  on  aina  tyhjää 
ilmaa. 

—  Noinkohan  tuo  olisi  ?  .  .  . 

—  Höpsis !  .  .  .  Turhia  taikauskoja. 

—  Minä  sen  voin  todistaa .  .  .  Olin  kerran  mettäksen 
sannnissa  Säämiskä- Antin  kanssa.  Se  oli  sillä  viisiin,  että 
illalla  rakensimme  hyttimme  aamukatveen  varoiksi  enti- 
sille uhrikunnaille  Silleenkankaan  Mooseksen  töllin  taka- 
na ..  .  Moosu  itse  hallitsi  paikkaa.  Muita  saaliinhimoissa 
julmisteli.  Sanoi  muka  juhlaöinä  riettaan  itsensä  istuvan 
siinä  puussa.  Kelohonka  se  oli  ja  oksillansa  oli  ammoin 
kannatellut  karhunpäitä  ja  taialle  taljoja  uhrattuja.  Mepä 
vain  asetimme  kuvat  kekkakupuiset  paikoilleen  riukuloi- 
hin  ylös  .  .  .  Mutta  mitäs  ollakaan.  Kuohahtipa  siihen  tee- 
riä musta  ja  sakea  parvi.  Pilvenä  asettuivat  istumaan 
ympärysoksille .  .  .  Suuria  aloimme  siekailematta  heti 
lusimaan.  Kilpaa  tipauttelimme  kekkakauloja.  Ja  kun 
viimeinen  oli  ammuttu,  katsoimme  parhaaksi  koota  saaliin 
talteen  havutelttaan.  Mutta  kuinkas  oli?  Emmehän  sieltä 
puun  juurelta  uinuvaa  untuvaa  edes  löytäneet,  saatikka 
sitten  höyheniä  ja  teerikopraa  .  .  . 

—  Saman  tien  kerron  tässä  toisen  mokomaisen  jutun, 
josta  tosiperää  ei  puutu.  Se  tapahtui  Vuorren-Hartulla, 
Kankaankylässä,  Yröh joella.  Pihakoivuun  näet  eräänä 
sumuisena  syysriihiaamuna  lensi  "meriteeri."  Harttu  itse 
sen  nähneensä  kertoi.  Sanoi  Nummen  poikien  kanssa  sitä 
miesmahdilla   ammuskelleensa   kokonaisen  aamukauden. 

Niin  suuri  se  oli  lintu,  ettei  sitä  oltu  ennen  nähty.  Vih- 
doin vanha  mies  tiesi  sen  tuhoja  tuovan  ja  vaaroja  ja 
varamia  ennustavan.  Siksi  se  oli  pois  paakiloitava.  Puilla 
ja  kepaleilla  viskelimme.  Siinä  se  vietävä  istui.  Nokki 
kuulat  kupeeltansa,  kepaleet  kahmi  ja  vastaanotti  kun 
sitomet  saunan  parsille.  Aikansa  istui,  lensi  pois  .  .  .  Mitäs 
siitä  sanotte? 

—  Pyh !  .  .  .  Se  nyt  ei  yhtään  mitään  .  .  . 

—  Vai  ei  yhtään  mitään?  Tietäkää,  että  samana  tal- 
vena kuoli  Kanto-Heikki  vainaa  tukkipuun  alle  .  .  . 

—  Puuta  heinää  .  .  .  Parempi  kun  selitätte  sitä  taiste- 
lun vaihetta.  Mitä  arvelette  selvemmin  sanoen? 

—  Jaa-ah!  Sitä  minä  arvelen,  että  liikaa  on  tullut  jo 
sitäkin  työtä  tehneeksi  .  .  . 

—  Jaa  mitä  työtä? 

—  Tappamista  .  .  . 

Pöydän  takaa  nousi  pappilan  agronomi,  pilkkasi  ukko- 
jen yksnkertaisuutta.  Puhui  kiivaasti  ja  kauan.  Määräsi 
sitten  illaksi  olemaan  valmiina  kolmekymmentä  miestä 
sille  suunnalle  mokomaa  hirviötä  kiinni  ottamaan. 

Joku  uskalsi  uhota: 

- —  Parempi  lienee  haroa  pappilan  agronomin  agoro- 
dia,  ellei  tahdo  joutua  taivaan  yrttitarhuriksi. 


34. 

KOTI  KAIHOTTU  —  KAMMOTTU. 

Tuolla  piirtyivät  Kiiskilän  töllin  tanhuat  esille. 

Alenevat  vehmaat  kuvastuivat  kotoisina.  Halmeet  ja 
tienoo  oli  oudon  yksinäinen  ja  sulettu.  Seutu  oli  autiompi 
sitä  kuutamoista,  kalpeeta  talvi-iltaa  minkä  mies  viimei- 
seltä kerralta  muisti  .  .  .  Nyt  hän  istui  käsi  poskella 
ylhäällä  lepikko  ahon  kivikkorinteellä  ja  katseli  Vanhan- 
Antin  ikuista  askelten  päättymisen  kohtaa  .  .  .  Siihen  poi- 
ka isänsä  vasta  ahon  alapäästä  kantoi.  Kantoi  poloisen 
piestynä,   valkohurtan   pintehestä   päässeenä.  Koivikko- 

rasin  liepeellä  käytiin  kamppaille  kuolettijan  ja  elämän  eestä. 
Saalis  oli  kallis,  mutta  kallispa  myöskin  hinta.  Sen  osasi 
täysin  takseerata  uros  ja  miehevä  mies.  Täyden  koron  ja 
kurssin  karissa  oli  tässä  verivelka  maksettu.  Tuohon  ko- 
loon kätki  nuorukainen  vanhan  miehen.  Hellästi  peitteli 
raiskan.  Lehväkset  taitteli  lepistä,  sitten  laitti  risuja  ko- 
holle. Sammalta  oli  kantanut  kyllin  paljon,  kunnes  kivistä 
latoi  koperon  kiukaaksi  ja  muodosti  muiston  mataavalle. 

Kun  työ  oli  tehty,  herposi  jäntevä  käsi,  varsi  vapisi, 
hysteerinen  herpoisuus  asettui  olemukseen.  Olihan  hän 
taistelusta  taisteluun  uurtanut  uransa  ja  askel  askeleelta 
edennyt.  Mikä  sitten  tulikaan  olemaan  kaiken  loppu,  kai- 
ken katkeruuden  viimeinen  pohjasakka?...  Hänen  kor- 
vissansa soivat  ijäisyyden  kaukaiset  kulkuset .  .  .  Myk- 
känä seisoi  solakka  metsä,  mykkänä  maakivet  ja  kivikko- 
kamara,  mutta  mykempänä  vielä  mietti  mies  tätä  elonsa 
tuskaisaa,  tukalata  matkaa. 

Autio  ja  apea  mieli.  Apea  ympäristö.  Autiompi  oli 
tämä  päivä  kuin  se  öinen  kuutamokenttä.  Pimeämpi  au- 
rinko kuin  se  nokimusta  nurkka  saunan  laipeen  alla  .  .  . 
Kuinka  saattoikaan  ymmärtää,  että  taistelut  yhäkin  jat- 
kuivat, taistelut  metsien  kätköissä  äänettömät  ja  mykis- 
tyvät. Salaiset  kostovainot,  salamat  ja  välkkyvän  teräaseen, 
veitsen  verisen.  Vainosi  valkoinen  susi  kalpeata  kyyris- 
telijää,  kurja  halasi  murhaa.  Kuinka  hellittämättä  otusta 
ajoi !  Kuinka  läkähdykseen  ja  näännyksiin  halasi  hengen- 
oton  hetken. 


Pirttinsä  partaalla  hän  pysähtyi  lakean  paaden  päälle 
ja  katsoi  varoen  ympäri.  Kohtalon  kamalaa  ja  veristä 
kouraa  hän  vainusi  täällä  tapaavansa  .  .  .  Kun  kummin- 
kaan ei  ollut  kuuluvilla  kyttää,  niin  hän  katseli  raukeesti 
lepikkoaholle,  jonne  isä  oli  jäänyt.  Eihän  hän  voinut 
kaikkea  tätä  käsittää,  ei  kauheutta,  ei  kuolemata.  Vilauk- 
sen vain  oli  nähnyt  ja  se  oli  kylliksi.  Isällä  poltti  liian 
kuumasti  katse.  Se  oli  kuin  hehkuva  rauta  vieläkin  hänen 
sielussansa.  Sanat  oli  hän  lausunut :  "Poikani !  .  .  .  Poi- 

kani !  .  .  .  Noutamaanko  ?  Valmis  olen  .  .  .  Lähtekääm- 
me .  .  ." 

Tätä  aatosta  ei  yksin  ollen  saattanut  kestää.  Murtu- 
nut, vuoteltu,  kärsinyt  salpausi  .  .  .  Henki  ahtautui  ja 
Konstan  kasvot  kalpenivat.  Mies  horjui  pihanurmikolle 
alas,  huokui  henkeä  nurmen  nukkaa.  Pettymyksen  ja  kat- 
keruuden astuminen  avautui  eteensä.  Syvä  ihmishalvek- 
suminen  raateli  syyttömän  tunnon  ympärillä  taukoamatta. 
Eipä  ilmestynyt  yhtään  sorretun  puoltajaa.  Tämä  koiran 
osa  oli  kestänyt  liian  kauan.  Xyt  sitä  ei  jaksanut  enem- 
pää. Viimeinen  toivo:  isä  ja  Henna  olivat  poissa.  Mitä 
oli  nyt  millään  merkitystä !  .  .  .  Ajetun  ihmisen  harteet 
liikahtivat  hiljaa.  Hän  painoi  kasvonsa  maata  vastaan  ja 
nyyhki : 

—  Henna  .  .  .  Henna  .  .  .  Kultainen  Henna  .  .  .  !  Missä 
olet?  Missä  viivyt?...  Poissako?...  Mitä  varten  ja 
missä?  Henkipattonako  raukka  kuleksit  kuten  minäkin? 
Ajettuna  elukkanako  juokset  valkoisen  verihurtan  eessä? 
Oi  onnettomuutta !  Kalman  ja  kirouksen  alttarille  .  .  . 
roistojoukon.  Mikä  onkaan  heillä  aate?  Mikä  on  heillä 
määrä? .  .  .  Mikä  hinta  isänmaan  pelastuksen.  Isäin  maa! 
Isäin  maa !  Minun  isäni  askelten  tanner  on  tässä.  Mutta 
sinä  isäni !  Loven  louhoksessa  olet  nyt  löytänyt.  Koirana 
kurjana  sinut  kuoliaaksi  kurikoivat.  Isä,  sinun  puolestasi 
olen  kostanut.  Niin  olen  iskenyt  kuin  Kullervo  kanervai- 
sen kankahan  .  .  . 

Hän  kohosi  sitten  ryntäillensä.  Katsoi  syntymäkodin 
kaikkia  kohtia. 

Pihanurmi  ja  juhannuskukka  oli  niitetty,  kuivattu  ja 
korjattu  haudeaitan  lauteelle  kuten  oli  tapana.  Vieras 
vene  oli  kumollaan  rantapalj akalla.  Oman  ruuhen  ohella 
kumpaisenkin  .  .  .  Karjakodan  pikimustista,  pyöreistä  ja 
savuttuneista  seinähirsistä  oli  epävarma  käsi  vasta  pälhi- 
nyt  sytykesälöjä.  Olihan  hän  niitä  siitä  samoista  hirsistä 
veistänyt  pilttisenä  poikana  Konstakin,  vaikka  isä  oli 
useasti  kieltänyt.  Hän  oli  niitä  piilunnut  tärkeimpään 
tarpeeseen  sittenkin.  Oli  ukko  kerran  jo  saarnankin  siitä 
pitänyt :  "Poltatte  nelisnurkkaset  tervaksina  kartanolta, 

vaikka  kantoja  ahonalusta  täynnä."  Sitten  oli  Kiiskilän 
isä- Antti  kertonut  iltapuhteella  pitkän  jutun  siitä,  miten 
Mikkolan  saunan  oli  käynyt  samoin.  Näet  vetolaiskat 
veljekset  sopolla  ja  hoikolla  makasivat  kaiket  talvet  akkain 
harmina  kiukaan  kupeella.  Milloin  tuli  kiireellinen  kodan 
lämmitys,  tahi  saunan  löylyn  tarve  ja  uunin  sytytys  ohen- 
telivat  ukot  paksuja  tyvihonkia  seinämiltä  niin  kauan 
kummaltakin  puolelta  kunnes  päivä  varoilta  pilkisteli. 

Miehen  ajatukset  pyrkivät  tantereella  loikoissansa 
mielin  määrin  pakenemaan  poikuusvuosille.  Mikkolan 
veljeksien  vaiheilla  viihtyivät.  Tuntuipa  siltä  kuin  hänen 
ruotonsakin  vaatisi  leppoista  lepuutusta.  Selkänikamilta 
poltti  luiden  jokaista  solmua.  Jalat  olivat  ahavoittuneet 
ja  hänen  kantapäänsä  olivat  siertyneet  halkeiluille  ja  ruu- 
duille ristiin  rastiin. 

Ties  kuinka  kauan  oli  mies  loikonut  maassa  kunnes 
kavahti  ja  hyppäsi  pystyyn.  Joku  liikutti  ovea,  ehkä  ikku- 
nata.  Siitä  paikasta  etsi  ja  huuteli  ja  kaipasi  vastausta. 
Mutta  autio  tölli  vaikeni  kaijuttomana.  Pirtti  ja  kam- 
mari olivat  typötyhjät.  Vuoteet  olivat  laitetut  ja  peitellyt. 
Niitä  ei  oltu  käsin  koskettu.  Sekä  lakanat  että  uutimet 
olivat  sileinä  ja  puhtaina. 

Isän  vuode  yksin  oli  pöyhimättä,  peittämättä.  Tästä 
johtui  ajatus :  Henna  on  ollut  poissa  viimeisimmät  vuoro- 
kaudet .  .  .  Penkit,  tuolit,  ikkunaiset,  patakaappi  ja  astia- 
hylly  tervehtivät  tuli  jata.  Lavitsa  liukas,  kiiltopinta  pyysi 
pitkän  päivän  poissa  ollutta  istahtamaan.  Takan  tantari 
ja  avainkoukut  kiiltävine  kivertyneinä  muistuttivat  pojan 
pahaisen  paitaressun  kujekonsteja,  kiikkumisia  ja  muita 
mielimuistoja.  Nämä  asetti  matalaisesta  majasta  uuteen 
pirttiin,  mutta  entiseen  asuun  mies  itse.  Tällä  hetkellä 
elävöityi  kukin  kohta  kirkkaana.  Lakilaudat  ja  lattiakin 
tunsivat  tässä  liitostensa  laittajan.  Pöytä  pyysi,  pyysi  pih- 
tipielus,  lusikkalauta  ja  näverinaula.  Hymysi  lintureppu. 
Lukoton  luodikko  monta  kertomusta  isoisän  maineesta, 
salokorven  samoojan  karhunkaadannasta. 

Tämä  mies  ei  enää  ollut  entinen  isäntä.  Ryhti,  asento 
ja  aikomus  ei  enää  ollut  sama.  Hän  ei  enää  ollut  rohkea, 

päättäväinen  liikunnaltaan.  Nyt  oli  hän  kyyryinen,  repa- 
leissa, pikemmin  arka  ja  salaperäinen  mierolainen,  joka 
vaani  vaaraa  katsein  sekä  aistimuksin.  Parroittunut, 
päältä  nähden  ränsistynyt  Konsta  kammoksui  nyt  kai- 
hottua kotia  pikemmin  kuin  sen  avosylin  vastaan  otti. 
Samana  päivänä  jo  matkaa  poistuaksensa  mietti.  Tämä 
koti  kultainen  ei  enää  ollut  häntä  varten.  Maailma  suuri 
ja  avara  vuotti  omaansa .  .  .  Koska  muuta  mietteensä 
kohtaa  ei  löynnyt,  niin  otti  uunilta  aitan  avaimen  ja  astui 
äänettä  ulos.  Silloin  hän  muisti  jotakin: 

—  Missä  Musti  ?  .  .  .  Katse  etsi  vastausta.  Askelta 
kunnekkaan  ottamatta  hän  aatosti :  Kuinka  hankkiutua  ja 
minne  ?  Mitä  ottaisi  matkaan  ?  .  .  .  Tuska  pursui  taasen 
sydämessä.  Tuntui  kuin  surun  musta  kuolinhuntu  kietou- 
tuisi takaisin  tänne,  missä  ajatusten  mieliaskarrus  vir- 
keänä viipyili.  Menneiden  aikain  ja  tapausten  suloinen 
sarja  oli  hänellä  mietelmissä.  Hiveli  silmään  sulous  vaate- 
aitan vaiheilla.  Sama  unelmain  untuisa  asunta.  Olihan  hän 
tässä  aitassa  lapsuuden  ihanimmat  unet  uinahdellut.  Oli 
nukkunut  kultaisen  lapsikauden  kesäyöhyeet  valoisat. 
Äidin  ja  isän  yhtymillä  oli  tepastellut  .  .  .  Heräsi  vasta 
aamuin  kun  aurinko  jo  riihituomen  takaa  kiertyi  aitan 
ovelle  ja  katsoi  katin  lävestä  ja  huikaisi  nokimustan 
nurkan  ja  pojan  katseen.  Silloin  piti  hieroskella,  itkes- 
kellä, ja  jos  ei  heti  tultu  ovea  avaamaan  niin  jopa  oli 
tullut  juottovasikkana  äännähdeltyä.  Ellei  sittenkään  oltu 
tultu  niin  oli  hän  kirkaissut  kiukun  perästä  että  tölli  tärisi. 
Silloin  kuuli  äiti  aina  keittiöön  kun  kalapataa  liedeltä 
nosti  ja  juoksi  junkkarille  avaamaan  .  .  .  Siihen  hätiin  sitä 
isäkin  oli  jo  kiirehtänyt.  Aamuniitolta  tuli,  viikate  ollen 
kasin  kastelemana  ja  heinän  helpeissä.  Sen  asetti  tikapor- 
taan  orrelle.  Ja  kun  pöytään  kukin  kerkisi,  sai  poika  olla 
polvella.  Kupin  kantoi  emo  kullekin.  Kissalle  ensimäisenä, 
sitte  Mustille,  pojalle  polvenkorkuiselle  antoi  kouran  ko- 
koisen kupin,  missä  oli  hauen  maksa  makia  suuta  sup- 
puista  varten.  Isä  itse  asetti  kolhoista  suurimman 
eteensä  .  .  . 

Miksei  nytkin?  Miksei  voisi  talosille  asetella?  Sauna 

tuolla.  Kylpy  hehkeä  ja  herttainen.  Olishan  aitan  orressa 
paita  pellavainen  äidin  armahan  ajalta.  Ja  hellän  hentoi- 
sen Hennan  lumivalkeat  lakanat.  Pyykki  tuoksui  puhtoi- 
selta. Siinä  oli  alla  vaateorsien  vuode  hempein,  hellin  ja 
pehmein,  "kevään  tulolle  tehty."  Lumivalkealla  tyynyllä 
oli  kielonkukka  karrenkuiva.  Seinähirren  halkeamassa 
tuomen  tertut,  pihlajan  marjaiset  oksat  kauneimmilta 
kausilta.  Kasa  virpoja  lattialla.  Pihkalehtiä  aikaiselta  ke- 
väältä. Varvuista  oli  puolet  hampain  purtu,  kuoret  puh- 
taiksi silvottu.  Kopero  vispilöitä.  Mustikanvarsikimppuja 
katkaistuja,  tasattuja  oli  padan  pesua  varten. 

Mistä  lienee  kissa  tullut  metsästysmatkoiltansa,  hiiri 
suussa.  Aitan  ovelle  juoksi,  köyristeli  ja  kieppui.  Katilla 
oli  kaulassansa  ruususolmu.  Selänsilityksen  sai  ansiosta. 

Poislähtöä  pikaista  teki  mies  taasen. 

Aika  ja  outous  kutsui  ja  käski.  Vaaran  vento  vaisu 
varoitti.  Aikoi  ensin  venevalkamaan.  Sitten  katsoi  jalka- 
patikan parhaaksi.  Valitsi  Pajavuoren  kukkulan  ja  suun- 
nan. 

Iittiläisten  mansikkainen  ahon  rinne  kallistui  etelään 
Koukkukorven  ja  kolun  puoleen  .  .  .  Ahon  alareunasta, 
sanaj aikojen  seasta  kohotti  kellokaula  emälehmä  kuo- 
nonsa korkealle.  Pari  kertaa  puhahti,  katsoi  rinteelle 
kipuavan  Konstan  kulkua,  lakkasi  ruohonpurennasta,  mä- 
repalan  painoi  pakolla  alas  kurkkunieluun.  Kirjuke  ja 
Lähtömä  astelivat  tähän  taaempaa  rinnalle.  Mutta  kevääl- 
linen  juottoporsas  tonki  totisena  mustan  viinimarjapensaan 
juurimultia  ja  mutia.  Ja  kun  ruuvikuono  oli  löytänyt  ma- 
koisen  matosen,  massutteli  ja  tonki  uudestansa.  Jotakin 
tömyä  kuului  loppakorvaisen  maankyntäjän  korvaan.  Se 
kuunteli,  oudosteli,  puhahti  ja  tonkasi  turpeen  ylösalaisin 
ja  röhähti  sitten  karhuna  lepikköön  ja  kuunteli  sieltä  ta- 
kakyntynen  ja  kimppa  koholla  .  .  .  Mutta  Musti !  Se  vin- 
kui ja  hyppi  hullaantuneena  ja  haukkui.  Tämä  vikisevä 
karjapaimen  pisti  pusun  partasuulle,  kolmen  kyynärän 
korkuiselle  uroolle.  Silloin  kahmasi  mieskin  oivan  ystä- 
vänsä sylirysyssä  rintaansa  vastaan  .  .  . 

Olihan  Kiiskilän  Musti  paimenena  kesät  pitkät  kar- 
jan perässä  käynyt.  Uskollinen  kaitsija  se  olikin  ollut .  .  . 
Aamusta  varahasta  asti  yhdellä  vatsalla  jaksoi.  Ja  illan 
tullen  tunnilleen  kuskaili  karjan  kotiin.  Ja  palkkioksi 
kukkurainen  kulhu  talkkunata  takan  luona  valmiiksi  lai- 
tettuna ...  Ei  aina  kuitenkaan  tämä  riittänyt.  Metsässä 
missä  kulkeissaan  jänön  jäljet  löysi,  niin  jopa  ajoon  an- 
tausi.  Varsinkin  jos  pitkäkorva  vasta  siitä  oli  sivuun 
köykkinyt.  Kas  silloin  sattui  sekin  seikka,  että  karja  sai 
olla  oman  onnensa  nojissa. 

Nyt  tapasi  Konsta  tässä  ystävän  äkkimältä.  Pitkän 
taipaleen  takaa  tultua  oli  se  ainoa  jota  saattoi  helliä. 
Musti  ulvoi  ja  itki  ilosta.  Se  hyppeli  lakkaamatta  ja  kar- 
kasi hulluna  isännän  ympärillä. 

Heltyipä  siitä  tulien  turtama  mieskin.  Ahon  kivelle 
istuikse.  Koira  kieli  pitkällä  vohotti  ja  mielisteli  .  .  .  Kau- 
kaa kurkkivat  jo  lehmätkin  kaulojansa  pullistellen,  tun- 
nustellen. Ja  emälehmä  tunsi  tulijan,  astahti  lähemmäksi. 
Kerran  kaksi  nuolasi  kyynärvartta  karkealla  kielellänsä. 

Konsta  kiikutti  vuoroon  koiraa  tahi  halasi  kaulasta 
kellokasta,  taputteli  hiehon  lihavata  kitkoselkää,  pyyrys- 
teli  virmaa  vasikkaa.  Puheli  lehmäkarjallensa  rakkahalle 
tähän  tapaan : 

—  Ohhoh,  sitä  lempparia  kellokaulaa  ...  Ja  sinä  pim- 
pulani.  Suvi  onkin  sukinut  teidät .  .  .  Sanokaapas  missä 
on  Henna?  .  .  .  Sinä  lipakieli,  sanoppas  sinä  se  .  .  .  Konsta 
leikki  vuoroon  koiran  kanssa,  tiedusteli  tältä  lampaita. 
Musti  ymmärsi  puheen,  loikkasi  ahon  jalkaan,  kyöräsi 
sieltä  kulkuskaulaisen  emälampaan.  Pässi  pökötteli  peräs- 
sä, kolme  karkkosta  kipakoina  kintereillä.  Vihaisena  pok- 
kasi pässi,  lipoi  huuliansa,  jopa  pyrki  koiraa  puskemaan. 
Mutta  Musti  väisti  ja  läähätti  kuumassa  turkissansa. 
Lampaita  ei  oltu  koko  kesänä  keritty.  Kenties  oli  kevääl- 
läkin villa  yksiin  unohtunut.  Vanukkeisina  roikkuivat 
kyljet.  Viita  oli  villoista  osan  vienyt.  Mies  puheli  siinä 
ystävilleen  : 

—  Pyky  .  .  .  Kuru  suolaa  .  .  .  Kaivoi  sitten  nahkaisesta 
repustansa'  aitan  orresta  otetun  reikäleivän,  tasasi  tämän 

eläinten  kesken.  Mntta  suurimman  palukan  sai  Musti. 
Karitsat  olivat  metsittyneitä.  Mutta  saipa  kuin  saikin  hän 
yhden  kiinni  jalasta.  Sitä  hyväili  sylissänsä  koiran  ka- 
teeksi .  .  . 

Aina  iltapäivään  asti  loikoili  Konsta  ahon  kivellä  lam- 
paan vuona  rinnan  päällä  .  .  .  Kellolehmä,  musti  ja  mul- 
likka ihmettelivät  ympärillä.  Ruohon  purentaan  ei  kellään 
näyttänyt  olevan  halua  .  .  .  Ruskealla  kuonollansa  nuuski 
koira  ilmaa.  Saukkosuolle  katsoi  ja  pörhisteli.  Hiidenkor- 
ven  kuusien  latvuksilla  punotti  lännessä  lienteä  syksyn 
ruso.  Jynkeänä  paistoi  myöhästynyt  ukkospilvi.  Sadeilma- 
kuuron  kaukainen  kajo  suontui  vinottain  kalseana,  autioit- 
tavana. 

Salo  lepäsi  vuoden  vaiheen  vanhuudessa  .  .  .  Palokärki 
leuhutteli  lentoon,  harvaan  ja  vaivaisesti  yli  ahon.  Rinteen 
niskalla  tuolla  korkean  metsän  seassa  sai  leposijan  itsel- 
leen musta  lintu.  Harmaan  kelon  kylkeen  koputti.  Ontto 
puu  komisi  rupuna  ja  kumisi  .  .  .  Pitkänokka  kopahutti 
sieltä,  toisen  täältä,  pillahutti  kertaa  kolme,  viskausi  viis- 
toon ales  maassa  makaavalle  rontolle.  Huuteli  hetken 
tapiolan  vasikoita. 

Konstasta  itsestä  tämä  kotieläinten  tapaaminen  ja  jäl- 
leennäkeminen oli  ollut  äärettömän  hupaista  .  .  .  Unohtui- 
han  edes  hetkiseksi  ajatus  ja  muisto  noille  maille.  Unoh- 
tui tänne  poikavuosien  polkuloille.  Eräreissuillansa,  monta 
pitkää  vuotta  sitten  oli  hän  istunut  tässä  laakalla.  Silloin 
oli  ollut  tämäkin  aho  uudempi.  Olipa  silloin  ollut  ahon 
alkuperäinen  aitakin  näkyvissä  tuolla  alhaalla.  Siellähän 
se  teloista  tehty  aidan  nurkka  oli  mustana  ja  miiluisena, 
aidakset  hiiltyneinä.  Hän  muisti  kuinka  kesakko-orava 
mielellään  riuku j en  selässä  ravasi.  Ja  jospa  tarkemmin 
katsoi  niin  nytkin  siellä  tuoreessa  viitakoivussa  kujeili 
löllöhäntäinen  metsän  härkä  .  .  .  Kyllä  sen  Musti  kuuli, 
mutta  oli  unessa  olevinansa.  Antoi  sen  pihkanokan  siellä 
tirskutella.  Parempi  tässä  nyt  on  paimennus. 

Ihminen  ymmärsi,  eläimet  ymmärsivät.  Katse  ja  yhyntä 
kertoi  kaiken.  Hän  nuoletti  suolarakeita  rukkaselta.  Ja 

kun  pässi  rohkeusi,  otti  tämä  muruista  suurimman, 
purasi,  näykki,  irvisti  ja  lipoi  villisti  kieltään.  Olihan 
tässä  Iittiläisen  ahon  kivisellä  kiireellä  koko  Kiiskilän 
töllin  karja.  Sitä  Konsta  nyt  katsoi  ankein  mielin  ja 
ilmein  .  .  .  Niinpä  itselleen  iloksi  ja  eläimille  haaskasi 
lyhyen  ajan.  Kuin  hyvästiksi  tässä  tuokion  vietti  ja  kes- 
kellä ihmiselämän  suurinta  surkeutta  mielistelivät  maine, 
kohtaus  ja  sattuma. 

Mutta  missä  Henna?  .  .  .  Kuka  lypsi  kellokasta?  .  .  . 
Ukkoko  oli  sen  tehnyt?  Siitä  paikasta  ponnahti  ylös,  asteli 
ahon  yläseen  laitaan,  viilsi  veitsellä  valkoisen  tuohen  mä- 
kikoivun  kupeelta,  lyhytsilmäisen,  sitkeän.  Pihlajasta  pisti 
sälyset.  Teki  tuohuksen  pitkän  ja  soikion  .  .  .  Oudosteli 
emälehmä  aluksi  sitä  miksi  metsässä  lypsylle.  Mutta  kun 
Konsta  raapi  kuvetta  ja  kopeloitsi  nisiä,  kuunteli  kello- 
kaula  leuhkat  korvat  lepässä.  Lehmää  kehui  ja  kaunisteli 
lypsäjä.  Täyden  ropeen  ryyppäsi  suoraa  partoihinsa  pyyh- 
kimättä. Sitten  lypsi  toisen.  Tämän  litki  Musti  loppuun. 
Karkkosenkin  kuono  kastettiin,  pärski,  päristeli,  pani 
vastaan  .  .  .  Silloinpas  koira  urahti,  niskakarvat  siirtona 
unkasi  kohta  korkeimmalle  ahon  kivelle,  kuunteli  ja  vai- 
nusi vainolaista  .  .  . 

Nyt  kaapaisi  Konsta  reppunsa  ja  loikki  suoraa  päätä 
metsään.  Ja  kun  kuunteli,  selvisivät  kumisevan  rinne- 
polun  askeleet.  Kaatunut  juurakko  kaihti,  mutta  kun 
katsoja  kumartui  tiuhan  juurinäreikön  alatse,  huomasikin 
hän  miesten  varoillen  astelevan  siltä  suunnalta  aukealle. 
Hurtat  hiiviskelivät,  kantoivat  kivääriä,  himoitsivat  ihmis- 
ammuntaa. 

Yli  viitaisen  kunnaan,  yli  louhikoisen  vieremän,  alatse 
havutiheikön  kipasi  nyt  Konsta  karkuun.  Juoksi  ja  juoksi 
lakkaamatta,  painoi  pakosalle  kuin  säikytetty  peura.  Ma- 
talana ja  jäntteränä  sukelsi  hän  pensaitten  lomitse.  Koke- 
mus ja  kauhu  kannusti.  Hän  mutkaili  milloin  oikeaan, 
milloin  vasempaan  etsijöitään  eksyttäen  .  .  .  Olihan  jokai- 
nen kohta  perin  tuttu.  Tutut  linnustusmaat  ja  metsät, 
tieto  teistä  ja  aukeamista,  joiden  vaiheita  väisteli. 

Hikisenä  ja  huohottavana  päätti  hän  nyt  paeta  pois 

ikipäiviksi  näiltä  main.  Kotoisilla  kankahilla  paloivat  var- 
paat.  Kaikkialla  täällä  karkeloi  kuolema  ja  kammo.  Veli 
veljeä  verihurttana  metsästeli.  Nuoruuden  mailla,  missä 
iloiten  riistaa  otusti,  sai  nyt  itse  ammuttavana,  ajettuna 
maanustella. 

Tuntikausia  jatkui  juoksenta. 

Nyt  hän  pysähtyi .  .  .  Edestä  kuului  jyry,  luja  ja 
voimakas  ropina  .  .  .  Metsoparvet  nousivat  ryöppynä  len- 
toon, hakkasivat  siipiä  ja  asettuivat  suoraa  päätä  ylim- 
mille oksille. 

Musti  juoksi  salaa  miehen  jälessä.  Se  oli  käynyt 
isäntäänsä  takaa-ajamaan  ja  nyt  vasta  ilmaisi  itsensä. 
Entiseen  tapaan  oli  poikueen  etsinyt,  eheän  ja  ampumat- 
toman  lintuparven.  Pakolainen  tuumaili :  Viisas  koira  .  .  . 

Ennenkuin  Konsta  kerkisi  ihailemaan  otuksia  puissa, 
paukahti  laukaus  vasemmalta  viistoon  ylös  ja  metso  jyt- 
kähti  tantereelle.  Ampuja  juoksi  ottamaan  saalistansa. 
Ja  kuka  se  oli  ?  .  .  .  Ohrakasken  Aleksi,  Konstan  kasvin- 
kumppali,  mainio  metsästäjä,  asteli  onnen  ohjaamana 
eteen.  Ja  kun  Aleksi  oli  vihdoinkin  selvinnyt  hämmästyk- 
sistänsä  ja  alkoi  uskomaan  kumppanusta  todellakin  ihmi- 
seksi, eikä  metsän  kummaksi  peikoksi,  syntyi  siinä  vähin 
erin  tuuma  pitkien  kyselyiden  ja  vastausten  perästä.  Ja 
mitä  edemmäksi  Aleksin  kertomus  ehti,  sitä  alakuloisem- 
maksi  muuttui  kuulijan  katse.  Kauheita  asioita  juonsi 
toveri  tämän  paikan  tapahtumista.  Terrorin,  valkoisen 
raivon  valloillaan  kuuli  .  .  .  Aleksi  itsekin  kuikkaili  luoti- 
pyssyineen  koko  kesän  metsien  peitossa  ja  henkikipinää 
kituvaa  raijasi  päivästä  päivään.  Huolimatta  siitä,  että 
peltoliuskoilla  kärysi  elonkuiva  korsi  ja  ruis  ja  ohra  pel- 
toon putoili  .  .  . 

Kuunnellessa  ystävän  puhetta,  muisti  Konsta  Kiiski- 
län  kaurapellon  punervan  kuivaksi,  helut  valkoisiksi. 
Muisti  saunatien  kahden  puolen  ruispellon  leikkaamatto- 
maksi. Tähkissä  karrittivat  okaat.  Varpusparvet  rapistivat 
jyvät  mustiin  juurimultiin. 

Ystävykset  oivalsivat  todellakin  Kiiskilän  koiran  kar- 

japaimenesta  poistuneeksi.  Syyksi  taisivat  arvella  sen,  että 
lahtarit  ottivat  lehmät.  Sentähden  karkasi  koira  isäntänsä 
jäljessä.  Aleksi  arveli  myöskin  Hennan  häviämisestä  yhtä 
ja  toista,  joka  seikka  lohdutti  ja  liensi  jossakin  määrin 
Konstaa.  Ukko  itse  kuului  olleen  alinomaisen  silmälläpi- 
don alaisena  .  .  .  Aleksin  kerronnan  mukaan  oli  Kiiski- 
lässä  vietetty  kalseita  päiviä  viime  aikoina .  .  . 

Mielipiteiden  edelleen  vaihtuillessa  jyrisi  kuusikko 
ukkosena. 

Uusi  mettäksien  parvi  nousi  nyt  puihin.  Hakuhimoi- 
hin  herännyt  metsäkoira  innostui,  äityi  entiselleen.  Ja 
pienireikäinen  suusta  ladattava  luodikko  kohosi.  Milloin 
tipahti  mainio  mustamotko  rytinällä  alas  laakson  lukitussa 
lumpeessa.  Suppean  metsän  sisästä  luksahtelivat  rihla- 
pyssyn  pienet  panokset  kauaksi  kantamatta. 

Mutta  koska  oli  jo  aivan  myöhä,  siirtyivät  miehet 
lintutaakkoineen  Aleksin  yöteloille  melkoisen  matkan  pää- 
hän Hallakorven  taakse.  Karpalosuon  kainalossa,  Lum- 
piokurun  pohjukassa,  jyrkän  kallioseinän  luona  louhos- 
rinteessä  oli  mainittu  paikka.  Ja  heti  kun  toveri  mainitsi 
paikan,  hymähti  Konsta  hyväksyvästi.  Eihän  tämän  pa- 
rempaa paikkaa  ollut  näillä  mailla.  Notkelman  pohja 
rakentui  mullikkakivistä.  Niiden  välit  saattoivat  maan- 
pinnan alla  olla  veden  onteloitsemat,  mutta  kamaran  peitti 
paksu  rynkö  ja  sammal. 

Tänne  kontuun  uurtuivat  ketun  ja  karhun  ammoiset 
pesäpaikat  ...  Ja  metsäsika  siellä  vieläkin  joka  syksy 
rakentaa  polkuloita  ja  monet  erämiehet  mietiskelivät 
tänne  reissua. 

Hämärän  jo  ollessa  pilkkosen  pimeänä  astelivat  ystä- 
vykset ilon  tunne  sykkivänä  siitä,  että  olivat  tavanneet 
toisensa.  Mustikin  otti  torumisen  onkeensa,  oli  tyyten 
haukkumatta  ja  saaliista  tyytyväinen.  Se  tiesi  että  makusa 
iitamojakka  on  odotettavissa.  Koira  astui  laiskasti  häntä 
lo jossa  askelesta  askelmaan  miesten  jäljissä.  Kumminkin 
oli  haukulla  mieli  muree  siitä,  miksi  vangita  ja  rajoittaa 
sekä  asettaa  esteitä  vapaalle  vaistonnalle?  .  .  . 

35. 

HALLASUON  LUMPIOSSA. 

Vuoriperäisen  maan  rannat  päättyivät  vetelään  Halla- 
suohon. 

Näiden  rimpien  yli  eivät  edes  lehmät  kesäkuivillakaan 
kahlanneet.  Asiaa  i  ollut  kenelläkään  tänne  kesän  aikana. 
Metsäyhtiön  miehet  milloin  lienevätkään  käyneet  ostoja 
aikoessaan.  Lintumies  ja  kyttä  toisinaan  urkki  läpi  men- 
näkseen, tahi  päiväkauden  kiersi  saaliin  ajossa. 

Hiljainen  ja  hyljätty  oli  tämä  seutu,  mutta  sitäkin 
hiljaisemmaksi  se  tuli  suven  suussa.  Vasta  kun  lehvät 
kellastuivat  ja  syksyn  haapa  punertui  ja  kun  viidakko  otti 
värivaipan  itselleen,  alkoi  sieltä  kuulua  pyyn  pilli  valoisan 
keskiyön  pimetessä.  Aamun  ja  illan  hämärä  viipyi  pimen- 
toina Hallasuon  lumpiossa.  Polut  peitti  pudonneiden  leh- 
västen moninainen  matto. 

Varsinaiseen  asuntoonsa  ei  Aleksi  ystäväänsä  ohjan- 
nut. Nousi  vain  ylös  pengermäisen  kivikolikon  kurkkuun, 
missä  aarnikuuset  uneksivina,  ylhäisinä  ja  ylinnä  muista 
yötuulten  huminassa  huojuivat  erottautuen  muusta  met- 
sästä. Kas  tässä  oli  hänellä  tiuha,  läpinäkymätöin  hako- 
hytti.  Kodan  keskellä  oli  tulisija,  jossa  erakko  verekset 
keitokset  kypsensi  .  .  .  Kuivista  kelon  karahkoista  tekais- 
tiin nytkin  rätisevä  ja  räiskyvä  lekko  .  .  .  Ennen  ammut- 
tuja, höyhennettyjä  ja  savustettuja  lintuja  kirisi  piankin 
paistinvartaassa.  Ohrakasken  Aleksi  ei  yöpynyt  ensikertaa 
saloilla.  Oli  se  tämä  mies  eniät  kerrat  yökunnissa  rauhan- 
kin aikana  uurnastellut .  .  .  Olipa  yhyttänyt  tämänkin 
ystävän  täällä  poikuusvuosilla.  Osasi  se  poika  iltaset  ja 
appeet  makupaloiksi  kärvennellä  .  .  .  Eikä  tämän  touhun 
aikana  montaa  sanaa  mainittu.  Ääneti  oltiin.  Jos  jotakin 
lausuttiinkin,  niin  se  sanottiin  kuiskaillen.  Koppelon  ku- 
vusta lemahteli  muheva  mehu.  Mettäksen  rasvainen  reisi 
kirisi  tuohuksella.  Olihan  tämä  metsien  asukas  asetellut 
einettä  säästöön.  Oli  sitä  osa  killumassa  kuusen  kuivilla 

karahkoilla  tiuhan  rungon  kupeella,  toinen  osa  kivikolun 
syvimmän  jääkylmän  hoilon  perässä. 

Ja  kun  iltanen  nyt  oli  valmis  ei  hän  kehotusta  antanut, 
eikä  toinen  sitä  liioin  odotellut.  Luonto  itse  herätteli  hi- 
mot ja  pani  nälkäisen  suun  syljeskelemään.  Linnun  kimp- 
pa toisensa  jälkeen  sitä  siinä  puraistiin.  Konstan  aitta- 
kuiva  kannikka  jauhatteli  ilman  isompia  toimintoja.  Syönti 
pantiin  pikkuhiljaa  alulle,  mutta  entäpikaa  se  kapasi  vir- 
maan vauhtiin.  Leukahampaat  tekivät  työtä  niinkuin  tekee 
jämerin  eto  ihminen  himon  makiassa  hurmossa.  Puremat- 
tomat  pilliset  luut  viskattiin  Mustille  sivusilmäyksettä.  Ja 
kun  kaikki  eteen  asetettu  oli  syöty,  pyyhkäistiin  parrat. 
Roimasti  käytetty  suola  vaati  hetken  perästä  lähteelle 
menemään.  Ryypättiin  vettä,  vaikka  Musti  olikin  etukä- 
teen laidalta  litkinyt  ja  janonsa  sammuttanut. 

Lepäsi  yöuntansa  luomakunta.  Linnutkin  kyyröttivät 
leposijoillansa  tiheikön  oksilla.  Toiset  niistä  noudattelivat 
kesällistä  parvea  ja  poikuetta.  Sentähden  asettuivat  emän 
rinnalle  riviin  rassin  päälle.  Toiset  taasen  olivat  hakeneet 
parinsa  ja  kahden  kylkikyljessä  kaipasivat  likitysten  läm- 
mintä. Muutama  oleili  ypöyksinään  huoletoinna  ja  rauhai- 
sana pää  siiven  alla  .  .  .  Pikkulinnut,  tiainen  ja  peukaloinen 
olivat  alimmalla  varvullansa.  Viimeisinä  ne  myöhempään 
kuin  toiset  illan  askarrusta  huushollasivat.  Nekin  asettui- 
vat lopulta  aloillensa,  kykertyivät  vetäen  päänsä  höyhe- 
nien sisään  haaveksien  ennen  iltaunta  hyönteisistä  ja  hyt- 
tysistä .  .  . 

Mutta  kodassa  lieden  luona  jatkoi  mies  hiljaista, 
outoa,  julmaa  kerrontaansa  sanoin  ja  kuiskauksin.  Pöyree 
oli  aika,  pöyreet  siitä  myöskin  maininnat  ja  mielikuvat. 
Aleksi  kertoli  kotitienovilta  tapahtumia  .  .  .  Hän  kertoili 
sitä  mitä  Konsta  ei  ollut  koskaan  kuullut,  ei  ajatellut, 
eikä  uskonut.  Manttaalipösöjen  alhaisuudelle  ja  raakuu- 
delle ei  hän  tiennyt  vertoja  ...  Ja  hän  joka  tuota  kertoi 
oli  mies,  jolla  katsantokannat  muinoin  olivat  olleet  aivan 
toisenlaiset.  Eihän  Aleksi  ollut  osallistunut  veljeislyöntiin, 
tuimaan  sisällissotaan.  Paljon  muuksi  kuin  herrain  hänty- 

riksi  ei  häntä  ennen  tiennyt.  Vaan  kokemus  oli  hänelle 
tuonut  toista  tullessansa.  Hän  nyt  istui  tuossa  himmeällä 
hiilustalla  paossa  valkoista  vainolaista. 

Konsta  kuunteli  lausumatta  mitään.  Syltäisen  kuusen 
ikityvellä  nojui,  vaan  ei  saanut  unta.  Ja  kun  kerronnan 
välit  pitenivät  väsymykseen,  himmeni  hiilustakin.  Varjot 
mustenivat,  valopiiri  pieneni,  kertojan  kieli  alkoi  sammal- 
taa ja  lopulta  hän  nukahti.  Pää  kallistui  pehmeälle  kar- 
hunsammaleiselle  mättäälle.  Tämän  pani  Konsta  merkille, 
ei  unisena,  vaan  virkeänä.  Hän  kuunteli  vielä  kauan  luo- 
makunnan tunnun  tauontaa  .  .  .  Syvältä  hänen  sielustansa 
kohoilivat  kaihon  kaukaiset  surusoinnut.  Sammuneet  sä- 
velet, ammoin  jo  vaimenneet  kumpusivat  uudelleen  kuulu- 
ville. Kenties  esi-isäin  aikainen  ajatus  ilmestyi  hänelle 
perintönä  muinaisuudesta.  Kenties  Kalevan  kankahilla 
tästä  kerran  ajeli  ja  tässä  yöpyi  samoin  jahdattuina  ja 
sisäisesti  surmattuna  inehmo.  Kenties  oli  monikin  kaukai- 
suudessa käyty  kova  kamppaus  tapahtunut  tässä  erä  järven 
partahilla.  Kenellä  elon  etsintä  on  kalsean  kalvan  kär- 
jessä, sillä  myöskin  kärsintä  myötä .  .  .  Mutta  kohtasi 
kovaosaistakin  toisinaan  onni.  Riista  osui  ripaan,  otus 
etehen  asettui.  Kas  silloin  oli  kodassa  iloinen  iltapuhde, 
kasku  kalevainen  kerrottiin  ja  kannelkin  kenties  soinnah- 
teli.  Vaan  silloin  olikin  toinen  aika  kuin  nyt.  Henki  suuri 
hallitsi  silloin  maita  ja  kansan  mieltä.  Uhritulten  ympä- 
rillä, lietten  hehkuisten  luona  luettiin  taunoiset  taiat .  .  . 
Maatuneet,  ammoin  unehtuneet  ja  multihin  menneet  herä- 
tettiin ilmoille.  Manattiin  henget  esille.  Ikeettömän  hei- 
mon itkua  ei  konsaan  kuultu.  Jos  suruista  kudottua  on- 
gelmaa luonnonlapsi  joskus  liensi,  niin  se  oli  ratkontaa 
miettehien  ja  maineen  miesten. 

Rakkaus,  syvä  rakkaus  ja  sokea  viha  raivosivat  tällä 
kertaa. 

Tätä  kansaa  raiskasivat  nyt  upporikkaat  hurmon  hur- 
tat. Vääryyden  ja  ihmisyyden  pilkantekijät  seoksen  sotki- 
vat. Rienaus  tallasi  ylemmyyden  ja  jalouden  lokaan  .  .  . 
Kamasaksani  kätyrit  ja  palkkasakki  lahtasivat  työläis- 
kansaa.  Verileijonan  liput  liehuivat.  Orjaikeen  kirokangas 

hulmahteli.  Isäin  kamaralla  metsästettiin  vapaata  miestä. 
Varjaagirosvot  toivat  tänne  salavuoteuden  ja  saastaisen 
sikiön  raatajakansan  keskuuteen.  Ximi  porvari  ja  kapi- 
taali kantaa  tuon  inhon  aina  myötä.  Yhteisaarteet  ovat 
nyt  yksityisten  anastamina.  Mahtuisiko  maan  ja  taivaan 
välille  toista  ja  suurempaa  konnaa?  Kansani,  onko  lietesi 
luona  konsaan  yöpynyt  moista  hurmanhurttaa  joka  kaiken 
saaliin  ryösti  ?  .  .  .  Eipä  ole  hämärillä  historian  mailla 
tällaista  julmista  julmimpaa  tekoa  kohdallesi  koskettanut 
kuin  verikevään  viestin  kuulu  kalman  sana  .  .  .  Kuinka 
mustana  juopana  katkaisee  rikos  kaiken,  rikos  mittaa- 
matoin  !  .  .  . 
Kuluu  aika. 

Xousee  päivä  .  .  .  Oikeus  käy  uuteen  taukoamattomaan 
taisteluun.  Polvi  työn  ja  toimen  sekä  vastaisuuden  kohoo 
.  .  .  Vapaa  mies  käy  taasen  astuntaan.  Voimia  varttuu. 
Jouset  ja  entistä  ehommat  lintupyssyt  tulevat  taasen 
esille  .  .  .  kunhan  tietoisuuden  tuliroihut  loimuavat  .  .  .  Kas 
työn  Suomi  silloin  cn  suuri  ja  vapaa !  Yhteinen  Sampo 
jauhaa  taasen  kansalle  .  .  .  Runous  ja  kanteloiden  taito- 
niekat  astuvat  taasen  esille  ja  Väinön  lapset  palaavat  kau- 
komailta .  .  .  On  silloin  kevät!  .  .  .  Sulaa  pohjolasta  jää. 
Paisuvat  silloin  virrat  ja  ihmisrinnat.  Laine  laulaa  lois- 
kien tuhat  järvillä : 

Suomi  on  vapaa !  .  .  . 

Suomi  on  vapaa ! . . . 

Molemmat  olivat  nukkuneet  ihanaan  uneen. 
36. 

VERIENKELIT. 

Valkeat  julmurit  vartioivat  onnettomien  elämäntietä, 
sillä  Kiiskilän  kulmalta  kuului  kauheita  .  .  .  Sana  sanalta 
saapui  sellaista,  joka  sai  "suojelijat"  liikkeelle.  Pajavuo- 
rella sanottiin  punaisten  hallitsevan  Hiidenkorpea  ja  Hal- 
lasuota  .  .  .  Kuka  nyt  olisi  uskonut,  että  vasta  puoli  vuotta 

jälkeenpäin  punikit  kummittelevat.  Johan  nyt  haudatutkin 
unholaan  uskottiin  jäävän.  Johan  nyt  jokaisen  työläisen 
piti  tuntea  ja  tulla  järkiinsä  ja  jättää  innoittavien  ryssien 
aate  ja  sen  kanssa  seurustelu.  Pitihän  nyt  toki  kansallisen 
velvollisuudentunnon  sentään  päästä  voitolle  ja  oikeuksiin 
työläisissäkin.  Tottakai  heidän  suomalaisina  sentään  täy- 
tyi tunnustaa  tää  maa  omakseen  ja  rakkauden  siteillä 
tähän  yhdistyä.  Vai  eivätkö  he  ollenkaan  kunnioita  esi- 
isäin  aatteita  ? !  .  .  .  Eivätkö  he  omista  sitä,  mitä  menneet 
polvet  olivat  meille  rakentaneet  perinnöksi?  Kuinka  voipi 
olla  mahdollista,  että  saman  kansan  lapsissa  on  juudaksia, 
jotka  karkeasti  sysäävät  luotaan  kaiken  sen,  mikä  toisille 
on  kauneinta  ja  ihaninta?  .  .  .  Isänmaa!  ...  Oi  mikä  kai- 
ku! ..  .  Mikä  sointu  ja  mahtavuus !  .  .  .  Mikä  rakkaus  ja 
jumalainen  tuntu?  Eikö  olisi  kaunista  elää  yhdessä  kau- 
niin kodin  kurkihirren  alla?  Eikö  uskollisuus  ja  kuuliai- 
suus ole  kutsuna  kultaisena  kaikille?  Eikö  se  lepyttäisi 
kaunan  ja  katkeruuden?  Mutta  ei !  Punikki  on  punikki . . . 
Ajappas  järkeä  sen  sarvien  väliin. 

Pappilan  agronomi  ja  Leppälahden  halkopotressikka 
panivat  nyt  parastaan.  Jahti  tuima  ja  tulinen  panna  toi- 
meen piti  .  .  .  Kesän  kiireet,  elonkorjuun  aika  huusivat 
kyllä  vastaan,  mutta  suuriäänisimpänä  kaikui  isänmaan 
apu  ja  hätä.  Ja  suojelija  kuin  suojelija,  astu  esiin,  lähde 
liikkeelle  koska  kutsun  kuulet.  Toista  se  on  taistelu  tämän 
maan  ja  kansan  puolesta,  kuin  ravistuneen  jyvätähkän 
peltoon  tiputtaminen.  Eihän  mitenkään  voinut  sietää,  että 
tuholainen  kykkii  vainioaidan  takana  .  .  .  Eipä  suinkaan ! 
Ajamaan  sitä,  hiivatissa,  on  sääret  suorittava.  Nujuun 
lujaan  ja  lyömiseen  annettiin  lähtökäsky. 

Vain  pieniä  kierroksia  tekivät  Ohrakasken  Aleksi  ja 
Konsta. 

Enimmät  ajat  pysyttelivät  aloillaan.  Karjalokurkun 
takalistolla  vetäytyivät  yhä  syrjäisemmille  ja  salaisem- 
mille metsästysmaille. 

Juontuipa  sitten  Konstalle  kutsumus  mieleen.  Miksi 

ei  ollut  ottanut  elukkaa  mukaan.  Olisikohan  kentiesi  oman 
karjan  voinut  tänne  hyvinkin  kuskata.  Olisi  niissä  elämi- 
sen apua  hetkiseksi  kahdelle  miehelle  ollut .  .  .  Siinä  mie- 
lessä sitä  miehet  päivän  parin  kuluttua  hiiviskelivät  Kiis- 
kilän  ilmoille  .  .  .  Mutta  kuinkas  kävikään  ?  Vainolaisen 
ketju  kiersi  auttamattomasti  eräänä  iltana  lymypaikan. 
Metsäveikkojen  jänöpaistipuuha  pysähtyi. 

Mikäpäs  siinä  auttoi.  Kaikki  pakoyritykset  olivat  tur- 
hat. 

Taistelu  kymmentä  ojettua  asetta  vastaan  on  urhoista 
urhoisimmallekin  turhuus. 

Kuoleman  tahtoivat  tuomitsematta,  tutkimatta  panna 
toimeen.  Sitä  varten  kiskaistiin  männynoksain  alle  hirtto- 
nuorat. Kielto  ankara,  ehdoton,  saapui  silloin  kylästä. 
Kiinni  saatuja  tahdottiin  tutkinnoille.  Tämä  muutos  toi 
hetkellisen  helpoituksen. 

Muutamia  päiviä  myöhemmin  olivat  Konsta  ja  Aleksi 
asetetut  vankileirille.  Vaarallisimpain  karsinassa  heitä  nyt 
kiusattiin.  Tutkimusten  tulokset  eivät  olleet  tiedossa.  Tuo- 
mio lankesi.  Toimeenpanopäivät  avautui  huomenna. 

Paljon  olivat  nämä  miehet  nähneet. 

Kuolema  puhutteli  heitä  suoraan  suusta  suuhun.  Lui- 
set kasvot  kertoivat  tapahtumia.  Elämä  oli  ilkeätä  unta  .  .  . 
Vangit  horjuivat  nälässä.  Huulet  liikkuivat  ohuina  lak- 
kaamatta. Ne  kuiskivat  sanoja,  kuulumattomia  ajatuksia. 
Kuolemantapaukset  vaivasivat  vastasaapuneita,  mikä 
seikka  ei  enää  liikuttanut  talossa  ennen  olleita  ollenkaan. 

Kello  kymmenen  aikaan  illalla  päästettiin  heiltä  nilk- 
karaudat  irti  ja  heidät  työnnettiin  molemmat  kuoleman- 
koppiin,  joka  oli  pihamaan  seinustalla.  Muut  vaikenivat, 
sillä  ne  tiesivät  tämän  olevan  lähtöä.  Saapuivathan  yöllä 
noutajat .  .  . 

Tämä  oli  kamala  aavistus.  Kylmä  hiki  virtaili  kum- 
mankin ohimoilta.  Hetket  hupenivat  hitaasti.  Vartijain 
jokainen  askel  sorahti  hietaan  ja  leikkasi  sairasta  sydäntä. 

Puolenyön  jälkeen  saapuivat  teloittajat. 

Kopin  ovi' avattiin.  Pihalla  liikuskeli  nauravia  miehiä. 

Ilakoiminen  ja  kuiva  kakaktus  kuului  kuin  perkeleen  kur- 
kusta. Ihmisen  nauru  tässä  hornassa  huimasi  päätä. 
Hiukset  nousivat  pystyyn  siitä  julkeudesta  jota  lausut- 
tiin .  .  .  Pihan  perältä  astui  esiin  onnettomia  uhreja.  Ko- 
mentosanat kajahtelivat  korkeissa  kiviseinissä.  Konstan- 
kin kopin  ovi  avattiin  munalukosta.  Se  oli  entinen  van- 
kilan kanala.  Avaajan  huutoa  tuli  heti  noudattaa.  Tavalli- 
sesti tulivat  vangit  heti  ilman  enempiä  käskyjä  kopista. 

Molemmat  onnettomat  seisoivat  seinustalla  tiuhan 
piikkilanka-aidan  vierellä.  Tässä  jalan  alla  tuntui  olevan 
lastukasa.  Sen  olivat  he  molemmat  jo  päivällä  panneet 
merkille.  Hälinän  aikana  ja  uusien  matkamiesten  ulosot- 
tamisessa  viipyi  telottajien  huomio  muualla.  Konsta  kaa- 
paisi rohkeasti  lastuja  aidan  alta,  nosti  voimiensa  takaa 
langan  ylös.  Aleksi  oli  valmis  matelemaan  alitse.  Tämä 
tapahtui  silmänräpäyksessä  toisten  takana.  Mutta  kun  toi- 
sen oli  vuoro  lankaa  kannattaa,  eivät  hänen  hermonsa 
kestäneet.  Suin  päin  painoi  pimeyteen. 

Ulkona  huomasivat  vartijat  pakenijan  ja  alottivat  am- 
munnan. Tämä  kiihotti  pihalla  jokaista.  Avoimesta 
ovesta  karahti  valmiina  oleva  ratsu  pakenijan  perään. 
Yhden  miehen  kautta  puhkesi  sota.  Juopuneet  murhaajat 
saivat  himollensa  vauhtia. 

Huudon  ja  elämän  keskellä  ei  Konsta  ymmärtänyt 
eikä  muistanut  mitä  sitten  tapahtui.  Häntä  iskettiin  pää- 
hän. Nyt  liikkui  ajatus  kuin  ilmassa.  Puhe  ja  hälinä  kuu- 
lui kaukaa  hänen  korvissansa.  Se  loittoni  yhä.  Pistoolit 
paukkuivat.  Tulet  leimahtelivat  puolipimeässä  elokuun 
yössä  .  .  .  Olihan  linnan  pihalle  saapunut  kolme  naaraslei- 
jonaa, jotka  aseet  käsissä  metsästelivät  häkissä  kiusattuja 
punikkeja.  Mutta  miesten  hohonauru  rähähteli  juopunei- 
den kirouksien  keralla. 

Valkoinen  verienkeli  ajeerasi  naisen  haamussa. 

Kun  Konsta  tuli  tajuihinsa  painoi  päätä  lyijyn  raskas 
taakka.  Mikään  jäsen  ei  liikahtanut.  Vihreät  lehdet  liik- 
kuivat. Lepikko  kohosi  ympärillä.  Aamupäivän  aurinko 
paistoi .  .  .  Linnut  lauloivat .  .  .  Taivas  siintyi  syvänä  ja 

sinisenä  .  .  .  Sitten  se  hämärtyi  taasen  .  .  .  Muta  vaippa 
vetäytyi  kaiken  ylle. 

37. 

KAHDEN  MATKA. 
Aisakki  teki  päätöksen. 

Hänen  tuli  kiireemmiten  poistua  paikkakunnalta  ennen 
talven  tuloa  .  .  .  Valkoisten  alinomainen  vaino  uhkasi  tark- 
kaakin miestä.  Henkiset  ja  ruumiilliset  voimat  kuluivat. 
Sentähden  tuli  hänen  hyvästellä  Hennaa  ja  totisesti  pois- 
tua kiitollisena  ja  koskemattomana.  Saunalahden  seutu  ja 
Salmis-salmi  olivat  hänet  kätkeneet  aikansa. 

Määrätty  lähtöpäivä  läheni. 

Apinaihminen  ajatteli  muuttaa  muotoansa.  Parta  tuli 
saada  poikki.  Hän  oli  sitä  ai j emmin  yrittänyt  katkoa 
lasinpalasella,  minkä  rannikon  sannasta  löysi.  Ruskean 
olutpullon  vinottainen  viillos  kykeni  leikkaamaan,  jos 
vain  jaksoi  kärsiä.  Mutta  tämä  kysyi  kamalia  ponniste- 
luja. Äänekäs  vaikeroiminen  olisi  saattanut  lähimailla 
sattumalta  olleet  höristämään  korviansa.  Ajan  kanssa, 
yksi  karva  kerrallaan  jyrsien  jatkuu  työ  hitaasti. 

Tässä  parran  katkaisemispuuhassa  viertyi  jo  kolmatta 
päivää,  eikä  vieläkään  ollut  enempää  kuin  puolet  poskea 
ylhäältä  ajettu.  Kaikesta  päättäen  tuli  yritys  ottamaan 
kahden  viikon  ajan,  ehkä  enemmänkin,  sillä  leukaparta 
oli  tuntuvasti  paksumpaa  ja  pani  vastaan.  Sitäpaitsi  tuli 
"veistä"  hi  joa.  Se  tapahtui  siten,  että  lasin  syrjää  lohkot- 
tiin taitavasti.  Tuliterältä  katkesi  välkkyyn  muutaman 
karvan.  Loppujen  lopuksi  ei  työstä  täten  näyttänyt  tule- 
van mitään.  Ajeltu  ala  vuosi  verta  ja  siihen  viilletyt  pit- 
kät haavat  kirvelivät .  .  .  Mutta  koska  ihmisten  ilmoille- 
kaan ei  sopinut  mokomana  kerpoleukana  mennä,  täytyi 
keksiä  jotakin.  Täytyi  edes  puoliarshinaista  partaa  ly- 
hentää. 

Kauan  mietittyänsä  hän  keksi  eräänä  yönä  keinon, 

jota  päätti  aamun  valjetessa  heti  yrittää.  Aisakki  etsi  lä- 
heltä mustat  piikiven  palaset,  istui  tarkkaan  ja  hikiseen 
työhön.  Hän  asetti  särmikkään  kiven  kulmia  vastakkain 
ja  naputti  käsikaupalla.  Ja  ennenkuin  ilta  ehti,  oli  musta 
kerpo  miehen  leuasta  hävinnyt.  Nyt  siinä  tosin  törötti 
vielä  tuumanmittainen  käryävä  kannikko,  mutta  tämäkin 
oli  sentään  paljon  siistimpi  entistänsä. 

Ja  kun  Henna  eräänä  päivänä  saapui  tapaamispai- 
kalle, hämmästyi  tämä  suunniltaan.  Niin  tavattomasti  oli 
erakko  muuttunut.  Kaiken  ikävän  asian  keskellä  ei  tämä 
lopuksi  voinut  olla  nauramatta,  lupasipa  tuoda  sakset  kan- 
niston  tasaamiseksi. 

Jo  koko  kesän  oli  Henna  hautonut  ajatusta  palata 
takaisin  Amerikaan.  Michigan  kummitteli  alinomaa  hänen 
mielessänsä.  Miten  monta  kertaa  olikaan  hän  yltynyt 
itkemään  ja  kaipaamaan  vanhempiansa  ja  Watersmeetiä. 
Olipa  hän  yrittänyt  virkamiehiltä  passejakin  poistuakseen 
maasta,  mutta  kaikki  yritykset  raukesivat  tyhjiin.  Eilen 
saapui  hänen  lopullisen  toivonsa  romahdus  siitä,  sillä  val- 
lesmanni ilmotti  jyrkästi  poismuuttamiskiellon,  epäsi  pas- 
sit "kaikilta  maan  kansalaisilta." 

Tätä  surusanomaa  oli  hän  saapunut  tuomaan  ainoalle 
uskotullensa  metsään.  Nyt  oli  Aisakkakin  vuorostaan 
korviansa  myöden  säikähtynyt,  koska  Henna  kaikin  mo- 
komin halusi  heti  mukaan  Venäjälle. 

Hetken  mietittyänsä  ei  mies  tähän  anomukseen  vas- 
tannut sitä  eikä  tätä.  Monien  vaarojen  ja  vastuksien 
eteen  astumista  vain  mietti.  Kuinka  voipi  heikko  nainen 
kestää  yönsä  taivasalla,  rankkasateessa  ja  vilussa,  mihin 
tässä  oli  opittu  ja  vastaisuudessa  vieläkin  enemmän  an- 
tauduttava? Mutta  huomautuksistakaan  tähän  suuntaan  ei 
Henna  halunnut  kuulla.  Sanoi  jaksavansa  .  .  .  kärsivänsä. 
Eikä  siinä  auttanut  muu  kuin  painua  yhdessä  matkaan. 

Aluksi  tuntui  öillä  tiettömässä  metsässä  jalan  kulkien 
matkan  teko  hankalalta. 

Teitä  kun  tuli  visusti  karttaa,  sekausi  pilvisinä  päivinä 
suunta.  Toisinaan,  milloin  itään  oli  aikomus,  astuivatkin 

kohti  länttä.  Etelä-Suomeen  mennä  ei  ollut  kysymyskään. 
Pohjoinen  pikemmin  saattoi  olla  lupaava.  Sinne  sitä  pyr- 
kiä piti.  Rajavartion  valppaus  Karjalan  kannaksella  oli 
Aisakille  kyllin  tiedossa.  Olipa  vielä  toinenkin  syy,  mikä 
veti  miestä  pohjolaan.  Hänen  mieleensä  muistui  monien 
kuluneiden  ja  kaukaisien  vuosien  takaa  eräs  himmeä 
ajatus.  Se  kaihoili  sieltä  Amerikan  ajoilta  asti.  Se  oli  seu- 
raavanlainen : 

Superior järven  rannikkometsissä,  Marquettesta  Muni- 
singiin  kulki  rautatie.  Tämä  ratalinja  halkaisi  hämärän 
aarniopyökkimetsän.  Radan  varrelle  oli  kertynyt  muuta- 
mia vasta  avatuita  halkokämppiä.  Yksi  sellainen  oli  Rum- 
ley,  toinen  Damling.  Täällä  Damlingissa  oli  Aisakki  tullut 
tuntemaan  Kaula-Kanasen.  Tämän  kotoperä  oli  jostakin 
Oulunjärven  ympärillä  olevista  pitäjistä.  Miehen  puhei- 
den mukaan  hänellä  piti  olla  maatila.  Kaula-Kananen  ei 
pitänyt  manttaaleja  itse  tietoinansa  vaan  kuulutti  sen 
ulos  julki  sekä  salaa.  Jokainen  kämpiköllä  käväissyt  tiesi 
tarkalleen,  miten  monta  lehmää  oli  Ketara-Kaulassa  ollut, 
montako  rahtikuormaa  Kaulan  pihan  läpi  kuletettiin  tal- 
visin Kajaanista  Ouluun ;  miten  monta  Vienan  laukku- 
ryssää  sai  kyydin  kotipaikoilleen  ja  montako  patteria 
"pellonvoidetta"  muhi  Kaulan  kaikilla  vainioilla.  Myöskin 
kuinka  monta  syltä  talon  tupa  oli  toisin  ja  toisin  päin ; 
miten  solakkana  seisoi  tallin  takana  miesmuistiin  kaata- 
maton  silpomännikkö ;  miten  se  siinä  seisoi  välkkynä  ja 
salaperäisenä  poronkelloa  kaijuttaen  kumeana  kuutamo- 
yönä.  Se  metsä  se  siinä  jymysi  ja  jynkeili  talon  änkeätä 
asua .  .  .  Hongikko  kohisi  oman  talon  maalla,  kohisi 
omassa  takana  kuin  paras  kruununpuisto.  Ja  omasta  met- 
sästä sai  rakentaa  pytinkejä  vaikka  kymmensylisiä.  Puna- 
honkaa sitä  oli  oksatointa  ja  silkoista  patsaita  ja  penk- 
kejä, lauteita  ja  lavoja  vaikka  yksipuisia  olisi  pykäillyt. 
Niin  sitä  oli  puuta,  jotta  köyhää  hirvitti.  Jouhipetäjien 
suilevaa,  kynttiläoikosta  runkoo  seisoi  kuin  parasta  juus- 
toa. Itsensä  keisarin  sanotaankin  sanoneen :  "Että  Puo- 
langalla paistavat  hongistot,  joista  Rooman  pyhä  isä  aikoo 
rakentaa  Kittilään  oman  tuomiokirkon  .  .  ." 

Niin  oli  Kaulan  kuuluisa  Kananen  koko  Danlingin 
kämpiköllä  kuuluttanut .  .  .  Tämä  mennyt  aika  ja  ajatus 
välähteli  Aisakin  mielessä. 

Kaula  oli  sitten  matkustanut  vuosien  kuluessa  koti- 
maahansa .  .  .  Sentähden  johtui  eräs  vissi  tuuma  tässä 
hänen  mieleensä.  Tosin  ei  Aisakki  koskaan  ryyppysakissa 
puolustanut  Kaulaa,  jota  muut  aina  yksissä  neuvoin  höy- 
hensivät.  Mutta  toiselta  puolen  ei  Aisakki  ollut  ottanut 
pilkantekoonkaan  osaa.  Juomingissa  kehuivat  toiset,  toiset 
panivat  vastaan.  Se  riippui  vallan  siitä  miltä  puolelta 
ryyppy  kullakin  kertaa  kallistettiin.  Imarteli  joille,  jotka 
lipakielin  lähentelivät  ja  jouhen  ja  rikan  takilta  nyppäsi- 
vät,  osti  Kaulan  isäntä  rennosti  olutta  ja  viskyä. 

Ja  kun  aika  joutui  niin  tie  lyheni. 

Eräänä  talvisena  tuiskupäivänä  saapui  kaksi  ihmistä 
Kaulan  talon  kartanolle.  Eivätkä  Amerikan  muistot  ensi 
silmäyksillä  olleetkaan  ihan  perättömiä  .  .  .  Tuossapa  se 
huojui  varteva  petäjikkö.  Tuossa  jymyseinäinen  pirttira- 
kennus. 

Ennakkolaskelmissaan  oli  Aisakki  sattunut  ottamaan 
oikeaan  osuvan  suunnan.  Tiesihän  hän  entuudestaan  mis- 
tä nuorasta  tässä  nyt  oli  vedettävä.  Ensi  silmäys  osotti 
että  hänen  edessänsä  oli  kuin  olikin  aimo  erämaan  linna. 

No  entinen  amerikalainen  halko  jätkä,  joka  on  ollut 
sentään  proletaaristen  kämmenten  välissä  hierottavana  ei 
ole  mikään  turilas,  eikä  paksunahkainen  piikkisikakaan. 
Isäntä  näet  otti  harvinaisen  vieraansa  vastaan  hörönau- 
rulla.  Hurmaavalla  ja  sydämellisellä  riemulla  hän  tervehti 
tulijoita.  Päällepäätteeksi,  ennenkuin  asioita  alettiin  kui- 
hailla  puoleen  tahi  toiseen,  ilmoitti  Kaulan  ukko,  "ettei 
hän  ole  mikään  'iahtari',  vaikka  hounat  sitä  huutavat." 

Maitaan  ja  mantu  jaan  kehuskellen  ja  näytellen  enti- 
seen tapaansa  hän  jutusteli : 

—  Köhjäkkeitä  ovat  nämä  vanhanmaan  isännät  oikein 
maailmanmiehen  rinnalla  .  .  .  Olen  sen  heille  aikaa  sano- 
nut, että  katsokaa  raukat  sääriänne !  .  .  .  Se  on  sillä  lailla 
Junnan  Kukkoo,  että  jos  lapikasvarret  kaikki  nousevat 

tässä  pohjanperällä  ja  tikkaavat  yhtä  jalkaa  niin  kissalta 
pääsee  paha  marina,  jos  kerta  tavallinen  mies  "rokasta" 
kiinni  tarttuu  ja  hännän  nyrkille  kietoo !  Niin  että  sota- 
kouluun sitä  heidänkin  päästä  pitäisi  jääkärin  mallin 
mukaisesti  .  .  ." 

Tähän  tapaan  haasteli  rehti  isäntä  odottamatta  ilmes- 
tyneille kaukaisille  matkatuttaville.  Ja  todellakin  pitkästä 
aikaa  saattoivat  Aisakki  ja  Henna  huolista  huuahtaa  .  .  . 
Hetkessä  hengittivät  he  hieman  vapaammin. 

Ruokapöydässä  kun  illastelivat  sai  Aisakki  aiheen 
puhua : 

—  Me  Amerikan  suomalaiset  olemme  omaa  lahkoam- 
me ..  .  Meitä  toiset  kenties  eivät  ymmärrä.  Maailmankat- 
somus on  meillä  väkisinkin  laajentunut.  Ahdas,  liian 
ahdas  on  vanhan  Suomen  ajatus  . . . 

Kaulan  isäntä  katkaisi : 

—  Sitä  samaa  sanon  minäkin  ja  arvelen  että  jos 
Suur- Suomi,  se  tahtoo  sanoa  suomalaiset,  virolaiset,  in- 
kerikot,  karjalaiset,  ulapantakalaiset,  tsuhnat,  kurkunleik- 
kaajat, tverit,  ituihmiset  y.  m.  sullottaisiin  samaan  huh- 
mariin, syntyisi  siitä  eri  kihinä .  .  .  Voisiko  sitä  sanoa 
Kalevan  kansaksi  ?  .  .  .  Kyllä  se  voisi  Väinön  heimoa  olla, 
mutta  aatteet  uudet  ja  vaikutteet  luokkataistelun  aika- 
kaudella .  .  . 

Kun  oli  jo  myöhä  ja  vierassalin  ikkunasta  aikoja 
sitten  tuli  oli  lakannut  loistamasta,  puhelivat  Aisakki  ja 
Kananen  kauan  kumpainenkin  eri  sängyistä  toisillensa  .  .  . 

Muutamaa  päivää  myöhemmin  eräänä  yönä  läksi 
Kaulan  pihasta  kolme  poroa  pulkat  perässä  viillättämään 
petäjikön  halki  itää  kohden. 

Ajaja  istui  kussakin  kotissa.  Niistä  oli  yksi  nainen  .  .  . 

38. 

RAATARI  JA  RUNTTE. 

Se  käsinväännettävä  rullasukkula-ompelukone,  joka 
oli  syksyseltään  Paakkulan  peräkamarin  pöydällä,  sai  nyt 
seistä  ja  ruostua .  .  .  Sodan  aikana  se  eniät  sarkapakat 
kokoon  kuroi.  Pussihuosujen  aika  oli  silloin  tulinen  ja 
tärkki.  Mutta  sittemmin  oli  mestari  sen  viran  heittänyt 
hiiteen  .  .  .  Ilman  kiusallista  ompelutyötäkin  eleli  raatari. 
Eikä  se  virka  koskaan  niin  kaksinen  ja  kehuttava  ollut- 
kaan. Eläminen  neulan  reijästä  on  samaa  kuin  inua 
mahon  mullin  poikimista.  Toisinaan  oli  silitysrauta  kuu- 
ma, silloin  oli  einettä  ja  apetta  pöydällä.  Mutta  milloin 
liesi  jäähtyi,  jäähtyi  puuropatakin  .  .  .  Muutoinkin  eleli 
hän  paljonkin  huokeammasti.  Kaikenlaista  keinoa  ja  kai- 
kenlaista serpaa  saattoi  sota-aikana  kerääntyä,  kun  ei 
kädet  taskussa  kulkenut.  Talolliset  erittäinkin  höyssähte- 
livät.  Ja  miten  mukavia  emännät  sentään  aina  olivatkaan 
olleet.  Ja  paljonkos  tämä  yksinäinen  leskipoikamies  sitten 
sujutti.  Vaikka  kyllä  sitä  yhteenkin  suuhun  omaisuutta 
uppoaa,  jos  on  upotakseen.  Saattaa  sitä  mennä,  jos  on 
mennäkseen.  Raatari  tiesi  miten  monen  isäntämiehen 
kurkkuun  ovat  uineet  kokonaiset  puulaakien  perämetsät. 
Niin  ovat  huilanneet  alas,  etteivät  oksat  edes  kurkkua 
raapineet  ...  Ja  suoraan  puhuen  olivat  mestarin  menot 
sitä  mukaa  etukulossa,  että  harva  se  talo,  jossa  hänelle  ei 
mahastaan  kiinni  olisi  oltu .  .  .  Oli  sitä  Paakkulastakin 
saatavaa,  herra  tiesi  kuinka  monilta  vuosilta.  Ja  siksi  se 
kone  olikin  etsittävä  pois,  mikä  sinne  neulomusretkillä 
syksyn  suussa  oli  jäänyt. 

Tätä  konetta  sitä  raatari  hakemassa  olikin. 

Tehden  talosta  poislähtöä  istui  hän  jo  Runtten  ratta- 
hilla  .  .  .  Juontuivatpa  silloin  muistiin  ne  juhlalliset  sota- 
puheet,  joita  yön  aikaan  pappilan  agronomi  vastaviete- 
tyissä  iltahuveissa  puhui.  Oikein  se  nostatti  uudestaan 
mieltä.  Väkisinkin  pani  kertaamaan  kuulemansa  puhujan 
voimasanat : 

Saksa  on  mahtava !  .  .  .  Saksa  on  suuri ! 
Saksassa  Suomen  suuren  on  muuri ! 

Saksa  voittaa  .  .  .  Saksa  kaataa !  .  .  . 
Kalevan  karjut  sodasta  palaa  .  .  . 

Mestari  väänsi  tahallaan  sanan  "sankarit"  karjuiksi, 
koska  se  hänen  mielestään  oli  mojuvampi  ja  runomittaan 
sukevampi  sana .  .  .  Edelleen  lausuili  hän  Kalevaisista 
kankahista  ja  kunnallista.  Hänen  pontevat  sanansa  kaikui- 
vat todellakin  kuivan  kankaan  välkyssä  männistössä.  Ja 
kun  rattaat  lotisivat  rasvatussa  akselissaan  kuoppaisella 
tiellä  eteni  ajaja  läpi  metsän.  Tämä  hänen  sanojensa  pon- 
tevuus ja  paatostaminen  nostatti  miehessä  isien  tunnel- 
man .  .  .  Ryhtinsä  ylevyyttä  asetellessaan  siinä  vilposkär- 
ryillä  istuessaan  tahtoi  hän  sekä  sanoin  että  elein  olla 
yhtäläinen  kuin  agronomikin.  Hän  paisutti  ääntään  ja 
muisteli  samoja  lauseita. 

—  Ystävät  nyt  isänmaalle  saapuu !  .  .  .  Saksalaiset 
nousseet  Suomessa  maihin  .  .  .  Viisikymmentä  sotalaivaa 
ankkuroipi  Hangossa.  Viisitoistatuhatta  teräskypärää 
keikkuu  kulttuurin  ja  kunniamme  puolesta  ...  Oi  von  der 
Goltz !  ...  Oi  sinä  huhtikuun  kolmas  päivä!  Oi  te  baije- 
rilaiset !  .  .  .  Terve  Tillyn  päiviltä,  terve !  Stälhandsken  ja 
Hakkapelitan  nimi  on  teille  tuttu.  Iskimmehän  etelässä 
mekin  ammoin.  Iskimme  Kustaan  suuren  ja  jumalan 
puolesta.  Pohjolan  leijona  polki  ylpeän  isänmaanne  ane- 
kauppiaat.  Ja  kussa  kulkikaan  suomalainen  keihäsmies 
kirveineen,  siellä  matala  valakka  ja  tamma  kavioita  iski. 
Kuolemata  kintereillä  kuskasivat .  .  . 

Sinäkin  Runtte,  puheli  raatari  hevoselleen,  sinäkin 
Runtte  olet  sukua  sotaista  ja  suurta,  olet  suomalaista ! 
Sinä  kolmikymmenvuotisen  sodan  sotaorhien  polvesta  olet 
lähtenyt  ja  varsoista  viskattu  ...  Ei  sinussa  ole  ryssän 
rotua  lyhkäistä  .  .  .  Jaa'ah,  ryssän  et  ole  hajua,  et  han- 
ketta. Me  olemme  suomalaista  sukua  ja  juurta! 

Agronomin  paatostamaa  juhlapuhetta  tapaillen  hän 
jatkoi : 

—  Saksassa  sivistys  suuri !  Kulttuuri  kuulu !  .  .  .  Sak- 
sa on  rautaa !  .  .  .  Saksa  on  rautaa !  .  .  .  Mikäs  oli  suu- 
rempi? Mikä  oikeutetumpi?  Mikä  ylväämpi?  Mikä  isän- 
maallisempi  ? .  .  .  Mikä  oli  onnellisempi  Suomen  valkoista 
ritaria?  .  .  .  Veli  veljeä  auttaa.  Herra  herran  puolesta  käy. 
Puolustaahan  meitä  Saksa  .  .  .  Rautainen  Saksa!  (Omiaan 
lisäten)  :  Ylimystö  Suomessa  hihkui  ja  hurras,  penikat 
piirti  sanoja  santaan :  Saksa  on  rautaa !  Saksa  on  rau- 
taa!... Saksalaista  kuka  ylväämpi  oisi,  jääkärin  mai- 
netta mahtavampi?  Käsillä  heitä  kannetaan.  Heille  hur- 
rataan, lauletaan.  Heille  ulvotaan,  imarrellaan,  kuiskutel- 
laan, kutkutellaan,  raaputellaan,  maanitellaan  ja  nuoles- 
kellaan .  .  .  Lipettiä  lasketaan.  Ah,  palturia  ja  pötyä  .  .  . 
Likööri-  ja  konjakkilekkerit,  punssit  ja  sampanjat .  .  . 
Salakätköistä  kaikki  tyyni  esiin  vain  .  .  .  Entäs  kilkkavat 
ja  kalliit  kuparit.  Aina  pässin  kaulakulkusesta  kahvipan- 
nuun, ovenriparenkaasta  kirkonkelloon,  kolmen  komppa- 
nian kattilaan  ja  ruutisarveen  saakka  kootaan  nyt  Suo- 
mesta ryönä.  Kokoutuuhan  siinä  saalista,  sukeutuu  ihan 
summittain  kuin  ennen  Perman  ja  Aunuksen  kalmisto- 
ryöstöillä.  Kamaa  siirretään  laivanlastittain  Saksaan. 
Eikä  ihme,  sillä  olivathan  nämä  pesorkaajat  samoja  ka- 
masaksoja, samoja  viikinkejä,  sukupuuttoon  kuolematto- 
mia merirosvoja.  Heidän  äpäränsä  ovat  tänne  muniutu- 
neet.  Olihan  rikos  ja  huoruus  hautunut  poikaan.  Ja  tästä 
itiöstä  kekistyi  kansan  piiskuri,  kotimainen  konna.  Veti 
veri  muinaisen  sivistyksen  aateluuteen,  jalosukuisuuteen. 
Ja  tapahtui  että  kodin  pyhyys  poljettiin.  Herrasperheen 
kunnia,  äidin  ja  tyttären  kainous  riisuttiin.  Ruhrik  ja 
Romanov  sukujen  malliin  aviovuoteet  annettiin  upsee- 
reille. Leijonalippu-roturoikan  muinaiset  vastalahjat  avat- 
tiin "peräkamariin"  saakka.  Suomen  porvarin  kodissa 
avautuivat  vuodekamareiden  ovet  avuntuojille  .  .  .  Hen- 
gen, miekan  ja  lihan  kylvö  toi  tarkotuksella  tullessaan 
uutta  virikettä  veijareille.  Potivathan  Suomen  jalosukui- 
set verenheikkoutta  ja  pääluvun  pienuutta  .  .  .  Lupa  oli 
mässätä,  lupa  rienastella,  hummata  ja  huolia. 

Yksinäinen  ajelija  muisteli  ja  teki  omia  kummallisia 

johtopäätelmiänsä.  Kerran  oli  hän  Kiiskilän  Konstan 
kuullut  kovalla  äänellä  lukeneen  lehteä  Kekäleojan  pihal- 
la. Se  oli  ollut  erittäin  mieleenpainuva  juotti.  Sanomaleh- 
dessä seisoi  jotenkin  tähän  tapaan: 

"Siveelliset  siteet  ovat  porvaristolla  häilyväiset.  Enti- 
nen jalosukuisuus  kilpailee  sotarosvojen  häikäilemättö- 
myyden kanssa.  Ai j emmin  rehdiksi  tunnettu,  monikin 
vakaa  isäntämies  saattoi  muuttua  tylyksi,  jopa  kokonaan 
kavalaksikin  ihmiseksi  työläisiä  kohtaan.  Lupaukset  ovat 
tulleet  pettäviksi,  kohtaukset  ja  puhuttelut  ärtyisiksi."  Ja 
niin  totisesti  se  onkin.  Ryssiltä  peritty  suunnatoin  sota- 
saalis kiehtoi  raatokärpäset  kimppuunsa.  Kapitalisteilta 
kansalle  palautettu  omaisuus  joutui  punakaartin  haltuun, 
mutta  häviön  tultua  lankesi  valkoisille.  Ja  kun  sitten  me- 
telin tauottua  puhkesi  halu  jonkinlaiseen  inventeerauk- 
seen,  varastojen  valtiolle  ottamiseen,  huomattiinkin  pe- 
sorkkaajien  hummanneen  tuntemattomat  määrät  omai- 
suutta. Mutta  valtion  hallussa  eivät  sotasaaliit  olleet  ollen- 
kaan paremmassa  tallessa.  Salakähmäisyys  ja  kähvellyk- 
set  astuivat  päiväjärjestykseen.  Jos  valko-ryssät  totisesti 
ennen  ryöväsivät  punaisten  aikana  ja  lahtarit  valkoisen 
valloituksen  jälkeen  avustivat  kamasaksain  ja  meriros- 
vojen apuna  kansallisrikkauksien  pesorkkaamista  ja  siinä 
olivat  yksityisien  omaisuuksien  imemisessä  ajeeranneet, 
niin  nyt,  nyt  se  vasta  nousi  huikea  hivutus. 

Raatari  myönteli  itselleen :  Hanttapulien  sakki  se  par- 
haillaan hamuaa  julki  ja  salaa.  Ei  pysty  lain  kirjain 
kulasseihin.  Asetakki  ja  pussihousut  riittää.  Heillä  kun 
on  univormu  ja  terästä  suolilla,  niin  äläpäs  mene  lähelle, 
tahi  kynnet  ravahtaa.  Katsele  vain  kauniisti  siinä  sivulla, 
katsele  kuinka  pala  painuu  pedon  kurkkuun  toinen  tois- 
taan suurempana.  Kyllä  luulisi  jo  Paakkulan  rustholla- 
rinkin näkevän  mistä  sitä  isänmaata  leikataan  ...  Ja  mitä- 
maks,  jos  tässä  taasen  punikiksi  mielipiteensä  muuttaisi  ja 
ajattelisi  Rajavaaran  tapaan  näin :  Jospa  pakanat  pulivei- 
vaavat. Jospa  nuljuttavat  selvään  silmään  keskellä  päivää 
niin  kauan  että  tässä  jääpi  isänmaasta  ruoto  rukkaseen. 
Ja  entäs  nämä  sota-ajan  nousukkaat  sitten?  Äkkilihavat 

änkyrät  ja  lököpöksyt,  mahakkaat  rahtyärit!  Miehet,  joita 
sattuma  on  siunannut  tuhatkertaisesti  ovat  sikamaisuu- 
della  markat  miljooniksi  muuttaneet.  Tunturimaisilla  ma- 
hoilla luhmastelijat,  hamlaaminen  on  kaiken  kesää  käynyt 
isänmaan  kavaltajien  takaa-ajon  kanssa.  Työläiset  ja 
punikit  lymyilevät  erämaissa.  Musta  kuolema  ja  murha- 
vimma  vinkuu  nurkissa.  Aloite  maassa  ja  taivaissa  on 
vain  valkoisilla.  Ylpeys,  intohimot  ja  irstaisuus  ovat 
ihmisruokana.  Myötään  mennyt  aika  ja  vastaisuus  kuiskii 
ja  suhisee  siivekkäistä  valkoisista.  Surut  ja  murehet  maail- 
masta astukoon  kerrankin  ikimuistoisaa  aikaa. 

Raatari  syventyi  äänettömäksi.  Hän  muisti  Mikon- 
Rinteen  lukukinkerien  runtuja.  Silloin  sitä  Huikurin 
keisarin*)  huikeasta  juomingista  oli  kansa  kertonut. 
Tästä  johtui  ajatus  itsepintaiseen  huutoon,  joka  kerskui 
Suomen  kuninkaasta.  Herrat  hihkuivat :  "Hallitsija  sitä 
omasta  takaa  pitää  saataman !  Meneväthän  päätökset 
päin  istumapattereita,  jos  niitä  kaksisataa  ammattihauk- 
kujaa  siehtoo  ja  seuloo.  Valtiopäiviä  ei  tarvita.  Kansalta 
ovat  vain  päiväpalkkoja  kynimässä  ja  nylkemässä  vuosi- 
kaupalla. Velhot  siellä  suutaan  ruukaavat.  Jos  yksi  on 
hyvä,  on  toinen  kahta  parempi.  Monta  kertaa  hyväkin 
asia  sorvautuu  pirunkaulalle.  Kitaläpiurheilijat  pieksävät 
kieltä.  Sosialistienkin  suusta  tulee  jo  mitä  hyvänsä  ja 
milloin  hyvänsä.  Kilpahaukuntaa  se  on  kuin  koirain  kir- 
konmenossa .  .  ." 

Juurakkoniemi  kuvitteli  huvikseen  edessään  olevan 
kaksi  sataa  koiraa.  Koirista  olivat  toiset  rotukoiria,  toiset 
pystykorvia  sydänmaan  lintupiskejä.  Oravakoirat  olivat 
kipparahäntäisiä,  korvesta  tulleita  luimisteli  joita.  Mutta 
annappas  olla,  ei  sitä  karvaan  ole  katsomista.  Sisua  sitä 
löytyy.  Tuokin  valkoinen  massatehtaan  patruunan  aristo- 
kraatti Mänttästä,  joka  käpälät  kankeina  kävelee  köyhää 
ihmistäkin  vastaan,  saatikka  sitten  toista  koiraa,  jonka 
kanssa  ei  kävele  saman  tolpan  juureen,  ei  nosta  käpälää 


*)  Huikurin  talo  Kuorevedellä,  jossa  1850  vaiheilla  isäntää  kutsuttiin 
"keisariksi." 

eikä  haista.  Ja  sitten  jos  ne  vuoron  perään  haukkui- 
sivat .  .  . 

Ei,  mutta  kuinkas  se  asia  oikein  menikään  keisarista 
koiriin.  Se  oli  kysymyksessä  näet  se  Suomen  monarkia,  se 
yksinvalta.  Se  on  niin  että  kun  yksi  mies  sanoo  että  asia 
on  niin,  niin  se  sitten  onkin.  Ja  jos  yksi  mies  sanoisi  että 
asia  ei  ole  niin,  niin  se  ei  sitten  saisi  olla  niin.  Ja  koko 
kansa  tottelisi  mitä  hän  sanoisi.  Monet  turhat  juonittelut 
ja  asian  haaskaus  säästyisi.  Valtiokin  vapautuisi  maksa- 
masta mokomia  lainlaatijain  palkkoja.  Ja  elämä  kulkisi 
paljonkin  vähemmällä  funtieraamisella.  Ja  mitäs  sen  kan- 
san sitten  tarvitsee  tietää?  Ei  muuta  kuin  tee  työtä,  syö 
ja  makaa,  ole  rauhassa,  äläkä  vimmastele  .  .  .  "Jalosukui- 
suus  ja  ritarius  heräisi  uudestaan  henkiin"  oli  Paakkulan 
rusthollari  sanonut.  Nykyaikaisuus  onkin  yksitoikkoista, 
äärettömän  tyhmää  ja  riitaista.  Puoluekinat  ja  kukkotap- 
pelut  kaikkialla.  Jokainen  kuluu  kannollansa  seisoessaan 
onteloksi  ja  tyhjäksi  kuin  ontto  puu  .  .  .  Mitäpäs  siinä, 
kuningas  vähintäin,  ellei  keisari  olla  pitää.  Komea  sana 
se  on  keisari .  .  .  Aikakirjat  näyttävät  että  Roomassa  piti- 
vät valtikkaa  keisarit.  Ja  mitä  loisteliaimmin  siellä  juma- 
lanpojan  elinaikana  jytästettiin.  Koko  maailman  hollikan- 
gessa  huiteli  sama  jässi!  Ja  entäs  Napoleon?  Mikäs  muu 
hän  sitten  oli  ellei  keisari.  Kansa  vapisi  vyyhtenä  hänen 
varpaittensa  alla.  Ja  mihin  maahan  vain  se  huima  mies 
viitsi  sylkäistä,  seurasi  siitä  ankara  prosessi.  Ryssät !  .  .  . 
Kukas  näitä  parta jessikoita,  aron  virsu j aikaisia  vantkoja 
olisi  aisoittaa  voinut,  ellei  keisari?  Tuhannet  miljoonat 
ovat  heidän  edessänsä  tomussa  ryömineet.  Keisarin  sana- 
han se  painoi,  tahi  muutoin  viuhuili  solmuruoska  ja 
pamppu.  Hirttohirret  könöttivät  tantereilla.  Onnettomat 
ihmiskaritsat,  jotka  vain  vastaan  harasivat,  niin  ne  tuu- 
lessa kuivattiin.  Vaivanpaikoissa  kävi  kitinä  ja  kätinä. 
Päitä  räätiköitiin  ja  vastaanpani joista  luhmittiin  "lankun- 
kantajia."  Piinapenkki  ja  pölkky  seisoi  kaikilla  toreilla 
kansan  kurina  ja  kauhuna  ylenaikaa  .  .  .  Keisaria  huutavat 
herrat :  "Se  Suomelle  pitää  saaman"  ne  sanovat.  Saksa ! 
Mikä  olisikaan  vaivainen  Saksa  ilman  keisaria?  Ilman 

Wilhelmiä  se  olisi  viheliäinen  nurkka.  Berlin  olis  ranska- 
laisten frakkirakkarien,  muotimampsellien  perukki  ja  pit- 
sitehdas.  Harjoittaisivat  alushametrimmausta  neljännen- 
toista Ludvigin  malliin.  Keisari .  .  .  mikä  uljas  nimi.  Ei- 
päs ihme  että  kukkoa  sanotaan  keisariksi.  Oikea  vertaus- 
kuvallinen astunta  ja  liikenteet  ovat  sillä  kuin  keisarilla. 
Turhaan  eivät  kuoreveteläiset  vanhaa  Huikuria  sanoneet 
keisariksi,  Huikurin  keisariksi. 

Juurakkoniemi  oli  päässyt  hevosineen  ahteen  päälle. 

Hän  ajoi  alamäkeä  varovasti,  koska  käsinväännettävä 
"ompelukone"  keijotti  käyttämättömänä  siinä  hänen  edes- 
sänsä .  .  .  Jykevä  männikkö  ja  yksinäisyys  irtautti  aatok- 
set lentoon.  Mielikuvittelut  kiipesivät  sinne  minne  ne  par- 
haiten halasivat.  Mietelmiänsä  hän  jatkoi  tähän  tapaan : 
Huhu  sittenkin  kai  päättyy  jonnekin.  Saksan  Villen  po- 
jasta voi  vääntyä  meille  hallitsija ...  Ja  kyllä  se  niin 
onkin.  Maalaisrotuinen  ei  tule  kysymykseenkään.  Sellai- 
sia ei  kannata  ottaa  laskuihin.  Historian  taivalhan  sen 
todistaa.  Onko  majesteetti  milloinkaan  innostunut  valko- 
ruusuttareihin  tahi  pohjanneitoihin  tässä  maassa?  Ei  ole. 
Eikä  löydy  tarkoitusta  vastaavaa  kantakirjaakaan.  Kunin- 
kaallisen veren  virtausta  ei  voida  suomalaisen  suonissa 
todistaa  olevan,  ellei  nyt  oteta  sattumoiksi  tapahtuneita 
karhun  ja  hirven  metsästysreissuja  huomioon.  Niinä 
aikoina  on  kyllä  kannetointa  vakkaa  alitse  irtoneulaisen 
kuusikon  kannettu  .  .  .  Raatari  mietiskeli  lihallisia  asioita, 
oli  erittäin  hyvällä  tuulella  ja  hurautti  kuninkaallisen 
kehtolaulun : 

Mälar  järven  rantoja  ma  sousin, 
Oi  Mälar,  Mälar,  kätke  minut  oi ! 

Manskiven  rokkomampselli  ajeli  raataria  vastaan. 

Tällä  oli  kyytihevonen,  koska  kierteli  pitäjällä  kevät- 
kautena taasen  rokonistutushommissa.  Hän  oli  juuri 
kääntymäisillään  Kiiskilän  kulman  tielle  kun  kuuli  loilo- 
tuksen.  Kyytipoika  tunsi  kaukaa  Runtten  ja  raatarimes- 

tarin.  Tämäkin  tunsi  heidät.  Mestari  ihastui,  sillä  hän 
ihaili  erittäin  mykevävatsaista  rokkomampsellia.  Monet 
kerrat  oli  hän  istunut  hänen  kanssansa  aterioimassa 
Paakkulassa  .  .  .  Mampselli  kuunteli  mielellään  ja  suvaitsi 
tuota  höyliä,  matlakkaa  miestä.  Mestarin  silmäniskut  ja 
taputtelemiset  veivät  hänen  suunsa  siirapille.  Silloin  kier- 
tyivät räätälimestarin  mieleen  paratiisin  kielletyt  hedel- 
mät. Juurakkoniemi  laskeusi  vilposilta  alas  tervehtimään : 

—  Mikä  mainio  sattuma !  .  .  . 

—  Mistä  te  sellaiseksi  runolliseksi . . .  Oikeenhan  se 
mestari  aatelislauluja  .  .  . 

—  Kuninkaasta  nyt  puhutaan,  ajatellaan  ja  lauletaan. 

—  Mistä  kuninkaasta? 

—  Suomen  kuninkaasta  .  .  . 

—  Suomen  ?  .  .  . 

—  Suomen  keisarista  .  .  .  piti  sanoakseni. 

—  Ah !  .  .  .  Siitä  saksalaisesta  prinssistäkö  ?  .  . . 
Raatari  innostui :  « 

—  Saksalainen  keisari  Suomessa  on  ennen  kuuluma- 
toin. Maailmata  se  mullistelee  .  .  .  Tietääkö  mampselli, 
että  silloin  on  Rooma  pohjolassa.  Augustus  ja  Rooma! 
Perikles  ja  Atena!...  Aasia  ja  Aleksander!  Ludvig  ja 
Versailles  .  .  .  Ajatelkaas  meidän  leijonata,  jolla  on  rau- 
tainen liittolainen.  Ryssät  silloin  ruimitaan  edemmäs 
omille  aroille.  Ja  eikö  se  ole  historian  laki,  että  niin 
tapahtuu?  Vuosisatainen  kehityksen  painopiste  kulkee 
kiertävätä  rataansa  niinkuin  sen  Suottalan  vaari  sanoi, 
joka  koulut  korkeat  kävi,  mutta  jonka  kirjat  viina  vei 
kaivoon.  Niin  hän  sanoi  että  Egypti,  Assyyria,  Babylo- 
nia, Kreikka  ja  Rooma,  Kartago  ja  Gallia,  Anglosaksia 
ensin,  sitten  Skandinavia  ...  Ja  sitten  .  .  . 

—  Suomi ! . . . 

—  Ihan  paikalle  sanottu !  Suomi ! 

—  Sittenkö  seuraa  ryssä?  Mutta  eikös  ryssän  aika 
ole  ollut  ja  mennyt? 

—  Saapi  se  minunkin  puolestani,  mutta  en  sitä  tar- 
kottanut. 

.  Rokkomämpselli  intti  kiusalla  : 

n 

—  Mutta  eikös  se  suomalainen  kulttuuri  juuri  kohon- 
nutkin Ruotsin  loistoaikoina  ja  yhdessäolossa  ryssän 
kanssa  ? . . . 

Tätä  puhetta  ei  toinen  tahtonut  kuullakaan,  vaan  alkoi 
kuvitella  uutta  ja  mahtavaa  hallitsijaa  tähän  tapaan: 

—  Ja  sitten  kun  tämä  uusi  ponssari  alkaa  täällä  kat- 
sella ympärilleen,  näkee  hän  oikeaan  ja  vasempaan, 
Skandinaviaan  ja  Kuolaan,  Vienaan  ja  Karjalaan,  Au- 
nuksen, Inkerin  ja  Arhanskelin  aika  on  tullut  ja  Itäme- 
ren pottutarhureitten.  Kas  nämä  ne  leijonamaata  pulskis- 
tavat  ja  paisuttavat .  .  .  Onko  mampselli  koskaan  lukenut 
sitä  Tolstoin  ennustusta,  jonka  tämä  ylen  viisas  ihminen 
näki  hengen  silmillänsä?  Ihmiskunnan  tulevaisuuden 
ikkunasta  hän  tarkasteli  ja  sanoi :  Suomessa  nousee  ker- 
ran hallitus,  joka  on  julmaan  verenkarvaiseen  petoon 
Bibliassa  verrattava.  Tämä  käy  kamalasti  perkkaamaan 
parrakkaita.  Ottaa  ja  anastaa  itselleen  koko  kaalimaat. 
Eikä  sipulin  oraskeittoa  syödä  sen  koommin  tällä  puolen 
Tonavan.  Kansat  ja  kaupungit  hakataan  maan  suolaksi. 
Valloitetaan  Venäjä  ja  Muskoo.  Potsottajat  ajetaan  Bak- 
trian  mäille,  Kaspian  taakse  karjapaimeniksi,  tahi  pan- 
naan ankaraan  orjantyöhön  rakentamaan  suomalaista 
kulttuuria  ja  valtaa  Väinön  avartuvalle  aholle.  Ja  eikä  sen 
erän  perästä  paitaa  nähdä  pöksyjen  päällä  .  .  .  Sarkatakki 
ja  lapikas  liituaa  tien  suomensukuisille.  Syrjäänien  or- 
voille antaa  kerrankin  oman  osansa.  Oman  kansan  perin- 
töosan .  .  . 

Rokkomampselli  kuunteli  ja  katseli  hämmästyksellä 
tätä  tiellä  tapahtunutta  esitelmää.  Hän  ihmetteli  sen  len- 
nokkuutta ja  kostikkaisuutta.  Hän  katsoi  pitkään  raatarin 
arvokasta  olemusta,  jossa  saattaa  olla  tämänkaltainen 
historian  tuntemus.  Jopa  hänkin  huudahti  enemmän  toi- 
veessa kuin  täytenä  totena : 

—  Tosiaankin !  .  .  .  Kuinka  huimaava  ajatus  !  Jospa 
se  puoliksikin  toteutuisi ...  Ja  kuka  onkaan  tämän  oivalli- 
sen ohjelman  laatinut? 

—  Jaa !  .  .  .  Varjaagien  veriheimoa  on  sen  täytynyt 
olla !  Siinä  se  on  yhtäkaikki  aate.  Sen  korkeus  raapii  van- 

han  taivaan  sinistä  lakeutta.  Siinä  on  ei  enempää  eikä 
vähempää  kuin  suur-Suomen  levereeraus.  Siinä  on  "lää- 
määltään  pohja"  yhtä  tarkasti  kuin  Mustanniemen  Akus- 
tin  saunan  perustuksella  Muhujärven  rantamalla*). 

—  Kyllä,  kyllä.  Silloin  se  kansallinen  sauna  lämpiää 
leviämmästi.  Aina  itäisille  aroille  asti  leviää  sen  suloinen 
tuoksu  ja  tuntu  .  .  .  Suur-Suomen  vasta  huiskuu  kaikilla 
lauteilla  ja  kaikissa  karsinoissa.  Ja  raitilla  lauletahan  poi- 
kaan nuatilla.  Kuppihela  hilj allensa  huiskuu  tasaisessa 
tahdissa.  Kaikkien  kansain  silmät  vartioitsevat  meitä. 
Kyllä  se  kolmimiljoonainenkin  kansa,  vanha  Suomen 
suku,  mantsujen  malliin,  voipi  vuorostaan  vallan  maanpii- 
rin tällä  tanhuulla  ottaa.  Oikeastaan  liian  paljon  on  an- 
nettu naapurin  leventyä  ja  lemuta.  Liian  paljon  on  nuus- 
kattu ryssäläistä  jumalan  suurusta .  .  .  Minä  en  epäile 
ollenkaan,  etteikö  kerta  koita  aika,  että  tuhannet  ja  mil- 
joonat matelevat  jalkaimme  juuressa.  Kyllä  ne  vielä  lah- 
juksia mailta  kaukaisilta  tuovat.  Tyrkyttämällä  tyrkyttä- 
vät kalliit  mattonsa  ja  kultansa  kuninkaamme  j aikain 
juureen.  Ja  prinssit  naivat  meille  miniöitä  Tiipetin  tyttä- 
ristä .  .  . 

—  Kuinka  se  mestari  voipi  näin  kaikki  hyvin  lipelaa- 
rata?  Kuinka  ihmisjärki  tämän  voipi  kaiken  käsittää? 
Te  olette,  huomaan  minä,  syvästi  oppinut .  .  .  Mikä  ylevä 
aate !  Mikä  suuri  kansallinen  aate !  Ja  kaiken  tuon  voi- 
simme saavuttaa  jos  vain  olisimme  yksimielisiä  .  .  . 

—  Totta  mampselli !  .  .  .  Totta  mitä  sanoitte.  Kyllä  se 

*)  Mustanniemen  Akustin  älykkäisyys  oli  aikanaan  huudossa  kautta  lähi- 
pitäjäin. Kauaksi  kuultu  mies  mestaroitsi  puusta  ja  raudasta  mitä  maan 
kyntäjä  kulloinkin  tarvitsi.  Rakensi  myllyt  monet,  rusnaili  rattaat  ja  sepa- 
raattorit. Ratkaisi  vastoinkäymiset  sellaiset,  joista  muut  miehet  saivat  olla 
syrjässä.  Töllinsä  sijaitsi  Muhujärven  kivikkoniemessä  kaukana  Hämeen 
takamaassa.  Henki  oli  sanonut  hänelle:  Rakenna  saunasi  perustus  ja  pohja 
kymmentä  syltä  syvälle  aaltojen  alle  ja  sinä  olet  perivä  ajallisen  onnen  ja 
autuuden.  Akusti  rakensi,  perkoi  ja  pöyhi  kiviravit  ja  rauniot  pelloksi. 
Kivikasat  kuletti  ja  käänteli  niemen  nokalle,  minkä  äkkijyrkästä  huilasi 
kymmensyliseen  selkäveden  pohjattomuuteen.  Ajan  kanssa  edistyi  työ.  Pel- 
loista kuokitut  kivet  kohousivat  vuosissa  pinnan  peitoksi.  Saunan  perustus 
valmistui  suunnitelman  mukaisesti.  Kylpy  rakentui  uutena  ja  uhkeana  aalto- 
jen päälle.  Ja  kansa  tietää,  että  ajallinen  onni  asettui  tähän  tölliin.  Akusti 
oli  rakentanut  hikihelmien  ikuisen  muistomerkin  itsestänsä.  Aherrus  ja  or- 
jantyö  uppoamattomana  kurkoittuu  ylös  ilmoille  ulapan  ylle.  Se  nousee  yhtä 
onsiokkaana  kuin  egyptiläisten  pyramiidit  Afrikan  hiekasta.  Mustanniemen 
Akusti  elää. 

on  ihmeellistä.  Olen  ajatellut,  miten  viisaan  mielikuvain 
siivillä  saapi  körötellä  korkeuksiin  ja  kummallisiin  maail- 
moihin. Halki  arkipäiväisyyden  voipi  vuosisatoja  eellehen 
katsella  kansamme  tulevaisuutta. 

Keväinen  isänmaan  aurinko  paistoi. 

Ystävykset  kulkivat  samaan  suuntaan. 


39. 

EPÄILYTTÄVIÄ  ASIOITA. 

Haapaniemen  kahakoimisten  jälkeen  tuomari  välitti 
viisi  sotatoiminnoista.  Hänelle  ei  enää  ollut  isänmaalli- 
suus yhtä  mielenkiintoista  kuin  Vilppulan  rintaman  tais- 
teluiden aikoina.  Toiminta-alueekseen  tämä  mies  otti 
Tampereen  ympäristön.  Hämeen  sisämaissa  pani  väsy- 
mättä toimeen  kotitarkastuksia  .  .  .  Holhotin  katoaminen 
saattoi  hänelle  raivoisia  kohtauksia.  Joskus  ajoi  hän  vi- 
hansa perinpohjin  syyttömään  ihmiseen  ...  Ja  vaikka  toi- 
set riemuitsivat  Tampereen  valloituksesta,  hukuttivat  ikä- 
vänsä hurjiin  juominkeihin,  ei  tuomarilla  siihen  ollut 
aikaa.  Juhlimiset  ja  juhlapuheet  olivat  samantekevät. 
Tällä  kertaa  oli  tuomarilla  työnä  käydä  kyttineen  sydän- 
maissa töllistä  tölliin.  Kadonneita  lampaita  etsittiin.  Jopa 
kun  kerta  ylemmältä  taholta  haluttiin  miehelle  antaa  mai- 
netta ja  tunnustusta,  niin  tämä  vastasi  kuivasti  ja 
lyhyesti : 

—  Olen  saanut  kyllikseni. 

Tämä  vastaus  synnytti  pisteliästä  ivapuhetta.  Takana 
naurettiinkin.  Yleisesti  oli  näet  tiedossa  Haapaniemen 
isännän  antama  pöksynmitta  .  .  .  Kumminkaan  ei  tuomaria 
pian  kukaan  kaivannut.  Ei  kukaan  häntä  tarvinnut.  Eipä 
kenellekään  juontunut  päähän  tarjota  valkoisen  ruusun 
ritarinmerkkejä.  Muutamat  lahtareistakin  alkoivat  häntä 
kohdella  kylmäkiskoisesti.  Kohtauksia,  katseita  ja  kes- 
kusteluja vältettiin  tuon  verisen  miehen  kanssa.  Vapaa- 
mielisemmät  jo  sanoivat:  Tuomari  on  kolkko  kaveri! 

Epämieluisat  maineet  menneiltä  ajoilta  vyöry teltiin  mie- 
luummin tuomarin  niskoille.  Syntisen  miehen  sanottiin 
"liian  kirjaimellisesti  perustuslakeja  noudattaneen."  "Si- 
veellisissä" seuroissa  puhuttiin  "verikoiran  edesottami- 
sista."  Toiset  toki  lohduttivat :  sota  on  sotaa.  Taisteluissa 
tapahtuu  kaikkea  .  .  .  Ase  tekee  tehtävänsä.  Kuolemahan 
on  kapinoitsijan  palkka  .  .  . 

Salametsästys  jatkui. 

Olihan  punaista  riistaa  viljalti.  Metsissä  samoilivat 
valkoiset,  kerestivät  kokoon  pirstotun  punakaartin  rippei- 
tä. Kodeista  pakosalla  olivat  nekin,  kutka  tuskin  olivat 
osaa  ottaneet.  Suin  päin  vain  kauhu  kaikkia  ajoi.  Antoi- 
vathan  silminnähdyt  tapahtumat  osviittoja  kovakouraisesti 
kaikille.  Taisteluiden  jälkeen,  rauhan  jo  palattua,  oli  alettu 
miehiä  nyppiä  kotoa  sieltä  ja  täältä.  Periaatteen  ja  mieli- 
piteenkin pohjalla  vangittiin.  Kapinallisille  myötätuntoiset 
joutuivat  ahtaalle.  Yövuoteille  astui  valkoinen  mies.  Van- 
gitsi köyhän  mökin  miehen.  Isän  otti  lasten  keskuudesta. 
Perheen  parkuvan  keskestä  raasti  turvan.  Metsään,  suo- 
raa päätä  korven  laiteelle  kävi  tie  koirakuopalle.  Kevätyö 
katsoi  kauhuissaan  ihmisteurastusta. 

Epämääräisyys  ja  synkeys  jatkui  koko  kevään.  Seu- 
raava kesä  kuulutti  onnettomuutta.  Suojeluskuntain  sun- 
nuntaimetsästykset  tulivat  ihmisten  ajossa  tavallisiksi. 
Otuksia  ilmeni  eri  paikoilla  summat.  Toisinaan  niistä  oli 
puute.  Silloin  täytyi  tehdä  syyllinen.  Oman  kylän  työmies 
otettiin  murhattavaksi.  Kaikessa  hiljaisuudessa  kuljetet- 
tiin pois  .  .  . 

Monta  tuulesta  temmattua  juttua  tuotiin  mielistelyn 
vuoksi  valkoiseen  esikuntaan  .  .  .  Kalliosaarellakin  muu- 
tamat kalastajat  kertoivat  liikkeistä  .  .  .  Juttua  kertoi  koi- 
ranleuaksi tunnettu  Kurppalan  tervanpolttaja.  Hän  oli 
sitä  kuullut  Kekäleojan  akkain  kuiskivan  .  .  .  Hänen  vil- 
kas mielikuvituksensa  loi  sille  siivet  sivuun.  Pitkäsiipinen 
ankka  lentää  leuhutteli  maailmalle.  Kerrottiin  että  muka 
kalaukon  haamu  rapusaksineen  liikkui  rannan  kallioilla. 

Toisinaan  kiiteli  ilmi  elävä  Vilppo  kirves  kainalossa  kor- 
pien rymeiköissä.  Että  kuulluksi  tulleen  noidan  kämpässä 
rantakallion  alla  lahden  pohjukassa  kiiluilee  kahdentoista 
aikoina  öillä  kummallinen  tuli  .  .  .  Että  rauhaton  sielu  saa- 
matta lepoa  mittailee  manalan  mailta  takaisin  maailman 
tanhuille.  Että  pakko  kuuluu  olevan  ukolla  pyrkiä  päälle 
maan  haluttuja  kalastuskeinojansa  harjoittamaan.  Vissinä 
puheena  tiesivät  ruuhen  laidat  rantahaavistossa  yökasin 
kastelemiksi.  Aluksen  laidat  sanottiin  laineissakin  kastu- 
neen .  .  .  Verkkoja  huiskautteli  tuuli  teikkiseipäissä.  Ka- 
tiskalle sanotaan  kokijan  yön  usvissa  ilmestyneen. 

Joku  toi  tämän  tarun  suojeluskunnan  kansliaan,  kan- 
sakoulunopettajan peräkamariin.  Päällikkö  sattui  olemaan 
taikauskoinen.  Eipä  hetikään  mielinyt  mokomaan  saa- 
reen mennä.  Tulipa  kertomus  toinen  ja  kolmas.  Jopa  oi- 
kein ylempää  annettiin  osviitta  ...  Ja  ilmestyipä  itse  tuo- 
mari vaatimuksin,  jota  kumminkaan  suojelija  ei  tuntenut. 
Hän  kiikutteli  kammarinsa  keinutuolissa  ja  rauhallisena 
katseli  kaljupäistä  miestä.  Tällä  liikkuivat  pitkät  ja  luiset 
sormet  levottomina,  hermostuneina,  kunnes  alotti : 

—  Sallikaa  minun  saada  muutamia  miehiä  kanssani. 
Asemiehiä  tarkoitan,  tutkimaan  saarta,  missä  piileksii 
muutamia  poliittisia  vankeja.  Vangit  ovat  karkuteillä  ja 
syytteessä  moninaisiin  valkoisten  murhiin  .  .  . 

—  Sitäkö  saarta,  jossa  .  .  .  jossa  suinkaan  ei  voi  olla 
yhtään  mitään  .  .  . 

—  Sanotte  liian  vakuuttavasti. 

—  Mutta  minä  vakuutan  ja  vastaan  .  .  .  niin  totta 
kuin  istun  tässä  teidän  edessänne. 

—  Ettekö  sitten  tiedä  edes  julkisistakaan  puheista? 

—  Olen  niiden  juttujen  takia  liian  paljon  vaivautunut. 
Kahtena  sunnuntaina  olen  samonnut  kaikkialla  kummin- 
kaan mitään  löytämättä.  Ei  merkkiä  edes  huomattu  .  .  . 
Ja  siksi  toiseksi,  olisko  se  oikein  suotavakaan  .  .  .  Tarkoi- 
tan, sehän  oli  ukkovainaan  yksityinen  rauhoitettu  alue 
ja  kansa  vielä  nytkin  vähemmällä  syyllä  sinne  haluaa. 

—  Juu,  minä  vaadin.  Katsokaa  tämä  korttini,  olkaa 
hyvä. 

Toinen  otti  ja  tarkasti  lappua,  johon  oli  kirjoitettu: 
"Suomen  valtiollinen  poliisi." 

—  Jahah,  jahah.  Nöyrimmästi  täytän  arvoisan  ano- 
muksenne. Siinä  suhteessa  minä  olen  heti  valmis  .  .  .  Kum- 
minkin, pelkäänpä  Kurppalan  tervanpolttajan  eksyttä- 
neen teitä.  Hän  nimittäin  kuuluu  kalastelevan  nykyisin 
niillä  ukon  pyydyksillä. 

—  Omat  silmäni  eivät  suinkaan  petä  .  .  . 

—  Teidän  omat  silmänne  ?  .  .  .  Tekin  siis  olette  otta- 
neet siitä  selvää? 

—  Kyllä,  kuten  sanoin. 

Molemmat  miehet  sopivat  mieskohtaisesti  illan  tullen 
ottavansa  asian  omakseen. 


Kevätyö  pimeni  hitaasti. 

Taivas  kumminkin  vetäytyi  kello  kymmenen  aikana 
pilviseksi.  Idästä  alkoi  tuulla  rajusti.  Puhuri  nostatti  sa- 
detta. Ukkonenkin  kaukana  hiljaisesti  jymisteli.  Tuulen 
yltyissä  eivät  he  voineet  suoraa  päätä  saarelle  soutaa. 
Tuli  karttaa  korkeita  laineita.  Tuli  kahlata  rantapenger- 
millä  ja  pensaikoissa.  He  saapuivat  vihdoin  sille  puolen 
saarta,  mikä  oli  tuulelta  suojattu.  Tuulen  alta  mielivät 
molemmat  korkeissakin  laineissa  uskaltaa  ulapalle.  Talven 
kahleista  vapautuneet  aallot  loiskahtelivat  valtoimina  ja 
vallattomina.  Vihuri  puhalteli  puissa  ja  rantapensaikossa. 
Synkkä  havumetsikkö  henkäili  pitkään  ja  yhtäjaksoisesti. 
Toisinaan  se  pelotti,  toisinaan  rauhotti.  Kalpea  ja  laiha 
mies  vapisi.  Olosuhteita  ei  ollut  monia  oppinut  näkemään 
tässä  tilanteessa.  Soutaminen  oli  hänelle  kokonaan  tunte- 
maton taito,  jopa  tuulella  mahdoton.  Suojelija  kehoitteli 
hoikkaa  miestä  istumaan  venheen  perälle.  Itse  oli  airoilla 
peränpitäjälle  suunnan  asettaminen  vaikeata.  Tuli  pitää 
perää,  että  sopii  soutaa  alahangalla.  Alinomainen  taakse 
katseleminen  kiskoi  niskaa  ja  vaikeutti  ponnisteluja.  Suo- 
jelija sanoi  silloin : 

—  Emme  kenties  lähteneet  oikealla  aikaa. 

—  Ja  miksi  emme? 

—  Uskoinpa  ilman  yön  päälle  yltyvän  .  .  .  Salamat 
siellä  vain  leimahtelevat .  .  . 

—  Toivokaamme  päästävän.  Määräni  oli  ratkaista 
asian  selvyys  tänä  yönä.  Hinnalla  millä  hyvänsä  on  mei- 
dän nyt  saatava  asiasta  selvä. 

—  Tehkäämme  parhaamme.  Minua  kumminkin  su- 
rettaa lopputulos.  Raukeavathan  yrityksemme  tyhjiin. 
Johan  yksistään  jo  sekin  on  selvää,  kuinka  talvesta  saak- 
ka pakoilijat  voisivat  piileksiä  juuri  täällä  avoimen  ulapan 
keskellä,  sillä  niitä  karanneita  kai  se  herra  tarkottaa,  joi- 
den sanottiin  kirkon  taistelusta  .  .  . 

—  Jaa,  paljon  on  tehty  työtä  näiden  veijarien  takia. 
Juuri  heidän  on  alote  ja  juoni,  joita  kiinni  tavoitamme. 
Heistä  riippuu  monen  asian  ajo .  .  .  Onhan  pidätetystä 
kirjeestä  saatu  selville  juonen  ja  säikeen  alkuvaihe.  Itse 
olen  minä  sen  jäljessä  viikottain  näillä  mailla  samoillut. 
Jo  talvesta  asti  olen  ollut  asiasta  vakuutettu  .  .  .  Hämeessä 
piilee  yhäkin  pahin  vihollinen  valtoimena  .  .  .  Talonpojat 
ovat  epäluotettavia. 

Siinä  puhellessa  käänsi  tuulenpuuska  venettä  äkkiä 
laitaselle  ja  loiskasi  vettä  sisään.  Vene  vapisi  vihurissa. 
Peränpitäjä  pelästyi  kokonaan.  Veti  melankin  pois  ja 
istui  kokonaan  paatin  pohjakaarelle.  Soutajakin  jo  hätäysi 
ajamaan  äyskärillä  vettä  ja  sanoi: 

—  Ettekö  näe  miten  käänsitte  ?  . . . 

Tottumaton  melankäyttäjä  hämmästyi  kokonaan.  Ei 
hän  osannut  tehdä  mitään,  sillä  kaatumisen  pelko  tarttui 
häneen.  Jopa  nyt  kiellettiin  liikkumisensakin.  Siksi  istui- 
kin hän  aluksen  pohjalle  .  .  . 

Vaikeiden  ponnistelujen  voittona  saapui  vene  saaren 
suojaan.  Päivän  hämäryys  oli  jo  aikoja  sitten  lakannut 
tuntumasta.  Kiihtyvältä  sateelta  etsivät  he  rantapiistä 
suojaa  kaaristuvien  kuusten  alta,  minne  vene  vedettiin. 
Sakeimpainkin  puiden  oksien  alatse  solisi  vesi  puolta  suu- 
rimpina pisaroina  putoillen  ja  pulskahdellen  ja  kuplia 
tehden.  Oli  yhtä  jos  oli  paljaan  taivaan  alla  taikka  suo- 
jassa. 

Soutajan  oli  pakko  työntyä  etsimään  uutta  ja  parem- 

paa  paikkaa.  Hän  seisoi  aluksessa  ja  työnteli  sitä  airolla 
hitaasti  ja  varovasti.  Mainingit  huojuttivat  suojaisaa, 
tyventä  lahdelmaa.  Molemmat  katsoivat  kohtaa  rannan 
tikeiköistä.  Laineiden  alla  lepäsivät  ammoin  kaatuneet 
hongat  jurmuisella  hietikolla.  Paatin  pohja  juuttui  usein 
likomärkään  liekoon.  Soutajalla  oli  tällöin  työtä  päästä 
yli.  Tuli  nousta  kokasta  ja  potkaista  paatti  pieksun  avulla 
väljille  vesille. 

Siihen  asettui  taasenkin  eteen  ahtolasta  oleva  jykevä 
honka.  Mahtavan  puun  latvaharkit  nousivat  kaukana 
tuolla  jyrkän  syrjällä  pinnan  päälle.  Koska  kaatunut  lieko 
oli  veneen  pohjan  tasalla,  tuli  kiertää  latvuksen  ympäri, 
tahi  kiskoa  alus  rupurungon  yli.  Suojelija  asettui  jo  tässä 
tarkotuksessa  puun  päälle,  kun  siinä  samassa  molemmat 
huomasivat  veden  kalvon  valossa  venheen.  Äänetön  solina 
selkesi  rannikon  yli  ulontuvan  pensaikon  takaa.  Alukses- 
sa saattoi  olla  kaksi  olentoa.  Toinen  heistä  kinnasteli  kiin- 
teelle vastapainetun  rysän  aitaseivästä.  Soutajan  takana 
nousi  seisomaan  kalpeakasvoinen  mies.  Iski  luiset  kyn- 
tensä kiihkeällä  vaistolla  toisen  käsivarteen,  hoki,  huohitti, 
tärisi : 

—  Johan  minä  sen  sanoin .  .  .  Johan  minä  sanoin  .  .  . 
Katsokaa  tuonne  .  .  .  tuolla  .  .  .  Siinähän  hän  on.  Siinä, 
siinä.  Kas  sitä  minä  täältä  juuri  haenkin  .  .  .  Kuiva  mies 
kihisti  kurkustaan  kummallisia  sanoja.  Toisti  taukoamatta 
samallaisia  suhjauksia  kuin  "sulho"  kuumimmassa  kiih- 
kossa : 

—  Siinä  hän  on  .  .  .  Siinä  hän  on. 
Soutaja  ajatteli :  pöllö  hän  on. 

Mutta  toinen  sopotti  korvaan  läheltä,  kuuma  hengitys 
kiusasi,  iletti  ja  inhotti.  Kärsimättömänä  hän  sanoi : 

—  Kuulee  tuon  nyt  vähemmälläkin  vohotuksella  .  .  . 
Kyläläisiähän  he,  kalastajia,  eikä  suinkaan  muita .  .  . 

—  Myrskylläkö  .  .  .  pimeälläkö?  .  .  .  Kas  tuopa  ei  ole- 
kaan talonpoika.  Tahdotteko  tietää  kuka  hän  on?  Vede- 
tään vene  ensin  maihin.  Ja  huolimatta  siitä,  että  veneen 
vieressä  oli  vettä  yläpuolelle  polven,  laskeusi  tuomari 
ennestään  jo  likomärkänä  kiskomaan  alusta  rannalle  .  .  . 

Jopa  saivat  sen  pajupehkon  suojiin.  Alkoivat  odottaa 
noiden  kahden  maihin  tuloa. 

Luolaihmiset  olivat  tulleet  ilmi. 
Heiltä  oli  riistetty  oikeus  elämään. 

40. 

HAAKSIRIKKO. 

Viluinen  metsä  varisti  vettä  harteiltansa. 

Maassa  rapisivat  pisarat  pudonneihin  lehtiin.  Syksyn 
sade  oli  ne  riisunut  ja  yli  talveinen  aika  haalistanut  .  .  . 
Männikkö  kohahteli  taaskin  salaperäisesti  kalliovuorella. 
Nuori  näreikkö  riehui  tuulen  taivuttamana.  Vanhat  hon- 
gat seisoivat  yksin  kankeina,  itsepintaisina  paikallaan 
jöröttivät. 

Katarina  halusi  tietää  Oskarin  keinoja  rapujen  sak- 
siamisessa.  Siitä  asti  kun  sakset  oli  saanut,  tämä  joka 
aamu  ja  ilta  urkki  kalalokkina  rannikoilla.  Ja  paljon 
poika  niitä  olikin  saanut,  sillä  "saksi  jaakot"  kipusivat  heti 
jäiden  jälessä  katsomaan  maailmaa  ja  kevättaivasta  .  .  . 
Muutaman  päivän  perästä  olivat  ne  kuitenkin  tipoties- 
sään. Turhaan  Osku  niitä  haki,  kunnes  kyllääntyi  ja  meni 
Katarinan  kera  kalastustouhuun. 

Tänään  olivat  illan  tullen  muut  lähteneet  luolasta 
paitsi  viimemainitut.  He  parsivat  kuntoon  jäiden  murta- 
maa pyydystä,  kunnes  se  valmistui  ja  kyytivät  sen  sitten 
veteen.  Tuuli  tempoili  venettä,  mutta  poika  tahtoi  olla 
miehevä.  Ei  antanut  airoja  "akoille",  tempasi  uhalla 
ulommaksi. 

Suojeluskyttä  ja  tuomari  näkivät  otuksen  ulontuvan 
ja  juuri  kun  Oskari  käänsi  katseensa  rannikolle,  huomasi 
hän  vieraan  venheen  kallistuneen  kuusen  alle.  Poika  lak- 
kasi soutamasta,  nosti  airon  ja  osotti  äänettömästi  kohtaa. 
Katarina  huomasi  heti  jotakin  outoa  ja  muitta  mutkitta 

karkasi  töyrään  takaa  kaksi  olentoa  alas  äyrään  alle, 
missä  mainingit  keinuttelivat  outoa  alusta.  Katarina  jak- 
soi kestää.  Kirkaisu  ei  tullut  kuuluville  asti  .  .  .  Säikäh- 
dyksestä suoriutui  poika  ja  sousi  tuulen  suuntaan.  Vene 
ryöstäysi  karien  kaiheesta  yhä  tuulevalle  aavalle.  Laineet 
kuohuivat  vaahtopäillä.  Vene  keinui.  Katarina  voi  vaivoin 
tulla  tasapainoonsa.  Joka  hetki  oli  hän  säikähdyksestä 
syöksymäisillään  yli  laidan.  Aavistuksensa  sanoi  kohta 
kuka  urkkija  oli.  Soutaja  mahtoi  alukselle  tuskin  mitään. 
Peränpitäjälle  hän  sanoi : 

—  Kääntäkää  !  .  .  .  Melokaa !  .  .  .  Muutoin  laitainen 
voittaa  ...  Ja  pian  sousi  perässä  istuja  kaikin  voimin. 

Rannalta  suorivat  kytät  myöskin  jälkeen : 
Toinen  seisoi  airo  kourassa.  Toinen  käänsi  venettä. 
Siellä  huudettiin  ja  hätäiltiin: 

—  Jos  vain  pakenette  ammumme .  .  .  paikalla  am- 
mumme !  .  .  . 

Oskari  arkaili  ja  katsoi  kysyvästi,  mutta  Katarina 
sanoi : 

—  Eivät  ammu  .  .  .  Souda !  .  .  .  Ja  ampukoot,  saman 
tekevä.  Pois,  pois !  Pakoon,  jumalan  tähden  .  .  . 

—  Mutta  täti  laskee  liiaksi  ulapalle  .  .  .  Soutakaa  sy- 
vän puolelta. 

—  Vaikka  mihin  kun  vain  pääsemme !  .  .  . 

—  Ei,  ei !  .  .  .  Myrsky  on  kova !  Kaadumme !  Maalle 
meidän  on  päästävä ! 

—  Maalle !  .  .  .  Hukassa  kai  me  sielläkin  olemme !  .  .  . 
Oi  meitä  onnettomia  .  .  . 

Saaren  nenäkkeet  jäivät  taakse.  Valtoin  laineikko 
ryösti  aluksen  yhäkin  ulommaksi.  Lastuna  vaivaisena  kei- 
nuili  vene.  Aaltojen  harjat  nousivat  ja  laskivat  lakkaa- 
matta. 

Mutta  roistot  ajoivat  takaa  ja  huusivat : 

—  Älkää  soutako!...  Älkää  soutako!...  Palatkaa! 
Palatkaa !  .  .  . 

Seisoallaan  oleva  hosui  ja  huitoi  soutajalle: 

—  Oikeaan  !  .  .  .  Oikeaan  kääntäkää  !  .  .  .  Vasemmal- 
le !..  .  Enemmän  vasemmalle !  .  .  .  Taas  oikealle !  Oikealle, 

oikealle,  jyrkästi  oikealle!  .  .  .  Kuuletko  sinä  pöllö,  juma- 
liste ?  .  .  .  Enemmän  oikealle ! 

Karjuva  mies  keikahti  veneen  laidalle  istumaan  ja 
veteen.  Olipa  vähällä  vajota,  avunhuudot  pulputtivat 
suun  selittämättömänä.  Työläästi  kiskoi  toinen  kaatuneen 
ylös  alukseen.  Viskasivat  sisäänloiskuneen  veden  pois. 
"Peränpitäjä"  asettui  polvilleen  pelokkaana  paatin  poh- 
jalle ja  lakittomin  päin  hosui  ja  huusi : 

—  Käännä  velikulta  vasemmalle  .  .  .  Käännä  oikealle ! 
Soutaja  oli  voimakas  mies.  Hän  teki  tuomarin  tahdon 
mukaan.  Punnisteli  ja  pinnisteli  paatin  kaaripuusta  tasa- 
jalkaa jäntevillä  säärillänsä.  Mutta  aina  kun  edellä  pyrki- 
viä oli  päästy  lähelle,  heitti  vastalaine  holtittoman,  perää- 
pitämättömän  veneen  takaisin  laitalaineelle  ja  tuuli  väänsi 
sen  poikkiteloin.  Olihan  väkevän  soutajan  pakko  hanka- 
peukaloiden  puutteessa  istua  ainoalla  "alasella",  soutotuh- 
dolla.  Airon  vintrausvoima  oli  sangen  vähäinen.  Pitkä 
veneen  köli  heitteli  tukipisteen  takana  ja  edessä  tuulessa 
sinne  tänne.  Kontallaan  oleva  kaljupää  huomasi  kölin 
olevan  yhtämittaa  pois  suunnasta.  Se  pyöri  perin  itse- 
pintaisesti kuten  magnettineula  .  .  .  Sotapäälliköksi  tottu- 
nut, mutta  venettä  tuiki  tuntematon  konttoripäällikkö  ko- 
mensi nyt  kutistuneen  armeijansa  ainoata  miestä.  Äänen 
ärtyisyys  todisti  tämän  yrityksen  onnistumisesta  riippu- 
van koko  elämän  olemassaolon.  Yhtämittainen  oikealle, 
vasemmalle  huuto  kuului  veden  kuorimassakin.  Soutajan 
oli  pakko  kaksin  käsin  tarttua  milloin  toiseen,  milloin  toi- 
seen airoon,  ja  kisko  sinnikkäästi  yhtä  puolta  siksi  kunnes 
köli  taasen  kääntyi  ja  laine  viskasi  sen  vastatuulessa  va- 
semmalle. Pakoon  pyrkijöillä,  vaikka  heillä  olikin  heikom- 
mat voimat,  oli  se  yhdenmukaista  kummankin  soutajan 
kesken.  Pieni  vene  saattoi  nuottapaattia  pakoon  puikkia 
iltikseen  aallon  harjalta  toiselle  ...  Ja  jo  puhelikin  poika 
miehevänä : 

—  Pitävät  huutamalla  perää.  Siitäpä  on  meille  etua. 
Katarina  vastasi : 

—  Pidämme  viistoon  vastalainetta.  Siitä  saattaa  olla 
etua. 

Molemmat  alukset  kantautuivat  myrskyn  mukana  saa- 
ren pitkinpäistä  sivua,  pääsemättä  kumminkaan  paljon- 
kaan paikaltaan  tarkoitettuun  suuntaan. 

Äänet  ja  huudahdukset  olivat  kuuluneet  ylös  ja  saivat 
hereille  hajamielisen  Arvidin.  Tapansa  mukaan  tämä  piti 
vahtia  sateesta  ja  myrskystä  huolimatta.  Minkä  takia  mies 
seisoi  siellä  saaren  töyränteellä  oli  itsesulkeutuneelle  yksin 
selvillä  .  .  .  Keväisessä  yössä  vaaleni  toisinaan  taivas.  Toi- 
sinaan ilma  kantausi  humisevaan  huppuun.  Raskaasti  sa- 
tavat pilvet  kulkivat  pauhaavan  ulapan  yli.  Kaukaisella 
rannalla  kuului  kohina.  Saaren  puut  huokailivat  ja  hoip- 
puilivat  harvoin  kuten  tällä  kerralla. 

Mutta  tähystysmännyn  kupeelta  hypähti  vartija  kuin 
vauhko  vuohi.  Sanomattakin  hän  aavisti  mistä  oli  kysy- 
mys. Tajunnassaan  tunsi  hän  merkin.  Ulkoasusta  aavisti 
toisen  veneessä  olijan.  Itsekseen  hän  huusi : 

—  Ihmispeto  ! .  . .  Kirottu  peto !  .  . . 

Keksimättä  mitään  pelastuksen  neuvoa  juoksi  hän 
rannalle,  hääri  ja  huusi  sinne  tänne.  Hän  katseli  silmil- 
länsä maalla  olematointa  alusta.  Noitui,  repi  tukkaansa. 
Alus  oli  tosin  toinenkin,  vaan  ei  tässä.  Sillä  oltiin  saaren 
vastaisella  taholla.  Ja  mitäpäs  apua  matalalaitaisesta  lot- 
jasta, jonka  ensimäinen  aalto  viskaa  nurin.  Ei  muuta 
kuin  hän  yltyi  huutamaan,  antamaan  neuvoja  kumppa- 
neille : 

—  Hoi  sinne !  .  .  .  Käännä  Katarina  saareen !  Käännä 
saareen ! 

Vainolainen  hosui : 

—  Vasemmalle !  Vasemmalle !  Kuuletko  sinä  ?  Va- 
semmalle .  .  .  Näethän  että  edessä  on  kallio  ja  kari !  .  .  . 
Nyt  se  törmää  .  .  . 

Soutaja  pinnisti  viimeiset  voimat,  riipaisi  yhtärintaa 
airolla  oikealle,  joka  katkesi  eriään  poikki.  Katkennut 
kaista  kantautui  pois  .  . .  Nyt  yritti  perämieskin  avustaa, 
haparoitsi  airoansa,  mutta  sitäkään  ei  ollut  veneessä.  Me- 
lakin oli  jo  mennyt.  Nyt  painoi  tuuli  kumminkin  veneet 
lähekkäin.  Olipa  tuomari  vimmoissaan  vähältä  saada  ko- 
kasta kiinni.  Mutta  Katarina  kerkisi  ennen  ja  iski  yrittä- 

jää  kynsille.  Tästäkös  tuo  ihmispeto  raivostui  ja  hapuili 
ampuma-asettansa.  Mutta  vaikka  hän  sen  löysikin,  niin 
laukaisematta  hän  sen  kumminkin  antoi  olla.  Hän  huusi 
hulluna  soutajalle : 

—  Hei  rinnalle!  Rinnalle  sanon  minä!  Maan  puolelle 
pitää  päästä!  Pääsevät  saarelle  ja  siellä  on  heillä  koko 
punikkiarmeija  .  .  . 

Tätä  taistelua  katsottiin  rannalta  päin. 

Kilpasoutaminen  kovassa  myrskyssä  ja  hengen  uhassa 
näytti  tehottomalta  paikallaan  pysymiseltä.  Eikä  saareen 
saatettu  kunnolleen  nähdä  oliko  kaikki  jo  ratkaistu.  Joko 
pakenijat  antautuivat.  Ja  että  menetys  tässä  jokatapauk- 
sessa oli  esillä.  Pakeneminen  oli  kokonaan  turhaa.  Kum- 
minkin huudettiin  saarelta  yhäkin : 

—  Tulkaa  rantaan  !  .  .  .  Tulkaa  tänne !  .  .  .  Vaikka 
mitään  turvaa  siellä  enää  tuskin  saattoi  olla.  Eihän  tässä 
aseellisille  vainolaisille  vastaanpantavata  ollut.  He  näkivät 
miten  laineet  kantoivat  kuohuina  veneitä.  Uusiutuvat 
saderyöpöt  saapuivat  yhä  toistaan  vihurimpina.  Miehevät 
Oskarin  kädet  väsyivät.  Katarinakin  oli  läkähtymäisillään, 
hiukset  hajalla  tuulen  piestävinä  ja  likomärkänä.  Hänen 
poskensa  paloivat  ylimääräisistä  ponnisteluista  ja  kau- 
husta. Hiki  virtaili  kummankin  ruumiista.  He  molemmat 
panivat  parhaansa  liikkeelle. 

Toisairoinen  soutaja  seisoi  nyt.  Rohkeana  ja  päättä- 
vänä meloi  hän  kahtapuolta  ja  villinä  pyrki  Oskarin  aluk- 
sen rinnalle.  Tuomari  tarroi  laitaan,  mutta  iskuja  satoi 
uudelleen.  Nyt  teki  kalpea  mies  viimeisen  yrityksen.  Hän 
viskautui  suoraa  päätä  pakenijain  alukseen.  Soutajat  me- 
nettivät tasapainonsa.  Paatti  kaatui.  Toinen  kumoutui 
karinkiviä  vastaan  ja  kaikki  olivat  veden  varassa.  Ran- 
nalla katselijat  voivat  vain  nähdä  hukkuvat  vaikerrellen 
kykenemättömyyttä,  joka  heitä  ei  apuun  päästä. 

Silloinpa  nähtiin  karilla  mies.  Hän  koetteli  pysytellä 
kiinni  kallion  tylsässä  hampaassa.  Laineet  olivat  korkeat. 
Ne  loiskivat  yli  kivikon  ja  miehen.  Molemmat  alukset 
kelluivat  kyljittäin  pois.  Tuokion  näkyi  toisella  niistä  kaksi 
ihmispäätä.  Sitten  ne  loittonivat  näköpiiristä  yön  mär- 

kään  myrskyyn  ja  pimeyteen.  Taistelu  kahden  joukon 
kesken  oli  loppunut.  Laineikko  kuohui  pitkinpäin  soikion 
saaren  rannikon  ravia.  Arvid  juoksi  siihen  suuntaan, 
mutta  vyöryvät  vaahdot  saivat  uutta  virikettä  lännestä  ja 
kiisivät  kumotuita  aluksia  harteillansa.  Rankkasade  pieksi 
laineita  ja  rannikon  raakkuista  leppämetsää.  Vellamon 
valkoiset  varsat  ärtyivät,  urisivat,  nostivat  harjojansa  .  .  . 

Arvid  tunsi  jääneensä  yksin. 

Orpous  osatovereista  autiutti.  Ilotoin  yksinäisyys  astui 
synkimpänä  hänen  vierellensä.  Avoimien  tunnelmien 
ajatelmat  eksyivät  surun  syliin.  Pää  painui  alas  ja  kirkas 
kyynelkarpalo  kiilui  hänen  ripsillänsä. 


41. 

LIIAN  MYÖHÄÄN. 

Kun  hän  nosti  katseensa  aution  saaren  yksinäisessä 
päässä  kuului  hänen  korviinsa  jotakin  käsittämätöntä. 
Tuulen  seassa  se  selkeni  ja  oli  vihlovaa  avunhuutoa.  Toi- 
sinaan huuto  katkesi,  toisinaan  se  kuulosti  suoraan  koi- 
ran ulvonnalta.  Arvid  käveli  siihen  suuntaan  saarta.  Jopa 
kuuluivat  sanatkin : 

—  Oi  auttakaa !  .  .  .  Kuolen  ! .  .  .  Minä  kuolen  !  . .  . 

Kuka  se  huutaa?  .  .  .  Tästä  oli  saatava  selvä. 

Lähimmälle  rannan  paadelle  asti  hän  asteli  sille  puo- 
len missä  kari  oli.  Ja  mitä  siellä  näkyi?  .  .  .  Siellähän  se 
olento  oli  vedenalaisen  karin  kupeella.  Hänen  molemmat 
kätensä  ulottuivat  tuskin  pinnan  päälle  .  .  .  Laineet  lois- 
kuivat yli  olkain.  Ihminen  riippui  kiinni  elämässä  .  .  . 
Hyökylaineet  vyöryivät  säännöllisesti.  Niiden  väliajat  oli- 
vat tarkoin  saman  mittaiset.  Ne  peittivät  karin  ja  keskey- 
tymättä vyöryi  kuohu  hyrsky  en  paljakan  sannikkoon  .  .  . 

Luonto  itse  oli  kohtalon  koston  valmistanut.  Kivi 
tuolla  ei  ollut  tosin  kaukana  rannasta,  vaan  uimataitoi- 
selle saavutettavan  matkan  päässä. 

Arvid  tunsi  tuomarin.  Tuhanten  muiden  joukosta  sen 
silmä  olisi  keksinyt.  Piirteet  nuo  olivat  kaukaakin  omansa 
tuomaan  kauhun  tunteen .  .  .  Kenenkään  muun  pää  ei 
noin  luihuna  aalloista  esiin  olisi  ylentynyt.  Ilmeinen  ihmis- 
koira  oli  uponnut  auttamattomaan  kuiluun,  kuiluun  jota 
oli  muille  kaivanut .  .  .  Mutta  kun  hukkuva  huomasi  ihmi- 
sen, korosti  hän  yhäkin  ääntään : 

—  Apua,  apua  herra- jumala !..  .  Tuokaa  jotakin. 
Kuolenhan  minä !  .  .  .  Te  näette  .  .  .  kuolen !  Kuolen,  kuo- 
len !  .  .  .  Taivaan  ja  maan  autuuden  kautta,  auttakaa  . .  . 
a-u-t-t-a-k-a-a  .  .  . 

Viimeinen  sana  sammui  kauhuun  ja  läkähdykseen  .  . . 

Hetken  ajan  kuluttua  näytti  siltä  kuin  laineet  rauhoit- 
tuisivat ja  hukkuva  saavutti  taasen  tasapainonsa.  Nyt  hän 
katsoi  sanattomana.  Äänettä  hän  odotti  jotakin.  Hän 
oksensi  vettä  suustaan,  oihki  ja  voivotti.  Hietikolla  kat- 
selija lausui  silloin  ääneensä: 

—  Minulla  ei  ole  mitään  alusta  .  .  .  Luoksesi  en  saata 
tulla.  Sinun  kohtalosi  on  saapunut.  Ympärilläsi  on  rakas 
isänmaasi.  Tuhat  järvien  sini  sinua  nyt  suutelee.  Sinua 
pestään  nyt  valkoiseksi,  perin  valkoiseksi,  ettäs  karitsan 
häihin  kutsuvieraaksi  tulisit.  Rauhoitu  veliseni !  .  .  .  Anna 
aatteellesi  ja  maallesi  otollinen  uhri,  jota  se  sinun  persoo- 
nassasi vaatii.  Ei  milloinkaan  sinunlaistasi  ennen  ole 
tarittu. 

Tuomari  toipui  ja  sai  sanotuksi : 

—  Jaa  . . .  sinä  siis  pilkkaat !  .  .  .  Miksi  ei.  Sinä  tiedät 
nyt  olevasi  verikoiran  hautajaisissa.  Nauti  nyt !  .  .  .  Mutta 
kuule,  vihollinen  .  .  .  sinä  Katarinan  ryöstäjä  . .  .  Sinä 
luulit  saaneesi .  .  .  Sinä  huomasit  hänen  menneen  ma- 
nalle jo  äsken  ennen  minua  .  .  .  Sinä  .  .  . 

—  En  ole  sinun  Katarinaasi  koskaan  meinannut. 
Enkä  erikoisesti  iloitse  verikoiran  hautajaisissakaan.  Su- 
ren sitä,  että  lähtösi  ei  ole  ansioittesi  arvoinen.  Maalliset 
työsi  vaatisivat  paljonkin  toisenlaisen  palkan.  Omien  tuo- 
mioistuimiesi  eteen  sinut  pitäisi  viedä  ja  laihin  sinulla 
osasi.  Peto  sinä  olet  ollut !  .  .  .  Kirous,  katkeruus  ja  kyy- 
neleet viimeiseen  maljaasi  täytteeksi  olisi  pitänyt  tulla  .  .  . 

—  Sanasi  lohduttavat .  .  .  Mutta  auta  kuolemasta ! 
Mananmatkaajan  pyyntöön  ei  tullut  vastausta.  Kuohu- 

päinen  laine  loiskahti  yli  hänen  päänsä.  Suu  ja  sieraimet 
upeltuivat.  Viluinen  vesi  puudutti.  Kynnet  tuskin  kallion 
päärmeessä  pysyivät.  Jäntereet  jäykistyivät  ruumiissa, 
jossa  tulinen  elonliekki  taisteli  kaiken  epätoivon  kes- 
kellä .  .  .  Arvidille  hänen  luonteensa  hellyys  toi  tullessaan 
säälin.  Pilkalliset  sanat  jäivät  huutamatta.  Kylmän  ja  val- 
tavan sateen  vaikutuksesta  värisi  hänkin. 

Karilla  taisteleva  ei  lakannut  hetkeksikään  anomasta 
apua. 

Yhtämittaiset  pyynnöt,  kiihkeä  soimaus  ja  mitä  syväl- 
lisin nöyryys  vuorottelivat.  Sysimustan  sielun  pohjamu- 
dissa kumpuili  koko  tuo  rietas  elementti.  Tälle  henkiselle 
ulostukselle  ja  moninaisuudelle  ei  Arvid  ikinä  ollut  ver- 
taansa kuullut,'  ei  tiennyt.  Katumus,  onnettomuus,  sur- 
keus, vaikerrus,  valitus  ja  voimatoin  voihkinta  pursui 
vuolaasti  kuuluville.  Kaiken  loppusointuna  oli  kuolemasta 
pelastumisen  toivo.  Tapauksen  todistaja  aavisti : 

—  Mitä  onkaan  saattanut  matkaan  tuo  mies !  Kauhis- 
tusta ja  kuolemaa.  Mitkä  ovatkaan  hänen  rikoksensa  elä- 
mässä olleet !  Henki  hiipuu  ja  kärventyy  sielun  tuskaan, 
joka  oli  elävänä  leikatun  kalan  värinää  .  .  . 

Itsestään  kehkiintyi  ajatus  askarteluun :  Ruuhiko, 
lauttako  tässä  ?  .  .  .  Uisiko  tuon  koiran  maihin  ?  Ja  sit- 
ten ..  .  sitten  asettaisi  samaan  kiusaukseen  kuin  me?... 
Enempää  ajattelematta  kirmasi  viluinen  mies  kallioita 
ylös.  Ensi  töikseen  aikoi  kirveellä  piestä  rantapetäjän 
maahan,  kyhätä  kopukan  .  .  .  Mutta  onnettomuudeksi  on- 
kalon ensi  osassa  ei  kirvestä  ollut.  Oskari  oli  sen  illalla 
ottanut  rysänvanteiden  veistoon. 

Aamuyön  hämärissä  harhaili  Arvid  ukon  mökille. 
Liiterikuusi  kohisi  korkeana  myrskyn  käsissä  .  .  .  Mut- 
ta mitä  olikaan  tuolla  kuusen  alla? 
Ihminen  !  .  .  . 

Ihminen  joka  raahasi  .  .  .  Askeltakaan  enempää  otta- 
matta aavisti  hän  pahinta.  Puikkiakseen  pakoon  nousi 

rannasta  kaksi  naista.  Likomärät  hameet  olivat  reisiin 
liistautuneet  ja  vuotivat  vieläkin  vettä  .  .  .  Ketä  nämä?  .  .  . 
Katarina  ja  Mandi  sekä  Oskari.  Ja  kuka  tuo  yksi?... 
Sitä  viimeistä  ei  hän  voinut  kylliksi  katsoa,  ei  katsetta 
hänestä  pois  kääntää  .  .  . 
Ja  kuka  se  yksi  oli  ?  .  .  . 

Siinä  oli  se,  jonka  tähden  elämä  oli  Arvidille  ole- 
massa. Kaivattu  ja  kaihottu,  ammoin  kadotettu.  Se  sama- 
han oli  siinä,  joka  vain  hänen  muistoissaan  eli,  säilyi  ja 
oli  kätkettynä.  Hänen  puhtoisimman  rakkautensa  pää- 
määrä. Hänen  aatostensa  alle,  sinne  syvälle  kaivettu 
aarre  .  .  .  Hän  se  siinä  seisoi .  .  . 

Aatos  loihti  hänet  esiin  selvempänä  kuin  konsaan 
ennen.  Muistot,  yksinäisyys  kannusti  häntä  hengen  erä- 
maahan uhritulten  äärelle  .  .  .  Syöksyäkö  suin  päin  tuonne 
sekaan?  Syleillä,  huutaa  riemunsa  rikkauden  kuuluville. 
Tästä  estyi  hän  ihan  viime  tipassa.  Hänelle  muistui  musta 
maja  ja  yöllinen  ilmestys  mieleen.  Jokin  salainen  voima 
tarttui  häneen  ja  hän  sanoi : 

—  Martta  on  kuollut !  .  .  .  Martta  on  kuollut .".  . 

Hän  peräytyi  taka-askelin  metsään,  sulki  korvansa 
käsin  ja  puristi  polttavia  ohimoitansa .  .  .  Päässä  takoi 
jokin  sanomatoin  ahdistus  ja  tuska  .  .  .  Hän  muisti  luo- 
lassa yöllä  kuulleensa  toisten  keskustelun :  "Arvid  on  her- 
mostunut. Hän  on  henkisesti  ja  ruumiillisesti  sairas.  Hä- 
nen suhteensa  on  oltava  varuillaan." 

Niin  he  olivat  sanoneet.  Siis  se  tahtoo  sanoa  samaa 
kuin  hullu,  tahi  ainakin  hulluksi  tulossa  .  .  .  Olenko  todel- 
lakin jo  niin  pitkällä?  .  .  .  Tätä  kysymystä  ei  hän  jaksanut 
ratkaista.  Pakoon  koko  ajatuksiansa  tahtoi  hän  juosta 
suin  päin  asumasi  joillensa  luolaan.  Ja  niinpä  Kalliosaa- 
ren onkalon  syvimpään  soppeen  pakeni  mies .  .  .  Mies 
jonka  vasta  äsken  piti  antaa  apua  ikuisesti  pois  painuvalle 
valkoiselle  veljelle. 

Pakenijalla  oli  mukana  samalla  ilon,  riemun  että 
surun  ristiriita. 

Tämähän  oli  toinen  tapahtuma,  joka  täällä  oli  ilmes- 
tynyt. Tämä  oli  tapahtuma,  jota  tuiki  tyystin  tuli  junia- 

loida,  ja  elää  tästä  ainoasta  näkemyksestänsä  .  .  .  Kaikki- 
han kävi  käden  käänteessä.  Selityksille  ei  minkäänlaisille 
ollut  aikaa,  eikä  haluakaan  hämmästynyttä  yllätystä  unel- 
mista muuksi  muuttaa. 

—  Tuskin  sai  Arvid  selväksi  oliko  hän  unessa  vaiko 
ilmissä.  Kuolleitako,  vaiko  eläviä  ne  olennot  kaikki? 
Tapahtuiko  täällä  yleensä  mitään  normaalista.  Oliko  jär- 
jen rajain  sisällä  mitään  ymmärrettävää?  Toisarvoistako 
kaikki  tyyni. 

Laineet  laantuivat. 

Myrsky  asettui.  Mainingit  vyöryivät  hitaasti.  Taivas 
seestyi.  Sade  lakkasi  valumasta .  .  .  Karien  kivillä  vielä 
kuohahteli.  Peitossa  piilevä  rako  ja  särmä  saattoi  panna 
vastaan  ja  katkaista  laineen  harjannetta. 

—  Oskari  tähyili  pitkin  rannikkoa.  Viluisena  hän 
tärisi  ja  värisi.  Kylmä  kylpy  ja  tuuli  märkiin  vaatereuh- 
koihin  lisäsi  pöyristävää  puistatusta.  Lämpösikseen  juok- 
senteli hän  siellä  ja  täällä.  Hän  haki  luolasta  jotakin  ja 
palasi  takaisin.  Hän  katseli  karia,  jossa  oli  ponnistellut 
pari  tuntia  sitten  .  .  .  Poika  huomasi  kiven  korkeimman 
rajassa  ihmiskasvot,  leuka  ja  luiset  sormet  pistivät  pin- 
nan päälle  ..  .  .  Poika  kauhistui  tätä  ja  katosi  suin  päin 
saaren  sisään. 

Hetken  kuluttua  tuli  kolme  ihmistä  näkyviin.  Pelok- 
kaina, puiden  varjoissa  näyttäysivät  naiset.  Mutta  poika 
asteli  likimmäiselle  rantakivelle  ja  huudahteli  jotakin. 
Vastauksena  ka j ottivat  kuolevan  kasvot  ja  kankeus  .  .  . 
Uudistettuihinkaan  kyselyihin  ei  tullut  tulkintaa  .  .  .  Kun 
toisetkin  uskalsivat  tulla  ulommaiselle  kohdalle  karin  ran- 
nikkoa, liikahteli  uppoava  olento.  Jotakin  katkonaista 
kuului.  Kaikki  olivat  vaiti  ja  hiljaa  ja  sieltä  selittäytyi 
matala,  taukee  lausunta : 

—  Vai  siihen  te  saavutte?  .  .  .  Vai  siihen  tulette  pirut, 
punikit  ja  pirut  .  .  .  Antakaahan  kuolla  toki  rauhassa.  Ei 
tässä  apuanne  tarvita.  Osataan  tässä  lähteä  kun  aika 
tulee  .  .  .  Ansainnutko?  .  .  .  Eihän  toki.  En  ole  rikollinen! 

Tapoin  teitä.  Tapoin  kuin  sääskiä  .  .  .  Enemmän  olisi  tap- 
paa tarvinnut !  .  .  .  Enemmän  vain !  .  .  .  Eikä  koskaan  kyl- 
liksi määräni  olisi  tullut.  Tuhat  kertaa  enemmän  olisi 
pitänyt  tappaa !  .  .  .  Poloinen  tein  toki  parhaani,  myöntä- 
nette onnekseni  tällä  lopun  hetkellä?  Kirouksenne  lohdut- 
taisi .  .  .  Vihanne  minulle  otollinen  olisi .  .  .  Katumukseni 
on  ainoa :  enemmän  kiduttaa !  .  .  .  Enemmän  kostaa !  .  .  . 
Enemmän  tuhota,  turmaan  syöstä,  jotta  henkeni  olisi 
pelastunut .  .  .  Luuletteko  .  .  .  luuletteko  armoja  anelevani 
jumaTauta,!  .  .  .  Tyhjä  toivo!  .  . .  Vasta  silloin  mun  mää- 
räni täysi,  jos  maailma  mukanani  menisi !  . . . 

Alakuloisuus  ja  äänettömyys  leikkasi. 

Kuka  oli  se  kuoleva !  ?  .  .  .  Kuka  nuo  sanat  lausuili  ? 
Karilta  ei  kumminkaan  saatu  muuta  selväksi,  eikä  haluttu. 
Niin  hitaasti  kuin  hiuksen  vahvuus  kerrallaan  vajosi  veri- 
nen mies.  Tuiki  pieni  maailma  pieneni,  pieneni.  Palaa- 
mattomuus  puristui  vasten  silmäteriä  .  . .  Mihin  omistui 
elämä?...  Mikä  merkitys  matkaanlähtijän?  .  .  .  Kussa 
kuljettu  polku  ja  porras?  Missä  taivas  ja  helvetti? 

Kuolema !  .  .  .  Kuhun  kätket  konnat,  kuhun  roistot, 
kuhun  epäinhimilliset  oliot?  Sun  peittosi  on  salaisista 
salaisin  .  .  .  Ijäisyyden  mittaamattomuus  on  musta! 

Katsoi  kohtaa  rannikon  metsä,  katsoi  kalliovuori,  kat- 
soi naista  kaksi . .  .  Katarina  horjui.  Hän  olisi  tahtonut 
juosta  pois,  mutta  katse  viipyi  irtipääsemättömästi  kallio- 
karilla. Siellä  harvenivat  sekunnit  ajanmittarissa. 

Ruuhi  lähestyi,  tuskin  liikkui. 

Martta  seisoi  aluksessa  .  .  .  Sammakon  silmäpari  ve- 
denrajalla katsoi  ja  kauhistui .  .  .  Kuuluivat  pulinan  seasta 
sanat : 

—  Te  ammutut .  .  .  etsimään  tulette  .  .  . 

Pyreili  vesi.  Pää  painui  pinnan  alle.  Kynnet  pysyivät 
kiinni,  mutta  kohta  heltyivät,  vajosivat. 

Varisi  vettä  rannikon  puista.  Kohahti  kuusikko,  laan- 
tui laine. 

Kaikki  myöhään  .  .  . 

42. 

KAKSI  IHMISTÄ. 

Tosiasia  oli  että  kaikki  tapahtui  pakolaisten  onneksi. 

Puutteita  pakoon  saarelta  saanut  ryhmä  edentyi  äsken 
kerrotusta.  Mutta  miten  joutuivat  Mandi  ja  Martta  aluk- 
sineen  avuksi  uppoavalle  ? .  .  .  Emme  kerro  siitä,  emme 
myöskään  kohtauksesta  Marttan  ja  Arvidin  kesken. 
Kummallekin  ja  kaikille  heistä  oli  se  liiaksi  uskomatonta. 
Jokainenhan  oli  elänyt  läpi  hetkiä,  joiden  tuomat  tunteet 
tasoittivat  liiallisen  onnen  ja  riemastuksen.  Toiselta  puo- 
len ei  suurinkaan  suru  kohdannut  ketään  ylen  onnetto- 
mana. Kokemuksen  kallis  koulu  karkaisi,  tavatonkin 
näytti  tavalliselta.  Tyrehtyyhän  toivon  taikakin  jos  se 
tapaa  taukoomuksen. 

Vasta  seuraavan  päivän  ikäpuoleen  kykeni  kukin 
ajattelemaan. 

Lepo  virkisti.  Jopa  toivehikas  vastaisuuskin  tavotti  .  .  . 
Jälleennäkemisen  onni  toi  uskomattomia  voimia  muka- 
naan .  .  .  Mandi  kykeni  nyt  toimeen.  Terhakkana  hän 
monia  neuvoja  ja  suunnitelmia  ehdotteli.  Toiset  kiintyivät 
heti,  mutta  kaksi  ei  joutanut  kuulemaan.  Huomaamatta 
hiipivät  he  ulos,  hakivat  toisensa  kalaukon  koppelin  takaa 
kuusikosta. 

Arvid  ei  tahtonut  ollenkaan  uskoa  että  tämä  oli  todel- 
lista totta.  Hänen  unelmansa  olivat  aina  ennen  rauenneet. 
Oltiinhan  hänestä  lausuttu  sanoja,  jotka  koskivat  kipeästi 
tuohon  itseensä  sulkeutuneeseen  mieheen.  Kuinka  nyt 
voisi  kaikki  lientyä  leppeäksi  todellisuudeksi? 

Tuossa  hän  nyt  kuitenkin  oli  edessä,  ihan  edessä  hän 
oli.  Arvid  saattoi  koskettaa,  hyväillä  häntä,  painaa  pie- 
noista vartaloa  luoksensa.  Hän  saattoi  kuunnella  hajamie- 
lisenä kertomusta  siitä  kuinka  tuomari  oli  tyttöä  ampunut 
Pylväistöllä  kun  tämä  yritti  ryöstää  revolveria  ...  Ja  että 
tämä  kahakka  tapahtui  juuri  silloin  kun  Arvid  oli  lähte- 
nyt kotoansa.  Hän  kertoi  kuulleensa  kuiskauksia  kellotor- 
nissa, sekä  siitä,  mitenkä  pimeä  kylmä  autius  kumisi 

hänelle  manalan  mustassa  yössä .  .  .  Hän  oli  tajannut, 
vaan  toimintavoimat  olivat  puuttuneet. 

Kumpikin  kertoi  vielä  pitkän  ja  monivaiheisen  kerto- 
muksen kokemuksista  ja  kärsimyksistä.  Arvid  kuunteli 
rauhallisesti  siihen  asti  kunnes  kertomus  kerkisi  Martan 
äskeiseen  käyntiin  kalaukon  majalla.  Sanojensa  mukaan 
ei  tyttö  saanut  rauhaa  ellei  ollut  nähnyt  sitä  huonetta, 
jossa  ajatukset  alituiseen  elävöityivät.  Merkillisyyttä  ih- 
meteltiin yhdessä,  hämmästeltiin  ja  kummasteltiin.  Vaihe- 
rikkaus,  minkä  läpi  piileksi  joiden  oli  elettävä,  ankara  va- 
rovaisuus, kartteleminen,  pelko  ja  epätoivo,  tekivät  aisti- 
mukset epämääräisiksi.  Ei  ollut  voinut  terveesti  asioita 
aprikoida  ja  ajatella. 

Kirkonvartijan  töllissä  oli  tyttö  säilynyt  kevään  ja 
kesän.  Pakolaisten  ajometsästys  saarella  vaivasi  ja  kiusasi 
Marttaa.  Olipa  hänessä  syntynyt  jokin  utuinen  toivo. 
Itselleen  sanoin  selittämätöin  kiihko  kannusti.  Myrsky- 
yönä  jätti  piilopaikkansa  ja  uskalsi  kokeiluihin  .  .  . 

Arvid  kuunteli.  Martta  jatkoi : 

—  Tarkoitus  oli  tulla  ukon  majalle  yksinäisyyden 
syliin  .  . .  kunnes  aavalla  yllätti  meidät  eteemme  osunut 
kumottu  alus.  Kiinni  ne  siinä  riippuvat  ja  vaikeudella 
ylös  pelastimme  .  .  .  Molemmat  nousivat. 

Käsikädessä  astelivat  alas  rannikon  hietikolle.  Laineet 
liikuttelivat  mustaa  vaatetta.  He  ottivat  tämän  ylös.  Se  oli 
tumma  takki.  Taskussa  oli  Konnut  muistikirja  ja  leh- 
dellä sanat : 

"Jos  sotareissulle  kuolen,  tulee  sinun  tietää  haaksiri- 
kosta Valkean  Kiven  satamassa  sentähden,  että  minä  se 
olin,  joka  painolastin  mereen  ajoin.  Sandbergien  vene 
kaatui,  koska  niin  edellytys  oli .  .  .  (lionnut  paikka)  .  .  . 
niin  kauan  olen  sinua  tavoitellut.  Rikkaudesta  ja  sinusta 
en  suuntaa  muuttanut.  Päämäärääni  päin  astuin  aina. 
Mutta  kaiken  väliin  tulivat  tapahtumat .  .  .  Sen  tähden 
.  .  .  kuollessani . .  .  Katarina." 

Kirje  heille  oli  käsittämätöin. 

Martta  katsoi  Arvidia,  Arvid  Marttaa.  Poski  painui 
poskeen.  Syleillen  unohtui  uupumus.  Sanattomuus  puhui 
kuulumatointa  kieltä.  Kosketus,  läheisyys,  katsanto,  kaikki 
oli  unelmaa.  Unelmaa  .  .  .  Elon  päämäärä,  pyhyys,  jalous, 
puhtaus,  usko  ja  toivo  astuivat  esiin.  Kaksi  ihmistä  kat- 
seli sanattomina  toisiansa,  ihailivat  jokaista  kohtaa  toi- 
sensa olemuksesta,  katsoivat,  lakkaamatta  katsoivat.  Mikä 
olikaan  silmien  sinen  kirkkaus !  Mikä  huulten  hymy !  .  .  . 
Aaltoilut  rakensivat  nyt  rinnan  rauhaa  ja  tyventyivät. 
Kahden  oma  oli  elämä.  Kahden  onnellinen  oli  kaikkeus. 


43. 

KALMAN  KARIN  TARINA. 
Tuli  räiskyi  nuotiossa. 

Kuusipuut  lennättelivät  poukkia  pimeyteen.  Onkalon 
kaikilla  seinillä  seisoi  synkkä  hämärä.  Ainoastaan  yksi 
varjo  liikkui  lieden  luona.  Kalapata  kiehui  kivellä  kunnes 
Mandi  sen  sovitti  sivuun,  käänsi  nuoralla  roikkuvat  vaat- 
teet niin  että  ne  tulen  loisteessa  höyrysivät.  Läheisellä 
paadella  lojuivat  Oskari  ja  Arvid  .  .  . 

Vallitsi  sanattomuus  ja  taukea  rauha.  Kaikilla  oli 
enemmän  ajattelemista  kuin  sanomista.  Katarina  oli  luke- 
nut lehden  muistikirjasta  ja  tullut  sanattomaksi  .  .  .  Väsy- 
neet mietelmät  ärsyttivät.  Hänen  korvissansa  kuului  alin- 
omaa :  "Te  kaikki  ammutut  olette  tulleet !"  Ajatusaistien 
ohi  väipähteli  alituiseen  kalpean  miehen  kalju  pää.  Koko 
olemus  vavahteli  toisinaan.  Ei  hetkenkään  kunnollinen 
lepo  asettunut  vierelle.  Kiusallinen  ajatus  kiertyi  vie- 
raaksi. 

Martta  ymmärsi  siskon  heikontuneeksi.  Pitkäaikaiset 
kärsimykset  olivat  liian  läheisiä.  Ja  nytkin  kun  tämä 
tuleen  tuijotti,  hiipi  nuorin  ilmaisemaan  ajatuksensa.  Pata 
nostettiin  lattialle.  Aapon  kauhalla  ammennettiin  itsekul- 
lckin  osansa.  Pakolaiset  eivät  koskaan  syöneet  tarpeek- 

seen.  He  pelkäsivät  kuluttavansa  toisen  osaa  .  .  .  Emäntä 
vakuutti : 

—  Haukea  saimme  paljon.  Voitte  syödä.  Kukin 
särppi  vastaamatta  kipponsa  laidasta.  Kiehuva  liemi  kuu- 
mitti.  Oskarin  vatsa  täyttyi  ensimäisenä.  Osuutensa  tämä 
oli  saanut  suureen  ruuhiäyskärin  puolikkaaseen.  Kulhon 
laidasta  hörppäsi  poika  viimeisen  litkan,  pyyhki  suunsa  ja 
sanoi : 

—  Arvidin  tulee  kertoa  kesken  jäänyt  tarina  kalman 
karista.  Hetkeen  aikaan  ei  tämä  vastannut  mitään.  Mutta 
kun  poika  yhä  inui,  honotti  toinen  vastaukseksi  syödes- 
sänsä  pitkään  karamellipurkkiin : 

—  Tämä  saapasvarsi  tulee  tyhjentää  . . . 
Poika  kiusasi : 

—  Hieno  serviisi  sedällä  .  .  . 
Toinen  jatkoi : 

—  Kuten  näet  on  "Coffee  de  Brasilie"  kirjotus  tuossa 
sivussa.  Mutta  tuo  sisältö  on  tällä  erää  minusta  paljonkin 
arvokkaampi.  Purkin  pelti  polttaa,  hiivatti. 

Katarina  sanoi : 

Puhukaa  pikemmin  ulkomaan  matkoistanne  .  .  .  Rober- 
tin kera  aina  keskustelimme  niistä. 

Veikkovainajata  mainitessa  kiertyivät  kyyneleet 
Martan  silmiin. 

Katarina  jatkoi : 

—  Englannista  ja  Lontoosta  hän  usein  kertoili .  .  . 

—  Suurkaupunki  .  .  .  maailmankaupunki  .  .  . 

—  "Early  breakfastia,  46  Wellington  Road  St." 

—  Mitä  ?  .  .  .  institute  Y.  W.  C.  A. 

—  Oikein...  Kristillisten  naisten...  ja  mistä  ih- 
meestä ?  .  .  . 

—  Merimiehelle  ei  ole  mikään  mahdotonta. 
Oskari  keskeytti : 

—  Te  lähdette  Lontooseen  .  .  .  Pikemmin  pysykää 
kalliosaaren  luolaihmisten  luona  täällä  Hämeessä  herran 
vuonna  1918.  Mieluummin  kuulisin  sen  keskeneräisen 
tarinan,  jonka  kaksikymmentä  kolme  vuotta  sitten  kuu- 

litte.    Marttakin   ilostui   Oskarin   esitykseen   ja  puolsi 
pyyntöä. 

Katarina  tarjosi  Martalle  lopun  liemikeittoa  ja  tämä 
sanoi : 

—  Jos  todella  toiset  sallivat.  En  muista  aikaa  kylläi- 
sestä ateriasta.  Jokainen  heistä  näki  mielihyvällä  tytön 
tarttuvan  syöntinsä  päälle  kulhoon.  Arvid  kokosi  nuppu- 
lat  tuleen  ja  siirsi  viimeiset  kepaleet  liekkiin.  Luola  hä- 
märtyi. Muut  vaikenivat.  Arvid  alotti : 

—  Kuulijoina  olivat  tässä  keväällä  toiset.  Onkalon 
kylmyys  ja  kosteus  oli  kerallamme.  En  tarkoin  muista 
kertomusta  yöstä,  jota  en  kertaa.  Myrskyä  se  vain  oli. 
Kertomukset  kulkivat  kirjoittamattomina  polvista  polviin. 
Vuosisadoista  vuosisatoihin  mateli  maininta.  Saarella 
tällä  sanotaan  eläneen  Tiena-lappalaisen.  Sitä  todistavat 
kivikodat  tuolla.  Rikkaiden  kalavesien  keskellä  huoletta 
elivät.  Metsän  synkkyys  ja  salojen  puhkeamaton  syli  oli 
kaikilla  rannoilla.  Ansat,  lutsakkeet,  onget  ja  katajakou- 
kut ketreinä.  Lahdot  ja  loukut  urkkivat  otuksia  osmo- 
lassa.  Saukkoja,  majavia  ja  kettuja  ei  puuttunut.  Saaren 
kalliolla  kyykötti  aitta  korkeajalkaisena,  auringon  kärhee- 
mää  kapakalaa  täynnä.  P21inosuutta  oli  heillä  yltäkyllin  .  .  . 

Mutta  kuinkas  kävi?  Rauha  ei  rakentunut  elinaikai- 
seksi .  .  .  Eräänä  keväänä  suvipäivän  sumuisena  säänä 
lepäsi  harmaa  usva  tiuhasti  saaren  kaikilla  kanteilla.  Sil- 
loin alkoivat  Tienan  koirat  tuikan  räyhän  .  .  .  Ulvonnasta 
ja  ärhentelystä  sai  tällä  erää  selville  että  outoja  oli  tulos- 
sa. Pahimmoiksi  oli  lappalainen  tyttärillensä  kahden 
kotona.  Mitään  pelkäämättä  hän  riensi  keihäillensä.  Tiesi-  ~ 
hän  Tienä  etteivät  "omaa  koirat  ulvo."  Dai,  seitsentoista 
vuotias  ainoa  tyttö,  perkoi  kaloja  kodan  seinustalla.  Hän 
huomasi  isän  tuiman  toimen.  Länkisääri  ontui  aseineen 
rantaan.  Tyttökin  antausi  hajahapsin  apuun.  Jousen  haki, 
nuolikimpun  tempoi.  Tyttö  tämä  oli  aina  ollut  isän  oikea 
käsi.  Hän  suilasi  nuolen  aina  sinne  minne  sen  kulloinkin 
halusi  ...  Ja  monissa  mittelöissä  oli  otson  kaadannassa 
ollut  apuna.  Hän  ennätti  nuolellaan  linnun  lentäväisen, 
liidätti  luisen  kärjen  loikkivan  jänön  jälkeen.  Oravankin 

oksalta  tarkkasi  ja  tuikkasi  saaliin  sieltä,  toisen  täältä. 
Eipä  säikkymään  käynyt  nytkään,  vaan  valmiiksi  asettui 
viitatielle  pehkoon,  rantakoivun  kupeella  kurkki. 

Ärhentelivät  yhä  äkeämmin  koirat.  Jo  kuului  loiske 
sumun  seasta.  Luulipa  lapin  ukki  ilokseen  hirvitapunan 
uimassa  olevan  ja  saarta  sentähden  etsimään  käyneen  .  .  . 
Mutta  ei,  hirvilauma  se  ei  ollut  vaan  tuhon  tuoja  sousi 
kotissa  kolmessa  rinnatusten.  Meloivat  tuolla  tukevat  mie- 
het leveälapaisilla  luukeihäillänsä.  Nyt  vaipui  Tienalta 
tarmo.  Varmuus  vakaan  miehen  tyrtyi  kolmeen  tuimaan 
kiroon : 

—  Thui!  Tsuhna  saina  surmantuoja!  .  .  .  Nyt  majani 
multa  murtui.  Tuoni  tässä  poikkiteloin  tielle  asettui.  Ja 
kun  astui  maihin  ventovieras  mies,  kaatoi  tämän  Tienan 
keihäs.  Mutta  toisessa  jo  vastuun  otti  vimmainen  urho. 
Iskun  antoi  ja  kedolle  kellahti  matala  mies  .  .  .  Sujahti 
pehkosta  luinen  lintu.  Isän  kaatajan  kaulaan  koski.  Mur- 
han mitalla  samaisella  maksoi  tytär  .  .  .  Mutta  pianpa  rau- 
kesivat voimat.  Antautua  piti  ilman  muuta .  .  .  Kaiken 
veivät.  Majavan,  näädän,  saukon,  revon  ja  hukan  nah- 
koilla ahdetun  aitan  tyhjensivät.  Saalista  sulloivat  omat 
alukset  ja  Tienan  ruuhet  täyteen.  Kaiken  kukkuraksi  sai 
venettä  soutamaan  käydä  Dai.  "Saaliista  sukevin  oli  tyt- 
tö", niin  oli  joukon  mielipide  ja  tuuma.  Samaan  matkaan 
sousivat  kaikki  alukset  ulapalle. 

Mutta  kuinkas  kävi  ?  Matkallapa  tuli  saaren  väki  vas- 
taan. Syksyn  saloilta  saalistamasta  palasi  miessakki  selko- 
silmäinen  ja  tuikee .  .  .  Venekunnassa  oli  heinäkengän 
koko  heimo  ja  kunto  .  .  .  Ehti  siinä  metelissä  turma  mo- 
nelle tulla.  Kuukahteli  kopukka  ja  kotti  kumoon  toinen 
toisensa  takaa.  Pian  sitten  olivat  kaikki  veden  varassa. 
Dai  yksin  säilyi  ja  omansa  pelastukseen  toi. 

Kaksi  muukalaista  vietiin  saareen.  Uhreja  eivät  rää- 
känneet. Voimin  ja  väin  vain  vartioitsivat  ja  haavat  sitoi- 
vat. Uskoivat  tsuhnat  hengen  säästöön,  mutta  luulo  oli 
turha.  Käräjät  ja  kosto  tuli  kuin  tulikin.  Tuomio:  "kal- 
mankarille"  elon  osuus  tämä  .  .  .  Nyt  karien  kiville  siir- 
rettiin vangit  tuolle  samalle,  missä  eilen  päättyi  hurtan 


347 


taival.  Heille  ei  viety  elinkiventä  .  .  .  Mutta  kuinka  sitten 
kävi?  Jaksoivat  sittenkin  olla  elossa.  Kalmankalliolla 
istuivat  vangit. 

Kerronnan  keskeytti  Oskari : 

—  Ja  millä  ne  elivät? 

Toinen  jatkoi  tarinata : 

Päivät  pääksytysten  istuivat  miehet  tai  ehkä  seisoivat 
veden  alta  nousevan  vuoren  nuppulalla  pysyäkseen  .  .  . 
Ala  oli  ahdas,  tila  soukka.  Milloin  tuuli,  silloin  loiskutteli 
laine  joka  ahavoitti  hapset  ja  ihon.  Halkeili  tuulen  tohus- 
sa  orvaskesi.  Huulet  kävivät  haavoille.  Ylen  rohtui  ihon 
pinta.  Kuinka  miehet  elivät,  sitä  ihmetteli  jo  saaren  suku- 
kin. Kuinka  saattoi  käsittää.  Suuri  noituusko  oli  autta- 
massa? Joka  päivä  katsoi  ihmeissänsä  joukko  maalta. 
Telkkäparvi  uipi  usein  ulos  kortteikosta.  Littanokka  varoi 
karia  kohti  laskemasta.  Maitotyvenenä  lauantaina  nau- 
kuivat  sinipinnan  päällä  iltasella  kilvan  kaakot.  Kahta 
poikasta  pari  uitti.  Laiskat  kalalokit  leyhyttelivät  liki. 
Mutta  karilla  istui  yhäkin  kaksi  karripäätä.  Kesyinä  lä- 
hentelivät  linnut.  Ensimäiset  päivät  elivät  tuomitut  nälkä- 
kuoleman mailla  päiväinsä  päätöstä  vuottain.  Syvyyksistä 
sieltä  hohti  valkoluita.  Jos  noita  lähemmin  tutkisteli,  sel- 
viysi  summa.  Luurankoja  kuulsi  kaukaa.  Kirkas  pouta- 
päivä kumotti  kolmenkin  sylen  syvyydellä.  Siellä  oli 
röykkiö  rintakehiä  ja  ihmispäitten  kalloja.  Aavistus  oli 
siitä,  että  tässä  oli  verettömän  kuoleman  paikka  ...  Ja 
vaikka  nälkä  poltti,  jaksoi,  jos  päivän  ajattelematta  istui. 
Mutta  kuolinkärsimysten  keskellä  tekivät  tuomitut  huo- 
mion, että  syvyydestä  nousivat  illan  hämärillä  karikal- 
lioiden  kupeille  veden  pintaan  "saksi-jaakot"  ennenai- 
kaista osaansa  ottamaan.  Taasenhan  istui  siinä  saalis 
kuten  ennen.  Puuttui  vain  ahtolaan  uppoamista.  Monet 
kaiharikynnet  ulontuivat,  kurkottelivat  ja  tuntosarvet 
huiskuivat  joka  kantilla  ja  haravoivat  miesten  varpaita. 
Kuinka  heitä  puistattikaan !  Jyrsijät  kun  elävinä  jo  ahmia 
tahtoivat.  Tässä  oli  metsäläisten  oman  sekä  vieraan  tuho- 
laisten tuomion  paikka.  Päivänsä  olivat  monet  päättäneet 
tässä.  Erämaassa  oli  lakina  tämä:  "Älä  toisen  osaa  ota!" 

Nälkä  ja  vaisto  käski  kourin  käymään  äyriäistä  kiinni. 
Raaka  rapu,  ruumiitten  jyrsijä,  sai  vuorostaan  elinkipe- 
neksi  käydä.  Ja  vaikka  kuuta  kaksi  jo  kului  ummelleen, 
elivät  miehet  yhä.  Tämä  seikka  oli  saarelaisille  suuri 
kumma  ja  ennen  näkemätöin  ihme  .  .  . 

Silloin  saapui  apu.  Tienan  tytär  toi  armon.  Itse  sousi 
ruuhellansa  luoksi  ja  saarelle  asumaan  otti.  Ehdot  asetti, 
että  suorasääri,  sorja  poika  tulee  ainiaaksi  tänne  härkä- 
maille  jäämään.  Lauhtuivat  leppeäksi.  Uros  näille  appeille 
yhyttääpi  .  .  .  Tarjoukseen  suostuivat  tsuhnat. 

Ja  ennenkuin  tämä  ikimuistoisa  taru  taukoaa,  kertoo 
se  luolan  olleen  turvapaikan  täällä.  Taisteluiden  aikana 
lapset  ja  naiset  sekä  lunnaat  likimmäiset  lymyyn  toivat .  .  . 
Rodun  uuden  ja  omaperäisen  sanotaan  siinneen.  Luk- 
koina olivat  olleet  ne  miehet  monet  ajat  ja  aikakaudet 
vainolaista  vastaan  .  .  .  Aikaa  omaa  me  eleämme.  Ikuinen 
taistelu  oikean  ja  väärän  eestä  iskee.  Osattoman  ja  hei- 
kon olkoon  nousu.  Vähäväkisten  voittoon  käyköön  tie. 
Jaloimman  aatteen  eestä  kohti  kuolemaa  .  .  . 

Punerva  tuhka  hehkui  hiillustassa. 


44. 

PÄIVIÄ  MYÖHEMMIN. 

Hiirenkorvalla  vihersi  viidakon  päivänpuoleinen  rinne. 

Rannikot  raitoi  värien  viriävä  verho.  Vihreys  varjosti 
niemet,  reunusti  poukamat  pensastoineen  .  .  .  Jopa  pihka- 
lehtikin  paisui  täysiteräiseksi.  Halapajut  kutoivat  höy- 
tysinä  kontuina  keltaista  kukkaa.  Siellä  ja  täällä  putoili 
jo  siitepöly  hiljaisina  hiutuisina  lahdelman  tyvenelle.  Yö- 
hyen  hentoinen  henkäisy  vei  värit  suikaleiksi  .  .  .  Rannan 
korteikko  kurottui,  pilkisti  piikin  sieltä,  toisen  täältä. 
Mutta  vanhan  kaislikon  rinnassa  tuolla  parveilivat  salakat 
ja  ahvenparvet.  Syvältä  saapuivat  myöhästyneet  kutuka- 
lat. Ne  laskivat  maitinsa  mustiin  pohjasammaleihin.  Siellä 
ja  täällä  tyvenen  alla  saattoi  selveytyä  oivakin  kalain  ki- 

helmä.  Pitkän  poukaman  perästä,  läheltä  ukkivainaan 
venevalkamaa  kukahti  käki.  Salmen  takana,  helokoivussa 
haavan  latvassa  istui  haukka  .  .  .  Virstojen  takaa  kantausi 
iltatyvenellä  kaukainen  kaihoisa  naisen  laulu : 

—  Trui  vassuni,  trui  .  .  .  trui  .  .  .  trui .  .  . 

Sitten  selkeni  emälehmän  ja  vasikan  yhtaikainen  am- 
munta .  .  .  Vasemmalla  tuolla  kolisivat  airot.  Alusta  ase- 
teltiin kuntoon.  Nuottatalaiden  tykönä  kitisi  valkeenkuiva 
kynnyspuu  paatin  pohjaan  .  .  .  Haukiniemellä  tuolla  pot- 
kettiin  nuottaa.  Sieltä  saapui  kohu  epäselvänä  kahden 
kokonaisen  virstan  päästä  .  .  .  Uistinta  soutelevia  herras- 
miehiä kierteli  maalatuissa  venheissä  pitkin  rannikoilla. 
Petokorven  kainaloon  kurottautuivat  illan  viimeiset  säteet. 
Loisti  auringon  laskeva  kajo  kunnahille  .  .  .  Maalatun  ven- 
heen kolmihenkinen  kuoro  lauloi : 

Ja  muuttunut  hän  oli 
täi'  erää  paljonkin. 
Soturin  ryhti  jalo 
ukossa  nähtihin  .  .  . 


—  Trui  vassuni,  trui .  .  . 
Kymmenes  tunti  oli  illalla. 

Suvinen  lauantai  hankkiutui  morsiuspukuisena  levolle. 

Kalliosaaren  rannalla,  kuolleena  kuhisevan  kaislikon  si- 
sässä seisoi  viimeinen  alus  poislähtövalmiina.  Kysymys  oli 
tässä  verkonlaskijain  yöpuulle  asettumisesta.  Mutta  vuot- 
teleminen tänä  yönä  näytti  turhalta.  Kaikkialla  valvottiin. 
Saattoivat  olla  ylhäällä  aamunkoitteen  nousulle  ja  nostaa 
liinat  lämpimästä  vedestä  leikkaantumasta.  Saattoihan 
tarttunut  kala  liivastua. 

Oli  pitänyt  vähältä  ettei  viimeisten  pakolaisten  pois- 
tunut vene  eilen  iltana  ollut  joutunut  kiikkiin.  Saattaja 
palasi  kumminkin.  Sinne  vastaisen  rannan  viidakoihin 
olivat  hävinneet. 

Myllykosken  kohina  kantautui  kaukaa  pohjaisesta. 
Siellä  saattoi  olla  tuulen  ylhäinen  henki.  Yötaivaskin 
siellä  tummentui  tuokioksi.  Kosken  kohina  kumminkin 
pauhasi  yhtäjaksoisena.  Se  saattoi  olla  selvän  ja  jatkuvan 
sään  merkkinä.  Karjan  myöhäiset  hakijat  etsivät  laitumen 
perillä  eksyneitä  mullikoita  ja  huutelivat : 

—  Trui  vassuni,  trui  .  .  .  trui .  .  . 
Juopuneen  bassoäänistä  laulua  kuului : 

—  Mut'  muuttunut  hän  oli  täi'  erää  paljonkin  .  .  . 

Koko  kesäistä  saloyön  maisemaa  häiritsivät  äkkiä  ki- 
väärin räikyvät  laukaukset.  Rannikoilta  rannikoille  kuului 
kimakka  kaiku.  Se  repi  rauhaa,  ratkoi  luonnon  unista 
apajaa.  Punikkimetsästäjät  teuhasivat.  Isänmaan  unnunta 
aavisti  valkoisen  viileyden  lienteän  sylin. 

Taajan  leppämetsän  läpi  saattoi  Oskari  huomata  saa- 
relle saapuvan  soutuveneen.  Täydessä  lastissa  siellä  loilot- 
tivat. Juopuneet  suojelijat  ampuivat  ilokseen  .  .  .  Veneessä 
nousi  Mandi  hitaasti  kurkistamaan  kaislikon  yli  joko  sii- 
manlaskijat  loittonivat.  Oskari  juoksi  alukseen.  Ja  he 
molemmat  työntyivät  viimeisinä  saarelta,  jossa  viipyivät 
ja  vuottivat  tietoja  Kiiskilästä.  Mutta  niitäpä  ei  kuulunut. 
Kello  oli  jo  tunnin  yli  määräajasta  eikä  vieläkään  Kus- 
taan merkkiä  näkynyt. 

Rantahaavikko  seisoi  juhlapuvussa  tiheänä  ja  läpi- 
näkymättömänä. Ukon  mökki  upposi  suven  syliin.  Liiteri- 
kuusen  murheellinen  tauonta  tiesi  yksin  kaiken  tuttavuu- 
den tässä  suojateiltaan  loppuvan.  Tiesi  autio  tanhut,  että 
totiset  tavat  täällä  takaisin  toistuvat.  Ja  hämärä,  sala- 
peräinen onkalo  kätkeytyi  tyystin  tulevaisuudelta.  Sora- 
haudassa,  kalliohalkeaman  kätkössä  kuivuvat  Robertin 
luut.  Siellä  on  ihmeellinen  salaperäisyys  säilymässä  .  .  . 

Kuulumattomat  aironvedot  loittonivat. 

45. 

PYLVÄISTÖN  PIHALLA. 

Punervankeltaiset  säteet  paistoivat  vaakasuorasti  maan- 
pintaa pitkin  multakunnaan  ja  metsäpihan  yli.  Kastehel- 
inet  kihoilivat  jo  katveissa  juhannuskukkien  latvoilla. 
Pisteaidan  yli  puutarhaan  satoi  sumua.  Aidanseipäissä 
siellä  ja  täällä  häilyivät  kinolangat.  Karjapihassa  putosi- 
vat tyhjän  sinkkisangon  pohjaan  ensilypsyn  pisarat.  Kel- 
lolehmä  katseli  kylläisenä  pihaveräjän  yli  ja  alotti  ensi- 
mäisen  märepalansa.  Se  oli  teräväsarvisin  ja  muista  voi- 
ton saanut  Mansikki.  Nuoremmat  punaiset  saivat  pelätä 
mokoman  kaiharin  puskuja.  Monetkin  vanhat  rutaleet, 
jotka  aikansa  karjassa  olivat  jehuna  kunniassa  keikkuneet 
saivat  nyt  aina  olla  kylkimy reessä  ja  pelonkaaressa  pako- 
silla. 

Naapurin  riihikalliolla  päkätti  pukki. 

Pujoparta  olikin  ainoa  vuohensukuinen  elukka  koko 
kuuluvilla.  Mutta  paimenpoika  kertoi  sen  köröttelevän 
lammaslaumassa.  Isäntävainaja  oli  tämän  koiruuksissaan 
jättänyt  eloon.  Vuohet  olivat  laissa  "kavaluutensa"  takia 
kielletyt  laitumilla  kuljeksimasta.  Sentähden  olikin  tämä 
pukki  kymmenen  vuotta  kaiket  talvet  kytkimessä  heinän 
kolmuja  kuninut.  Piioilta  pyysi  aina  parhaat  palat.  Kym- 
menen lyhyttä  kesää  sen  kyntynen  kapsui  kaatran  peräs- 
sä. Sarvenkoikaleet  olivat  sille  kasvaneet  keisarimaisiksi. 
Eikä  sitä  aitaa  ollut  jonka  yli  pukki  ei  päässyt  jos  se 
mennäkseen  oli.  Se  ahtoi  sisäänsä  olervat  ja  tähkät,  mutta 
kun  siinä  oli  vain  yksi  suu,  ei  se  suuria  vahinkoja  saanut 
aikaan.  Toisinaan  sekin  toki  harmitti.  Ja  lampaankeritsijä- 
eukot  puhelivat  aina  sen  villan  liiallisesta  karkeudesta. 
Ne  sanoivat:  "Pitäisi  hävittää  koko  pakana!"  Mutta  sille 
uhalle  se  asia  aina  kuitenkin  jäi. 

Emäntärouva  asteli  suola-aitan  poikkiportaita  ylös, 
aukaisi  ovet  ja  painui  aittaan.  Pukki  kuuli  puusaranan 
narinan  ja  laukkoi  sinne  suoraapäätä  perässä.  Sitäpikaa 

ryöstäysi  se  räälissäkille.  Ja  kun  pukki  vihdoin  pakeni 
korkean  kynnyksen  yli  ulos,  oli  sillä  silmät  ja  sarvet  jau- 
hoissa. Emäntärouva  roinusi  ovella  äyskäri  kädessä : 

—  Tuonanen  hylky !  .  .  .  Ei  tuotakaan  konia  tullut 
tuosta  elintarvelautakunnan  lihatiinuun  suolattua  .  .  . 

Sanat  kuuli  Juurakkoniemi,  joka  pahimmoiksi  ajoi 
siitä  Runttella  maantietä  pitkin  ja  puuttui  ohikulkiessaan 
riemuun : 

—  Ka!  .  .  .  Pukki  pakana  poskee  jauhot!  Vuoraa  ries- 
kalla takapieluksensa !  .  .  .  Myykää  minulle  tuo  pökö  ! 
Minä  voin  siitä  hyvästä  miehille  neuloskella  neljät  housu- 
parit  talon  kankaasta.  Annan  vaikka  vielä  nahkankin 
takaisin. 

Hämillään  myhäili  aitan  portaille  tullut  emäntä: 

—  Eipä  tässä  tiedä  ...  Ei  taida  tarvita  housuja  kun 
ei  ole  housun  pitäjiäkään.  Ei  ole  miehiä  talossa  omasta 
takaa.  Ilman  muuta  käänsi  raatari  hevosen  pään  aitan 
edustalle,  laskeusi  vilposilta  alas  ja  tuli  tervehtimään : 

—  Luojan  rauhaa  teille !  .  .  .  Ainako  se  tämä  emäntä 
peräsimessä  jaksaa? 

—  Täytyyhän  sitä  .  .  . 

—  Valkosiksi  ovat  hiuksenne  huuhtoneet .  .  . 

—  Vähemmästäkin  murheesta  .  .  . 

—  Ikävästä !  .  .  .  Tietäähän  sen,  hyvänenaika,  kun 
molemmat  pojat  sotaan  häviävät. 

Pukkia  taputellen  hän  lisäsi : 

—  Monta,  monta  on  mahdottomuutta  tämän  kevään 
kuluessa  tapahtunut.  Olettekos  kuullut  siitä  Hulipas 
Konstan  mökistä  mitään? 

—  Enhän  minä  mitä  .  .  . 

—  Se  Toivo  ja  Eemeli  poika  olivat  vävyn  kera  kuik- 
kailleet  kotosalla  näihin  asti.  Navetan  vinnillä  asuivat, 
nahkaansa  naittamatta  säilyttivät.  Mutta  akka,  jolla  oli 
yksi  pojista  jääkäri  antoi  ilmi  .  .  . 

—  Äiti  antoi  ilmi  ?  .  .  . 

■ —  Äiti  itse  .  .  .  Tunnen  minä  tämän  akan.  Sitähän  se 
on  kuorcveteläisten  ruskeasilmäistä  sukujuurta.  Enkä 
ollenkaan  ihmettele.  Sinne  Seinäjoelle  pojat  vietiin.  Toi- 

set  kuuluvat  olevan  Lylynkankaassa . .  .  Nuorimmasta, 
siitä  jääkäristä  saa  akka  eläkkeen.  Se  taisteli  ja  kaatui 
Rautussa.  Ruumis  kuulutaan  juhlasaatossa  tuodun  koti- 
kirkolle. Haudalle  panevat  pystyyn  huikean  tornin.  Tor- 
nin nokkaan  nostetaan  marmorinen  miehen  rutales  ilkos- 
ten  aatamina.  Eikä  kävyn  peitoksi  kuuluta  katettaman 
karvaakaan.  Se  on  sivistys  Suomessa  kuulemma  nyt  men- 
nyt siihen  juottiin,  että  eevojen  suku  siitä  saa  riitingit 
laatia  ja  vapauden  patsaiden  rakennus  alkaa  heti  sodan 
loputtua.  Ja  mitäs  minun  piti  vielä  kertoa  kengännau- 
hoista. Sehän  oli  toinen  juttu  josta  Vileniuksen  emäntä- 
kin hulluksi  tuli. 

—  Ja  mikäs  kengännauha  juttu  se  on? 

—  Se  Lehtisen  Manu,  se  joka  oli  elänyt  kaikista 
kauimmin  niistä  Nälkäkankaalle  ammutuista  kuudesta- 
kymmenestä. Saarisen  sanoivat  käyneen  ampumispäivän 
huomenissa  katsomassa  paikkaa,  ja  Manu  oli  siellä  istu- 
massa .  . . 

—  Istumassa?  . . . 

—  Istumassa,  vaikka  oli  jo  eilen  ammuttu.  Kenkiänsä 
oli  nauhoittanut. 

—  Hyvä  isä  siunatkoon ! 

—  Katsojan  sanotaan  sanoneen,  että  oli  pakko  finis- 
tellä  (viimeistellä).  Oli  sanonut,  ettei  siitä  ihmistä  kum- 
minkaan enää  olisi  tullut. 

Tämä  julma  kertomus  puistatti  emäntää.  Hän  kiersi 
aitanoven  lukkoon  mielenliikutusta  peittääkseen.  Mutta 
raatari  oli  puhetuulella.  Hän  antoi  uutisen  tulla  toisensa 
perään  yhteen  lykkyyn : 

—  Emäntä  ei  tiedä  kai  sitä  kevättalvellista  kuop- 
pausta  kirkolla.  Talvella  kun  ampuivat  Korkeakoskella 
seitsemänkymmentä  punikkia,  niin  pohatan  pojat  otettiin 
kuolleita  ajamaan  kirkolle  "saapaspalkalla."  Ja  kun  kaik- 
kien jaloista  ei  kenkä  hevin  lähtenyt,  sulatettiin  niitä 
roviolla.  Eihän  niistä  kuulunut  pitotavaraa  tulevan,  koska 
loisteessa  saattoi  nahka  palaa,  housuja  jos  vielä  .  .  .  Eikä 
se  mikään  ihme,  sillä  eihän  jalkinetta  olla  vuosiin  kunnol- 
lista saatu.  Niitä  piti  koettaa  keinoja.  Kopsamon  järven 

takana  tekivät  isontalon  pojat  urakalla  sitä  työtä.  Joukko- 
hautaa sulloivat  hevosten  kanssa.  Jäätyneen  maan  kaivaus 
maksoi  munaa.  Ja  kansa  kertoo,  että  siitä  pitäen  se  Tur- 
halainen  on  sairastellut.  Kyykäärmeen  suomuksia  sano- 
taan pinnan  kesivän  ja  kasvavan. 

Perunakuopan  Anni  saapui  siihen  pussineen  ja  oikasi 
raatarin  puhetta: 

—  Eipäs  se  niin  ollut ! . . .  Oikeita  kalansuomuja  sen 
selkä  kasvaa.  Ja  puukon  kanssa  perkovat  niitä  pois . . . 

Raatari  otti  suunvuoron  ja  sanoi : 

—  Sehän  on  nyt  se  sama  onko  se  kyykäärmeen  nah- 
kaa, vaiko  kalan  suomusta,  kunhan  vain  jotakin  . . .  Hitto 
häntä  f  untieratkoon  . . . 

—  Piru  sitä  juuri  kasvattaakin.  Ihmeitä  ne  tappajat 
kuulemma  saavat  silmissään  nähdä.  Kertovat  kaikkien 
emälahtarien  nyt  myyvän  hynttyynsä  ja  pakenevan  pois 
koko  paikkakunnalta.  Murhapaikkain  ohi  kulku  kuuluu 
olevan  kamala  asia.  Hulippaan  kylänkin  ainoa  isäntä  kun 
ajoi  sorakuoppien  sivu  yöllä,  niin  Lahden  Hermanssonni, 
se  Antti,  hyppäsi  suitsipieleen  kiinni,  pidätti  hevosen  ja 
oli  alkanut  puhella  kirvestyöpalkoistaan,  joita  oli  tullut 
tehneeksi . .  . 

—  Vai  se  Antti,  joka  keväällä  ammuttiin? 

—  Sama  Antti !  . . .  Ja  kun  isäntä  oli  kauhistunut  ja 
riipaissut  hevosta  ohjaksista,  oli  elukka  vain  hypännyt 
pystyyn.  Päättömiä  punikkeja  oli  pilvenään  kiekkunut 
ympärillä.  Kukin  heistä  oli  erikseen  halunnut  isäntää 
haastatella.  Hallanurminen,  pisin  mies  muista,  oli  sano- 
nut, että  lasketaan  menemään  sillä  on  sillä  yksi  hyväkin 
työ  elämässään  ollut.  Hartun  Einarikin  siellä  oli  mustan 
tuonelan  joukon  johtajana  ollut  lapinlakki  päässä.  Tämä 
oli  selvimmin  sanonut,  että  on  siellä  minulla  viisi  potraa 
poikaa  ylenemässä,  palaavat  ne  kerran  Juupajoelle  . . . 

Puhetta  kuuntelivat  toiset  pöyristyksellä,  mutta  raatari 
jatkoi : 

—  Olisin  minä  tiennyt  toisenkin  konstin  kuolleita  vas- 
taan, jos  ei  olisi  sattunut  vainajien  joukossa  olemaan 
Halla-Nurmista.  Isävainajan  kera  ajoimme  kerran  yöllä 

Tammelan  kivikirkon  ja  hautuumaan  ohi  Mustialasta 
Forssaan.  Siinä  seisoi  hevonen  pääportin  kohdalla  kuin 
tukki.  Se  seisoi  justiinsa  sille  paikalle,  josta  ruumiita  oli 
yli  tien  enimmän  sinne  suoraa  kappelista  kannettu.  Ja 
vaikka  isä  räippäsi  ohjan  perillä  ja  yritti  Virmaa  liikkeelle, 
ei  se  pekanuus  könnähtänytkään,  vapisi  vain  joka  jäsenel- 
tänsä. Ja  tietäkää,  että  silloin  oli  synkin  ja  syvin  sysi- 
musta syysyö.  Kirkonviiri  ja  tapulinkukko  kirahteli  kor- 
keuksissa, mutta  taivaasta  ei  näkynyt  häivääkään.  Se  oli 
sama  katsoi  sitten  ylös  tahi  alas,  piti  silmiänsä  auki  tahi 
kiinni,  kaikki  oli  yhden  tekevää.  Jopa  minä  poloinen  sil- 
loin ajattelin :  Tässä  sitä  nyt  ollaan  pyöreen  asian  edes- 
sä..  .  Mutta  silloin  kuuli  isä  vikisevän  äänen  kiviaidan 
takaa :  "Kummi !  Kummi !  .  .  .  Kääntäkää  vasemmalle, 
avatkaa  hevoselta  rinnustin  ja  katsokaa  valjaiden  ja  kau- 
lan välistä!"  Toista  käskyä  ei  siinä  tarvittu.  Ja  kun 
nämä  temput  olivat  tehdyt,  vyörähti  hevosen  etu j aikain 
edestä  maantienojaan  kaksi  mustaa  kertasäkkiä.  Ja  siitä 
paikasta  kirmasi  Virma  piilinä  kahdeksan  virstaa  kauppa- 
laan saakka.  Matkalla  kertoi  isäni  minulle  kuinka  hän 
kerta  neulomusretkillänsä  kastoi  hätäkasteeseen  kuolevan 
lapsen.  Se  oli  tapahtunut  saman  pitäjän  Kaukilan  ky- 
lässä. 

Puhetta  jatkoi  Perunakuopan  Anni : 

—  Aatelkaas  Einari  Peltosta,  joka  siellä  kuolleiden 
joukossa  johtoa  oli  pitänyt.  Hänellä  oli  viisi  pientä  ja 
vakainen  vaimo  .  .  .  Armahtamista  oli  pienoisten  puolesta 
miehelle  pyytäneet.  Kittilästä  olivat  vasta  saapuneet.  Ei- 
vät Hämeessä  kenellekään  pahaa  tehneet.  Mutta  tätäpä 
puhetta  eivät  valkeat  kuulleet.  Löivät  miehen  Jokelan 
jyväkuormaan,  jota  juuri  ryöstivät  ja  sanoivat:  "Tarvi- 
taan sitä  pojat  jumalavita  lihaa  kun  on  leipääkin  !  Ajetaan 
vain  koko  morstokka  Lylyyn !"  Retrika  vaimo  tyrehtyi 
kyyneliin.  Ei  jaksanut  seurata  miestään  telotuspaikalle. 
Mutta  Einarin  pojat  juoksivat  kauan  kuormien  perässä 
ja  pyysivät :  Laskekaa  sedät  isä  kotiin !  .  .  .  Laskekaa 
isä  .  .  .  Eivät  laskeneet.  Keväällä  sitten  kun  normarkku- 
lainen  isäntämies  palasi  sodasta  jalkapatikassa,  niin  kertoi 

että  kotipitäjänsä  miehet  ne  olivat.  Ja  että  eräs  isännistä 
sairastui,  tuli  heikoksi  ja  tunnusti  vaimolleen  kuinka  alin- 
omaa hänen  korvansa  kuulevat  poikain  huudot:  Laskekaa 
isä  kotiin!  Mies  oli  toipunut  tunnustuksensa  jälkeen  ja 
toivoi  helpotusta,  mutta  pian  palautui  epäluulo  ja  tuska. 
Eräänä  aamuna  ei  vaimo  ollutkaan  löytänyt  miestään  yö- 
vuoteelta.  Pöydällä  oli  kirjoitus:  "Minua  ei  mikään  auta. 
Isä  on  laskettava  kotiin."  Ja  olkiladon  orressa  isäntä  sit- 
ten aamulla  kiikkui. 

Raatari  jatkoi  juttua: 

—  Entäs  Albert  Korpi ! . .  .  Miehen  polttivat  vanki- 
leirillä. Tunnustuttivat  asiata,  josta  oli  kokonaan  tiedoton. 
Tutkivat  kahden  juupalaisen  isännän  murhajuttua,  joista 
toisen  sanotaan  syyttömästi  punaisen  terrorin  uhriksi  jou- 
tuneen. Eipä  ole  salaisen  asian  näkijää  Pirttisaaren  talos- 
sa. Punaiset  olivat  viljaa  omin  aloitteinsa  tulleet  otta- 
maan. Kamarissa  istuivat  isäntämiehet.  Heitä  vartioitsi 
Mäkelän  renki,  joka  siellä  sisällä  tuntemattomalla  tavalla 
tuli  murhatuksi.  Isännät  selittivät  tapahtuman  vahingon- 
laukaukseksi, että  panos  olisi  lauennut  vartiosotilaan  hau- 
likosta varomattomasti  omaan  rintaan.  Kuohuksissa  oleva 
punakaarti  käsitti  tapahtuman  kamarissa  taisteluksi,  jossa 
ase  oli  lauennut.  Tapahtuman  johdosta  ei  tutkintoja,  esi- 
kuntia tai  johtajia  kuultu;  aika,  taistelun  laki  teki  tehtä- 
vänsä . . . 

—  Mutta  seuraukset  siitä  olivat  pahat.  Satakertainen 
valkoinen  kosto.  "Sata  päätä  yhdestä  päästä."  Se  oli  lah- 
tareiden  kosto  päästessään  vieraan  vallan  avulla  tilanteen 
herroiksi. 

Emäntä  meni  avain  kourassa  aitan  portailta  pirtti- 
kartanolle,  mutta  Anni  ja  raatari  jatkoivat  puhelua  mo- 
nista sodan  kauhuista.  Jämsäläisistä  pakistiin  pitkä  puhe. 
Ison-Lukkarin,  Rummin- Jussin,  Sippolan  ja  Saaren-Jal- 
lun urotyöt  tiettiin.  Kirkon  kellotapulin  kivijalka  oli  hiki- 
nen kuoleman  kuilu.  Rahikaisen  Arttu  ja  aatteensa  kan- 
nattajat kaikki  kuulemma  siellä  teurastettiin.  Anni  oli 
kiertänyt  pitäjiä,  tiesi  tunnonvaivoista,  jotka  raakimuksia 
nyt  raastoivat.  Sitten  kääntyi  puhe  Pylväistön  asioihin: 

—  Poissa  ovat  tämänkin  talon  pojat.  Kuu  ei  heitä 
kuule,  ei  päivä  näe.  Sille  tielleen  Waasaan  se  Kassu  herra- 
kin hävisi  .  .  .  Stiina  tuossa  kakara  kainalossa  .  .  .  Vesitte- 
lee  herralle  koska  piika  on  patjaa  parempi  ollut !  . . .  Jo 
minä  sitä  syksyllä  kuulin  kun  päällikkö  Saksasta  saapui. 
Karjakeittiössä  kahdenkesken  huomautin  lätkälle,  ettei 
passaa  pistellä  paljasta  rokkaa  kauhanvarrella.  Mutta  mitä 
vielä,  rokalle  ei  tyytynyt,  makialle  mieli  teki. 

Pukki  oli  kiivennyt  raatarin  kuormalle. 

Rauhallisesti  kuni  auki  nahkaisen  selkärepun  soljet. 
Työnsi  partaisen  turpansa  sisälle  reppuun,  tutki  jokaisen 
puodista  ostetun  käärön.  Etsi  kahvivientelin,  nisujauho- 
kilon,  rusinapussin,  ropeeraritupakan.  Viimeksi  puljutteli 
sokeripalapaketin.  Kyljet  repi  kaikista  paketeista  auki. 
Etuhampailla  tempoi.  Pohjimmaisena  nielasi  kymmenen 
pennin  "rässijästin."  Sitten  se  alkoi  lipoa  jokaista  ostosta 
erikseen.  Yhdelle  suupalalle  se  haukkasi  rusinoita,  jauhoa, 
sokeria  ja  tupakkaa  .  .  .  Mestari  ja  Anni  seisoivat  selin 
Runtten  kuormaan  päin  ja  keskustelivat  erittäin  innok- 
kaasti Jämsän  herranhuoneen  verikellarista  ja  kauheuk- 
sista. Vuorottelivat  ajatuksia,  uskoivat  toinen  toisellensa 
montakin  salaisinta  ajatusta.  Anni  puhui  pitkät  virret 
jäsenkirjoista,  rautanauloista,  avantoon  hyppäyttämisistä, 
pieksä  jäisistä,  puhui  ruumiskasoista  N  :n  vainion  takana. 
Puhui  puoliksi  tapetuista  raajarikoista.  Näkyjä  sanoi 
ilmestyneen  öisin  kaikista  verisimpien  saunain  ja  riihien 
vaiheille.  Ja  että  viime  yön  uni  oli  ollut  kaikista  kauhein. 
Näet  itse  piru  oli  tullut  majaan  missä  Anni  makasi  ja 
naulasi  ikkunanpieleen  kaikki  ne  neljä  takonaulaa,  jotka 
olivat  olleet  Kristuksen  ristiin  iskettynä  Golgatalla.  Oli 
sitten  sanonut :  "Kahdenkymmenen  vuoden  kuluessa  hir- 
tetään tähän  kaikki  Europan  imperialistit !"  .  .  .  Tätä  raa- 
tari  kuunteli  aikansa,  mutta  otti  sitten  huutamalla  suun- 
vuoron, jota  väkisinkään  ei  varttomalla  suupaltti  nainen 
olisi  antanut: 

—  Olemme  tähän  maailmaan  syntyneet  "nenän  leik- 
kauksen aikaan."  Minä  ammattimiehenä  en  pidä  suden, 

en  vuohen  puolta.  Minun  on  tehtävä  takki  työmiehen  ja 
herran  selkään  ja  siitä  elettävä.  Mutta  sen  vain  sanon, 
että  hyvin  ovat  piilununeet .  .  .  Murhatun  veri  vinkuu 
nurkissa  käänsi  katseen  mihin  käänsi.  Se  on  samallaista 
kitinää  ja  kätinää,  porua  ja  parkua  kuin  siantappa jäisissä 
Taipaleen  tallissa.  Minä  kammoksun  asetta . .  . 

—  Mutta  sanotaanhan  mestarin  syksyn  suussa . .  . 

—  Paakkulahan  se  siihen  vimmaan  vikitteli ...  Ja 
enemmän  minä  neulalla  olen  työtä  tehnyt  kuin  pisti- 
mellä .  .  .  Tappanut  totisesti  en  ole  torakkaa  suurempaa, 
vaikka  piru  tästä  paikasta  nielisi .  .  .  Anni  tirhensi  vas- 
taan : 

—  Mitämaks'  se  tussaroiminen  teiltä,  jos  ei  isänmaan 
puolustamista.  Ja  armeijassa  . . . 

—  Pussihousuja  pistelemässä  .  . .  Tietä  näyttelin  . . . 
Vahtina  olin. 

—  Tietä  punaisten  luo  osviittasitte.  Vihjailitte  kau- 
heat lahtarit  köyhään  tölliin  .  .  .  Saapuivatko  Kiiskilään 
kutsumatta  ?  Sanokaapas  kuka  ne  Kiiskilään  opasti . .  . 

Raatari  huomasi  pukin  Runtten  rattailla  ja  pahan- 
teossa : 

—  Johan  nyt  vietävä  riivaa !  Hyväkäs !  Annappas  olla 
kun  minä  tempasen !  Ihan  helvetin  koni !  Ihan  on  liponut 
makoonsa  koko  repun,  riivattu !  Tuonasen  hylky !  Ja 
mihin  mahaan  tuo  kaikki  on  mahtunut  ? !  Voi  sun  hyvä 
hylky !  Vartoopas  sinä  halvattu !  Herja  sun  pakanan  pe- 
rii !  Ja  voin  ja  rässijästin  ja  kalamaksarasvankin  imenyt, 
jonka  piti  tuleman  sille  suutari  Salmisen  vääräsääriselle 
Alabrektille !  On  lupsuttanut  korkin  pois  pullosta,  liponut 
vatsavoiteen  .  .  .  Äläpäs  huoli,  paholainen !  .  .  .  Raamatussa 
sanotaankin :  " Saatana  asustaa  mielellään  sarvia  kanta- 
vassa, jopa  kangistaa  ihmisten  ja  elukoiden  hännät." 
Vuohissa  se  piru  aina  on  mielellään  asunut.  Jos  puolen- 
päivän aikana  katsot  määkin  silmää,  on  se  silloin  soikio 
kuin  leppään  veistetty  poikalorvin  puumerkki.  Ja  kevät- 
pälveellä  karjanlaskun  aikaan,  kun  kuuset  punervina  kuk- 
kivat, kerttuset  laulavat,  käy  luomakunnassa  eri  kutina. 

Nelijalkaisesta  kaksijalkaiseen  kanaan  saakka  viillättää 
sua  piru  . . . 

Pauhatessaan  ja  säkkiä  kuniessaan  etsiskeli  raatari 
kättä  pitempää  tuolta  ja  täältä,  jolla  olisi  antanut  eluk- 
kaa saparoon.  Sai  siitä  käteensä  raatarin  linjapuun,  ja  ei 
muuta  kuin  sen  kuin  kintut  kantoivat  pukin  jälkeen. 
Viisas  elukka  ymmärsi  hyvin  syömisen  ylimääräiset  seu- 
raukset. Sentähden  sen  kyntyset  rapisivat  jo  aittakalliolla. 

Anni  hyrskähti  vahingoniloisesti,  mutta  kumminkaan 
nauramatta. 

Hetkisen  ajan  kuluttua  saapuivat  kumpainenkin, 
pukki  ja  mestari  läähättäen  suoraa  päätä  portaiden  edus- 
talle. Hengästyneenä  ilmaisi  raatari  tavaralaskut  ja  kuit- 
taukset pukin  pahoista  töistä  .  .  . 

Mitä  emäntä  lienee  sanonut  kuistilta,  sitä  ei  Annille 
asti  kuulunut.  Hetken  päästä  köytteli  raatari  kumminkin 
pukkia  Runtten  rattaille  ja  vihelteli.  Hän  sijoitteli  ryyki- 
raudan,  linjapuun  ja  suuret  maasepän  tekemät  sakara- 
kanta  sakset  takaisin  nahkaiseen  laukkuun,  laittoi  repun 
vilposlaudan  nokkaan  killumaan.  Anni  avusteli  papujen 
kentältä  keräämistä,  jolloin  toinen  hymähti  hyvillään : 

—  Sinä  saat  pitää  ne  loput  pöönät  jotka  maasta  huo- 
maat. 

Eukkokin  silloin  ilostui : 

—  Yksinkö  se  raatari  yhä  leskenä? 

—  Yksillänihän  minä. 

—  Löytyyhän  niitä  mielitiettyjä  teille. 

—  Löytyyhän  niitä,  jos  niilleen  asiat  ornieraillaan. 
Emäntiä  niitä  minulle  tunkee  yhtenään.  Yötisaikoina  kun 
kuulevat  kotiin  saapuneeksi  .  .  .  Sekin  Kiiskilän  Henna, 
uumalta  heikko,  on  keväästä  asti  ihtiään  kaupannut  .  .  . 

—  Vai  on !  .  .  .  Kas  kas  kun  Konstavainaan  eläessä 
keimaili.  Muita  miehiäkö  muutteesta  mieli  ...  Ja  mestari 
sitä  onkin  kiintynyt  niihin  Amerikan  leskiin. 

—  Kyllä  .  .  .  kyllä  se  oli  hoikka  varrelta  ja  käsivarsi 
kiertyi  siltä  somasti  kupeelle,  jos  on  kiertyäkseen  senkin 
akan  ympärille.  Mutta  ujous  tahtoo  pakkautua  .  .  . 

—  Vai  kietaantuu  .  .  .  Vai  ujous  .  .  . 

—  Kapinan  aikaan  keväällä  kun  kuulin  Konstan  kaa- 
tuneen, kiertelin  töllin  tienovilla ...  Ja  mikä  tiesi  vaikka 
kaupat  olisivat  syntyneetkin,  mutta  mistä  lienee  yrmisty- 
nyt.  Ja  kerta  kosasinkin,  vaikka  se  oli  tuhkapisto. 

—  Ei  olisi  pitänyt  niin  kuoleman  kuumilta . .  . 

—  Vanha  Anttikin  oli  käärmeen  näköinen  ...  Ja  leski 
on  niuha  kapine.  Ajattelin,  että  maltetaan,  maltetaan. 
Aika  parantaa  asiat  ja  arvet.  Mutta  jos  se  Anni  on  perä- 
kulmalle  menossa,  niin  tässä  sitä  sopisi  istua  Runtten 
rattailla.  Pitäisit  tuon  pukin  pakanan  päätä,  se  kun  rim- 
puilee hyväkäs.  Kipin  kapin  nousi  Anni  rattaille.  Pyörät 
ratisivat  soraisella  maantiellä. 

Pukin  mäkätys  kuului  karjuahteelle. 

46. 

TUVASSA  TUMMAISESSA. 
Kiikkui  kätkyt. 

Emäntärouva  liekutti  yksin  lasta.  Piian  poikaa  sousi 
haltija.  Kukaan  ei  keltään  kysynyt  tai  mitään  virkannut 
vauvasta  vanhuksen  kuullen.  Siitä  asiasta  oltiin  vaiti.  Ei 
keskusteltu  pikkuasioista.  Suuret  ne  nyt  sijansa  saivat. 

Historian  lehti  toisensa  jälkeen  täyttyi.  Sanat  ja  aatel- 
mat  piirtyivät  voimakkaina.  Elämä  uurtui  ihmismieliinkin. 
Merkit  uppoutuivat  ikipäiviksi  ja  puurtautuivat  poislähte- 
mättömiksi  miespolviin.  Kansan  sieluun  iskeytyivät  arvet. 

Väikkyi  vapauden  aamun  kohtalo  ja  koitto  .  .  .  Väikkyi 
Suomen  kansan  vastaisuuden  ranteella  kultainen  kajo  .  .  . 
Uuden  ajan  lento  ja  siipien  suhina  jo  kuului.  Kirkkaan 
aamupilven  reunamalla  helotti  veripunainen  vapaus.  Idäs- 
tä se  aate  läksi  uljaana,  läksi  päivänpaiste  ja  pälve.  Mutta 
vastaan  huokui  lännessä  valkoinen  kuoleman  valta.  Teräk- 
sinen imperialismin  halla  leikkasi  nuoret  vallankumouksen 
puhtaat  ruususet.  Pöyrryttävän  korkea  oli  kansan  vapau- 

den  suunta.  Hengen  tunteen  ja  sielun  viinivirrat  pulppu- 
sivat ihmisrinnoissa  ja  sydämissä.  Uusien,  tuntematto- 
mien lähteiden  kristallipurot  uhosivat  puhkeilla  ihmiskun- 
nan alttarille  .  . .  Mutta  kuinkas  kävi  ?  .  .  .  "Lännen  kult- 
tuuri" laahasi  kaiken  lokaan,  survoi  rauta-anturan  alle. 
Kykäinen  kavio  ja  korko  kävi  kaiken  yli.  Vuossatain 
yöstä  viskautuivat  vastaan  kirkon  kamalat  varjot.  Mustat 
papit  kävivät  sanan  voimalla  veritöihin  .  .  .  Yksityisomis- 
tus ei  muodostunut  mahoksi.  Ehtymättömänä  se  ilmaisi 
myrkyllisen  manauksensa  .  .  . 

Kiihkeät  joukot,  tuliterät  oli  vanha  nainen  nähnyt. 
Uhrautuvaisuuden,  urhokkuuden  mittaamatoin  määrä 
selventyi  ilmeiseksi.  Sanomaton  sankaruus  puhkesi  kuk- 
kaansa. Vakaa  työmies,  vakaa  talonpoika  käsitti  tuskin 
selvästi  .  .  .  Vaan  ainoa  tieto  oli :  "taisteluun  viimeisim- 
pään", kuten  huuto  kuului.  Toiset  taivalsivat  iloiten  tietä, 
jolta  eivät  palanneet.  Toiset  ottivat  asian  tuokiotyön  ta- 
valla. Toiset  kulkivat  tietoisina  taukoomuksen  maille. 


Kätkyt  kiikkui,  tupa  tummui. 

Mietelmiä  jatkoi  eellehen  harmaahapsi.  Tähän  taiste- 
luun olivat  eentyneet  äitien  pojat .  .  .  Olivatpa  kysymyk- 
sessä aikamiehet  ja  partasuut,  niin  kaikkien  niitten  sil- 
mäin suloloisto  oli  sama.  Sama  niillä  sydämen  hellyys 
kuin  äidin  sylissä  lepäävällä  lapsella. 

Apeus  tuli  tupaseen.  Yksinäisyys  palautti  aina  mielen- 
rauhan. Aatelmat  saivat  aloilleen.  Hetken  sointu  ja  sopu- 
suhde  pääsi  tiloilleen  .  .  .  Silloin  kohoutui  aina  kaukaisten 
toivojen  takaa  tumman  hämyn  hälve:  Mitä  jos  punaiset 
saapuvat !  .  . .  Mitä  jos  vuosien  viertyessä  aate  virii  uudel- 
leen ja  saapi  jalansijaa?  Mitä  jos  miesten  mielet  muuttu- 
vat? .  .  .  Elämä  ja  kevät  koittaa  uudelleen!  .  .  .  Toivojen 
taivas  kirkastuu  silloin.  Synkeät  pilvilinnat  lientyvät .  .  . 
Ah,  jospa  uskaltaisi  ajatella ! 

Tuudinta  hiljeni  tuvassa.  Ehtoon  ulontuvat  äänet 
hiljenivät  ja  himmenivät.  Yksinäinen  emo  sai  olla  rauhan 
rattona.   Arvidin  luoksi   kaukaisille  maille  kiiri  aatos. 

Uneksunta  samoili  uudesta  ajasta  ja  voimasta.  Se  teki 
retkiä,  kuulumattomia  kyselyjä  ja  haastoi.  Uudet  ihmiset 
ja  uusi  into  ilmestyi  silmäin  eteen . .  .  Jopa  vanhuskin  sai 
hilj  allensa  ryhdin  jakkaralla  istuen  osansa.  Rinta  nousi  ja 
vartalo  suortui.  Mielen  reippaus  tarttui  kaihonnan  aree- 
nalle . .  . 

—  Poika  tikahti  tuutuessa,  ilmaisi  isänsä  emolle  ole- 
massaolonsa. Sykähti  vanha  sydän.  Ilosta  riemastui  rak- 
kaus. Hän  muisteli  nuoruutensa  tyttölaulua.  Sen  laules- 
keli hyräellen,  sitten  toisen  ja  kolmannenkin  laulun.  Tätä 
tarkkasi  poika  äänettömänä.  Jopa  silloin  vanhus  sepitti 
sävelmään  uudet  sanat.  Sommitteli  sinne  ja  tänne  kunnes 
sai  ne  kokoon  ja  lauloi  lenteästi : 

Sulosaarelle  sampoa  soudan, 
punaseppoa  takojaa. 
Aatteille  urosta  noudan 
uutta  päivälle  nousevaa. 

Tuuditan  turvoa  emolle, 
elomatkalle  varmempaa. 
Tuutu  immelle  uinuvalle 
kaunokutria  kiikuttaa. 

Soudanpa  Suomelle  suloa, 
punapoikaani  Pohjolaan. 
Idän  ääreltä  laulun  kuulen, 
loimot  ahjolle  hulmahtaa. 

Tuudinpa  tauonnan  tulta, 
mi'  sannassa  uinahtaa. 
Sorahaudassa  suku  on  suita, 
häpy  Härmään  himmentää. 

Veripellon  kyisen  kynti 
"veli"  valkea  miekallaan. 
Punaorpoin  kyyneleet  kylvi 
kirolaihoksi  kasvamaan. 

Soudan  sukua  suurta, 
punapoikaa  Pohjolaan. 
Soudanpa  sankarin  suuren, 
valkovaltikan  voittajaa. 

Laulu  sammui,  nukkui  lapsi .  .  .  Kehdon  käynti  hiljeni 
hitaasti. 

Hämäryys  hiiviskeli  ikkunoilla,  tiuheni  penkeillä  ja 
pieluksilla .  . .  Pylväistön  pirtin  patriarkallinen  asu  ei 
vuosisadoissa  liikahtanut.  Savuttuneet  orret,  parrut  ja 
laipiolaudat  kuuntelivat,  katsoivat,  hämmästelivät  halti- 
jan laadunomaista  laulantaa  .  .  .  Asuihan  tyhjyys  ja  ikävä 
talossa  ja  viipyi  siinä  kutsumattomana  vieraana.  Toiveet 
olivat  täältä  kaikki  kadonneet. 

Palaneen  ihmissydämen  sopukassa  selkeni  himmeä 
hiven  kummallista  tulevaisuutta.  Keskellä  raisun  rauhan, 
ikävöidyn  iltatunnelman  virisi  vieno  viihdyke.  Vaiennan 
viimeinen  tyyneys  ja  pakopaikka  oli  puhjennut. 

Vanha  katse  kohosi  hitaasti  ikkunalle,  tähyili  ulos  ja 
edentyi  ilmanpieluksille.  Mutta  siellä  pysyi  mustanpuhuva 
pilvi.  Hämärästä  autereesta  kuontui  pimeä  Piilainvuori  ja 
kallioiden  kunnas.  Ruso  lankesi  ja  raukesi  länteen.  Metsä- 
maisema tummeni  kuin  tuonelan  taus  ja  taulu,  tummeni 
laakso,  tummeni  järvi. 

Mennyt  päivä  pyyhki  näytelmän  poistuneeksi. 

Kuului  kummallinen,  kaukainen  kumina  hiljaisena  ja 
tuskin  huomattavana  .  .  .  Aatelmien  erämaassa  kumahteli 
vaimeasti  mahtavien  kellojen  kumu.  Iäisyyden  tuomion 
taonta  se  siellä  kajahteli.  Tulevaisuuden  tuntemattomille 
äärille  ulontui  aavikko.  Sieltä  siinti  sarastus  mannermien 
ja  merien  takaa  .  .  . 

Emäntärouvasta  tuntui  ovi  äänettömästi  avautuvan. 
Yli  kynnyksen  astui  mieron  matkalainen  .  .  .  Mies  outo 

vaaniskeli  ympärystä,  varoi,  otti  askeleen  emännän  luokse. 
Sanoi  tervehdyksen  suljetuin  suin.  Sitten  kaivoi  povel- 
tansa kirjeen  ja  ojensi  sen  äidille.  Sen  jälkeen  häipyi 
mies  hämyyn  hyvästiä  heittämättä  . . . 
Kirje  alkoi : 

"SSSR,  syyskuulla,  1918. 

"Äiti,  äiti!  Olemme  pelastetut!  Suuri  Venäjä  syleilee 
meitä .  ✓ . 

Kirje  loppui: 

Rakas  äiti  —  Kajaavat  tuomiokellot . . . 


